
jüráminte ial ceai 


Traducere din limba engleză 
Bianca Mateescu 


Editorului meu, Hilary Ross, care devine sfioasă 
atunci când autorii pe care îi promovează afirmă că se 
consideră norocoşi că o au. 


prefață 


Moartea regelui Henric I în 1135 a grăbit perioada 
numită uneori Anarhie. Henric a fost un rege nemilos 
şi foarte priceput, dar, în ciuda faptului că a avut pes- 
te douăzeci de copii, singura descendentă legitimă era 
fiica sa Matilda, care s-a măritat încă de timpuriu cu 
împăratul Germaniei. Deși aceasta era foarte iubită 
în Germania, odată rămasă văduvă, la douăzeci și 
puţin de ani, a revenit în Anglia, unde a fost supranu- 
mită „împărăteasa“. 

Henric și-a măritat apoi fata cu Geoffrey, moșteni- 
torul în vârstă de paisprezece ani al contelui de Anjou, 
o uniune dezagreabilă nu doar pentru principalele 
părți implicate, ci și pentru întreaga lume a baronilor 
normanzi, de vreme ce Normandia și Anjou erau vechi 
dușmani. Chiar și așa, regele avusese suficient de multă 
putere ca să-i intimideze pe baroni să jure că aveau 
să o accepte pe Matilda drept succesoarea la tron a 
lui Henric. 

Însă, imediat după moartea lui Henric, nepotul lui, 
contele Ștefan al II-lea de Blois (care îi jurase cel dintâi 
credinţă verișoarei sale Matilda și despre care se spunea 
că i-ar fi fost mai de mult amant), și-a atribuit imediat 
coroana și vistieria. Ștefan era binevoitor și galant, așa că 
baronii și Biserica au fost fericiți săl accepte drept con- 
ducător, în locul Matildei. Cu toate acestea, ambiția lui 
Ștefan a depășit abilităţile sale, și în următorii câțiva 
ani a înstrăinat Biserica și pe mulți dintre supușii săi. 

Robert de Gloucester, cel mai în vârstă dintre fiii bas- 
tarzi ai regelui Henric, a fost unul dintre cei mai mari 
proprietari de terenuri din Anglia, extrem de respectat 
pentru capacităţile și integritatea sa. În primăvara anului 
1138, el a decis să o susțină pe sora lui vitregă Matilda 
pentru revendicarea tronului și l-a sfidat în mod oficial 

pe regele Ștefan. Partea vestică și cea sudică a Angliei îl 
susțineau pe Robert, astfel că ţara s-a cufundat într-un 
război civil. 

Cele mai multe lupte s-au purtat la frontiera dintre 
susținătorii Matildei, din vest, și majoritatea celor din 
zona estică a țării, încă loiali lui Ştefan. Mulţi dintre 
baroni vedeau cu ochi buni anarhia, considerând-o o 
modalitate de a-și spori propria putere, şi acceptau fără 
prejudecăți ca mită terenuri și titluri de la oricare dintre 
părți. Măcelul a fost considerabil chiar și pentru o eră 
a brutalităţii ca aceea, deși Robert de Gloucester făcuse 
tot ce îi stătuse în putere ca să menţină pacea în teritori- 
ile pe care le administra. 

Matilda a fost foarte aproape de a câştiga coroana, 
dar nu a reușit. (A fost frecvent acuzată de aroganță și 
de snobism, trăsături care ar fi fost considerate oarecum 
fireşti pentru un rege, dar pe care cronicarii de sex mas- 
culin le-au găsit intolerabile la o femeie. Lucrurile nu 
s-au schimbat prea mult.) 

După moartea lui Robert de Gloucester, în 1148, 
Matilda s-a întors în Normandia. Nu a mai revenit în 
Anglia, dar fiul ei cel mai tânăr a preluat cauza ange- 
vină (numită astfel după Anjou, casa soțului și a fiilor 
Matildei). Ca un adevărat descendent al Cuceritorului, 
Henric a invadat pentru prima dată Anglia la frageda 
vârstă de paisprezece ani. Din punct de vedere militar 
nu a realizat nimic, dar, printr-o farsă incredibilă, Hen- 
ric a reușit să îl convingă pe vărul său, regele Ștefan, să-i 
achite pe mercenarii săi angevini. 

Până în 1148, când are loc cea mai mare parte a ac- 
ţiunii din Jurăminte neobişnuite, ţara ajunsese deja într-o 
situaţie fără ieșire. Vechea diviziune se păstrase: zona de 
vest de partea Matildei, zona de est de partea lui Ștefan, 
cu divergențe de-a lungul frontierei dintre ele. 


prolog 
Abația Fontevaile, Shropshire, 25 decembrie 1137 


Soarele palid de Crăciun apunea după o zi dezastru- 
oasă, iar cei doi cavaleri porniră în misiune, în vreme 
ce tăciunii donjonului distrus încă străluceau sub ce- 
rul nopţii. Călăreau în forță și repede, fără să scoată o 
vorbă în timp ce parcurgeau drumul lung și pustiu. 
Era aproape miezul nopții când ajunseră în vârful ul- 
timului deal. Ca printr-un acord nerostit, atât cavale- 
rul cel tânăr, cât și cel bătrân își opriră caii și priviră 
îndelung spre valea stearpă de dedesubt, unde lumina 
argintie și rece a lunii pline mângâia abația Fontevaile 
cu o linişte nepământeană. 

- Mi-aş fi dorit din tot sufletul să nu fi fost nelegitim. 

Cuvintele amărâte ale bărbatului mai în vârstă tră- 
dau durerea pe care i-o provocase acea zi blestemată. 
Walter de Evesham era căpitanul gărzilor de Lancey și 
cunoscuse bine toată familia - aproape că fusese unul 
de-al lor. După acel dezastru, și-ar fi dorit să fi murit și 
el odată cu ei. 

Gura bărbatului mai tânăr afișă zâmbetul crispat de 
acceptare al celui care învățase încă de timpuriu care îi 
era poziţia socială în viaţă. 

- Nu v-aţi putea dori asta mai mult decât mine, dar o 
dorinţă nu va schimba faptul că mama mea a fost servi- 
toarea tatălui meu, nu soția sa. 

Privirea căpitanului zăbovi asupra tovarăşului său. 
Richard FitzHugh avea constituţia lungă și deșirată a 
unui băiat care nu e încă pe deplin dezvoltat, dar era un 
războinic curajos și priceput. Fusese numit cavaler doar 
cu o săptămână în urmă, și toți cei care îl cunoscuseră 
fuseseră de acord că meritase această onoare, în ciuda 
faptului că avea doar optsprezece ani. 

-Tu eşti cel mai bun dintre fiii lui Lord Hugh, Ri- 
chard! zise Walter morocănos. Ar fi fost mult mai bine 
pentru Warfield dacă tu ai fi fost succesorul de drept! 

Fără a se lăsa impresionat de compliment, tânărul ca- 
valer făcu un semn către abația adormită. 

- Nu-l subestimaţi pe fratele meu Adrian. 

- Un băiat bolnăvicios, rahitic și prea evlavios, bom- 
băni căpitanul. Ar fi cel mai bine dacă ar rămâne la 
Fontevaile să-și depună jurămintele. Ce ar putea face ca 
să-şi păstreze moștenirea într-o țară care a luat-o razna? 

- Chiar foarte multe. Îl cunosc destul de bine pe 
Adrian și garantez că nu e nimic în neregulă nici cu 
sabia, nici cu judecata sa. Richard își strânse mai bine 
mantia de lână în jurul platoșei. Sub vântul aspru de 
decembrie, legăturile metalice erau reci ca gheața, 
dar, cum rebeliunea se răspândise și în regiunile rura- 
le, nu ar fi îndrăznit să călătorească neînarmați. Deşi e 
tânăr, eu cred că va apăra Warfieldul la fel de bine ca 
oricine altcineva. 

- Uitasem că aţi fost trimiși amândoi pentru a fi cres- 
cuţi la Courtenay. 

Sir Walter dădu pinteni calului pe panta dealului 
umbrit, cu fruntea încruntată, întrebându-se dacă opti- 
mismul lui Richard ar putea fi întemeiat. 

- Da, am fost, și am împărțit şi o saltea de paie și 
ne-am antrenat împreună timp de cinci ani, până când 
Adrian a decis să se dedice Bisericii. 

Richard își grăbi la rândul său calul pe panta abrup- 
tă, amintindu-și cum doi băieți, care nu voiau să-și re- 
cunoască dorul de casă, se împrieteniseră printre atâția 
străini. Deveniseră cu adevărat ca doi fraţi, iar Richard 
îl prefera pe Adrian ca senior al său mai mult decât pe 
oricare dintre fiii legitimi ai lui Lord Hugh. 

- Adrian avea talent la mânuit armele? întrebă căpi- 
tanul surprins, întrucât acea imagine nu se potrivea cu 
amintirile lui. 

- Da, avea, precum și o voinţă invincibilă. Ne testam 
unul celuilalt iscusința, cum ar face orice băieți. Richard 
zâmbi strâmb. Dacă nu aș fi avut cu trei ani în plus 

de viață și experiență, nu laş fi învins niciodată. Dar 
așa a fost să fie, distincțiile au fost aproximativ egale. 

- Te putea învinge? 

Uimit, Sir Walter își ridică ochii de la poteca abruptă, 
convins că tânărul glumea, doar că de data aceasta nu exis- 
ta nici o urmă de frivolitate pe chipul tovarăşului său. 

-Adrian a venit la Fontevaile pentru că îl iubea pe 
Dumnezeu, nu pentru că se temea de om. Richard știa 
că vorbele sale nu erau întru totul adevărate. Deși îl 
cunoscuse bine pe fratele său vitreg, nu ar fi îndrăznit 
să presupună că știa toate motivele pentru care Adrian 
hotărâse să devină călugăr. Şi pentru că era fiul cel mai 
mic, nu ar fi avut oricum nimic de moștenit. Dar acum 
lucrurile nu mai sunt la fel. 

Încă plin de îndoieli, Sir Walter era gata să-i răspun- 
dă, când privi în sus către luna care trona deasupra 
abației. 

- Maică Precistă, se minună el, cu mâna încleștată pe 
hăţuri, oprindu-și brusc calul. 

Richard ridică și el privirea, apoi își ţinu răsuflarea 
când văzu ce îl înspăimântase pe celălalt bărbat. Luna 
plină fusese ca un cerc perfect alb-argintiu, dar în clipa 
aceea o umbră devora lumina. Porțiunea întunecată a 
lunii strălucea într-un roșu-închis murdar, de parcă ar fi 
fost un felinar din iad. 

- Nu înseamnă nimic, zise Sir Walter, cu vocea as- 
cuţită de neliniște și cu ochii aţintiți asupra dramei 
de pe cerul nopții. Am mai văzut așa ceva. O să treacă. 
Nu înseamnă nimic. 

Nu credea ce spunea. Eclipsele fuseseră considerate 
dintotdeauna prevestitoare de evenimente importante 
și de rău augur, și probabil era o încheiere potrivită pen- 
tru acea zi dezastruoasă. Insă, își dădu el seama ostenit, 
în vreme ce-și zorea calul istovit către porțile abației, în- 
trebarea era dacă acel semn era de bun sau de rău augur 
pentru tânărul care devenise noul baron de Warfield. 


Înainte să le permită să intre, uşierul îi cercetă ne- 
încrezător pe cei doi cavaleri și îi întrebă cu ce treburi 

sosiseră; în acele vremuri, chiar și slujitorii lui Dumne- 
zeu aveau motive să fie precauți. Cei doi își duseră caii 
la grajduri, apoi, conduși de scârțâitul încordat al frun- 
zelor moarte purtate de vântul rece, traversară curtea că- 
tre chilia egumenului. Luna era pe jumătate acoperită, 
iar pământul luminat roșiatic părea amenințător. 

Ca de nicăieri, dinspre biserică se auzi apoi cântecul 
pur şi fragil de utrenie al călugărilor, plutind prin aerul 
rece al nopţii. Era atât de frumos, încât amintea de exis- 
tența unei lumi mai bune, superioare; acel lucru aducea 
alinare sufletului chinuit al lui Sir Walter. Strânse cu 
mâna stângă teaca aspră a sabiei. Cu voia lui Dumne- 
zeu, poate că Richard avusese dreptate în ceea ce-l privea 
pe Adrian. 

Camera de primire a egumenului era modestă, mo- 
bilată simplu și decorată doar cu un crucifix; dar, din 
fericire, existau foc și vin cu care să se poată încălzi vizi- 
tatorii în timp ce așteptau să se termine slujba. Așezat 
pe o bancă, Sir Walter sorbi cu recunoștință vinul, care 
era exact cum se așteptase: slab, diluat. Fontevaile era 
una dintre noile case cisterciene, un ordin foarte deter 
minat să nu se lase corupt de avariție sau de un trai 
ușor. Căpitanul fusese surprins să afle că Adrian insis- 
tase să vină la Fontevaile; băiatul părea să aibă o pasiune 
pentru traiul auster. 

Richard FitzHugh se plimba prin camera întunecată, 
sorbindu-şi vinul. Era prea agitat pentru a se așeza, chiar 
şi după acel şir de zile obositoare. Sir Walter îl privea 
cu drag. Tânărul cavaler era un om bine făcut, blond și 
chipeș, şi un luptător desăvârşit. Sir Walter fusese cel 
care îi sugerase să se alăture gărzilor de la Warfield, 
după ce plecase de la Courtenay; în secret îl considera 
fiul pe care nu îl avusese niciodată. Lord Hugh avea cu 
siguranţă destui fii şi se putea lipsi de cel mai puţin im- 
portant dintre ei. Oftă și se întoarse la vinul lui. Lord 
Hugh murise, iar Richard nu îi putea lua locul ca baron 
de Warfield. Unele lucruri nu puteau fi schimbate, iar a 
fi bastard era unul dintre ele. 

După terminarea utreniei și a laudelor, egumenul 
William se întoarse în chilia lui. Era puţin încruntat; 
fusese prevenit că avea vizitatori. Deși egumenii tre- 
buiau să fie oameni practici pentru a se îngriji de ale 
casei, William avea chipul de pustnic specific unui 
călugăr care nu uitase că Il serveşte în primul rând 
pe Dumnezeu. 

După un salut scurt, egumenul întrebă: 

- Doriţi să-l vedeţi pe Adrian de Lancey? 

Sir Walter îi explică în câteva cuvinte de ce, apoi 
adăugă: 

- Nu a depus încă jurămintele, nu-i așa? 

- Nu, mai are o lună până să împlinească șaisprezece 
ani. Ridurile de pe chipul lung al egumenului se accen- 
tuară. Presupun că îl vom pierde. Mare păcat! Cred că 
are cu adevărat vocaţie! 

Își instrui apoi slujitorul să-l cheme pe novice și se 
așeză să aștepte, tăcut, cu mâinile încrucișate în faţa lui 
pe masă și cu ochii acoperiți de glugă. 

Peste câteva minute, apăru şi cel care reprezenta sco- 
pul misiunii lui Sir Walter. În încăpere ardea o singu- 
ră lampă, așa că vizitatorii erau cufundați în întuneric. 
Cavalerul își luă răgaz să-l studieze pe tânărul Adrian în 
vreme ce privirea acestuia era îndreptată către egumen. 
Deși în trecut nu acordase foarte multă atenţie fiului ce- 
lui mic al stăpânului său, în acea clipă dorea să afle cât 
mai multe despre noul său senior, ca să se liniștească. 

Adrian de Lancey nu mai era băiatul slab şi deşirat pe 
care și-l amintea Sir Walter, ci aproape devenise bărbat, 
se înălțase, iar sub roba cisterciană, albă și grosieră, i se 
distingea trupul sănătos și bine făcut. Pășea prin încă- 
pere cu graţia unui războinic, nicidecum cu detașarea 
unui cleric preocupat de cele spirituale. 

Spre deosebire de tatăl şi de fraţii săi, avea părul atât 
de deschis la culoare, încât părea argintiu. Trăsăturile 
lui frumoase trădau stăpânirea de sine a unui călugăr, 
nefiind surprins sau alarmat că fusese chemat din chilia 
sa, în toiul nopții. Avusese dintotdeauna acea stăpâni- 
re de sine, încă de pe vremea când era doar un prunc; 

poate că acei ochi serioși și plini de reticență erau moti- 
vul pentru care Sir Walter nu se simţise niciodată prea 
bine în preajma băiatului. 

Adrian făcu o plecăciune în faţa egumenului. 

- Aţi vrut să-mi vorbiţi, părinte? Avea o voce joasă, 
plăcută, dar în acelaşi timp la fel de calmă și de contro- 
lată ca întreaga lui făptură. 

- Ai vizitatori, zise William, arătând spre umbre. 

Tânărul se întoarse. Când își văzu fratele vitreg, ochii 
lui cenușii se umplură o clipă de căldură. 

- Richard! 

Înaintă apoi surprins şi bucuros, ca să-i strângă mâna 
întinsă a fratelui său. Richard îi strânse și el mâna, so- 
lemn. Recunoscându-l apoi pe Sir Walter în întuneric, 
căldura îi dispăru, lăsând loc precauțţiei. Își dăduse 
seama că nu era o vizită obișnuită. Rosti apoi, dându-i 
drumul la mână fratelui său: 

- Vă urez bun venit, Sir Walter! Ce vești aduceți de 
la Warfield? 

Bătrânul cavaler se ridică dintr-odată, cu greutate. 

- Da, Lord Adrian, aduc o veste rea. 

Înaintând în lumină, îngenunche în faţa novicelui și 
îi oferi sabia în teacă pe care o adusese cu el. Gestul 
şi onorul făcute de Sir Walter trădau esența dezastrului, 
chiar dacă nu în detaliu. Tânărul privi îndelung mâne- 
rul de bronz gravat al sabiei Warfield. Era de prisos de 
menționat faptul că, dacă ar mai fi fost în viață, stăpâ- 
nul nu ar fi renunţat sub nici o formă la sabie. 

Exact atunci când tensiunea părea gata să spargă 
tăcerea, Adrian întrebă încet, cu chipul încremenit: 

- Ce s-a întâmplat? 

- Acum două nopți, conacul de la Kirkstall a fost ata- 
cat. Eu şi Richard am luat cu noi aproape toți ostașii 
şi i-am urmărit pe invadatori. Din întâmplare, toți cei 
trei fraţi ai tăi veniseră la Warfield pentru a sărbători 
Crăciunul, așa că i-am spus lui Lord Hugh că nu e ne- 
voie să ne însoțească, ci că ar trebui să profite de timp 
şi să stea cu fiii lui şi cu noul său nepot. Se putea citi 
în vocea lui Sir Walter că se considera vinovat de cele 

întâmplate. Cred că raidul asupra Kirkstall a fost un 
tertip menit să ne îndepărteze. Cât am fost plecaţi, 
Warfield a fost atacat, înainte de răsărit, în ziua de 
Crăciun, când toată lumea dormea. Donjonul a fost 
incendiat şi toţi cei dinăuntru uciși. Câţiva săteni, 
atrași de zgomotele de luptă, au asistat neputincioşi 
din codru. Tatăl și fraţii tăi au luptat vitejește cu arme- 
le pe care le-au avut la îndemână, dar n-au avut nici o 
şansă. Acest masacru a fost plănuit! Înclină capul către 
arma pe care o avea în mâini. Am găsit sabia tatălui tău 
lângă cadavrul său. A fost unul dintre puţinele lucruri 
care a supravieţuit incendiului. 

Chipul lui Adrian se schimbase pe măsură ce dez- 
văluirea avansase. Fără să miște un singur mușchi, 
suprafeţele și unghiurile feței sale se modificaseră și 
încremeniseră într-o nouă expresie, astfel că acum nu 
mai semăna deloc cu un tânăr. Nu mai avea un aspect 
calm, ci, dimpotrivă, părea însufleţit de căldura albă a 
fierului topit. 

- Cine? întrebă el cu voce încă blândă, dat atât de 
tranșantă, încât pătrunse în fiecare colț al încăperii. 

-Guy de Burgoigne, zise Sir Walter, şi amărăciu- 
nea din vocea lui făcu numele să sune ca un blestem. 
Un bandit care încearcă să-și construiască un regat în 
zona nordică a Merciei. Uitând unde se afla, bătrâ- 
nul cavaler scuipă pe podea. Fiind unul dintre cei mai 
puternici susținători ai lui Ștefan, știa că regele nu avea 
să-l pedepsească. Dar cine ar fi crezut că Burgoigne ar 
veni atât de departe în sud ca să ucidă un baron în pro- 
priul donjon? 

Adrian se întoarse și îngenunche în fața egumenului 
William, care urmărise totul în tăcere. 

- Domnul meu, oricât de mult m-ar întrista, va trebui 
să plec de la Fontevaile. Îmi oferiţi binecuvântarea? 

- Da, fii binecuvântat. Puse mâna pe creștetul argin- 
tiu al lui Adrian, murmură câteva propoziţii în latină, 
apoi oftă. Să tinzi spre stăpânire de sine, fiul meu. Eşti 
propriu-ți cel mai aprig dușman. 

- Știu bine asta! 

Adrian se ridică și, cu ochii-i cenușii înflăcărați, luă 
sabia tatălui său de la Sir Walter și o scoase din teacă. 
Își trecu o clipă degetele peste tăișul ei, care strălucea 
mortal sub urmele de cenușă și sânge, și sărută mânerul 
carbonizat, uzat de mâna tatălui său. 

Privindu-l, Sir Walter inspiră şi făcu în mod involun- 
tar un pas în spate, profund zguduit să vadă o asemă- 
nare pe care nu o remarcase până atunci. Cuprins de o 
furie letală, Adrian putea fi confundat cu bunicul său 
din partea mamei, sirele de Courcy, un războinic ale 
cărui forță şi ferocitate deveniseră legendare. Lady Eleo- 
nora, fiica lui Courcy, fusese o dulce și blândă ibovnică 
a lui Warfield, iar Sir Walter nu și-ar fi închipuit nicio- 
dată că ar putea vedea vreodată în fiii săi chipul tatălui 
ei. Acea constatare era înspăimântătoare şi nu înti. 
totul binevenită. 

Adrian își înălță capul; privirea lui era mortală, 
precum oţelul sabiei. 

- Sir Walter, numește-mă cavaler. 

- Dar... dar ai doar cincisprezece ani. Nu te-ai pregă- 
tit, nu te-ai îmbăiat și nu ai postit. Căpitanul clătină din 
cap. Numirea unui cavaler este printre cele mai solemne 
momente ale vieții. N-ar fi corect să o facem în grabă. 

- Am fost antrenat în mânuirea armelor, și de peste 
doi ani mă rog și mă purific, zise tânărul sec. Chiar în 
momentul ăsta Burgoigne ar putea înainta să capture- 
ze domeniile Warfield, și nu mai putem pierde timpul. 
Trebuie să fiu cavaler, ca să pot comanda, de aceea îţi 
cer să-mi oferi această distincție. 

Sir Walter ezită, prea obosit să ia o decizie atât de 
importantă. Se auzi apoi din umbră vocea liniștită a 
lui Richard: ` 

- Adrian are dreptate. Îl aşteaptă o misiune foarte di- 
ficilă, şi trebuie să o poată înfrunta ca un bărbat între 
bărbaţi. Văzându-l pe Sir Walter ezitant, Richard con- 
tinuă, cu o voce și mai liniștită: Dacă nu-l numești tu, 
o voi face eu. Dar s-ar cuveni să o faci tu. 

În fața logicii incontestabile, Sir Walter se supuse. 
Existau precedente pentru numirea unui tânăr care 

urma să-și dobândească moștenirea sau a unui cava- 
ler în ajunul luptei, iar în cazul acesta ambele condiţii 
erau valabile. 

Se obișnuia ca în astfel de ocazii să fie rostite câteva 
cuvinte. Căpitanul își drese glasul și îl privi pe tânărul 
care stătea în faţa lui, periculos de neclintit. 

- A fi cavaler este deopotrivă un mare privilegiu și o 
la fel de mare responsabilitate. Un cavaler trebuie să-L 
slujească pe Dumnezeu - și Biserica -, să fie loial și su- 
pus stăpânului său și să-i apere pe cei slabi. 

Bărbatul se opri, iar Richard veni și legă spada lui 
Lord Hugh în jurul taliei subțiri a fratelui său. 

Sir Walter continuă: 

- Fie ca Dumnezeu să-ți dea curaj, înțelepciune şi pu- 
tere, ca să poți trăi și muri cu onoare. Te numesc cavaler, 
Sir Adrian. Căpitanul îi acordă colee, obișnuita lovitură 
peste umăr și astfel ceremonia luă sfârșit. 

Ar fi trebuit poate să fie o priveliște neobișnuită - un 
tânăr purtând o sabie peste haina albă de călugăr -, doar 
că în acel caz nu era. 

Richard își îmbrăţișă fratele, apoi luă Biblia egume- 
nului de pe masă și depuse în mod oficial jurământ 
de credinţă fratelui său. Amintindu-și că așa se cădea, 
Sir Walter făcu același lucru. 

După acceptarea solemnă a jurămintelor celor doi, 
Adrian privi către crucifixul modest de pe peretele chi- 
liei egumenului și căzu în genunchi. Scoase sabia și o 
ridică, astfel încât crucea formată din lamă şi mâner să 
se suprapună crucifixului. 

- Jur în faţa lui Dumnezeu și a omului că voi recon- 
strui Warfield mai puternic decât a fost vreodată, zise 
cu o voce care-i trăda furia şi hotărârea. Jur, de aseme- 
nea, că voi răzbuna moartea familiei mele și a tuturor 
celorlalți care au pierit alături de ea, indiferent cât de 
mult timp îmi va lua, și chiar de va trebui să plătesc cu 
propria-mi viață. 

Dintre cei trei bărbaţi care ascultau, Richard era sin- 
gurul care înțelegea cu adevărat că acel jurământ nu în- 
semna că avea să încerce să reconstruiască și să se răzbune, 

ci că promitea solemn că urma să înfăptuiască acele 
lucruri. Cunoscându-l atât de bine pe fratele său, Richard 
nu se îndoia nici o clipă că jurămintele aveau să fie duse 
la îndeplinire. 


Afară, în curte, slujitorul egumenului îi escortă pe 
Sir Walter și pe Richard către camera de oaspeţi, ca să 
se odihnească. Adrian nu își revendică patul. Emoţiile 
contradictorii care clocoteau în interiorul său nu-l lä- 
sau să se odihnească. Privind spre cer, văzu că luna 
aproape nu se mai zărea și zâmbi slab, fără pic de umor. 
Se spunea că eclipsele prevesteau mari schimbări, ceea 
ce se adeverise în cazul de față: viața lui urma să se schim- 
be radical din acea seară. Traversă curtea către biserică. 
Interiorul gigantic, în care orice sunet făcea ecou, era 
luminat doar de câteva lumânări împrăștiate. Spaţiul de 
piatră gol răspândea fiori mai ceva decât iarna de afară. 
Cu doar o oră în urmă, Adrian fusese acolo cu ceilalți 
novici și călugări din cor, cântând imnuri închinate 
Domnului. Simţise căldura trupurilor strânse laolaltă 
în corul bisericii, armonia din vocile lor înălțate și pa- 
cea sufletească dată de convingerea că acolo urma să-și 
petreacă tot restul vieţii. În acea clipă, pacea sufletească 
dispăruse, poate pentru totdeauna. 

Luă o lumânare aprinsă, se duse cu ea până la supor- 
tul cu lumânări și aprinse o alta în memoria tatălui său, 
Lord Hugh de Warfield. Baronul fusese un om aspru și 
lipsit de menajamente, care insufla mai degrabă respect 
decât dragoste, dar care crezuse întotdeauna în onoare 
şi își făcuse datoria cum considerase de cuviință. 

Adrian mai aprinse trei lumânări - pentru fratele lui 
cel mai mare, care se numea tot Hugh, și pentru so- 
ţia şi copilul acestuia, care muriseră odată cu el în ziua 
de Crăciun. Mai tânărul Hugh fusese o copie fidelă a 
tatălui său, dar, din păcate, ca moștenitor al Warfield, 
fusese și destul de arogant. Se dovedise totuși şi extrem 
de curajos, și cu siguranță oamenii lui Burgoigne vor fi 
plătit scump pentru moartea lui. 

O altă lumânare ardea pentru Amaury de Lancey, cu 
un an mai mic decât Hugh. Deranjat de faptul că el nu 
moștenea pământuri, Amaury încercase întotdeauna să 
demonstreze că era la fel de bun ca fratele lui mai mare, 
şi chiar reușise acest lucru. Baldwin fusese cel mai mic 
dintre cei trei frați care muriseră. Deși el și Richard erau 
de aceeași vârstă, Baldwin îl tratase mereu cu dispreț 
pe fratele său nelegitim. Ironia sorții făcuse ca fratele 
său vitreg, nelegit:m, să fi supraviețuit tocmai pentru că 
plecase în urmărirea invadatorilor, atunci, în toiul iernii 
aspre de decembrie, când toţi ceilalți fii legitimi de Lan- 
cey se bucurau de festivitățile de Crăciun. 

Adrian inspiră profund, inhalând parfumul stins 
de tămâie și mirosul acru de seu ars. Îl făcea oare 
imoral faptul că se simţea recunoscător că Richard, 
fratele pe care îl iubea cel mai mult, fusese singurul 
supravieţuitor? 

Schiță un zâmbet trist. Poate că putea fi considerat 
imoral, dar nu avea cum să nege ce simţea. 

Aprinse apoi o lumânare și pentru mama lui, la fel 
cum făcuse mereu, deși cu siguranţă sufletul ei nu mai 
avea nevoie de rugăciuni. Se rugă însă umil ca Dumne- 
zeu s-o ierte. Cu un an în urmă, când Lady Eleonora 
murise, mult prea subit ca Adrian să poată ajunge la ea 
în timp util, fusese foarte furios pe Dumnezeu fiindcă 
o luase prea devreme pe acea femeie atât de blândă și 
de bună. Ar fi trebuit să aibă mai multă credință; abia 
acum înțelegea că Dumnezeu fusese milostiv, că mama 
lui murise repede, fără chinuri, și nu în incendiul de la 
Warfield, înconjurată de țipetele familiei muribunde și 
ale slujitorilor. 

Cu solemnitate, Adrian aprinse și alte lumânări, până 
când zeci de flăcări ajunseseră să sfideze întunericul, cu 
lumina și căldura lor. Pe acelea le aprinsese pentru bu- 
cătari, pentru ajutoarele lor, pentru grăjdari și gardieni, 
care muriseră şi ei uciși de Burgoigne și de oamenii lui. 
Copil fiind, Adrian îi cunoscuse pe aproape toți, se ju- 
case cu unii sau chiar învățase de la alții. Dumnezeu să-i 
aibă în pază. Se așteptaseră ca stăpânul lor, Lord Hugh, 

să-i apere, însă acesta dăduse greș. Adrian se ruga să-l 
ajute Dumnezeu să nu facă și el la fel. 

Cu sandalele scoțând un pleoscăit la fiecare pas, tra- 
versă curtea spre capela Fecioarei, unde o lumânare lu- 
mina statuia Sfintei Fecioare. lubise mereu acea capelă, 
pentru chipul blând al Mariei, pe care dăinuia o seni- 
nătate atemporală și care îi aducea aminte de propria 
mamă și de tot ce era dulce și pur pe lume. Oamenii 
vorbeau, pe bună dreptate, despre Biserica Maicii Dom- 
nului, căci Biserica era simbolul forței și al compasiunii 
în rândul națiunilor la fel cum femeile aduceau miloste- 
nia și blândeţea printre bărbaţi. 

ngenunche și își puse sabia în faţa altarului. Se obiș- 
nuia ca toți aspiranţii la rangul de cavaler să se roage 
lângă armele lor cu o noapte înainte, pentru putere 
şi smerenie. În cazul lui Adrian, lucrurile merseseră în 
ordine inversă. Plecându-și capul, își acoperi fața cu mâi- 
nile și inspiră cutremurându-se, fără să dea atenţie pie- 
trei înghețate de sub genunchii săi. 

Când încercă să se roage, fu năpădit de emoţii şi de 
gânduri turbulente, care îl făceau și mai înverșunat în 
planurile sale de viitor. Trebuia să protesteze în fața 
regelui cu privire la comportamentul criminal al lui 
Burgoigne. Ştia deja că regele Ștefan nu avea să-l pedep- 
sească pe unul dintre favoriţii săi, dar spera că, poate, 
simțindu-se vinovat, avea să renunţe sau măcar să redu- 
că suma recompensei ce trebuia plătită pentru ca Adrian 
să-și poată revendica dreptul la succesiune. Banii astfel 
economisiți s-ar putea dovedi utili, pentru că Adrian era 
nevoit să reconstruiască Warfield din piatră, nu din che- 
restea, ca să nu mai poată fi incendiat. Pe de altă parte, 
Adrian îi sugerase cu ceva timp în urmă lui Lord Hugh 
că donjonul era prea vulnerabil, dar acesta îl batjocorise 
pentru că el, un copil, avusese îndrăzneala să-i pună la 
îndoială judecata. 

Totuși, taxele și castelele nu erau decât probleme lu- 
mești, pentru care se puteau găsi soluţii. Un lucru însă 
nu avea rezolvare atunci, și anume, faptul că el deveni- 
se baron, cu drept de viață și de moarte asupra a sute 

de bărbați, femei și copii. Deşi nu era ușoară, viața de 
călugăr avea totuși o simplitate aparte. Acolo, la Fon- 
tevaile, și-ar fi putut ține mai ușor sub control partea 
întunecată, distructivă. 

Mama lui recunoscuse în el temperamentul sălbatic 
al tatălui ei şi făcuse tot ce îi stătuse în putere să-i fie un 
model de iubire și blândeţe. Lady Eleonora însăși îi su- 
perase să se călugărească. Înţelesese în timp înțelepciu- 
nea sfatului ei, căci, având înclinații spre scrimă și spre 
mânuirea armelor, putuse gusta încă de mic copil bucu- 
riile înșelătoare ale setei de sânge. Ca urmare a acelui 
fapt, încă de timpuriu învățase să nu-și piardă controlul. 
Pentru o vreme, chiar crezuse că avea să reuşească să 
fie deopotrivă războinic și om evlavios. Dar, odată 
cu apariția primelor neliniști bărbătești, acele pasiuni 
i se înteţiseră, și astfel se convinsese că puterea lui de a 
face rău o depășea cu mult pe cea de autocontrol. 

Adrian scoase un oftat lung, eliberând un nor de abur 
în aerul înghețat, gândindu-se la tot ce urma să piardă - 
nu doar stilul de viață, ci poate însuși sufletul său. Își 
întorsese chipul către Biserică având credinţa că asta 
era singura lui speranţă de a trăi o viață pioasă, și renun- 
ţarea la viața lumească îl făcuse să-şi găsească împlini- 
rea sufletească. 

Mai mult decât o împlinire, gândul de a-și petrece tot 
restul vieții muncind și rugându-se la Fontevaile, prin- 
tre tăceri și cântece de laudă, înconjurat de învățăminte 
și frumuseţe, îi adusese o bucurie enormă. Acolo erau 
foarte puţine tentaţii lumești, iar cele mai mari bătălii 
erau doar spirituale, remarcate de un singur om, dar, cu 
toate astea, nu mai puţin provocatoare. Pofta, mândria 
şi furia erau păcate care făceau parte din el, și, chiar și 
într-o mănăstire, departe de ispite, tot le considera duș- 
mani cu o putere copleșitoare, amenințătoare. 

Dar în acel moment lumea exterioară îl chema îna- 
poi. În lume, păcatele împotriva cărora luptase atât de 
aprig erau onorate de oameni care considerau mândria 
potrivită pentru un nobil, furia o virtute bună pentru 
un războinic, iar pofta trupească nestăpânită o dovadă 

a virilității. Lar fi fost atât de uşor, extraordinar de ușor, 
să devină un monstru precum sirele de Courcy. Adrian 
era pe deplin conştient de faptul că, lăsând la o parte 
şocul, durerea şi regretul pierderii familiei, era şi teribil 
de bucuros că Dumnezeu nu găsise de cuviință să-l lase 
să trăiască la Fontevaile. 

Făcând o plecăciune pe podeaua din faţa altaru- 
lui, cu piatra rece lipită dur de obrazul său, se rugă ca 
Dumnezeu să îi dea putere în lupta ce avea să urmeze. 
Nu se ruga pentru puterea de a-și apăra moştenirea, de-a 
reconstrui Warfield sau de a-i proteja pe cei aflaţi în 
grija sa. Acelea erau lucruri pe care ştia deja că avea să 
le poată face. 

Adevărata provocare, cea de care se temea cel mai 
tare, era aceea de a se stăpâni. 


capitolul 1 


Mănăstirea Lambourn, Wiltshire, 
iulie 1143 


Era o zi glorioasă de vară. Meriel de Vere se opri în 
vârful dealului, descoperi capul vânturelului și îl aruncă 
în bătaia vântului, urmărind cum micul șoim își lua 
zborul. Cu aceeași bucurie își scoase vălul și broboada 
şi închise ochii ca să se poată bucura de adierea care îi 
sufla prin părul negru și drept. 

Se grăbise să termine prima parte a treburilor ca să 
poată hoinări în voie la întoarcere, așa că intenționa 
să se bucure de fiecare clipă de libertate. Nu că maica 
Rohese ar fi certat-o că întârzia; maica stareță fusese în- 
totdeauna foarte tolerantă cu novicea ei rebelă. 

Meriel oftă, amintindu-și din nou cât de repede tre- 
cea timpul. Venise la mănăstirea Lambourn ca elevă pe 
când avea zece ani, iar în cei cinci ani de când era acolo 
petrecuse mai mult timp cu surorile benedictine decât 
cu propria familie, la Beaulaine. Sir William de Vere își 
trimisese fiica la mănăstire, gândindu-se că în cele din 
urmă avea să se călugărească, și chiar cu un an în urmă 
ea își începuse noviciatul. 

Fiind o casă mică, Lambourn era o mănăstire, nu o 
abație, dar era un loc încântător, iar Meriel le iubea pe 
călugărițe și modul lor de viață. Cu toate acestea, odată 
cu apropierea datei depunerii jurămintelor finale, îi era 
din ce în ce mai greu să se imagineze petrecându-și tot 
restul vieţii între hotarele acelui loc. Chiar şi simplul 
gând i se părea sufocant. 

Şi, de cele mai multe ori, tocmai ca să-i aline neliniş- 
tile, maica Rohese o trimitea pe Meriel cu treburi în sat 
sau la conac. Dar oare ar fi fost la fel de neliniştită dacă 
nu s-ar fi apropiat data depunerii jurămintelor finale? 

Dându-și seama că gândurile i se succedau cu repe- 
ziciune, Meriel își alungă totul din minte, nedorind să 
strice o zi perfectă cu neliniștile ei. Ridică fusta robei 
sale negre și se așeză cu picioarele încrucișate, să pri- 
vească vânturelul. Il botezase Rouge din cauza dungilor 
roșii-maronii de pe partea de sus a corpului, dar încă nu 
îl antrenase pentru vânătoare. Pe lângă faptul că nu ar 
fi avut suficient timp pentru munca lentă de formare, 
creşterea șoimilor nu ar fi fost cea mai potrivită activita- 
te pentru o călugăriță novice. li era suficientă compania 
plăcută a lui Rouge, atât la mănăstire, cât și în plimbă- 
rile ocazionale la țară. 

Meriel iubea animalele: caii, păsările și chiar și pisi- 
cile. Din păcate, încă nu era suficient de înțeleaptă cât 
să-i placă și păianjenii, dar poate peste ceva timp, când 
avea să fie mai mare și mai evlavioasă, urma să înveţe să-i 
iubească și pe aceia. 

Acum, că bucuria primului zbor liber se atenuase, 
Rouge plutea la vreo șase metri deasupra luncii, cu coa- 
da ca un evantai, căutând cu privirea șoricei neatenţi 
sau orice altă pradă. Crescătorii de vulturi și șoimi știau 
că femelele erau de preferat, fiind mai mari, mai puter- 
nice și cu un temperament mai stabil decât masculii. 
Cu toate acestea, vânturelul era una dintre cele mai 
mici specii, astfel că nici chiar femela nu putea captura 
o pradă mai mare decât o vrăbiuţă. 

Meriel zâmbea visătoare, rupse un fir de iarbă și și-l 
puse în gură să-l mestece în timp ce își lăsa imaginaţia 
să-i zburde liberă. Oare cum o fi să fii șoim, să fii atât 
de ușor și de liber încât să te poți lăsa purtat de vânt, 
să planezi și să aluneci în văzduh printr-o bătaie pu- 
ternică de aripi, să despici aerul cu înverșunare când 
capturezi prada? 

Se hotări, zâmbind larg, că nu era atât de curioasă 
încât să-și închipuie gustul unei lăcuste; asta era o parte 
a vieţii unui vânturel pe care nu-și dorea s-o cunoască. 

Își cuprinse genunchii cu brațele și o privi cu drag 
pe Rouge. Vânturelul era una dintre cele mai modeste 
specii de păsări de vânătoare, numită uneori cu dispreţ 

şi șoim nehotărât. Aceasta era, într-adevăr, singura 
specie care putea fi crescută în mod legal și de țărani - 
şi compensa prin farmec tot ce nu avea prin prestigiu. 
Rouge era o creatură foarte jucăușă și afectuoasă, care 
devenise rapid un fel de animal de companie pentru 
toată lumea de la mănăstire. 

Aprodul găsise în primăvară șoimul mic și înfometat, 
iar Meriel, care petrecuse mult timp prin grajdurile de 
la Beaulaine, o putuse îngriji până se însănătoșise. 
De atunci Rouge o urmase îndeaproape pe stăpâna ei, 
uneori chiar năvălind în biserică și fluturându-și aripile 
în timp ce călugărițele își spuneau rugăciunile. 

Odată chiar se așezase pe statuia Maicii Domnului 
în timpul slujbei de dimineață. Ca urmare a acelui fapt, 
după slujbă, maica Rohese spusese destul de sec că, deși 
Sfânta Fecioară avea să-i ierte fără îndoială greșeala, ar 
fi mai bine să nu intre în biserică atunci când venea în 
vizită episcopul. Meriel se supusese cu blândeţe, abți- 
nându-se cu tact să-l menţioneze pe preotul de la Beau- 
laine, care își adusese șoimul la slujbă și-l priponise pe 
balustrada ce mărginea altarul cât el ţinuse liturghia. 

După o jumătate de hoinărit cu mintea aiurea și de 
bucurie pură, Meriel se ridică fără tragere de inimă și se 
pregăti să se întoarcă la mănăstire. Rouge vânase sufici- 
ent și nu mai așteptase nada, ci pur și simplu coborâse și 
se cocoțase pe mâna înmănușată a stăpânei ei, apoi îi să- 
rise pe umăr, scoțând un scâncet firav. Fata tresări când 
ghearele ei ascuțite îi perforară veșmântul, dar fu nevo- 
ită să zâmbească în clipa când Rouge îi prinse jucăuș în 
cioc lobul urechii. Şoimii de tundră și călători erau cre- 
aturi splendide, la fel de frumoși și de puternici precum 
îngerii răzbunători, însă nu fuseseră niciodată la fel de 
blânzi precum vântureii sau șoimuleții-de-iarnă. 

Meriel o mângâie pe Rouge delicat pe cap, apoi își 
ridică privirea înspre soare. Se încruntă când văzu cât 
de târziu se făcuse. Trebuia să se grăbească dacă voia 
să ajungă la vecernie. Cu Rouge încă pe umărul ei, își 
luă vălul și broboada și porni în pas alert. Cel mai 
scurt drum era pe o potecă abruptă pe un deal înalt, 

împădurit, așa că urcă în ritm constant un sfert de oră, 
încălzindu-se de la efort, chiar dacă se deplasa la um- 
bra copacilor. 

Ajunsă în vârful dealului, se opri să-și tragă sufletul 
și privi valea îndepărtată, unde un drum înspre nord 
urma linia râului. Deși acea parte a Angliei rămăsese 
aproape neatinsă de ultimii ani ai războiului civil, nu 
era totuși o zonă foarte sigură. 

Lumina care se reflecta din metalul strălucitor îi atra- 
se atenția, așa că își miji ochii ca să poată vedea mai 
departe. Fratele ei Alan spunea că își petrecuse atât de 
mult timp cu șoimii, încât avea vederea la fel de bună 
ca a lor - și probabil avea dreptate, altfel nu ar fi reușit 
să deosebească ambuscada de acolo de jos. 

Aproape că i se tăie răsuflarea de teamă când își dădu 
seama că puţin mai sus de curbă, de-o parte și de cealal- 
tă a drumului, stăteau bărbaţi înarmaţi. Era imposibil 
de ghicit cine erau sau pe cine așteptau, dar, după norul 
mare de praf ridicat pe drum, era clar că victima era 
aproape, galopând înspre capcana lor. Chiar sub ochii 
ei, un detașament format din aproximativ douăzeci de 
cavaleri și soldaţi apăru la doar câteva zeci de metri 
de locul ambuscadei. Auzise zvonuri că se purtaseră 
lupte mai la sud, și se gândi că cele două grupuri erau 
constituite din adepții beligeranţi ai regelui Ştefan și ai 
împărătesei Matilda. 

Într-un fel, nici nu mai conta cine erau. Orice grup 
de bărbaţi înarmaţi reprezenta o amenințare pentru cei 
nevinovaţi, mai ales că de ambele părţi fuseseră comise 
atrocități. Într-adevăr, întreaga Anglie fusese distrusă, 
deopotrivă de cei care luptau pentru cauza lor și de tâl- 
hari, loiali doar lor înșiși, al căror unic scop era de a 
prăda. Oamenii deplângeau moartea regelui Henric, 
care, cu o mână de fier, îi ţinuse sub control pe baroni. 

Simţind încordarea stăpânei ei, vânturelul începuse 
să i se agite pe umăr, așa că Meriel fu nevoită să-i aco- 
pere capul ca să nu se sperie. Primul ei instinct fusese să 
fugă înapoi la mănăstire și să îi avertizeze pe cei de acolo 

de potenţialul pericol, însă rămase pe loc, sperând să 
afle mai multe informații. 

Grupul care venea pe drum părea obosit și sătul de 
luptă. Meriel își ținu răsuflarea, dorindu-și să-i fi putut 
avertiza. Ştia însă că vocea ei nu s-ar fi auzit din pri- 
cina vântului. Deși nu știa nimic despre oamenii din 
vale și nici pentru ce luptau, simțea compasiune față 
de călătorii care erau pe punctul de a deveni victimele 
trădării. Chiar când erau la un pas de-a intra în ambus- 
cadă, conducătorul lor ridică mâna și-și opri brusc calul, 
alertat de ceva ce trăda pericolul. Atacatorii se năpustiră 
imediat asupra lor, dând pinteni cailor ca să iasă mai 
repede în drum. 

Ca urmare a ciocnirii celor două grupuri, totul explo- 
dă într-o luptă feroce. Văzând cum trei cavaleri căzuseră 
pradă primul atac, Meriel se temu că totul avea să dege- 
nereze într-un masacru, mai ales că atacatorii erau mai 
mulți și avuseseră și elementul surpriză de partea lor. În- 
fipse degetele în scoarța copacului care o adăpostea, dar 
nu putea decât să privească, neputincioasă. Văzuse scu- 
tieri şi cavaleri antrenându-se neîncetat, dar era pentru 
prima dată când asista la rezultatele mortale ale acelor 
antrenamente. Era o priveliște stranie și înspăimântă- 
toare - siluete îndepărtate tăindu-se și înjunghiindu-se 
într-o tăcere aproape deplină; doar din când în când 
vântul mai aducea sunetul unor lovituri deosebit de vio- 
lente sau țipetele chinuite ale oamenilor și ale cailor. 

Chiar și sub loviturile atacatorilor, liderul călăreților 
începuse să-și adune oamenii, strângându-i laolaltă ca să 
se poată apăra reciproc și atacând apoi cu o pricepere 
letală. Acel lider al lor părea omniprezent, ca un demon 
al ferocității - omora atacatorii, acoperind zonele vul- 
nerabile ale grupului său. Curajul său sălbatic avea o 
frumuseţe aproape profană. 

Pe măsură ce călăreții își reveneau după atacul sur- 
priză, balanţa puterii se schimbă. Mulți dinte atacatori 
rămăseseră fără cai, așa că dintr-odată întregul grup se 
retrase, fugind spre nord, de-a lungul drumului. 


28 Mary Jo Putney 


Meriel nu aşteptă să vadă mai mult. La un kilome- 
tru şi jumătate mai la nord, drumul către mănăstirea 
Lambourn se bifurca, și erau șanse ca soldaţii fugari să 
aleagă acea rută ca să scape. Şi, în acest caz, s-ar putea 
gândi că zidurile mănăstirii ar reprezenta un loc numai 
bun în care să se retragă pentru a se regrupa. 

Cerându-i pe mutește iertare lui Rouge, o înfășură 
în vălul ei şi o ascunse între faldurile veșmântului, ca să 
fie în siguranță. Își ridică apoi fusta și alergă pe panta 
dealului, înspre mănăstire. Drumul părea să nu se mai 
termine. Își rupse veșmântul în niște crengi și chiar se 
împiedică și căzu, zgâriindu-și palmele și genunchii, dar 
reuși să protejeze vânturelul. 

Meriel se apropiase de mănăstire, dar, din cauză că 
începuse să o doară într-o parte, fu nevoită să încetineas- 
că, icnind după o gură de aer. Când intră pe poartă, clo- 
potul bătea anunțând vecernia, așa că își adună ultimele 
puteri și se repezi prin curte ca să o prindă pe maica 
stareță, care ieșea din chilie să meargă la biserică. 

- Maică Rohese! 

Maica stareță se întoarse, iar mirarea i se transfor- 
mă în amuzament când o recunoscu pe cea care fugea 
prin curte. 

- Da, copilă? 

Meriel se opri brusc și făcu o reverență scurtă, cât să 
ia O gură de aer. 

- Două grupuri de cavaleri s-au luptat de cealaltă 
parte a dealului. Unul din grupuri a fugit spre nord, iar 
celălalt s-ar putea să-l urmeze. 

Amuzamentul maicii stareţe dispăru pe dată. Ridi- 
când vocea, o chemă pe una dintre maicile aflate în 
trecere pe lângă ele şi-i zise iute: 

- Spune-i gărzii să tragă clopotul și să-i adune pe 
oamenii noștri din câmp și din sat. Apoi îi porunci no- 
vicei sale: Zi-mi tot ce-ai văzut. 

Meriel îi descrise ambuscada, mărimea celor două 
grupuri și proporțiile luptei. După ce își încheie relată- 
rile, maica Rohese o întrebă: 

- ţi amintești oricare dintre blazoanele cavalerilor? 

Meriel închise ochii, încercând să-şi aducă aminte ce 
văzuse în acele minute haotice. 

- Cred că liderul atacatorilor purta emblema unui 
porc mistreţ albastru, zise ea încet. După ce se mai gândi 
puţin, își aminti o imagine vie: scutul ridicat şi străluci- 
tor al omului care își salvase trupele de nimicire. Liderul 
grupului prins în ambuscadă purta emblema unui șoim 
argintiu. Apoi deschise ochii și întrebă: Vă ajută asta? 

-Cred că mistrețul albastru îi aparține lui Guy de 
Burgoigne. Șoimul argintiu ar putea fi Adrian de War- 
field, zise maica stareță îngândurată. Apoi, întorcân- 
du-și atenția către novicea ei, zise cu voce mai blândă: 
Presupun că o ai pe Rouge acolo sub veșmânt. Poate ar 
trebui să-i dai drumul bietei păsări. 

Meriel privi în jos și văzu o umflătură în partea de sus 
a veșmântului ei. Dându-și seama că era foarte răvășită, 
scoase vânturelul și încercă, fără succes, să-și pună îna- 
poi vălul cu mâna liberă. 

- Îmi cer iertare, maică! zise ea roșind, dându-și pe 
spate părul negru, încurcat de vânt. N-ar fi trebuit să 
zăbovesc pe drumul de întoarcere de la fermă. 

- Poate că așa a fost voinţa Domnului. Dacă te-ai fi în- 
tors imediat, nu ai mai fi văzut lupta, zise maica stareță. 
Dar acum du-te și aranjează-te, și poate nu vei pierde în- 
ceputul vecerniei. Maica Rohese reproduse cu precizie 
expresia nesigură a novicei ei și adăugă cu o umbră de 
admonestare în voce: Bineînţeles că slujba va continua. 
Ce moment ar putea fi mai bun pentru rugă decât cel al 
apropierii unui pericol? 


Adrian era într-o stare sălbatică şi euforică; lupta îi 
părea o nebunie pură și mortală, în care simţea lovi- 
turile duşmanilor înainte ca ei să le dea, în care se apăra 
şi ataca doar dintr-un instinct infailibil. Pierduse nu- 
mărul oamenilor cu care luptase, deşi omorâse cel puţin 
un atacator, poate mai mulți. Cu o lovitură puternică 
de spadă, răsturnă din șa încă un adversar, care căzu și 
rămase culcat la pământ, înfricoșat. Se aplecă să fixeze 
vârful sabiei între platoșa și maxilarul omului. Baronul 

era pe punctul de a-și ucide adversarul, când strigătul lui 
Sir Walter îi străpunse concentrarea letală. 

- Adrian! 

Vocea convingătoare a căpitanului îl făcu pe Adrian 
să se abțină de la a da lovitura de graţie. și retrase arma 
şi constată că victima lui nu era un cavaler, ci doar un 
scutier îngrozit, un băiat abia îndeajuns de mare cât 
să mânuiască o armă, nicidecum un pericol pentru un 
cavaler experimentat. 

În plus, lupta era pe final, majoritatea atacatorilor 
fugiseră, iar cei rămași nu mai reprezentau o ame- 
nințare. Gâfâind de la efortul depus, Adrian îi spuse 
scutierului: 

- Ridică-te și predă-ţi sabia! 

Tremurând şi palid la față, scutierul se supuse și oferi 
mânerul sabiei celui care îl luase prizonier. În vreme ce 
accepta sabia, Adrian deveni conştient de senzațiile pe 
care i le stârnea finalul unei lupte. Simţi cum i se strân- 
ge stomacul la gândul că fusese la un pas de a-l ucide 
fără rost pe acel băiat. Deși omorâse destul de mulți 
oameni în luptă, încercase întotdeauna să evite vărsa- 
rea de sânge zadarnică. Slavă Domnului că Sir Walter 
îl oprise la timp. 

Vorbind cu asprime ca să-și ascundă emoțiile, Adrian 
află că prizonierul era un nepot al contelui de Sussex. 
Lăsând băiatul în grija lui Sir Walter, Adrian se gândi 
ironic că Dumnezeu îi răsplătise mila; viaţa scutierului 
valora o răscumpărare destul de mare. Cu astfel de răs- 
cumpărări reconstruise castelul Warfield. 

Revenind la probleme mai urgente, descălecă să cer- 
ceteze daunele suferite. Doi dintre oamenii săi fuseseră 
grav răniţi, iar alți patru suferiseră răni care necesitau 
atenţie imediată. Atacatorii suferiseră pierderi mai gra- 
ve: trei morţi, doi oameni răniți mortal și alți trei răniţi, 
dar cu șanse mari de supravieţuire. 

Un soldat din garda Warfield, care crescuse în acea 
parte din Wiltshire, le furniză informaţia bine-venită 
că se aflau foarte aproape de mănăstirea Lambourn. 
Era o binecuvântare, întrucât răniții puteau fi îngrijiţi 

de maici, iar grupul Warfield își putea relua călătoria cu 
doar o mică întârziere. 

Cu eficiența practicii îndelungate, răniții fusese- 
ră bandajaţi, morții legaţi de cai și călătoria reluată. 

n timp ce mergeau agale, Sir Walter rămase în urmă, ca 
să călărească alături de stăpânul său. 

- Erau oamenii lui Burgoigne, nu-i așa? 

- Da. Lord Guy însuși era cu ei. L-am văzut foarte clar 
înainte de a fugi. E foarte abil în a-și apăra propria piele. 
Adrian continuă apoi, total detașat: După ce l-am lăsat 
pe regele Ștefan la Wilton, Burgoigne pare să fi decis 
că e momentul perfect pentru o ambuscadă. Am avut 
noroc. Probabil ar fi reușit să mă ucidă dacă unul dintre 
caii lor n-ar fi nechezat, avertizându-ne de pericol. 

- Băiete, când vine vorba despre tine, nu mai e nevoie 
de noroc. Sir Walter oftă şi își frecă apoi coapsa în locul 
în care primise o lovitură destul de zdravănă în timpul 
luptei. Era destul de mândru de ceea ce reușise, în ciu- 
da vârstei înaintate. Nici nu mai ştiu câte ciocniri au 
existat între Burgoigne și Warfield de-a lungul anilor. 
De vreme ce deţii terenuri pe care și le dorește, asta nu 
se va sfârși până când unul dintre voi nu va fi mort. 

- Burgoigne va fi acela, zise Adrian cu înverșuna- 
re. Nu uitase jurământul de a-l distruge pe omul care 
îi omorâse familia, doar că, în anii de când moştenise 
Warfield, existaseră alte priorități și provocări care nu 
suportau amânare. Într-adevăr, în doar douăzeci și pa- 
tru de ore de la plecarea de la Fontevaile, luptase în 
prima lui bătălie, ucisese primul om și fusese rănit, 
iar în următoarele douăzeci și patru de ore avusese și 
prima femeie. 

După revenirea asta haotică la viața lumească, Adrian 
își concentrase toată forța și voința ca să-și păstreze titlul 
şi domeniile, iar apoi ca să fortifice Warfield. Fiind în 
plin război civil, nu existaseră timp și resurse pentru un 
asediu îndelungat asupra fortăreței lui Guy. Dar avea 
să vină și vremea dușmanului său, iar atunci acesta 
urma să fie un om mort. 

Maica Rohese lipsise de la vecernie, ca să suprave- 
gheze întoarcerea tuturor arendașilor mănăstirii și a 
animalelor celor mai valoroase. După ce îl trimisese pe 
vânător să adune informaţii, nu mai era nimic altceva 
de făcut decât să aștepte să vadă dacă pericolul urma să 
se adeverească sau dacă mănăstirea avea să scape neob- 
servată. În trecut, mai existaseră alarme false, și spera 
ca la fel să stea lucrurile și de data asta. Stătea liniștită 
în curte, cu rozariul răsucit în jurul mâinii stângi și cu un 
copil din sat moțăindu-i în braţe, fără a lăsa îngrijorarea 
să i se citească pe chip. 

Se terminase de mult vecernia, când șerbul care stă- 
tea de pază pe zid anunţă sosirea unor vizitatori. Vocea 
lui părea precaută, dar nu temătoare. Rohese lăsă co- 
pilul adormit în grija surorii lui mai mari, apoi traversă 
curtea fără grabă. 

Când ajunse la poarta principală, văzu că un singur 
cavaler fusese lăsat să intre, dar și acesta era atent supra- 
vegheat de aprodul ei și de oamenii săi. 

Cavalerul avea un șoim argintiu brodat pe bluzonul 
care îi acoperea armura, iar maica stareță ghici imediat 
că acela era liderul grupului prins în ambuscadă. Avea 
faţa umbrită de o barbă de un auriu-închis și, deși părea 
să fi stat în șa de o săptămână, oboseala nu-i afectase 
postura mândră. 

Când o zări pe Rohese, se apropie și făcu o plecăciu- 
ne, cu legăturile platoșei zăngănind încet. 

- Sunt Adrian de Warfield, zise el. Am fost prinși în- 
tr-o ambuscadă în apropiere şi cer ajutorul mănăstirii 
Lambourn să-mi îngrijesc răniții. 

- Am auzit de tine, Adrian de Warfield. Ai reputația 
unui om care respectă Biserica. Maica stareță încuviință 
din cap. Toţi cei cu frica lui Dumnezeu sunt bine.ve- 
niţi aici. 

Îl studie cu interes pe vizitator. Nu era deloc cum s-ar 
fi așteptat ea, știindu-i reputația de cavaler fioros. Din- 
colo de mustață și de aspectul ostenit, pe chipul lui se 
regăseau trăsăturile fine ale unui cărturar - și, mai mult, 
era aproape un copil. Își dădu seama că se simţea așa 

surprinsă tocmai din cauza vârstei ei înaintate. Ochii 
cenușii ai lui Warfield veneau ca pentru a-i reaminti 
faptul că războinicii încep de foarte tineri, sau deloc. 

- Câţi răniți sunt? 

- Unsprezece, dintre care doi au răni mortale. În afa- 
ra răniților, aş lăsa, de asemenea, trei soldați să-i păzeas- 
că pe prizonieri. Înţelegând expresia de pe chipul maicii 
Rohese, baronul adăugă: Nu vă faceți griji, cei rămași 
vor şti cum să se comporte într-o mănăstire de maici. 

- Eşti sigur? întrebă ea zâmbind blând. lartă-mi pru- 
denţa, Lord Adrian, dar în astfel de vremuri nici măcar 
amenințarea mâniei lui Dumnezeu nu e mereu suficien- 
tă pentru a-l proteja slujitorii. 

- Vă promit că nu vă vor crea nici o problemă, zise 
el cu un umor sec. Chiar și dacă s-ar îndoi de iminenta 
mânie a lui Dumnezeu, sunt destul de deştepţi cât să nu 
se îndoiască de a mea. 

- Prea bine, domnul meu. 

Ochii maicii stareţe sclipeau de bucuria stârnită de re- 
plica bărbatului. Părea un tânăr puternic, așa că fu con- 
vinsă că adepţii lui aveau să se poarte cuviincios. Ridică 
mâna și îi făcu semn aprodului să deschidă poarta. 

În timp ce maicile îi luau pe răniți să-i îngrijească, maica 
Rohese îi spuse vizitatorului, pe un ton uşor întrebător: 

- Există zvonuri că s-a dat o luptă mai la sud. 

- Da, confirmă Warfield, la mică distanţă de Wilton. 
Ştefan a părăsit orașul ca să nu fie prins în castel, iar 
Robert de Gloucester l-a pus pe fugă. Dacă intendentul 
său, William Martel, n-ar fi ţinut o apărare puternică, 
Ştefan ar fi fost capturat din nou. Dar Martel a fost 
luat prizonier. 

- Regele va plăti un preț mare ca să-l ia înapoi, zise 
stareța îngândurată, evaluând ce ar fi presupus acel 
lucru. Tu ai luptat cu contele Robert? 

- Da. Fratele meu și mulți dintre cavaleri îi sunt 
încă alături, ajutând cu urmărirea, zise Lord Adrian, cu 
o scânteiere diabolică în privire. 

Fără îndoială ştia că regina lui Ștefan, Maud, era o 
binefăcătoare a mănăstirii Lambourn, dar, ca printr-un 

acord tacit, baronul și maica stareță evitară să-și declare 
loialităţile politice. 

- Deci s-a mai dat o luptă, au mai murit niște oameni, 
dar Anglia tot nu e mai aproape de a găsi o rezolvare, 
spuse maica Rohese și oftă. 

- Prea mulți oameni profită de acest haos, observă 
el cinic. Câtă vreme regele și împărăteasa vor fi de ne- 
clintit, va exista hrană pentru vulturi, așa că oamenii își 
schimbă loialităţile precum o giruetă. 

Muriseră mulți oameni, dar stareța știa că Warfield îi 
fusese loial împărătesei de-a lungul anilor de război civil. 

Cu siguranță, Matilda avea și alte calităţi, în ciuda 
aroganței recunoscute, din moment ce reușise să păstre- 
ze atâta timp loialitatea unor oameni precum Robert de 
Gloucester și Adrian de Warfield. 

După ce îi dădu stareţei Rohese veștile și o recompen- 
să generoasă pentru ajutorul mănăstirii, Warfield ceru 
nerăbdător să-i fie adus calul, ca să pornească la drum. 

- Tu nu rămâi peste noapte? întrebă femeia surprin- 
să. E amurg, și oamenii tăi par foarte obosiţi. 

- Luna e de partea noastră în noaptea asta, maică 
stareță. Mai avem câteva ore bune de mers până să ne 
oprim, spuse el și încălecă. 

- Foarte bine. Dumnezeu să te aibă în pază, Adrian 
de Warfield. 

Stareţa înclină capul foarte respectuos, apoi se în- 
depărtă. Adrian își privea soldaţii, care se pregăteau de 
plecare chiar sub ochii lui. 

Cât timp discutase el cu maica Rohese, călugărițele le 
aduseseră vizitatorilor mâncare și vin, iar chiar în acea 
clipă una dintre ele se apropia de baron. Nu era adevă- 
rat că toate călugărițele arătau la fel în veșminte - pe 
aceea o observase și mai devreme. Nu o putuse vedea 
foarte clar din cauza umbrelor, dar, în timp ce trecea de 
la om la om, cu pasul ușor și cu fusta neagră fluturân- 
du-i, părea întruchiparea graţiei absolute. O urmărise 
cu privirea, cu o plăcere absentă, cât vorbise cu maica 
stareță - cu aceeași plăcere cu care ar fi privit o floare 
sau un apus de soare. 

Oprindu-i elanul, micuța călugăriță turnă vin din 
carafă într-un pahar și i-l întinse. Era foarte tânără. 

- Doriţi vin, milord? 

- Mulţumesc, doamnă, zise Adrian, folosind apelati- 
vul acordat tuturor călugărițelor. 

El goli paharul dintr-o înghițitură lungă, observând 
că surorile benedictine aveau un vin mai bun decât cis- 
tercienii de la Fontevaile, apoi îi înmână cupa. 

- Eram pe dealul de deasupra drumului când aţi fost 
prinşi în ambuscadă și am văzut toată lupta, zise ea, dân- 
du-i pâine şi brânză din desagă. V-au atacat ca niște laşi, 
dar dumneata şi oamenii dumitale le-aţi ţinut piept cu 
un curaj splendid. 

În lumina amurgului, chipul ei care privea în sus 
părea un mic oval palid, cu vălul acoperindu-i fruntea 
până la sprâncenele întunecate. 

- Nu există pic de splendoare în luptă, zise el brusc, 
acceptând mâncarea. Ai fost necugetată îndepărtân- 
du-te așa mult de mănăstire. Surprinsă de asprimea lui, 
îl ascultă zicând în continuare: Peste tot în Anglia au 
fost devastate mănăstiri și biserici doar pentru că asta 
convenea uneia din părți. Grupuri de oameni depose- 
dați de bunuri bântuie prin ţară ca lupii, iar veșmântul 
tău bisericesc nu te va apăra de pericol. 

Fata avea râsul la fel de dulce precum chipul. 

- Dacă nici zidurile mănăstirii Lambourn nu-mi asi- 
gură protecție, de ce-aş rămâne mereu înăuntrul lor? 
Dar amuzamentul îi dispăru sub privirea lui aspră. Mul- 
țumesc că vă faceţi griji, milord, zise ea cu căință. Vă rog 
iertați-mi îndrăzneala. Adevărul e că foarte rar plec de la 
mănăstire cu vreo treabă, şi nu mă aventurez niciodată 
prea departe. 

- Să fii mai atentă pe viitor, doamnă! 

Adrian ridică braţul şi le făcu un semn oamenilor 
săi, apoi îi conduse dincolo de porți. Mergând la trap 
prin pădurea care ducea la drumul principal, mesteca 
absent pâinea și brânza, întrebându-se de ce fusese atât 
de nepoliticos cu micuța călugăriță, că doar era atât de 
dulce şi de graţioasă... 

Înţelese brusc că fata stârnise în el nu doar un sen- 
timent de protecţie, ci și o dorință trupească. Acea re- 
alizare fu însoţită de un val de dezgust față de propria 
persoană. De când părăsise Fontevaile, știuse că avea să 
își poată păstra castitatea. Cu timpul, ajunsese să crea- 
dă că plăcerile carnale fuseseră un dar de la Dumnezeu 
pentru o omenire suferindă și că nu era nici un păcat 
ca bărbații și femeile să-şi găsească alinarea şi plăcerea 
împreună. Dar să dorești în acel fel o sfântă călugăriță 
era un fel de adulter. Chiar mai rău decât adulterul. 

Ín spatele său, un bărbat îi zise altuia: 

- Ai văzut-o pe călugăriţa cea măruntă, cu ochii albaș- 
tri superbi? Păcat că se irosește ca mireasă a lui Hristos. 

- Da, zise al doilea. Ar trebui să încălzească patul 
unui muritor. _ 

Râseră amândoi, dar se opriră brusc simțind privirea 
tăioasă a stăpânului lor. Se știa că era un om evlavios, 
care trăia aproape la fel de simplu ca un călugăr și care 
nu accepta să audă vreo blasfemie. 

Înţelepții nu lar fi mâniat fără motiv. 

Călătorind spre nord sub o lună ca de ceară, Adrian 
nu-și putea ierta faptul că în adâncul său fusese vinovat 
de aceleaşi gânduri profane ca acei oameni. 


Meriel își mișca buzele, citind scrierile elaborate și 
şoptind delicat traducerea din latină a cuvintelor mult 
iubite. „La început a fost Cuvântul, şi Cuvântul era cu 
Dumnezeu, iar Cuvântul era Dumnezeu.“ Nu era în- 
tru totul sigură de însemnătatea acelei fraze, dar pentru 
ea simbolizase mereu misterul şi bucuria credinţei. Şi, 
în acea seară, cu mai puţin de patruzeci şi opt de ore 
înainte de ceremonia care urma să o separe pe vecie de 
lume, simţea nevoia să regăsească acea bucurie. 

Stătea cu picioarele încrucișate pe saltea, cu volumul 
greu în braţe, urmărind absentă cu degetul arătător 
marginea cu anluminuri. Desenul înfățișa creaturi din 
pădure și un rege pescar gravat pe un fond albastru-des- 
chis. Măiestria cu care fusese creat o uimea, dar nici 

măcar o asemenea frumuseţe nu-i putea alina sufle- 
tul chinuit. 

La mănăstirea Lambourn, o novice pe cale să-și ia vă- 
lul trebuia să petreacă trei nopți singură într-o chilie, 
fiind scutită de toate îndatoririle, cu excepția celei de a 
cânta în slujbele divine. Trebuia să petreacă acel timp 
în rugăciune și purificare - un ritual asemănător cu cel 
pe care-l făceau scutierii când se pregăteau de ceremonia 
prin care erau numiți cavaleri. Meriel putea folosi una 
dintre prețioasele evanghelii ale mănăstirii, și avea des- 
tule lumânări ca să o poată citi. Avea chiar și vânturelul 
cu ea, dar Rouge dormea într-un colț pe o stinghie. 

Când Meriel începuse acel ritual de purificare, maica 
Rohese o sfătuise să caute îndrumare în adâncul sufle- 
tului ei. 

Fără îndoială, maica stareță, care era la curent cu 
totul, de la cele mai mici greșeli ale celei mai noi învă- 
țăcele până la marile întrebări politice ale zilei, știa și că 
inima novicei ei era împărțită în două. 

Meriel închise cartea, se ridică și începu să se plimbe 
prin chilia îngustă. Patru pași într-o parte, șase în cea- 
laltă. Dacă și-ar fi dorit, ar fi putut deschide ușa să iasă 
să privească cerul de noapte sau să se roage în biserică. 
Dacă era zi, ar fi putut merge pe câmpurile mănăstirii să 
ajute cu recolta. Astfel stând lucrurile, oare de ce chilia 
îi părea ca o închisoare? De ce nu putea dormi, simțind 
că n-ar mai putea respira dacă ar închide ochii? 

Și, cel mai grav, de ce nu se putea ruga? Lui Meriel 
îi fusese mereu ușor să se roage, să li se adreseze Sfintei 
Fecioare Maria, Tatălui și Fiului. Era ca și când ar fi 
vorbit cu familia ei pământească. Cu toate acestea, chiar 
în acea seară, când ar fi trebuit să-și pregătească sufletul 
pentru cel mai solemn moment al vieţii ei, se simţea 
mult prea departe de acel izvor de credință, care fusese 
întotdeauna în centrul fiinţei ei, iar acea distanţare îi 
pârjolea sufletul. 

Se opri lângă cornișă, descoperi capul vânturelului 
şi îi mângâie gâtul în timp ce acesta clipi somnoros din 
ochii căprui. Meriel nu fusese niciodată absolut sigură 

că voia să se călugărească, și, privind în urmă, putea 
indica precis clipa în care îndoiala ei se cristalizase: 
cu două luni în urmă, când veniseră cavalerii. Fusese 
ziua cea mai plină de evenimente de când ajunsese ea 
la Lambourn. Își amintea foarte clar bucuria pe care o 
simţise când văzuse vânturelul zburând, șocul și groaza 
din clipa când observase lupta ce se dădea mai jos pe 
drum şi teama cu care întreaga comunitate așteptase 
să vadă dacă mănăstirea avea sau nu să fie lovită de 
o catastrofă. 

Mai târziu, când cavalerii sosiseră cu politețuri în loc 
de săbii, atmosfera se schimbase, teama lăsând locul 
unei destinderi ameţitoare. 

Meriel simţise că plutește de bucurie, așa că se oferise 
să le ducă mâncare și băutură vizitatorilor. În acea scur- 
tă jumătate de oră în care vorbise şi se plimbase printre 
ei, îşi amintise cât de mult îi plăcea și cât de dor îi era de 
jumătatea de sex masculin a rasei umane. Se bucurase 
de tachinarea blajină a soldaţilor şi tachinase ea însăși un 
tânăr scutier care se dovedise prea timid s-o privească 
în ochi. Îl plăcuse chiar și pe liderul cel dur, cu un chip 
care semăna cu al lui Lucifer, îngerul căzut, şi care o 
mustrase pentru necugetarea de care dăduse dovadă, 
ceea ce-i amintise de frații ei mai mari. 

Începu din nou să se plimbe; făcea ocolul chiliei, cu 
degetele zdrelind pereţii reci de piatră. Nu era ca și când 
nu mai văzuse un chip bărbătesc. Cei care lucrau câm- 
purile mănăstirii erau tot bărbați. Existaseră şi vizitatori, 
plus toate ocaziile în care fusese plecată cu treburi. 

Cu toate acestea, mănăstirea Lambourn era în esență 
o comunitate de femei. 

În timp ce se plimba, îi vorbea cu voce tare vântu- 
relului: 

- Ştii şi tu că trebuie să-mi depun jurămintele, Rouge, 
nu există nici o altă opţiune. Tata nu a fost un om 
bogat - Beaulaine abia le ajunge lui William și familiei 
lui ca să se descurce. Tata a fost foarte inteligent să le 
aranjeze căsătorii lui Alice şi lui Isabeau, dar, chiar şi 
așa, zestrea lor a însemnat tot pământul care îi revenise 

mamei după căsătorie. Fiind cea mai mică din cinci 
copii, trebuie să fiu recunoscătoare că a mai rămas ceva 
cu care mi s-a plătit taxa aici, la Lambourn. 

Vânturelul execută acel truc pe care-l fac șoimii, de 
a-și întoarce capul cu susul în jos, ca și când i-ar fi pus 
decizia sub semnul întrebării. 

Meriel continuă cu seriozitate: 

- Devenind călugăriță, mă voi bucura de respect, de 
tovărășia celorlalte surori sfinte și de faptul că voi face 
voia Lui Dumnezeu. Ridică vocea. Nu e nici o altă cale. 
Mâine-seară va sosi familia mea să asiste la ceremonie. 
William a comandat deja ospăţul de sărbătoare. Va fi 
o ocazie cu adevărat specială. E prea târziu să mă răz- 
gândesc. A fost prea târziu din prima clipă în care am 
venit aici. Meriel observă apoi că și Rouge era foarte 
agitată, din cauza neliniştii ei. Aici e locul meu, zise cu 
voce blândă, de parcă, dacă ar fi convins pasărea, s-ar fi 
convins şi pe sine. Maica Rohese, celelalte călugărițe, 
novicele - ele sunt acum familia mea. Era altceva dacă 
mai trăia tata. Deși m-ar fi certat că vreau să plec, s-ar fi 
bucurat să mă întorc la Beaulaine. Cu William și soția 
lui e altceva... El m-ar primi, normal, dar Haleva ar spu- 
ne că le iau pâinea de la gură copiilor ei. Nu există cale 
de întoarcere! Meriel inspiră cutremurându-se, apoi zise 
cu mare determinare: După ce voi deveni mireasă a lui 
Hristos, voi ști că am făcut ceea ce trebuia. Își scoase 
vălul. Înainte de depunerea jurămintelor finale, novice- 
lor li se tăia părul, ca un simbol al renunţării la lume. 
Dacă și-ar fi tăiat părul în acea clipă ar fi însemnat că 
luase decizia finală și cu siguranță și-ar fi spulberat orice 
îndoieli. 

Meriel luă cuțitul tăios pe care îl folosea să ascută 
penele, să mănânce și pentru o mulțime de alte sarcini 
de zi cu zi. Își trase în față una dintre cozile ei lungi, 
împletite, și o întinse, astfel încât cuțitul să taie repe- 
de. Părul ei de abanos strălucea în lumina lumânări- 
lor. Meriel ştia că ar fi trebuit să fie înaltă şi blondă, 
precum surorile ei, ca să fie considerată frumoasă, dar, 
în secret, considerase întotdeauna că avea un păr destul 

de frumos, în ciuda culorii sale. Când îl desprindea și îl 
peria, îi ajungea aproape până la genunchi, ca o mantie 
cu valuri strălucitoare. 

Vanitate! Cu cât își tăia mai repede părul, cu atât mai 
bine. Puse lama cuțitului la baza împletiturii, cât putu 
de aproape de cap. Se pregăti să taie, dar apoi mâna îi 
îngheţă, incapabilă să finalizeze acţiunea. 

Fusese oprită de un fel de paralizie, care nu avea ni- 
mic de-a face cu vanitatea. Se simțea de parcă o greutate 
mare îi presa pieptul, îi atârna de încheieturi și îi tăia 
răsuflarea. Inima îi bătea nebunește, așa că închise ochii 
o clipă, încercând să se calmeze. Dar, în loc să se liniș- 
tească, fu cuprinsă de senzaţia terifiantă că zidurile de 
piatră se apropiau, gata să o sufoce și să o zdrobească. 

Iluzia fusese atât de puternică, încât, pentru o secun- 
dă după ce deschise ochii, i se păru că pereții chiar se 
mișcau, strângându-se spre interior în spiritul caracteru- 
lui implacabil și letal al sorții. 

Meriel era îngrozită cum nu mai fusese niciodată în 
viaţa ei. Scăpă cuțitul din mâinile neputincioase, căzu 
în genunchi și își îngropă faţa în palme. Tremura con- 
vulsiv, cu trupul ei firav la fel de rece ca moartea. 

- Preasfântă Fecioară, ajută-mă! Ajută-mă! strigă ea 
cu disperare. 

La început, ruga ei chinuită păru să rămână fără răs- 
puns și că ea urma să fie acaparată de spaima crescândă. 
Apoi, prin întregul vârtej de sentimente, apăru un fir de 
pace. Iniţial era foarte firav, dar crescu, țesând o mantie 
protectoare în jurul novicei, ca și cum Sfânta Fecioară 
ar fi venit să-și îmbrățișeze fiica suferindă. 

Meriel avu atunci o viziune foarte limpede: se văzu 
stând în picioare la o răscruce de drumuri. Drumul 
din dreapta ducea spre o mănăstire. Era o cale clară, pe 
cât de sigură și de previzibilă, pe atât de restrictivă. Pe cât 
de luminat era acel drum, pe atât de întunecat era cel 
din partea stângă. 

Drumul era învăluit într-o ceață întunecată, dar ea 
ştia că umbrele ascundeau atât greutăți, cât și bucurie, 
atât libertate, cât și pericol. 

De fapt, adevărul era că nu avea nici o alegere de fä- 
cut. Pentru o clipă, cu ochii sufletului, desluși o altă 
viziune, teribil de frumoasă: un arhanghel cu o sabie 
înflăcărată și cu chipul nemilos de pur închidea drumul 
din dreapta, care ar fi dus la o viață religioasă. Nici nu 
avu timp să mai ia o gură de aer, că viziunea dispăru, 
lăsând în urmă o convingere profundă. Meriel se rugase 
să primească îndrumare, și tocmai asta se întâmplase. 
Din acel moment trebuia să urmeze calea necunoscută, 
indiferent de încercările sau de pericolele care o aștep- 
tau în negură. Cu lacrimile încă strălucindu-i pe faţă, 
luă o lumânare și își croi drum pe coridoarele înguste, 
către prima încercare. Ajunse să bată la uşa chiliei maicii 
stareţe chiar când clopotul anunţa începerea utreniei. 

Maica Rohese o pofti înăuntru. Bătrâna femeie se 
pregătea să meargă la biserică. Chiar și la acea oră târzie 
din noapte era întruchiparea seninătății spirituale. O pri- 
vi pe novice, fără nici o surprindere, apoi zise încet: 

- Da, copilă? 

Meriel își căută cuvintele ca să explice de ce veni- 
se, dar în cele din urmă nu reuși decât să spună, cu 
amărăciune: 

-Nu pot s-o fac, maică, pur şi simplu nu pot! 

Înţelegând imediat despre ce era vorba, maica stareță 
își deschise braţele. 

- E în regulă copilă, e cu adevărat în regulă. 

Meriel lăsă lumânarea și sări în braţele femeii, suspi- 
nând printre lacrimi: 

-Îi iubesc pe Dumnezeu și pe Sfânta Fecioară, şi 
mănăstirea, dar nu pot să fiu călugăriță. 

- Există mai multe feluri de a-L sluji pe Dumnezeu, 
zise maica Rohese liniștitor. Maria Însăși a fost soţie și 
mamă, și lumea a fost un loc mai bun pentru asta. Mân- 
gâie capul descoperit al fetei. Sunt multe motive pentru 
care femeile decid să se călugărească, dar, pentru tine, 
copilă, ar fi o greșeală s-o faci în lipsa chemării reale. 

- În sufletul meu, ştiu că fac ceea ce trebuie, şopti 
Meriel, dar n-am nici cea mai vagă idee ce se va întâm- 
pla cu mine. Fratele meu William va fi foarte mâhnit. 

- Cu siguranță Dumnezeu are alte planuri pentru 
tine, și, cu timpul, vei descoperi care sunt acestea. 

Maica Rohese nu fusese surprinsă de hotărârea grea 
pe care o luase Meriel. Fiind o bună cunoscătoare a 
naturii umane, ea bănuise că fata nu era menită vieții 
de călugăriță şi că își depusese jurămintele pentru că nu 
avea de ales. Chiar dacă ar fi fost o călugăriță devotată 
şi cinstită, era mai bine că avusese curajul să renunţe la 
acel gând. 

Maica Rohese ştia că, în mod egoist, avea să-i fie dor 
de blândeţea deosebită a fetei, de bucuria pe care o îm- 
prăștia pretutindeni și tuturor, dar lumea de afară avea 
mai multă nevoie de acea blândeţe și bucurie decât mă- 
năstirea Lambourn. 

- Dimineaţă voi trimite veste la Beaulaine să-ţi înștiin- 
țez familia de decizie, ca să nu mai vină la ceremonie. 

Meriel încuviință și se retrase, fără tragere de inimă, 
din îmbrăţișarea stareţei. Deși ştia fără nici o umbră de 
îndoială că luase decizia corectă, se temea totuși 
de consecinţe. 


Ziua în care Meriel ar fi trebuit să depună jurămin- 
tele veni și trecu. Faptul că se răzgândise stârnise agitație 
la Lambourn. Câţiva membri ai comunității o aprobau 
timid şi-i urau toate cele bune, însă cea mai mare parte 
o evitau, ca și când lipsa chemării ar fi fost contagioasă. 
Deşi își îndeplinea în continuare sarcinile obișnuite, era 
totuși nerăbdătoare, simțind că venise timpul să facă 
primii paşi nesiguri în negura necunoscutului. 

La trei zile după ce luase decizia, unul dintre slujito- 
rii laici veni la scriptoriu să-i spună că fratele ei sosise 
după ea. Se uită prin camera mare, în care șase maici 
copiau sârguincios manuscrise. N-avea să mai pună ni- 
ciodată piciorul în acea cameră și parcă deja îi era dor 
de ea. Șterse cu atenţie penița și o lăsă jos, fiind dintr-oda- 
tă cuprinsă de tristețe. Altcineva avea să termine de 
copiat acea pagină, iar Meriel nu avea să vadă nicioda- 
tă rezultatul. 

Printr-un gest automat, își îndreptă modest vălul pe 
frunte. Neavând nici o altă rochie, Meriel îmbrăcase tot 
veșmântul negru. Odată ajunsă la Beaulaine, urma să-și 
poată face o haină obișnuită din el, căci era confecțio- 
nat dintr-o lână groasă, încă în stare bună, care avea să 
mai reziste câţiva ani. 

Ezită câteva clipe la intrarea în camera de oaspeţi: 
spera că William îi acceptase decizia și că nu avea 
să încerce să o facă să se răzgândească. Cu siguranță el și 
soția lui, Haleva, discutaseră câteva zile bune despre ce 
era de făcut cu sora nerecunoscătoare. 

Cu siguranță William se va bucura totuși să o vadă, 
nu? El își luase responsabilitățile foarte în serios, dar ea 
reușise aproape mereu să-i smulgă un zâmbet. 

Meriel deschise ușa, intră, dar apoi se opri brusc, ui- 
mită la vederea tânărului cavaler care o aștepta, cu o 
nuanţă jucăușă în privire. 

- Alan! strigă ea și se grăbi să-i sară în brațe. 

Râzând, fratele ei o ridică şi o îmbrăţișă. 

- Nu-i de mirare că nu te-au primit călugăriță, dom- 
niță năzdrăvană! 

Alan era fratele: ei preferat, cu cinci ani mai mare 
decât ea. Ei erau cei mai mici dintre frații de Vere, și ea îl 
urmase adoratoare peste tot prin Beaulaine, învățând 
să călărească, să crească șoimi și să înoate. Asemenea lui 
Meriel, Alan moştenise și el aspectul galez de la mama 
lor: părul negru ca pana corbului și ochii albaștri vii. 
Dar, în timp ce ea moștenise constituția firavă și statura 
mică a acesteia, fratele ei avea înălțimea și puterea tată- 
lui lor normand. 

-Ce cauţi aici? Credeam că Lord Theobald te ține 
în nord, zise Meriel îngrijorată. Incă ești unul dintre 
cavalerii de la curtea lui, nu-i așa? 

- Atâtea întrebări! Fratele ei o lăsă jos, și se așezară 
amândoi. Fii fără grijă, Domnia Sa e mult prea înțelept 
să îndepărteze un băiat așa bun ca Alan de Vere. Conti- 
nuă apoi, mai serios: Avea nevoie să-i transmit un mesaj 
la Winchester și mi-a dat voie ca, la întoarcere, să asist la 
transformarea surorii mele mai mici în călugăriță, aşa 

că eram deja la Beaulaine când a sosit mesajul maicii 
stareţe. De fapt, chiar m-am bucurat când am auzit ves- 
tea, căci nam crezut niciodată că e o idee bună să te 
călugărești. Ai prea multă viață în tine ca să o iroseşti 
între aceste ziduri. 

Meriel îl privi cu o exasperare plină de afecțiune. 

-Dacă şi tu, și maica Rohese erați atât de siguri 
că nu am chemare, de ce nu mi-ați spus nici unul? 
Asta mi-ar fi făcut mult mai uşoară viaţa din ultime- 
le luni. 

- Nu ştiu eu prea multe despre chemări, dar cred că 
este o decizie pe care trebuie să o ia fiecare, pe cont pro- 
priu, oricât de greu ar fi, şi sunt sigur că şi maica stareță 
e de aceeaşi părere. În plus, adăugă el oftând, dacă tu 
erai mulțumită, părea într-adevăr cea mai bună alegere. 

Meriel deveni apoi serioasă, amintindu-și de situația 
în care se afla. 

- William și Haleva sunt groaznic de supăraţi pe 
mine, nu-i aşa? 

- Ei bine, Haleva e însărcinată din nou, și știi prea 
bine că asta îi afectează dispoziția. 

Meriel încuviinţă. Deşi cumnata ei nu era de fel 
prea amabilă, spre sfârșitul sarcinii devenea cu adevărat 
arţăgoasă. 

- Nu vrea să te primească înapoi, continuă Alan. 

Îndurerată, îl privi pe fratele ei cu ochii mari și 
rotunzi. 

- Dar voi munci din greu şi nu voi crea probleme. 
Chiar şi Haleva a recunoscut că mă descurc bine cu 
copiii. Inghiţi în sec. Deşi bănuia că familia ei avea să 
fie nemulțumită, nu-și închipuise că i se va interzice 
să se întoarcă la Beaulaine. A... A zis cumva Haleva de 
ce nu mă vrea? 

Fratele ei ridică repede mâna. 

- Nu-ţi face griji, totul o să fie bine. Chiar mai mult 
decât bine. Cât despre motivul pentru care nu te vrea 
Haleva, zise el și afișă un zâmbet larg, e geloasă. Îi e tea- 
mă că o vei pune în umbră. 

- Geloasă! Meriel izbucni în râs. Mă necăjeşti, Alan. 
Haleva e o femeie frumoasă. N-aş putea atrage atenţia 
nimănui de la ea. 

- Da, Haleva e o femeie frumoasă, dar cu limba as- 
cuţită, recunoscu Alan. Dar tu... tu eşti Meriel. Şi con- 
tinuă apoi, înainte ca expresia nedumerită a surorii lui 
să devină o întrebare: Dar nu-ţi face griji, poţi veni cu 
mine înapoi la castelul lui Lord Theobald, să o serveşti 
pe soția lui, Lady Amicia. Cred că vei fi mai fericită la 
Moreton decât la Beaulaine. Și mai târziu, poate peste 
câţiva ani - făcu o pauză ca să creeze suspans, pregătind 
momentul -, vei putea locui cu mine la conac. 

Meriel îşi recăpătă suflul, abia îndrăznind să creadă 
că vorbele fratelui ei s-ar fi putut adeveri. Tinerii fără 
pământ intrau adesea în serviciul unor lorzi puternici, 
sperând că în cele din urmă aveau să câştige un pământ 
al lor. Puţini reușiseră însă, şi chiar și mai puţini la fel 
de tineri ca Alan. 

- Vrei să spui că Lord Theobald are de gând să-ţi dea 
o feudă în stăpânire? 

Alan încuviinţă cu un zâmbet mândru. 

- Minunat! Neputându-și stăpâni încântarea, Meriel 
sări și-l îmbrățișă strâns. Povestește-mi tot! Ai făcut vreo 
faptă măreaţă prin care ai câștigat recunoştinţa lui Lord 
Theobald? 

- Am fost atacați, şi l-am ajutat pe domnul meu, ca 
orice cavaler, zise el succint. 

- Deci i-ai salvat viaţa. 

- Poate. l-am salvat, cu siguranţă, libertatea și răscum- 
părarea pe care ar fi trebuit să o plătească pentru a și-o 
recupera. Alan ridică din umeri indiferent. In orice caz, 
Lord Theobald a decis că trebuie să fiu răsplătit. Unul 
dintre conacele pe care le deține se numeşte Avonleigh, 
în partea de est a Shropshire-ului. Cavalerul care îl de- 
ţine acum este bătrân, cu o sănătate șubredă, şi nu are 
nici un moștenitor, așa că Lord Theobald a promis că îmi 
va da mie conacul după moartea prezentului chiriaș. 

- Sunt foarte fericită pentru tine, zise Meriel, cu 
chipul strălucindu-i. Vei fi un om care deţine pământ. 

Te vei putea căsători, poate cu o moștenitoare care 
să-ți sporească proprietățile. Ochii ei îi trădau veselia. 
Vei deveni un lord mai mare decât William. 

-Te grăbești prea tare, surioară! o avertiză Alan. Nu e 
o proprietate mare, ci feuda unui singur cavaler, și încă 
nu-i a mea. Chiar dacă toate merg conform planului 
și Lord Theobald mă va înfeuda, vor fi foarte multe 
de făcut, căci bătrânul cavaler administrează totul cam 
îndoielnic. Se aplecă și o privi cu ochii albaștri foarte 
serioși. Am nevoie de tine, Meriel. Când, și dacă, Avon- 
leigh va deveni al meu, vreau să locuiești cu mine, să te 
ocupi de gospodărie și să supraveghezi conacul cât eu 
voi fi plecat, slujindu-mi stăpânul. Voi avea nevoie 
de cineva de încredere, și cred că nu există cineva mai 
potrivit decât tine. Chiar de când erai mică, oamenii pă- 
reau mereu bucuroși să te asculte. li zâmbi complice: lar 
dacă mă voi căsători, cu siguranţă va fi cu o fată pe care 
te vei bucura să o numești soră. Şi cine ştie? Poate voi 
prinde un prizonier bogat și voi câștiga o răscumpărare 
pe care să ţi-o pot da ca zestre. 

- Nu sunt sigură că vreau să mă căsătoresc, Alan, pen- 
tru că n-aş fi o soție ascultătoare. Meriel râse, gândin- 
du-se că era frumos din partea fratelui ei să spună că 
avea nevoie de ea, când, de fapt, ea avea mult mai multă 
nevoie de el. Dar îmi va face deosebită plăcere să te ajut 
cu orice pot. 

Se sprijini cu bucurie de peretele văruit în alb. 
Cu siguranță de-a lungul timpului aveau să mai apară 
incertitudini, dar, în acel moment, avea în faţă o primă 
parte clară și luminoasă a drumului. 


capitolul 2 


Castelul Montford, Shropshire, 
martie 1148 


- Un grup mare se apropie dinspre sud, stăpâne. 
Alertat de străjer, Richard FitzHugh ridică mâna 
şi-şi umbri ochii, încercând să deslușească blazonul 

de pe drapelul abia vizibil în depărtare. Vremea blândă de 
primăvară îl adusese pe creneluri să inspecteze apărarea 
castelului și să decidă cum putea fi îmbunătăţită peste 
vară. Privea precaut în zare, pentru că războiul civil era 
pe cale să intre într-o etapă nesigură. După siguranţa 
rece a iernii, primăvara putea aduce multe pericole. 

- E Warfield, stăpâne! zise străjerul în același moment 
în care Richard deslușise emblema șoimului argintiu. 

Un minut mai târziu, i se păru că vede capul poleit cu 
argint al fratelui său în fruntea grupului de călăreți. 

- Adrian s-a mişcat repede, zise Richard cu încântare. 
Nu mă gândeam că-l voi vedea din nou în Anglia mai 
devreme de aprilie. 

Se întoarse și cobori scările de piatră, să-i spună ma- 
jordomului său să pregătească o masă primitoare pentru 
seniorul Montfordului. 

Păcat că era postul mare și trebuiau să se mulțumeas- 
că doar cu peşte, dar, oricum, sfârșitul iernii nu era un 
momentul potrivit să se înfrupte din viței îngrășați. 

Dincolo de toate astea, avea să se bucure să-l vadă pe 
Adrian și să afle ce concluzii trăsese în urma şederii lui 
în Normandia. 


Masa era foarte prezentabilă, în ciuda faptului 
că era compusă din hering și cod, gătit în diverse mo- 
duri. După masă, Adrian și fratele său se retraseră să 
discute în privat, lăsând personalul casei Montford 
și pe cavalerii Warfield la mesele îmbelșugate, să bea și 
să se veselească. 

Deși zilele erau din ce în ce mai blânde, nopțile încă 
păstrau ceva din frigul iernii, așa că Richard îngenunche 
lângă vatră să facă focul, în timp ce Adrian se plimba din- 
tr-o parte în alta a camerei, bucuros că se afla din nou pe 
pământul lui. Așa cum făcuse de multe ori până atunci, 
Adrian îi mulţumi lui Dumnezeu că putea conta pe loiali- 
tatea, judecata și calitățile de luptător ale fratelui său. 

Fusese ocupat în ultimii ani. După ce începuse re- 
construcția castelului Warfield, Adrian luase hotărârea 
că era nevoie de un al doilea castel la Montford, care 

să apere partea de sud a domeniilor. Îl desemnase cas- 
telan pe fratele său Richard, așa că cea mai mare parte 
a lucrului se făcuse sub supervizarea lui. Drept rezultat, 
Montford purta amprenta personalității și a gusturilor 
lui Richard, așa cum Warfield o purta pe a lui Adrian. 

După ce termină cu focul, Richard se ridică și-și şter- 
se mâinile. 

- Ce face împărăteasa? 

Călătoria lui Adrian de-a lungul canalului avuse- 
se scopul de-a o escorta pe împărăteasa Matilda, care 
se întorcea acasă după nouă ani tumultuoși petrecuți în 
Anglia. Așezându-se, Adrian răspunse: 

- Nu s-a lăsat pradă disperării, deși jeleşte foarte tare 
moartea fratelui ei. 

- A fost o pierdere dureroasă pentru toți cei care l-au 
cunoscut, zise Richard sumbru. 

Moartea subită a contelui de Gloucester, din luna oc- 
tombrie a anului anterior, fusese o lovitură zdrobitoare 
pentru speranțele împărătesei. După ce luase hotărârea 
de a o susține în revendicarea coroanei, contele Robert 
își pusese întreaga avere, deloc de neglijat, loialitatea și 
priceperea militară în slujba cauzei ei. 

Dacă regele Ștefan ar fi reușit să-și exercite influența, 
pierderea principalului susținător ar fi putut însem- 
na un dezastru politic pentru Adrian și pentru ceilalți 
baroni loiali Matildei. 

- S-ar putea ca Matilda să obțină victoria finală stând 
liniştită la Rouen. Adrian zâmbi cu o răutate ce nu-l 
caracteriza. Jur că regele e cel mai aprig dușman al lui 
însuși - imediat ce obține un avantaj, îi dă cu picio- 
rul. Cred că Ștefan a înnebunit dacă și-a pus în cap să 
intre-n conflict cu Biserica. 

Richard încuviință, turnând pentru amândoi vin 
franțuzesc din rezervele sale private. 

- Nu cred că Ștefan se poate aștepta ca Biserica să-l 
numească pe fiul său moştenitor la tronul Angliei, după 
ce i-a antagonizat pe arhiepiscopul de Canterbury, pe 
papă și pe Bernard de Clairvaux. 

- Cu siguranță Eustațiu e cel mai bun aliat al Matil 
dei. Cred că Ștefan e singurul om din Anglia care nu-și 
dă seama că fiul său ar fi un rege dezastruos - doar are 
cea mai mare parte a defectelor tatălui său și nici una 
dintre virtuţi. 

Adrian sorbi absent din vin, apoi se întinse în scaun, 
gândindu-se la tânăra cu părul roșcat pe care o vizitase 
în Anjou. Un alt motiv pentru care o escortase pe îm- 
părăteasa Matilda în Normandia fusese dorința de a-l 
cunoaște pe fiul ei suficient de bine cât să ia o hotărâre 
cu privire la viitor. 

- Îmi place ce-am văzut la Henric FitzEmpress. Deși 
are doar cincisprezece ani, în câţiva ani va deveni cu si- 
guranță un cavaler la fel de bun ca bunicul său. Când - 
şi dacă - va avea de ales între Eustațiu și Henric, cred că 
Anglia îl va prefera pe Henric. Chiar și cei mai lacomi 
baroni s-au cam săturat de război civil şi de anarhie. 

- Să sperăm, zise Richard pesimist. 

- După ce va moșteni teritoriile tatălui său, Henric 
va avea puterea de a prelua conducerea Angliei, dacă 
nu i se va oferi de bunăvoie. Aliaţii Matildei, de aici din 
zona de vest, nu trebuie decât să fie uniţi şi să aştepte să 
fie de partea câștigătoare. În vocea lui Adrian se putea 
citi o notă de amuzament. Ca să răsplătească loialita- 
tea oamenilor săi, împărăteasa a fost foarte generoasă 
cu subvenţii și cu hrisoave. La urma urmei, pe ea nu o 
costă mai mult decât pergamentul pe care le scrie. 

-Ție ce ţi-a dat? întrebă Richard interesat. 

- Actul de proprietate pentru castelele Warfield și 
Montford, plus permisiunea de a construi încă unul, 
dacă voi considera necesar. 

Fratele său fluieră încetișor. 

- Un hrisov cu adevărat valoros! 

- Mai ales de vreme ce Henric mi-a mărturisit că, 
după ce va deveni rege, va distruge toate castelele fără 
acte, chicoti Adrian. Băiatului nu-i lipsesc nici încrede- 
rea, nici judecata dreaptă. 

- Matilda ţi-a mai oferit și alte recompense? 

-Câteva privilegii minore, cum ar fi dreptul de-a 
vâna în pădurea regală, plus încă unul foarte important. 
Adrian făcu o pauză pentru ași sorbi vinul, apoi zise în 
treacăt: M-a numit conte de Shropshire. 

- isuse! Peste poate de uimit, Richard avu nevoie de 
câteva clipe să asimileze vestea, apoi zise cu voce sigu- 
ră: Acest lucru a fost cumva determinat de faptul că, la 
scurt timp după ce ai părăsit Anglia, regele l-a numit pe 
Guy de Burgoigne conte de Shropshire? 

- Exact. N-am fost deloc mulțumit când a ajuns ves- 
tea asta la Rouen, zise Adrian sec. Cunoscându-mi sim- 
țămintele, Matilda mi-a oferit același rang, gândindu-se 
că îmi va încuraja imboldul de a mă lupta cu Burgoigne 
pentru controlul comitatului. Țintuia cu privirea flăcă- 
rile, cu o expresie impasibilă pe chip. Nu i-am spus că 
nu aveam nevoie de un asemenea imbold. 

Nu era prima dată când regele și împărăteasa făcuseră 
doi conți rivali pentru același comitat. În termeni prac- 
tici, controlul comitatului și toate veniturile sale puteau 
reveni celui care se dovedea mai puternic. Richard încu- 
viinţă din cap, aprobând strategia împărătesei. 

-Din moment ce Guy a forțat-o pe moștenitoarea 
de Chastain să se căsătorească cu el și acum deţine ju- 
mătate din Shropshire, tu eşti cel mai potrivit să-l ţii 
sub control. 

- Foarte adevărat. Adrian oftă. Nu poate decât să-ți 
fie milă de Cecily de Chastain. Consemnarea unei căsă- 
torii prin răpire și viol este un fapt mult prea nemilos, 
chiar și pentru o moștenitoare. Nu i baş dori pe Bur- 
goigne nici celei mai rele scorpii a creștinătății. 

Fratele său ridică gânditor din umeri. Toate moşte- 
nitoarele erau sub tutela regelui, urmând a fi oferite 
drept premiu susținătorilor lui, fără a se ține seama de 
dorințele lor. Moștenitoarea de Chastain pur și simplu 
avusese mai mult ghinion decât celelalte. 

- După ce îl vom ucide, fata va fi liberă! Richard își 
turnă un pahar de vin, ignorând subiectul. Că tot veni 
vorba despre moștenitoare, tu ești acum oficial logodit 
cu Isabel de Rouen? 

-Am mai vorbit cu tatăl ei, dar nu s-a luat încă deci- 
zia finală. ` 

Richard îl privi surprins, ridicând din sprâncene. 

- Credeam că eşti hotărât să te căsătoreşti cu ea. Are 
o zestre bună și se spune că e o femeie frumoasă. 

- E o partidă bună, dar nu pot să spun că fata mi-a 
plăcut în mod special când am cunoscut-o. E într-adevăr 
frumoasă, dar la modul general şi bătător la ochi. Adri- 
an își aminti de ea și de întâlnirea stânjenitoare pe care 
o avuseseră, apoi afișă un zâmbet autoironic. Şi nici eu 
nu am fost tocmai pe gustul ei. 

Richard îl cunoştea suficient de bine pe fratele său 
ca să înțeleagă că nu era obligatoriu ca un bărbat să-şi 
considere soția atrăgătoare - doar pentru asta existau 
amantele. În schimb, întrebă: 

- Există alte fete de rang potrivit pe care le-ai prefera 
în locul lui Isabel? 

- Din păcate, nu, zise Adrian ridicând din umeri. 
Îndrăznesc să spun că eu şi Isabel vom învăța să trăim 
împreună în tihnă. Nu am renunţat la ideea de căsă- 
torie, doar am lăsat-o deoparte pentru moment. Flutură 
din mână în semn de nepăsare. Momentan, căsătoria 
are o însemnătate foarte mică. Tot ce contează este că în 
cel mai scurt timp va porni un război declarat între Bur- 
goigne și Warfield. Va trebui să patrulăm de-a lungul 
graniţelor ca să ne asigurăm că Guy nu ne distruge sa- 
tele și câmpurile. Mă gândesc să instalez în câteva sate 
grupuri mici de soldați, care să poată riposta rapid la 
atacul lui Burgoigne. Ce părere ai? 

- Cred că ar fi mai bine să ducem lupta la el şi să-i 
incendiem recoltele și câmpurile. 

- Ceea ce ar face mai rău țăranilor nevinovați decât 
i-ar face lui. Nu-i nevoie să mergem după Guy, căci va 
veni, cu siguranţă, el după noi, zise Adrian răbdător. 
Deşi distrugerea teritoriilor dușmanului era o tactică 
foarte des folosită, el nu putea uita că, în ochii lui Dum- 
nezeu, vieţile şi sufletele țăranilor erau la fel de valoroa- 
se ca ale oricui altcuiva. Se gândise în repetate rânduri 

că, pentru un baron, conștiința nu reprezenta un atu. 
În care sate crezi că ar trebui să instalăm oameni? 

Conversaţia se îndreptă rapid înspre pregătirile prac- 
tice pentru conflictul ce urma, ținându-i ocupați până 
când din foc nu mai rămase decât un morman de jar. 
În cele din urmă, Adrian căscă și se ridică. 

- Ăsta e un început bun. Mâine mă voi întoarce aca- 
să, dar aș vrea să vii la Warfield cam în două săptămâni, 
sunt încă multe de discutat. 

Îi ură apoi noapte bună fratelui său. În ciuda obose- 
lii, Adrian nu putea dormi. Deși în seara aceea evitase 
subiectul căsătoriei, ştia că nu-l putea ignora pentru tot- 
deauna. Cu cinci ani în urmă, găsise o partidă bună, 
însă fata murise înainte de a împlini vârsta de căsătorie, 
şi de atunci evitase să aleagă o alta. 

Se tot foia pe salteaua cu pene, știind de ce ezita. 
Era o greșeală din partea lui să-și dorească de la o căsă- 
torie mai mult decât o zestre bună și o femeie sănătoa- 
să, care să-i poată da fii puternici. Pentru cei de rangul 
lui, căsătoria nu era altceva decât o decizie practică 
şi politică, plăcerea fiind ușor de găsit în afara patu- 
lui conjugal. 

Din păcate, o astfel de soluţie nu era potrivită 
unui om care-și dorea să respecte porunca de mono- 
gamie a Bisericii, așa că Adrian trebuia să aibă mare 
grijă când își alegea partenera. Își dorea o soţie care 
să-i fie prietenă, iubită, dar şi o „partidă bună“. Deși 
părea o idee ridicolă, el își dorea o soție pe care să o 
poată iubi. 

Adrian se gândea cum ar trebui să fie acea soţie idea- 
lă. Trebuia să fie de viță nobilă, dar nu era obligatoriu o 
mare moștenitoare. O soţie ar trebui să fie destul de atră- 
gătoare, dar nu era esenţial să fie neobișnuit de frumoasă. 
Erau mai importante inteligența și înțelepciunea - 
calități mai rare însă -, dulcea evlavie și firea blândă pe 
care le avusese mama sa, graţia și farmecul luminos al 
unei tinere călugărițe pe care o văzuse o singură dată, 
dar pe care nu o putuse uita, umorul și ușoara senzuali- 
tate a primei lui amante, Olwen. 

Olwen, cea care îl inițiase pe stăpânul ei, Adrian, în plă- 
cerile carnale, fusese o slujnică văduvă, o femeie de rând, 
cu cinci ani mai mare decât el. Ea îl învățase cum să 
provoace plăcere unei femei şi îl convinsese că rușinea 
și sentimentul de vinovăţie nu aveau ce căuta într-o dra- 
goste sinceră. 

Olwen fusese amanta lui mulți ani, până în ziua 
în care îi spusese că voia să se căsătorească cu un morar, 
care își pierduse de curând soţia și rămăsese cu patru 
copii mici. Cu judecata ei sănătoasă și așezată, îi explica- 
se că îi era drag morarul și că îi plăcea ideea de a creşte 
patru copilași dulci, mai ales că ea părea stearpă. Deși 
nu o spusese niciodată, probabil râvnea și la demnitatea 
pe care i-o oferea căsătoria. 

Cu toate că regretase nespus pierderea ei, Adrian îi 
dăduse amantei lui cadou de despărţire o zestre gene- 
roasă. Într-adevăr, încă îi era dor de ea. Doar gândul 
la Olwen îl făcea să ardă de dorință, mai ales că tre- 
cuseră câteva luni de când nu mai fusese cu o femeie. 
Se împăcase cu nevoia lui de pasiune fizică, dar trecu- 
tul său religios îi lăsase o moştenire dificilă: incapaci- 
tatea de a fi cu o femeie pe care să o uite în dimineața 
următoare. Ar fi fost mult mai ușor dacă nu ar fi plecat 
niciodată de la abație sau dacă nu s-ar fi dus acolo de 
la început. 

După ce revizui calitățile pe care și le dorea la o 
soție, Adrian zâmbi ironic în întuneric. Nu era de mi- 
rare că nu găsise nici o femeie cu care să vrea să se 
căsătorească, fiindcă era greu de crezut că un astfel de 
ideal exista. Și, chiar dacă ar fi existat, și-ar fi dorit pro- 
babil tot un soț perfect, caz în care el ar fi fost exclus 
din start. 

Se rostogoli și-și îngropă capul sub pernă. Nu era ni- 
mic în neregulă cu Isabel de Rouen, ba, mai mult, ar fi 
o potrivire splendidă, care i-ar oferi multe teritorii în 
Normandia. Nu se îndoia că avea să-i surâdă mai mult 
ideea de căsătorie după ce vor fi trecut câteva luni fără 
să o vadă. 

Avonleigh, Shropshire 
aprilie 1148 


Meriel lucrase din greu în noaptea de dinainte şi 
se trezise devreme să-și termine cele mai importante 
îndatoriri, ca să se poată furişa apoi câteva ore. Voia să 
ia cu ea șoimul, sperând să-l poată scoate la vânătoare, 
însă adevăratul motiv era acela că voia să profite de vre- 
mea frumoasă de primăvară şi să comită păcatul dulce 
al lenevirii. 

După ce pusese la treabă servitorii, dându-le sarcini 
care aveau să-i țină ocupați toată ziua, Meriel se îndreptă 
spre grajduri, examinând curtea cu un ochi de expert. 
Curtea era plină de viaţă: sătenii coceau pâine în cupto- 
rul nou, tâmplarii ridicau cadrul unui nou șopron, un 
meșter echilibra acoperișul fierăriei, iar însuşi fierarul 
bătea cu ciocanul un set de balamale pentru hambarul 
în construcţie. Era o întruchipare fericită a productivi- 
tății, cu mult diferită de degradarea și letargia pe care 
frații de Vere le găsiseră când sosiseră prima dată la 
Avonleigh. Trecuseră aproape doi ani de când Alan fu- 
sese înfeudat, și fuseseră doi ani de muncă neîntreruptă 
pentru el și pentru sora lui. 

Alan era plecat în Normandia, unde își îndeplinea 
serviciul militar alături de Lord Theobald, și avea să fie 
plecat cel puţin două luni. În lipsa lui, Meriel era deo- 
potrivă domnul şi doamna conacului. Chiar în drumul 
ei scurt spre grajduri fusese oprită să hotărască dacă gă- 
ina unui șerb era sau nu suficient de robustă ca să fie 
acceptată pe post de chirie pentru bordeiul său. Vata- 
ful susținea că pasărea era bolnavă, iar iobagul insista 
că găina era perfect sănătoasă chiar dacă era micuță, 
cum, de altfel, fuseseră toate găinile lui în acea primă- 
vară. De obicei o găină era considerată sănătoasă dacă 
putea sări peste un gard sau pe un scaun atunci când 
era speriată. Așa că Meriel asistă, aşa cum se cuvenea, 
la încercările şerbului de a-și face găina să îndeplinească 

sarcina. Problema nu era însă sănătatea găinii, ci pros- 
tia ei. Bărbatului îi trebuiseră trei încercări ca să poată 
face găina să sară în direcţia potrivită. Cu vocea gravă, 
dar cu o privire visătoare, Meriel acceptă găina ca plată 
corespunzătoare, apoi se furișă în steduri. înainte să fie 
oprită din nou. 

Meriel închise ușa în urma ei şi se întoarse să vor- 
bească, dar se opri imediat când văzu că Edmond şoi- 
marul cosea una de alta pleoapele unui uliu porumbar 
proaspăt capturat, proces numit sigilare. Pasărea, oarbă 
pentru câteva zile, era domesticită prin gust, atingere și 
sunet. După câteva zile, șoimul se obișnuia să fie mânu- 
it, și apoi i se deschideau ochii. 

Fuseseră norocoși să găsească un șoimar așa priceput 
ca Edmond. Era un om în vârstă, care-și petrecuse cea 
mai mare parte a vieţii la crescătoria unui baron, fiind 
înlăturat după ce stăpânul său îl acuzase pe nedrept de 
moartea unui șoim de tundră foarte valoros. Din ferici- 
re, Avonleigh putea astfel beneficia de șoimii magnific 
instruiți ai lui Edmond. 

După ce șoimarul își termină sarcina, Meriel spuse 
încet: 

- Am venit să o iau afară pe Chanson. 

Edmond o privi neînduplecat. 

- Ai grijă cu ea, e agitată azi. 

- Când n-am avut eu grijă? întrebă ea, croindu-și 
drum prin încăperea slab luminată, fără să deranjeze 
animalele care se adăposteau acolo. 

- Naai stricat încă nici un șoim, admise el, neputân- 
duşi reține un zâmbet afectuos. 

La început, Edmond avusese îndoieli dacă să o lase 
sau nu pe Meriel să îl asiste, dar, cu timpul, constatase 
că avea aceeași pasiune pentru șoimi ca el și același dar 
de a lucra cu ei. Nu avea la fel de multe cunoștințe, 
dar, cu ajutorul lui, avea să remedieze acest aspect. 

Fredonând încet, Meriel luă impunătorul șoim cu 
glugă pe încheietura mâinii ei stângi, înmănușate. Chan- 
son se mută cu plăcere, umflându-și penele negre; clo- 
poţeii îi zornăiau, iar ea întinse gâtul să fie scărpinată. 

Era un șoim călător, cea mai mare și mai nobilă pasăre 
de vânătoare care-și făcea cuib în Anglia, numită une- 
ori şi șoim nobil deoarece doar oamenii de viță nobilă 
aveau voie să aibă o astfel de pasăre. 

Chanson era unul dintre puii ţipători pe care Me- 
riel îi luase primăvara trecută dintr-un cuib, când fusese 
în vizită la verișoarele mamei ei în sudul Țării Galilor. 
Celălalt șoim fusese instruit și dăruit de către Alan lui 
Lord Theobald, drept mulțumire pentru că îl înfeudase, 
dar Chanson era a lui Meriel și o iubea la fel de mult 
cum o iubise pe Rouge, vânturelul ei, care murise cu 
doi în urmă. 

Se îndreptă apoi spre grajduri, unde îngrijitorul 
Ayloffe îi pregătise iapa. Din moment ce mergea la șoi- 
mărit, avea de gând să călărească normal, și nu pe o 
parte, ca să aibă mai multă siguranță în șa. 

După ce o ajută să încalece, Ayloffe zise: 

- Sunt gata imediat, stăpână! 

- Nu-i nevoie să te întrerupi din treabă, zise ea. Vreau 
să călăresc singură azi. 

- Sir Alan se va supăra dacă vă las să plecaţi de una 
singură! zise Ayloffe plin de îndoială. 

- Din moment ce e în Normandia, nu va ști, nu-i aşa? 
sublinie ea cu o logică de necontestat, apoi adăugă li- 
niştitor: Nu mă voi depărta de Avonleigh, așa că nu-i 
nevoie să-ți faci griji. 

-Cu cei doi conți certându-se pe Shropshire ca două 
potăi pentru un os, nu e înțelept ca o domniță să călă- 
rească singură, adăugă el încă plin de îndoială. 

- Voi fi în siguranţă, întreaga pădure regală ne separă 
de cei doi lorzi, zise zâmbind ironic. Oricum, dacă unul 
din lorzi s-ar hotărî să distrugă Avonleigh, nici toți oa- 
menii de la conac luptând împreună nu l-ar putea opri. 

- Eu nu-mi fac griji pentru conac, ci pentru Domnia 
Ta! zise îngrijitorul cu asprime. Dacă vă veţi întâlni cu o 
ceată de tâlhari? 

- Destul! Meriel chicoti, mângâind gâtul castaniu lu- 
cios al iepei cu mâna liberă. Dacă mă voi întâlni cu o 
ceată de tâlhari, Rosalia îi va întrece. 

Înainte ca Ayloffe să mai poată spune ceva, Meriel 
eliberă iapa și ieși călare din curte, cu Chanson-stând în 
echilibru pe mâna ei, abilitate dobândită în urma unei 
practici îndelungate. Se întrebă cu amuzament ce anu- 
me din firea ei făcea oamenii să se comporte cu ea ca 
niște unchi îngrijoraţi? Într-adevăr, toți slujitorii, deopo- 
trivă bărbați și femei, erau respectuoși, dar şi protectori 
față de stăpâna lor, ceea ce era plăcut, însă și ușor cam 
enervant uneori. 

În vreme ce înainta pe alee, şerbii care curățau buru- 
ienile și sădeau arbori se opreau din munca lor să-i facă 
cu mâna. Nici unul dintre ei nu o putea acuza de nese- 
riozitate, căci se știa că nimeni nu muncea mai mult 
decât ea, poate cu excepţia lui Sir Alan însuși. 

După ce trecu de câmpuri, o lăsă liberă pe Rosalia, 
ca să poată galopa în voie. Meriel râse în hohote de în- 
cântare, în timp ce vântul înmiresmat cu miros de flori 
îi biciuia cozile împletite pe spate. Era imposibil de 
imaginat că o zi atât de frumoasă ar putea adăposti 
vreun pericol. 

Fiecare oră din acea libertate era un cadou de care 
nu s-ar fi bucurat niciodată dacă s-ar fi călugărit. În 
momentele rare când i se făcea dor de viaţa pașnică și 
de tovărășiile de la Lambourn, închidea ochii, își rea- 
mintea de arhanghelul cu sabia de foc și știa că luase 
decizia corectă. i 

Existaseră foarte puține momente de îndoială. Îi plă- 
cuseră şi anii petrecuţi în casa plină de viaţă a lui Lord 
Theobald, unde o servise pe soția amabilă și distrasă a 
acestuia, dar cel mai mult îi plăcea viaţa la Avonleigh, 
unde fiecare zi era diferită și plină de satisfacţii. 

Dincolo de pășunea comunală se întindea un spațiu 
deschis pustiu, care în anii de dinaintea cuceririi fusese 
cultivat și pe care Alan spera să-l are din nou. După ce 
se afundă destul de mult în zona rurală, Meriel își opri 
calul și îi dădu jos gluga lui Chanson. 

- Ce pradă bună îmi vei aduce de la vânătoarea 
asta, drăguţo? 

Mângâie șoimul pe gât, după care îl aruncă în băta- 
ia vântului. Pasărea fâlfâi furtunos din aripi și se înălță 
până la cer, savurând zborul și făcând acrobaţii de încân- 
tare. Meriel o urmărea cu o plăcere și totodată cu o invi- 
die aproape dureros de intense. Nu era de mirare că 
oamenii își imaginau că îngerii au aripi. Ce-ar putea fi 
mai glorios decât să deţii libertatea și puterea zborului? 

Odată trecută acea izbucnire jucăușă, Chanson se 
înălță atât de mult deasupra capului fetei, încât deveni 
o pată mică pe cer. Apoi, ochind prada, șoimul se opri și 
cobori din ceruri, cu aceeași putere și frumuseţe caracte- 
ristică îngerilor lui Dumnezeu. Sunetul vântului urlând 
printre clopoţeii ei nu putea fi comparat cu nici un alt 
sunet pământesc, 

Chanson era într-o formă bună în acea zi, așa că 
Meriel, care o urmărea pe pajiști, își umplu sacul pen- 
tru vânat cu doi iepuri de câmp, o potârniche și un 
cocoș de munte. În timp ce șoimii cu aripi scurte erau 
păsări de pădure, cei cu aripi lungi erau creaturi ale 
cerului deschis, și, când se mergea la vânătoare cu ei, se 
parcurgeau foarte uşor distanțe lungi. 

În toiul după-amiezii, Meriel urcă pe creasta unui 
deal, se uită în jos și văzu o întindere nesfârșită de pădu- 
re. Deși nu ajunsese niciodată atât de departe, bănuia 
că aceea trebuia să fi fost pădurea regală. 

-Trebuie să ne întoarcem acum, Rosalia, zise ea 
cu regret. 

Suprafeţe imense din regiunea rurală englezească fu- 
seseră desemnate păduri regale, așa că numai regele și 
cei care aveau împuternicire de la el puteau vâna sau 
tăia lemnul din acele zone. Acea lege normandă aspră 
privind pădurile, care oferea privilegii regalității, era 
detestată din toată inima de oameni de toate rangurile 
sociale. Cei mai importanţi baroni și episcopi ar fi plătit 
amenzi mari pentru uciderea cerbilor regali, în timp ce 
oamenii de rând ar fi fost închiși dacă ar fi luat chiar și 
o creatură atât de umilă precum un iepure. 

Meriel scoase fluierul de lemn și nada - adică o pa- 
săre artificială pe un cablu, folosită ca să atragă șoimul 

înapoi la stăpânul său. Apelă mai întâi la fluier și cân- 
tă o serie de note muzicale, pe care șoimul le auzise în 
timpul dresajului, apoi balansă nada deasupra capului. 
Privi în sus și zări șoimul coborând, la fel de frumos 
cum și-ar putea dori orice stăpân. 

Chanson aproape ajunsese înapoi la stăpâna ei, când 
o coţofană ţâșni dintr-un tufiș și-i atrase atenţia. Nepu- 
tând rezista provocării, șoimul se aplecă asupra coțofe- 
nei, dar, din păcate, nu reuși s-o prindă. Răsucindu-se 
frenetic, coțofana zbură și alunecă în zboruri scurte, în 
zigzag, grăbindu-se apoi către copaci, într-o învălmășeală 
de alb şi negru de la coada și aripile fluturânde. 

Şoimii călători erau mai pricepuţi la a-și înșfăca pra- 
da năpustindu-se asupra ei decât urmărind-o îndeaproa- 
pe. Totuși, Chanson făcu tot posibilul să prindă prada 
impertinentă și pălăgioasă. Ar fi putut fi văzut drept un 
moment amuzant, dar, chiar sub ochii lui Meriel, coţo- 
fana dispăru în pădure, cu Chanson pe urmele ei. 

- Sfântă Fecioară, rosti Meriel cu spaimă. De ce-a tre- 
buit să dispară Chanson tocmai aici? 

Dacă nu vedeau. nada, șoimii se pierdeau uşor în pă- 
dure, iar aceea era pădurea regală, ultimul loc în care ar 
fi vrut Meriel să urmeze un șoim neascultător. Se simți- 
se în deplină siguranță să călărească singură prin Avon- 
leigh și prin pustietate, dar de partea cealaltă a pădurii 
regale erau cei doi conți rivali - și amândoi erau genul 
de bărbaţi pe care oamenii de rând ar trebui să-i evite. 

și spuse că ar fi o prostie să-și facă griji, că doar, 
ce Dumnezeu, nu întâlnise nici ţipenie de om toată 
după-amiaza, așa că Meriel coborî dealul și intră în 
pădurea umbrită și rece. O urmări pe Chanson spre 
vest, mergând de-a lungul unui traseu de vânătoare 
slab luminat, călăuzită de sunetul slab al clopoţeilor ei. 
Se oprea din când în când să cânte din fluierul de lemn, 
sperând ca sunetul să aducă șoimul înapoi la ea. Toată 
situaţia era înnebunitoare; copacii distorsionau sunetul 
clopoțeilor și era imposibil de știut dacă Chanson era 
aproape sau departe. 

În ciuda privirii ei agere, Meriel nu reușea să zărească 
șoimul și nu putea să nu se întrebe, exasperată, dacă nu 
cumva acesta juca vreun fel de joc păsăresc - mai ales că 
Chanson avusese dintotdeauna o dispoziţie ludică. 

Meriel devenea din ce în ce mai neliniștită pe măsură 
ce se afunda în pădure. Razele soarelui abia reușeau să 
pătrundă printre ramuri și, în lumina aceea slabă, chiar 
şi copacii păreau ameninţători. Era ușor de imaginat ce 
pericole necunoscute stăteau ascunse în pădure - poate 
oameni fără stăpân care trăiau acolo precum haiducii. 
În câmp deschis, Rosalia putea întrece orice hoț, însă 
acolo nu era câmp deschis.... 

Meriel se afunda tot mai mult în pădure, spunân- 
du-și că temerile ei erau absurde. Era greu de apreciat 
cât timp trecuse, dar știa că, într-un final, nu îi rămânea 
decât să se întoarcă. Era singură și departe de casă, așa 
că neliniștea ei creștea cu fiecare pas pe care-l făcea iapa. 
Poate ar fi mai bine să se întoarcă a doua zi cu Edmond 
şi cu Ayloffe, în speranța că Chanson nu se îndepărtase 
prea mult. Clopoțeii se auzeau pe o rază de aproape un 
kilometru, așa că, dacă ar fi căutat de mai mulți oameni, 
şoimul ar trebui să fie ușor de găsit și de atras înapoi. 

Tocmai ce luase decizia să se întoarcă, când dezastrul 
îşi făcu apariţia din tufișuri. Era un porc mistreţ imens - 
cea mai periculoasă şi mai feroce fiară din toată pădu- 
rea, capabilă să ucidă un om sau un cal cu o singură 
lovitură de colți. Când mistrețul încercă să-i spintece 
burta, Rosalia se ridică pe picioarele din spate, neche- 
zând îngrozită. 

Meriel era o călăreață excelentă, dar, cum atenţia îi 
era îndreptată spre crengile de deasupra, fu azvârlită 
din șa înainte să aibă timp să reacționeze. Se rostogoli 
o clipă prin aer, speriată, apoi ateriză pe pământ cu o 
zguduitură zdravănă. 

Impactul îi tăie răsuflarea, lăsând-o neajutorată în 
faţa mistrețului care se întoarse și porni să o atace. Cu o 
teribilă precizie, Meriel văzu lumina reflectându-se de-a 
lungul colților galbeni și curbați și se uită în ochii mici 
şi înnebuniţi ai fiarei. Nu se putea lăsa pradă terorii, 

căci avea doar o clipă pentru o rugăciune disperată: „Fie 
ca Dumnezeu să aibă milă de sufletul meu“. 

Chiar în ultima clipă, fiara o ocoli, trecând atât de 
aproape, încât îi împroșcă fața cu pământ. Meriel îi sim- 
ți respirația fierbinte, urât mirositoare. Preferând-o pe 
Rosalia ca pradă, mistrețul urmări calul îngrozit de-a 
lungul potecii. Tropăitul copitelor și țipetele cabaline 
de spaimă se mai auzeau chiar şi după ce animalele dis- 
păruseră din raza vizuală. 

După ce își recăpătă suflul, reuși totuşi să se ridice în 
şezut, clătinându-se. 

- Sfântă Marie, murmură ea, încercând să nu se lase 
afectată, dacă află Alan cât de neatentă am fost cu calul 
şi şoimul, nu-mi va permite să uit asta niciodată. 

Urma să aibă o mulțime de vânătăi a doua zi, urechi- 
le îi ţiuiau şi rochia ei simplă maro era plină de noroi, 
însă măcar era vie şi nevătămată. Încercă să se ridice, 
dar simţi un junghi de durere în glezna dreaptă. I se în- 
tunecă puţin vederea, și Meriel căzu din nou la pământ. 
Apăsă ușor pe încheietura dureroasă şi hotări că nu era 
decât scrântită, așa că rupse o fâșie de la poalele rochiei 
şi-şi legă glezna, astfel încât să-i poată susține greutatea. 

Scăpase sacul cu vânat și uneltele de şoimărit, aşa că 
acum le adună de jos, le puse pe umăr și porni înapoi 
şchiopătând. Sacul cu vânat era destul de greu; aproape 
că își dorea să nu fi fost atât de reușită vânătoarea, dar 
nu avea de gând să arunce hrana bună doar ca să-şi ușu- 
reze încărcătura. 

Drumul înapoi spre Avonleigh avea să fie foarte lent, 
urmând a ajunge acasă după lăsarea întunericului. Toată 
lumea avea să fie speriată să vadă iapa întorcându-se cu 
şaua goală. Meriel zâmbi trist. Pe viitor nu avea să mai 
poată pleca fără escortă, dar aşa îi trebuia. Sfântă Marie, 
dacă n-ar fi fost aşa necugetată! Ar fi trebuit să rămână 
acasă să ajute la coacerea pâinii. 

La vreo jumătate de kilometru mai încolo, văzu că 
urmele mistrețului se îndepărtau de drumul principal, 
în timp ce urmele de copite ale calului continuau drept 
înainte. Nu se vedea nici un semn de încăierare, așa 

că se gândi că Rosalia scăpase nevătămată, slavă sfinți- 
lor. Dacă avea noroc, urma să-și găsească iapa păscând 
undeva mai în față, deși cel mai probabil fugise înapoi 
la grajduri. 

Ajungând într-un luminiș, cam la un kilometru și ju- 
mătate distanţă, auzi un ek-ek-ek familiar. Se uită în sus 
şi o văzu pe Chanson, cocoțată într-un copac de partea 
cealaltă a luminișului - o veritabilă întruchipare 
a nevinovăţiei. 

- Fir-ai tu să fii de cioară care prinde gângănii! excla- 
mă ea furioasă. 

Șoimul își suci capul cu susul în jos, ca și cum ar fi 
fost rănită de cuvintele stăpânei ei. Fără să mai piardă 
vremea cu insulte, Meriel își puse mănușa grea de piele 
şi balansă nada. Chanson zbură de-a lungul luminișului 
să prindă nada și, câteva clipe mai târziu, se afla în sigu- 
ranţă, cu gluga pusă, pe încheietura stăpânei sale. Trans- 
portarea șoimului o obosea și mai tare pe Meriel, dar 
faptul că recuperase pasărea însemna că ziua nu fusese 
chiar un dezastru total. Dacă ar fi găsit-o şi pe Rosalia 
păscând undeva mai în faţă... 

Gândindu-se la cele întâmplate, Meriel își dădu sea- 
ma că își concentrase toată atenţia pe șoim și nu mai 
auzise zgomotul cailor care se apropiaseră; acel grup de 
oameni apăruse ca prin farmec. Într-o clipă îi strângea 
gluga lui Chanson, iar în cealaltă era prinsă într-un haos 
de copite, cai și culori puternice. Fata suspină, prea ṣo- 
cată ca să se sperie și prea încetinită de durerea de la 
gleznă ca să se poată eschiva din drumul lor. 

- Stop! strigă o voce de bărbat, și grupul vociferă, dar 
se opri zgomotos, chiar când cel mai apropiat cal se afla 
la mai puţin de doi metri distanță de fată. 

Meriel avu nevoie de un moment să se dezmeticeas- 
că, dar apoi totul i se limpezi în fața ochilor și își dădu 
seama că fusese descoperită de un grup de vânători. 
Judecând după calitatea cailor și a îmbrăcămintei lor, 
vânătorii erau nobili de cel mai înalt rang, iar în clipa 
aceea toți șase le fixau cu privirea pe ea și pe Chanson 
cu o curiozitate sinceră. Meriel se încordă, conștientă 

de faptul că era o femeie singură cu un grup de străini. 
În teorie, un cavaler n-ar fi insultat niciodată o doamnă, 
dar în practică acele idealuri ale cavalerismului nu erau 
întotdeauna respectate. 

Cu siguranţă în grupul de dinaintea ei se afla şi unul 
dintre conții rivali de Shropshire. Întrebarea era care din 
tre ei. Meriel încercă să-și aducă aminte ce auzise des- 
pre cei doi conți, dar nu-şi putu aminti mai mult decât 
faptul că amândoi erau renumiţi pentru abilitățile lor 
militare nemiloase. Dacă acel conte era Guy de Bur- 
goigne, probabil avea să i se permită să-și continue ne- 
stingherită drumul, fiind membră a unei case loiale lui 
Ștefan. Dar dacă era omul împărătesei, Meriel putea fi 
în pericol. 

Călăreţii erau așezați în fața ei într-un semicerc. După 
bogăția portului său, ghici că bărbatul din mijloc era li- 
derul lor. Era posibil să fi fost cel mai frumos bărbat pe 
care-l văzuse vreodată, înalt și cu părul ca de aur, parcă 
ieşit dintr-una din baladele romantice ale unui truba- 
dur. Exclamă apoi, ţinându-și sub control calul agitat, 
fără pic de efort: . 

- lisuse, femeia are un șoim călător! 

Meriel îi înţelese surprinderea, dat fiind faptul că de 
obicei doar nobilii dețineau astfel de şoimi. Slavă ceru- 
lui că era amuzat, nu furios. Uşurarea ei dură până în 
clipa în care un bărbat mai în vârstă, cu părul încărun- 
ţit, spuse morocănos: 

- Da, are un șoim și a vânat cu el. Omul descălecă, 
dădu hăţurile unuia dintre slujitori şi se apropie de ea. 
Ei bine, fătuco, cine eşti şi ce ai de spus în apărarea ta? 

Înainte ca Meriel să poată răspunde, un alt bărbat 
spuse liniștit: 

- S-ar putea să nu înțeleagă normanda. 

Meriel își privi cu tristețe rochia murdară de noroi 
şi nu-i putu învinui pentru că o credeau mai degrabă o 
țărăncuță decât o doamnă normandă. Înainte să poată 
lămuri neînţelegerea, bărbatul cărunt zise, într-o nor- 
mandă cu accent englezesc: 

-Fă o plecăciune în fața contelui de Shropshire, 
fetiţo! 

Nelămurită care conte se afla în faţa ei, Meriel se pre- 
găti să facă o reverență în fața omului de aur, dar se 
opri văzându-i expresia amuzată. Părea un om căruia îi 
plăcea să se amuze, în cazul de față pe socoteala ei. 

Şi dacă nu el era cu adevărat contele? Ar râde co- 
pios pe seama ei. Precaută, Meriel cercetă atent întregul 
grup. Privirea i se opri la un bărbat mai mic de statură, 
cu părul argintat - cel care sugerase că poate nu înţele- 
gea normanda. Calul lui stătea lângă cel al cavalerului 
bălai, şi Meriel presupusese că nu era un om la fel de 
important, dar, ţintuindu-l cu privirea în acea clipă, 
ezită. Nu era nici pe jumătate la fel de frumos ca omul 
de aur, hainele lui erau mult mai simple, iar expresia lui 
părea la fel de nepătruns precum un nor de fum gros. 
Deşi nu atrăgea privirea la fel de mult ca tovarășul său, 
odată ce îl privi, Meriel nu-și mai putu lua ochii de la el. 
Avea ceva aparte, era dur precum oţelul și avea un aer 
de autoritate... 

Rugându-se să fi ales corect, Meriel făcu o reverență 
mare în fața tânărului cu părul argintat. Grupul izbucni 
în râsete laudative, şi omul de aur spuse: 

- Femeia știe să deosebească un conte, Adrian. 

- Poate, zise contele, neimpresionat. Dar e mai proba- 
bil să mă mai fi văzut undeva în trecut. 

Deși avea o voce rece, lipsită de pasiune, o privea pe 
Meriel cu o intensitate bulversantă. 

Exista o asemănare puternică între cei doi bărbați 
blonzi. Erau fraţi, poate? Studiindu-i cu atenţie trăsă- 
turile fine, decise că omul argintiu era aproape la fel de 
frumos ca tovarășul lui auriu, deși erau la fel de diferiți 
precum cristalul rece ca gheața și soarele cald. 

Bărbatul cu păr grizonant se apropie de ea cu mâna 
întinsă şi cu O expresie serioasă. 

- Dă-mi sacul cu vânat. 

Ştiind că i l-ar lua cu forța dacă refuza, Meriel apu- 
că sacul de pe umăr și i-l întinse fără nici o tragere de 
inimă. 

Omul se uită înăuntru, apoi scoase cocoșul de munte 
și unul dintre iepuri. 

- Braconaj! zise el privind corpurile fără vlagă. Cum 
te numești, fătuco, și de unde ești? 

„Braconaj!“ Uimită, Meriel rămase mută, mintea 
ei încercând frenetic să înțeleagă acuzaţia neașteptată. 
Prinsese vânatul cât se putea de cinstit, pe terenul frate- 
lui ei. Și totuși, cum putea demonstra de unde era un 
anumit iepure? Dacă alegeau să n-o creadă... 

Simţi un fior de frică până-n măduva oaselor. Bra- 
conajul era considerat o infracțiune foarte gravă - atât 
de gravă, încât nu ar fi fost exclus ca, în acele vremuri 
nesigure, contele împărătesei să folosească acea nesăbu- 
ință ca motiv să atace Avonleigh. Un lord lacom s-ar 
fi folosit de orice pretext ca să ia pământul oamenilor 
din tabăra opusă, iar vânătoarea în pădurea regală era o 
jignire foarte gravă. 

Bărbatul cărunt zise lipsit de răbdare: 

- Eşti netoată, fătucă? Cum te cheamă? 

- După cum arată, probabil e de sorginte galeză. S-ar 
putea să nu ştie nici engleza, nici normanda, zise conte- 
le. Apoi, spre uimirea ei, i se adresă în limba velșă, lent, 
dar corect: Cum te cheamă și unde locuieşti? 

Meriel luă o decizie într-o fracțiune de secundă. 
Alan nu era acasă să-și apere proprietatea, iar la conac 
nu erau decât vreo șase oameni instruiți să mânuiască 
arme. Dar contele n-ar fi avut nici un motiv să amenințe 
Avonleigh dacă nu știa că ea provenea de acolo. Foarte 
bine. Din moment ce o luase drept o țărăncuță, avea să 
joace acel rol. Făcu o reverență plină de supușenie, apoi 
zise în engleză: 

- Sunt într-adevăr galeză, milord, deși vorbesc și en- 
gleza. Numele meu este Meriel. 

Își dădu seama prea târziu că ar fi trebuit să dea un 
nume fals. Totuși Meriel nu era un nume neobișnuit în 
Țara Galilor şi în Mercia. Continuă apoi cu seriozitate: 
Jur că nu am făcut braconaj, milord. Am prins iepurii 
în câmpurile părăsite de la estul pădurii, unde oricine 
are dreptul să vâneze animalele de acolo. 

Bărbatul cărunt pufni: 

- O poveste convenabilă pentru cineva prins mergând 
în partea de vest a pădurii. Și în Anglia e împotriva legii 
ca un șerb să aibă un șoim călător. Dă-mi pasărea. 

- Nu! Nu sunt țărancă engleză, și să știi că pasărea 
îmi aparține. 

Meriel ridică mâna, ca s-o protejeze pe Chan- 
son, constatând îngrozită că se încurcase în propria 
minciună. 

Fiind fiica unui cavaler normand avea dreptul să de- 
ţină un șoim călător, deși era o alegere neobișnuită pen- 
tru o femeie de orice rang. Dar era împotriva legii ca o 
persoană de sorginte modestă să aibă o specie de șoim 
mai mare decât un vânturel. 

Deschise gura ca să mărturisească, dar apoi se opri. 
Recunoscându-și identitatea, ar fi pus în pericol între- 
gul Avonleigh. Poate că temerile ei erau ridicole și ne- 
întemeiate, dar nu îndrăznea să riște. Știind că nu avea 
decât o clipă să decidă dacă să spună adevărul sau să-și 
continue minciuna, Meriel ridică privirea la contele 
Adrian, care o urmărea cu o liniște implacabilă. 

Brusc, își aminti ceva ce îi spusese Alan majordo- 
mului său, chiar înainte să plece în Normandia. Meriel 
fusese ocupată cu treburile ei și nu ascultase cu atenţie, 
dar în acel moment îi veni în minte vocea lui Alan care 
spunea: „Noul conte de Shropshire e unul dintre cei 
mai răi oameni din Anglia, capabil de orice“. 

Oare era adevărat ce se spunea despre acel om calm 
şi reținut? Meriel îl privi cercetător pe conte, apoi își 
ţinu răsuflarea, simțind că adâncimea nemăsurată a 
acelor ochi cenușii nu ascundea liniște, ci radia o emo- 
ţie periculoasă. 

Sfântă Marie, acel om era într-adevăr capabil de orice: 
la exterior părea de gheață, dar avea foc pe interior. 
Puterea lui periculoasă și de necontestat îi amintea de 
îngerul din viziunea pe care o avusese cu mult timp 
în urmă, de acea ființă luminoasă care mânuia o sabie 
şi care îi îngrădise drumul spre mănăstire. Dar dacă acel 
conte era un înger, probabil se număra printre îngerii 

căzuţi ai lui Lucifer, deoarece nu vedea nici urmă de 
compasiune sau de blândeţe la el. Puterea lui mascată 
era mai înfricoșătoare decât violența fățișă. Simţi cum 
i se usucă gâtul de teamă. 

Își aminti chipurile oamenilor din Avonleigh. Toţi 
aveau încredere în ea că avea să-și facă datoria față de 
ei. Din haosul gândurilor ei agonizante, se născu un ju- 
rământ solemn: nu avea să spună nici un cuvânt şi nu 
avea să facă nici o faptă care ar putea aduce prejudicii 
conacului Avonleigh. Nu - nici chiar dacă însuși conte- 
le ar biciui-o sau ar arunca-o în temniță. 

Toate calculele ei înnebunite duraseră doar câteva 
momente, dar suficient pentru ca omul cărunt să întin- 
dă mână înspre Chanson. 

- Am obținut vânatul în mod legal, zise Meriel, în- 
depărtându-se de el, iar în Ţara Galilor nu există legi 
prostești care să spună cine poate avea sau nu un șoim. 

- Eşti în Anglia acum, fătuco, zise el nerăbdător. 

- Nu! E a mea! repetă Meriel, continuând să se înde- 
părteze. Pădurea nu ar putea reprezenta o scăpare. Dacă 
ar fugi, ar prinde-o într-o clipă. Am găsit-o eu singură 
într-un cuib în vârful unei stânci înalte și tot eu am do- 
mesticit-o. N-aveţi nici un drept să mi-o luaţi. 

- Dacă spui adevărul, o vei primi înapoi, dar lasă-l 
pe Sir Walter să o țină până lămurim această problemă, 
zise liniștitor cavalerul de aur. 

De parcă un nobil ar fi înapoiat un șoim călător unei 
femei pe care o credea țărancă. Aflându-se la mila în- 
doielnică a contelui, Meriel luă cu îndârjire hotărârea 
că nu avea să i-o lase lui pe Chanson. Cu mâna dreaptă 
ascunsă în spatele mâinii înmănușate, desfăcu rapid le- 
găturile și clopoţeii de la picioarele păsării. 

- Ai auzit ce-a spus Sir Richard, zise omul cărunt, în- 
tinzându-și mâna înmănușată. Nu vom păstra pasărea 
dacă poţi demonstra că ai dreptul să o deții. 

În timp ce el vorbea, fata scoase gluga de pe capul 
păsării, apoi aruncă șoimul spre cer cu toată puterea, 
dar nu în bătaia vântului, ca un vânător, ci în sens 

invers - acela era modul tradițional prin care șoimilor li 
se dădea drumul înapoi în sălbăticie. 

-Nu o veţi avea! strigă Meriel. Dacă nu mai e a mea, 
nu va aparține nimănui altcuiva decât ei înseși. 

Pentru o clipă, Chanson păru speriată de pripea- 
la faptei stăpânei ei. Eliberată de legăturile pe care le 
purtase timp de un an, pasărea își luă zborul sper cer, 
cu toată viteza și forța caracteristice speciei ei. Bărbaţii 
priveau ca hipnotizaţi zborul ei îndrăzneț și felul în care 
își deschisese aripile mari, aruncând o umbră imensă 
asupra luminișului. 

- Doamne sfinte! zise Sir Richard uimit. Femeia a re- 
dat libertatea unui șoim. 

Meriel clipi pentru a-și alunga lacrimile în vreme ce 
o urmărea pe Chanson cum se înălța în spirale, dar nu 
regreta nimic - poate cu excepția faptului că nu-și putea 
lua și ea zborul. Înghiţi în sec, apoi își cobori privirea 
către conte. 

Dintre toți oamenii din luminiș, el era singurul care 
o privea pe ea, în loc să se uite spre cer după silueta din 
ce în ce mai mică a șoimului. 

-N-ar fi trebuit să faci asta, zise cu voce joasă și 
tainică, de parcă ei doi ar fi fost singurii oameni din 
luminiș. 

- Puteam să fac orice doream cu ea, era a mea, 
milord! 

Deși vorbea încet, nu era nimic umil în felul în 
care înclinase bărbia sau în modul în care îl privea pe 
Adrian, fără să clipească. Totuşi, nu era sfidătoare - 
sfidarea ar fi implicat furie, iar el nu vedea nici urmă 
de furie în ea. Profunzimea ochilor ei de un albastru-în- 
chis îi aducea aminte de cerul nopții - erau liberi și 
puri -, iar intuiţia îi spunea că era la fel de neîmblânzită 
precum șoimul pe care îl eliberase. 

Privind silueta subțirică a fetei și părul ei ca pana cor- 
bului, Adrian simţea că în interiorul lui lua naștere ceva 
întunecat și periculos. O dorea cu o intensitate sălbati- 
că, pe care nu o mai simţise decât atunci când luptase 
pentru viaţa lui. Într-un colț îndepărtat al minţii sale 

ştia că acea nebunie avea să piară, căci nici un om nu 
putea trăi sentimente atât de intense fără să fie.mistuit 
de ele. 

Pentru moment, își controla cu greu acţiunile. 

Adrian știa că ar trebui să o avertizeze să fie mai aten- 
tă pe unde vânează și apoi s-o lase să-și vadă de drum. 
Dar nu putea - nu voia - s-o lase să plece. Zise apoi 
brusc, cu o voce care îi păru și lui străină: 

- Și ca pedeapsă pentru braconaj, domniţă, acum ești 
a mea, şi voi face orice vreau cu tine! Strânse hăţurile 
într-o singură mână. Am pierdut destul timp aici. Adu- 
ceţi-o la castel. 

Dacă ar fi atins-o chiar el, ar fi fost un adevărat dez- 
astru, așa că dădu pinteni calului, lăsându-i pe oamenii 
lui să-i îndeplinească ordinele. 

Se depărtă fără să privească în urmă, încercând să-şi 
dea seama ce văzuse la fata aceea. Odată ce-i înţelegea 
farmecul, avea să se poarte cu ea cu aceeași indiferență 
cu care ar fi tratat orice altă țărăncuţă. Dar, oricât se 
străduia, nu reușea să-și potolească atracţia bruscă şi de 
nestăvilit. Acea fată numită Meriel era cu adevărat speci- 
ală. lar cuvântul care-l bântuia în vreme ce se îndepărta 
era „invincibilă“. 


capitolul 4 


Meriel îl privi pe conte plecând, nevenindu-i să crea- 
dă că putea fi lipsită de libertate cu atâta ușurință. 

Ea trăise mereu în siguranța unei gospodării sau a 
unei comunități, unde existau, într-adevăr reguli, dar 
unde avea și drepturi. Era profund tulburată de faptul 
că în acea clipă era complet lipsită de putere. Ba, chiar 
mai rău, știa că nu doar libertatea îi era ameninţată, ci 
şi onoarea, ba chiar viaţa. 

Sir Walter şi Sir Richard fuseseră surprinși de coman- 
da contelui. Cel din urmă chiar ridicase din umeri și 
plecase după stăpânul său. Înainte de a se sui pe cal, Sir 
Walter îi făcu semn unuia dintre însoțitori. 

- la-o tu, Ralph! 

Un tânăr veni cu calul lângă Meriel și-i întinse mâna, 
zicând cu blândețe: 

- Haide, doamnă! 

Meriel se gândea cu autoironie că era normal ca sar- 
cina de a transporta un braconier noroios şi modest 
să revină unui servitor. Ferească Dumnezeu ca un cava- 
ler să se înjosească astfel. Se gândi din nou la evadare, 
doar că o asemenea încercare ar fi fost nedemnă și fără 
speranţă, așa că apucă mâna slujitorului şi-l lăsă să o 
ridice pe cal. 

Porniră pe drumul înapoi spre castelul contelui, cu 
Meriel stând incomod în fața șeii. Mersul constant 
al calului era liniștitor, așa că în scurt timp se calmă și 
ea, în ciuda faptului că i se umflase glezna, o durea tot 
corpul și era atât de obosită, încât de-abia se mai ținea 
în poziție dreaptă. 

Grupul călătorea în șir indian de-a lungul drumu- 
lui îngust, Meriel și paznicul ei fiind la capătul șirului. 
Fu surprinsă de cât de repede părăsiră pădurea - se pă- 
rea că o urmărise pe Chanson mult mai la vest decât 
crezuse. Nu era de mirare că Sir Walter fusese sceptic 
când spusese că vânase în partea de est. 

Odată intrați într-o zonă cu câmpuri largi, bine culti- 
vate, Meriel încercă să afle ce o aştepta. Ralph părea un 
tânăr cumsecade - cel puțin avusese decența să-și țină 
mâinile pe hățuri, unde le era locul -, așa că poate avea 
să-i răspundă la câteva întrebări. 

- Ce crezi că va face contele cu mine? 

- Din moment ce nu există nici o dovadă că ai prins 
vânatul în pădure şi cum erau animale neimportante, 
nu trebuie să-ți faci griji, domniță! Contele Adrian e un 
stăpân aspru, dar corect, zise Ralph liniştitor. Cel mai 
probabil te va mustra și te va lăsa să pleci. Sau cel mult o 
să-ți dea o sancţiune. Era o cu totul altă poveste dacă ai 
fi fost prinsă jupuind o căprioară, zise el și chicoti. 

Meriel își afundă degetele în coama neagră și aspră 
a calului. 

-Nu am bani să plătesc nici o sancțiune, nici măcar 
un sfert de penny, zise ea cu voce scăzută. 

-În cazul ăsta, nu te poate pune să plătești, nu? repli- 
că Ralph imperturbabil. Nu-ţi face griji, contele preferă 
să nu irosească forța de muncă, așa că îi întemnițează 
doar pe cei care au comis infracţiuni grave. 

Meriel nu era în totalitate convinsă de spusele lui 
Ralph, cum că nu avea să fie aspru pedepsită. De vreme 
ce nu era una dintre slujnicele contelui, acesta n-ar avea 
nimic de pierdut dacă ar întemnița-o până la următoa- 
rea întâlnire a comisiei pădurilor, iar asta ar putea dura 
săptămâni sau chiar luni. Se obișnuia totuși ca infrac- 
torii care comiteau delicte minore să fie eliberați dacă 
nu dețineau bunuri lumești cu care să poată plăti, și 
acela era și cazul ei. Și, desigur, mai era și nevinovată 
pe deasupra. 

Revenindu-i optimismul, Meriel încercă să calculeze 
cam cât urma să-i ia să ajungă pe jos acasă, după ce avea 
să fie eliberată. Probabil două sau trei zile, presupunând 
că nu ar întâlni în calea ei nici o căruţă care să meargă în 
aceeași direcție. Nici nu voia să se gândească la cât de su- 
părată avea să fie toată lumea din Avonleigh. Din păca- 
te, în acel moment nu putea face nimic să-i liniștească, 
așa că se mulțumi să pună în continuare întrebări: 

- Contele și Sir Richard sunt frați? Par a fi rude 
apropiate. 

-Sunt frați vitregi. Sir Richard e mai mare, dar de 
sorginte umilă, răspunse Ralph. Este castelanul celuilalt 
castel al contelui Adrian de la sud de aici, Montford. 
E doar în vizită la Warfield. 

Warfield! Sfântă Fecioară, contele împărătesei era 
Adrian de Warfield, cel care cu cinci ani în urmă își 
dusese răniții la mănăstirea Lambourn și care o certa- 
se pentru că plecase singură dincolo de domeniile mă- 
năstirii. Încercă să-și amintească acea scurtă întâlnire, 
de care aproape uitase. Nu era de mirare că nu-l recunos- 
cuse pe conte - se cunoscuseră în amurg, Lord Adrian 
avea părul argintiu greu de confundat, ascuns pe atunci 

sub un coif de zale, iar barba care-i umbrea trăsăturile 
era cu o nuanță mai închisă, mai aurie decât părul. 

Parcă-și amintea că maica Rohese menționase că acel 
grup de soldaţi era condus de Adrian de Lancey, ba- 
ron de Warfield, dar acel incident nu fusese decât o 
mică întrerupere a vieții liniștite de la mănăstire, uitată 
la scurt timp după ce răniții părăsiseră acele meleaguri, 
stingându-se sau însănătoșindu-se. Acea vizită o ajutase 
într-adevăr pe Meriel să se hotărască să nu se călugăreas- 
că, dar Lord Adrian nu o impresionase în mod deose- 
bit. Ce ciudat că în acel moment era conte. 

Deși nu se mai gândise de ani buni la acea luptă, nu 
trebuia decât să închidă ochii și-l putea vedea pe Lord 
Adrian adunându-și oamenii, ca să țină piept ambus- 
cadei. Luptase ca și când ar fi fost posedat de diavol. 
Cu siguranţă noul conte de Shropshire își merita repu- 
tația de bun luptător - și, cu siguranţă, considera în 
continuare că femeile nu ar trebui să călătorească singu- 
re în regiunile rurale, gândi ea cu amărăciune. 

Poate că totuși contele avea dreptate. Se găsea chiar 
în situaţia despre care o prevenise Lord Adrian în tre- 
cut = cu câteva ore în urmă șoimărea, bucurându-se de 
o zi liniștită, iar în clipa de faţă era prizonieră. Deși nu 
prea îi venea să zâmbească, Meriel înțelese totuşi hazul 
straniu al situaţiei în care se afla. 

-Sir Walter e unul dintre cavalerii de pe lângă casa 
contelui? 

- E de mulţi ani căpetenia străjerilor castelului. Con- 
tele ar fi vrut să-i dea, se pare, pământ, dar Sir Walter 
n-a vrut nici moșie și nici o familie a lui. L-am auzit ade- 
sea spunând că femeile sunt lucrul dracului. Tânărul 
chicoti și o bătu pe Meriel ușor pe coaste. Bătrânul nu 
ştie ce pierde. 

Meriel îl ignoră pe tânăr, gândindu-se că fetele de 
sorginte umilă ar trebui să fie obișnuite cu astfel de ges- 
turi neprotocolare. Calul lui Ralph ajunse apoi în vârful 
dealului pe care-l urcaseră cu greu, și fetei nu-i veni să-și 
creadă ochilor ce vedea în depărtare. 

- Sfântă Fecioară! exclamă ea. Ala e castelul Warfield? 

- Da, zise păzitorul ei cu mândrie. Își opri calul și o 
lăsă să admire peisajul. Lord Adrian a găsit un maestru 
zidar care a călătorit în Țara Sfântă să studieze fortifica- 
ţiile sarazine. Nu cred că există un castel mai fortificat 
în toată Anglia. 

Deşi părerea lui Ralph era, cu siguranță, părtinitoare, 
Meriel suspecta că avea dreptate. Castelul Warfield era 
aproape ca o insulă - construit pe un munte de piatră 
şi înconjurat pe trei laturi de un râu. De-a lungul ce- 
lei de-a patra laturi era un șanț cu apă, iar singura cale 
de acces era dată de un pod mobil. Turnul principal și 
fortăreaţa interioară erau protejate de două rânduri de 
ziduri, iar satul din josul castelului era, de asemenea, 
protejat de un zid. 

-Atât de multe turnuri! Dar de ce sunt rotunde și nu 
pătrate? întrebă ea mirată. 

- Maestrul zidar a zis că turnurile rotunde sunt mai 
rezistente, zise Ralph punând iar calul în mişcare. E sufi- 
cientă mâncare depozitată înăuntru ca să se reziste unui 
atac de un an, şi nu am rămâne niciodată fără apă. 

- Warfield a fost vreodată asediat? 

- Nu, păi cine-ar îndrăzni? răspunse el și râse batjoco- 
ritor în timp ce coborau dealul înalt. Nu există nici un 
lord în Anglia care să poată ţine unită o armată sufici- 
ent de mult timp cât să oblige Warfield să capituleze. 

Pe măsură ce traversau satul prosper, Meriel era tot 
mai impresionată. Ajungând atât de aproape de castel, 
i se părea imposibil de imaginat că ar putea trece vreun 
cotropitor cu succes de acele ziduri care se ridicau falni- 
ce deasupra râului și a șanțului. În vreme ce traversau 
podul, zgomotul copitelor calului răsuna gol și de rău 
augur, iar când trecură de porţile solide ale castelului, 
nu-și putu reprima sentimentul de teamă. Zidurile nu 
numai că ţineau dușmanii afară, dar i-ar fi împiedicat şi 
pe cei de dinăuntru să plece fără voia lordului. 

De aproape, castelul părea nou și neterminat, iar 
câteva construcţii anexe erau încă în lucru. Toate clă- 
dirile erau de piatră, și chiar şi cele mai umile barăci 
aveau acoperișurile făcute din tablă, în loc de paie, uşor 

inflamabile. Warfield nu ar fi putut fi supus nici prin 
incendiere, nici prin asediere sau înfometare. 

Până atunci, Meriel considerase curtea de la Avon- 
leigh aglomerată, dar curtea exterioară de la Warfield 
era un veritabil oraș ce mișuna de meșteșugari, munci- 
tori și animale. Chiar și turnul principal, considerabil 
de mare, al castelului lui Lord Theobald ar fi încăput 
acolo de trei sau patru ori. Curtea interioară era proteja- 
tă de un zid și mai mare, din ale cărui turnuri se dictau 
toate orânduielile pentru cei din curtea exterioară. 

Merseră prin umbra răcoroasă a porţii, spre curtea 
interioară. Contele stătea de vorbă cu fratele său și cu 
căpitanul gărzilor, în fața turnului principal. Ralph 
își opri calul și descălecă, dar, înainte să o poată ajuta și 
pe Meriel să coboare, contele veni să o ajute el însuși, 
punându-și mâinile ferm pe talia ei. 

Meriel spera să nu-și trădeze slăbiciunea, dar glez- 
na i se umflase și mai tare pe parcursul călătoriei, așa 
că cedă imediat ce atinse solul. Contele o prinse mai 
strâns, sprijinind-o până își recăpătă echilibrul. Îi privi 
chipul precaută, dar se mai liniști apoi când văzu o de- 
tașare rece şi impersonală, în locul focului ascuns care o 
speriase în pădure. 

Oare putea s-o recunoască Lord Adrian de la scurta 
lor întâlnire petrecută cu cinci ani în urmă? Dacă ar fi 
recunoscut-o, ar fi ştiut că era normandă, călugărițele 
provenind aproape exclusiv din clasa conducătoare. 
Se întâlniseră totuși la amurg, iar ea purta atunci vălul 
şi acoperământul specific călugărițelor. Cu siguranță el 
uitase de existența ei chiar înainte de-a părăsi mănăsti- 
rea Lambourn, doar nu era o persoană de neuitat. 

- Eşti rănită? o întrebă contele. 

- Nu e nimic grav, milord, răspunse ea. Am doar glez- 
na scrântită. 

- Poţi urca pe scări? 

- Desigur, milord, zise ea din mândrie. 

Dar glezna nu-i dădu ascultare, și, când încercă să 
urce treptele de piatră, fu cât pe ce să cadă din nou. 

Cu o înjurătură înăbușită, contele o prinse înainte să 
cadă şi o ridică în braţe. 

Fără a spune ceva, o purtă în sus pe scări până în sala 
mare a turnului. Era foarte puternic şi o căra fără să de- 
pună vreun efort. Îi ţinea mâna dreaptă pe după brâu, 
iar mâna stângă pe sub genunchi. 

Deși era ameţită de osteneală, Meriel fusese uimită 
de gestul lui. De ce ar ajuta un conte pe cineva plin de 
noroi și suspectat de braconaj? Nu mai fusese ținută 
în braţe de un bărbat de când era mică şi era cărată la 
culcare de tatăl ei. Căldura bine-venită a trupului conte- 
lui spulberă fiorii reci din corpul ei obosit. 

Dar nu mai era un copil și nu putea ignora intimita- 
tea apropierii lor. Meriel îl privea pe conte ca prin ochii 
unei iubite: textura netedă a pielii lui ușor bronzate, 
părul lui drept și strălucitor cu şuviţe argintii și de un 
auriu pal. Ar fi de-ajuns să-și miște puţin mâna, și i-ar 
atinge pieptul sau genunchiul sau să-și lipească buzele 
de ale ei. 

Meriel se rușină de direcţia în care o luaseră gându- 
rile sale, mai ales. că nu era nimic lasciv în atingerea 
contelui - afișa aceleași emoţii pe care le-ar fi avut dacă 
ar fi cărat un sac de cereale, și pentru asta era profund 
recunoscătoare. Cu siguranţă oboseala era cauza acelor 
gânduri ciudate și nelalocul lor. 

În timp ce privea chipul impenetrabil al lui Lord 
Adrian, nu se gândea decât la faptul că era prea calm și 
prea lipsit de emoții pentru circumstanţele neobișnuite 
în care se găseau. Văzuse focul care ardea în interiorul 
lui şi se întreba neliniștită dacă nu cumva era un semn 
rău faptul că în acea clipă încerca să-l ascundă. 

Toate acele gânduri îi sporeau ameţeala, așa că închise 
ochii și-și sprijini capul dureros de umărul contelui, iar 
cu mâna dreaptă își acoperi fața. Era vag conștientă de 
faptul că era purtată de-a lungul altui şir de scări. La ca- 
pătul treptelor era un coridor cu mai multe uși. Contele 
se opri în faţa uneia dintre ele, o deschise cu dibăcie, cu 
o singură mână, şi o duse pe Meriel înăuntru. 

La picioarele patului era un cufăr mic, și, pentru o 
clipă, Meriel se trezi din somnolență, alarmată de gân- 
dul că poate fusese dusă chiar în camera contelui. Dar 
încăperea nu părea locuită. Probabil castelul Warfield 
era suficient de mare cât să-și permită luxul de-a avea și 
o cameră de oaspeți. 

Contele o așeză pe salteaua moale de pene. Apoi, fără 
să-i ceară permisiunea, îi ridică glezna umflată și o cer- 
cetă cu deosebită pricepere, examinând cu degetele ban- 
dajele simpliste. Deși atingerea lui fusese foarte blândă, 
Meriel tresări și-și mușcă buza ca să nu ţipe de durere. 

- N-ai nimic rupt, dar ar fi mai bine să nu te ridici din 
pat pentru tot restul zilei, zise el distant. 

După ce îi dădu drumul, Meriel își trase imediat ro- 
chia peste picioare. 

- Mulţumesc pentru grijă, milord. 

Privirea lui intensă o neliniștea din nou. La fel cum 
putea simți starea de spirit a unui cal sau a unui șoim, 
simțea și că acea indiferență rece era de fațadă și că 
în spatele acelui chip frumos și nemilos exista o sălbă- 
ticie periculoasă. 

Dar, cel puțin pentru moment, contele nu reprezenta 
nici un pericol. 

- Odihnește-te, îi zise el. Şi vorbim mai multe mâine. 
Meriel adormi epuizată chiar înainte ca el să ajungă 
a ușă. 


Adrian își continuase programul obișnuit în acea zi, 
dar nu uitase nici o clipă de fata care dormea la etaj, iar 
gândul la ea îl atrăgea ca un magnet. După cină se scu- 
ză, lăsându-i pe Richard și pe ceilalți cavaleri să discute 
foarte serios despre cea mai bună metodă de a săpa un 
tunel și a pătrunde într-un castel. Fiind recunoscut pen- 
tru dorința lui nefirească de a se bucura de intimitate, 
plecarea lui nu stârni nici un comentariu. 

Descuie ușa de la odaia fetei și intră în linişte. Cerul 
începuse să se întunece, dar, pe cele două ferestre încă 
intra suficientă lumină ca să o poată vedea clar. Stătea 
pe o parte, cu genele ei negre lipite de curba subtilă 


Jurăminte neobişnuite 77 


a obrazului şi una din împletiturile groase de abanos 
prinsă sub trupul ei subţire, în timp ce cealaltă îi atârna 
peste umăr și-i ajungea până la talie. 

Stătea atât de nemișcată, încât el se sperie o clipă, 
până când văzu ridicările și coborârile constante ale 
pieptului ei, semn că respira. Folosind fiecare fărâmă 
de voință, cu greu câştigată, își suprimase acea nebunie 
periculoasă pe care fata o trezise în el la început și, oda- 
tă ajunși la Warfield, o putuse atinge fără riscul de a-și 
pierde controlul. Acum se recompensa cu plăcerea de a 
o privi dormind. 

„Meriel.“ Repetă numele ei în minte, gândindu-se că 
sunetul blând și muzical al numelui i se potrivea. Deși 
era mică de statură, corpul ei avea toate curburile trupu- 
lui unei femei. Bănuia că avea cel puţin optsprezece ani, 
poate mai mult. Era suficient de matură să fi fost căsăto- 
rită, dar nu purta verighetă. Ținând cont de vârsta ei şi 
de poziția socială, cel mai probabil nu mai era fecioară, 
chiar dacă nu era căsătorită, fapt care îl bucura. 

Ce îl atrăgea atât de mult la ea? Da, era drăguță, dar 
nu avea o frumuseţe izbitoare. Oare erau de vină graţia 
şi libertatea ei de mișcare, ce îi aminteau de o tânără 
călugăriță pe care o văzuse cu ani în urmă şi care rămă- 
sese inaccesibilă, dar nu și uitată? Sau poate era de vină 
inocenţa ei? 

Adrian studie chipul liniștit şi dulce al fetei, apoi clă- 
tină din cap. Avea o calitate mult mai rară, căci ceea ce 
oamenii numeau inocență era adesea lipsă de experi- 
enţă. Privirea şi felul de-a fi al lui Meriel trădau o sim- 
plitate clară şi de neînfrânt, și nu era doar un aspect 
întâmplător al tinereţii, ci o onestitate înțeleaptă care îi 
izvora din suflet. 

Sau poate se păcălea singur că o ţărăncuță putea avea 
calități pe care nu le găsise la nici o femeie de rangul 
lui. Poate că tocmai faptul că era de sorginte galeză o 
făcea să pară atât de formidabilă. Galezii erau un popor 
ciudat şi sălbatic, iar femeile lor aveau mult mai multă 
libertate decât femeile engleze sau normande. 

__ Adrian ardea de dorinţă să o atingă, dar se stăpâni. 
În schimb o privea cu poftă. Vârfurile degetelor lui 
luară foc la amintirea texturii pielii ei moale ca o petală. 
Cu aceeași exactitate își aminti senzaţia pe care o simți- 
se când o adusese în cameră în braţe și nuanța exactă a 
ochilor ei - un albastru celtic strălucitor în fața căruia 
pălea și culoarea cerului de vară. 

Avea aspectul caracteristic al galezilor: oasele mici, 
părul negru strălucitor ca o umbră și tenul alb perfect. 
Frumuseţea ei era foarte diferită de idealul de frumuse- 
te normand, dar era cu siguranţă atrăgătoare. 

Noaptea se făcea rece, iar ea dormea pe cuvertura 
brodată, protejată doar de rochia ei ponosită. 

Adrian se mișcă încet, ca nu cumva să o trezească, luă 
o pătură de lână din cufărul mic de la picioarele patului 
şi o acoperi cu ea, împăturită în două, ca să fie și mai 
călduroasă. 

Fiind atât de aproape de ea, nu-și mai putu stăpâni 
dorința de a o atinge, așa că îi mângâie ușor obrazul. 
Ea se foi, iar pleoapele i se mișcară de parcă ar fi fost pe 
punctul de a se trezi. Se întoarse apoi spre palma lui, 
transformându.-i gestul într-o dezmierdare. Se așeză con- 
fortabil, iar el îi putu simți structura osoasă delicată sub 
pielea ca de mătase. Își retrase mâna ușor, cu degetele 
încordate tremurându-i de dorință suprimată. 

Mai presus de dorinţă, fu cuprins de gingășie, de do- 
rința de a o proteja de orice rău. Cedă apoi unei ulti- 
me ispite: se aplecă și-i atinse fruntea cu buzele, într-un 
sărut diafan. 

Adrian se ridică brusc, blestemând clipa în care ceda- 
se impulsului nebun de a o aduce acolo. Doar eliberase 
oameni care comiseseră infracțiuni mult mai grave, dân- 
du-le doar un avertisment. Într-adevăr, Meriel susținea că 
nu comisese nici un delict, și nu exista nici un motiv 
să nu o creadă. Se hotărî ca a doua zi să afle unde lo- 
cuia și să o trimită acasă cu o escortă care s-o protejeze. 

Plecă spre uşă, apoi se întoarse şi o privi din nou pe 
Meriel, a cărei siluetă abia se distingea sub pătura groasă 
de lână. Strânse tare din dinţi. Pentru binele sufletului 

lui și al ei, ar fi fost chibzuit să o trimită acasă - dar în 
adâncul sufletului său știa deja că nu avea să O facă. 


Când se trezi, Meriel clipi derutată. Nu înțelegea de 
ce era singură în pat, nu cu slujnica ei, și de ce draperi- 
ile erau de un albastru intens, în loc de gri șters. Când 
se ridică, simţi durere în toți mușchii și își aminti ce se 
întâmplase cu o zi în urmă: că şoimărise, că avusese 
un accident în pădure, că o eliberase pe Chanson, dar și 
că năvalnicul conte o adusese la castelul Warfield. 

Abia răsărea soarele, şi oamenii aveau să înceapă cu- 
rând să se agite prin gospodărie. Se dezveli de pătura 
de lână, întrebându-se cine o învelise cât timp dormise, 
frântă de osteneală. Își cobori grijulie picioarele pe po- 
dea și constată cu recunoștință că nu o mai durea glez- 
na, ci că simţea doar câte-un junghi din când în când. 
În afara patului masiv și a cufărului de la picioarele lui, în 
odaie mai erau o masă mică și două scaune, cuiere pen- 
tru haine și un paravan simplu dincolo de care era o 
cadă de lemn. Pe perete zări agăţat un crucifix foarte 
frumos sculptat. Podeaua din lemn de trestie era curată 
şi avea un miros dulceag. 

Cel mai surprinzător lucru din cameră era un șemi- 
neu construit în perete. Meriel îl studie cu interes. Au- 
zise că francezii își permiteau astfel de luxuri, dar nu 
văzuse niciodată așa ceva în Anglia. Era clar că Lord 
Adrian își dorise să aibă tot confortul modern în caste- 
lul lui, dar şi fortificaţii de necucerit. Cele două feres- 
tre înguste erau cu vedere la apă. Acel zid al castelului 
părea construit pe o stâncă abruptă care se ridica chiar 
deasupra râului. Era posibil să fi fost chiar râul Severn, 
dar nu putea fi sigură. Deși drumul de la ea de acasă și 
până acolo ar fi durat doar o jumătate de zi, acele locuri 
îi erau la fel de străine precum pustietăţile din Irlanda. 

În timp ce privea absentă un pescăruș albastru care 
plana deasupra apei, auzi cheia în broască. Se întoarse 
şi văzu o slujnică intrând cu o cană de bere englezească 
slabă și o bucată de pâine proaspătă. 

- Bună dimineaţa, zise fata aşezând cana și pâinea pe 
masă. Numele meu e Margery. Te simţi mai bine? Te-am 
văzut ieri când ai venit, arătai groaznic. 

- Mă simt mult mai bine, mulțumesc. Se pare că nu 
aveam nevoie decât de odihnă. Dar spune-mi, te rog, aşa 
sunt trataţi toți oamenii suspectaţi că ar fi comis infrac- 
ţiuni? întrebă Meriel, mișcându-se prin odaie. 

- Nu, zise Margery veselă. În mod normal ai fi fost 
dusă în temniță, dar acum acolo sunt nişte bădărani 
beţi, și probabil Lord Adrian s-a gândit că o femeie n-ar 
fi în siguranță cu ei. 

- Frumos din partea lui, zise Meriel destul de sec, 
gândindu-se că ar fi fost și mai frumos din partea lui 
dacă i-ar fi dat drumul. 

Neînţelegând ironia din vorbele lui Meriel, slujnica 
încuviinţă. 

- Da, e un stăpân bun. 

- Cine e doamna acestui castelul? 

- Nu există nici una, zise Margery cu părere de rău. 
Dar se spune că Lord Adrian e pe punctul de a se căsă- 
tori cu o mare moștenitoare, Isabel de Rouen. O să fiu 
bucuroasă după ce se vor căsători. Va fi bine să avem și 
o doamnă pe aici. 

Așa cum cu o zi înainte îi pusese întrebări lui Ralph, 
acum încerca să afle mai multe de la slujnică. 

- M-au adus aici pentru că mă suspectează de braco- 
naj, dar sunt nevinovată. Ce pedeapsă crezi că îmi va 
da contele? 

- Păi, de vreme ce n-ai vânat altceva decât iepuri de 
câmp, te va mustra și te va trimite acasă. Lord Adrian a 
plecat în această dimineaţă, dar fără îndoială te va vedea 
după-amiază. Nu e genul care să rețină oamenii fără te- 
mei. Margery înclină capul într-o parte și zise curioasă: 
Stăpâna Adela m-a trimis să văd dacă ai nevoie de ceva. 

Cu siguranță majoritatea prizonierilor nu erau tra- 
taţi cu atâta consideraţie! Neliniștită, Meriel dădu să 
o refuze, dar apoi se opri, hotărând să profite totuși 
de ofertă: 

-Ar fi oare posibil să fac o baie? 

-O baie? întrebă Margery surprinsă, dar răspunse 
apoi ridicând din umeri: Nu văd de ce nu. O să-ți aduc 
apă caldă și prosoape. Şi un pieptăn, adăugă ea după ce 
o mai privi o dată. 

Margery se ţinu de promisiune, și, o jumătate de oră 
mai târziu, Meriel se îmbăia fericită în apă caldă, par- 
fumată cu ierburi frumos mirositoare. Căldura îi alina 
durerile din mușchi, așa că stătu fericită în cada de lemn 
până când se răci apa. 

Își spălă și părul, dar hotărî cu părere de rău să nu-și 
spele și rochia, căci, fiind de lână, s-ar fi uscat destul 
de greu. 

Infrigurată, începu totuși să-și curețe rochia, îndepăr- 
tând cu mâna noroiul întărit. Restul petelor aveau să fie 
ascunse de culoarea închisă a rochiei. Se spălă, se îmbră- 
că și-și pieptănă părul, pe care-l lăsă desfăcut pe umeri să 
se usuce, simțindu-se destul de respectabilă. 

După ce mâncă prânzul adus de Margery, Meriel în- 
genunche în fața crucifixului, ca să se roage. De obicei 
spunea rugăciuni de laudă și de mulțumire, fiind recu- 
noscătoare pentru toate binecuvântările, dar în acea 
clipă se ruga ca oamenii din Avonleigh să nu fie prea 
speriați de faptul că lipsea. Meriel se rugă și ca Dumne- 
zeu să-i dea putere și înţelepciune să facă faţă situaţiei 
care ar putea urma. 

Își imaginase întotdeauna că Tatăl, Fiul, Duhul Sfânt 
şi Sfânta Fecioară erau mereu în inima ei, ca niște punc- 
te de lumină. În timp ce se ruga, putea simți acea lu- 
mină crescând, invadându-i tot corpul și îndepărtând 
orice sentiment de vinovăție, tristeţe sau frică, până 
când întreaga ei ființă strălucea în armonie. După ce-și 
termină rugăciunea, se simți atât de împăcată, încât îi 
era imposibil să creadă că ar putea primi vreo pedeapsă 
îngrozitoare. Își trase un scaun și se așeză la una din fe- 
restre. În timp ce se gândea la ce s-ar putea întâmpla în 
continuare, o adiere de vânt îi deranjă ușor părul lung, 
încă umed. 

Meriel făcuse adesea dreptate la Avonleigh când 
fratele ei Alan era plecat. Din experienţa ei, se gândea 

că și contele avea să o chestioneze neprotocolar. Avea 
să-i spună că era galeză, că se îndrepta spre Lincoln, să 
viziteze nişte rude, şi că prinsese vânatul în pustietate, 
nu în pădurea regală. În afară de faptul că era norman- 
dă şi că locuia la Avonleigh, nu avea de gând să spună 
alt neadevăr, ca să nu riște să se încurce în minciuni. 
Atât Ralph, cât şi Margery o asiguraseră că Lord Adrian 
era un om corect, așa că, odată ce avea să înțeleagă că nu 
comisese vreo infracțiune, urma să-i dea drumul. 

Privind în urmă la evenimentele zilei anterioare, 
Meriel trase concluzia tristă că n-ar fi fost în arest dacă 
nu ar fi eliberat-o pe Chanson într-un mod atât de în- 
drăzneţ. Nuşi mai amintea prea bine de ce fusese atât 
de înfricoşată cu o zi în urmă. Probabil că accidentul îi 
tulburase mințile. 

În ciuda faptului că fusese tratată cu amabilitate, Me- 
riel gândea că n-ar fi înțelept să atragă atenția contelui 
asupra conacului Avonleigh. Poate că era el un om co- 
rect, dar era totuși omul împărătesei. Cel mai important 
era să nu vorbească limba normandă. Fusese uimită de 
faptul că el vorbea impecabil engleza și foarte bine și 
limba velșă, căci majoritatea lorzilor importanți vorbeau 
doar limba normandă și poate ştiau câteva comenzi sim- 
ple în engleză. Situaţia ei însă era complet diferită: în- 
vățase limba velșă de la mama ei și crescuse la un conac 
foarte mic, unde majoritatea tovarășilor ei de joacă erau 
englezi. La fel stăteau lucrurile și cu Alan, care era foarte 
priceput la limbi străine - un motiv în plus pentru care 
îl aprecia Lord Theobald. 

Cu mintea împăcată, stătea în linişte cu mâinile 
încrucișate în poală, însă gândurile îi zburdau cam la 
fel de mult ca norii de afară. Aproape că ațipise când 
un servitor intră și spuse: 

- Contele vă poate primi acum. 

Meriel se ridică alertată și-și duse instinctiv mâna 
la cap. 

- O clipă doar, să-mi împletesc părul. 

- Nu, vino acum, zise omul aspru. Contelui nu-i pla- 
ce să fie pus să aştepte. 

Așa-i trebuia dacă visa cu ochii deschişi, se gândi 
Meriel amuzată. Urma să aibă părul desfăcut, ca un 
copil, când avea să i se facă dreptate. Fără îndoială, 
văzând-o așa, contele nu avea să știe cum să scape mai 
repede de ea. 

Servitorul o conduse la ușa de la capătul holului, o 
zori să intre şi apoi plecă. Meriel intră, dar rămase 
în pragul ușii, studiind cu interes camera mare. Nu era 
o încăpere pe care s-o folosească toți oamenii din gospo- 
dărie, ci părea a fi camera personală a contelui - un loc 
cum nu mai văzuse. Patul și draperiile nu erau neobiș- 
nuit de mari, cam la fel ca acelea ale lui Lord Theobald, 
dar la picioarele ei se întindea un covor roșu viu colorat, 
cum îi povestise Alan că văzuse odată în Normandia. 
Lângă un perete era o bibliotecă de lemn sculptată, pli- 
nă cu cărţi: erau aproape la fel de multe ca la mănăstirea 
Lambourn. lar pe peretele din faţă... 

Meriel era atât de uimită, încât uitase normele de eti- 
chetă, uitase că era acolo ca să fie chestionată, uitase tot. 
Se uita lung la fereastra imensă de pe partea opusă ușii. 
Nu era o fereastră obișnuită, ci una de sticlă - precum 
vitraliul unei biserici. Totuși, nu era la fel de colorată, ci 
avea doar o bandă în partea de sus, iar restul bucăţilor 
erau atât de clare și lăsau atâta lumină să intre, încât 
camera era la fel de strălucitoare ca lumea exterioară. 

Fascinată de priveliște, traversă încăperea și îngenun- 
che pe canapeaua mare, capitonată, de lângă peretele 
de sub fereastră. Bucăţi dreptunghiulare de sticlă erau 
prinse între ele cu fâşii mici de plumb. Mânată de cu- 
riozitate, atinse o balama. Cele mai multe bucăţi erau 
oarecum neclare, și prin ele se vedea distorsionat, dar 
prin bucata din fața ei se vedea aproape la fel de clar ca 
prin aer. Asemenea camerei de oaspeţi, și aceasta avea 
vedere la râul gri-verzui, iar în depărtare se putea distin- 
ge forma stâncoasă a munţilor din Țara Galilor. 

-E o privelişte minunată, nu-i așa? 

Vocea suavă care se auzise era a lui Lord Adrian, iar 
sunetul o readuse imediat pe Meriel la realitate. Zăpă- 
cită, îl zări pe acesta așezat la un birou mare, sculptat. 

Un zâmbet îi lumina trăsăturile aspre. Contele semăna 
cu un cărturar sau cu un cleric, dar, chiar şi în momen- 
tele lui de relaxare, avea aerul unui om ce nu poate fi 
prins pe picior greșit, specific cavalerilor, plus un straș- 
nic control care îi aparținea în totalitate. 

Imbujorându-se de rușine, făcu o reverență adâncă 
şi zise: 

- lertați-mi neatenţia, milord. Dar n-am văzut ni- 
ciodată o asemenea fereastră, nici măcar n-am auzit 
de una. 

- E posibil să nu mai existe una asemănătoare. Con- 
tele lăsă din mână pergamentul pe care-l citea. M-am 
gândit că ceea ce se poate face într-o biserică se poate 
face şi-ntr-un castel, doar că folosind geam clar, ca să 
poată pătrunde lumina. 

Toate acele bucăți de sticlă trebuie să fi costat îngrozi- 
tor de mult. Majoritatea nobililor preferau extravaganța 
evidentă dată de aur și bijuterii, dar Meriel își dădea 
seama că nimic nu era atât de evident când venea vorba 
despre Lord Adrian. Privi din nou fereastra, fascinată 
de lumina care se revărsa și de priveliştea uimitoare. 

- În cazul unui atac, nu ar pătrunde săgeți și pietre? 

- Geamul se poate acoperi cu obloane. lar lățimea 
râului reprezintă o altă modalitate bună de apărare. 

Meriel întoarse privirea de la geam către conte și 
fu din nou uimită de simplitatea hainelor lui Lord 
Adrian, care se îmbrăca extrem de simplu pentru un om 
de rangul lui. Tunica lui de un albastru-închis era con- 
fecționată dintr-un material fin, dar era foarte simplă, 
având doar o broderie argintie pe margine. 

Poate că nu credea în ostentație sau poate ştia că nu 
avea nevoie de aur sau de bijuterii ca să atragă atenția. 

Meriel traversă camera și se opri în fața biroului, 
privind în jos. 

- Aţi vrut să mă vedeți? 

Amabilitatea pe care o arătase atunci când discuta- 
seră despre fereastră dispăru, și Lord Adrian se transfor- 
mă într-un judecător care căuta să culeagă informații. 

- Mai ai vreun alt nume în afară de Meriel? 

Fu la un pas să răspundă „de Vere“, dar își dădu sea- 
ma la timp că răspunsul i-ar fi dat în vileag sorgintea 
normandă. 

-In Țara Galilor nu folosim nume de familie, 
milord. 

- Unde locuieşti? 

Meriel ezită. Familia mamei ei locuia lângă Kidwelly, 
într-o regiune galeză controlată de normanzi, pe care o 
cunoștea destul de bine, dar bunătatea ei nu o lăsă să 
îndrepte atenție nedorită către rudele ei. Fiindcă tăcea, 
contele continuă: 

- Nu ştii unde locuiești? 

-E un ţinut mic, milord, n-aveţi de unde să-i ştiţi nu- 
mele. Regiunea se numește Gwynedd şi se află în par- 
tea de nord a "Ţării Galilor, zise ea cu ezitare, spunând 
nume la nimereală. Poate aţi auzit de castelul Dolwyd- 
delan, care nu e departe de ferma tatălui meu. 

- Ce s-a întâmplat ieri de ai căzut şi te-ai rănit? 

- Calul meu a fost speriat de un mistreț și m-a 
aruncat. 

- Călăreai? întrebă Lord Adrian surprins. 

Greșise, negândindu-se că ar fi fost puţin probabil ca 
O țărăncuță să călărească. 

- Era un animal vai de capul lui, milord, prea bătrân 
să mai lucreze pământul, improviză Meriel. Tata m-a lä- 
sat să-l iau pentru călătoria asta. 

- Și totuși destul de sănătos ca să te aducă în Anglia 
din "Țara Galilor, murmură el. Unde te duceai? 

-La Lincoln. Răspunsul nu părea să fie de-ajuns. 
De ce s-ar fi dus la Lincoln? După ce se gândi o clipă, 
Meriel continuă: Sora mea va naște în curând, și voia să 
fiu alături de ea. 

- Și transportai șoimul de la Gwynedd la Lincoln? 
întrebă el neîncrezător. 

- Am luat-o cu mine ca să pot vâna pe drum. Ca ur- 
mare a faptului că sprâncenele contelui se ridicară, 
trădându-i neîncrederea, Meriel continuă: Şi pentru că 
m-am gândit că această călătorie ar fi o ocazie bună s-o 
instruiesc în continuare. 

Bineînţeles că nu îl convinsese pe conte cu explicația, 
care până şi ei i se părea lipsită de sens. 

-Şi călătoreşti singură? 

- Da, milord. 

- Ce fel de tată şi-ar lăsa frumoasa fiică să călătorească 
singură prin toată Anglia? 

- Adevărul e că tatăl meu a murit de curând, şi soția 
fratelui meu n-a vrut să mai rămân la fermă, zise ea in- 
spirându-se din propria-i poveste. Am luat calul, ştiind 
că sora mea mă va primi să stau cu ea în Lincoln. 

- Cu siguranță va avea nevoie de ajutor cu pruncul, 
remarcă el. Cum o cheamă pe sora ta? 

Încropirea unei povești credibile se dovedea un lu- 
cru mult mai dificil decât crezuse Meriel. Nu mai fusese 
niciodată interogată astfel, şi constata că, sub privirea 
sceptică a contelui, chiar gândea mai încet. Făcu o pau- 
ză periculos de lungă până să-i vină în minte un nume 
galez potrivit: 

- Bronwen, milord. 

-Şi nu mai ai nici o altă rudă în Țara Galilor? Ai fost 
atât de deznădăjduită, încât ţi-ai riscat viața într-o călă- 
torie într-o ţară dezbinată de război civil şi de tâlhari? 
o întrebă el cu o sclipire sarcastică în ochi, care-i dădea 
de înţeles că nu prea îi credea povestea. 

- Nu mi-am dat seama cât de mare e de fapt distanţa, 
milord, recunoscu Meriel, apoi adăugă: Cu toate astea, 
n-am întâmpinat nici un pericol până nu v-am întâlnit 
pe Domnia Voastră. 

Contele zâmbi cu un amuzament trecător, încuviin- 
ţând, apoi continuă cu alt gen de întrebări: 

- Sora ta s-a căsătorit cu un cavaler normand? 

- Bineînţeles că nu, milord. Cu un cizmar englez, zise 
ea făcând ochii mari, ca şi când ar fi fost uimită de între- 
bare. Dar e o afacere destul de profitabilă. 

-Având în vedere că în Ţara Galilor aveai dreptul să 
deţii un șoim călător, ce intenționai să faci cu el aici, în 
Anglia? întrebă el. Cizmarilor le e interzis să aibă șoimi, 
oricât de bine le-ar merge afacerea. 

- Până ieri nu am ştiut că în Anglia e ilegal să ai un 
şoim, zise Meriel încercând să ia o atitudine de căinţă. 
Aţi intuit corect, milord, nu am luat șoimul ca să vâ- 
nez, ci pentru că nu voiam să mă despart de el. Dacă 
aș fi lăsat pasărea cu fratele meu Daffyd, nu aş mai fi 
văzut-o niciodată. 

Contele se lăsă pe spate în scaun, cu coatele spriji- 
nite pe mânerele de lemn şi cu degetele împreunate 
pe abdomen. 

- Unde ai prins iepurii şi păsările? 

- La est de pădurea regală, în pustietate, milord, zise 
ea cu mai multă încredere, sigură pe ceea ce spunea. 
Un șerb mi-a spus că nu e proprietatea nimănui şi că 
oricine poate vâna acolo. 

- Susţii că veneai din vestul Țării Galilor şi călătoreai 
spre estul Angliei. Cu toate acestea, pretinzi c-ai prins 
vânatul la est de pădure şi apoi te-ai întors atâta cale 
spre vest? 

Folosind-se încă o dată de adevăr, Meriel îi explică: 

- Șoimul meu s-a năpustit în pădure, urmărind o co- 
țofană, așa că m-am dus după el. Apoi calul s-a speriat 
de un mistreț şi m-a azvârlit. La scurt timp după aceea, 
am fost găsite de Domnia Voastră. Mă îndreptam spre 
est, sperând să-mi găsesc calul. 

- Fiind un cal bătrân, nu putea ajunge prea departe, 
încuviinţă el. Chipul i se înăspri însă. S-ar putea să spui 
adevărul. Pe de altă parte, poate că ai minţit în legătură 
cu tot. Poţi să-mi dai vreun motiv serios să nu te închid 
în temniţă pentru furt și braconaj? 

- Furt! exclamă Meriel speriată. Dar n-am furat nimic 
şi nici n-am vânat ilegal. 

Contele ridică din nou din sprâncenele-i aurii. 

- Chiar tu ai recunoscut că ai furat calul fratelui tău. 
Trebuie să fi fost un cal bun dacă te-a adus din Gwynedd 
până la Shropshire, dacă vii într-adevăr de acolo, ceea ce 
mă îndoiesc. leri am observat că, în ciuda căzăturii, pă- 
reai extrem de curată și de îngrijită pentru o femeie care 
susține că e pe drum de câteva zile. 

Să fie blestemat pentru privirea lui ageră. Văzuse prea 
multe. Meriel încercă să-i explice: 

- Dar n-am dormit pe jos, ci am stat la mănăstiri în 
camerele de oaspeţi. Și n-am furat calul! 

- Nu, l-ai „luat“, ceea e ce cu totul altceva, zise el sar- 
castic. Cum se numesc mănăstirile la care ai stat? 

Mintea i se goli instantaneu. Existau foarte puţine 
mănăstiri în nordul sălbatic al Țării Galilor, şi nu putea 
numi nici una pe drumul de la Gwynedd, cu excepţia 
uneia, care era atât de aproape, încât contele îi putea 
verifica povestea cu uşurinţă. Dar până și un astfel de 
răspuns era mai bun decât nimic. 

- Acum două nopţi am stat la abația benedictină din 
Shrewsbury. Celelalte sunt foarte mici, și din Țara Gali- 
lor. Nu aveţi cum să le știți. 

-S-ar putea să le știu mai bine decât tine, zise el sec. 
Mă întreb dacă e cineva în Shrewsbury care și-ar aminti 
de tine. 

Meriel ridică din umeri și zise: 

- Abația este un loc foarte aglomerat, care primeşte 
mulți călători. E posibil ca o persoană umilă ca mine să 
nu fi lăsat o impresie de durată. 

- M-aş mira să-și amintească cineva de tine, într-ade- 
văr, murmură contele. Zise apoi, continuând să o atace: 
Deși nu poţi fi acuzată de furtul unui cal pe care nu 
l-a văzut nimeni, rămâne totuși problema șoimului. Cea 
mai probabilă explicație este că l-ai furat sau că ai găsit 
unul care s-a pierdut, apoi l-ai eliberat ca să nu fii con- 
damnată pentru acest delict. Ştii care e pedeapsa pentru 
găsirea unui șoim pierdut şi nereturnarea lui? Păsării 
i se va permite să mănânce șase uncii de carne de pe 
pieptul vinovatului. 

Meriel nu crezuse niciodată cu adevărat că avea să se 
ajungă atât de departe. Se albi la față și se simţi dintr-oda- 
tă atât de slăbită, încât abia se mai ținea pe picioare. 
Deja nu se mai temea atât de tare de pedeapsă, copleșită 
fiind de repulsie față de contele care trata acea mică 
neînțelegere ca pe un delict major. Ce fel de om era? 
„Un om capabil de orice.“ 

Văzând expresia de pe chipul fetei, contele zise: 


Jurăminte neobișnuite 89 


- Nu-ţi face griji, n-aş impune o asemenea pedeapsă 
nici dacă aş avea șoimul. O măsură din priviri. Ar fi o 
mare pierdere. Începu apoi să-i vorbească în limba velșă, 
rar, dar corect: Îţi mai dau o şansă să-mi spui cine ești și 
de unde vii. Îmi spui adevărul? 

Vorbi și ea în aceeași limbă, cu demnitate: 

- Aproape tot ce v-am spus e adevărat, iar ceea ce nu 
vreau să spun nu are legătură cu acuzaţiile. Jur pe Sfânta 
Fecioară că nu sunt vinovată de braconaj și de furt, iar 
dacă sunteți un om cinstit, mă veți crede. Nu aveţi nici 
o dovadă că a fost comisă vreo infracțiune. 

-Asta ar fi fost adevărat dacă te-aș fi găsit în afara 
pădurii și fără șoim, zise el privind-o cu o intensitate 
tulburătoare. Dar, în situația de față, am destule dovezi 
pentru a te întemnița pe termen nedefinit. 

-Atunci duceți-mă în fața unui juriu format din oa- 
meni liberi. Am acest drept conform legii engleze, ceru 
ea. Nici o instanţă nu mă va găsi vinovată de fărădelege. 
Dumnezeu mi-e martor că sunt nevinovată. 

- Dacă ştii ceva despre lege, zise el calm, în limba en- 
gleză, probabil ştii şi că lorzii din Mercia au o autoritate 
mai mare decât baronii. Fiind conte de Shropshire, am 
puterea să fac dreptate și la nivel înalt, și la nivel mic. 
Dacă vreau, îţi pot tăia urechea sau mâna, ca pedeapsă 
pentru braconaj. Ți-aş putea lua chiar și viaţa, şi nimeni 
nu mi-ar contesta decizia. 

- Poate că legile oamenilor vă dau acest drept, dar în 
ochii lui Dumnezeu asta nu e dreptate! strigă Meriel, 
mai degrabă furioasă decât temătoare. 

Contele zise apoi gânditor, ignorându-i cuvintele: 

- Deși nu ştiu la perfecție limba velșă, mi se pare că 
accentul tău e mai degrabă din sudul Țării Galilor de- 
cât din nord. Şi știi foarte bine engleza. Eşti englezoaică 
născută din părinți galezi? Sau poate o sclavă care a fu- 
git, după ce a furat un șoim şi-un cal de la stăpânul ei? 

Meriel inspiră adânc, încercând să se liniștească, și 
zise, privind fix în ochii lui cenușii, de nepătruns: 

- Nu, milord, vă înşelați amarnic! Sunt o femeie libe- 
ră, nu o sclavă engleză, și n-am furat în viața mea nimic 
de la nimeni. 

-Atunci cheamă martori care să-ți poată confirma 
identitatea și caracterul, o provocă el. Asta e o prevede- 
re a legii engleze. N-am să cer zece, dar, dacă poți aduce 
cinci persoane care să garanteze pentru tine, te voi eli- 
bera pe dată. 

La mai puţin de o zi distanţă existau zeci de oameni 
care puteau garanta pentru ea, dar acel interogatoriu 
ciudat îi confirmase convingerea că, dacă şi-ar dezvălui 
identitatea, ar pune în pericol domeniul Avonleigh. 

- Milord, ştiţi foarte bine că nu pot aduce martori. 
Prietenii și vecinii mei sunt departe, și nu cunosc pe 
nimeni în comitatul ăsta, răspunse ea, ridicându-și 
bărbia și vorbind cu toată mândria calmă a unei lady 
normande. De ce vă purtaţi atât de aspru cu mine? 
Cu siguranță nu trataţi la fel toți infractorii minori. 
De ce mă persecutați? 

Lord Adrian se ridică și se duse să privească pe fereas- 
tră un moment, apoi se întoarse către ea. 

-Nu te persecut, doar îți demonstrez gravitatea fap- 
tei tale. Ai fost prinsă cu dovezile unei infracțiuni grave 
şi refuzi să spui cinstit cine eşti, zise el încet. Stând în 
lumină, ea nu-i putea vedea chipul, dar trupul lui suplu 
avea o încordare evidentă. Deşi am dovezile și autorita- 
tea necesare să te pedepsesc cu severitate, nu îmi doresc 
să fac asta. 

- Atunci ce vă doriţi, milord? întrebă Meriel, extrem 
de uimită de acel nobil ciudat, care părea un om rezona- 
bil, dar care spunea numai lucruri de neînțeles. 

Se lăsă o tăcere lungă. Apoi el traversă camera și mer- 
se către ea - doar o siluetă suplă în lumina strălucitoare. 
Se opri la distanță de un braţ, inspiră adânc, apoi zise: 

- Vreau să devii ibovnica mea. 

Meriel îl privea cu o uimire absolută vizibilă în ochii 
ei vii, albaştri. 
- Sunteţi nebun, zise ea cu convingere. 

- Deloc, răspunse Adrian. Îl neliniştea faptul că ştia 
că nu era înţelept să-i vorbească atât de direct, dar nu 
găsise un alt mod de a i-o spune. E cel mai natural lucru 
din lume ca bărbaţii și femeile să fie împreună. 

-Dar de ce eu? întrebă ea cu o uimire neprefăcută. 
Nu sunt o femeie frumoasă, n-am inspirat niciodată 
bărbaţilor poftă trupească nestăvilită. Dacă vă doriți o 
amantă, cu siguranţă pe terenurile dumneavoastră există 
sute de femei mai frumoase și mai potrivite decât mine. 

Adrian îi privi trupul subţire și grațios și părul stră- 
lucitor ca pana corbului care-i cădea senzual pe umeri. 
Era uimit că fata nu-și dădea seama de cât de atrăgătoa- 
re era. 

-Nu vreau altă femeie, te vreau pe tine. 

- Dar eu nu vă vreau, Lord Adrian, zise ea cu o privi- 
re cercetătoare. Îmi vreau doar libertatea. 

Situaţia dintre ei se schimbase. La început fuseseră 
un nobil şi un om de rând, dar în acel moment erau 
bărbat și femeie. 

-Ai un soț? întrebă el 

Meriel clătină din cap. 

-Ai un iubit? 

Meriel repetă același gest. 

Răspunsul ei veni ca o ușurare, însă onestitatea o 
făcuse vulnerabilă, iar Adrian simţi o tristeţe ciudată. 
Meriel demonstrase deja că nu știa să mintă, și nici nu-i 
trecea prin minte să încerce o altă minciună, care ar fi 
putut-o elibera. 

-Ar fi fost mai înţelept să minţi, zise el. Mi-ar fi fost 
greu, dar ţi-aș fi acceptat refuzul dacă mâna sau inima 
ta aparținea altui bărbat. De vreme ce nu e cazul, am de 
gând să... să te câștig pentru mine. 

- Nu sunt un premiu care așteaptă să fie „câştigat“, 
zise ea tăios. Dacă încercați să cuceriţi o femeie cu ame- 
nințări, nici nu mă mir că aveţi nevoie de o amantă. 
Mai bine i-aţi spune intendentului să vă găsească o fată 
dispusă la așa ceva. Sunt sigură că se vor găsi multe 
care vor şi de-abia aşteaptă să se culce cu stăpânul lor. 

Strânse din ochi. Sau poate vă excită gândul unui viol? 
Pentru că doar așa mă veți avea. 

-Nu mă interesează să te violez. Sper să te conving 
să-ți doreşti și tu. 

Lăsându-se pradă dorinţei, Adrian înaintă și-și puse 
ușor mâinile pe umerii ei. Meriel se încordă și-și ridică 
privirea. Chipul ei era la o distanţă de câţiva centimetri. 
Genele ei lungi ca funinginea umbreau claritatea ochi- 
lor ei albaştri. Îl privea întrebătoare și cu reproș. 

Frumuseţea ei era discutabilă, dar lui Adrian nu-i 
păsa de părerea altcuiva. Tot ceea ce conta era faptul că 
lui această tânără zveltă i se părea irezistibilă. Se aplecă 
şi o sărută, dar nu cu pasiunea pe care o trezise în el din 
prima clipă în care o văzuse, ci cu blândeţe și cu toată 
reținerea de care era capabil. 

Pentru un moment dulce, Meriel acceptă sărutul, bu- 
zele ei moi le primiră pe ale lui cu curiozitate și cu o 
plăcere inocentă. Cuprins de un val de speranţă, Adrian 
crezu că avea să-i fie ușor să o cucerească, că și ea îl dorea 
la fel de mult cum o dorea el. O cuprinse cu braţele şi o 
trase aproape de el, ca să-i poată simți formele calde. 

Fata se încordă imediat și se îndepărtă atât de repe- 
de, încât părul ei negru strălucitor pluti pe lângă ea ca 
fumul. După ce ajunse la o distanță sigură de el, zise cu 
voce tremurândă: 

- Lord Adrian, sigur nu e nimic în legea engleză sau 
normandă care să vă dea dreptul să violați un potenţial 
infractor. 

El se forță să rămână pe loc, deși era tentat să o 
urmeze. : 

- După cum am mai sus, nu vreau să te violez. Îţi ofer 
o poziție care îți va aduce cinste și respect, alături de tot 
confortul pe care-l pot oferi banii şi puterea. 

- Cinste? În a fi desfrânata Domniei Voastre? întrebă 
ea neîncrezătoare. Şi, după ce vă veţi căsători cu moște- 
nitoarea dumneavoastră, să vă fiu tovarășă adulterină? 
Poate că nu vă pasă de sufletul Domniei Voastre nemu- 
ritor, Lord Adrian, dar mie îmi pasă de al meu. 

Nimerise punctul sensibil din centrul dorinței lui: el 
jurase că nu avea să comită vreodată adulter. Și avea de 
gând să respecte acel jurământ. Neliniștit, Adrian decise 
să înfrunte mai târziu acea problemă, suprimând vocea 
interioară care-i reproșa propria ipocrizie. 

- Nu e nici un adulter dacă femeia și bărbatul sunt 
amândoi liberi, așa cum suntem noi. lubirea trupească 
nu-i un păcat atât de mare. Unii nici nu consideră că ar 
fi păcat. 

- Bărbaţii tind să fie de acord cu păcătuirea trupeas- 
că, milord, pentru că nu prea le pasă de consecințe. 
O femeie care nu are grijă e o nesăbuită, zise ea sec. Băr- 
baţii au folosit dintotdeauna argumente ca ale Domniei 
Voastre pentru a seduce și a abandona fete tinere. 

- N-am fost niciodată interesat să seduc și nici acum 
nu sunt. Dacă ai încredere în mine, nu te voi trăda și 
nici nu te voi abandona. 

- Frumoase minciuni, milord, dar de ce le-aș crede? 

- Nu mint, zise el ferm, ştiind că era foarte important 
să o convingă că vorbea sincer. 

Ea ridică din sprâncenele negre. 

- De ce v-aș crede, dacă Domnia Voastră nu m-aţi cre- 
zut pe mine? 

- Spre deosebire de tine, eu spun adevărul. 

Meriel își feri privirea, confirmându-i faptul că era 
prea cinstită ca să-și susțină minciunile. Era ușor de în- 
țeles când mințea. Păcat că Adrian nu putea ghici la fel 
de ușor ce era atât de hotărâtă să ascundă. În realitate, 
trecutul ei nici nu mai conta. Lui tot nu i-ar fi păsat nici 
dacă ar fi comis o multitudine de infracțiuni. 

- Am spus adevărul când am susținut că sunt ne- 
vinovată, zise ea cu o scurtă ezitare, și spun adevărul 
şi acum: chiar dacă nu mi-ar păsa de onoarea mea, 
tot nu m-aș culca de bunăvoie cu un bărbat care mă 
ţine prizonieră. 

Când el păși spre ea, Meriel se retrase până ajunse cu 
spatele lipit de bibliotecă. Rămase ţintuită locului și se 
prinse cu mâinile de marginea unui raft din spatele ei. 

- Dacă te-aş duce afară şi te-a elibera, şi-apoi ţi-aş cere 
din nou să fii amanta mea, ai accepta? întrebă el calm. 

Meriel îl fulgeră cu privirea. 

- Eliberați-mă și veți afla. 

- Crezi că ai supraviețui singură într-o călătorie până 
la Lincoln, dacă asta e într-adevăr destinaţia ta? Cu sigu- 
ranță îi admira curajul, deşi-i deplângea lipsa judecății. 
Mă consideri dur, dar să ştii că eu nu te-aș trata nici pe 
jumătate la fel de chinuitor ca o bandă de tâlhari sau de 
soldaţi beți. 

-Deci intenţionaţi să mă ţineţi prizonieră? întrebă 
ea, devenind din ce în ce mai palidă. 

- Îmi poţi fi prizonieră sau amantă mult iubită, zise el 
implacabil. Alegerea e a ta. 

Meriel își trase sufletul, înțelegând că vorbea foarte 
serios. 

- Nu am ce să aleg, Lord Adrian, pentru că oricum 
tot prizonieră sunt. 

-Viața e o închisoare, zise tăios, dar totuşi blând. 
Suntem cu toții îngrădiţi de responsabilitățile pe care le 
avem, de rangul nostru, de alegerile pe care le facem sau 
pe care suntem obligați să le facem. Pe lumea asta sunt 
cu adevărat liberi doar cei cărora nu le pasă de nimeni și 
de nimic, dar şi ei își vor petrece veşnicia în lanţuri. 

Într-un alt loc și într-un alt timp, probabil că Meriel 
ar fi recunoscut că avea dreptate în ceea ce spunea, dar 
nu atunci și nu acolo. 

- Argumentul ăsta e prea subtil pentru mine, replică 
ea. Sunt o ființă simplă. Tot ce ştiu e că ieri aveam liber- 
tatea să-mi aleg propriul drum, să-mi ofer sau nu trupul, 
să-mi risc viaţa în călătorie, dacă asta voiam. Și-acum 
am de ales doar între temniţă și patul Domniei Voastre. 
Şi, dintre cele două, prefer temnița. Cel puţin așa îmi 
voi păstra onoarea nepătată. 

- Am auzit că femeile galeze se mândresc cu faptul că 
se trag din regii străvechi ai Britaniei. Că ele cred că nu-i 
nici un păcat să te dăruiești din iubire și că sunt recu- 
noscute pentru curajul cu care-și urmează inima. Ridică 
din sprâncene cu o uimire prefăcută. Sau nu-i așa? 

Meriel ezită o clipă, impresionată de cunoștințele sale 
despre un popor atât de diferit de al lui. 

Mama ei fusese o femeie galeză, exact așa cum descri- 
sese el, iar Meriel semăna mult cu mama ei. 

- Femeile galeze venerează libertatea chiar mai mult 
decât dragostea. Și n-aș putea iubi niciodată un bărbat 
care mi-a luat libertatea. 

- Niciodată înseamnă foarte mult, să știi. 

Meriel închise ochii și-și frământă tâmplele, pe mo- 
ment învinsă de încăpățânarea cu care contele își sus- 
ţinea pasiunea lui absurdă pentru ea. Poate că-i stăteau 
în fire astfel de pasiuni, iar peste o săptămână avea să-i 
cadă privirea pe o altă femeie și urma să uite de ea. Avea 
să se roage să se întâmple așa. Și spera că era adevărat că 
nu era genul care să se dedea la viol. 

Parcă citindu-i gândurile, într-un mod cât se poate de 
straniu, Lord Adrian zise: 

- Crezi că e doar un capriciu și că în curând îmi va 
plăcea de o alta, dar așa ceva nu se va întâmpla, pentru 
că nu sunt un om capricios. Sper ca această idee să ţi se 
pară mai atractivă după ce te vei gândi o vreme la ceea 
ce-ţi ofer. 

- Timpul nu mă va face să mă răzgândesc, zise ea des- 
chizând ochii și înfruntându-l cu o hotărâre care o egala 
pe a lui. 

- Mă găsești respingător? întrebă el încet. 

Meriel studie eleganța cizelată a trăsăturilor lui, părul 
angelic luminos, forța și puterea controlată a corpului 
său suplu. Avea frumusețea sălbatică a unui șoim. ȘI, la 
fel ca un șoim, farmecul lui periculos pătrunsese adânc 
în sufletul ei. 

- Sunteţi un om frumos, zise ea cu sinceritate, dar cu 
o oarecare reținere. Dar cum aș putea accepta avansurile 
temnicerului meu? 

- Poate câteva zile de izolare îţi vor răspunde la aceas- 
tă întrebare, spuse el, din nou sec. Vino! 

Îl însoți în tăcere înapoi spre camera ei. Contele îi 
făcu loc să intre, apoi se așeză în ușă, privind-o. Se în- 
toarse precaută, să se uite la el. Nu încercă să o sărute 

din nou, ci doar îi atinse tâmplele dureroase și-i dădu cu 
blândeţe părul pe spate. 

Meriel tresări și îşi trase imediat mâna. Fu uimită să-i 
citească dorința pe chip. Şi poate că i-ar fi fost milă de el - 
dacă nu ar fi fost chiar ea ținta dorinței lui nepoftite. 

- Odihnă plăcută, zise el cu voce neutră. Vom mai 
vorbi despre asta. 

Închise apoi și încuie ușa. Sunetul dur al cheii răsuci- 
te în broască suna ca o trompetă a pieirii. 


Stoarsă de puteri în urma interogatoriului, Meriel se 
așeză pe pat, dar nu putu să adoarmă. l-ar fi plăcut să 
creadă că merele verzi mâncate îi provocaseră un coșmar, 
dar castelul Warfield și stăpânul lui ciudat erau mult 
prea vii pentru a se preface nepăsătoare. Lord Adrian 
era diferit de toți bărbaţii pe care-i cunoscuse vreodată. 
Încercă pentru o vreme să deslușească ce-l făcea să fie 
atât de diferit, căci i se părea esenţial pentru viitorul ei 
să îl înțeleagă pe acest bărbat. 

Deşi fusese fascinată de fereastra de sticlă, cea mai 
neobișnuită piesă din camera lui era biblioteca plină cu 
cărți. Era incredibil că știa să citească, dar și mai incredi- 
bil i se părea faptul că avea o bibliotecă la fel de mare ca 
a unei mănăstiri. Expresia evlavioasă de cărturar pe care-o 
zărise pe chipul lui i se păruse autentică. Şi, în mod ciu- 
dat, chiar îl credea că ar fi eliberat-o dacă ar fi avut inte- 
ligenţa de-a afirma că era legată de un alt bărbat. 

Totuși, în aceeași ființă cu acel cărturar trăia și un 
războinic nemilos, obișnuit să-și impună voința asupra 
a tot ce se afla în jurul său. Meriel se cutremură, amin- 
tindu-și de ardoarea terifiantă pe care o văzuse în ochii 
contelui, în pădure, când abia se cunoscuseră. Deși în 
acea zi se purtase cu reţinere, simțea că dincolo de acel 
calm impus zăcea un diavol care abia aștepta ocazia să 
iasă la suprafață. 

Biserica avertiza că exista o părticică de diavol în fie- 
care om, și cu siguranţă trebuia să fie valabil și în cazul 
ei, căci, pentru o clipă, îi plăcuse atingerea contelui și 
se întrebase cum ar fi fost să-l lase să continue. Anii 

pe care-i petrecuse la mănăstire și rudele ei protectoare 
de sex masculin o făcuseră să ajungă la vârsta de două- 
zeci și unu de ani cu o singură lacună în experiențele 
ei. Şi fusese de-a dreptul educativ să afle cât de plăcut 
putea fi un sărut. Meriel nu prea se gândise până atunci 
la însemnătatea pasiunii trupești, dar brusc îi era mai 
ușor să înțeleagă de ce multe țărăncuţe se căsătoreau 
devreme, având deja un prunc în pântece. 

Își strânse buzele, dezgustată de propria-i slăbiciune. 
Toate acțiunile lui Lord Adrian din acea zi subliniaseră 
că era un om periculos și imprevizibil. Poate că nu era 
decât o femeie slabă, dar, cu ajutorul Sfintei Fecioare, 
Meriel era suficient de puternică pentru a face tot ce era 
nevoie ca să protejeze conacul Avonleigh, indiferent de 
ceea ce îi rezervase acel frumos înger căzut. 


Adrian o cunoscuse pe micuța femeie galeză suficient 
de bine ca să înțeleagă că avea o voință incredibilă și că 
era hotărâtă să nu-i cedeze. Se gândi astfel că plictiseala 
s-ar putea dovedi un aliat mai bun decât amenințările 
violente, așa că se hotări să o lase singură pe prizoniera 
lui timp de o săptămână, înainte de a-i vorbi din nou. 
Avea tot confortul, dar era total lipsită de companie. 

Fără mustrări de conștiință, ordonă ca servitoarea 
care îi ducea mâncarea să nu zăbovească deloc şi in- 
sistă ca nimeni altcineva să nu o viziteze. Ca să se asi- 
gure că nu va șovăi asupra hotărârii luate, se hotări 
să conducă personal o patrulă de-a lungul frontierei 
dintre terenurile sale și cele ale lui Guy de Burgoigne. 
Rivalul său lansase o serie de raiduri, așa că încerca 
să-și concentreze toată atenția asupra luptelor îndâriji- 
te, asupra ordinelor pe care le dădea și asupra procesu- 
lui de reconstrucţie. 

Cu toate acestea, Meriel era mereu prezentă în 
gândurile lui cele mai ascunse. Noaptea stătea în pat, 
agitat, încercând să adoarmă, dar imaginea ei îi apărea 
mereu în minte, ca un amestec profan de dorință și vi- 
novăţie care îi aducea focul în vene. 

Neliniştit, recunoscu că se purtase nedrept cu ea. 
Era o greșeală pe care n-o făcuse niciodată cu un șoim 
sau cu un cal, dar pe care nu o mai putea îndrepta. Dacă 
ar fi eliberat-o atunci ar fi pierdut-o definitiv - sau poate 
chiar ar fi condamnat-o la moarte. Chiar și în cele mai 
bune cazuri, un om fără stăpân putea cădea pradă peri- 
colelor. Tocmai de aceea fiecare sat avea nevoie de un 
lord care să-i protejeze locuitorii. În acel moment, con- 
ţii de Shropshire se aflau în pragul unui război, și Guy 
de Burgoigne controla toate drumurile care duceau 
spre nord-est. Dacă ar fi mers într-adevăr spre Lincoln, 
Meriel ar fi putut ajunge într-o situaţie periculoasă. 

Nu, trebuia să continue ceea ce începuse. Dacă o pu- 
tea convinge să-i accepte avansurile, cu siguranță Meriel 
avea să înceapă cu timpul să simtă pentru el afecțiunea 
caracteristică celor care împărțeau patul. Îl considera un 
bărbat frumos, şi Dumnezeu îi era martor că nu voia să-i 
facă nici un rău. Majoritatea femeilor se avântau într-o 
căsnicie rugându-se să fie atât de norocoase. 

Dacă l-ar accepta, s-ar bucura de rangul și de bogăţiile 
pe care doar foarte puţine femei de sorginte umilă le pu- 
tuseră avea. După o perioadă de gândire, acea perspecti- 
vă ar trebui să fie de-ajuns pentru a o face să consimtă. 
Şi, dacă nu... Refuză să își imagineze ce ar face în cazul 
în care asta nu ar fi de-ajuns. 


Oamenii se îngrijorară când calul stăpânei lor se în- 
toarse singur la grajdurile din Avonleigh, dar adevărata 
frică se instală odată cu căderea întunericului, când Me- 
riel încă lipsea. Nu se putea face nimic în acea noaptea, 
dar, în zorii zilei următoare, Henric, intendentul cona- 
cului, pornise deja căutările. 

Cercetările erau îngreunate de faptul că plouase pes- 
te noapte, şi nici cei mai abili câini de vânătoare nu 
putură lua urma femeii dispărute dincolo de câmpu- 
rile moșiei Avonleigh. Căutările disperate continuară 
zile în şir, prin pustietate, pe la toate conacele înveci- 
nate și chiar la marginea pădurii regale, dar fără nici 

un rezultat: nimeni nu o văzuse pe Lady Meriel de 
Vere, vie sau moartă. 

Când nu mai era nici o speranţă de a o găsi vie şi 
nevătămată, intendentul conacului trimise vorbă la cas- 
telul lui Lord Theobald. Soţia acestuia trimise imediat 
un mesager în Franţa, la soțul ei, cu un mesaj pentru 
Sir Alan de Vere prin care îl informa că sora lui dispăru- 
se şi că se presupunea că murise. 


Fiind în permanenţă asaltată de cererile constante 
ale unei gospodării pline de oameni, Meriel se gândise 
adesea cu nostalgie că ar trebui să fie plăcut să nu aibă 
nimic de făcut și de multe ori își dorise să se bucure de 
intimitate deplină în acea sală mare a conacului. Înţele- 
se însă cât de prostești fuseseră acele dorințe după doar 
o zi de inactivitate. 

Prima zi după ce Lord Adrian îi dăduse acel ultima- 
tum trecuse destul de repede. Dormise ore în şir şi se 
trezise odihnită, iar ultimele efecte resimţțite după ac- 
cident erau câteva junghiuri la gleznă. Se rugase apoi, 
cerându-i Sfintei Fecioare s-o apere și să-i protejeze casti- 
tatea. A doua zi, deja o rodea neliniștea. Maică Sfântă, 
oare cum supraviețuiau oamenii ani de zile într-o tem- 
niță? Meriel preferă să nu se mai gândească la acele lu- 
cruri, dar, din nefericire, erau șanse mari să fie nevoită 
să afle. Măsură camera - avea cinci paşi în lungime și 
şase în lățime. Numără cărămizile din perete. Se rugă ca 
Dumnezeu să-i dea răbdare, dar cu rezultate minime. 
Solicita în fiecare zi câte-o baie şi stătea în apă până i se 
încrețea pielea. Identifică numărul şi varietatea florilor 
uscate amestecate cu papura de pe podea. Se gândea cu 
nostalgie la comoara de cărți pe care o avea Lord Adrian 
în cealaltă cameră, dar bineînțeles că nu putea cere nici 
una, căci Meriel, femeia galeză de sorginte umilă, n-ar fi 
ştiut să citească. 

În a patra zi o lovi inspiraţia şi o convinse pe Margery 
să-i aducă lână, furcă și fus. La început, slujnica nu prea 
ştiu ce să facă, dar Meriel o convinse, spunându-i că stă- 
pânului ei nu-i plăceau oamenii care stăteau degeaba. 

Din acel moment, își petrecu cea mai mare parte a 
zilelor torcând lângă una din ferestrele mici prin care 
putea vedea cerul. 

Din când în când mai zărea câte-o pasăre zburând și 
atunci încremenea. O durea sufletul de cât de mult își 
dorea să fi fost liberă. Nu putea rezista o viață întreagă 
închisă între patru pereți - acela fusese și principalul 
motiv pentru care plecase de la Lambourn, iar în acel 
moment se găsea într-o odaie cu mult mai mică decât 
cea de la mănăstire. Continua apoi să toarcă, pentru că 
îi era de folos săi țină mâinile ocupate. 

Zilele erau suportabile, dar nopțile erau bântuite de 
neliniște, și se trezea de multe ori dintr-un somn agitat, 
gâfâind de teamă. 

Chiar și cu ajutorul Sfintei Fecioare, cât timp avea 
să-și mai poată păstra cumpătul? 

Cât timp mai avea până când sufletul și mintea 
aveau să-i fie zdrobite? Nu avea ce altceva de făcut decât 
să se roage și să spere că Lord Adrian urma să se plicti- 
sească de prizoniera lui înainte ca ea să cedeze. 


Cecily de Chastain încremeni când auzi în hol pași 
grei, familiari, și privi în sus cu o expresie neutră. 

Sperase ca soțul ei să mai rămână departe de cas- 
tel câteva zile și nu se bucura nicicum că se întorsese 
mai devreme. 

Expresia furioasă cu care intrase Guy de Burgoigne îi 
confirmă presimţirile rele. Era un bărbat mare, atât de 
negru și de masiv, încât Cecily, cu umorul ei sec care o 
ajuta să-și păstreze mințile, se întreba în secret dacă nu 
cumva mama lui se culcase cu un urs. 

n urma lui Burgoigne era locotenentul-șef Sir Vin- 
cent de Laon, un francez pe care Cecily îl ura aproape 
la fel de mult ca pe soţul ei. Încruntat, Guy făcu un 
semn nerăbdător din mână, și imediat cele trei sluji- 
toare ale ei își luară lucrul și se îndreptară spre un loc 
mai confortabil. 

Abia privind-o pe soția lui, Burgoigne îi azvârli casca. 

- Scoate-mi armura. 

Guy își continuă nestingherit conversaţia cu Vin- 
cent, aplecându-se doar pentru ca ea să-i poată scoate 
bluzonul și apoi platoșa, pe deasupra capului. Probabil 
stătuse în armură câteva zile bune, pentru că puţea ca 
un ţap. 

Legăturile de zale erau foarte grele chiar și pentru o 
femeie masivă și puternică. Când se întoarse, platoșa îi 
alunecă din mână și căzu pe podea, zgomotos. Deran- 
jat de neîndemânarea ei, Guy îi trase un pumn zdravăn 
neveste-sii. Cecily ar fi putut evita pumnul, dar învățase 
de mult că era mai bine să accepte o lovitură fugitivă, 
pentru că, dacă n-ar fi reușit s-o atingă prima dată, ar fi 
lovit-o din nou, mult mai tare. 

ntr-un colț al camerei era un cadru de lemn pe care 
trebuia așezată platoșa. Pe măsură ce aranja armura, Ce- 
cily asculta cu atenţie ce vorbeau cei doi bărbați, între- 
bându-se ce-l supărase atât de tare pe soțul ei încât să 
aibă un comportament mai groaznic decât de obicei. 

- Blestemăţie! înjură Guy în timp ce își scoase hai- 
na matlasată și o aruncă pe podea ca să o ia soția lui. 
Ar fi trebuit să reușim să jefuim și să demolăm trei din- 
tre satele lui Warfield. În schimb, ticălosul era acolo 
înainte să apucăm să-i dăm foc primului. Cum de știe 
mereu unde să fie? 

-Un pact cu diavolul? sugeră Sir Vincent, sco- 
ţându-și casca. E din Paris, și nu s-a obosit niciodată 
să-și ascundă disprețul față de brutele din nord printre 
care-a trăit. 

- Nici nu i-ar trece prin minte acelui iubitor de Hris- 
tos, mârâi Burgoigne. Doar cu numele nu mai este 
călugăr. 

-Se luptă destul de bine pentru un călugăr, murmu- 
ră Vincent. Cavalerul francez era singurul om care chiar 
vorbea cu stăpânul său, nu doar îi urma ordinele orbeș- 
te. Uneori avea chiar curajul să-l contrazică. 

Guy râse. Râsul lui semăna cu lătratul gros al unui 
câine. 

- Da, aici ai dreptate, Warfield luptă bine, dar nu la 
fel de bine ca mine. Într-o zi vom lupta unu la unu, 

şi atunci îi voi scoate inima din piept și-o voi da de mân- 
care la câini. Dar, în momentul de față, uciderea lui 
nu-i așa importantă cum e capturarea pământurilor - ca 
să nu mai fie nici o îndoială cine e adevăratul conte de 
Shropshire. El colectează cea mai mare parte din impo- 
zitele de trei penny ale comitatului, iar asta-i dă un avan- 
taj față de mine. Scutură nerăbdător din părul negru. 
Nu l-aș putea învinge decât angajând mercenari. 

-Te gândești să aduci trupe din afară? întrebă Vin- 
cent surprins. Va fi foarte costisitor. 

- Tocmai de-asta n-am făcut-o încă. Dar, cu cincizeci 
de mercenari buni, i-aș putea distruge terenurile lui 
Warfield și l-aș face să se retragă în castel înainte de sfâr- 
şitul verii, zise Burgoigne. E mare păcat că n-avem nici o 
şansă să cucerim castelul Warfield, dar, dacă-l pot opri 
să se amestece măcar O lună sau două, întregul comitat 
Shropshire va fi al meu. 

-Dar mai rămâne problema cu Richard FitzHugh și 
cu castelul Montford, zise Vincent. Chiar dacă e mario- 
neta fratelui său, nu trebuie desconsiderat așa ușor. 

- Nu trebuie decât să asediez castelul Warfield când 
e FitzHugh în vizită, și gata, am scăpat de amândoi. 
Sau poate-l putem mitui pe bastard. lyon înfeuda cu 
o parte dintre terenurile fratelui său, ca să se întoarcă 
împotriva lui. Burgoigne medită asupra acelui fapt: Ín- 
trebarea e de unde fac rost de aur să angajez mercenarii. 
Cei mai răi sunt un pericol mai mare pentru stăpânul 
lor decât pentru dușmanii lui, iar cei mai buni nu se vor 
mulțumi doar cu promisiunea jefuirii. 

- Lady Chastain n-are bijuterii care să merite vându- 
te? întrebă Vincent arătând, cu fals respect, spre Cecily. 

- Am vândut cea mai mare parte a bijuteriilor ei anul 
trecut când am refăcut zidul. Dacă nu cumva și-a mai 
păstrat din ele, ca o vită vicleană ce e. Nevastă, ocupă-te 
de mine! strigă Burgoigne. 

Cecily nu îndrăzni să nu se supună. Chiar din noap- 
tea nunţii o bătuse ca să-i înăbușe din fașă orice tenta- 
tivă de împotrivire. Când ajunse aproape de soţul ei, 
acesta o apucă de braţ și i-l răsuci la spate, brutal. 


Jurăminte neobișnuite 103 


- O soție bună şi credincioasă ca tine n-ar ascunde 

lucruri de preţ de stăpânul ei prin lege, nu-i așa? 
ncercă să rămână impasibilă, știind cât de mult îi 
plăcea soțului ei să vadă pe cineva suferind. 

- Nu, milord, zise ea, apoi icni de durere când îi suci 
mâna și mai tare, provocându-i dureri şi la umăr. Ți-am 
dat deja cea mai mare parte a tacâmurilor de aur și a bi- 
juteriilor mamei mele, cu excepția câtorva mărunţișuri 
fără valoare. 

-Adu-mi cutia ta de bijuterii, îi porunci el, împin- 
gând-o atât de tare, încât aproape căzu. 

Își găsi cu greu echilibrul, apoi se duse către garderob 
şi luă cutiuţa în care ținuse cândva bijuteriile mamei ei. 
Scoase cheia de la gât și descuie caseta înainte să i-o ducă 
soțului ei. Acesta căută în interior fără nici o speranță 
reală, strâmbând din nas la broșele simple emailate și la 
mărgelele de sticlă. 

- Am văzut destrăbălate din sat cu lucruri mai 
frumoase. 

- Foarte posibil, îl aprobă ea sec, apoi privi în jos 
când bărbatul se uită la ea. 

- Sunt potrivite pentru o vită grasă ca tine, zise el 
scoțând o broșă rotundă drăguță. O s-o iau pe asta. 

- Da, milord, murmură Cecily, ducând cutiuța îna- 
poi la garderob. 

Ştia că Guy avea de gând să dea broșa uneia dintre 
femeile ușuratice care beneficiau în acel moment de fa- 
vorurile sale. O primise cadou de la tatăl ei când era 
mică și ţinea foarte mult la ea, dar nu regreta pierderea 
ei, dacă asta îl ţinea pe Guy departe de patul ei o noapte 
sau două. 

-Cine mai are aur, în afară de însuși Adrian de War- 
field? medită Vincent, apoi își răspunse singur: Biserica 
Şi evreii au. 

- Şi cu ce mă ajută asta pe mine? îl repezi Burgoigne, 
așezându-se pe scaunul lui înalt. Odată ce Biserica pune 
mâinile lacome pe bani, nu le mai dă drumul, iar evreii 
sunt toți în Londra. 

- Sunt de acord, ar fi o nebunie să riscăm excomuni- 
carea prin jefuirea oricărei comori a Bisericii, zise Vin- 
cent stând în scaunul pe care stătea de obicei Cecily, dar 
cu evreii e o altă poveste acum. 

- Ai un plan? întrebă Burgoigne cu interes. 

Cecily nu se îndoia că francezul avea un plan; min- 
tea lui malefică și roditoare era și motivul pentru care 
era atât de valoros în ochii stăpânului său. Le turnă în 
linişte vin în două pahare de argint, îi servi, apoi își luă 
broderia și se retrase pe un scaun în celălalt capăt al 
încăperii. Ar fi preferat să se retragă de tot, dar știa 
că soțul ei îi cerea să-l servească. 

- Este adevărat că toți evreii obișnuiau să trăiască în 
Londra, pentru că acolo îi invitase vechiul rege. Dar 
am auzit ceva foarte interesant la curtea lui Ştefan. 

n ultimii ani, evreii s-au retras în oraşe mai mici. În clipa 
de față, există comunităţi evreieşti în Norwich, Lincoln, 
Oxford şi alte câteva orașe. Cavalerul făcu o pauză pen- 
tru ași sorbi vinul: Poate că unii ar putea fii convinşi să 
vină în Shrewsbury, cu tot aurul lor. 

-Şi cu ce m-ar ajuta asta pe mine? Shrewsbury este 
oraşul lui Warfield, nu al meu, mârâi Burgoigne. 

Îl deranja faptul că rivalul său controla cel mai mare 
oraș din comitat - și toate veniturile acestuia. 

- Da, dar în drumul lor de la Londra la Shrewsbury 
trebuie să traverseze teritoriul tău, sublinie Vincent. 
Şi, când vor trece, îi vei putea deposeda de o parte din 
aurul pe care l-au furat de la creştini cinstiţi. 

Un zâmbet lent și dezagreabil apăru pe faţa lui 
Burgoigne. 

- Crezi că poţi convinge unul sau doi evrei bogaţi să 
facă asta? 

-Cred că e posibil, atâta timp cât li se asigură protec- 
ţia personală a contelui de Shropshire. 

Vincent întinse paharul gol. Din cealaltă parte a 
camerei, Cecily văzu gestul făcut de acesta și se grăbi să 
le umple paharele cu vin. 

- Dacă îţi place ideea mea, o să mă duc la Londra să 
văd dacă găsesc un miel pe care să-l poți jertfi, continuă 

francezul, zâmbind mai larg. Şi cred că ar fi destul de 
interesant să spun că vin din partea lui Adrian de War- 
field. El va fi învinuit pentru jaf, și asta cu siguranţă va 
dăuna reputației lui imaculate. 

Burgoigne izbucni în hohote de râs, şi dispoziţia 
proastă de mai devreme îi dispăru pe dată. 

-Să știi că-mi place. Regele n-ar fi prea încântat să 
audă că i-am jefuit niște evrei, doar că așa nu va afla. Și, 
ca să se asigure că nu avea să rămână nici un indiciu al 
implicării lui, Guy urma să le ia și aurul, și viaţa. la du-te 
tu la Londra și folosește-ţi limba vicleană ca să convingi 
un cămătar să-și aducă afacerea la Shrewsbury. 

Cecily strânse din buze și împunse acul prin material 
cu o răbufnire zadarnică. Nu conta că era vorba despre 
evrei. Îi părea rău pentru oricine era destul de nesăbuit 
să cadă în plasa soţului ei. 


capitolul 6 


Meriel ridică privirea, surprinsă să audă cheia răsu- 
cindu-se în broască. Margery îi adusese deja masa și n-ar 
fi trebuit să se întoarcă până mai târziu, când îi aducea 
cina. În schimb, îl văzu intrând pe Lord Adrian și fu cu- 
prinsă de un amestec ciudat de emoții - nu chiar frică, 
şi cu siguranță nu bucurie. Poate că era... anticipare, 
căci știa că urma altceva decât obișnuita plictiseală. 

În timp ce contele intra şi închidea ușa în urma 
lui, ea văzu că, deși purta sabia, în acea zi avea un aer 
erudit şi reţinut, fără pic de sălbăticie periculoasă în 
privire. Îi veni în minte că era periculos de frumos, 
dar suprimă în grabă gândul. 

- Bună ziua, Meriel, zise el cu voce blândă și modera- 
tă, Ai fost tratată bine în lipsa mea? 

Fata chicoti cu amărăciune. 

- De când îi pasă temnicerului de condiţiile în care 
stă prizonierul lui? 

- Nu sunt temnicerul tău, zise el oarecum neliniștit. 

-Atunci ce? întrebă ea ridicând din sprâncenele 
negre. 

- Poate că sunt soarta ta. 

- Vă lingușiţi singur, milord. 

Rămase așezată pe tot parcursul discuţiei, răsucind 
abil lâna pe fus cu degetele. 

- Cine te-a pus la muncă? întrebă el cu dezaprobare, 
zărind furca și fusul. 

- Nimeni. M-am gândit să mă fac utilă. Din moment 
ce toată lumea știe că nu credeți în trândăvie, mi-a fost 
ușor să vă conving servitorii să mă lase să torc. Văzân- 
du-l cum se încruntă, continuă repede: E vina mea, mi- 
lord. Să nu vă pedepsiţi slujitorii. 

- N-o voi face, deși e clar că ar fi trebuit să dau ordine 
mai precise. 

Vorbind, contele o privea atât de intens, încât Meriel 
începu să nu se mai simtă în largul ei. 

Fusese foarte calm când intrase. Ce anume din fiin- 
ţa ei îl făcea să se transforme? Se pregăti, așteptându-se 
să o întrebe dacă se mai gândise la propunerea lui, însă 
contele o surprinse: 

- Ai vrea să ieşim să călărim? 

-Adică să mergem afară? întrebă ea, îndrăznind 
să spere. 

- Desigur, zise el zâmbind. Am auzit că sunt cava- 
leri care călăresc și-n interiorul cetății, dar îmi place 
să cred că aici suntem mai presus de un asemenea 
comportament. 

Meriel râse. Gândul de a-și părăsi închisoarea o bu- 
cura atât de mult, încât ar fi râs din orice. Lăsă fusul și-l 
însoţi în jos pe scări, trecând prin sala mare. Ajunseră 
apoi la grajduri, unde se bucură de noile chipuri și de 
privelişte. Observă cu interes că toți oamenii, de la cava- 
leri și până la băiatul de la grajduri, își tratau stăpânul 
cu respect, fără teamă, ba, mai mult de atât, foarte mulți 
îi zâmbeau. Cam la fel se purtau oamenii de la Avon- 
leigh cu Alan, ceea ce însemna că poporul îl plăcea mai 
mult decât se așteptase ea. 

Ea însăși era studiată cu o curiozitate fățișă și chiar cu 
ostilitate de către una sau două tinere. Se simţea jenată, 
ştiind ce gândeau cu toții, dar își ținea capul sus. Nu se 
afla acolo de bunăvoie și nu era vina ei dacă stăpânul 
conacului își neglijase amantele obișnuite. 

La grajduri îi așteptau doi cai înșeuaţi. Nu era de mi- 
rare că se gândise că avea să-i accepte propunerea. Sau 
poate intenționase să o oblige să vină, indiferent dacă 
voia sau nu? Nu trebuia să uite că politeţea nu schimba 
cu nimic faptul că era cu totul la mâna lui. 

Calul pe care i-l alesese Lord Adrian era o iapă ma- 
ro-toșcată, la fel de frumoasă și de blândă ca Rosalia ei. 

Fu pe punctul să întrebe de ce iapa avea o şa norma- 
lä, când îşi aminti că femeile de sorginte umilă călăreau 
normal, nu pe o parte. Nu avea nici o importanță, căci 
ştia să călărească în ambele feluri și ar fi călărit și fără șa, 
numai să scape din castelul Warfield. 

Preferând să nu-i mai dea contelui altă ocazie s-o atin- 
gă, sări în șa fără să aștepte ajutorul lui. 

- Cum o cheamă pe iapă? 

- Numește-o cum dorești, zise el încălecând armăsa- 
rul lui negru. 

- Rose, zise ea, hotărând că era versiunea umilă a 
numelui iepei ei. 

Era o zi însorită, și pe cer se zăreau câţiva norișori 
pufoși aduși de vânt. Meriel își lăsă capul pe spate și 
râse cu încântare, în timp ce ieșeau la trap pe poarta cea 
mare. Nu apreciase niciodată atât de mult lumea asta 
verde și dulce creată de Dumnezeu. Cerul părea mai 
albastru, florile mai luminoase și chiar și aerul era mai în- 
miresmat decât îl simțise vreodată. 

Când ajunseră pe pajiștea întinsă de lângă râu, Lord 
Adrian remarcă: 

- Cred că nu mai e nevoie să-ți amintesc că ar fi zadar- 
nic să încerci să scapi. 

- Nu, milord, răspunse ea, privindu-i armăsarul, cu 
un aer înțelept. Nici cea mai rapidă iapă n-ar putea 
întrece acel frumos diavol negru al Domniei Voastre. 

Ochii îi străluceau de neastâmpăr. Dar asta nu înseam- 
nă că voi renunța la plăcerea de a simţi vântul prin păr. 

Meriel slăbi hățurile și grăbi calul, lipindu-se de coa- 
ma iepei în timp ce coborau pe pajiște. Rose era destul 
de rapidă, ceea ce o încânta, căci o făcea să se simtă 
aproape liberă. Vântul îi zburase pe spate cozile împle- 
tite, iar rochia îi flutura deasupra genunchilor. Contele 
se ținea aproape de ea, rămânând la un pas sau doi în 
urmă. Meriel era vag conștientă de acel lucru, dar se 
simțea recunoscătoare pentru faptul că nu încerca 
s-o oprească din goana ei nebună. 

Se apropiară de o turmă mică de oi, iar Meriel înceti- 
ni, ca să nu le deranjeze. Cu ochii strălucind, se întoarse 
către tovarășul ei de călărie. 

-A fost minunat. Rose e o iapă superbă. 

-Asta e doar o fărâmă din ceea ce ai putea avea dacă 
ești de acord cu propunerea mea, zise contele strunin- 
duşi calul. 

Bucuria i se stinse pe dată, și Meriel se întoarse, 
ignorându-l, de parcă nu Lar fi auzit vorbind. Spre sur- 
prinderea ei, contele se mulțumi să călărească în tăcere, 
fără a continua acea discuţie. Începură a se îndepărta de 
râu, și, curând, călăreau printr-o pădure luminată. Un 
ţinut propice vulturilor, dar total nepotrivit șoimilor. 

Chiar în vreme ce se bucura de acea plimbare, o parte 
din mintea ei calcula șansele de evadare, însă adevărul 
era că iapa ei nu ar fi putut întrece armăsarul contelui. 
Dar dacă el ar descăleca, iar ea ar avea un avans serios 
înainte ca el să pornească după ea? Sau, chiar mai bine, 
dacă ar reuși să-i îndepărteze armăsarul și să-l lase pe jos? 
Atunci sigur nu ar prinde-o. 

Se uită pieziș la însoțitorul ei, apoi oftă în sinea ei. 
În ciuda aerului său relaxat, era puţin probabil ca Lord 
Adrian să fie prins pe picior greșit. Totuși, dacă prin 
vreo întâmplare s-ar fi ivit ocazia, ar fi fugit la fel de 
repede ca Chanson. 

După câțiva kilometri, traseul intră într-o zonă pus- 
tie întinsă. Meriel se încruntă, gânditoare. Zonele pustii 
fuseseră cândva terenuri cultivate și îngrijite, apoi 

abandonate. Cea mai mare parte fuseseră abandonate 
în anii tulburi în care normanzii cuceriseră Anglia. To- 
tuși, acele câmpuri păreau să fi fost cultivate mai recent; 
judecând după mărimea trunchiurilor de copaci răma- 
se, poate cu zece sau doisprezece ani în urmă. 

Văzu apoi, în fața lor, forma conică aplatizată, in- 
confundabilă, a unei movilițe ce adăpostise o fortăreață 
cândva. Deasupra movilei tronau ruinele înnegrite ale 
unui turn. La dreapta se afla zidul exterior al castelu- 
lui, un șir de viță-de-vie și o iarbă înaltă care ascundea 
rămășițele grajdurilor, atelierelor de lucru și spaţiilor de 
locuit. O tăcere nefirească pusese stăpânire peste locul 
unde fusese odată turnul unui castel normand, de parcă 
şi păsările, și insectele ar fi preferat să păstreze distanța. 

Traseul năpădit de buruieni ducea la șanțul care în- 
conjura movila și zidul exterior. Meriel își opri calul la 
marginea șanțului și studie ruinele. 

- Aici a fost turnul originalului castel Warfield, zise 
contele oprindu-se în dreptul ei. 

-Ați distrus turnul după ce-ați construit castelul 
ca să nu pună stăpânire pe el tâlharii? întrebă fata 
nedumerită. 

- A fost incendiat de Guy de Burgoigne. Deși vorbea 
încet, vocea lui era totuși schimbată, ceea ce o făcu pe 
Meriel să-l privească. Întâlnindu-i privirea, zâmbi fără 
pic de umor. Celălalt conte de Shropshire. Ştiai că acest 
comitat are doi pretendenți? 

-Am auzit, răspunse ea cu prudență. Se spune că 
Domnia Voastră aţi fot numit de împărăteasă, iar Bur- 
goigne de rege. 

El încuviință. 

-S-a mai întâmplat același lucru și în alte comitate - 
Cornwall, Wiltshire, Hereford. Este o modalitate mai 
ieftină prin care Ștefan şi Matilda îi conving pe baroni 
să poarte lupta în locul lor, zise el cinic. Un comitat 
englez e un premiu frumușel. În schimbul menţinerii 
ordinii, contele are dreptul la o treime din totalul taxe- 
lor regale. 

- Deci Domnia Voastră și Burgoigne vă veţi da cap în 
cap ca nişte berbeci, în timp ce oamenii din Shropshire 
vor îndura tulburări la nesfârșit, zise Meriel, neobosin- 
du-se să-și ascundă disprețul din voce. Sfântă Marie, 
lumea ar fi un loc mai bun dacă ar fi condusă de fe- 
mei. Fără îndoială, veți lupta până când unul din voi va 
muri. Păcat că oamenii de rând nu au un cuvânt de spus 
când vine vorba despre persoana care să-i conducă. 

El nu se înfurie, ci doar oftă și se uită la ruinele înne- 
grite ale turnului. 

- Mi s-a spus că cea mai mare parte a oamenilor din 
comitat speră să câştig eu, și cât mai repede. Până să 
înceapă războiul civil, Guy nu era nimic mai mult decât 
căpetenia unei bande de tâlhari, dar a fost suficient de 
isteț să înțeleagă avantajul de a fi unul dintre puținii 
cavaleri din vest loiali regelui. Bineînţeles, Ştefan l-a 
răsplătit din belşug pentru sprijinul său. După aceea, 
Guy s-a căsătorit cu forța cu o moștenitoare, ceea ce i-a 
adus în stăpânire o mare parte a teritoriilor din Shrop- 
shire și multe moșii în Normandia. În clipa de față, este 
unul dintre cei mai puternici baroni din Anglia - dar 
are tot inima ticăloasă şi neagră a unui bandit. 

- Sunteţi un om cu mult mai bun decât Guy de Bur- 
goigne? întrebă ea sarcastic. 

- Eu păstrez ordinea în teritoriile mele, nu ard colibe 
şi nu-i măcelăresc pe cei care au scăpat din incendiu, 
zise el ridicând din umeri. 

Meriel avu nevoie de o clipă ca să înțeleagă ceea ce nu 
spunea contele. Inspiră brusc, apoi își întoarse privirea 
de la ruine către profilul bărbatului care o însoțea. 

-Asta a făcut Burgoigne aici? 

După o tăcere considerabil de lungă, Lord Adrian 
răspunse: 

-A atacat în ziua de Crăciun, înainte de răsărit. Toată 
familia mea era înăuntru, mai puţin fratele meu vitreg 
Richard. Vocea lui fermă nu-i ascundea durerea. Guy a 
avut grijă ca nimeni să nu scape - bărbat, femeie, copil, 
lord normand sau servitor englez. 

Fata se pomeni suferind pentru o tragedie veche, dar 
al cărei ecou încă se simțea. 

- Cum ați supraviețuit? 

- Eram la abația Fontevaile, mă pregăteam să-mi de- 
pun jurămintele finale. 

- Domnia Voastră... călugăr? replică ea. 

-Îmi dau seama că ți se pare ciudat, zise el zâmbind, 
apoi își puse calul în mișcare și se îndepărtă de turn. 

Urmându-l, Meriel se gândea că, dimpotrivă, cuvin- 
tele lui Lord Adrian explicau multe: abilităţile lui de a 
citi, biblioteca, austeritatea portului său și poate chiar 
dualitatea ciudată a personalității sale. În mod surprin- 
zător, odată ce află că și el încercase viața religioasă, 
Meriel se simţi oarecum mai apropiată de conte. Oare 
se sirnţise la fel de sufocat ca ea? 

- Viaţa unui călugăr e plină de îngrădiri, zise ea în 
timp ce ruinele dispăreau în urma lor. Aţi fost bucuros 
să părăsiți abația? 

- Doar la suprafață pare îngrăditoare. Între hotarele 
rugăciunii şi ale cărților există o lume mult mai mare de- 
cât cea pe care o cunoaștem noi. Dacă am fost bucuros 
să plec? O parte din mine da, o alta nu. Întoarse mâna 
cu palma în sus, în semn de scuză. Nu pot să-ți dau un 
răspuns mai bun de atât. 

Lord Adrian părea să fi fost mai potrivit pentru viața 
monahală decât Meriel, care nu regreta că plecase. 

- Care parte regretă și care nu? 

- Partea bună din mine regretă, zise el zâmbind 
strâmb. Fără îndoială, deja mi-am câștigat câteva dece- 
nii în purgatoriu. În lumea largă sunt mai multe tentaţii 
decât la mănăstire, iar eu nu am puterea sfântă de a le 
rezista tuturor. Își îndreptă privirea spre ea. Însăși pre- 
zenţa ta aici e un semn că nu am putut rezista ispitei. 

- Atunci, ar trebuie să mă eliberaţi, spre binele 
sufletului dumneavoastră, zise ea blând, dar tăios. 

Autoironia lui dispăru pe dată, lăsându-i ochii 
cenușii extrem de serioși. 

- Niciodată! 

Sfântă Marie, de ce tocmai ea? Înfiorată de răspun- 
sul contelui, Meriel își feri privirea. Își reluară drumul 
prin apele unui pârâu de mică adâncime, dar nu mai 
vorbiră deloc. 

După câteva minute, ignorând ultimul schimb de 
replici, contele o întrebă: 

- Ți-e foame? 

- Un pic, recunoscu ea. Nu prea am avut poftă de 
mâncare la prânz. 

Lord Adrian scotoci într-un săculeț agăţat de şa, apoi 
scoase ceva şi-i aruncă. 

- Prinde! zise el. 

Meriel fu atât de surprinsă, încât șovăi și aproape 
scăpă mărul. 

-Un măr! zise încântată înainte să muște din el. 
După ce mestecă o îmbucătură, îi aruncă o privire între- 
bătoare. E proaspăt. Nu pare să fie din recolta de toam- 
na trecută. Totuși, nu-i cam devreme pentru mere? 

- E din Franţa, zise mușcând și el dintr-un măr. 

Impresionată, Meriel încetă să mai mănânce și-l 
studie cu admiraţie. 

- Doamne, Dumnezeule, nici nu știu dacă să-l 
mănânc. Acest măr a călătorit mai mult decât mine. 

Contele începu să râdă. Meriel nu-l mai văzuse ni- 
ciodată râzând. Din frumos de sobru, umorul îi trans- 
forma chipul în irezistibil de atrăgător. Râse cu el până 
îşi dădu seama de ceea ce făcea de fapt şi se opri brusc. 
Din moment ce o invitaţie directă în patul lui eșuase, 
Lord Adrian încerca să o supună fermecând-o. Probabil 
credea că, după câteva ore de conversație și un cadou 
sau două, avea să se arate dornică să-și desfacă picioarele 
pentru el. 

Meriel muşcă tare din măr şi rupse o bucată mare. 
Ce credea că era ea, vreo gâsculiță fără judecată și prin- 
cipii? Înţelese apoi că nu-l putea condamna pentru că 
gândise astfel, din moment ce ea făcea tot posibilul să 
pară o femeie simplă de la ţară. 

Ronţăi cu tristeţe ultima bucată de măr, apoi aruncă 
cotorul în iarba înaltă. Pentru prima dată, se întreba 

dacă nu cumva fratele ei se referise la Guy de Burgoigne 
când vorbise despre cruzimea contelui de Shropshire. 

După ce se gândi o clipă, ridică în sinea ei din umeri. 
Nu avea cum să știe care dintre cei doi conți era mai 
infam, și ar fi fost o greșeală să se încreadă în vorbele 
cu care unul din cei doi conți descria caracterul celui- 
lalt. În plus, nici nu prea conta. Chiar dacă Adrian de 
Warfield era un om mai bun decât rivalul său, era totuşi 
nemilos și, prin urmare, un pericol pentru ea. 

Lingându-și degetele mânjite de suc de măr, Meriel 
decise că farmecul contelui nu avea să-i aducă mai mult 
succes decât reușiseră amenințările. Dacă era într-ade- 
văr cavalerul creștin onorabil care părea uneori, cu 
timpul poate avea să se căiască şi s-o elibereze, mai ales 
dacă apărea o altă femeie care să-i stârnească interesul. 
Nu putea decât să se roage ca asta să se întâmple cât 
mai repede. 

O luaseră pe alt drum decât cel pe care veniseră, iar 
acesta îi ducea mai la deal, într-o zonă mai împădurită. 
La aproximativ un kilometru și jumătate distanță de rui- 
nele turnului ars, intrară într-o poieniță, unde două du- 
zini de pietre stăteau așezate în cerc. Fascinată, Meriel se 
apropie și descălecă, să poată cerceta mai îndeaproape. 
Stânca era de două ori mai înaltă decât ea. 

- Auzisem de aceste cercuri de piatră la care se închi- 
nau strămoşii noștri, dar n-am văzut niciodată unul. 

- Poate că strămoșii tăi britanici se închinau aici, dar 
ai mei erau nordici care navigau și invadau popoarele 
cinstite. Contele descălecă și el, își legă calul, apoi arătă 
spre mijlocul cercului, unde încă se putea zări cenușa 
unui foc. 

- Chiar dacă au fost construite în cele mai străvechi 
timpuri, sunt încă folosite. Se pare că ultima dată chiar 
acum câteva săptămâni. 

- Chiar credeţi că o parte dintre strămoșii Domniei 
Voastre se închinau vechilor zei? 

-Sunt sigur de asta, chiar dacă nu-i putea opri ni- 
mic. Se plimbă în interiorul cercului, încruntat, dar cu 
pasul ușor. Uciderea celor bănuiți că urmează încă 

superstițiile păgâne nu lear salva sufletele, așa că mai 
bine îi las să muncească pământul. 

- Acesta e un mod practic și înțelept de-a vă purta cu 
ei. Meriel chicoti și-și lipi palma de suprafața aspră a pie- 
trei. Putea simţi căldura solară acumulată în interiorul 
ei. Viaţa e foarte grea pentru șerbi. Totuși, oamenii care 
vin aici sunt buni creștini, doar că nu vor să riște să înfu- 
rie vreunul dintre vechii zei care încă dăinuie pe aici. 

Brusc, fata observă ceva mult mai important decât 
formele vechi de cult. Armăsarul era legat la mică dis- 
tanţă de ea, iar contele se îndepărtase. În acel moment, 
era de partea cealaltă a cercului, examinând pietrele, cu 
spatele la prizoniera sa. 

Încercând să nu-și trădeze entuziasmul, Meriel își re- 
vizui în minte acțiunile. Ținea în mână hăţurile calului. 
N-ar fi trebuit decât să dezlege armăsarul, să o încalece 
pe Rose și să dispară cu ambii cai. Lord Adrian nu avea 
cum să o ajungă pe jos. 

Dezlegă rapid hăţurile armăsarului și urcă pe cal. În- 
toarse apoi iapa în direcția de unde veniseră și îi dădu 
pinteni. Până atunci totul mersese bine. Dar lucrurile 
începură să meargă prost extrem de repede. Alertat de 
zgomotul hamurilor și al copitelor, contele se întoarse, 
înțelese intenția lui Meriel și acționă imediat. Un flu- 
ierat strident spintecă aerul. Armăsarul cabră, trăgând 
violent hățurile din mâinile fetei, apoi se lăsă în jos 
chiar în faţa iepei. Lord Adrian se apropia cu o viteză 
înspăimântătoare. 

Meriel abandonă gândul de-a lua și armăsarul şi se 
strădui să preia controlul iepei, care se speriase de opri- 
rea bruscă a armăsarului, care le bloca drumul. Meriel o 
întoarse pe Rose, încercând să scape în cealaltă direcție. 
Dar, înainte ca iapa să-și înceapă galopul, contele se re- 
pezi și încercă să prindă căpăstrul. Meriel își eliberă cu 
disperare piciorul din șa și-l lovi tare pe conte în înche- 
ietura mâinii drepte. El icni de durere și dădu drumul 
căpăstrului. Pentru o clipă, fata crezu că mai avea o șan- 
să să evadeze. 

În schimb, el se răsuci ca o pisică și se repezi la 
Meriel. Degetele de la mâna lui stângă, ca niște gheare, 
nu o prinseră de umăr, dar apucară gulerul rochiei ei. 

n cădere, greutatea trupului său făcu materialul să se 
rupă înainte să apuce să o prindă de talie. Meriel fu 
trasă din şa și se rostogoli neputincioasă în aer. Ateriză 
pe spate, lovindu-se zdravăn. 

Lord Adrian căzuse lângă ea. Cu o mișcare rapidă, o 
imobiliză pe Meriel pe iarba moale cu trupul lui ferm, 
zvâcnind de mânie. Capul și umerii lui mari erau dea- 
supra alor ei; își umfla cu greu pieptul care apăsa pe al 
ei, încercând să respire. Şi Meriel respira cu dificultate, 
nu doar din cauza greutății lui zdrobitoare. Văzuse de la 
început în el o ardoare periculoasă, dar furia distrugă- 
toare din acel moment o îngrozea. Era atât de aproape, 
încât putea vedea clar cenușiul care-i încadra pupilele 
luminoase și liniile aspre din jurul gurii. 

Violenţa sfârâia în aer ca un fulger. Veșmintele ei 
se rupseseră aproape până la talie, dezgolindu-i sânul 
drept. Contele își ridică trunchiul. Privirea lui feroce îi 
cercetă atent goliciunea. 

- N-ar fi trebuit să încerci să evadezi. 

Meriel ştia că era periculos de aproape să o violeze. Îşi 
adună toată forța pentru a respira și răspunse: 

- Aveţi dreptate, a fost o prostie din partea mea. 
Sinceră să fiu, nici nu-mi imaginam că vă mișcaţi așa 
repede. 

Expresia lui se domoli. Era încă furios, dar îi pierise 
sălbăticia din privire. 

- Un cavaler lent sau prost nu supraviețuiește prea 
mult. 

- Nu prea am experienţă în a evada din mâinile cava- 
lerilor, zise ea ușor, ca şi când coapsele lui nu ar fi presat 
pe ale ei, ca ale unui amant. 

O scânteie de amuzament apăru în ochii lui. 

- Nu că nu prea ai. Nu ai deloc. 

Plecă ușor capul, iar ea se încordă, temându-se că 
avea să o sărute cu forța. Simţindu-i tensiunea, el ezită. 
Apoi, în loc să-i captureze gura, îi dezmierdă cu buzele 

şi cu limba urechea, într-un mod senzual și cu totul 
neașteptat. 

Meriel gâfâi, şocată de intensitatea senzaţiei și de fe- 
lul în care reacționau părți până atunci nedescoperite 
ale corpului ei. 

Blând și implacabil, buzele lui îi traversară gâtul, în 
timp ce o mângâia cu cealaltă mână. Trupul ei dezgolit 
era înfrigurat, cu excepţia locurilor unde o atinsese - 
acolo simţea că o ardea pielea. Mâna lui iscoditoare luă 
mai întâi forma sânului ei; apoi îi găsi sfârcul şi-l răsuci 
delicat între degetul mare și arătător. Simţea cum o căl- 
dură întunecată și fascinantă lua naștere în interiorul ei. 
Confuză şi speriată de modul în care reacţiona corpul 
ei, Meriel strigă. 

-Vă rog....vă rog, opriți-vă! îl imploră ea, îngrozită că 
i-ar fi putut convinge trupul să permită un act care era 
cu totul împotriva voinței ei. Acel gând o înspăimânta 
mai mult decât gândul că el ar fi putut să o ia cu forța. 
Violul era o profanare trupească, dar să-i transforme 
propriul trup într-un inamic era o încălcare a spiritului. 
Nu mă pedepsiți așa. Mai bine m-ați bate. 

Spre uimirea ei, el chiar se opri, după un moment 
încordat. 

- Nu credeam că asta e o pedeapsă, zise el sec, dân- 
du-i de înțeles că pericolul trecuse. 

Contele se trase la o parte și se ridică. Când întinse 
din nou mâna, ea înlemni, dar el îi acoperi goliciunea 
cu veșmântul rupt, mâna lui zăbovind doar o clipă. 
Se ridică apoi cu mișcări foarte lente şi precise, de parcă 
s-ar fi simțit fragil sau ca și când s-ar face pulbere dacă s-ar 
mişca prea repede. Întinse mâna să o ajute și pe Meriel. 
Revenind în picioare, văzu că are încheietura mâinii 
bandajată și că de sub faşă se prelingea sânge. 

Uimită, Meriel își acoperi gura cu mâna. 

- Eu am făcut asta când v-am lovit? 

-M-am rănit într-o luptă săptămâna trecută, zise el 
privindu-şi încheietura. Ai nimerit foarte bine - ai reu- 
şit să mă lovești din plin, şi rana mi s-a deschis iar. 

-Îmi pare rău. Am vrut doar să scap, nu am intențio- 
nat să vă rănesc, zise ea mușcându.-și buza. 

-Nu? întrebă el ridicând sceptic din sprâncenele 
aurii, în timp ce ea încerca să-i aranjeze bandajul ca să 
oprească sângerarea. 

- Nu, interveni ea cu fermitate. Nu v-aș lovi inten- 
ţionat la rană. 

Desfăcu bandajul ca să-i examineze rana, în timp ce 
el o privea cu un amuzament plin de ironie. Avea o rană 
urâtă, care cu siguranță urma să-i lase o cicatrice, dar, 
din fericire, nu era foarte adâncă și nici nu se infectase. 
Decise că lovitura ei nu îl rănise cu adevărat, deși proba- 
bil îl durea extrem de tare. 

Cum veșmântul ei era deja făcut franjuri, nu-i păru 
rău să mai rupă o bucată de material. Plie bandajul ori- 
ginal într-un tampon, închise marginile rănii și îl aplică 
deasupra, apoi îi înfășură încheietura cu fâșia de materi- 
al rupt din propria-i rochie. 

- Asta ar trebui să încetinească sângerarea până ajun- 
gem la Warfield, dar rana va trebui bandajată din nou. 

-Ai terminat? întrebă el cu blândețe. 

- Da, milord,-zise ea cu un aer ușor poznaș. Dacă se 
mai ivește ocazia, voi încerca să nu vă lovesc în zone 
sensibile. 

- Sper. Există părți mult mai sensibile decât o înche- 
ietură rănită. 

Fluieră apoi tare cu două degete. Armăsarul, care 
păştea în apropiere, înălță capul. Contele fluieră apoi 
altfel, şi calul galopă spre cealaltă parte a luminișului, 
unde păştea iapa, și grăbi animalul înapoi la ei. 

- Uimitor. Îl folosiți şi-n luptă? 

- Nu, Gideon e foarte rapid, dar nu e îndeajuns de 
mare să mă transporte în armură completă pe distanțe 
lungi. Dar a fost instruit pentru luptă și mai cunoaște și 
alte trucuri. Nu poți ști niciodată când o simplă plim- 
bare se poate transforma într-o luptă. Sau într-o tentati- 
vă de evadare. 

Refuzând să răspundă provocării, Meriel se duse la 
Rose și-i mângâie o clipă botul, murmurând cuvinte 

liniştitoare în limba velă. În acel timp, Lord Adrian își 
scoase mantia și i-o aruncă. 

- Acoperă-te cu asta, altfel nu garantez pentru com- 
portamentul meu. 

Fata își privi rochia ruptă, roșind, apoi făcu întocmai 
cum ordonase, aproape dispărând sub faldurile mate- 
rialului, Când Meriel se pregătea să încalece, contele 
spuse: 

-Nu te mai obosi. O să mergi în fața mea. 

Consternată, fata se întoarse către el. 

- Chiar trebuie? 

- Nu cred că ai înţeles că e în zadar să încerci să eva- 
dezi, zise el încălecând. 

-Dacă ați fi ținut prizonier, Domnia Voastră n-aţi 
profita de orice ocazie ca să scăpați? 

- Ba da, aprobă el amuzat. De-asta n-am pic de încre- 
dere în tine. 

Frustrată, Meriel își mușcă buza. Detesta ideea de-a 
călări în fața lui, ca un copil. 

- Dacă promit că nu mai încerc să fug, mă lăsaţi s-o 
călăresc pe Rose? 

- Promiţi că nu mai încerci niciodată să evadezi? 

- Nu mai încerc de-aici până la Warfield, răspunse 
ea, nedorind să își ia un asemenea angajament pen- 
tru viitor. 

Îl vedea că întorcea pe toate părțile cererea ei, gândin- 
du-se dacă avea să se țină sau nu de cuvânt. În cele din 
urmă, spre ușurarea ei, zise zâmbind ușor: 

- Foarte bine. Oricum nu cred că vei mai avea oca- 
zia azi. 

Exista un soi de amabilitate ciudată între ei. Vorbiră 
cu lejeritate tot restul drumului, dar, când ajunseră la 
castel, Meriel constată că nu era în stare să intre din 
nou. Zidurile se înălțau sufocante, iar inima îi era cu- 
prinsă de fiori reci de panică. Își impuse să nu întoar- 
că iapa, să nu încerce din nou, zadarnic, să fugă. Când 
avea să mai iasă dincolo de zidurile acestui castel? Pre- 
supunând că urma să se întâmple vreodată. După acea 

tentativă eșuată de evadare, nu credea că el avea s-o mai 
ia vreodată la călărie. 

Ar fi trebuit să se aștepte la următoarea lui mișca- 
re, dar tot fu neplăcut surprinsă când, odată ajunși în 
camera ei, îi luă furca și fusul. 

- Ce fel de gazdă aș fi dacă mi-aş pune oaspeţii la trea- 
bă? murmură el. Somn ușor, micul meu șoim galez. 

și luă apoi mantia și se întoarse să plece, Meriel 
strânse din buze, dar se abținu să comenteze. Își dădu 
seama că el înțelesese cât de mult o ajuta torsul să mai 
scape de plictiseală. Dacă lar fi rugat să-i dea uneltele 
înapoi, poate s-ar fi amuzat sau poate i-ar fi părut rău, 
dar cu siguranță nu s-ar fi răzgândit. 

Privi uşa închizându-se în urma siluetei lui suple, cu 
umeri lați. Știa că între ei pornise războiul - un război 
al voinţelor, la fel de nedecis ca un joc de șah. Ultimul 
gest fusese o mutare în plus într-un joc în care el deținea 
toate armele, cu o singură excepție: faptul că ea nu avea 
să se lase învinsă. 

Întors în camera lui, Adrian puse jos fusul, apoi mer- 
se până la fereastra impozantă, amintindu-și cât de fru- 
moasă fusese fata călărind iapa maro-roșcată pe pășune. 
Era într-adevăr o făptură splendidă. Deși o ţinea prizo- 
nieră, spiritul ei era la fel liber ca al unui șoim, imposi- 
bil de ţinut captiv, asemenea unei raze de soare. 

Zâmbetul lui se stinse. Un șoim sălbatic putea fi 
domesticit, dar oare se putea face la fel şi cu Meriel? 
Sau poate că doar o creatură sălbatică putea fi domesti- 
cită. Prin urmare, fiind deja blândă, acest lucru devenea 
imposibil. Poate că avea să rămână mereu la fel de neîn- 
duplecată, respingându-l cu o hotărâre blândă. 

Respinse cu înverșunare acel gând ciudat. Probabil 
era doar sfioasă, pentru că se purtase atât de stângaci 
cu ea la început. Șoimarii începeau domesticirea unei 
păsări sălbatice obişnuind-o cu prezenţa oamenilor. 

Se comporta cu tânăra galeză exact la fel ca un şoimar 
cu o pasăre. Plimbarea din acea zi nu mersese prost, cu 
excepția tentativei ei necugetate de a evada. Se relaxase 
în compania lui - râseseră împreună și chiar îl tachina- 
se. Avea o minte ageră și iute. Odată ce avea să-și dea 
seama că nu intenționa să-i facă nici un rău, urma să 
vină la el de bunăvoie. 

Adrian își frecă absent încheietura, încercând să nu 
se gândească la cât de mult îl excitaseră formele ei când 
căzuse deasupra ei și la cât de frumos era trupul ei dez- 
golit de veşmântul sărăcăcios care se rupsese. Merita 
mai mult decât niște zdrențe, şi se gândi să-i facă nişte 
haine mai potrivite. 

Chiar și când fusese complet la mila lui, Meriel 
nu arătase pic de teamă. Ba, mai mult, când el fusese 
periculos de aproape de a-i dezonora pe amândoi, îl ta- 
chinase ca să-i domolească furia. Deși îl chinuiau acele 
gânduri vinovate și pline de dorință, se forță să vadă cu 
detașare cele întâmplate. Era sigur că mângâierile lui îi 
provocaseră plăcere, dar știa că acea plăcere fusese înso- 
ţită şi de suferință. 

Acea combinaţie ciudată de simțăminte pe care o 
percepuse de la ea îi dădu de înţeles că, în ciuda vârs- 
tei, era încă fecioară, aşa că trebuia să fie și mai atent 
la cum se comporta cu ea. Dar, Doamne, îi era atât de 
greu să se controleze! li fusese aproape imposibil mai 
devreme, când se aflase în brațele lui, și nu-i era cu mult 
mai ușor nici acum, ştiind că ea se afla la doar câțiva 
paşi distanță. 

În exteriorul zidului exista o capelă mare și mai era 
o parohie în sat, dar prefera intimitatea capelei sale 
când nu era liturghie. Sperând că-și va putea linişti 
corpul și mintea înfierbântate, merse în celălalt capăt 
al camerei și intră pe o uşă îngustă care ducea la sanc- 
tuarul lui personal. Capela era cu fața spre sud-vest, iar 
după-amiaza târziu soarele inunda vitraliile și colora 
podeaua și altarul. 
` [n anii de când moştenise Warfield, Adrian nu 
şovăise niciodată în credința sau practica sa creștină. 

Ascultase de legile Bisericii, dăduse de pomană săra- 
cilor şi înzestrase în mod generos abația Fontevaile și 
alte lăcașuri de cult. O dată sau de două ori pe an 
se retrăgea câteva zile la Fontevaile - părăsea lumea 
exterioară ca să-și readucă aminte de ceea ce era cu 
adevărat important. 

Cu toate acestea, și în ciuda tuturor eforturilor sale, 
ştia că se îndepărtase de Dumnezeu. Deși se ruga și me- 
dita în mod constant, trecuse mult timp - prea mult - 
de când nu mai simţise acel sentiment profund de pace, 
care stătuse odinioară în centrul existenţei lui. Îi era atât 
de dor de acea unitate supremă, încât se simţea aproape 
schilodit uneori. 

De mic copil, Adrian își imaginase sufletul lui ca pe 
un potir de argint. În trecut, când acel potir se umpluse 
cu harul Duhului Sfânt, fusese la fel de strălucitor ca 
argintul proaspăt lustruit, cu doar câteva mici pete 
de întuneric pe suprafața-i sclipitoare. Dar, odată cu 
trecerea anilor, se acumulaseră pete și murdărie, care 
făceau ca argintul să pară întunecat și fără viață. Oare 
i se înnegrea sufletul din cauza vieții lumești pline de 
viclenie, compromisuri și violență pe care era forțat s-o 
trăiască? Sau era oare ceva fundamental - un defect 
al sufletului său care devenea tot mai vizibil odată cu 
trecerea timpului? 

Îngenunche și încercă să se roage. Ceru putere și în- 
țelepciune ca s-o cucerească răbdător pe Meriel, dar era 
prea sfâşiat de dorință ca să se liniștească. După câte- 
va clipe ostenitoare, deschise ochii să privească statuia 
mică a Sfintei Fecioare. Nici imaginea Ei plină de pace 
nu-l putu alina însă. 

Începu să şoptească rugăciunea Ave Maria, doar că în 
acea zi cuvintele lui erau goale și fără sens. Cu cât încer- 
ca mai mult să se concentreze pe statuia Fecioarei, cu 
atât mai mult îi apărea în minte chipul fetei. Meriel - la 
început dulce și foarte sinceră, apoi disperată și neferici- 
tă când începuse să facă dragoste cu ea. 

Când închidea ochii, îi apărea mereu chipul ei, cu o 
expresie plină de reproș. Începu să respire greu și încercă, 

fără succes, să scape de imaginea ei. Cunoscuse călu- 
gări bătrâni care le considerau pe femei ființe diavoleşti. 
Acei oameni ar fi spus probabil că Meriel fusese trimisă 
de Satana ca să-i fure sufletul. Totuși, Adrian ştia că nu 
era așa. Era vina lui, nu a ei. 

Deşi rugăciunile lui își pierduseră limpezimea de-a 
lungul anilor, era prima dată când nu putea să se roage. 
Ridică disperat privirea, uitându-se dincolo de statuia 
Fecioarei și dincolo de crucifixul de aur care era agă- 
ţat pe perete. Deasupra lor era un vitraliu, strălucitor 
ca o bijuterie, în forma porumbelului care întruchipa 
Duhul Sfânt. 

În timp ce privea porumbelul, o voce interioară îi po- 
runci fără milă: „Elibereaz-o!“ 

Cuvintele erau însoţite de un fior ascuţit care i se 
răspândi prin corp și i se înfipse în suflet. Mâinile lui 
reci se încleștară. Adrian se confrunta cu un adevăr 
devastator pe care încercase să-l ascundă de sine: lä- 
sând la o parte drepturile lui legale, oricât de mult 
ţinea la Meriel și oricât de tare se înverșuna să creadă 
că nu o elibera pentru a o ști în siguranță, ceea ce făcea 
era complet greșit. Comitea unul dintre cele mai egois- 
te şi mai josnice păcate, față de un om nevinovat, din 
motive mârșave. 

Nu era de mirare că-n ultima vreme fusese „prea ocu- 
pat“ ca să se spovedească. Cum putea mărturisi o ase- 
menea ticăloșie? 

Să-l ajute Dumnezeu, căci nu doar că nu fusese în 
stare să-și mărturisească păcatul, dar nici în acea clipă 
nu simțea cu adevărat remușcări şi nici nu părea a vrea 
să-și ispășească greșeala. 

Ştia că avea să se poată ruga din nou doar dacă urma 
s-o elibereze pe Meriel. Îi era la fel de clar de parcă ar fi 
auzit cuvintele spuse cu voce tare. Sufletul lui nu și-ar 
fi recăpătat neprihănirea şi strălucirea din tinerețe 
dacă ar elibera-o, dar măcar ar putea contempla statuia 
Fecioarei fără să-i apară în faţa ochilor un chip chinuit. 
Ar fi absolvit de păcate și s-ar putea împărtăși din nou. 

Răsuflând întretăiat, își înfipsese atât de tare unghi- 
ile în carne, încât mâinile îi sângerau. Să o elibereze. 
Un act atât de simplu. Era cel mai corect și mai potrivit 
lucru pe care trebuia să-l facă. Dar nu putea. Să-l ierte 
Dumnezeu, dar n-o putea elibera pe Meriel nici măcar 
ca să-și salveze sufletul. 


Sir Vincent de Laon nu mai fusese niciodată în casa 
unui evreu, așa că pășea precaut, neștiind la ce să se 
aștepte. Dar în cele din urmă constată că reședința lui 
Benjamin Ll'Eveske nu era cu mult diferită de căminul 
oricărui alt comerciant bogat, cu excepția faptului 
că era construit din piatră, în loc de lemn. Poate pen- 
tru protecție? 

Benjamin l'Eveske se dovedi a fi un om în vârstă, cu 
un nas coroiat și cu o barbă închisă la culoare, înțesată 
de şuvițe cărunte. Deși împrumuta uneori bani, princi- 
pala sa ocupaţie era negoțul, și avea ochii negri iscusiți 
ai unui om care știa să se tocmească. 

Deşi dorea să intre în grațiile evreului, Sir Vincent 
nu fu convins că ar trebui să facă o plecăciune în faţa 
lui - la urma urmei, era un cavaler creștin. Dar urma să 
facă tot ce-i stătea în putinţă să se arate amabil și con- 
vingător, căci necredinciosul acesta l-ar putea ajuta pe 
Guy de Burgoigne să obţină mai multe bogății și mai 
multă putere, ceea ce ar fi însemnat, implicit, că şi ale 
lui ar spori. 

După ce terminară cu saluturile și li se turnă vin, 
Benjamin zise: 

-Am înţeles că aţi pus întrebări despre mine în co- 
munitatea evreiască. 

Sir Vincent încuviință. 

- Da. Am auzit că vă gândeaţi să vă mutaţi afacerile și 
familia într-un orășel de provincie și am vrut să aflu mai 
multe despre dumneata. 

- Mă gândeam să mă mut, murmură Benjamin cu o 
expresie care dădea de înțeles că nu-și luase încă nici 
un angajament. 

-Stăpânul meu Adrian, contele de Shropshire, 
vrea ca orașul său, Shrewsbury, să înflorească, zise Sir 
Vincent. Comercianțţii şi bancherii ca dumneavoastră 
ar fi bineveniți. 

- Şi care-ar fi avantajul meu dacă m-aș muta la Shrews- 
bury în loc de Lincoln sau York? 

- Shrewsbury e un oraș în creştere, care profită de 
pe urma comerțului cu lână făcut de galezi. Francezul 
se opri să soarbă vinul excelent. În prezent, nu există o 
comunitatea evreiască, așa că ar fi mai multe oportuni- 
tăți pentru dumneata. De asemenea, dumneata, familia 
şi tot personalul ați fi sub protecția personală a conte- 
lui. Dacă vă hotărâți să veniți, Lord Adrian va trimite 
oameni care să vă escorteze pe drumul de la Londra 
la Shrewsbury. 

- În prezent, oamenii mei se află sub protecţia rege- 
lui, zise bărbatul, cu o privire ironică. 

Sir Vincent ridică din umeri. 

- În Londra sunt cele mai periculoase bande de 
tâlhari. Când o iau razna vagabonzii, bețivii și uceni- 
cii, nici măcar soldaţii regelui nu-i pot stăpâni mereu. 
lar regele are probleme mai mari decât protejarea 
evreilor săi. 

Deşi îi era din ce în ce mai greu să citească în ochii 
evreului, Sir Vincent ştia că îi stârnise interesul. Era mai 
bine să nu insiste, ci să-l lase pe om să se consulte cu 
familia sa. Își termină vinul şi se ridică. 

-O să mai rămân câteva zile la Londra. Pot să vă 
mai vizitez, în caz că aveţi întrebări despre Shrewsbury 
sau Mercia? 

Bătrânul se ridică și el. 

- Poate că e valoroasă sugestia stăpânului tău. Adevă- 
rul e că în vestul Angliei nu sunt la fel de mulți comer- 
cianţi ca în comitatele centrale. Totuși, astfel de decizii 
nu trebuie luate în grabă. 

Sir Vincent plecă foarte mulțumit de sine. Din in- 
formaţiile pe care le culesese mai devreme, înțelesese 
că Benjamin l'Eveske era mai mult decât interesat să 
se mute, doar că nu se hotărâse încă. Cu siguranță 

perspectiva de a deveni negustor principal în Mercia 
avea să se dovedească mai mult decât suficientă ca să-l 
aducă la Shrewsbury. 


Timp de alte câteva zile - îi era greu să țină minte 
câte -, Meriel fusese lăsată singură în închisoarea ei, 
cu excepţia vizitelor mult prea scurte ale lui Margery. 
Meriel nu făcea greșeala să creadă că Lord Adrian uitase 
de ea. Nu, era încă un truc prin care încerca să o facă 
să se simtă atât de singură, încât să râvnească la tovă- 
rășia lui și poate chiar să fie dispusă să plătească preţul 
suprem pentru ea. 

Nici nu voia să se gândească la ce s-ar putea întâmpla 
dacă el și-ar pierde răbdarea înainte să-și piardă intere- 
sul. În schimb, Meriel petrecea ore întregi meditând și 
spunând rozarii. Se desfăta cu băi zilnice. Când nu mai 
rezista să stea locului, se deplasa prin încăpere, făcea câți- 
va pași și apoi se întorcea brusc. Vizualiza diverse peisaje 
din locurile unde stătuse de-a lungul vremii - Beaulaine, 
Lambourn, Moreton, Avonleigh -, apoi se prefăcea că 
se plimbă pe acolo, printre dealuri și copaci. 

Ca să-și ocupe mâinile neliniștite, deșira fire din veș- 
mântul ei rupt, încercând cu osteneală să-l repare. Așa 
măcar ar arăta decent, în ciuda reputației proaste. 
Lua apoi beţele cele mai mari de trestie de pe podea și 
le împletea în covorașe simpliste sau în coșuri. Când 
rămânea fără bucăţi de trestie adecvate, desfăcea ceea ce 
lucrase și încerca noi modele și forme. 

Tocmai refăcea un covoraș, când Margery intră cu o 
tavă şi cu un coș acoperit. 

- De data asta ai și un pic de carne de pui la masă, 
zise servitoarea, cu o sclipire de amuzament în ochi. 

Meriel se ridică și se întinse. 

- Mănânc-o tu. Zilele astea liniștite nu prea îmi dau 
poftă de mâncare. 

Se auziră apoi zgomote ciudate din coșul slujnicei, 
care îi atraseră atenţia. În clipa imediat următoare, o 
pisică scoase capul revoltată din coș și sări jos. Pisica 
începu imediat să exploreze și, în scurt timp, ajunse sub 


126 Mary Jo Putney 


masa pe care Margery pusese tava cu mâncare. Pisica 
privea în sus, plină de speranță. 

- E pisica ta? întrebă Meriel. 

Slujnica o privi cu o expresie impasibilă. 

- Care pisică? 

Singurătatea o făcuse probabil să-și piardă din age- 
rimea minţii. Îi luă o clipă să înţeleagă. Apoi zâmbi 
sincer, prima dată după multe zile. 

- Probabil imaginația mea e de vină. O clipă mi s-a 
părut că văd ceva ascuns în papură. 

Meriel luă copanul de pui de pe platou, rupse o 
bucăţică de carne și i-o dădu pisicuţei, care o acceptă 
bucuroasă. 

-Sunt o groază de pisicuţe jos în bucătărie și-n că- 
mări, dar n-am văzut niciodată nici una aici sus, zise 
Margery luând urciorul rămas gol de la micul dejun. 

- Probabil sus nu prea sunt șoareci, zise Meriel serioa- 
să. Păcat, mi-au plăcut mereu pisicile. 

- E timpul să plec, zise slujnica veselă. 

Margery nici nu apucase să închidă bine ușa, că 
Meriel începuse deja să se împrietenească cu pisicuța. 
Era un animal foarte caraghios: femelă și încă pui, cu 
mustăți mici și cu o blană gri cu pete de culoarea bron- 
zului ici și colo. Meriel își boteză noua prietenă Vân- 
turel, în memoria lui Rouge. 

Chiar şi un șoricel ar fi fost binevenit să-i țină com- 
panie, dar Vânturel se dovedi o adevărată încântare. Era 
cea mai prietenoasă felină pe care o întâlnise vreodată 
Meriel. Îi dormea în poală când se ruga sau când medi- 
ta, şi nu trebuia decât să se întinde pe pat, și Vânturel 
îi sărea bucuroasă pe piept, punea lăbuţele pe bărbia 
stăpânei ei şi torcea. 

Vânturel adora să se joace cu câte o bucată de papu- 
ră pe care o trecea Meriel prin faţa ei și, neavând alte 
jocuri, își urmărea uneori propria coadă. Din păcate, se 
trezea mult prea devreme și-i mirosea curioasă fața, dar 
era un preț mic pe care-l plătea pentru o companie atât 
de agreabilă. 


Jurăminte neobişnuite 127 


Însuflețită de noua ei prietenă, Meriel începuse să 
se gândească și la alte jocuri: flutura o crenguță subțire 
de stuf, apoi o prindea sub una dintre ferestrele mici, 
astfel încât o parte din ea să ajungă afară. Rupea câte-o 
bucăţică din pâinea care îi rămânea și O așeza pe partea 
din exterior a bățului. După o singură zi, păsărele deja 
veneau să mănânce pâinea. La început, fu nevoită să 
ţină pisica să nu le atace, dar curând aceasta înţelese 
că nu avea voie să vâneze păsărelele și nu făcea altceva 
decât să le privească din când în când cu poftă. 

Uneori mai intra câte-o pasăre și zbura disperată prin 
odaie, încercând să găsească o ieșire. Meriel nu putea 
suporta ţipetele ascuţite și loviturile puternice. Ba, mai 
mult, pasărea își făcea rău singură prin acele încercări 
de evadare, care oglindeau perfect propriile ei emoții, 
abia ținute în frâu. Prindea pasărea cât putea de repede 
şi o elibera. 

Pe parcursul acelor zile lipsite de plictiseală, Meriel 
își spunea mereu că își putea păstra mintea și corpul 
suficient de puternice cât să-l sfideze pe conte până avea 
să-și piardă interesul. Totuși, în nopțile lungi și întune- 
cate, o bântuia gândul că bariera care-i ținea departe 
temerile era foarte fragilă. Și, din umbra acelui gând, 
pândea disperarea. 


După alte câteva zile, Margery îi făcu o vizită neaștep- 
tată, cu brațele pline de rochii. 

-Lord Adrian a pus să ţi se facă rochii, zise ea, așe- 
zându-le la picioarele patului. Vrea să te schimbi într-o 
rochie nouă și să o arunci pe cea veche. Va trimite pe 
cineva după tine în curând. 

- Veşmintele mele sunt suficient de bune. Meriel pri- 
vi rochiile cu același entuziasm cu care ar fi privit un 
cuib de viespi. I le poţi duce înapoi. 

Margery păru şocată. 

- O, dar n-aş putea face una ca asta. Este un om chib- 
zuit pentru un normand, dar nu-i place să f:e contrazis. 
Mângâie îndelung rochia de deasupra. Şi-n plus, sunt 
toate atât de frumoase. 

- Cu toate astea, nu le vreau. Continuă apoi, văzând 
consternarea slujnicei: Nu-ţi face griji, nu trebuie să-i 
zici tu. Am să-i spun chiar eu când mă va chema. 

Margery deschise gura de parcă ar fi vrut s-o dojeneas- 
că, dar se răzgândi și ieși din odaie, clătinând din cap. 

Meriel privea grămada de haine strângând din buze. 
Bănuise că avea să încerce s-o cucerească cu daruri şi 
vorbe blânde, dar oare chiar își imagina că putea s-o 
cumpere cu o rochie nouă? Era atât de revoltată, încât 
se gândi să le arunce pe geam, ba chiar luă hainele și le 
cără în partea cealaltă a camerei. Dar, după ce îşi duse- 
se întreaga viață străduindu-se să fie chibzuită, pur și 
simplu n-o lăsă sufletul să arunce haine bune. Ar fi fost 
păcat să le irosească așa. 

Și, după cum spusese și Margery, erau foarte frumoa- 
se. Două dintre rochii erau albe, făcute dintr-o pânză 
foarte moale, și una avea gulerul și mânecile brodate 
cu fir auriu. Erau și trei tunici, două din lână, care pu- 
teau fi purtate zi de zi, şi una din catifea, pentru ocazii 
speciale. Și ce culori frumoase! Albastru intens, verde 
luxuriant şi roșu aprins luminos. Era și o mantie grea, 
purpurie, bordată cu blană albă, două voaluri străvezii 
pliate, prinse la mijloc cu un inel cu pietre prețioase, 
o cingătoare ţesută cu fir de aur şi chiar şi panglici de 
mătase în culorile rochiilor, cu care să-și prindă părul. 
Chiar şi cea mai simplă dintre acele rochii era mult mai 
frumoasă decât orice ce avusese ea vreodată. 

Era o garderobă potrivită unei prințese. Sau unei 
desfrânate. 

Gândind astfel, fu la un pas să le arunce pe toate pe 
fereastră, dar spiritul ei gospodar î învinse în faţa furiei. 
În schimb, le duse î înapoi în cealaltă parte a camerei, le 
împături una câte una și le așeză într-un teanc în dreptul 
ușii. Vânturel îi îmbunătăți starea de spirit, intervenind 
cu fiecare ocazie. Sărea printre haine, și fu la un pas să 
rupă un voal foarte delicat. 

După ce termină de împăturit hainele, mângâie pisi- 
ca sub bărbie până când aceasta începu să toarcă și apoi 
îşi încurajă noua prietenă să se culce sub pat. Se gândea 

că, dacă bleguţa de ea rămânea pitită, nu avea să fie ob- 
servată de cel care urma să vină să ia prizoniera. Meriel 
se așeză apoi, cu ochii închiși și cu mâinile încrucișate, 
încercând să mediteze. Calmul părea cel mai bun mod 
prin care se putea pregăti pentru o întrevedere cu con- 
tele tulburător. _ 

Doar că el nu o chemă. În schimb, puţin mai târziu, 
intră însuși Lord Adrian. Meriel îl privi și observă pe 
dată că era ceva schimbat la el. Nu fizic, căci frumuseţea 
lui argintată era la fel. Cu toate acestea, părea mai întu- 
necat, mai încordat. Oare mersese prost vreo luptă cu 
dușmanul sau îl chinuia ceva cu mult mai personal? 

Chipul i se înăspri când își văzu prizoniera în rochia 
ponosită. 

- De ce nu porţi ce ţi-am dat? 

Meriel se ridică încet și zise: 

- Prefer să nu accept aceste daruri generoase, milord. 
Veșmântul meu e mai mult decât potrivit pentru nevoi- 
le și poziția mea socială. 

- Veşmântul tău era ponosit de la bun început, dar 
acum e făcut zdrenţe. De vreme ce sunt responsabil de 
stricăciuni, mi se pare corect să ţi-l înlocuiesc. 

Adusese un argument iscusit, dar ea nu pierdu 
timpul admirându-l pentru asta. 

- Nu s-ar fi distrus dacă eu n-aș fi încercat să scap. 
N-aveţi nici o obligație să-mi daţi haine, milord. Meriel 
făcu o pauză ca să sublinieze mai bine ideea, apoi adă- 
ugă: Cum nici eu nu vreau să am vreo obligație față de 
Domnia Voastră. 

Vorbele ei îi ațâţară temperamentul imprevizibil, așa 
că se duse spre ea. Înainte ca Meriel să aibă timp să se 
înspăimânte, îi apucă gulerul rochiei ei decolorate 
şi o rupse de tot. Materialul se despică de-a lungul rup- 
turii inițiale, reparate, aproape până la genunchi. 

Forţa acţiunii contelui o trase pe Meriel în faţă, și 
probabil ar fi căzut dacă n-ar fi prins-o de umeri. Îl pri- 
vea fix, ținându-și răsuflarea, așteptându-i următoarea 
mișcare. Era pe deplin conştientă de faptul că rămăsese 

doar în cămășuţă, şi aceea atât de uzată și de peticită, 
încât ajunsese aproape transparentă. 

Focul fierbinte şi periculos din ochii lui Lord Adrian 
trăda faptul că era la fel de conştient de acest lucru. Pen- 
tru o clipă, o strânse mai tare de umeri, înfigându-și de- 
getele adânc în carnea ei, apoi îi dădu brusc drumul. 

- Dacă nu te schimbi într-una dintre rochiile pe care 
ţi le-am dat, o să-ți rup și cămășuţa, şi nu pot pune ră 
mășag pentru ce se va întâmpla după aceea. Se întoarse 
şi se îndreptă spre ușă. Am să revin curând și mă aştept 
să fii îmbrăcată decent. 

Meriel se întrebă dacă ar trebui să rămână fermă pe 
poziții şi să refuze sau să se supună în liniște. Într-un 
final, decise să se supună, şi pentru că rochia ei nu mai 
putea fi purtată, dar și pentru că înțelesese că daru- 
rile lui erau simbolice, lipsite de importanță. La cât 
de furios era, ar fi fost nebună să-l enerveze și mai tare 
dintr-o prostie. 

După ce se hotărî asupra unei rochii, se schimbă re- 
pede, temându-se că s-ar fi putut întoarce în orice clipă. 
Își puse tunica simplă, neputând nega că-i plăcea nespus 
cum se simţea pe piele. Atât de mult, încât fu străful- 
gerată de un fior. Își puse apoi rochia cea mai simplă, 
cea albastră, care avea doar o broderie îngustă la gât și 
la mâneci. 

Croitoreasa nimerise bine; partea superioară a rochie 
îi venea perfect, de parcă ar fi făcut-o după corpul ei. 

Probabil cingătoarea fusese menită pentru o femeie 
mai mare, căci fu nevoită să și-o treacă în jurul taliei sub- 
tiri de două ori, altfel șnurul ar fi atârnat pe jos. Refuză 
să-și prindă panglicile în păr, dar, din instinct, își puse 
voalul şi-l trecu prin inel. Poate dacă semăna mai mult 
cu o doamnă n-avea să se mai simtă tentat s-o trateze ca 
pe o ţărăncuţă ușuratică. 

Contele se întoarse tocmai când Meriel terminase de 
pus toate hainele - și pe cele vechi, și pe cele noi - în 
cufărul de la picioarele patului. Se opri din nou în ușă, 
doar că de data asta o privi cu atâta admiraţie, încât 

o făcu să roșească. Pe deplin conștientă de faptul că ro- 
chia i se potrivea perfect, plecă privirea, sfioasă. 

- Așa meriţi să arăţi mereu, zise Lord Adrian. Se apro- 
pie de ea și îi ridică bărbia cu degetul, ca să-l privească. 
De ce mi te împotrivești, ma petite!? o întrebă el. Vreau 
să mă port frumos cu tine, doar că de fiecare dată acțiu- 
nile tale scot diavolul din mine. 

Meriel se uita la el, nevenindu-i să creadă ce auzea. 

- Cum îndrăzniți? explodă ea, îndepărtându-i mâna. 
M-aţi răpit, m-ați închis, m-ați bruscat și m-ați amenin- 
tat, dar aveţi îndrăzneala să dați vina pe mine pentru 
felul cum vă purtați? 

Nu se putu ţine de hotărârea pe care o luase, de a nu-l 
mânia zadarnic. Lord Adrian se retrase uimit, iar Meriel 
se pregăti, așteptându-se ca el să izbucnească. În schimb, 
afișă un zâmbet fermecător, care îndepărtă orice umbră 
de pe chipul său. 

- Bineînţeles că dau vina pe tine. Așa e mult mai co- 
mod decât să recunosc că m-am purtat ca un nesăbuit, 
căci asta ar fi singura alternativă. 

Reacţia lui fusese atât de neașteptată, încât Meriel iz- 
bucni în râs, atât din cauza tensiunii acumulate, cât și 
fiindcă se simţea cu adevărat amuzată. 

- O, nimeni nu-i perfect. 

- Foarte adevărat, zise el, din nou serios, dar cu ochii 
sclipind de amuzament. 

Era pe punctul de a mai spune ceva, când Vânturel 
sări de sub pat, năpustinduse în papură, asupra unui 
inamic invizibil, făcu o tumbă și se opri chiar la picioa- 
rele lui. 

Contele se uită în jos uimit, apoi se aplecă și lua pi- 
sica în brațe. Temându-se dintr-odată pentru siguranța 
pisicii, Meriel exclamă: 

- Vă rog nu o răniți pe Vânturel. 

Lord Adrian examină micul prizonier și fu răsplătit 
cu o limbuţă aspră, roz care-i linse încheietura. Meriel 
privea scena exasperată. Vânturel clar nu gândea deloc. 
Nu numai că fusese suficient de prostuţă cât să iasă 

de sub pat, dar acum mai și încerca să se împrietenească 
fix cu contele. 

O clipă mai târziu, Meriel se gândi că poate des- 
considerase înțelepciunea pisicii, căci contele grăi cu 
umor sec: 

- Am sentimentul înjositor că prețuiești această bes- 
tie prostuță mai mult decât pe mine sau orice aș face 
pentru tine. Nu-mi răspunde, adăugă el lăsând jos pisi- 
ca. Aș prefera să nu ştiu ce gândeşti cu adevărat. E o zi 
minunată. Să mergem la o plimbare pe ziduri. 

- Mă forţaţi să vin dacă nu vreau? întrebă Meriel, în- 
cercând din răsputeri să se liniștească. 

- Nu, dacă nu vrei, n-am să insist, zise el privind-o 
gânditor. 

- Prea bine. În cazul ăsta, accept invitaţia. 

Trecu pe lângă el și merse la ușă. 

- Nici tu nu eşti un om pe deplin rezonabil, micuţule 
şoim, zise el zâmbind larg. 

- Nici n-am pretins că sunt. De fapt, preotul de la 
parohia noastră chiar a spus odată că femeile nu sunt 
cu adevărat capabile să gândească rațional. 

-Asta e problema clericilor celibatari, murmură 
Lord Adrian, deschizându-i ușa. Uită cum este cu ade- 
vărat lumea. 

- Poate călugării uită, pentru că nu văd femei, dar 
preoții nu, zise Meriel și râse din nou. De exemplu, țin 
mereu predici care învaţă femeile să fie ascultătoare, dar 
acelea nu-s decât iluziile lor optimiste. 

- Sunt iluziile optimiste ale bărbaților în general, nu 
doar ale preoţilor. Cred că majoritatea bărbaţilor și-ar 
dori uneori ca femeile să nu gândească pentru ele, zise 
el trist. 

- Femeia a fost creată din coasta bărbatului ca să-i 
stea alături, nu din picioarele lui, ca să zacă sub ele, re- 
plică ea, enunțând o veche zicală a maicii Rohese. 

Chicoti din nou, apoi urcă prietenoasă scările care 
duceau spre acoperiș. În astfel de momente, contele era 
o companie atât de plăcută, încât Meriel putea uita ușor 
de latura lui întunecată și periculoasă. Urcând pe scara 

spiralată și îngustă, îi aruncă rapid o privire în vreme ce 
în minte îi încolțea un nou gând, care o uimi și pe ea. 

Fiind fiica unui cavaler sărac, încă de timpuriu des- 
tinată vieţii monahale, Meriel nu privise niciodată 
bărbaţii ca potenţiali parteneri, știind că nu avea să se 
căsătorească vreodată. Chiar și după ce părăsise mănăs- 
tirea Lambourn, căsătoria i se păruse tot o perspectivă 
îndepărtată, căci aveau să treacă ani buni până când 
Alan ar putea strânge o zestre pentru ea - dacă avea 
să se întâmple vreodată. În plus, nici nu era sigură că 
voia să aibă un soț. 

Şi acum se pomeni întrebându-se din senin ce păre- 
re ar fi avut despre temnicerul ei în alte circumstanţe. 
Ce s-ar fi întâmplat dacă Adrian de Lancey ar fi fost un 
simplu cavaler, cu un simplu conac, care i-ar fi cerut 
mâna în loc să-i revendice corpul? Şi Lar fi dorit oare ca 
soţ dacă nu i-ar fi cunoscut latura întunecată? _ 

Spre surprinderea ei, răspunsul era „da“. În fond, 
Lord Adrian era cel mai fascinant bărbat pe care-l cu- 
noscuse vreodată. Lăsând la o parte obsesia lui pentru 
ea, era un bărbat inteligent și chibzuit, cu neașteptat 
de mult umor și cu un farmec de necontestat. Fusese 
chiar amuzat de Vânturel. În ciuda faptului că se temea 
de patima lui și ura faptul că o ţinea prizonieră, era, în 
secret, destul de mulțumită de interesul pe care-l mani- 
festa pentru ea. Bărbaţii o trataseră mereu ca pe o soră 
care avea nevoie de protecție sau ca pe o doamnă mult 
prea virtuoasă ca să o insulte cu pasiunea lor. Contele o 
făcea să se simtă o femeie dorită - și era prima dată în 
viaţa ei când se întârnpla asta. 

Oftă și continuă să urce scările, gândind că era abso- 
lut în zadar să facă asemenea speculaţii. Era prizoniera 
contelui, nu invitata lui, iar el avea intenţia clară - și 
periculoasă - de a o dezonora. Chiar și dacă ar fi cu- 
noscut-o ca Lady Meriel de Vere, tot ar fi fost separați, 
fără nici o speranţă, de circumstanţe, precum și de po- 
litică. Familia ei se afla în partea de jos a scării socia- 
le normande. În termeni lumești, familia de Vere era 
mai apropiată ca statut de ţăranii englezi decât de marii 

baroni normanzi. Lord Adrian își alesese deja mireasa, 
o femeie care provenea dintr-o familie care avea la fel de 
multă putere și bogății ca el. leşind pe frontonul care 
înconjura marginea turnului, lăsă deoparte gândurile 
triste, dornică să profite de fiecare moment în aer liber. 
Bătea un vânt vioi, care-i umflă voalul; mătasea i se în- 
fășură în jurul capului, orbind-o preț de o clipă. Lord 
Adrian îi sări în ajutor, prinse cu grijă voalul, îl răsuci, 
apoi ascunse materialul rulat sub partea din spate a cin- 
gătoarei ei. 

Meriel îi mulțumi, amuzată de faptul că mâna lui nu 
zăbovise pe spatele ei. Părea să se comporte foarte de- 
licat în acea zi. Privi apoi cu încântare împrejurimile. 
Acoperișul turnului era cel mai înalt punct al castelu- 
lui, fortăreaţa în sine fiind construită pe o stâncă înal- 
tă. leșiseră pe partea de est a acoperișului, cu vedere la 
curtea castelului, la sat și la dealurile din Shropshire. Oare 
cât de mare era distanța până la Avonleigh? Își suprimă 
un oftat. 

- Ce privelişte minunată e de-aici. N-am fost nicioda- 
tă atât de sus deasupra pământului. 

- E foarte frumos, încuviință el, dar și foarte practic. 
O santinelă poate vedea până foarte departe. 

Meriel privi în jur și văzu că stătea într-adevăr cineva 
de gardă. Tânărul își plecase respectuos capul în fața 
stăpânului său și apoi se retrăsese în partea cealaltă a 
acoperișului. Se plimbară până ajunseră pe partea cu ve- 
dere la râu. Meriel se aplecă printre creneluri, ca să cer- 
ceteze marginea zidului, apoi observă cu uimire cât de 
mult era până jos. 

- Dacă aș arunca o piatră, cred că ar cădea direct 
în râu. 

-E foarte posibil, încuviință contele. Stânca de jos 
e aproape la fel de abruptă ca zidul. 

Fata se încruntă ușor, calculând ceva, apoi zise: 

-Cred că ne aflăm chiar deasupra camerei Domniei 
Voastre. De ce aţi construit castelul chiar pe marginea 
stâncii, nu în mijlocul peninsulei? Asta îmbunătățește 
apărarea? 

- Nu. Își încrucișă braţele și se aplecă deasupra unu- 
ia dintre merloane, privind spre râu. Mi-a plăcut ideea 
unei asemenea priveliști care să nu fie umbrită de ziduri 
sau de soldaţi. 

- Înţeleg la ce vă referiţi, zise Meriel desfătându-se cu 
imaginea liniștitoare a apei curgătoare. 

În partea dreaptă, râul se bifurca, o parte intrând pe 
poarta din spate a castelului. În depărtare putea vedea 
doi pescari într-o barcă mică - în apropierea lor nu exista 
nici ţipenie de om și nici urmă de activităţi întreprinse 
de oameni. Era o priveliște sălbatică, foarte diferită de 
agitația vizibilă când privea în cealaltă direcție. 

Meriel își ridică privirea înspre profilul neclintit al 
contelui. Avea din nou chipul liniștit al unui pustnic, 
gândurile îi erau orientate spre interior, pericolul era 
ţinut în frâu și, sub razele soarelui, părul său părea la fel 
de strălucitor ca aurul alb lustruit. Cu ochii lui cenușii 
şi cu tenul deschis la culoare, era întruparea idealului 
normand de frumusețe, cu excepţia faptului că era de 
înălțime medie. Poate că într-o zi urma să aibă fiice, su- 
ficient de norocoase cât să-i moștenească frumuseţea. 

După un răstimp de nepăsare liniștitoare, Meriel 
remarcă: 

-Castelul Warfield n-ar putea fi atacat pe partea 
asta. 

-Nu-i adevărat, zise Lord Adrian făcând semn spre 
stâncă. Am urcat o dată stânca, de jos de la râu, ca să le 
demonstrez oamenilor mei că nici un castel nu este de 
neînvins. Și, dacă am reușit eu, cu siguranță ar putea 
şi alții. 

Privi speriată apa de acolo de jos, apoi se uită la el. 

- Glumiţi. 

- Dumnezeu mi-e martor, o asigură el. Am făcut-o 
într-o noapte, fără să avertizez pe nimeni să se aștep- 
te la un atac. Totuși, n-am încercat să urc până aici. 
Am ales un loc din curtină, pe unde era mult mai ușor 
de pătruns. 

- Sfântă Fecioară! exclamă ea îngrozită. Dar puteaţi 
să muriți. De ce aţi face așa ceva? 

- Probabil aș fi supraviețuit căderii în râu. Cât despre 
motiv - zâmbi ușor -, ei bine, când paznicul neglijent 
s-a trezit cu pumnalul meu la gât, a fost foarte impresio- 
nat. La fel și toți ceilalți. Asta le-a lăsat o amprentă mult 
mai profundă decât ar fi făcut-o cuvintele. 

- Dar nu l-aţi ucis, nu-i așa? 

- Bineînțeles că nu, altfel lecţia ar fi fost în zadar. 

Meriel îl asculta atent, încercând să-și dea seama dacă 
acele vorbele erau dovada sângelui său rece ca gheața 
sau a unui umor sec. 

Poate că le avea pe amândouă. 

- În ciuda asigurărilor Domniei Voastre, tot mă îndo- 
iesc că ar putea cineva să urce până aici. 

El ridică din umeri. 

-Chiar şi cele mai abrupte stânci au fisuri și ridică- 
turi. Ar fi trebuit să știi asta dacă te-ai cățărat ca să iei 
pui de șoim din cuibul lor. 

- N-am urcat niciodată o astfel de stâncă, zise ea clăti- 
nând din cap. De fiecare dată când am luat pui dintr-un 
cuib, fratele meu m-a coborât cu o frânghie. Se cutre- 
mură gândindu-se cât de mare era distanța până jos. 
E mult mai ușor așa. 

Contele își arcui sprâncenele aurii. 

- Fratele tău îți dădea voie să-ţi riști viaţa așa? 

- Eram în siguranţă. Și, în plus era necesar, căci eu 
nu eram suficient de puternică să-l cobor cu frânghia 
de pe stâncă. 

- Atunci se pare că sunt adevărate poveştile cum că 
galezii sunt sălbatici. 

- Într-adevăr, milord, pe cât de sălbatici, pe atât de 
liberi. Privea dincolo de râu, spre munții îndepărtați 
din "Țara Galilor: Galezii nu se vor supune niciodată 
normanzilor. 

-Aici te înșeli. Oricât de curajoși ar fi oamenii din 
poporul tău - și sunt într-adevăr incredibil de curajoși -, 
vor pierde pe termen lung, pentru că sunt o națiune 
divizată, mult prea independentă ca să accepte un rege 
suzeran. Clătină din cap. Tot felul de prințişori mărunți 
irosesc prea mult curaj galez, prea multe vieți prețioase, 

luptându-se cu frații lor pentru o bucată mai mare din 
moștenire. 

-Ar fi mai corect dacă toți fiii unui om ar primi o 
parte egală din moștenire, zise Meriel tăios, gândindu-se 
chiar la fraţii ei. Împărțeala normandă nu-i deloc corec- 
tă. Fiul cel mai mare moşteneşte tot, iar frații lui mai 
mici abia au mai mult decât nişte cerșetori? 

- Poate că o împărțire echitabilă ar fi mai corectă, re- 
cunoscu el, dar și mai puţin înțeleaptă. Nu există nici 
un război mai amar decât cel care se dă între frați. Obi- 
ceiul normand oferă tuturor putere. Uite cum suferă 
Anglia în mâna unui conducător slab. Şi cine are cel 
mai mult de îndurat? Oamenii de rând, care nu se pot 
ascunde în spatele zidurilor de piatră. Cu toate astea, 
ei reprezintă bogăţia acestui ținut. Întreaga societate ar 
sărăci fără oameni care să muncească pământul. Lord 
Adrian avea o expresie îndârjită, probabil din cauza a 
tot ceea ce văzuse în anii de război civil. Când Anglia 
va avea iar un conducător puternic, va cuceri și nor- 
dul Țării Galilor, exact cum a cucerit partea de sud. 
Doar sălbăticia munţilor a permis nordului să rămână 
neînvins în tot acest timp. Şi, chiar dacă nu ești de 
acord cu mine, galezilor le va fi mai bine cu un condu- 
cător normand. 

- Nu, milord. Noi avem libertatea în sânge. 

Cuvintele lui o înfuriaseră pe Meriel. Admirase 
întotdeauna spiritul liber al rudelor mamei ei și, ascul- 
tându-l pe conte, aproape că uitase că și ea era pe ju- 
mătate normandă - în acea clipă era de sorginte celtă. 
Un adevărat copil galez ar prefera să moară decât să 
trăiască în lanțuri. 

- Am sentimentul că această conversaţie tocmai a 
căpătat o natură personală, mai degrabă decât una poli- 
tică, zise el studiind-o solemn. 

- O remarcă bună. Fusese o aroganță din partea lui 
să afirme că poporului mamei ei i-ar fi fost mai bine 
dacă ar fi fost condus de normanzi. Era ca și când ar 
fi spus că ei i-ar fi fost mai bine dacă s-ar fi lăsat sub 
stăpânirea lui. Şi, în acea clipă, se descătușă toată furia 


138 ‘Mary Jo Putney 


pe care o acumulase de când fusese capturată, Cât timp 
aveți de gând să mă ţineţi prizonieră, Lord Adrian? 
îl provocă Meriel. N-am fost acuzată de nici un delict 
şi n-am fost judecată de nici un tribunal. Așa cum con- 
frații mei galezi nu vor permite să fie conduși de nor- 
manzi și nu se vor preda, vă jur că nici eu nu mă voi 
răzgândi și nu vă voi deveni amantă. 

Ochii lui cenușii erau la fel de neînduplecați precum 
oţelul rece. 

-Te voi ţine atât cât va fi nevoie ca să te conving să 
rămâi de bunăvoie. 

-E scandalos! exclamă ea, apoi se stăpâni, gândin- 
du-se că logica avea să dea mai bune roade decât furia. 
Lord Adrian, păreţi un om inteligent și învăţat. Aţi fost 
aproape să deveniți călugăr, și, după cum aţi spus, aţi 
plecat doar pentru că aţi fost nevoit. Îl privi acuzator. 
Unde vă e moralitatea? Sau, chiar mai mult, unde vă 
este mândria? Cum vă puteți lăsa condus de desfrânare? 
Eu sunt o femeie neimportantă, fără avere, fără rang și 
fără frumusețe. Violându-mă, nu vă veţi crește reputaţia 
de amant. Eu n-am abilități de curtezană ca să vă lăsaţi 
judecata înfrântă de pasiune. 

Atmosfera dintre ei deveni tensionată. 

- Ceea ce simt pentru tine nu-i atât de simplu pre- 
cum dorinţa trupească, zise el încet. N-am să te las să 
pleci. Pentru mine ești unică și de neînlocuit. Am mai 
spus asta, dar se pare că nu m-ai crezut. Vocea i se înăs- 
pri. Cu cât accepți mai repede că spun adevărul, cu atât 
mai repede te vei împăca și cu viitorul tău. 

-Dacă aș crede cu adevărat că aveţi de gând să mă 
ţineţi închisă pentru totdeauna, m-aș arunca de pe zid 
chiar acum, zise ea privindu-l îngrozită. 

Contele se apropie rapid și-o prinse de partea de sus 
a braţului. 

-Am încredere că nu vorbeşti serios, dar n-am de 
gând să risc. E timpul să te întorci în odaia ta. 

- Adică în temniţa mea, strigă ea peste umăr, în vre- 
me ce contele o conducea în jos pe scara spiralată de 
piatră. Dacă m-aș conforma din cauza amenințărilor, 

n-ar fi tot viol? Sau pentru asta trebuie să fii amenințată 
cu arma? 

El nu îi răspunse, și nici unul dintre ei nu mai zise 
nimic până nu ajunseră în odaia ei. Odată intraţi, închi- 
se ușa în urma lor, apoi îi dădu drumul la mână. Ea se 
întoarse ca să-l privească. 

-Chiar și dacă aş fi suficient de proastă încât să ac- 
cept să vă fiu amantă, ce fel de viitor aș avea? Oare soţia 
Domniei Voastre va fi într-atât de îngăduitoare încât să 
permită traiul amantei sub același acoperiș cu ea? Sau 
m-aţi întemnița într-o altă parte a castelului, ca să-i cru- 
taţi mândria? Ce-aţi face cu copiii bastarzi? Meriel ges- 
ticula exasperată. Sunteţi un om practic, domnul meu 
conte. Ce răspunsuri aveți la aceste întrebări practice? 

li putea citi ruşinea şi vinovăția în privire și ghici că 
sub toată aroganța aceea mai avea un dram de onestita- 
te, poate chiar și o urmă de conștiință. 

- Ai fi mereu respectată și protejată, și la fel și copiii! 
zise el într-un final. 

- Răsplată pentru o desfrânată, zise ea cu dispreţ. 
Nu mă voi da niciodată de bunăvoie, milord. Şi cu cât 
acceptați asta mai repede, cu atât vă veţi putea gândi 
mai limpede la viitorul Domniei Voastre şi la moşteni- 
toarea normandă pe care o veţi lua de soție. 

El zâmbi cu o admiraţie stranie. 

-Ai curajul nebun al unui uliu porumbar. Cele mai 
multe femei s-ar cutremura de teamă. 

- La ce bun să-mi fie teamă? replică Meriel cu amă- 
răciune. Sunteţi stăpânul castelului Domniei Voas- 
tre, dar nu mă veţi convinge de nimic violându-mă. 
Ba dimpotrivă. 

- După cum am mai spus, nu vreau să te forțez. O pri- 
vi cu aceeași intensitate cu care și-ar fi privit un dușman 
în luptă. Eşti încăpățânată, dar și eu sunt, și voi aștepta 
oricât va fi nevoie. Cu timpul, te vei răzgândi. 

Meriel îl privi cu aceeaşi înflăcărare. 

- Ascultaţi-mă cu atenție, domnul meu conte. Puteţi 
să mă violaţi, să mă omorâţi sau să-mi frângeţi corpul 
într-o mie de feluri, dar nu voi mai valora nimic pentru 


140 Mary Jo Putney 


Domnia Voastră. Vocea ei scăzu până la o şoaptă rece: 
Şi jur pe mormântul mamei mele că nu mă veți face să 
mă supun niciodată. 


capitolul 8 


Din clipa în care o cunoscuse pe Meriel, o dorință 
de nestăvilit pusese stăpânire pe Adrian. O dorință mai 
puternică, chiar şi decât autocontrolul lui atât de greu 
obținut. Îl sfida. Stătea dreaptă şi mândră, şi îi părea 
incredibil de atrăgătoare. În acel moment, își pierdu 
şi ultimele fărâme fragile de control şi fu cuprins de 
demonii negri ai violenței: 

- La naiba cu tine, înjură el. Dacă nu mi te supui, te 
voi zdrobi! 

Din acel moment, Meriel nu mai reprezenta o fe 
meie care trebuia cucerită, ci un duşman care trebuia 
învins. Lăsând la o parte orice judecată şi orice urmă 
de conştiinţă, cuprins de o nevoie copleșitoare de a cu- 
ceri, Adrian se apropie de ea dintr-un singur pas mare, 
o luă în braţe și o aruncă pe salteaua cu pene. Se așeză 
deasupra ei, imobilizându-i trupul subțire. Nerăbdător, 
îi despică veșmântul de-a lungul unei cusături, apoi îi 
rupse cămășuța. 

Meriel se luptă cu el în tăcere, fără a striga după aju- 
tor. La urma urmei, erau în castelul lui. Se răsucea şi îl 
zgâria cu o putere nebănuită. Când se ridică să-și desfacă 
pantalonii, ea dădu din picioare cu sălbăticie, aproape 
reuşind să-l lovească în vintre. 

Adrian fu salvat de instinctul său ascuţit de luptă. 
În ultima clipă, se întoarse, astfel că genunchii fetei îl 
loviră în coapsă. Înainte ca ea să poată lovi din nou, 
o ţintui sub trupul său, apoi se chinui cu o singură mână 
să-i imobilizeze ambele încheieturi pe pat. 

- Ți-ar fi mai bine dacă nu mi te-ai împotrivi, zise 
el gâfâind. 

- Niciodată! Deși glasul îi era abia şoptit, ea era de 
neînfrânt. Faţa lui era la doar câțiva centimetri distanță 

de a ei. Atunci văzu în ochii ei albaştri un amestec pro- 
fan de sfidare și disperare. 

Își întinse mâna şi prinse marginea tunicii şi o ridică 
odată cu rochia. Mâna i se îmblânzi când îi atinse coap- 
sa, cu pielea netedă ca mătasea. Când își mută mâna 
mai sus, Meriel se cutremură. Doar plânse, nu cerși 
milă și nu-l imploră să se oprească. 

- Sfântă Marie, Maica lui Dumnezeu, roagă-te pentru 
noi păcătoşii, acum și-n ceasul morţii noastre. 

Pentru Adrian, cuvintele ei disperate veneau ca un 
cuţit în pântece. Vru să o sărute cu forța, să o redu- 
că la tăcere înainte ca vorbele ei să-i trezească onoarea, 
dar era prea târziu. Privind-o, în acel moment nu ve- 
dea doar trăsăturile ei, ci și chipul suferind al Sfintei 
Fecioare, atotiubitoare, atotiertătoare, care se rugase la 
Dumnezeu în numele omenirii. 

Trupul şi sufletul îi ardeau de dorinţă, și doar Meriel 
putea stinge acel foc ce ameninţa să-l mistuie, dar nu 
se încumetă să continue. Cu o limpezime revoltătoare, 
înțelese că, dacă ar viola-o n-ar comite doar un păcat de 
neiertat împotriva ei, ci ar distruge pentru totdeauna 
acea parte din el care era capabilă de tandreţe. Un ase- 
menea act l-ar condamna să trăiască un iad, fără nici o 
speranță de dragoste sau de iertare. 

Tremurând, o eliberă pe Meriel și se ridică. 

- Doamne sfinte, rosti el pe nerăsuflate, ca o rugă 
disperată. Doamne, ajută-mă! 

Cuvintele nu-i alungară nici un pic nebunia. Se în- 
toarse violent și luă cufărul de la picioarele patului. 
Cu mușchii încordați la maximul, îl azvârli cu toată 
forța în peretele de piatră, apoi scoase un urlet de dure- 
re mută. Se auzi zgomotul asurzitor al legăturilor meta- 
lice care se rupseră. Cufărul sfărâmat căzu pe podeaua 
de papură, împrăștiind ţesăturile colorate. 

Distrugerea cufărului îi alină puţin tumultul interior, 
dar nu îndeajuns, nici pe departe îndeajuns. Adrian se 
întoarse şi se uită la Meriel, care îl privea cu ochii ei 
albaștri marcați de şoc şi groază. 

- lartă-mă, şopti el. lartă-mă, micule șoim. 

leşi apoi furtunos din odaie, încuind ușa în urma 
lui din instinct. Mai devreme se gândise să petreacă 
după-amiaza pe terenul de antrenament, ca să testeze 
abilităţile scutierilor mai bătrâni, dar nu se mai putea 
pune problema. La cum se simţea în acele clipe, risca 
să ucidă pe careva. 

Nu mai putea nici să se roage pentru pace. Doar 
acțiunea i-ar mai putea astâmpăra furia, așa că se duse 
orbește către grajduri. Văzând furia de oţel topit pe 
chipul său, toţi slujitorii se retraseră din calea lui. 

Contele puse şaua pe Gideon și porni călare, abia 
reuşind să ţină calul la pas până ieșiră din curtea aglo- 
merată. Odată ajunși dincolo de castel și de sat, îl 
lăsă liber pe Gideon și se îndreptară spre nord. Calul 
răspundea nebuniei stăpânului său cu un galop sălba- 
tic, nepăsător, 

Adrian nu ştia cât de departe ajunseseră. Se bazase 
pe instinctul calului de a-i feri să nu-și rupă gâturile. În- 
cetini într-un final, când Gideon abia mai sufla şi avea 
cu coama neagră înspumată. Adrian se simţea însă ceva 
mai bine. Mintea lui era chinuită de groaza și dezgustul 
stârnite de ceea ce făcuse, dar, chiar și așa, era încă stă- 
pânit de dorință. Incă o dorea pe Meriel cu o ardoare 
dureroasă. De când se cunoscuseră, toate acțiunile sale 
nu făcuseră altceva decât să o îndepărteze, și, după cele 
întâmplate în acea zi, nu credea că ar mai putea-o con- 
vinge să aibă încredere în el. Dumnezeu îi era martor că 
şi el își pierduse încrederea în el. 

Când furia sălbatică de mai devreme lăsă locul dez- 
gustului față de propria persoană, Adrian opri calul şi 
se uită după repere, ca să-și dea seama cât de departe 
ajunsese. După o clipă, înţelese că, în nebunia lui, avu- 
sese o fărâmă de judecată. Se afla la doar un kilometru 
şi puţin de casa lui Olwen, fosta lui amantă. 

O putea vizita de câteva ori pe an, când ajungea prin 
zonă. Nu mai fuseseră amanți de când se căsătorise 
cu morarul ei, Brun, dar rămăseseră prieteni. Olwen 
era o femeie înzestrată cu darul mulțumirii. li făcea 
mereu plăcere s-o viziteze. Avea o căsnicie fericită, ceea 

ce reprezenta o distragere liniștitoare de la viaţa lui obiș- 
nuită. Întrucât era o femeie de încredere, Adrian putea 
vorbi cu ea lucruri pe care nu le putea discuta cu un 
bărbat. Și, în acea zi, mai mult ca oricând, râvnea la 
înțelepciunea și la bunătatea ei. 

Morarul era un om important în comunitate, motiv 
pentru care casa lui era mai mare decât altele și se afla 
aproape de moară, la mică distanță de sat și fără alte 
construcţii în zonă. Când ajunse aproape de casă, fu bu- 
curos să o vadă pe Olwen muncind singură, afară, fără 
nici unul dintre copiii ei vitregi în grijă. Făcea bere. Co- 
zile împletite, într-o nuanţă întunecată, îi tot alunecau 
în față când se apleca deasupra cazanului mare. Auzind 
calul, ridică privirea și zâmbi larg când îl recunoscu. 

- Ziua bună, milord, zise ea veselă. 

Adrian își propusese să se comporte cuviincios, dar 
uită de asta când ea îl întâmpină așa afectuos. Descăle- 
că tăcut, îl legă pe Gideon și o luă în braţe pe Olwen. 
La început femeia se încordă, dar simţi imediat că nu 
căuta sex, ci alinare, așa că îl îmbrățișă. 

-E ceva în neregulă, nu-i așa, băiete? zise încet, reze- 
mându-și capul de al lui. 

li fu imposibil să răspundă. Avea nevoie de căldura 
şi de acceptarea ei, așa că o ţinu pur și simplu în brațe 
un timp. 

Olwen era aproape la fel de înaltă ca el și fusese 
întotdeauna durdulie și frumoasă, dar, pe măsură ce-și 
linişti emoțiile năvalnice, Adrian își dădu seama că era 
mai rotundă decât de obicei. O întrebă apoi, slăbind 
îmbrăţișarea: 

- Ai un prunc în pântece? 

- Da, răspunse ea fericită, mângâindu-și burtica în 
creştere. Cine-ar fi crezut că o femeie în vârstă ca mine 
va ajunge în stare de așa ceva? 

Vestea veni ca un şoc. Pentru că nu rămăsese însărci- 
nată în timpul primei căsătorii sau când fusese amanta 
lui Adrian, Olwen crezuse mereu că era stearpă, dar se 
părea că Brun reușise acolo unde ceilalți bărbaţi eşua- 
seră. Pentru prima dată în viaţa lui, Adrian se întreba 

dacă nu cumva nu putea avea copii. Acel gând dureros 
venea într-o zi care se dovedise deja dezastruoasă. 

Totuși, pentru Olwen, care era trecută de treizeci de 
ani și-și dorise mereu un copil al ei, acest fapt reprezenta 
o mare bucurie. El zâmbi și o sărută ușor pe frunte. 

- Felicitări. Sunt foarte fericit pentru tine. 

-Să nu te gândești că din vina ta n-am avut copii, 
zise ea fără ocolișuri. E clar că sunt o iapă care nu 
se-nmulțește ușor. 

- Sper să nu te schimbi niciodată, Olwen, zise el 
izbucnind în râs. Deși trecuse mult timp, ea îl cunoș- 
tea mai bine ca oricine. Dacă vrei, mă ofer să fiu nașul 
copilului. 

Prima ei reacție fu de bucurie, dar apoi se încruntă. 

-Ar fi o adevărată onoare, dar s-ar putea ca oamenii 
să creadă altceva. 

- Poate ar trebui să te consulți și cu Brun, încuviință 
el. Dar, chiar dacă nu îl voi năși, să ştii că voi avea grijă 
să-i fie bine când crește. 

- Da, știu, zise ea zâmbind afectuos. Bran, băiatul cel 
mare pe care l-ai ajutat să intre la abația Shrewsbury, a 
devenit învățăcel. Nu ai zice că a fost un simplu băietan 
din sat. 

- E un băiat inteligent și a meritat șansa de a studia. 
Poate că peste ceva timp se va întoarce în sat, ca preot. 

- A, ar fi ceva, nu-i așa? Dar e prea devreme să vorbim, 
abia e învățăcel. Auzi ceva fierbând și zise. Scuză-mă o 
clipă, milord. Fierbe apa, și trebuia s-o pun peste malț. 

- Lasă-mă pe mine, se oferi el. 

-Dar nu se cuvine, milord, ripostă ea, indignată. 
Nus vreo doamnă delicată care nu-i în stare să ridice 
o oală. 

Adrian râse și o ajută oricum. Duse apa fierbinte 
până la cazan și apoi o turnă încet, după cum îl îndem- 
na ea. 

Olwen agită amestecul cu mătura ei de nuiele, ex- 
plicând că acel mănunchi de nuiele era responsabil de 
faptul că făcea cea mai bună bere din satul Shepreth, 
că doar o folosea de ani de zile. Ca să dovedească 

adevărul spuselor sale, Olwen turnă două halbe de bere, 
şi se așezară amândoi tovărășește pe o bancă simplă de 
lemn, pe care o construise Brun la baza unui castan. 
Olwen mai arunca uneori câte un ochi la bere, în timp 
ce pălăvrăgeau despre lucruri lipsite de importanță. 

Faptul că Adrian vorbea atât de bine englezește se da- 
tora fostei lui amante. În fond, un pat era la fel de bun 
pentru studiu ca o clasă. Mai mult decât atât, învățase 
multe de la ea despre ceea ce gândeau și simțeau oame- 
nii de rând, iar acest lucru îl făcuse un stăpân mult mai 
bun decât dacă s-ar fi învârtit doar în cercurile nobilimii 
normande. Poate că avea cum să-l ajute să o înțeleagă 
pe Meriel. 

Deși se mai liniștise, Adrian nu aduse în discuție 
motivul supărării lui până când nu o auzi pe Olwen 
zicând: 

- Păreai groaznic de tulburat când ai venit. Are vreo 
legătură cu tânăra pe care o ţii la castel? 

-De unde știi de Meriel? întrebă el, aruncându-i 
o privire uimită. 

- Toată lumea vrea să ştie ce face stăpânul, zise Olwen 
chicotind. O fată. din sat e servitoare la castel, și, când a 
venit să-și viziteze familia, a povestit tuturor despre noua 
ta amantă. A tot sperat că te vei culca cu ea, iar acum 
este geloasă. E o fată frumoasă, dar vanitoasă. 

Adrian sorbi gânditor din bere. Uita de fiecare dată 
cât de vizibile erau faptele sale. Sau poate prefera să nu 
se gândească la asta. 

- Meriel nu e amanta mea. 

-Şi asta-i problema? 

Privirea lui tristă se întâlni cu ochii ei căprui. 

- Ştii prea multe, zise el. 

- Ba știu chiar puţine, milord. Am auzit niște bârfe, 
dar se pare că-s neîntemeiate. 

-Crezi c-ai putea să nu-mi mai spui așa o vreme? 
întrebă el, gândindu-se că astfel ar recăpăta o parte din 
apropierea lor de altădată. 

- Bine, Adrian, zise ea încet. Vrei să-mi povestești des- 
pre Meriel a ta? 

-Nu e Meriel a mea, deși am tot încercat. Privi 
în halbă, de parcă și-ar fi ghicit viitorul în interiorul ei 
de chihlimbar: Ştiu foarte puţine despre ea. Are aspect 
galez și vorbeşte limba velșă, dar vorbeşte şi engleză la fel 
de bine. Nu cred că e țărancă - poate o fi fiica vreunui 
fermier galez sau a unui comerciant. Nu e de pe lângă 
Shropshire, căci am făcut cercetări în toată zona și ni- 
meni nu știe de ea. Cu toate astea, nimeni nu-și amin- 
tește de ea nici la mănăstirea unde susține că a stat când 
venea încoace din Țara Galilor. Mi-a spus foarte puține 
lucruri, dar chiar și acelea par minciuni. 

- Cum e ea? 

- Mică, zise el ridicând din umeri. Are un păr negru 
la fel de drept cum curge ploaia şi ochi albaștri în care 
te-ai putea îneca. Nu e frumoasă, dar e foarte... fermecă- 
toare, continuă el după ce găsi cuvântul potrivit. 

Olwen se foi pe bancă și-și frecă spatele, care o tot 
durea în acele zile. 

- Nu te-am întrebat cum arată, ci cum e ea ca om. 

Adrian oftă şi se lăsă pe spate, sprijinindu-se de 
castan. 

- Asta e mai greu de spus. Inteligentă. Plină de viață. 
Dulce şi blândă, când n-o agresez eu. 

- Ai agresat-o? întrebă uimită Olwen. 

Ea cunoscuse doar blândeţea lui Adrian, așa că îi ve- 
nea greu să creadă. El înghiţi cu dificultate. Avea gâtul 
atât de încordat, încât i se vedeau tendoanele. 

- Olwen, puţin mai devreme în această după-amiază, 
am fost pe punctul de a o viola. Atât de aproape, la 
limită. Şi, chiar dacă m-am oprit la timp, am îngrozit-o, 
ceea ce e aproape la fel de rău. Închise ochii, cutremu- 
rându-se, apoi o luă cu începutul. Am găsit-o în pădure 
cu un şoim și un sac de vânat, și m-am folosit de asta ca 
pretext s-o duc la castel. A fost oripilată când i-am zis 
că vreau să fie amanta mea. Credeam că se va răzgândi cu 
timpul - a pretins că n-are un iubit sau rude apropiate, 
nimic care să necesite prezenţa ei în altă parte. Oftă, 
frământându-și tâmplele cu mâna, apoi continuă: Am 
încercat s-o iau ușor, s-o las să mă cunoască mai bine, 


Jurăminte neobişnuite 147 


dar, cu cât o vedeam mai des, cu atât mă îngrozea gândul 
de a o pierde. Şi cu atât mai mult am început s-o brus- 
chez. O simt ca pe... ca pe o nebunie în sângele meu. To- 
tuși, Meriel n-are nici o vină. Nebunia vine din mine. 

Olwen îl privea cu compasiune. Ea era o femeie 
simplă, care nu înțelesese niciodată cu adevărat natura 
complicată și profundă a lui Adrian. Ştia însă că era 
un om care avea pretenţii mari de la el - tot timpul își 
forța mintea și trupul până la limită, ca să facă întocmai 
ce trebuia făcut. Mai degrabă îi ierta pe alții decât să-și 
ierte propriile slăbiciuni omenești. Cu siguranță atâția 
ani de chin începeau să-și spună cuvântul. Se părea că 
acea micuță galeză reușise să străpungă zidurile pe care 
le construise în jurul său și-și găsise loc în inima lui. 

-Vrei doar să te culci cu ea? întrebă ea, testându-și 
teoria. Vrei doar să o ai ca femeie? 

- Dacă ar fi așa... Își trecu degetele prin păr, cu un aer 
distras. Pot să-mi controlez ușor acele pofte. Nu, vreau 
mai mult de la ea. 

-Cu alte cuvinte, ești îndrăgostit de ea. 

- Îndrăgostit? Ei bine, nu vreau să scriu balade despre 
cum tânjesc după privirea ei. El vorbea încet, încercând 
să definească acel sentiment nou și străin. Dar, de când 
am văzut-o prima dată, am simțit că... că e partea din 
mine care lipsea. Că nu voi mai fi niciodată împăcat 
fără ea. Râse cu amărăciune. Și nici n-am mai avut pace 
de când am cunoscut-o, 

- Mie mi se pare că e vorba despre dragoste, Adrian. 
Nu ţi-ai făcut niciodată prea mult timp pentru iubire în 
viață, și tocmai de-asta doare așa tare acum. Oftă, puţin 
invidioasă pe acea tânără care-l zguduise atât de tare. 
După ea nu tânjise niciodată în asemenea măsură. Exis- 
tă o soluție simplă, dragul meu. Căsătoreşte-te cu ea. 

- Să mă căsătoresc cu ea? 

Răsuci capul uimit. 

- Da. Să ştii că nu există nici o lege care interzice că- 
sătoria cu o femeie de sorginte umilă, zise ea privindu-l 
provocator. Deja te bucuri de bogăţie și putere. Chiar ai 
nevoie de o nevastă care să ți le sporească? 

Se așternu între ei o tăcere lungă, cât Adrian cân- 
tări cuvintele femeii. Ochii lui cenușii se întunecaseră și 
erau imposibil de descifrat. 

- Probabil mă crezi un prost că n-am văzut mai repe- 
de un răspuns atât de evident. 

-Nu mai mult decât toți ceilalți bărbaţi, replică ea, 
apoi termină berea din halbă. Căsătoria e o afacere 
practică - chiar și cei mai săraci țărani țin cont ce va 
aduce celălalt în urma unirii. Ai fost învăţat de mic să-ți 
faci datoria față de numele tău și față de familia ta, așa 
că nici nu-i de mirare că ai uitat să-ţi faci datoria faţă 
de tine. lar dacă fata asta îți aduce liniște sufletească, 
atunci asta aș zice că e o zestre de neprețuit. 

Chipul lui se întunecă. 

- Nu cred că mă va accepta nici dacă aș cere-o în 
căsătorie. S-ar putea să nu mă vrea nici ca soț, nici 
ca amant. 

Olwen îl privi pe Adrian din cap până-n picioare - 
de la părul aurit până la picioarele musculoase - și își 
aminti cum era când toată minunata lui forță masculină 
era revărsată către ea şi în ea. Gândul îi provocă un fior 
de plăcere. Era aproape imposibil de crezut că o fată săr- 
mană ar putea refuza un bărbat frumos, bogat, puternic 
şi, pe deasupra, nebun după ea. 

- Întreab-o şi vei afla. Îţi garantez că va conta faptul 
că o ceri de soție. O fată modestă, evlavioasă și cu o 
judecată sănătoasă ar ezita să accepte să devină amantă, 
dar cu căsătoria e altă poveste. O cerere în căsătorie e o 
măgulire mult mai mare decât o invitație de a se culca 
cu tine. 

- Meriel nu e o femeie obișnuită, zise el zâmbind 
strâmb. Cred că mă urăște, și pe bună dreptate. 

-S-a comportat de fiecare dată ca și când te-ar uri? 

Adrian se gândi la toate clipe pe care le petrecuseră 
împreună. 

- Nu, au existat și momente de relaxare și de amuza- 
ment între noi, în care părea să se bucure de compa- 
nia mea. 


Jurăminte neobişnuite 149 


- Vezi, deci există o bază ca să deveniți amanți și prie- 
teni, replică Olwen. Şi nu spunea chiar Sfântul Paul că 
mai bine te căsătoreşti decât să arzi? 

Adrian izbucni în râs. Nu se mai simțise atât de liber 
şi ușor de ani de zile. 

- Ba da, așa zicea. Dumnezeu ştie cât m-am mistuit, 
dar perspectiva căsătoriei cu Meriel chiar pare de vis. 

Olwen zâmbi larg, dar apoi adăugă serioasă: 

- Pe de altă parte, știi că ceilalți lorzi normanzi vor 
crede c-ai înnebunit de te căsătorești cu o englezoaică 
de rând. 

- Știu. Dar nimeni n-are dreptul să-mi cenzureze 
acţiunile. Mă rog, cu excepția împărătesei, dar chiar și 
ea are nevoie de susținerea mea, mai mult decât am eu 
de a ei. Se aplecă și-o sărută impulsiv. Eşti o minune, 
Olwen. Mulţumesc. 

Își ridică privirea și observă că morarul tocmai se 
întorcea de la muncă. Brun se opri când îl văzu pe 
conte, cu o expresie precaută și ursuză. Un om sărac 
n-avea ce să facă dacă un conte venea după soţia lui. 
Deşi Adrian nu avea o reputație de cuceritor printre 
sătence, era altă situaţie cu Olwen - doar toată lumea 
ştia ce fusese între ei. 

- Ziua bună, Brun. Tocmai o felicitam pe Olwen 
pentru sarcină. Se pare că ești un bărbat mai bun de- 
cât mine. 

Morarul era un om mult prea prudent ca să riposteze, 
dar se mai relaxă când auzi remarca prin care contele 
se desconsidera. 

- Da, ne bucurăm cu toții, mai ales fiica mea cea mai 
mică. De-abia așteaptă să fie cineva mai mic decât ea, 
zise privindu-și afectuos soția. Doreaţi să-mi vorbiţi, 
milord? 

- Nu, m-am oprit doar s-o salut pe Olwen. Să ai grijă 
de ea, Brun, zise Adrian încălecând. Vă urez o zi bună, 
adăugă și se îndepărtă, întrebându-se care era cea mai 
bună modalitate de a cere în căsătorie o femeie pe care 
o nedreptăţise. 

După ce Lord Adrian ieșise din odaie, Meriel se ghe- 
muise pe pat, cu trupul rece tremurând. Gâfâia și respi- 
ra greu. Crezuse mereu, în secret, că fecioarele martire 
care aleseseră moartea în favoarea dezonorării erau de 
neînțeles, mai ales Sfânta Ecaterina, despre care se spu- 
nea că-l refuzase pe împăratului Maxenţiu când acesta îi 
propusese o căsătorie onorabilă. Ce s-ar fi întâmplat cu 
omenirea dacă toate femeile ar fi ales fecioria? 

Abia în acel moment Meriel înțelegea că adevărata 
oroare nu era, în sine, pierderea virginității, ci frângerea 
sufletului, care se asocia violului trupesc. Și o îngrozea 
într-un mod ciudat faptul că știa că, în adâncul lui, con- 
tele nu era un om cu totul rău. Avea o latură duioasă, 
luminoasă, care o fascina. Din păcate, latura lui întune- 
cată era cu mult mai puternică. Lord Adrian era nebun. 
Posedat de diavol. Şi nebunia lui creștea cu fiecare zi 
care trecea. Într-o frântură a sufletului ei, încă îi mai era 
milă de el. Trebuia să fi fost îngrozitor să-și simtă voința 
şi onoarea copleșite și sfărâmate de propriile impulsuri. 
Văzuse acea durere chinuitoare pe chipul contelui îna- 
inte să plece și presupunea că viața lui avea să fie iadul 
pe pământ. 

Numai că frica era mult mai puternică decât compa- 
siunea. Zidul mental pe care și-l construise ca să nu se 
lase copleșită de panică se sfărâmase. În acea zi, conte- 
le fusese la un pas de a-și pierde controlul. Era doar o 
chestiune de timp până avea să cedeze și, prin urmare, 
să o frângă și pe ea. Dacă era norocoasă, poate urma să 
moară în timpul atacului, dar cel mai probabil avea 
să supraviețuiască pentru a fi agresată iar și iar. 

Contele îi spusese că n-avea s-o lase niciodată să plece, 
şi în sfârșit îl credea. Dintr-un motiv nebunesc, avea să o 
ţină prizonieră, ca pe o pasăre cântătoare într-o colivie, 
şi în scurt timp avea să o vadă învinsă, iar el urma să fie 
liber să facă tot ce voia cu ea. Avea să rămână prizonieră 
până când murea în închisoarea ei, iar această perspecti- 
vă i se părea mult mai sumbră decât moartea. 

Vânturel sări pe pat, mieunând curioasă, apoi veni 
la stăpâna ei și-i înghionti nasul. Meriel luă pisicuța 

în brațe și-i lipi de ea corpul cald. Vânturel adormi 
aproape imediat, sforăind încet. În schimb, Meriel 
nu se putea odihni. Se tot frământa amintindu-și ce se 
întâmplase cu câteva clipe mai devreme și temându-se 
de ce-ar fi putut urma. 

Se întreba care urma fi cel mai rău aspect al sorții 
ei? Oare faptul că avea să-și piardă demnitatea? Durerea 
fizică? Sau poate gândul că ar putea fi nevoită să poarte 
copilul unui nebun? De departe, cea mai rea era însăşi 
captivitatea. Nu s-ar mai bucura niciodată de libertatea 
cerului deschis sau de posibilitatea de a merge unde 
voia și de-a vorbi cu cine dorea. De fapt, de simpla exer- 
citare a voinţei. 

Meriel deschise ochii și privi cu ură zidurile de piatră. 
Apoi se cutremură, căci trăia aceeași iluzie ca la Lam- 
bourn: aceea că zidurile se apropiau, gata să o sufoce și 
să o zdrobească. Doar că de data asta nu mai putea fi 
eliberată de o decizie a ei, ci ajunsese la mila altuia, iar 
asta o îngrozea cel mai tare. 

Inima-i bătea nebunește și respira cu dificultate. Me 
riel se lupta să nu cadă în spirala nebuniei. „Mai bine aș 
fi moartă.“ Dacă ar mai avea cuțitul, s-ar sinucide, însă 
i-l luaseră când o capturaseră. 

Se trase îndărăt, îngrozită de acele gânduri. Sinucide- 
rea era un păcat capital. Sinuciderea ar condamna-o la 
osândă veșnică, și şi-ar petrece eternitatea în flăcări și-n 
chin. Era de neconceput. 

Şi totuși, Sfânta Ursula se înjunghiase în inimă ca să 
scape de viol şi fusese sanctificată. Poate că sinuciderea 
era permisă când era folosită pentru apărarea fecioriei? 
Ostenită, Meriel încercă să descifreze misterul, dar nu-și 
amintea ca vreun preot să fi abordat acea problemă. 

Oscilă ore întregi între temerea că sinuciderea ar pu- 
tea-o costa sufletul și încercarea de a-și da seama prin ce 
mijloace putea atinge acel scop. Poate s-ar putea spânzu- 
ra cu cingătoarea pe care i-o dăduse cadou. Dar n-avea 
de ce să o lege. 

Din când în când încerca să se convingă că situația 
ei trebuia să devină mai bună, că Lord Adrian avea 

să se sature curând de prizoniera lui neinteresantă 
şi să o elibereze. Dar nu credea cu adevărat asta; sim- 
ţea până-n măduva oaselor că între ei exista o legătură 
misterioasă. 

Libertatea... era la fel de aproape precum cerul liber 
din afara ferestrei şi la fel de îndepărtată ca durata vieții 
ei. În timp ce trupul îi era cutremurat de suspine, Meriel 
se întreba disperată dacă avea să mai fie vreodată liberă. 


Când Margery sosi cu cina, o privi uimită pe prizoni- 
eră şi-i puse câteva întrebări. Meriel o ignoră, și la scurt 
timp slujnica părăsi încăperea. Într-un final, fata se ridi- 
că şi puse jos tava, ca să mănânce Vânturel. Cu degetele 
amorțite, își scoase rochia frumoasă și îmbrăcă din nou 
rochia și mantaua vechi. Se așeză apoi pe pat, plictisită, 
dorindu-și să poată adormi. 

Era încă lumină când se auzi cheia în broască. Sune- 
tul o trezi din amorţeală pe Meriel, care se temea că se 
întorsese contele. În schimb, era un soldat pe care nu-l 
mai văzuse. 

- Vă rog veniţi cu mine, doamna mea! 

Se ridică încet. Îşi netezi din reflex rochia, cu mâi- 
nile amorţite, apoi îl urmă pe hol, până la camera lui 
Lord Adrian. Soarele începuse să coboare, şi un potop 
de lumină aurie inunda încăperea, intrând pe fereastra 
uriașă, dar nu reuși să o încălzească. 

Contele, care o aștepta la biroul său, la o distanță 
sigură, începu să-i vorbească. Încercă din răsputeri să-l 
urmărească. Se scuza strașnic pentru comportamentul 
de mai devreme. Desigur. Mereu îi părea rău pentru 
ce făcea. 

Lord Adrian veni în faţa biroului. Meriel se forță să 
rămână pe loc, deşi ar fi vrut să se retragă. Ciudat cum 
un om atât de calm putea fi atât de periculos. El încă 
vorbea, dar cuvintele îi treceau fetei pe lângă urechi 
ca vântul. 

Văzu apoi cuțitul pe care-l purta la centură și-i stârni 
interesul. Oare ar fi în stare să i-l smulgă, dacă se apro- 
pia suficient? Ar trebui să se miște foarte repede. 

Conform legendei, Sfânta Ursula se înjunghiase 
în piept. Însă Meriel consideră că ar fi fost ciudat - 
i-ar fi stat în cale prea multe coaste. Și, dacă nu lovea 
fix unde trebuia, era posibil să nu aibă timp pentru o a 
doua încercare. Mai bine să-și taie gâtul. Probabil ar fi 
dureros, dar n-ar mai conta, căci n-ar mai simţi nimic 
în scurt timp. Sau poate, cu voia lui Dumnezeu, s-ar 
simți liberă. 

Adrian ridică puţin vocea: 

- Meriel, ai auzit ceva din ce-am zis? 

La început crezuse că privirea ei goală era o modali- 
tate de a-l ignora, dar, pe măsură ce se apropiase de ea, 
observase că ochii ei albaștri erau la fel de pustii precum 
cerul. Se gândi că se retrăsese într-un colț al minții sale 
unde nu o mai putea răni nimic. 

Sentimentul de vinovăţie îl rodea. Vru s-o atingă, dar 
nu îndrăzni, de teamă să nu-i facă și mai mult rău. 
„Elibereaz-o.“ Avea s-o ceară în căsătorie, iar dacă îl 
refuza, nu avea de ales decât să asculte vocea interioară 
care-i poruncea s-o lase să plece, chiar dacă i-ar lua su- 
fletul cu ea. 

Se opri la distanță de un braț. Meriel nu mișcă și nu 
clipi, ci privea drept înainte către pieptul lui. Îmbrăcată 
cu hainele ei vechi, părea o cerșetoare, dar lui Adrian 
nu-i păsa. Pentru el era întruchiparea grației feminine. 

li era greu să vorbească singur, știind că nu avea să 
primească nici un răspuns, dar o luă de la început cu 
încăpățânare: 

- Meriel, te-am nedreptăţit din clipa în care te-am 
cunoscut. N-am avut nici un motiv temeinic să te iau 
prizonieră, cu atât mai puţin să te ţin aici, cu excepția 
faptului că eu m-am... simțit foarte atras de tine. Îi era 
imposibil să spună „îndrăgostit“ când ea stătea precum 
o stană de piatră. Am încercat să mă conving că... 

Înainte să-și poată termina propoziția, Meriel se re- 
pezi să-i ia pumnalul și să i-l smulgă din teacă, mișcân- 
du-se cu o viteză de care nu o crezuse niciodată capabilă. 
Făcu un pas în spate și ridică arma. Urmă un moment 
critic. Crezând că voia să-l înjunghie, Adrian adoptă 

o poziție defensivă și se pregăti să-și ia înapoi pumnalul 
fără a o răni. 

În schimb, sub privirea lui îngrozită, fata dădu să își 
taie gâtul. Adrian sări și-i prinse încheietura mâinii îna- 
inte să apuce să facă gestul fatal. Disperarea îi dădea 
putere nebănuită, dar el reuși totuși să-i abată braţul, 
astfel încât vârful cuţitului îi agăță rochia. 

- Dacă nu mă lăsați să plec, pentru numele lui Dum- 
nezeu, Lăsaţi-mă să mor! îl imploră Meriel. 

Ochii ei prinseseră din nou viață, doar că erau sălbă- 
ticiți de disperare, iar ea lupta din răsputeri ca să scape 
din strânsoarea lui. 

- Meriel, nu trebuie să te rănești, zise Adrian dispe- 
rat. Îşi jur că nu te voi mai ţine prizonieră. 

Ura situația în care se găsea, dar fu forțat să-i răsu- 
cească încheietura până când dădu drumul pumnalului, 
care căzu în spatele ei şi alunecă departe de ea. 

La fel de serios precum bunele sale intenţii, el îi dădu 
drumul la mână, apoi trânti cuvintele la care voise să 
ajungă treptat: 

- Vreau să fii soția mea. 

- Vreți să vă căsătoriți cu mine? întrebă ea peste poate 
de uimită. 

- Da, vreau, pentru că ţin la tine, dar vreau și să-mi 
repar greșeala. Văzând cum se schimbă expresia de pe 
chipul ei, simţi un val de ușurare. Olwen avusese drep- 
tate, chiar conta că o ceruse în căsătorie. Ai fi contesă 
de Shropshire, ai avea toată cinstea și respectul care i se 
cuvin soției mele. 

Fata făcu un pas în spate, apoi încă unul. Brusc, 
Adrian își dădu seama că pe chipul ei nu se citea bucu- 
rie, ci o isterie crescândă. 

-Sfântă Maică a lui Dumnezeu, vreţi să vă căsătoriţi 
cu mine! izbucni ea. Ca să nu mai scap niciodată de 
Domnia Voastră, nu-i așa? Doamne, Dumnezeule, mai 
bine vă lăsam să mă violați! Așa măcar puteam spera că 
v-aţi fi plictisit de mine. lar dacă mraţi fi dat soldaţilor 
să se distreze cu mine, și din mâna lor aș fi scăpat într-o 

bună zi. Nu vă apropiaţi de mine! strigă ea în timp ce 
Adrian făcu un pas involuntar spre ea. 

Adrian rămase locului, nevrând s-o mai alarmeze. 

- Meriel, calmează-te, te rog! zise el încet. Jur în faţa 
lui Dumnezeu că n-o să-ți mai fac nici un rău și nici n-o 
să te constrâng. 

- V-aţi mai cerut scuze pentru cum v-aţi purtat, şi 
apoi, cu următoarea ocazie, v-aţi purtat mult mai rău, 
pufni ea, retrăgându-se și mai tare. 

Într-o clipă avea din nou pumnalul la îndemână. 
Temându-se că ar putea încerca din nou să-l ia, Adrian 
plonjă și îndepărtă arma. 

Gândindusse că voia s-o atace, Meriel se trase din ca- 
lea lui. Adrian căzu la pământ și se rostogoli, apoi își 
ridică ochii spre ea și văzu că privea înnebunită prin 
încăpere, disperată să găsească o cale de scăpare. 

- Nu voi mai fi niciodată prizonieră! Niciodată! 

Retragerea ei o făcuse să ajungă în lumina orbitoare 
ce pătrundea pe fereastră. Se întoarse, ca o floare către 
soare. Chipul ei era impregnat cu o tristețe de nesupor- 
tat. Apoi expresia ei se schimbă și zâmbi, de parcă i s-ar 
fi oferit cheile de la poarta raiului. 

Deschise brațele, parcă pregătindu-se să-și îmbrățișe- 
ze iubitul, şi porni în fugă către uriașa fereastră de sti- 
clă. Timpul părea să încetinească, clipele se dilatau fără 
vlagă, în timp ce Adrian o urmărea sărind pe scaunul 
de la geam. Era graţioasă precum o căprioară. Mișcă- 
rile ei erau minunate, şi părea că ar fi executat vreun 
dans exotic. 

Fără să încetinească nici o clipă, Meriel își acoperi 
faţa cu braţul drept şi se aruncă prin fereastră, cu capul 
înainte. 


capitolul 9 


Scena care se derula în faţa ochilor lui Adrian părea 
ruptă din iad. Afară, cerul ardea în focul auriu-portoca- 
liu al unui apus. 

În centrul ferestrei se vedea silueta subțire a fetei, 
suspendată în timp și spaţiu. Avea senzația că putea 
întinde mâna și că o putea smulge de pe cer cu un 
gest tacticos. 

- Meriel, nu! strigă el, încercând s-o oprească, împle- 
ticindu-se înspre fereastră. 

Dar fusese prea lent. Cu o viață prea lent. 

În același moment în care auzi zgomotul sticlei sparte, 
corpul ei se arcui și se înclină. Apoi dispăru. Erau peste 
tot o mulțime de cioburi și bucăți răsucite de plumb, și 
o adiere ușoară sufla prin geamul spart. 

Pentru o clipă nesfârșită, Adrian rămase paralizat, 
nevenindu-i să creadă ce se întâmplase chiar sub ochii 
lui. Apoi, cu un urlet mut de durere, se repezi la fereas- 
tră ca să se uite în jos, ițindu-și capul prin gaura făcută 
de Meriel. 

Apa de la baza castelului era foarte adâncă. În învol- 
burarea ei văzu că fata căzuse în apă, la câțiva metri de 
stâncă. Meriel nu ieșise încă la suprafață, și poate nici 
nu o putea face, din cauza veșmântului ei gros de lână. 
Dacă mai era în viață, cu siguranță își pierduse cunoș- 
tina din cauza plonjării prin sticlă și a impactului cu 
apa. Avea să moară în câteva minute, dacă nu cumva 
era deja moartă. 

Ar dura prea mult - mult prea mult - să coboare 
până la râu şi să găsească o barcă. Până reușea acest lu- 
cru, avea să fie prea târziu pentru a o ajuta și pentru 
a spera. 

Totuşi, Adrian era un înotător bun, și-ar mai avea o 
şansă dacă s-ar duce imediat după ea. Fără a lua vreo 
decizie conștientă, își scoase grăbit hainele, își înfășură 
tunica în jurul braţului, ca să nu fie ciopârțit de sticla 
spartă, și mări gaura din fereastră. 

Făcu o pauză înainte să sară, marcând mental locul 
un căzuse Meriel. Înălțimea era foarte mare, dar, dacă 
făcea un salt impecabil, reușea probabil să nu-și piardă 
cunoștința, chiar și după contactul cu apa. lar dacă nu 
reușea și avea să se înece și el, tot era mai bine decât să 
trăiască de acum cu conștiința încărcată de faptele sale. 

Adrian petrecu ultima clipă înainte de-a sări rugân- 
du-se. O imploră scurt și foarte intens pe Sfânta Fecioară 
s-o cruţe pe Meriel. Se aruncă apoi şi el cu capul înainte. 
Vântul de seară răspândea fiori reci în corpul lui gol, 
care cobora ca o săgeată, într-o cădere fără sfârşit. Auzi 
un strigăt șocat de pe zidurile castelului, în clipa în care 
unul dintre paznici îl văzu. 

Adrian lovi apa cu o forță care-i goli pe dată plămâ- 
nii de aer și îl propulsă aproape până la fundul râului. 
Se întoarse, deschise ochii şi înotă spre suprafață, cău- 
tând-o pe Meriel. Odată ajuns deasupra apei, nu zăbo- 
vi, ci își umplu plămânii cu aer și se cufundă din nou, 
cercetând zona dintre locul unde căzuse și stâncă, ur- 
mând curentul care o purtase, probabil, în josul râu- 
lui. Slavă Domnului că în acea perioadă apa era destul 
de limpede. 

Cu plămânii arzându-i, fu nevoit să se mai cufunde 
de două ori înainte s-o găsească. Greutatea veșmântului 
ei o împiedica să se ridice, așa că plutea la vreo trei metri 
sub apă, ca o păpușă fermecată. Avea ochii deschişi, dar 
nu vedea nimic, căci părul și rochia pluteau în jurul ei. 
Chipul ei afişa expresia unei liniști de vis. 

Adrian o prinse în jurul pieptului cu braţul și înotă 
spre suprafață. Odată ajunşi la aer, îi ridică fetei capul 
deasupra apei şi se uită să vadă cât de departe îi dusese 
curentul. Erau destul de departe de castel, dar putea 
auzi oameni strigând de pe mal și zări în susul râului pe 
cineva care lansa o barcă la apă. 

Obosit, începu să înoate către malul râului, unde apa 
era mai mică. În timp ce se apropia de mal, doi oameni 
săriră în râu ca să-l ajute. Adrian îi recunoscu ca fiind 
pescari de la Warfield. 

- Lăsaţi-mă pe mine, faceţi tot ce puteți s-o ajutaţi pe 
ea, zise el gâfâind. 

Unul din pescari o așeză pe Meriel cu faţa în jos pe 
iarbă şi o apăsă ritmic pe spate, până când începu să-i 
țâşnească apă pe gură. 

-Nu cred că respiră, milord, zise el încruntat. 

Preocupat de demnitatea contelui, celălalt pescar își 
scoase tunica și i-o trase peste cap. Omul era voinic, 
iar haina îi atârna destul de larg, făcând multe falduri. 
Totuși căldura oferită de haină era binevenită în acel 
amurg răcoros. Adrian îngenunche lângă Meriel, apoi 
îşi duse o mână la gâtul ei. Încă avea puls, doar că foarte 
slab și neregulat. 

Tot ce urmă fu mânat doar de instinct. Meriel trebuia 
să respire, așa că avea de gând să-și împartă respiraţia 
cu ea. Adrian inspiră profund, apoi se aplecă și-i suflă 
aer în gură. Buzele ei erau reci ca moartea. Contele își 
înălță apoi capul și o apăsă pe piept, făcând să îi mai 
ţâșnească din gură un şiroi subțire de apă. li mai suflă 
o dată aer în gură, iar Meriel tuși convulsiv, apoi începu 
să respire singură. 

Epuizat, dar ușurat, Adrian închise ochii, plecând ca- 
pul și mulțumindu-i lui Dumnezeu că Meriel era încă în 
viață. Sângele îi mânjise părul şi i se îmbibase în haine, 
ceea ce însemna că era rănită, probabil chiar grav. 

Dar, slavă Domnului, pentru moment era vie. 


După o călătorie lungă, Richard FitzHugh ajunse pe 
înserat la Warfield. Castelul era cufundat într-o tăcere 
tainică şi răbdătoare. Îşi trimise oamenii să mănân- 
ce şi să se odihnească şi-l căută imediat pe Sir Walter 
Evesham, cu al cărui mesaj urgent venise. 

Richard se duse în camera privată, unde îl găsi pe Sir 
Walter. Chipul obosit i se lumină. 

- Mulţumesc lui Dumnezeu că ai venit. 

-Ce s-a întâmplat? întrebă Richard, scoțându-și mä- 
nuşile. Ai pus că Adrian e în stare gravă. E bolnav? 

- Nu chiar. li făcu semn unui servitor să le toarne vin, 
apoi îl trimise după ceva de mâncare. O mai ştii pe fata 
pe care-am găsit-o în pădurea regală? Cea cu șoimul? 

Richard încuviință de cap. 

- Desigur. O micuță drăguță, pe nume Meriel parcă, 
nu? Bău vinul pe nerăsuflate. Pe moment, am fost sur- 
prins că Adrian a luat-o în arest, dar am presupus că are 
motivele lui. 

- Da, i s-au aprins călcâiele după ea, zise bătrânul 
cavaler, dezgustat. A ţinut-o prizonieră de atunci, în- 
cercând s-o convingă să-i devină amantă. L-a respins, 
Dumnezeu știe de ce. Şi acum patru zile a cerut-o în 
căsătorie - Doamne sfinte, voia să se-nsoare cu o țărăn- 
cuță! -, iar ea i-a răspuns aruncându-se prin fereastra 
aia blestemată a lui. Se uită în pahar cu amărăciune. 
Am ştiut mereu că e ceva nepotrivit. Ferestrele de sticlă 
sunt destinate bisericilor. 

- Doamne, apără-ne! zise Richard, încercând să și-l 
închipuie pe fratele lui rece și detașat în chinurile pasi- 
unii incontrolabile. Deci fata a murit? 

- Nu, dar e o chestiune de timp. Prostul de Adrian 
şi-a riscat propria viață aruncându-se în râu după ea. 
A reușit s-o aducă la mal înainte să se înece, dar s-a rănit 
la cap și de atunci nu și-a mai recăpătat cunoștința. 

Servitorul reveni cu o tavă cu mâncare, iar Richard 
făcu o pauză să-și taie o bucată mare de carne de vită. 
Mestecă puţin, apoi întrebă: 

-Este într-adevăr o poveste ciudată, dar de ce m-ai 
chemat? 

- Pentru că mi se pare că Adrian a înnebunit, răs- 
punse Sir Walter răspicat. Își petrece tot timpul lângă 
patul ei sau în capelă rugându-se. Nu cred c-a dormit 
deloc de la accident. A dat afară un doctor pentru că 
voia să-i ia sânge, susținând că fata n-are nici o boală și 
că a pierdut și-așa destul sânge. Apoi a trimis după infir- 
mierul starețului William de la Fontevaile. Nu-i în stare 
de nimic, Richard, și totul din cauza unui țărăncuțe. 
Ar găsi o duzină de femei mai frumoase în sat, ce Doam- 
ne, iartă-mă! Bătrânul cavaler medită înclinat deasupra 
paharului de vin. Dacă atacă Burgoigne? Mi-aș dori de 
la Dumnezeu să moară odată fata și să se termine toată 
povestea asta. 

- Dacă atacă Burgoigne, noi doi o să-l învingem și 
fără Adrian, răspunse Richard răspicat. 

Era mai preocupat de starea de spirit a fratelui său 
decât de situația militară, pe care era mai mult decât 
capabil să o gestioneze. 

În privinţa lui Adrian situaţia nu era la fel de uşoa- 
ră. Ce s-ar întâmplat cu complicatul și încăpățânatul 
Adrian, cu foc în vene şi care nu se relaxa niciodată, 
dacă fata ar muri? Richard ar prefera să nu afle. 

- Unde-l pot găsi? 

- Încearcă întâi în capela lui. Și, dacă nu-i acolo, sigur 
e în camera de oaspeţi de alături, cea pe care o foloseşti 
tu de obicei. Acolo e fata. 

Tonul său trăda faptul că nu era de acord cu nici una 
din acele locaţii. 

Richard își termină vinul, lăsă jos cupa și plecă să-și 
caute fratele. Camera lui Adrian era luminată de multe 
lumânări aprinse, și văzu gaura din geam acoperită 
cu pergament. Tresări și încercă să-și imagineze care ar 
trebui să fie starea de spirit a unui om ca să se arunce 
prin fereastra de sticlă în râul de dedesubt. 

Traversă încăperea și merse până-n ușa capelei. Privi 
înăuntru și-l văzu pe Adrian îngenuncheat în faţa alta- 
rului, cu capul plecat. 

Fratele său era cu spatele la ușă. Se puteau vedea 
urme de sânge pe tunica lui. 

Maxilarul lui se încordă când el își dădu seama de 
faptul că Adrian se flagelase drept pedeapsă. 

Richard nu avea nici o zecime din evlavia fratelui său. 
Din când în când îi părea rău că-i lipsea pietatea, gân- 
dindu-se că o asemenea credinţă în Dumnezeu trebuia 
să fie o mare alinare, dar în acel moment se bucura că 
lui îi lipseau credința fratelui său și sentimentul de vi- 
novăţie ce o însoțea. 

- Bună seara, Adrian, zise el încet. 

Fratele său tresări, apoi se întoarse către ușă. Era tras 
la față și semăna mai degrabă cu un schelet decât cu un 
om viu. 

- Presupun că te-a chemat Walter, nu? 

Richard încuviință din cap, controlându-și cu greu 
şocul provocat de faptul că-l vedea în asemenea hal. 
Nu era de mirare că Walter îl alertase. 

Adrian se ridică uşor, cu mișcări șovăitoare. 

- Nu-ţi face griji, indiferent ce ţi-a zis Walter, nu am 
înnebunit. Cel puţin nu încă. 

- Cum se simte Meriel? 

Chipul lui Adrian se mai îmblânzi puţin. 

-Mă bucur că îți amintești numele ei. Walter îi zice 
tot timpul „fata“. Are mai mult respect pentru caii lui. 

Richard își puse braţul pe după umerii fratelui său. 

- Vino dincolo şi vorbește-mi despre ea. 

Adrian se conformă. Vorbea în propoziţii scurte și 
fragmentate, arătând foarte puțină emoție, cu excepția 
ochilor săi hăituiți. 

Richard îl asculta, sorbind vin. Nu-i venea să crea- 
dă cât de mult ajunsese să însemne pentru el Meriel. 
I se părea ciudat că o simplă țărăncuță stârnise atâtea 
aspecte ascunse al firii lui. Oare să fi fost simplă poftă 
trupească? Totuşi, Richard, mult mai experimentat de- 
cât fratele său din acest punct de vedere, știa că pofta 
trupească nu era întotdeauna un lucru simplu. Înțelese 
cu ușurință sentimentele fratelui său abia când își amin- 
ti cum arăta Meriel când eliberase șoimul. 

La sfârșitul monologului său, Adrian se tolăni obosit 
în scaun, ascunzându-și fața între palme. 

-Şi cel mai grav lucru e... Se opri brusc. Richard, si- 
nuciderea e un păcat capital, care condamnă sufletul la 
osândă veșnică. M-am tot rugat să iau păcatul lui Meriel 
asupra sufletului meu, pentru că, dacă moare, nu va fi 
sinucidere, ci crimă. Sunt la fel de responsabil pentru 
moartea ei cum aș fi fost dacă aș fi înjunghiat-o chiar 
eu în inimă. Dumnezeu va înţelege și n-o va pedepsi 
pentru crima mea, nu-i aşa? 

- Cred că Sfânta Fecioară va înţelege și va interveni 
pentru ea. În ciuda faptului că Richard avea îndoieli cu 
privire la existența raiului și a iadului, dacă exista un 
Dumnezeu corect, cu siguranță nu avea să pedepsească 
oameni nevinovați în viața de apoi. Şi cu siguranță ar 
conta şi remușcările agonizante alte fratelui său. Şi va 
interveni şi pentru tine, Adrian, adăugă el. Să fii ne- 
chibzuit nu înseamnă să fii rău. 

- Dar consecinţele pot fi rele în ambele cazuri, zise 
Adrian cu amărăciune. 

- Nu sunt teolog, dar, din câte-mi amintesc, se spu- 
ne că ce-i în sufletul omului contează mai mult decât 
acţiunile sale. 

Adrian oftă şi lăsă mâna jos, zicând: 

-Sper că ai dreptate. N-am ce altceva să fac decât să 
sper, zise el și se ridică. Merg să stau cu Meriel. Vrei 
să o vezi? 

Richard nu prea voia, dar era sigur că Adrian își do- 
rea acel lucru. Încuviinţă din cap și-și urmă fratele către 
odaia bolnavei. Lângă pat stătea un călugăr cistercian - 
probabil infirmierul de la Fontevaile. Fata părea foarte 
mică și fragilă, cu chipul la fel de alb precum bandajele 
strecurate prin părul ei negru. Doar respirația ei chinui- 
tă dovedea că era încă în viață. 

La lumina slabă a unei singure lumânări, Richard nu 
recunoscu imediat mingea de blană ghemuită la picioa- 
rele patului. 

- Acolo este o pisică? întrebă el surprins, cu voce 
joasă, deși în acel caz trezirea suferindei ar fi fost o 
binecuvântare. 

-E pisica lui Meriel. A botezat-o Vânturel. Ținea... 
Adrian se corectă: Ține foarte mult la ea. 

De parcă ar fi simţit că se vorbea despre ea, pisicuța 
ridică puţin capul, privindu-i cu ochii ei aurii pe nouve- 
niți, apoi își băgă năsucul la loc sub coadă. Richard se 
gândi că era mai puţin neobișnuit să ai o pisică decât o 
raclă cu moaște precum cea așezată chiar la picioarele 
patului. Probabil erau moaștele unui sfânt, aduse de in- 
firmier de la mănăstire ca să ajute la vindecare. 

Richard se gândi cu cinism că cei de la Fontevaile 
făceau tot posibilul să-și mulțumească protectorul, care 
făcuse contribuții generoase de-a lungul anilor. Era 
însă la fel de adevărat că William și Adrian erau buni 
prieteni şi că starețul era un om plin de compasiune. 
Chipul ei liniștit îi atrase din nou atenţia. Racla cu 
moaște era un tratament la fel de bun ca oricare altul, 
căci doar un miracol îi mai putea salva viața. 

Călugărul se ridică şi se apropie de Adrian. 

- Lord Adrian, mă tem că nu va rezista până dimi- 
neaţă. Trebuie să chemaţi neapărat preotul ca să facă 
ultimele ritualuri. 

Nici nu era nevoie ca Richard să se uite la fratele său 
ca să-i simtă durerea profundă. Cu toate astea, Adrian 
grăi cu o voce controlată: 

- Bine, frate Peter. 

În câteva minute, preotul de la Warfield veni și, mur- 
murând în latină, o unse cu mir pe Meriel; îi mirui ochii, 
urechile, nările, buzele, mâinile și picioarele. Dacă avea 
vreo îndoială privind slujba unei femei despre care toată 
lumea din gospodărie ştia că încercase să se sinucidă, fu 
înţelept și nu le rosti cu voce tare. 

După aceea, nu le rămase de făcut nimic altceva decât 
să aștepte. Adrian observă într-un târziu că fratele său 
Richard era încă acolo, sprijinindu-se obosit de perete. 

Se apropie de el şi-i zise încet: 

- Nu e nevoie să mai rămâi. Trebuie să te fi epuizat 
drumul de la Montford. Du-te în patul meu, eu n-am 
să-l folosesc. 

Richard ridică privirea, ameţit de oboseală, dar încă 
treaz. 

- Eşti sigur? 

- Da. După ce se îndreptă, Adrian îi strânse mâna. 
Mulţumesc că ai venit. 

Richard i-o strânse și el, susținându-l atât cât îi stătea 
în putință, apoi se retrase. Plecase și preotul, astfel că în 
odaie nu mai erau decât Adrian și călugărul care moțăia 
într-un colț. Trase un scaun lângă pat și se așeză. Deoa- 
rece fetei nu avea cum să-i mai pese de gesturile lui, își 
permise să-i mângâie ușor faţa. Pielea ei rozalie ca petala 
unui trandafir ascundea o osatură delicată. Nu putea su- 
porta gândul că în curând avea să se stingă, că blândeţea 
ei luminoasă urma să fie îngropată. 

Adrian credea că existaseră momente de simpatie rea- 
lä între ei, doar că acţiunile sale de neiertat distruseseră 
orice posibilitate de a avea un viitor împreună. Îi cerceta 
chipul, încercând să memoreze fiecare linie și curbură. 

Un gând sumbru i se insinuă apoi în minte. Tânjise 
adesea după viața pe care o putuse avea la mănăstire, 
dar nu se întrebase niciodată cum ar fi fost să fie un om 
liber, cu o avere modestă. Dacă s-ar fi născut de același 
rang ca Meriel, ar fi întâlnit-o și ar fi luat-o de nevastă, 
ar fi cunoscut mai multă fericire decât urma să aibă vre- 
odată în calitate de conte. 

Orele se scurgeau, castelul se cufundase în linişte și 
fiecare răsuflare era mai grea decât cea de dinainte. 
Şi totuși, Meriel încă trăia. 

Adrian devenea tot mai tensionat şi se simţea neaju- 
torat, iar pentru el era o tortură la fel de îngrozitoare 
ca dacă ar fi fost tras pe roată. Clipa morţii ei ar fi lo- 
vitura supremă pentru el, o ultimă răsucire a roții, care 
i-ar sfărâma oasele şi trupul în multe bucăţi urlătoare. 
Sau poate chiar avea să-și piardă minţile, după cum se 
temea Walter. 

Cercetă mobilierul frumos al camerei și zidurile so- 
lide de piatră. Mulţi dintre oaspeţii săi o consideraseră 
cea mai luxoasă încăpere în care stătuseră vreodată, dar 
oare cum i se păruse lui Meriel? Ce gânduri îi umpluse- 
ră mintea în toate acele ore de singurătate? 

şi muşcă buzele când își aminti cum o privase în 
mod deliberat de orice companie și activitate, încercând 
s-o atragă în brațele lui, folosind plictiseala drept armă. 
În schimb, ea crescuse o pisică, hrănise păsările şişi 
găsise constant felurite mici activități ca să-şi păstreze 
mintea și mâinile ocupate. 

Era o femeie care nu se dădea ușor bătută, formi- 
dabilă în felul ei liniștit. Își aminti cum se așezase sub 
fereastră și privise cerul. 

Privise cerul... Un gând îi traversă mintea ca un ful- 
ger și se transformă într-o convingere absolută. Ştia din- 
tr-odată ce avea de făcut. Se ridică și trase păturile care o 
acopereau pe Meriel. Trupul ei mic și subţire era nemiş- 
cat ca un mormânt și părea de-a dreptul fantomatic. 

O înveli cu grijă într-o pătură. Alertat de zgomote, 
călugărul cistercian se trezi. 

- Milord? întrebă el, clipind confuz şi somnoros. 

- Nu-i de mirare că nu poate nici să moară, prinsă 
între acești pereţi, zise Adrian cu asprime, -ridicând-o 
în braţe: Ultimul lucru - singurul - pe care îl pot face 
acum pentru Meriel e s-o las să moară sub cerul liber. 
Aşa şi-ar fi dorit. 

- Dar aerul rece al nopții i-ar putea fi fatal, îl avertiză 
fratele Peter. 

Adrian zâmbi cu amărăciune.. 

-Cum i-ar putea înrăutăţi starea? 

După o clipă de gândire, călugărul încuviință din cap. 

- Prea bine. 

Luă lumânarea de la marginea patului și-i lumină 
contelui drumul în jos pe scări, printre toți oamenii 
care dormeau în sala mare, și apoi afară pe ușa mare 
de fier. 

Pe cer domnea o semilună ceruită, suficient de strălu- 
citoare cât să-i ghideze prin curte, către poarta din spate. 
Explicaţiile liniștite ale călugărului îl salvară pe Adrian 
de la a fi nevoit să vorbească, fapt pentru care se simțea 
recunoscător. Gardianul de la poarta din spate vru să 
trimită o escortă să-l protejeze pe conte, dar acesta îi 
înăbuși intenția cu câteva cuvinte dure. ÎI trimise apoi 
şi pe călugăr înapoi să se odihnească. 

Într-un final rămăseseră doar ei doi. Adrian se gândi 
că, dacă ar fi fost suficient de statornic în convingerea 
lui, ar fi găsit un loc liniștit unde s-o așeze pe Meriel și ar 
fi lăsat-o acolo, dar nu putea suporta gândul de a o lăsa 
să moară singură și nici de-a se priva pe sine de ultimele 
clipe pe care le mai avea ea de trăit. 

Urmând o cărare, o purtă în amonte, până când 
chiar și greutatea ei ușoară i se păru de nesuportat. Găsi 
apoi un locșor abrupt și înalt pe mal, cu vedere la apă. 
Se așeză și se sprijini de un copac, apoi o aranjă pe Me- 
riel în brațele lui, cu capul sprijinit de umărul său. 

Era un loc foarte liniștit. Lumina lunii lustruia supra- 
fața apei curgătoare. Mai jos de faleză se auzeau stuful 
foșnind ușor în vânt și câte o viețuitoare acvatică stro- 
pind. Dincolo de râu, zări siluetele albe și pufoase ale 

unor oi care dormeau. Din când în când, câte una mai 
agitată scotea câte un behăit plângăcios. 

Fără îndoială era numai în imaginația lui, dar Me- 
riel părea să respire din ce în ce mai puternic. li atinse 
obrazul și i se păru mai cald, însă asta putea să fie și din 
cauza mâinilor lui reci. În lumina lunii, chipul ei liniştit 
părea al unui copil care dormea. Tensiunea explozivă 
pe care o simţise în castel dispăruse, lăsând în urma ei 
calmul resemnării. 

Soarele răsărea foarte devreme în acea perioadă. Oda- 
tă cu apariția primelor raze de lumină pe cer, Adrian 
începu să-i vorbească. De vreme ce Meriel nu-l mai pu- 
tea auzi, vorbi în normandă, limba lui materna - limba 
inimii lui. 

- Starețul William spunea că iubirea divină e cea mai 
pură și mai profundă formă de iubire, pentru că, atunci 
când muritorii iubesc lucruri muritoare, de cele mai 
multe ori ajung să ucidă ce iubesc cel mai mult. Și asta 
am făcut și eu, zise privindu-i chipul palid, cuprins de 
o tristețe nemărginită. Te-am iubit din prima clipă 
în care te-am văzut, dar am fost prea prost şi prea orb să 
înţeleg ce-i în inima mea. Oftă și își lăsă capul pe spate, 
rezemându-l de trunchiul copacului. Şi, ca un muritor 
păcătos, am vrut să te am, să-ți tai aripile și să te închid 
într-o colivie ca să cânți doar pentru mine. Dar până la 
urmă m-ai învins, ai găsit o cale de-a zbura. Inspiră, cu- 
tremurându-se. Fie ca îngerii să te poarte către odihna 
veşnică, ma petite. 

li plăcea să creadă că îngerii erau prin apropiere, aș- 
teptând ca sufletul ei să-i părăsească trupul. Apoi aveau 
s-o ia de mână și să zboare departe, lăsându-l pe Adrian 
singur pentru totdeauna. 

- Of, Doamne! Dacă aş putea da timpul înapoi! stri- 
gă el, copleșit de durere. Dacă aș putea s-o iau de la 
capăt, aș face totul diferit. Aș încerca să-ți câștig dragos- 
tea cu bunătate, nu să te oblig prin forță. Și, dacă n-aş 
reuși, ți-aș accepta dorinţele și ţi-aș ura să fii fericită pe 
drumul tău. 

Meriel stătuse nemișcată în braţele lui, dar acum se 
mișcă pentru întâia oară, mutândur-și delicat greutatea, 
ca și când s-ar fi cuibărit mai bine la el în braţe. Adrian 
privi în jos, ştiind că nu fusese doar imaginaţia lui. Res- 
pira într-adevăr mai bine și mai lesne în acel moment, 
nu se chinuia la fel de mult ca înainte. Era oare posibil 
ca starea ei să fi început să se îmbunătățească? li puse 
două degete la gât şi îi simţi imediat pulsul. 

Un val de speranţă se răspândi prin venele lui. Adrian 
închise ochii și se rugă cu voce tare - avea glasul gâtuit 
şi vorbea sacadat. 

-Sfântă Fecioară, ştiu că probabil Îți doreşti blân- 
deţea şi bucuria lui Meriel în rai, dar, cu voia lui 
Dumnezeu, cruț-o. Cruţo. Acordă-mi șansa de a-mi is- 
păși păcatele și jur că voi face tot ce-mi stă în putere ca 
să-mi repar greșelile. li voi îndeplini orice dorință, chiar 
şi dacă-mi cere să-mi scot inima din piept. Pentru că o 
iubesc, Maică Precistă, o iubesc. Şi, dintre toți sfinţii 
din rai, Tu cunoşti cel mai bine iubirea omenească. 

Şi apoi se întâmplă minunea. După ani dureroși 
de goliciune interioară, Adrian putu simţi din nou 
bucuria harului spiritual. Se îndepărtase de Dumnezeu, 
dar în acea clipă se putea ruga din nou și fu iarăși învelit 
de mantia iubirii divine. Și se bucura la fel de mult să 
ştie, fără nici o urmă de îndoială, că sufletul lui Meriel 
fusese salvat. Îl alina să ştie că, după ce avea să moară, 
sufletul ei urma să-și găsească pacea în rai. 

Simţi o atingere diafană pe cap, precum aripa unui 
înger sau sărutul mamei pentru copilul ei adormit, și 
înțelese imediat de ce Meriel însemna atât de mult pen- 
tru el. De-a lungul anilor, Adrian pierduse legătura cu 
partea lui blândă și iubitoare - acea parte care-și găsise 
împlinirea la Fontevaile. Şi Meriel nu era doar femeia 
iubită, ci simbolul propriului lui suflet pierdut. Nu era 
de mirare că o iubea cu atâta disperare. Chiar dacă 
i se stingea în braţe, avea să-i rămână tămăduirea pe 
care o găsise prin ea. Și putea spera să o regăsească, vre- 
odată, în rai. 

- Mulţumesc, Maică Precistă, șopti el. Mulţumesc. 

O lungă perioadă de timp nu se mișcă și nu gândi 
nimic, ci pur şi simplu stătu acolo, învăluit în cea mai 
adâncă liniște pe care-o simțise vreodată. Deschise ochii 
când Meriel începu să se agite. Soarele răsărise și era 
suficientă lumină ca să-i vadă chipul delicat și frumos 
ca al unui copil divin. Se mișcă din nou, apoi deschise 
ochii și privi în sus către el. 

Lui Adrian i se tăie răsuflarea de încântare, nevenin- 
du-i să creadă că avusese loc o a doua minune. 

- Meriel? şopti el. 

Nu zicea nimic, doar îl privea solemn, ca un pui de 
bufniță cu ochii albaștri. Nu părea să-l recunoască, dar 
ochii ei sclipeau de inteligenţă - la fel ca înţelepciunea 
care se regăsea uneori în ochii nou-născuţilor, când 
întreaga lume le părea nouă și ciudată. Avea culoare 
în obraji și părea la fel de sănătoasă și de frumoasă ca 
atunci când o văzuse pentru prima dată. 

- Ştii cine sunt, Meriel? 

Sprâncenele i se apropiară, în timp ce clipi gân- 
ditoare. Dându-și seama că vorbise în normandă, 
Adrian repetă întrebările în engleză, dar ea tot nu-i 
răspunse. Se întreba temător dacă nu cumva îi fusese 
afectată mintea. 

Se lovise foarte tare la tâmplă, și fratele Peter susți- 
nuse cu convingere că îi fusese afectat creierul, dar nu 
putea şti în ce măsură. 

- M-am rugat pentru viaţa ta, și am să te iubesc în 
continuare, chiar dacă vei rămâne pentru totdeauna în- 
tro stare de simplitate nevinovată. Și poate că ar fi un 
dar de la Dumnezeu să nu-ți amintești cum m-am purtat 
cu tine. Zâmbi şi o sărută ușor pe frunte. Jur că voi avea 
mereu grijă de tine, ma petite, și, cât voi trăi eu, nimeni 
nu-ţi va face vreun rău. 

Şi ca o ultimă minunea nopţii, Meriel îi zâmbi și ea. 


Alan de Vere se opri la o tarabă din Evreux ca să 
cumpere o plăcintă cu mere, dar primi și un zâmbet co- 
chet. Zâmbi și el, că doar fata brutarului era o femeie 
frumoasă. Poate avea să mai treacă pe aici când va putea 

întârzia mai mult. Dar acum era timpul să-l servească pe 
Lord Theobald la castel. 

Alan merse vioi, ronțăind plăcinta și simțindu-se îm- 
păcat. Lord Theobald venise în Normandia ca să ajungă 
la un acord cu Geoffrey de Anjou şi reușise. Geoffrey 
era soțul împărătesei și, de vreme ce erau în relaţii bune, 
se folosise fericit de faptul că soția sa revendicase pă- 
mânturile tatălui ei ca să devină stăpânul Normandiei. 
Încurajat de Geoffrey, Theobald luase castelul unui ba- 
ron care stătuse ca un ghimpe în coasta acestuia. 

În timpul asediului, Alan fusese suficient de norocos 
să captureze un cavaler prosper și primise ca răscum- 
părare o sumă frumușică. Majoritatea banilor trebuiau 
investiţi la Avonleigh, dar în ziua aceea venise în oraș ca 
să caute un cadou pentru Meriel. Muncise întotdeauna 
mult, cu bucurie, nu se plânsese niciodată, şi tocmai de 
aceea voia să-i cumpere ceva scump. 

Îi fusese greu să se hotărască, deoarece comercianții 
locali aveau o gamă uimitoare de produse, dar până la 
urmă alesese o oglindă strălucitoare de argint. Spre deose- 
bire de mătase sau catifea, aceasta nu avea să se tocească, 
şi Meriel urma să-și tot vadă chipul frumos în ea. Chicoti, 
gândindu-se cum crezuse ea că doar surorile ei blonde și 
înalte moșteniseră frumusețea familiei. Nici una dintre 
ele nu era la fel de atrăgătoare ca ea, nici măcar soția 
lui William. 

Într-un an sau doi, urma să strângă zestre cât să o 
poată căsători cu un cavaler ca el, deși avea să-i simtă, cu 
siguranță, lipsa. Dar n-ar fi ales pe oricine; soțul lui Me- 
riel va trebui să fie un om respectuos și bun, care să se 
poarte frumos cu ea. Da, și bineînţeles că Alan avea s-o 
lase să-l cunoască și avea să-i permită să-și dea acceptul 
înainte de a se face vreun demers. 

Abia apoi urma să se poată gândi să-și caute și lui o 
soţie. Își linse sosul îndulcit cu miere de pe degete. Lord 
Theobald îi dăduse de înțeles că urma să-i pună o vorbă 
bună pe lângă rege. Nu toate moștenitoarele erau fiice 
de baroni și inaccesibile lui. 

Unele dintre ele erau moştenitoarele unor conace mo- 
deste, ca al lui, și și-ar putea găsi perechea printre ele. 

O jumătate de oră mai târziu, spălat și pieptănat, 
merse în biroul lui Theobald să vadă dacă stăpânul său 
avea nevoie de el și îl găsi stând la masă îngândurat. 
Bărbatul în vârstă îl văzu când intră şi îi făcu semn să ia 
loc pe un scaun. 

- În această dimineaţă a sosit un mesaj de la Lady 
Amicia. Mă tem că sunt vești proaste. 

Alan se așeză pe scaunul pe care i se indicase. 

- E vreo maladie? Cu siguranţă castelul nu e amenințat. 

- Nu, vestea rea nu e pentru mine. Theobald era un 
bărbat scund, puternic și neînfricat în luptă, însă în 
acel moment se juca agitat cu pumnalul său, curățân- 
duşi unghiile şi evitându-i privirea. Soția mea a primit 
un mesaj pentru tine de la Avonleigh. Se pare că Lady 
Meriel a plecat într-o zi la călărie și nu s-a mai întors. 
Calul ei a revenit singur. Oamenii tăi au căutat-o, dar 
nici urmă de ea. Se presupune că a murit. Făcu o scurtă 
pauză. Amicia îţi transmite condoleanţe. Ştii că ţinea 
mult la sora ta - mi-a zis odată că o iubeşte cel mai mul- 
te dintre toate slujnicele. Toţi ţineam mult la ea. Era ca 
o zi de primăvară. Îmi pare rău, băiete. 

Nu era posibil. Amorţit, Alan încercă să înțeleagă cu- 
vintele baronului. Nu putea să fi dispărut; nu Meriel - 
atât de veselă și de plină de viață. Cine-ar putea vrea să-i 
facă vreun rău? 

- N-a murit, zise el răgușit. Ai zis că nu au... că nu au 
găsit cadavrul. N-au căutat suficient. Poate a avut un ac- 
cident şi e îngrijită de vreun sătean. Poate e deja acasă, 
cerându-și iertare pentru îngrijorarea pricinuită. 

- Alan, ştii foarte bine că nu înseamnă nimic faptul 
că n-au găsit-o, zise baronul milos, dar nedorind să-l în- 
curajeze să-și facă iluzii. Putea să fi fost ucisă şi îngropată 
de tâlhari. Sau se poate să fi căzut de pe cal și să-și fi rupt 
gâtul; lupii n-ar mai lăsa nici o urmă. 

-Nu! insistă Alan, incapabil să accepte că vorbele 
baronului ar putea fi adevărate. Nu pot crede că a mu- 
rit până n-o caut eu însumi. Era un gând care-i dădea 

putere. Nimeni n-ar fi căutat-o pe Meriel la fel de mult 
ca el. Ştia cum gândea și cu siguranţă ar vedea ceva ce 
le scăpase celorlalți. Îl privi pe baron, implorându-l. 
Ţi-ai atins obiectivele pentru perioada asta și n-ai plă- 
nuit nici o altă campanie. Te rog, milord, permite-mi să 
mă întorc în Anglia. 

- Dacă trebuie, cred că mă voi descurca și fără tine, 
admise Theobald și oftă, cu o privire tristă. Dar nu te 
amăgi, Alan. Cum e posibil ca Meriel să fie în viaţă și 
oamenii tăi să nu fi auzit despre asta? 

- Nu ştiu, zise Alan, cu voce sumbră. Dar am de gând 
s-o găsesc. 

După ce se retrase, Alan își strânse repede bagajul, ca 
să fie gata de plecare în zori. Aproape că își pierdu stăpâ- 
nirea de sine la vederea oglinzii de argint. Chiar în acea 
după-amiază o alesese bucuros pentru Meriel? Degetele 
lui lungi mângâiară modelul imprimat pe spate. Avea să 
poarte acea oglindă cu el, ca semn al determinării sale, 
până în clipa în care avea să dea de urma surorii sale. 

Şi, dacă era cu adevărat moartă și pierise de mâ- 
na unui om, Alan nu avea să-și afle odihna până n-o 
răzbuna. 


capitolul 10 


La început fusese lumina, un potop de bucurie pură, 
care o învăluise în interior și la exterior. Lumina fusese 
plină de fiinţe falnice, splendide și diafane, care o mân- 
gâiaseră și-o vindecaseră. Fusese pe punctul de a pleca 
cu ele, dar vocea o atrăsese înapoi. Deși nu înţelesese 
sensul exact al cuvintelor, emoția lor puternică îi năpă- 
dise inima. 

Se întorsese curioasă și tulburată din lumină, ur- 
mând acel glas, și descoperise cea mai frumoasă creatură 
pe care o văzuse vreodată. El era prima ființă pe care-și 
amintea s-o fi văzut clar. Răsăritul soarelui îi tivea părul 
cu argintiu-aurit, și o privea cu atât de multă tandrețe, 
încât ea crezuse că e un înger. Devenise apoi confuză, 

încercând să-și amintească ce erau îngerii și cine-i spu- 
sese despre ei. 

Dar nu mai conta. O sărutase pe frunte și o făcuse să 
se simtă atât de protejată, încât adormise la loc. 

Când se trezi a doua oară, el era tot acolo, dar prea 
departe - nu o mai ţinea la fel ca prima dată. Se apro- 
piase însă imediat, după ce-l privise cu reproș. li vorbi- 
se din nou, și de data aceea sensul cuvintelor îi părea 
mai apropiat, mai la îndemână, și ştia că în curând va 
putea înţelege. 

li privea cu atenţie pe toţi care intrau și ieșeau din 
camera ei. Era un bărbat îmbrăcat într-o robă deschisă 
la culoare, cu mâinile blânde și fără pic de păr în vârful 
capului. I se spunea Fratelepetru. Era și o tânără care-i 
aducea de mâncare, îi pieptăna părul şi-i vorbea prie- 
tenos. Se numea Margery. Mai era o creatură mică și 
blănoasă, cu un chip caraghios. Dormea pe cufărul ei 
şi O trezea dimineața. Fu foarte mulțumită de sine când 
își aminti că se numea pisică. Mai erau una sau două 
persoane care veneau din când în când și-o priveau cu 
multă curiozitate, ca şi când ar fi fost ceva ciudat cu ea. 
Şi poate chiar era. 

Dar unul singur era cel mai important, îngerul ei, 
care se numea Lordadrian. El avea mereu ochii blânzi, 
dar trişti. Nu o atingea niciodată. lar ei nu-i plăcea asta. 
Se simţise fericită și în siguranţă în brațele lui, iar în 
clipa aceea nu era la fel de bine. 

Când se trezi din nou, el era lângă patul ei. Când 
deschise uşor ochii, el îi zise: 

- Bună dimineaţa, Meriel. 

De data aceasta îi înţelese cuvintele și fu foarte mul- 
țumită. Era la fel de încântată că mâna lui se afla pe 
marginea patului. Întinse mâna şi-l prinse strâns. 

- Mă numesc Meriel? întrebă ea. 

Vocea-i suna ciudat, nefolosită. Trebuia să o foloseas- 
că atunci. 

Chipul lui Lordadrian se lumină de parcă înghiţise 
soarele. Avea ochi frumoși, de un cenușiu transparent, 
iar ea putea simţi cum i se schimbau emoţiile în adâncul 

sufletului. Într-adevăr, putea închide ochii și tot știa ce 
simţea el. În acel moment era fericit. 

- Da, tu eşti Meriel. Îţi aminteşti ce s-a-ntâmplat? 

Ea medită puţin. Meriel. li plăcea numele ei. 

- Eram sub un copac. Tu... Căută un cuvânt, apoi îl 
găsi. M-ai sărutat. Am adormit. Apoi m-am trezit aici. 

— Asta e tot ce-ţi aminteşti? 

Înţelese că sentimentele lui erau un amestec de dez- 
amăgire și ușurare. Nu înțelegea de ce. Avea să întrebe 
mai târziu ce însemnătate aveau sentimentele acelea, 
căci în acea clipă oricum n-ar fi înţeles răspunsul. Îi ve- 
nea greu chiar și să-și găsească cuvintele să-i răspundă 
lui Lordadrian. 

- Ar trebui să-mi amintesc mai mult? 

- A fost un accident. Mi-a fost... ne-a fost teamă că 
s-ar putea să mori. Nu-ţi aminteşti de accident, sau ceva 
din viaţa ta de dinainte? 

- Îngeri, zise ea după un moment scurt de gândire. 
Dacă îmi pot aminti un singur lucru, mă bucur că îmi 
amintesc de îngeri. 

Îi zâmbea foarte blând, iar ea speră s-o sărute din 
nou. Îi veni o idee strălucită. Poate era rândul ei. Poate 
n-o va săruta până nu îl săruta ea. 

Ea - trebuia să înceapă să se gândească la ea ca la 
Meriel - se ridică în șezut. Se încruntă pentru că nu 
putea ajunge la fruntea lui, dar cu siguranţă putea face 
compromisuri. Se aplecă și îl sărută. Când buzele îi atin- 
seră obrazul, îi simţi întreg corpul inundat de un val de 
tensiune. Se retrase și-l întrebă neliniștită: 

- Am greșit cu ceva? 

Simţi că el făcu un efort să se relaxeze și să spună pe 
un ton liniștitor: 

- Nu, doar că m-ai surprins. Văd că te simţi mult mai 
bine. Te doare ceva? 

Meriel se gândi, apoi își atinse ceafa. Părul îi fuse- 
se ras pe o mică porțiune și-i fusese aplicat un bandaj. 
O durea, dar doar puţin. Se ridică în pat și trase de 
gulerul rochiei, dezgolindu- -şi umărul. Când își atin- 
se umărul, acesta începu să pulseze. Își dădu seama 

că simţise o pulsație asemănătoare în piciorul stâng, 
așa că dădu la o parte păturile și-și ridică rochia ca să 
cerceteze. Avea încă un bandaj, de la jumătatea coapsei 
şi până la gambă, dar nu o durea prea tare. 

-Nu mă doare prea tare, hotărî ea, flexându-și picio- 
rul în aer. 

Se uită apoi la Lordadrian și văzu că îi privea fascinat 
picioarele, de parcă n-ar mai fi văzut așa ceva. Meriel se 
uită în jos şi-şi plimbă curioasă mâna de-a lungul for- 
melor, de la călcâi până la coapsă, dar erau doar niște 
picioare obișnuite. Îl privi nesigură pe Lordadrian: 

- S-a-ntâmplat ceva? 

Bărbatul ridică privirea să o întâlnească pe a ei, apoi 
îi zâmbi din nou, deși ea putea simți că îi venea greu. 

- Nimic, doar că te refaci foarte repede. leri ai stat 
toată ziua în pat, nemișcată, și n-ai vorbit deloc, încât 
ne-am gândit că poate nu poţi. Dar acum pari aproape 
gata să te dai jos din pat. 

Ce idee minunată. Își aruncă picioarele peste mar- 
ginea patului înalt și se desprinse. Doar că picioarele 
nu voiau să funcționeze. Poate de-asta se holbase Lorda- 
drian la ele. 

O prinse imediat când dădu să cadă. Atingerea o adu- 
se mai aproape de corpul său. Meriel zâmbi. Era exact 
ce-şi dorise. Își petrecu braţele în jurul taliei lui și se 
ghemui lângă el, savurând căldura și puterea brațelor 
lui care o înconjurau. Mirosea frumos. L-ar fi recunos- 
cut oriunde. 

-Nu e rândul tău să mă săruți? întrebă ea, lipindu-și 
trupul de al lui. 

- Poftim? întrebă el uimit. 

Îl simţi încordându-se din nou. Se apropie şi mai 
mult, fascinată de modul în care o parte a corpului lui 
se întărise, schimbându-și forma. 

-Tu m-ai sărutat primul, așa că te-am sărutat eu 
acum, explică ea pe un ton puţin întrebător. Întoarse 
fața în sus ca să-l privească, încercând să înțeleagă. Cre- 
deam că e rândul tău să mă săruți. Sau nu așa funcțio- 
nează lucrurile? 

Buzele lui erau la câțiva centimetri distanță de ale ei. 
Oare un sărut era și mai savuros dacă ambele persoane 
își atingeau buzele? Îi plăcea forma gurii lui. Oare ce 
gust avea? 

Spre exasperarea ei, nu avu timp să afle, pentru că 
Lordadrian o ridică în braţe și o aşeză la loc pe pat. Îna- 
inte să aibă ocazia să se îndepărteze îi prinse mâna, așa 
că se așeză pe marginea patului. 

- Sărutările sunt foarte speciale. Uneori au loc în- 
tre oameni care țin foarte mult unul la celălalt. Dar 
nu se dau tot timpul sau oricui, îi explică el cu o 
mină serioasă. 

Se încruntă, căci nu îi plăcea explicaţia. 

-Nu ţii la mine și de-aia nu vrei să mă săruți din nou? 

i păru neajutorat, așa că începu să se întrebe dacă și el 

avea probleme în a o înţelege, cum i se întâmpla ei. 

i zâmbi apoi blând - acela fusese primul lucru pe care 
și-l putuse aminti clar - și-i mângâie obrazul. 

- Ţin foarte, foarte mult la tine. Doar că nu ţi-a fost 
bine și nu cred că-i cel mai bun moment pentru săru- 
tări. Trebuie să-ți recapeţi puterile, și apoi vom mai 
putea vorbi despre asta. 

Poate că avea dreptate... chiar se simțea foarte obosi- 
tă. Probabil că Lordadrian știa acest lucru, pentru că se 
ridică, îi lăsă mâna și o acoperi cu păturile. 

- Odihnește-te, Meriel! Mă întorc mâine. 

Ea se întinse și-i atinse părul strălucitor. Se simțea 
la fel de frumos precum arăta - era moale și viu, semă- 
nând cu fire de mătase filate. 

- Poate... poate doar un sărut? Pentru noroc? 

-Unul pentru noroc, încuviință el și se aplecă să-i 
sărute fruntea. 

Atingerea buzelor lui calde o făcea să-și dorească să 
toarcă precum o pisică. Era o senzaţie atât de plăcută, 
liniștitoare, dar și care... îi dădea fiori. li spusese că vor 
mai discuta despre sărutări după ce își va recăpăta forțe- 
le. I se părea un motiv excelent să se însănătoșească cât 
mai repede cu putință. 

Meriel adormi aproape imediat, cu zâmbetul pe buze. 
Adrian nu putea face altceva decât să o privească tul- 
burat. Nu se întrebase niciodată ce se întâmpla după 
ce avea loc o minune, dar, în acele condiţii, părea să fi 
aflat. Cu o zi înainte se temuseră că avea leziuni cere- 
brale şi că nu va mai putea decât să privească lumea cu 
ochi nevinovaţi. 

În acea zi era o cu totul altă persoană. Nu, nu chiar 
alta, era tot Meriel, însă fără amintirile care îi defineau 
viaţa. Oare în curând își va aminti mai multe despre 
trecutul ei? Era imperativ să-l găsească pe fratele Petru 
şi să-i spună cât de mult se îmbunătăţise starea ei. Poate 
călugărul va şti ce urma să i se întâmple. Zâmbi cu tris- 
tețe și părăsi camera. Orice copil suficient de mare să 
meargă și să vorbească ştia ce se cuvenea şi ce nu. Meriel 
părea să-și fi pierdut şi bunăcuviința odată cu aminti- 
rile. Naturaleţea cu care expunea părți mari din trupul 
ei superb îi punea la încercare autocontrolul. Fusese şi 
mai rău când căzuse, și-apoi se cuibărise în brațele lui. 
Doamne, dar cât de firesc îi păruse! 

Ar fi trebuit să ştie că nu era suficient să se căiască 
pentru comportamentul său, ci să-şi dea seama că va 
urma şi-o pedeapsă. Se părea că Dumnezeu avea un simț 
al umorului total neașteptat, fiindcă Adrian își dorise 
ca Meriel să se apropie de el de bunăvoie, și în acel mo- 
ment exact asta făcea. Cu toate acestea, nu putea accep- 
ta în mod onorabil, pentru că, în acțiunile ei, era la fel 
de neştiutoare ca un copil. Era cea mai subtilă și mai 
frustrantă pedeapsă pe care și-ar fi putut-o imagina - 
un iad cu totul şi cu totul special. Faptul că-i refuzase 
invitația dovedea că era mult mai aproape de sfințenie 
decât crezuse. 

Într-o singură zi, Meriel își revenise foarte mult. După 
încă o zi, era posibil să se refacă în întregime şi poate 
chiar să-şi recapete memoria și ura față de Adrian. Ar fi 
fost ticălos şi nebun să profite de starea ei inocentă din 
acel moment. Trebuia să fie preocupat doar de ea şi de 
bunăstarea ei. Şi totuși, în timp, după ce își va reveni 
complet, dacă tot va mai dori sărutări şi apropiere... 

Jurase să-i îndeplinească orice dorință, și nu avea nici 
cea mai mică intenţie de a încălca acel jurământ. Adrian 
îl găsi pe fratele Petru în grădina de ierburi aromatice a 
castelului, de unde lua butași. li povesti despre îmbu- 
nătățirea miraculoasă a stării lui Meriel. Fratele Petru îl 
ascultă cu interes. 

- După o lovitură la cap, pot avea într-adevăr loc pier- 
deri de memorie, dar, de obicei, sunt uitate evenimente- 
le care au avut loc în preajma accidentului. Am auzit de 
cazuri de pierdere completă a memoriei, dar n-am văzut 
niciodată unul. Cred că e posibil ca la un moment dat 
să-și amintească trecutul ei, dar, bineînțeles, asta este 
în mâinile Domnului, zise și își făcu cruce. Faptul că 
tânăra a supravieţuit e un miracol, și numai Dumne- 
zeu ştie ce se va-ntâmpla în continuare. O mai examinez 
când se trezește. După aceea am să mă întorc la Fonte- 
vaile, pentru că nu mai am ce să fac aici. 

Adrian încuviință din cap, apoi se întoarse în camera 
lui şi-l chemă pe intendent. După ce termină cu trebu- 
rile obișnuite, contele ordonă ca nimeni din gospodărie 
să nu-i spună lui Meriel cum ajunsese la Warfield, sau 
ce se întâmplase după aceea. 

Apoi, întrucât Meriel avea nevoie de îndrumarea 
unei femei, o chemă pe slujnica Margery. Ştia că ti- 
nerele aveau de obicei tendinţa de a pălăvrăg:, așa că 
probabil se împrieteniseră. Adrian i-ar fi putut ordona 
femeii să stea departe de Meriel, dar știa din experien- 
tă că acel gen de interdicții ar fi fost ușor de ocolit, mai 
ales dacă femeia considera că avea datoria să-i spună 
prietenei ei ce se întâmplase. Era mai bine să o câștige 
de partea lui. 

După cum era de așteptat, când îi ordonă să nu-i 
spună lui Meriel despre trecutul ei, Margery plecă ușor 
capul în semn de supunere, însă în ochii ei se zărea to- 
tuși o sclipire de nesupunere. Adrian se lăsă pe spate 
în scaun. 

- Am impresia că nu ești de acord cu ordinul pe 
care ţi l-am dat. Ai ceva de spus? Vorbeşte liber, nu te 
voi pedepsi. 

Slujnica îl privi cu suspiciune, dar hotărî să-l creadă 
pe cuvânt. 

- V-aţi purtat rău cu ea, milord. Ar trebui să ştie 
acest lucru. 

-Ai dreptate în tot ce-ai spus, aprobă contele. Meri- 
tă să ştie adevărul, și am de gând să-i răspund la toate 
întrebările. Cu toate astea, prefer s-o fac când consider 
de cuviință, după ce își va reveni complet. 

Margery se gândi o clipă la ce spusese contele, apoi 
continuă: 

- Încă o mai ţineţi prizonieră? 

Adrian clătină din cap. 

-Uşa ei nu e încuiată și nici nu va mai fi vreodată. 
Deşi îmi doresc ca Meriel să rămână, e liberă să plece 
oricând vrea. 

Margery îl privi fără ocoliş pe conte. 

- De ce îmi spuneţi lucrurile astea, milord? Eu sunt o 
simplă servitoare. 

-Ai văzut-o pe Meriel astăzi? Când Margery încu- 
viință din cap, el continuă: Atunci, probabil ai văzut 
că în acest moment nu are nevoie de o servitoare, ci 
de o femeie care s-o înveţe lucrurile pe care majoritatea 
femeilor de vârsta ei le ştiu deja. Tu ești cea mai în mă 
sură să faci asta, și aș vrea să te am de partea mea, nu 
împotriva mea. 

- Bine, milord, n-am să-i spun nimic despre trecutul 
ei dacă spuneți că o veţi face Domnia Voastră. Margery 
făcu o reverență și se pregăti să plece. Totuși, nu se putu 
abține să nu mai pună o întrebare: Este adevărat că aţi 
cerut-o în căsătorie? 

- Da, şi după ce-și va reveni, o s-o mai întreb o dată. 

Margery plecă cu un zâmbet larg întipărit pe față. Era 
fără îndoială încântată de gândul romantic că stăpânul 
ei voia să se căsătorească cu o fată de origine umilă. Una 
peste alta, Adrian preferă răspunsul slujnicei față de cel 
al lui Sir Walter, care era pe jumătate convins că stăpâ- 
nul își pierduse mințile. 

Adrian petrecu restul zilei antrenându-se cu noii sol- 
daţi - era un antrenament bun pentru ei și un exercițiu 

bine-venit pentru el. Li se alătură și Richard, care mai 
era încă la Warfield, iar după-amiaza se încheie apoteo- 
tic cu cei doi înfruntându-se în duel. Erau la fel de buni 
în mânuirea sabiei, iar demonstraţia lor îi lăsase pe noii 
recruți cu gura căscată de uimire și admirație. 

n afara faptului că aveau parte de un antrenament pe 
cinste, era întotdeauna un lucru bun ca soldații să aibă 
respectul cuvenit pentru liderii lor. Chiar și Sir Walter 
recunoscu că, deși se îndoia de judecata contelui, nu era 
nimic în neregulă cu felul în care mânuia spada. 


După un sejur plăcut şi profitabil la Londra, Sir Vin- 
cent de Laon se întoarse la castelul Chastain. Guy de 
Burgoigne îl întâmpină nerăbdător. 

-Ai stat destul de mult. Ai găsit vreun evreu bogat 
interesat să se mute la Shropshire? 

Sir Vincent nu-i răspunse imediat, sorbindu-şi vinul 
înainte de a rosti: | 

- Da, am găsit, pe unul numit Benjamin LEveske. 

Contele încuviință, mulțumit. 

-Cu ce fel de negoţ se ocupă? 

- Cu o varietate de lucruri - lână, condimente, vin, 
lemn. Şi bineînţeles, şi cu cămătăria. Avem o rață boga- 
tă de jumulit. 

- Când va sosi? 

Sir Vincent ridică mâna. 

- Răbdare! Omul nu şi-a câştigat averea fiind prost. 
Vrea să vină în vizită la Shrewsbury, să discute cu ceilalți 
negustori şi să-şi caute o casă. După o scurtă pauză, adă- 
ugă răutăcios: Și, bineînţeles, vrea să-și cunoască cheza- 
şul şi protectorul - pe Lord Adrian. 

- Doamne sfinte, Vincent, ce joc faci? exclamă 
Guy. Nu-i putem permite să-l cunoască pe Warfield, și 
să fiu al naibii dacă joc rolul nemernicului ăluia cu 
față palidă. 

- Nici nu-i nevoie. Sir Vincent zâmbi agale, mulțumit 
de sine. Benjamin s-a interesat și a primit asigurări că 
Warfield e un om de onoare și că Shrewsbury e un oraș 
bine apărat, așa că e dispus să accepte invitaţia. Mă voi 

întâlni cu evreul și-i voi spune că, din păcate, contele e 
ocupat să-și apere arendașii de vecinii ticăloşi. Poate că 
ar fi momentul potrivit să atacăm micul donjon al lui 
Warfield... Am uitat cum îi zice, dar asta l-ar atrage cu 
siguranță departe de Shrewsbury. În orice caz, după ce-i 
voi prezenta lui Benjamin regretele tale profunde că nu 
poți ajunge la întâlnirea cu el, îi voi arăta casa goală pe 
care o deții în apropierea castelului. Este destul de fru- 
moasă ca să satisfacă dorințele unui negustor bogat. 
Am să-i spun că poate sta fără chirie, dacă își aduce fa- 
milia și afacerile la Shrewsbury. Cred că așa îl voi con- 
vinge. Evreii sunt niște diavoli foarte lacomi. 

Guy se gândi. Uneori îl enerva mintea foarte ageră 
a locotenentului său, dar de data aceea părea că avea 
un plan bun. Nu trebuia decât să-l atragă pe evreu în 
Shropshire. De îndată ce omul și aurul său ar fi intrat 
pe teritoriul lui Guy, ar fi putut fi jefuit cu ușurința cu 
care era cules un fruct copt. 

- Eşti sigur că o să vină? 

- Da, am făcut cercetări și mi s-a spus că Benjamin 
este nerăbdător să părăsească orașul, imediat ce găsește 
un loc potrivit. Se teme de nestatornicia gloatei londo- 
neze. Se gândeşte că s-ar putea întoarce împotriva comu- 
nității evreiești, așa cum s-a întâmplat acum câțiva ani în 
Norwich. Sir Vincent ridică din umeri. Chiar dacă 
evreii se află sub protecția personală a regelui, Ștefan 
nu şi-a putut stăpâni niciodată în totalitate regatul. Plus 
că l-au cam obosit atâția ani de război civil. Benjamin 
este de părere că, într-un oraş mic, unde oamenii se 
cunosc între ei, există șanse mai mici să izbucnească 
violențe, pentru că e mai ușor să ucizi un străin, decât 
un vecin pe care îl cunoşti. 

Contele pufni, fără să fie impresionat câtuși de pu- 
ţin. Dacă viaţa era atât de prețioasă pentru Benjamin 
l'Eveske, cu siguranță avea să plătească generos orice 
sumă pentru privilegiul de a și-o păstra. Poate Guy îl va 
lăsa să trăiască dacă va plăti destul, deși cel mai probabil 
n-avea s-o facă. Pe Guy Burgoigne nu-l interesau deloc 
viețile evreilor. 

A doua zi dimineață, înainte să plece înapoi la Mont- 
ford, Richard se mai întâlni o dată cu fratele său. Petre- 
cură ceva timp discutând despre cum să-și coordoneze 
patrulele obișnuite. Richard trecu apoi la un alt subiect 
care-l interesa: 

- Ştiu că ai avut alte lucruri pe cap, dar ai observat 
cât de ciudat a fost comportamentul lui Burgoigne din 
ultima vreme? 

Adrian își privi fratele întrebător. 

- La ce te referi? A fost doar surprinzător de liniştit. 
Medită o clipă asupra cuvintelor pe care tocmai le ros- 
tise, apoi încuviință din cap. Da, înţeleg ce vrei să spui. 
Guy a fost mult prea liniștit, nu-i așa? 

- Exact. 

Richard se ridică și se îndreptă spre fereastra cea 
mare. Bucăţi noi de plumb dădeau în vileag panourile 
de sticlă recent înlocuite. Adrian evita să privească fe- 
reastra, dar nu era nimic surprinzător în asta. Richard 
se întoarse la scaunul său. 

- Guy a atacat în mod constant și ne-a produs oarece 
pagube, dar până acum n-a existat nici un asediu impor- 
tant. Imediat ce ripostăm, se retrage rapid. Mă întreb 
ce plănuiește. A 

Adrian se lăsă pe spate în scaun, încruntat. Își con- 
centrase atenția doar asupra lui Meriel, așa că, fără 
să-și dea seama, se simţise recunoscător pentru cât de 
liniștite fuseseră lucrurile în acea perioadă. Dar, ţinând 
cont că se dădea o luptă pentru deținerea controlului în 
Shropshire, nu era deloc o situaţie firească. 

- Bănuiesc că n-a devenit dintr-odată chibzuit, înţele- 
gând că nu ne poate învinge. 

- Guy? Chibzuit? N-are mai multă minte decât un 
mistreţ nebun, pufni Richard. Cel mai probabil cre- 
de că vom fi atât de mulțumiți de noi, încât vom lăsa 
garda jos. De vreme ce n-are suficienți oameni ca să 
amenințe serios Warfield sau Montford, probabil pune 
la cale vreo trădare. 

- Poate că asta e, zise Adrian încet. La începutul anu- 
lui, când am fost în Normandia, am auzit că un lord 
englez se interesa de trupe de mercenari. Însă, cum nu-i 
ceva neobișnuit, n-am dat prea multă atenţie acestui 
fapt. Dar dacă Burgoigne vrea să-și întărească forțele 
într-atât, încât să poate cuceri Shrewsbury? 

- Dacă există măcar vreo posibilitate să se întâmple 
asta, ar trebui să atacăm noi primii. Un joc al așteptării 
e potrivit atunci când doi dușmani au forțe egale. Dacă 
Guy încearcă să schimbe datele problemei, ar trebui să 
ducem lupta la el. 

- Poate că ai dreptate, zise Adrian şovăielnic. Până în 
acel moment evitase astfel de tactici, știind că mercena- 
rii ar fi produs pagube prea mari, dar probabil că nu-și 
mai permitea să aibă astfel de scrupule. Nu vreau să 
atac în pripă, dar am să trimit vorbă în Normandia 
să întreb dacă vreunul dintre prietenii noștri are vreo 
veste care-ar putea indică faptul că Burgoigne angajea- 
ză mercenari. 

Înainte ca Richard să apuce să mai spună ceva, ușa 
de deschise larg și Meriel aruncă o privire înăuntru, 
prudentă. Când îl văzu pe Adrian, pe chip îi înflori un 
zâmbet care-ţi oprea inima-n loc, după care intră. Purta 
veșmântul albastru pe care i-l dăruise el, pe care cineva 
îl reparase atât de bine, încât era imposibil să-ți dai sea- 
ma că fusese sfâșiat. În afară de o oarecare rigiditate în 
mers, nu mai era altceva care să indice să fusese atât de 
aproape de moarte. 

-Pot să stau cu tine o vreme? întrebă ea. Promit să 
nu te încurc. 

- Desigur, zise Adrian, incapabil de a rezista farme- 
cului ei de spiriduș. ll prezentă apoi pe însoțitorul său: 
Acesta este fratele meu, Sir Richard FitzHugh. El o să 
plece în câteva minute. După aceea putem ieși la o plim- 
bare dacă vrei. 

- O, da, te rog, zise Meriel făcând o reverență în fața 
lui Richard. Sunt onorată să vă cunosc, milord. 

Richard făcu o plecăciune, cu aceeași curtoazie pe 
care i-ar fi acordat-o împărătesei, în timp ce Adrian 

urmărea amuzat schimbul de politețuri Oare își amin- 
tise Meriel cum se făcea o reverență, sau Margery 
începuse deja s-o înveţe bunele maniere? Avea să se inte- 
reseze mai târziu. Cei doi bărbaţi reveniră la discuţia lor, 
iar Meriel începu să se miște prin încăpere, atingând și 
ridicând curioasă obiecte și studiind diverse texturi 
cu vârful degetelor. Adrian spera din tot sufletul ca ea să 
nu-și amintească niciodată ce se întâmplase ultima dată 
când fusese în acea cameră. 

Richard se ridică să plece, iar Meriel se apropie de 
ei, timidă. 

- Îmi cer scuze, am auzit fără să vreau. Luptaţi într-un 
război? 

- Nu e chiar un război, explică Adrian, mai degrabă o 
ceartă cu un vecin irascibil. Cu toate astea, Warfield va 
fi în siguranţă. E unul dintre cele mai puternice castele 
din Anglia. 

Ar fi zis mai mult, dar își dădu seama de un amănunt 
care-l lăsă fără cuvinte. Ei discutaseră în normandă. 
Nu doar că Meriel le înțelesese cuvintele, dar în acea 
clipă vorbea la fel de fluent ca ei doi. Meriel îl privi 
uimită, simțind că era ceva în neregulă. Adrian zise, si- 
lindu-se să pară calm: 

- Nu știam că vorbeşti limba normandă. 

- Limba normandă? întrebă Meriel curioasă, apoi 
faţa i se lumină. A, înţeleg, e o altă limbă. Până acum 
am vorbit în engleză, nu-i așa? 

- Da. Adrian începu să-i vorbească apoi într-o a treia 
limbă: Ştiai și limba velșă. Îţi mai amintești? 

- Da! îi răspunse ea în aceeași limbă. Și știu și latina. 

Meriel se grăbi să ia o carte din biblioteca lui Adrian, 
răsfoi până la o anumită pagină, citi câteva rânduri în 
limba latină, apoi îl privi ca un cățeluș care tocmai exe- 
cutase un truc nou. De vreme ce Adrian rămăsese fără 
cuvinte, Richard o întrebă: 

- Ştii ce înseamnă rândurile pe care tocmai le-ai citit? 

- Desigur, sunt din Evanghelii. Meriel citi din nou 
şi traduse: „La început a fost Cuvântul și Cuvântul era 
la Dumnezeu și Cuvântul a fost Dumnezeu“. Se scuză 

apoi: Nu ştiu ce înseamnă exact cuvintele astea, dar așa 
se traduce. E foarte frumos, nu-i așa? 

- Da, foarte frumos. Şi ai citit foarte bine. Adrian în- 
ghiți în sec. Meriel, pot să te rog să mă aștepți în camera 
ta? Vin în câteva minute. 

- Desigur, zise ea binedispusă. 

Făcu o reverență serioasă în fața lui Richard, apoi 
una cochetă în fața lui Adrian, și părăsi camera. Ambii 
bărbați o priveau uimiţi. 

- Pare a fi galeză, zise Adrian încet. 

- Dar vorbeşte ca o nobilă normandă. Ai zis că vor- 
beşte cu un accent din sudul Țării Galilor, așa că poate 
acolo a învățat normanda, aflându-se în slujba unei no- 
bile normande. Richard chicoti răutăcios, în timp ce se 
îndrepta spre ușă. Cu siguranţă ai prins o pradă foarte 
neobișnuită, în acea zi la vânătoare. Poate ar trebui să 
afli dacă nu cumva ştie şi limba greacă. 

-Ai un simţ al umorului deplorabil, zise Adrian de- 
loc amuzat. 

- Desigur, încuviință cordial fratele său. Rămas-bun... 
îți urez să descifrezi cu bucurie enigma domniței tale 
misterioase. 

Adrian rămase neînduplecat, privindu-și fratele ple- 
când. Cine naiba era Meriel și câte alte lucruri reuşise 
să-i mai ascundă? Gândindu-se, îşi dădu seama că Meriel 
nu negase niciodată că vorbea normanda, dar cu sigu- 
ranţă îi încurajase convingerea că nu cunoştea limba. 

Totuşi, abilitatea ei de a vorbi limba normandă nu 
se putea compara cu șocul pe care Adrian îl resimțise 
descoperind că putea să citească la fel de bine ca și el. 
Oricare i-ar fi fost trecutul, cu siguranță includea și o 
educaţie excelentă. Totuși, era încă posibil să fi fost, aşa 
cum pretinsese, o fată galeză de origine umilă - edu- 
caţia era foarte importantă pentru galezi -, dar la fel 
de bine putea fi oricine altcineva. Meriel putea fi chiar 
şi normandă, în ciuda aspectului galez, sau pe jumătate 
normandă, dar posibilitatea aceea îi părea improbabi- 
lä. Nu s-ar fi cuvenit ca o doamnă normandă să umble 

singură prin pădure, şi cu siguranță nu fusese îmbrăcată 
ca o doamnă. , 

Oftă şi se îndreptă spre camera fetei. În acel moment, 
amândoi ştiau la fel de puţine lucruri despre trecutul 
ei. Totuși, observând atent lucrurile pe care şi le amin- 
tea, ar fi putut deduce mai multe despre trecutul ei. Cel 
puţin acum nu mai încerca în mod deliberat să-i ascun- 
dă lucruri. 

Fata îi aruncă un zâmbet luminos când intră în ca- 
mera ei, de parcă soarele ar fi răsărit și ar fi apus odată 
cu el. Felul în care îl privea îl făcea să se simtă umil. 
Nici un bărbat n-ar fi putut fi demn de o asemenea ado- 
raţie, şi poate că faptul că trebuia să trăiască asta, când 
Adrian se ştia nevrednic, era o altă pedeapsă subtilă. 

- Te simți suficient de puternică să facem o plimbare 
în grădină? 

- O, da, mă simt foarte puternică azi. _ 

Meriel avea o expresie plină de speranţă. Își aminti 
imediat că-i spusese că vor mai discuta despre sărutări 
când se va simți mai puternică. Avea să fie interesant de 
văzut ce va fi mai tare: onoarea lui sau senzualitatea ei 
inocentă. În timp ce o însoțea în jos pe scări, mâna 
ei subțire o strânse încrezătoare pe a lui. În acel moment 
n-ar fi pariat că onoarea lui va ieși câștigătoare. 


Ajunşi în grădină, Lordadrian rosti pe un ton de scuză: 

- Mă tem că grădina e una simplă. Castelul e destul 
de nou, şi n-am găsit încă suficient timp ca să ne ocu- 
păm de ea cu atenție. 

În ciuda asigurărilor sale că-şi revenise complet, Me- 
riel obosise destul de repede. Găsiră un loc umbrit, pe 
o bancă de piatră, sub copacii care fuseseră lăsați nea- 
tinşi într-un colţ al grădinii mari, imprejmuite de ziduri. 
Un gard de spini împărțea zona în două. De cealaltă 
parte se afla grădina necesară bucătăriei, unde erau 
plantate ierburi aromatice, viță-de-vie şi pomi fructiferi 
tineri. lar dincoace de gard fuseseră plantate câteva flori 
şi tufişuri, dar peste tot se întindea un covor de iarbă. 

- S-ar putea face multe, zise Meriel, poate o fântână 
acolo... indică ea un loc, apoi continuă: Crezi că s-ar 
putea aduce apă ca să fie construită o fântână? 

- Dacă așa ţi-ai dori, s-ar putea, da. 

-Şi-n jurul ei am putea planta straturi de flori. Tran- 
dafiri desigur, la fel de frumoși ca aceștia. Luă în mână 
un boboc înflorit perfect și inhală parfumul cu plăcere. 
Avea un miros și mai dulce pentru că îl culesese și i-l 
dăduse el. Dar ar trebui să mai fie și alte soiuri, cum 
ar fi violetele, crinii, panseluțele - suficiente soiuri ca 
să fie flori de la începutul primăverii și până la îngheț. 
Unele ar putea fi puse chiar în albii, ca să poată fi muta- 
te în seră peste iarnă. Văzându-i expresia amuzată, Me- 
riel se opri, ruşinată: Îmi cer scuze, Lordadrian, n-am 
vrut să vorbesc atât, ca și când n-ai fi capabil să-ți proiec- 
tezi propria grădină. 

- Nu-ţi cere scuze, ma petite. Timpul meu a fost împăr- 
tit în general între lupte și supravegherea pământurilor. 
N-am avut prea multă vreme la dispoziție să mă gândesc 
ce-ar trebui făcut aici. Arătă spre spaţiul deschis. De gră- 
dina unui castel se ocupă de obicei doamna casei. Din 
moment ce se pare că ştii foarte multe despre grădini, 
dacă vrei, te poți ocupa tu să o îngrijești și să o proiec- 
tezi. Și nu-mi mai spune Lord Adrian. Aş prefera să-mi 
spui Adrian. 

- A, deci de obicei se folosește porecla Adrian, nu 
Lord? 

- „Lord“ e un titlu de onoare, nu o poreclă, îi explică 
el serios, dar cu o sclipire în privire. Numele meu este 
de fapt Adrian de Lancey. 

- Aaa! exclamă ea, căci acum putea plasa informația 
într-un context mai larg. La fel și cu Fratelepetru. „Fra- 
te“ este un alt titlu de onoare, iar Petru e numele lui 
real, nu-i așa? 

- Exact, dar a fi frate este un altfel de onoare față de 
a fi lord. Adrian o privi gânditor. Îți aminteşti lucruri- 
le aproape imediat când cineva îţi vorbeşte despre ele. 
Poate că îți vei aminti și dacă îți pun întrebări despre 
trecutul tău. 

- Ce idee bună. 

Meriel înclină uşor capul şi aşteptă să înceapă cu 
întrebările. 

- Îţi aminteşti de unde eşti? 

Se gândi intens, dar nu-și putu aminti. Văzând-o că 
se încruntă, el continuă: 

- Îţi aminteşti cum îl cheamă pe tatăl tău? 

Oricât ar fi încercat, nu-și putea aminti nimic. Îngri- 
jorată, Meriel începu să-şi muște buza de jos. 

- Vorbeşti bine trei limbi, dar care e limba ta ma- 
ternă? Eşti normandă? Pentru că nu primi un răspuns, 
Adrian încercă să o ajute: Galeză? 

- Îmi pare rău, zise ea supărată. Sprâncenele îi trădau 
neliniștea. Nu pot. Îmi amintesc limba latină și grădini, 
dar nimic despre mine. 

- Nu-ţi face griji, ma petite, zise repede Adrian, petre- 
cându-și un braț protector în jurul ei. Poate îţi vei amin- 
ti în timp. Şi dacă nu, nu-i nici o problemă. 

Meriel se sprijini de el, simțindu-se ca întotdeauna 
la căldură și în siguranţă în apropierea sa. În același 
timp, simţi că Adrian era oarecum ușurat aflând că 
nu-și putea aminti mai multe. Oare de ce? Pentru prima 
dată, se gândi că situaţia ei, faptul că se afla la Warfield, 
era puțin ciudată. Cu cât se gândea mai mult, cu atât 
i se părea mai ciudat. 

- Pot să te întreb și eu ceva, Adrian? 

- Desigur, zise el retrăgându-și braţul. Orice doreşti. 
Am să-ți răspund dacă pot. 

- Cum se face că nu se știe nimic despre mine sau 
familia mea? Doar am o familie, nu? 

Îşi alese cu grijă cuvintele şi îi răspunse: 

-Te-am găsit singură în pădurea regală din apropie- 
re. Căzuseși de pe un cal și te răniseși puțin. Ai refuzat 
să spui prea multe despre tine, dar susțineai că vii din 
Gwynedd, din Țara Galilor. Ai spus că fratele tău avea o 
fermă mică acolo și că aveai o soră în Lincoln. 

-Dar nu m-ai crezut? întrebă ea, interpretând bine 
tonul vocii lui. 

El clătină din cap. 

- Te contraziceai singură, spuneai lucruri fără nici un 
sens. Se poate să fi fost ceva adevăr în povestea ta, dar 
habar n-am cât de mult. 

- Dar de ce-aș fi minţit? întrebă ea, nedumerită. 
Nu cred că aș fi făcut-o fără să am un motiv. 

- Sigur ai avut un motiv, Meriel, dar nu știu care a 
fost. Adrian zâmbi pieziș. Dacă aș fi știut, răspunsul ar 
fi venit de la sine. 

Meriel se încruntă, inhalând încă o dată parfumul 
trandafirului ei alb. Devenea tot mai confuză, pe mă- 
sură ce Adrian îi povestea, dar cea mai importantă 
întrebare abia atunci urma: 

- Nu înţeleg care e statutul meu aici, zise ea, șovă- 
ind. Arătă spre turnul care se înălța falnic deasupra lor. 
Acesta e castelul tău. Tu ești cel mai important om din 
Warfield, în timp ce eu sunt doar o persoană fără im- 
portanță pe care-ai găsit-o în pădure, și care a mai și 
minţit pe deasupra. De ce mi-ai acordat atât de mult din 
timpul și atenţia ta? Ce reprezint eu pentru tine? 

Urmă o pauză lungă, înainte ca el săi dea un 
răspuns: 

- Eşti femeia pe care voiam s-o fac soția mea. 

Il privi şocată, să vadă dacă nu cumva glumea, dar 
ochii lui limpezi de cuarț erau complet serioși. Văzân- 
du-i reacţia, o întrebă: 

- Îţi amintești de căsătorie, sau trebuie să-ți explic? 

Meriel înghiți în sec, apoi privi în jos, răsucind 
tulpina trandafirului între degete. Simpla idee de-a se 
căsători cu acest bărbat bun, frumos și puternic o făcea 
să se înfioare de plăcere. 

- Îmi... îmi aduc aminte ce înseamnă căsătoria. Dar 
de ce-ai vrea să te căsătorești cu mine? Din câte știu, se 
obișnuiește ca oamenii să se căsătorească cu alții de ace- 
lași rang. Cu siguranţă un lord ar trebuie să se însoare 
cu o femeie cu titlu nobiliar și avere, iar eu nu am nici 
una, nici alta. Se pare că nu sunt nici măcar o lady. 

Adrian puse mâna pe ale ei, calmându-i degetele 
neliniștite. 

- Nu mai conta trecutul tău, Meriel, fiindcă te-am iu- 
bit din prima clipă în care te-am văzut, zise el încet. Erai 
atât de frumoasă și de luminoasă și de liberă, încât am 
ştiut că viața mea nu ar fi completă fără tine. 

Abia îndrăznind să creadă ce auzea, Meriel îl privi și 
văzu atâta ardoare pe chipul său, încât se rușină. Amin- 
tindu-și cum se făceau asemenea lucruri, întrebă: 

- Atunci, am fost logodiți? 

- Nu, nu a existat nici o logodnă. 

Înţelese imediat şi bucuria îi dispăru. 

-Ai zis că sperai să ne căsătorim. Înseamnă că nu-ți 
mai doreşti asta acum, nu? Te-ai răzgândit. Meriel își 
mută privirea, încercând să fie tare. Înţeleg. Nu mai 
sunt cum eram. Ai nevoie de o femeie suficient de pu- 
ternică și de înțeleaptă să poată fi doamna castelului. 
Lasă ochii în pământ. Poate n-aș fi știut cum să fac asta 
nici înainte de accident. 

- Nu m-am răzgândit, zise el rapid. Nu ne-am logodit 
pentru că tu n-ai vrut să te căsătoreşti cu mine. 

Prinsă pe picior greșit, Meriel ridică privirea. 

- Glumești, șopti ea. Nu aveam cum să te refuz. 

- Nu glumesc deloc. Gura superbă a lui Adrian se 
schimonosi de tristeţe. M-ai refuzat în... în cel mai dur 
mod posibil. 

Începu să mai zică ceva, dar se opri, clătinând din 
cap. Meriel îl simţi îndurerat. 

- Dacă am spus că nu te plac, a fost o altă minciună, 
zise ea absolut convinsă. Poate că nu-mi amintesc nimic, 
dar nu se poate să mă fi schimbat atât de mult. 

- Mi-ar plăcea să cred asta, zise el încet, privind-o cu 
dorință arzătoare. 

Dorind să facă ceva, orice, ca să-i aline suferinţa, Me- 
riel ridică mâinile, îi cuprinse capul cu palmele și-l trase 
în jos către ea. Lui Adrian i se tăie respirația, apoi răs- 
punse cu o foame primară, dureroasă. O îmbrățișă atât 
de tare, încât abia mai putu respira. 

Meriel descoperi că presupunerea ei fusese corectă: 
sărutul pe buze era mult mai frumos decât cel pe obraz 

sau pe frunte. Ba chiar incredibil de frumos, era o expe- 
riență absolut delicioasă și cu totul nouă. 

Cunoscându-se neștiutoare, urmă exemplul lui 
Adrian. Deschise gura cum o făcuse el și își folosi limba, 
să o mângâie pe a lui, cum o mângâia și el pe-a ei. Re- 
zultatul era absolut încântător: un amestec de pasiune, 
împlinire și dorință de mai mult, deși Meriel nu știa ce 
era acel „mai mult“ pe care şi-l dorea. Se întrebă dacă 
se mai sărutaseră vreodată în acel fel, dar ştiu imediat 
că era prima dată. Cu siguranță și-ar fi amintit așa ceva, 
chiar și dacă ar fi murit. 

Adrian se opri, brusc, ridicând capul, lăsând-o pe 
Meriel confuză și fără suflare. 

-Ce e...? întrebă ea uluită, întrebându-se dacă nu 
cumva iar greşise cu ceva. 

Adrian o trase aproape din nou, doar o luă la pieptul 
lui, în loc să o sărute. Fata îi putea simți inima bătân- 
duri în piept şi îşi dădu imediat seama că era la fel de 
emoţionat ca şi ea. 

- Ími pare rău, Meriel, dar ai un efect tulburător asu- 
pra mea. 

- De ce îți pare rău? întrebă ea supărată, fără să înțe- 
leagă. Mie mi s-a părut foarte frumos. 

El scoase un râs răgușit. 

- Da, a fost. Chiar foarte frumos. În câteva minute 
nu m-aș fi mai putut opri. 

Meriel oftă. 

- Probabil iar o să mă consideri proastă, dar nu-mi 
amintesc de ce trebuia să ne oprim. 

- Pentru că... Pentru că am fi făcut ceva care de obicei 
e rezervat celor care sunt soț și soție. 

- Adică doar oamenii căsătoriţi fac lucrul acela? între- 
bă ea, curioasă. Probabil că oamenii au o mare putere 
de a se stăpâni. 

- De fapt, nu e ceva neobișnuit ca bărbații și femeile 
să se culce unul cu celălalt și dacă nu sunt căsătoriți, re- 
cunoscu el. Dar, în ochii Bisericii, căsătoria şi uniunea 
fizică dintre un bărbat şi soția lui sunt lucruri sacre, care 
nu se compară cu nici o altă uniune. 

- Vrei să spui că ar fi și mai bine dacă ne-am căsători? 
întrebă ea cu ochii mari. 

Adrian izbucni într-un hohot de râs care-i făcu tot 
corpul să vibreze. 

- Cred că râzi de mine, ma petite. Îi puse mâinile pe 
umeri și o îndepărtă puţin. N-am fost niciodată căsăto- 
rit, ca să-ți pot spune cu siguranță ce s-ar schimba, dar 
căsătoria este un jurământ solemn, o promisiune a iubi- 
rii și a încrederii. Cred că asta dă o anumită profunzime 
iubirii, care e mai presus de orice dorință fizică. 

Într-adevăr, îl tachinase puţin, mai devreme, dar îi 
zise, timidă: 

- Dacă mai vrei să te căsătorești cu mine, Adrian, 
de data asta aș accepta fericită. Mai mult decât fericită. 
Mult, mult mai mult decât fericită, continuă ea după ce 
se gândi o clipă. 

El zâmbi trist și-i dădu drumul la umeri. 

-E prea curând, Meriel. Ce se va întâmpla dacă îţi 
amintești brusc tot trecutul tău, inclusiv cât de mult 
mă detestai? 

- Nu te-am detestat niciodată, zise ea cu fermitate. 

Ignorând întreruperea ei, el continuă: 

- Eu... eu nu m-am purtat mereu onorabil cu tine, 
şi de data asta vreau s-o fac. După alte câteva clipe de 
tăcere, îi ridică ușor capul, o sărută foarte tandru, apoi 
își lipi obrazul de fruntea ei. Dar sper că, după ce va mai 
trece un timp și îţi vei reveni complet, dacă încă o să 
mai vrei, o să-mi faci onoarea de a deveni soția mea. 

-O să vreau mereu, Adrian, zise ea încet. Ți-o j jur. 

Îi privea chipul, care era foarte frumos și îi era cu 
mult mai drag, și în acea clipă părea imposibil ca senti- 
mentele să i se poată schimba vreodată. 


capitolul 11 


Era trecut de miezul nopții, când mesagerul rănit 
ajunse la Adrian ca să-l informeze că Guy de Burgoigne 
pusese stăpânire pe micul donjon de la Cheston. Trezit 

brutal din somn, Adrian primi supărat vestea, gândin- 
du-se că poate fusese de rău augur să spună că rivalul 
său fusese liniştit în ultima vreme. 

Contele dădu ordine clare legate de oamenii care tre- 
buiau să se ridice din pat și să se înarmeze. Cheston era 
un loc micuț, doar o moviliţă şi un zid, aşadar ar fi tre- 
buit să poată recuceri ușor turnul dacă atacau repede, 
înainte ca Guy să apuce să-şi reorganizeze apărarea. 
În timp ce scutierul îi punea armura, Adrian discuta 
cu Sir Walter despre care ar fi cel mai bun mod să se 
apropie de Cheston. 

Întregul castel era animat, astfel că nu era de mirare 
că se trezise şi Meriel şi venise în camera lui Adrian, 
desculță și cu părul negru, prins cu o singură panglică, 
atârnându-i peste cămașa de noapte subțire. 

Adrian nu știa cât timp stătuse tăcută într-un colț, 
înainte ca el s-o observe, dar imediat ce o văzu, își dădu 
seama că ochii ei albaștri erau plini de amărăciune. 

În câteva minute termină treaba pe care o avusese 
cu oamenii lui şi îi lăsă să plece, ca să se poată ocupa 
de propriile nevoi. După ce ieșiră toți oamenii, se duse la 
Meriel. De la miraculoasa ei recuperare trecuse o săptă- 
mână, în care petrecuseră mult timp împreună, vorbind 
şi explorând castelul și împrejurimile. Adrian își impu- 
sese cu severitate să se comporte cuviincios, ceea ce era 
destul de dificil de vreme ce Meriel era atât de deschisă 
cu el. Însă nu doar onoarea îl făcea să se stăpânească, 
ci şi faptul că nu putea scăpa de teama că ea se va trezi 
într-o zi amintindu-și tot, și nu-i va ierta nimic. 

Când se apropie, ea îl întrebă: 

-O să te întorci? 

- Desigur, spuse el surprins. Şi să știi că n-aş fi dispă- 
rut în noapte, te-aș fi trezit înainte să plec. 

Se relaxă puţin auzindu-i vorbele. Adrian își puse bra- 
tul în jurul umerilor fetei şi o ghidă înapoi spre camera 
ei, unde o lumânare arsese toată noaptea lângă pat. 

-Şi e periculoasă această ceartă cu vecinul tău cel rău? 

Adrian dădu să nege, dar apoi se opri. Meriel avea o 
naivitate aparte, dar asta nu însemna că era un copil, 
așadar nu trebuia s-o trateze ca atare. 

- Când mergi la război, în mod inevitabil există și 
pericole. Dar un cavaler echipat cu armură din cap pâ- 
nă-n picioare nu e ușor de ucis. Continuă apoi, după 
alt moment de ezitare: De cele mai multe ori, cavalerii 
sunt destul de în siguranţă în luptă, pentru că valorează 
mai mult vii decât morţi. Doar că, în cazul ăsta e altce- 
va: există o dușmănie ancestrală între mine și Guy de 
Burgoigne. Într-o zi, o să-l ucid. 

Cu ochii goi, Meriel își aruncă braţele în jurul lui și 
își ascunse fața în umărul său. 

-Sau te va ucide el? 

- Este posibil şi asta, recunoscu Adrian, primind cu 
bucurie senzaţia corpului ei moale lipit de al lui, dar 
nu e foarte probabil, pentru că dreptatea e de partea 
mea. N-ar trebui să fiu plecat mult, doar câteva zile. 
Nu cred că ne va fi greu să recucerim Cheston dacă ne 
mișcăm repede. 

Cu vocea înăbușită de bluzonul său, ea zise: 

-Nu e prea plăcut să-ți îmbrățișez tunica din zale. 

- Foarte adevărat. Adrian se desprinse din braţele ei, 
râzând, și o duse înapoi în pat. O înveli, apoi se aplecă 
şi-i cuprinse capul în palme. Am să mă întorc la tine, 
Meriel, și curând. Nu-ţi face griji. Sir Walter e responsa- 
bil de Warfield până mă întorc eu și te va păzi bine. 

Ea îl trase spre ea și îl sărută dureros de dulce, atât 
de intens, încât i-ar fi fost ușor să uite că e chemat la da- 
torie și să i se alăture în pat. Conștiinţa interveni însă, 
prin intermediul lui Vânturel, care-i împunse obrazul 
cu mustăţile înțepătoare. Adrian râse și se îndreptă 
de spate. 

-lată pe cineva căruia nu-i va fi dor de mine. Cred că 
pisoiul tău e puţin gelos. 

- Este o ea. Și în curând se va îndrăgosti și ea de 
tine, zise Meriel, care-l privi îngrijorată cum părăsea 
încăperea. 

Fusese o declarație de dragoste indirectă, iar Adrian 
decise că era un mod plăcut de a pleca la război. Şi din 
moment ce era un război local, el avea să se întoarcă în 
curând acasă, să culeagă roadele şi beneficiile iubirii. 


Adrian și oamenii săi recuceriră repede donjonul, 
în doar două zile, dar mai avură apoi nevoie de alte două 
zile ca să evalueze pagubele și să îngroape morții. 

Spre dezamăgirea lui Adrian, Guy condusese atacul 
asupra turnului, dar plecase imediat după cucerire, iar 
confruntarea le fusese din nou refuzată. Li se întâlni- 
seră de mai multe ori săbiile în timpul unor altercații, 
dar valurile bătăliei îi despărțiseră mereu, înainte ca ura 
lor reciprocă să poată avea un deznodământ. Ba chiar 
se întâlniseră o dată față în față, în casa lui Ranulf de 
Chester, și fuseseră nevoiţi să se poarte politicos unul 
cu celălalt, acea întâlnire amuzând copios gazda. De ani 
întregi, Adrian așteptase să vină vremea lui, fiind mul: 
țumit să aștepte pur şi simplu sfârșitul inevitabil. În acea 
clipă, constată însă că îi cam dispăruse răbdarea. Voia 
să îndeplinească în cel mai scurt timp jurământul de 
răzbunare, iar apoi să fie liber să-și construiască o nouă 
viaţă... o nouă viață cu Meriel. 

Era foarte târziu şi ploua când ajunse înapoi la 
Warfield, însoţit doar de vreo şase oameni, căci ceilalți 
rămăseseră să păzească Cheston, până avea să se refacă 
apărarea turnului. După ce scutierii îi scoaseră armura, 
Adrian merse să arunce o privire în camera lui Meriel, 
desfătându-și ochii cu dulceaţa chipului ei adormit. Își 
impuse însă să nu o trezească. Avea să fie suficient timp 
pentru salutări dimineața. Când ajunse în patul său, era 
epuizat și adormi aproape imediat. 


Meriel se trezi icnind de spaimă, fiindcă ghearele 
coșmarurilor se înfipseseră adânc în mintea ei. Avuse- 
se coşmaruri în fiecare noapte de când plecase Adrian, 
însă deveniră din ce în ce mai îngrozitoare, până în 
punctul în care îi era teamă să adoarmă. În acea seară, 

o adiere de vânt stinsese lumânarea și se trezise cufun- 
dată într-un întuneric deprimant şi apăsător. 

În vreme ce încerca să se liniştească, scoase un gea- 
măt de ușurare, Se întorsese. 

Se strecură din pat, ca să nu o trezească pe Vânturel, 
care dormea la capătul celălalt. Pe tăcute, își croi drum 
spre odaia lui. 

Nu o înşelase instinctul: Adrian chiar era acolo. 
Nu trăsese cuverturile care acopereau patul, ci doar z4- 
cea întins cu faţa în jos pe pat, cu braţele aruncate în 
lături, iar lumina lunii îi mângâia profilul. Deși tremura 
de frig şi de teamă, Meriel nu se putu abține să nu-l 
admire. Se gândi încă o dată că era un înger coborât 
pe pământ, care-și masca puterea, pentru ca nu cumva 
muritorii din jur să fie mistuiți de flacăra sa. 

Merse tiptil şi se cățără în pat, cu grijă ca nu cumva 
să-l trezească sau să-l atingă. Simplul fapt că se afla în 
prezenţa lui îi alunga coșmarurile. 

Însă Meriel ar fi trebuit să-și dea seama că un război- 
nic avea somnul ușor. Imediat ce se așeză, el se trezi. 
Apoi, ca într-un vârtej de mișcări agile, Adrian o prin- 
se de umeri, o răsuci și o imobiliză pe pat. O prinsese 
destul de puternic ca să-i lase vânătăi - avea mușchii 
încordaţi, iar în lumina lunii, braţele lui goale şi umerii 
păreau a fi din zăpadă sculptată. 

Meriel icni, uimită, dar nu speriată. Îi putea vedea 
clar fața deasupra ei. Imediat ce deschise complet ochii 
o recunoscu și-i dădu drumul imediat. 

-Te-am rănit? întrebă el, pipăindu-i îngrijorat umă- 
rul şi brațul. 

Ea clătină din cap. 

- Nu, zise după ce își recăpătă suflul. Îmi pare rău. 
N-am vrut să te sperii. 

- Nici eu pe tine, zise el, zâmbind crispat. Se rostogoli 
pe partea lui de pat, apoi îi mângâie cu tandrețe faţa. 
Degetele lui îi conturară fruntea și trasară curba obrazu- 
lui, cu o căldură binevenită. Eşti foarte rece, ma petite. 
S-a întâmplat ceva? 

- Doar... doar aveam un coşmar. 

Spre groaza ei, Meriel începu să plângă. Adrian o 
strânse în braţe, învăluind-o cu căldura corpului și a 
cuvintelor lui. 

- Nu-ţi face griji, draga mea, îi șopti el încet, aici 
nimic nu-ți poate face rău. După ce i se opriră lacri- 
mile, continuă: Îți amintești coșmarul? Uneori, dacă 
rosteşti cu voce tare visele urâte, demonii nopţii își 
pierd puterea. 

- Eram... eram prizonieră într-o celulă de piatră care 
semăna mult cu camera mea de aici, doar că zidurile se 
mișcau spre interior, strivindu-mă. Îmi simțeam oasele 
cum se rup. Și oricât aș fi încercat, nu aveam aer nici 
să țip. Amintirea o făcu să se cutremure, dar reuși să-și 
stăpânească lacrimile. Şi chiar la ușa celulei mele era un 
demon care-și bătea joc de mine, spunând că ar trebui să 
am încredere, că, dacă aș avea, m-ar elibera, dar eu ştiam 
că minţea. Și partea cea mai rea, absolut îngrozitoare, 
zise ea, începând să tremure incontrolabil și frângân- 
du-și convulsiv mâinile, e că demonul purta chipul tău. 

Adrian rămăsese împietrit. Se așeză înapoi pe pernă 
şi o trase la pieptul lui, ca să o poată mângâia cu gesturi 
lungi și blânde. 

-A fost doar un coșmar, draga mea. Ştii bine că nu 
ţi-aș face nici un rău. 

- Sigur că nu, zise Meriel, surprinsă de faptul că el 
gândea că ar fi putut crede altceva. Puse capul pe umă- 
rul lui și începu să se relaxeze. De-asta mi s-a părut atât 
de groaznic visul, pentru că masca răul cu ceva adevărat 
şi bun. 

El îi atinse fruntea cu buzele, într-un sărut tandru. 

- A fost doar un vis. Trebuie să-l dai uitării. 

Coşmarul era deja pe jumătate uitat, căci îi era impo- 
sibil să-şi amintească demonul, când Adrian era atât de 
aproape, atât de bun și blând. Pe măsură ce tensiunea se 
scurse din trupul ei, Meriel se lipi de trupul lui, sperând 
că n-o va goni. 

Împăcată cu lumea, își plimbă ușor mâna pe piep- 
tul lui, bucurându-se de texturi contrastante - carnea 
lui netedă și ușoara asprime a părului. Când descoperi 

crestătura noduroasă a unor cicatrici de-a lungul coaste- 
lor lui, făcu o grimasă. Ura toate lucrurile care-i amin- 
teau cu ce se confruntau războinicii în timpul luptelor. 
Ce s-ar fi întâmplat dacă lama care-i produsese acele cica- 
trici ar fi tăiat mai adânc? Nici nu voia să se gândească. 

Degetele ei curioase îi atinseră sfârcul. Uimită, se 
jucă puţin cu vârful moale şi simţi apoi cum se întă- 
reşte sub atingerea ei. Cu capul în scobitura umărului 
lui Adrian, Meriel era intim conștientă de modificările 
subtile ale corpului său - respiraţia neregulată și inima 
care-i bubuia în piept. Dar încă și mai interesante erau 
reacțiile trupului ei, care le oglindeau pe ale lui - și ei 
i se acceleraseră respiraţia şi bătăile inimii. Fascinată, se 
atinse de el și simţi că i se întăresc sfârcurile. 

- Poate, zise el cu sufletul la gură, ar fi mai bine dacă 
n-ai face asta. Nu e deloc... odihnitor. 

Ea închise ochii ascultătoare, dar, fără să vrea, mâna 
ei continuă să se miște. Adrian era în întregime gol sub 
așternut, iar ea era complet captivată de modelul format 
de părul de pe trupul lui: o bucată întinsă și mătăsoa- 
să pe piept, care mai jos se transforma într-o linie mai 
îngustă, care se întindea pe abdomenul plat. Ajungând 
la buric, Meriel îl înconjură jucăuș cu degetul mijlo- 
ciu, apoi continuă căutarea mai jos. Se simţea caldă, 
dintr-odată, dar şi mai cald îl simţea pe el. li atinse car- 
nea încinsă cu dosul palmei şi, brusc, Adrian își încor- 
dă toți mușchii. Gemu şi-i prinse mâna. Își împreună 
degetele cu ale ei şi ridică mâinile să se odihnească pe 
pieptul său. 

- Îmi pare rău, zise ea plină de remuşcări. Ai vrea să 
dormi, şi eu te deranjez. 

El eliberă un râs aspru. 

- Ba din contră, tocmai pentru că mă deranjezi, aş 
prefera să nu dorm. Aș prefera... - îi ridică mâna și-i 
depuse un sărut mistuitor în palmă, cu buzele și cu lim- 
ba - să fac asta. 

Meriel gâfâi, iar degetele i se încolăciră de plăcere. 
Adrian o cuprinse cu braţele şi se răsuci cu tot cu ea, 
până ajunse deasupra ei. 

- Sau poate asta, șopti el, sărutând-o. 

Buzele lui fură blânde la început, explorând, până 
când ea deschise gura, dorind mai mult. Apoi sărutul 
deveni tot mai adânc, respirațiile lor amestecându-se și, 
pe măsură ce el îi sorbea esența, Meriel simţi ca o flu- 
turare în pântece. Mâna lui se mută și-i cuprinse sânul 
drept, modelând și conturându-i formele moi prin ţesă- 
tura subțire a cămășii de noapte. Când îi găsi sfârcul, îl 
mângâie ușor, aplicând delicat presiunea potrivită ca să 
o facă să se cutremure. Un val de plăcere pură îi invadă 
tot corpul, culminând cu o senzație de topire în vintre. 

Meriel începu să toarcă de plăcere ca o pisică. Coapsa 
lui se afla între ale ei, iar ea se arcui într-o căutare pri- 
mară a apropierii. Trupul lui se împinse o dată în al ei, 
apoi se opri. Meriel simţi că fusese traversat de un fior, 
şi de aceea se oprise. Adrian făcu un efort atât de intens, 
încât aerul părea că vibrează, și se dădu la o parte. 

-O să mă înnebunești pentru păcatele mele, ma 
petite, zise el cu glas răgușit. `: 

- N-am vrut să te supăr, șopti ea, tulburată. Încă nu 
ştiu tot timpul ce e bine şi ce e greșit. 

-Nu m-ai supărat, zise el, cu o urmă de amuzament 
în voce. Doar că m-ai făcut să-mi încalc bunele intenții 
uimitor de ușor. N-am făcut nimic greșit, ci doar... îna- 
inte de vreme. 

Fata se ridică şi-şi atârnă picioarele peste marginea 
patului. 

-Mă duc înapoi în camera mea, ca să te las să 
dormi. 

- Nu! Adrian o prinse și o trase înapoi în pat. Culcat 
pe-o parte, o aduse cu spatele în braţe lui și-și puse bra- 
ţul în jurul taliei ei. Poţi sta aici ca să ne contemplăm 
împreună păcatele. 

Fata chicoti şi se relaxă. Adora apropierea și senzația 
pe care o avea când îi simțea corpul tare. Nu avea de ce 
să-și facă griji câtă vreme Adrian era aproape. 


De îndată ce zorii își făcură apariția, Adrian se trezi 
şi constată că, pe parcursul nopții, mâna lui se mutase, 

prinzând în căuș forma frumoasă a sânului ei. Meriel 
încă dormea, cu zâmbetul pe buze. Se încruntă gândin- 
du-se la coşmarul ei, căci se temea că ura pe care o sim- 
ţise față de el zăcea chiar sub suprafața minţii ei. Avea 
atâta încredere în el în acel moment - prea multă încre- 
dere, fără motiv. Când - dacă - avea să-şi amintească, 
el va vedea nădejdea de pe chipul ei transformându-se 
în dezgust. lar acea lovitură urma să fie pentru el ca un 
pumnal înfipt în inimă. 

Dar poate că nu se va întâmpla așa. Cu excepția ace- 
lui unic coşmar, Meriel nu dăduse semne că i-ar fi reve- 
nit memoria. Şi de vreme ce fizic își revenise complet, 
poate că și ura îi dispăruse de tot. 

- Îmi voi ispăși toate greșelile săvârșite față de tine, 
ma petite, şopti el. 

Dimineaţa devreme era un moment în care toate pa- 
siunile atingeau cote maxime, mai ales că Adrian nu 
mai era epuizat, cum fusese în mijlocul nopții, când 
ea i se alăturase în pat. Ca urmare, alese calea înțeleap- 
tă, căci avea o suspiciune clară în legătură cu ce s-ar fi 
întâmplat dacă ar fi trezit-o, așa că, în loc de asta, o duse 
pe Meriel înapoi în patul ei. 

n prima parte a zilei se informă în legătură cu ce se 
întâmplase la castel în absenţa lui. Cum fusese plecat 
doar pentru câteva zile, scăpă ușor de obligaţii, fiind 
liber să-și petreacă după-amiaza cu Meriel. Hotări să 
o ducă la crescătorie. De la prima lor întâlnire aflase 
că iubea șoimii, aşa că era curios cum avea să reac- 
ţioneze. Fără vreun temei clar, era încredințat că, dacă 
nu i-ar fi revenit memoria nici după ce îi se făcea cu- 
noștință cu aptitudini și evenimente din trecut, el ar fi 
fost în siguranţă. 

Meriel încerca, fericită, orice sugera Adrian. Nu fu 
deloc surprins să vadă cu câtă ușurință și familiaritate 
îşi puse mănușa din piele folosită la șoimărit. În interio- 
rul crescătoriei, ea se uită în jur și păru că recunoaște 
împrejurimile, oftând mulțumită. Se duse apoi la cea 
mai apropiată prăjină. Nu atinse falnica pasăre, dar în- 
trebă încet: 

- Ea e şoim de tundră, nu-i așa? Am auzit multe po- 
veşti despre aceste păsări, dar n-am văzut niciodată una. 

Dezvăluirea ei însemna că domniţa lui misterioasă 
probabil nu fusese niciodată în crescătoria de șoimi 
a unui rege, sau a unui mare baron, iar Adrian primi 
acea informaţie cu ușurare. Probabil că până la urmă nu 
era normandă. 

- Șoimul a fost un cadou de la împărăteasa Matilda, 
răspunse el. E foarte temperamentală, dar în zbor este 
cea mai rapidă pasăre pe care-am văzut-o vreodată. 

Parcă pentru a-i întări vorbele, femela începu brusc 
să se zbată - se zvârcoli țipând pe prăjină şi încercă să-și 
ia zborul, dar fu oprită de legăturile de piele pe care le 
avea la picioare. Rămase suspendată cu capul în jos, 
bătând tare din aripi şi scoțând ţipete stridente. Meriel 
se îndepărtă repede, lăsând loc șoimarului care venise să 
calmeze pasărea pentru care era responsabil. 

La celălalt capăt al crescătoriei, Meriel se opri în 
fața unui uliu porumbar. Fără să se gândească, dezle- 
gă legăturile păsării și o luă pe încheietura mâinii ei 
înmănușşate. 

- Uliul porumbar are ceva aparte, care-l face absolut 
magnific, cugetă ea cu voce tare, în timp ce ghearele 
păsării se înfigeau adânc în mănușa de piele. Adesea 
au un temperament groaznic și nu le pasă prea mult de 
stăpânii lor, dar au un curaj sălbatic. Am văzut o dată 
un uliu care călărea pe spatele unui cerb - probabil doar 
pentru distracţie. Altă dată, am văzut unul luptându-se 
pe pământ cu un iepure, care era de două ori cât el. 

- ţi amintești unde ai văzut lucrurile-astea? întrebă 
Adrian încet. 

Meriel încremeni. Tensiunea pe care o simţi se răs- 
frânse și asupra uliului, care începu să se agite. Fata puse 
uliul la loc pe stinghie, cu foarte multă grijă, apoi zise: 

- Nu. Îmi amintesc clar că am văzut aceste scene, dar 
când încerc să vad și altceva, nu mai e nimic. 

Adrian îi atinse umărul cu un gest menit s-o aline, apoi 
continuară turul crescătoriei. Șoimarul-șef îi urmase la 
o distanţă respectuoasă, iar la final se apropie de conte: 


Jurăminte neobişnuite 201 


- Au fost zvonuri că un șoim zbura deasupra pădurii 
regale, zise el privind-o pe Meriel. Se spunea că ar putea 
fi un şoim dresat care a evadat, aşa că m-am dus să vad 
dacă îl pot captura. L-am găsit, însă a zburat înainte să-l 
pot prinde. 

- Serios? 

Avu loc un schimb de priviri între şoimar şi Adrian, 
cel din urmă ştiind ce gândea omul. Se ştia că șoimii 
se întorceau la stăpânii lor mult timp după ce scăpau. 
Dacă pasărea era cea pe care o eliberase Meriel, era po- 
sibil să se întoarcă mai degrabă la ea, decât la un străin. 
Se întoarse către însoțitoarea lui şi o întrebă: 

- Ai vrea să încerci să capturezi un șoim? 

Surprinsă, dar curajoasă, Meriel răspunse: 

- Desigur. 

După ce primi indicaţii precise despre locul unde 
fusese văzut șoimul, Adrian luă într-un săculeț echipa- 
mentul necesar şi o escortă pe Meriel la grajduri. Mai 
fuseseră în vizită acolo, dar ea nu încercase niciodată să 
călărească, așa că se uită cu îndoială spre iapa înşeuată. 

- Eşti sigur că ştiu să călăresc? 

- Eşti o călăreață excelentă, o asigură Adrian şi o aju- 
tă să urce pe cal. 

Meriel se legănă o clipă în șa, nesigură, apoi pe 
chipul ei se instală fericirea pură. 

- Ah, răsuflă ea fericită, apoi se aplecă să mângâie 
coama roșcată a iepei. Mi-a fost dor de asta. 

Adrian încălecă și el râzând, apoi părăsiră castelul la 
galop. După ce trecură de sat, Meriel întrebă: 

- Cum o cheamă? 

- Poţi să-i spui cum vrei tu. 

Meriel înclină capul, gânditoare. 

- Am să-i spun Rosalia. 

La auzirea numelui, Adrian simți furnicături în ceafă. 
Semăna incredibil de mult cu numele pe care i-l dăduse 
înainte, Rose. 

Cu siguranță cândva în trecutul ei existase o iapă 
numită Rose - sau Rosalia -, dar unde? Se îndoia cum- 
va că ar fi putut fi calul pe care pretindea că l-a luat 

de la fratele ei. Călărind spre est, spre pădurea regală, 
Adrian se întreba despre trecutul fetei, deși bănuia că 
ar fi fost mai bine să nu afle niciodată. Cu siguranță 
o femeie care vorbea latina și ştia să șoimărească și să 
călărească avea și protectori. Dar unde se aflau aceia în 
ziua în care o găsise el? 

Meriel însă nu avea nici o grijă. Fericită, se bucu- 
ra de timpul pe care-l petrecea în compania lui Adrian 
şi de abilitatea ei nou descoperită - călăria. El îi invidia 
conştiinţa curată. 

După o plimbare de o oră, ajunseră la o zonă cu pa- 
jişti întinse, din apropierea pădurii. Începură să meargă 
încet, la trap, paralel cu pădurea, uitându-se după șoim. 
Plimbarea era foarte plăcută, dar din păcate după-amia- 
za trecu și nu avură succes în misiune. Adrian tocmai 
se pregătea să-i sugereze să se întoarcă, când Meriel zise 
dintr-o dată, arătând cu degetul spre cer: 

- Acolo! Acela e şoimul pe care-l căutăm. 

Adrian se arătă dispus să creadă că acea pată mică de 
pe cer era o pasăre, deși era atât de sus în ceruri, încât 
era aproape invizibilă. 

Însă Meriel nu avea nici o îndoială. Descălecă. 

- Dă-mi gluga, nada și legăturile, apoi îndepărtează-te, 
zise ea repede, cu ochii aţintiți spre cer. 

Se întâmplase foarte rar până atunci să-i dea cineva o 
poruncă contelui de Shropshire, dar Adrian se confor- 
mă, amuzat de ordinul ei inconştient. Îi dădu fetei tot 
ce avea nevoie din săculeț, după care se îndepărtă destul 
de mult. Apoi, fata începu să balanseze nada deasupra 
capului, cu priceperea unei practici îndelungate. 

La început părea să fie vorba despre o pasăre sălba- 
tică, una care nu avea să răspundă. În timp ce Meriel 
continuă, răbdătoare, să balanseze nada, Adrian privi 
spre cer, îndoindu-se că va avea succes. 

Pasărea își schimbă cursul zborului, de parcă s-ar fi 
gândit dacă să se apropie sau nu. Începu apoi să coboare 
spre Meriel, cu o viteză și o precizie care-i trădau specia. 
Nici măcar maiestosul uliu porumbar nu putea egala co- 
borârea puternică a unui șoim peregrin, iar acea scenă 

era imposibil de privit fără a fi cuprins de evlavie faţă de 
creaţia lui Dumnezeu. 

Câteva secunde mai târziu, șoimul prinse nada cu o 
forță ucigătoare și-o prăbuși la pământ. Chiar și de la 
distanţa la care se afla, Adrian o putuse auzi pe Me- 
riel cum izbucni în râs, încântată. În timp ce pasărea 
ciugulea lacomă carnea, Meriel se apropie și-i prinse cu 
dibăcie legăturile de picioare. Pasărea nu se zbătu deloc, 
și, câteva clipe mai târziu, era în siguranță. 

Când contele veni și descălecă, Meriel îl privi, iar chi- 
pul ei radia de bucurie. 

- S-a întors la mine, Adrian, s-a întors! Nu există 
bucurie mai mare ca aceea pe care-o simți când o sălbă- 
ticiune se întoarce la tine de bunăvoie. 

Cu o nepăsare bine disimulată, el întrebă: 

- Cum o cheamă? 

- Chanson, desigur. După acel răspuns instinctiv, 
Meriel șovăi, privind nedumerită când șoimul, când pe 
Adrian. Dar cum... cum am știut asta? 

-Am uitat să-ți spus că atunci când te-am găsit în 
pădure aveai un șoim, dar l-ai eliberat? întrebă Adrian 
zâmbind, încercând să-și ascundă sentimentul de teamă 
şi vinovăţie. De la prima întâlnire n-ai avut încredere în 
mine. Nu pot să jur că e aceeași pasăre, dar mă îndoiesc 
că alta ar fi venit la tine la fel de repede. 

Meriel se încruntă, iar Adrian simți cum i se strânge 
inima. 

- Nu-mi amintesc așa ceva, zise ea clătinând din cap. 

După ce pasărea termină de mâncat, Meriel o luă pe 
mână și-o scărpină pe gât. Chanson scoase un sunet de 
bucurie, apoi își înfoie penele. 

- Uită-te la ea, Meriel, știe că s-a întors acasă. 

Fata puse gluga șoimului, apoi îl privi pe Adrian cu o 
expresie netulburată. 

-Naar fi timpul să facem și noi același lucru? 

La auzul cuvintelor ei, Adrian simţi că i se luase o 
piatră de pe inimă. Dacă tot nu-i revenise memoria 
nici după ce-și găsise șoimul și i se amintise de prima 
lor întâlnire, probabil nu avea să-i revină niciodată. 

Se simți în siguranță pentru prima dată de când își re- 
venise după accident. Aproape simțea că era timpul să 
facă planuri de viitor. 

- Ba da, ma petite, hai så mergem acasă. 

Plecară înapoi spre castel, iar Meriel începu să cân- 
te în șoaptă, ținând șoimul pe încheietură. În acest 
timp, starea de bine a lui Adrian se spulberă. Căci își 
dădu seama că ea intona un imn dintr-o slujbă bene- 
dictină de preaslăvire, partitura unui călugăr sau a 
unei călugărițe. 

Meriel devenise din ce în ce mai nerăbdătoare 
să exerseze după ce redescoperise călăria, așa că în 
după-amiaza următoare, Adrian o duse din nou la plim- 
bare. Porniră spre nord, de-a lungul râului, până ajun- 
seră la un afluent, iar de acolo se îndreptară spre est. 
Era o zi călduroasă, așa că era foarte plăcut să meargă pe 
cărarea umbrită, de-a lungul pârâului. Adrian luase 
cu el mâncare și vin, și se opriră să mănânce lângă un 
iaz ascuns. Râdeau și vorbeau despre lucruri mărunte, 
pe care ei le făceau să pară amuzante. 

Adrian stătea întins la umbra unui copac, cu Meriel 
la distanţă de un braţ, și nici nu-și mai amintea când se 
simțise ultima dată atât de mulțumit. Ba mai mult decât 
mulțumit, fericit. Deşi nu voia să se încheie acea zi, la 
un moment dat oftă și zise: 

- E timpul să ne întoarcem. 

Era mijlocul după-amiezii în cea mai călduroasă zi 
din vara care abia începuse. Adrian privi apa cu jind, 
gândindu-se că, dacă ar fi fost singur, sau cu Richard, ar 
fi mers să înoate. 

Dar Meriel nu cunoștea astfel de inhibiţii. 

- Să mai întârziem câteva minute, zise ea, apoi se ridi- 
că, își desfăcu cingătoarea și-o lăsă să cadă la pământ. 

- Ce faci? o întrebă Adrian, uimit. 


Jurăminte neobişnuite 205 


Fata își scoase veșmântul, apoi pantofii şi ciorapii, 
şi zise: 

- Mă duc în apă, desigur. Este o zi așa de călduroasă. 
Văzându-i expresia şocată, se opri. Ăsta e unul dintre 
acele lucruri care nu se cuvin? întrebă ea nesigură. 

- Ba se cuvin, uneori, recunoscu el, zăpăcit de felul în 
care materialul subțire al cămășuței se lipise de formele 
ei ușor transpirate. 

Înainte să se poată concentra suficient cât să-i enume- 
re situațiile în care cineva putea intra în apă, ea zise: 

- Foarte bine! 

Își prinse tivul cămășuței şi o scoase printr-o mișcare 
unduitoare. Nu era nici obraznică, nici timidă, ci doar 
se simţea confortabil în propriul corp, la fel ca Eva îna- 
inte să cadă din Paradis. 

Fascinat de vederea siluetei ei subțiri, perfect propor- 
ţionate, Adrian rămase fără cuvinte, dar văzând-o cum 
se îndrepta către apă, reuși totuși să exclame: 

- Doamne, Meriel, dar ştii să înoţi?! 

Ea îl privi peste umăr, cu ghidușie 

-Nu mai ţin minte, dar o să aflu acum. 

Își strânse cozile împletite în jurul capului, ca o coro- 
niță, apoi țopăi prin iarbă și sări în apă. 

Neștiind dacă să fie amuzat sau îngrijorat, Adrian 
își scoase tunica, gândindu-se că s-o protejeze pe Me- 
riel de un posibil pericol era o scuză bună să facă 
ceea ce oricum își dorise mai devreme. În câteva minu- 
te, era la fel de gol ca și ea. Se îndreptă iute spre apă, 
dar o surprinse privindu-l. 

Era cufundată până la umeri și-l privea fix cu ochii ei 
mari și albaștri, de parcă ar fi fost prima dată când ve- 
dea un bărbat gol. Sau poate chiar era prima dată când 
vedea un bărbat gol. 

Jenat de privirea ei serioasă, Adrian nu știu dacă să 
înainteze în apă sau să se retragă. Înainte să apuce 
să facă oricare din cele două lucruri, Meriel zise încet: 

-N-am știut niciodată cât de frumos poate fi un 


bărbat. 

Nu era nici o îndoială că-i vorbise sincer. Adrian se 
simți foarte mândru, însă în același timp admirația ei îl 
făcu să se simtă şi mai stingherit și începu să se îmbujo- 
reze. Avea la îndemână cel mai bun remediu, așa că in- 
tră şi el în apă, apoi se scufundă şi începu să înoate spre 
Meriel pe sub apă. Reuși s-o prindă cu mâna de gleznă, 
dar ea se răsuci și scăpă, țipând de încântare. 

Grija pentru siguranța ei dispăru imediat, căci Me- 
riel înota ca o vidră. Existau oameni care considerau 
baia în aer liber nesănătoasă și o ocazie de a te molipsi 
cu diverse boli, dar copiii ignorau de cele mai multe 
ori spusele bătrânilor în zile aşa frumoase ca aceea. lar ei 
se jucau exact ca doi copii - scufundu-se, țâșnind brusc 
din apă şi stropindu-se cu veselie. Râsetele spălară amin- 
tirile dureroase ale lui Adrian despre cum se aruncase 
ea în Severn, iar ea o căutase disperat. 

Când Meriel încercă să-l scufunde pe Adrian sub apă, 
el o prinse de umeri și o imobiliză. 

- Te-am prins, nimfă a apelor, zise el chicotind. Și eu 
cred că va trebui să plăteşti pentru asta. 

- Dar n-am cu ce să plătesc, domnule cavaler, se la- 
mentă ea fluturând din genele lungi și negre. Ce să facă 
o tânără domniţă în cazul ăsta? 

Hohotele de râs i se opriră în gât când Adrian își pri- 
vi prizoniera. Formele corpului minunat al lui Meriel 
abia se zăreau sub apă. Avea o siluetă delicată. Nu era 
voluptuoasă, dar era perfectă, și incredibil de feminină. 
Şi fiindcă era ea, asta o făcea să fie cea mai dezirabilă 
femeie pe care o cunoscuse vreodată Adrian. 

- O, Meriel, şopti el, te iubesc atât de mult. Nu tre- 
buie să plătești pentru nimic, pentru că tu însăţi ești cel 
mai mare premiu la care ar putea spera cineva. 

Meriel îi răspunse la fel de serioasă: 

- Şi eu te iubesc, acum și pentru totdeauna. 

Ridică mâinile și-i trase capul mai aproape ca să-l 
sărute. Deși știa că n-ar fi trebuit să cedeze tentației, 
Adrian se desfătă cu gustul gurii ei, explorând, întâmpi- 
nând și primind acel sărut. Şi odată ce începu, nu se mai 
putu opri. Începu să o sărute de-a lungul oaselor fine ale 

pomeţilor și până la ureche, unde începu să facă cercu- 
leţe cu limba. Ea scoase un sunet adânc și moale din 
gât, iar el, simțind vibrația plăcerii pe buze, căută sursa 
acelui sunet. 

Pielea ei perfectă era plină de picături de apă, iar 
călătoria către sânii ei fu scurtă, dar infinit de plăcută. 
Îi gustă sfârcul cu limba. Ca un răspuns, întregul ei corp 
se înmuie până ajunse să fie susținut în întregime de 
braţul lui Adrian. li sărută un sân, apoi pe celălalt, în 
timp ce mâna lui liberă se bucura de curbele discrete 
ale spatelui și ale șoldurilor ei. Sub apă, pielea ei era 
alunecoasă și moale ca mătasea. Când se opri să-și tragă 
sufletul, îmbătat de dorinţă, Meriel se lăsă pe braţul lui, 
privindu-l cu încredere absolută. 

- Te iubesc, șopti ea încet. 

Nu se mai putea opri. Își puse braţul stâng sub umerii 
ei, ca s-o susțină, iar trupul ei plutea liber lângă al lui, 
așa că se aplecă să o sărute din nou. Îi mângâie în jos 
trupul cu mâna dreaptă, bucurându-se de fiecare schim- 
bare a texturii și consistenței pielii ei, de la sân până la 
genunchi - era când moale, când ferm, când curbat spre 
exterior, când adâncit spre interior. 

Nu se clinti și nu se îndepărtă, nici când mâna lui îi 
atinse ușor interiorul coapsei. Nu avea nici o urmă de 
îndoială, timiditate sau sfială feciorelnică. Acceptarea 
ei necondiționată avea mai mult erotism decât orice alt 
truc practicat vreodată de femei. 

Cu tandreţe infinită, își trecu degetele prin triunghiul 
ei mătăsos de păr, către pliurile delicate de mai jos. 

La prima atingere intimă a lui Adrian, i se tăie respi- 
rația. Nu de teamă, ci de plăcere. Încheie sărutul astfel 
încât să poată respira amândoi, apoi o strânse la pieptul 
lui și o pătrunse adânc, descoperindu-i adâncimile se- 
crete. li urmări chipul ca un șoim, fiind atent la fiecare 
reacție fizică sau emoțională, anticipând când să-și miş- 
te mâna mai rapid, când mai încet. 

Meriel începu să tremure, apoi ţipă de plăcere când 
trupul i se cutremură incontrolabil, împingându-se spre 
mâna lui. Braţele ei se strânseră tare în jurul lui, apoi 

se relaxară. Nu deschise ochii nici când o purtă prin apă 
spre marginea apei și o așeză astfel încât partea de sus a 
corpurilor lor să se odihnească pe malul ierbos. Erau pe 
jumătate ieșiți din apă, în vreme ce picioarele le rămăse- 
seră încolăcite leneș sub oglinda apei. 

Meriel se odihni la pieptul lui, ca o nimfă păgână a 
apelor, până când respiraţia îi reveni la normal. Deschi- 
se ochii și privi într-ai lui. 

- Nici nu visam că poate exista o asemenea plăcere, 
şopti ea. Dar tu? 

-Nu cunosc desfătare mai mare decât să-ți ofer ţie 
plăcere, zise el sincer. 

- Există un adevăr al iubirii, dar și un adevăr trupesc. 
Te rog, Adrian, fă dragoste cu mine. Se ridică şi-i puse 
braţele în jurul gâtului său. Nu-mi refuza șansa să-ți 
ofer plăcere. 

Adrian ardea de dorinţă, şi ea tocmai îi oferise drep- 
tul de a face ceea ce râvnise cu atâta disperare. Dar nu 
voia - nu putea - să accepte. Trase aer în piept și își 
struni voința - lucru foarte greu de făcut, când Meriel 
îl privea cu atâta căldură și dorinţă, cu trupul încolăcit 
pe al lui. 

-Nu există plăcere mai mare decât să fac dragoste cu 
tine, ma petite, zise el nesigur. Dar mai mult decât îmi 
doresc plăcere, îmi doresc să fac ceea ce se cuvine în fața 
lui Dumnezeu și a oamenilor. Vreau să așteptăm patul 
nupţial pentru această uniune supremă. 

Ochii ei se luminară de bucurie. 

- Deci nu mai crezi că e prea devreme să vorbim de 
căsătorie. 

- Poate că e, iubire, zise el ironic, dar nu mai pot 
îndura așteptarea. 

Prin acţiunile sale din acea zi, Adrian atentase într-un 
fel la virginitatea lui Meriel, şi cu cât ar fi aşteptat mai 
mult, cu atât ar fi crescut riscul de a i-o răpi cu totul, 
fără binecuvântarea Bisericii. Jurase să se comporte cu 
ea în mod onorabil, iar s-o răvășească în apa unui iaz 
nu era cel mai bun mod de a-și păstra jurământul. Dar 


Jurăminte neobişnuite 209 


promisese și că va face orice își va dori ea, iar în acea 
clipă își dorea ca el să facă dragoste cu ea. 

Înăbuși cu fermitate acel gând, ştiind că i-ar fi servit 
mai mult lui. Căsătoria era calea onorabilă, și se gândi 
că premiul va merita chinurile aşteptării. 

- Să stabilim o dată pentru nuntă? 

- Da, iubitul meu, să ne cununăm cât mai curând 
posibil, șopti ea, cu faţa la fel de strălucitoare ca zorii. 

Se aplecă să-l sărute, iar mângâierea îi dădu lui 
Adrian fiori. Trupurile lor erau atât de bine lipite în 
acel moment, încât Adrian ştiu că trebuia să întrerupă 
sărutul înainte ca trupul său să pună stăpânire pe min- 
te. Ar fi fost atât de uşor să-şi consume iubirea în acel 
moment. Doar conştiinţa nu-l lăsa s-o facă. 

Înainte ca Adrian să-şi poată finaliza bunele inten- 
ţii, mâna lui Meriel alunecă în jos pe trupul său, până 
ajunse în apă și găsi ce căuta. Era deja pe deplin exci- 
tat, dar întregul lui corp se întări când îl atinse. I se 
tăie respiraţia. 

- Meriel... 

Vru să-i spună că nu era necesar să-l atingă și ea, că 
nu voia să facă ceva ce ar neliniști-o. Dar nu exista nici 
un fel de neliniște pe chipul ei hotărât, doar satisfacția 
că-l putea stârni în acel mod. N-ar mai fi putut rosti 
altceva, nici ca să-și salveze viața. 

Strângerea ei fu șovăitoare la început, apoi din în ce 
mai sigură pe măsură ce-i studia și-i învăţa reacţiile pa- 
sionale, necontrolate. Nu dură mult și-l aduse până în 
punctul culminant. Mai târziu, Adrian se întrebă dacă 
ea putuse respira, când o strânsese atât de tare lângă 
trupul său, dar în acel moment el nu fusese conștient 
decât de extaz. 

Era rândul ei să fie mulțumită de ceea ce făcuse. 
Stătură unul în brațele celuilalt, pe jumătate plutind în 
apă, până când Adrian zise: 

-Cu cât ne căsătorim mai repede, cu atât mai bine, 
ma petite. Dacă s-ar întâmpla asta din nou, ne-am putea 
îneca amândoi. 


210 Many Jo Putney 


Ea râse, bucuroasă, apoi se ridică și-și stoarse apa din- 
tr-una din cozile împletite. 

- Nu-mi pot imagina un mod mai frumos de-a muri. 

- Vorbeşte în numele tău, zise încercând să pară se- 
rios, în timp ce se cățăra pe dig. Nu cred că aș vrea să 
ajung în fața Sfântului Petru cu acel zâmbet pe chip. 
Ar fi jenant să explic pricina. 

Meriel râse din nou și-și petrecu braţele în jurul tali- 
ei lui, într-un gest de pură afecțiune. Adrian o strânse 
aproape, căci nu mai voia să-i mai dea drumul vreodată. 
Cu toate acestea, sub plăcerea lui zăceau numeroase în- 
trebări întunecate. El o crezuse fecioară, dar poate că 
nu era. Sau poate că în timpul unei îmbrățișări își amin- 
tise și de lucrurile acelea, așa cum își amintise de călărie 
şi de șoimărit. Deși detesta ideea, ar fi putut accepta 
ca ea să nu fi fost fecioară - la urma urmei, nici el nu era 
virgin... Dar dacă Meriel avea un soț în viață? Faptul că 
nu avea nici un inel nu însemna că era și liberă. 

Alungându-și gândurile, Adrian o sărută cu patimă. 
Meriel era a lui, și amândoi știau asta. Nu mai conta ce 
se întâmplase în trecutul ei, nimic nu avea să-l oprească 
să o facă soția lui. 


Fusese pură întâmplare că Sir Vincent de Laon se 
aflase în Shrewsbury în același moment în care Adrian 
de Warfield și logodnica lui erau şi ei acolo. Warfield 
era foarte popular în orașul său, iar locuitorii erau într-o 
continuă agitație, comentând bucuroși că nobilul con- 
te ieşea călare pe străzi, cu viitoarea lui mireasă alături, 
amândoi zâmbind și făcându-le cu mâna. 

Sir Vincent păstră distanţa, deşi era îmbrăcat în stra- 
ie în care era puţin probabil să fie recunoscut. Şi chiar 
dacă ar fi fost recunoscut, probabil Warfield n-ar fi fä- 
cut nimic. Spre deosebire de Guy de Burgoigne, contele 
împărătesei era un om moale, nu suficient de aprig să-și 
apere interesele. Totuși, marii lorzi erau oameni impre- 
vizibili, așa că francezul crezu de cuviință să rămână în 
spatele mulțimii. 

Ca întotdeauna, oamenii erau bine informați. Până 
la sfârșitul amiezii, Sir Vincent aflase că nunta contelui 
urma să aibă loc scandalos de repede, și că își adusese 
viitoarea soție la Shrewsbury ca să-și aleagă țesături și 
bijuterii de la cei mai buni comercianţi din oraş, cât 
el încheia niște afaceri cu reprezentantul Coroanei 
în oraș. 

Când apucă să o vadă pe femeia pe care și-o alese 
Warfield de soție, Sir Vincent clătină din cap. Era mică 
de statură, avea părul negru ca smoala și se spunea 
că e galeză. 

Deoarece chiar și cele mai importante moștenitoare 
galeze aveau o zestre prea mică după standardele nor- 
mande, era de la sine înțeles că Warfield și-ar fi putut 
găsi o pereche mult mai bună. Era incredibil că o prefe- 
rase în locul lui Isabelle de Rouen. Cu toate astea, orice 
slăbiciune a lui Warfield era de bun augur pentru Guy 
de Burgoigne și fidelii săi susținători. Pe drumul îna- 
poi spre castelul Chastain, Sir Vincent își dăduse seama 
că acela era un moment perfect să vadă dacă Richard 
FitzHugh putea fi convins să schimbe taberele. Guy fu 
de acord și-i ordonă locotenentului său să meargă la 
Montford ca să vadă ce se putea face în acel sens. 

Sir Richard FitzHugh îl primi prompt pe francez, 
foarte deschis și amabil. Se întâlniseră în săbii demult 
într-o luptă, dar nu se cunoscuseră niciodată în socie- 
tate. După un scurt schimb de amabilități, Sir Vincent 
ajunse la concluzia derizorie că era un bun luptător, dar 
nu și un om înţelept. FitzHugh avea o constituţie robus- 
tă, tipic normandă, era foarte priceput în luptă, dar nu 
se putea măsura cu un om cu o minte extrem de ageră, 
cum era el însuși. Francezul adora acel proces de seduc- 
ţie, indiferent dacă era vorba să păcălească o femeie ne- 
sigură să-i cadă în așternut, sau să convingă un bărbat 
să întreprindă ceva condamnabil. Avea să fie o plăcere 
să-l convingă pe acel normand simplu să-și vândă fratele. 

După ce avură parte de o cină excelentă, Sir Vincent 
solicită o întâlnire între patru ochi cu gazda sa. Cum era 
de așteptat, îi fu acordată imediat. Chiar dacă FitzHugh 

nu era un om foarte inteligent, ghicise probabil că nu 
fusese vorba despre o vizită de curtoazie. 

Cei doi bărbați se retraseră într-o încăpere privată, 
unde discutară pe îndelete despre politică, sorbind un 
vin bun. Sir Vincent înţelese că gazda nu era foarte con- 
vinsă de cauza împărătesei. Cel mai probabil, aderase la 
ea pentru că o făcuse seniorul său. 

După ce se băuse suficient vin încât să se destindă 
atmosfera, Sir Vincent îi aruncă o vorbă: 

- Am înțeles că fratele tău urmează să se căsătorească. 

FitzHugh scărpină urechile unui ogar care tocmai își 
pusese capul pe genunchiul său. 

- Nu mă surprinde deloc. Își căuta de mult o soție. 
Singura întrebare era pe cine va alege. 

- L-am văzut pe Warfield cu femeia sa la Shrewsbury, 
şi nu pot spune că înţeleg ce La atras la ea. 

Intuiţia îi spunea că trebuia să existe o poveste inte- 
resantă în spatele acelei căsătorii, iar Sir Vincent spera 
să-l provoace pe cavaler să vorbească și astfel să afle vreo 
bârfă delicioasă. Insă FitzHugh rămase impasibil. Poa- 
te nici el nu ştia adevărata poveste. Oaspetele continuă 
apoi, ușor dezamăgit: 

-Ími imaginez că e o perioadă dificilă pentru tine. 
L-ai slujit ani întregi cu credință pe Warfield. Dacă i s-ar 
fi întâmplat ceva, tu ai fi fost îndreptățit să-i ceri titlul, 
mai ales că nu există nici un moştenitor legitim. Ridică 
subtil din umeri. Într-un an, sau cam așa ceva, s-ar putea 
să nu mai fie cazul. 

O licărire amuzată apăru în ochii albaștri ai lui 
FitzHugh. 

- Legitimitatea nu e suficientă ca să păstrezi o moş- 
tenire - e nevoie şi de putere. Vor trece ani întregi îna- 
inte ca un fiu al lui Adrian să fie suficient de puternic 
încât să poată păstra pământul, sau până când o fiică 
de-a lui va fi suficient de mare încât să se căsătorească 
cu un bărbat care s-o poată face pentru ea. Mulţi ani... și 
viaţa e foarte nesigură. 

Uimit, Sir Vincent își dădu seama că poate FitzHugh 
nu era chiar țărănoiul prost pe care îl crezuse el. Aruncă 
momeala: 

- Dar nu e nevoie să aștepți ani întregi ca să-ţi înmul- 
teşti terenurile. 

Când fu dat în vileag adevăratul motiv al acelei 
întâlniri, se schimbă atmosfera. Ochii lui FitzHugh 
se îngustară. 

- Ai vreo sugestie în legătură cu modalitatea în care 
mi-aș putea îmbunătăți situaţia? 

Sir Vincent se încruntă puţin, reacționând dezapro- 
bator la francheţea bărbatului. Ar fi fost mai elegant 
doar să dea târcoale subiectului mai întâi. Desigur, se 
ştia că normanzii nu erau cunoscuţi pentru subtilitatea 
lor, așa că trecu și el la subiect: 

- Guy de Burgoigne e un stăpân foarte generos; care 
ar recompensa în mod corespunzător un om dispus săși 
regândească... loialitatea față de Adrian de Warfield. 

După o tăcere tensionată, FitzHugh spuse: 

- Mi-ai stârnit curiozitatea. Totuși, înainte să fac ceva 
atât de drastic, ar fi nevoie de ceva mai mult decât niște 
promisiuni vagi. Ce s-ar aștepta Guy să fac, și ce mi-ar 
oferi în schimb? 

- Lord Guy s-ar aştepta să-i aduci castelul Montford 
și toate terenurile pe care le deţii în acest moment. În 
schimb, le vei administra în continuare pentru el. 

- Cu ce s-ar schimba în bine situația mea? întrebă 
FitzHugh, mângâind absent ogarul norocos. 

- Spre deosebire de fratele tău, în primul rând îţi va 
acorda feuda - ca să ai drept asupra castelului. În al doi- 
lea rând, dacă i te vei alătura lui Guy, te vei afla în tăbă- 
ra regelui. Sir Vincent flutură din mână, dispreţuitor. 
Se știe că soţul împărătesei s-a autoproclamat stăpânul 
Normandiei, dar ea a pierdut Anglia, iar fiul ei Henric 
va fi cel mult duce al Normandiei. Următorul rege al 
Angliei va fi Eustațiu, fiul lui Ștefan. Din moment ce 
nu deții proprietăți în Normandia, sub protecţia cărui 
conducător crezi că ar fi mai bine să te afli? 

Francezul făcu o pauză ca să-i permită interlocuto- 
rului său să înțeleagă gravitatea cuvintelor sale, apoi tre- 
cu la ultimul şi cel mai important punct: 

- De asemenea, Lord Guy ar fi fericit să-și folosească 
influenţa pe lângă regele Ștefan, ca să-ţi asigure o căsăto- 
rie adecvată cu o moștenitoare. În ciuda loialității tale, 
n-am auzit ca fratele tău să se fi preocupat de acest lu- 
cru. Sorbi leneș din vin, pregătind următorul moment, 
precum șarpele care oferea ispita în Eden: Dacă War- 
field nu e în stare să-ți răsplătească loialitatea și curajul, 
atunci pune-le în slujba unui om care poate. 

FitzHugh se lăsă pe spate în scaunul său și-și împre- 
ună degetele. 

- Ce te face să crezi că vreau să mă însor? 

- Pentru că ştii la fel de bine ca mine că adevărata 
putere stă în mâinile bărbaţilor căsătoriți. Câtă vreme 
rămâi necăsătorit, indiferent de vârsta pe care o ai, o 
să fii mereu un „tânăr cavaler“, un om prea puţin im- 
portant și cu puţină influenţă. Sir Vincent se aplecă în 
faţă, încercând să-l convingă: Dacă i te alături lui Lord 
Guy, vei putea începe să-ți construieşti propria putere, 
și nu-ți vei mai petrece tot restul vieții la cheremul 
lui Warfield. 

Chipul lui FitzHugh era impenetrabil. 

- Frumoase cuvinte, dar adevărul e că, dintre cei 
doi conți, Adrian e cel mai puternic - controlează o 
parte mai mare din Shropshire şi veniturile aferente. 
Este stăpânul unui castel de necucerit. Tot nu sunt 
convins că, dacă aș trece de partea lui Guy, mi s-ar 
îmbunătăți situaţia. 

Sir Vincent se simţi absolut încântat că era nevoit 
să-și folosească abilitățile de convingere. Medită o cli- 
pă. Cu siguranţă FitzHugh avea unele resentimente față 
de fratele său, iar acele seminţe puteau fi făcute să în- 
colțească fără probleme. Îi vorbi apoi cu o voce joasă, 
confidențială: 

- Noi doi ne aflăm cam în aceeași situație, să ştii. 
Amândoi suntem cavaleri fără pământ, suntem for- 
taţi să ne folosim inteligența ca să supraviețuim, spre 

deosebire de Adrian, care a avut norocul să se nască bo- 
gat. Te înţeleg foarte bine, așa că am să-ți spun un secret. 
Balanța puterii se va schimba, înainte de sfârșitul verii. 
Lord Guy a angajat una dintre cele mai bune trupe de 
mercenari din Europa. Vor ajunge în Shropshire și-l vor 
distruge pe Warfield. Poate că nu-i va putea lua castelul, 
dar Guy îi va lua toate celelalte lucruri. 

Sir Vincent se lăsă înapoi, pe spate în scaun, absolut 
sigur că-l va convinge cu argumentele lui: 

- Guy va avea motive să-ți fie recunoscător, dacă vii 
acum de partea lui. Dar, dacă vei aştepta să vezi încotro 
bate vântul, va fi prea târziu, n-o să mai ai nimic cu care 
să poţi negocia. Făcu un gest grațios către zidurile care-i 
înconjurau. Montford e un castel puternic, dar nu la fel 
de puternic ca Warfield, și poți fi sigur că acesta va fi 
prima ţintă a lui Guy. 

FitzHugh privea în gol, cântărind cuvintele francezu- 
lui. Într-un final, zise: 

- Eşti foarte convingător, Sir Vincent. Dar aş putea 
avea vreo garanţie a bunei credinţe a lui Guy? Continuă 
pe un ton ironic: lartă-mă că trebuie s-o spun, dar au 
existat situaţii în care buna lui credință a fost pusă sub 
semnul întrebării. 

Era foarte adevărat. Cu toate acelea, Sir Vincent reu- 
şi să pară indignat când spuse: 

- Contele își dă cuvântul, bineînţeles. Și ca semn al 
bunăvoinţei sale, ţi-a trimis un mic cadou. 

Francezul vâri mâna în sacul său și scoase un pocal 
înalt de aur. Era o capodoperă: piciorul era înconjurat 
de un lujer de viță-de-vie măiestrit lucrat, iar baza și gura 
paharului erau din filigran. Aurul fusese bătut cu pietre 
prețioase în culorile curcubeului. Pocalul, potrivit pen- 
tru un rege, era unul dintre cele mai scumpe obiecte 
din moștenirea Cecily de Chastain, iar Guy îl păstrase 
pentru ceva special. 

Când FitzHugh întinse mâna să ia pocalul greu, fran- 
cezul observă că îi tremurau degetele. Foarte bine, lä- 
comia câștiga teren. Normandul se ridică din scaunul 
său și se duse cu pocalul la geam. Îl examină gânditor, 

admirând minuția cu care fusese lucrat. Pietrele prețioa- 
se aveau sclipiri de safir și rubin, iar aurul bogat strălu- 
cea în lumina soarelui. 

- Un fleac destul de frumos, zise el în cele din urmă. 
Cu siguranță valorează mai mult de treizeci de arginți. 

nainte ca francezul să poate evalua acea remarcă destul 
de tulburătoare, FitzHugh își privi oaspetele și-l întrebă: 
Spune-mi, Sir Vincent, de cât timp lucrezi pentru Guy? 
Cinci, șase ani? 

Francezul încuviință, iar FitzHugh continuă: 

-Atunci poate că nu știi de unde vine ura dintre 
Burgoigne și Warfield. Ştii că nu sunt doar rivali care 
luptă pentru titlul de conte, nu-i așa? 

Sir Vincent recunoscu, nedumerit: 

- Am auzit că vrăjmășia dintre el datează de ani buni. 
Se încruntă apoi, încercând să-și amintească ce i se spu- 
sese. Am auzit că, pe când era încă tâlhar, Lord Guy a 
dat foc vechiului turn Warfield. Parcă îmi amintesc să fi 
auzit că Lord Adrian era novice la abația Fontevaile, îna- 
inte să moștenească averea tatălui său. Francezul râse, 
răutăcios. Poate-ar fi fost mai bine să rămână călugăr. 
Nu pare să suporte prea bine luptele, și i-a luat destul 
timp să găsească curajul să se căsătorească. Poate că, ase- 
menea altor călugări, nu-i plac femeile. Mai bine ţi-ar fi 
lăsat ţie moştenirea Warfield. 

Păstrându-și calmul, FitzHugh continuă: 

- Poate nu ţi-a spus nimeni că, atunci când a asediat 
Warfield, Guy a ucis toți locuitorii castelului, inclusiv 
pe baronul bătrân și toți descendenţii săi, cu excepția 
lui Adrian. Şi a mea, desigur. Puse jos pocalul lângă oas- 
petele său, pe o masă de stejar. 

Apoi, FitzHugh scoase sabia din teacă, cu o mișcare 
impetuoasă. Soarele cădea cu o strălucire răutăcioasă pe 
tăişul sabiei. Conștient de faptul că comisese o eroare 
de judecată dezastruoasă, Sir Vincent icni. Îl îngrozea 
ideea că avea să fie sacrificat de sabia gazdei sale, ca un 
purcel de lapte. 

nainte ca francezul să poată sări în picioare și să-și 
apuce arma, celălalt bărbat izbi cu putere mânerul 


Jurăminte neobişnuite 217 


sabiei de pocalul de aur, distrugând lucrătura delicată 
cu un zgomot metalic asurzitor. FitzHugh lovi paharul 
iar și iar, pietrele prețioase desprinzându-se de la locul 
lor și împrăștiindu-se pe podea. 

După ce-și puse sabia înapoi în teacă, într-un gest 
sălbatic, FitzHugh luă rămășițele distruse ale paharului. 
Le răsuci cu mâinile goale până când forma inițială a 
pocalului deveni de nerecunoscut. 

- Guy a uitat cumva că familia pe care-a măcelărit-o 
nu era doar a lui Adrian, ci și a mea? urlă el înfuriat. 
Tatăl meu, frații mei, prietenii mei și toate rudele mele 
au murit în acea zi. lar eu am fost acolo, scoțându-le 
trupurile neînsuflețite dintre ruinele care ardeau înă- 
bușit. Aruncă apoi, cu sălbăticie, paharul în burta lui 
Sir Vincent. Asta-i răspunsul meu pentru stăpânul tău. 
Mai degrabă laş vedea arzând în iad, decât să-l ajut cu 
ceva. L-aș fi ucis chiar eu, dacă Adrian n-ar ţine morțiș 
să aibă el această onoare. Poate, dacă am noroc, încă 
mai pot s-o fac eu. 

Sir Vincent se chinuia să respire, întrebându-se dacă 
nu cumva pocalul aruncat îi rupsese vreo coastă. Din 
moment ce FitzHugh nu avea de gând să-l omoare, fran- 
cezul se gândi să se răzbune. Era furios că-l judecase atât 
de greșit pe omul din fața lui. 

- Dacă-l aștepți pe Warfield să-ți răzbune morţii, 
atunci aștepți degeaba, mârâi el. Fratele tău e un laș, 
dar tu nu ești nici laş, nici prost ca să aștepți să te răz- 
bune el. 

Se ridică și-și luă mantia, apoi îndesă pocalul distrus 
înapoi în sac. Prefera să nu mai rămână și pentru alte 
remarci glumețe. 

Spre uimirea lui Sir Vincent, batjocura sa nu-i mânie 
şi mai tare gazda. În schimb, FitzHugh începu să râdă. 

- Dacă asta credeți tu și Guy despre Adrian, nu sun- 
teți doar proști - sunteți oameni morți. Hai, ieși de-aici, 
până nu uit de legile ospitalităţii și te trimit înainte de 
vreme la diavol. 

Sir Vincent se supuse în liniște. Richard îl urmări 
plin de dezgust cum fugea. Singurul amănunt care-i 

salvase viața francezului era acela că nu fusese cu Bur- 
goigne când avusese loc masacrul de la Warfield. Poate 
ar fi fost mai înțelept să fi pretins că primea mita lui 
Burgoigne, și apoi să-i fi retras orice sprijin în momen- 
tul critic. Dar Richard știa că nu avea temperamentul 
de care era nevoie ca să facă un joc dublu. Probabil că 
Adrian ar fi putut, dar Richard reușise să-și țină gura su- 
ficient de mult ca să afle despre mercenari. Erau totuși 
iei foarte prețioase, căci paza bună trece primej- 
ia rea. 


La două luni după dispariţia surorii sale, Alan de 
Vere se întoarse supărat la Avonleigh, ca să reia căută- 
rile. Își începu misiunea interesându-se exact în care 
zone fusese căutată Meriel. Constată apoi că oamenii 
lui merseseră spre vest până la pădurea regală și chiar 
mai departe și în celelalte trei direcții. 

Nu exista nici urmă de sora lui, după ce părăsise Avo- 
nleigh. Dacă ar fi călărit în oricare altă direcție, cel mai 
probabil ar fi fost văzută de șerbii de pe moșiile din jur, 
fapt care îl făcu pe Alan să se întrebe dacă nu cumva 
intrase în pădure. 

Lăţimea pădurii întunecate împărțea largul Shrop- 
shire la fel de bine ca un râu. În mod normal, Meriel nu 
s-ar fi aventurat atât de departe spre vest, n-ar fi intrat 
în pădure, şi cu siguranță n-ar fi traversat un teritoriu 
controlat de oamenii împărătesei. Dar s-ar fi putut în- 
tâmpla ceva ieșit din comun: ar fi putut fi urmărită de 
tâlhari, sau ar fi putut întâlni pe cineva care avea nevoie 
de ajutor... se puteau întâmpla multe lucruri care s-o fi 
trimis în pădurea regală, și s-o fi scos de partea cealaltă. 
Dacă s-ar fi întâmplat asta, era posibil ca veștile să nu 
ajungă niciodată în Avonleigh. Cei treizeci și ceva de 
kilometri reprezentau o barieră aproape la fel de mare 
precum Canalul Britanic. 

Alan decise că locul cel mai bun pentru a începe cău- 
tările era piața din Shrewsbury, așa că se duse într-acolo 
și rămase peste noapte, urmând să înceapă căutările a 
doua zi. 

Dimineaţa, găsi ceea ce căuta chiar de la primele ore. 
Farmacistul ursuz negă că ar fi ştiut ceva despre domni- 
ţa normandă pierdută, însă soția lui cea foarte vorbă- 
reaţă zise: 

-E o coincidenţă tare ciudată. Spui că pe sora ta o 
cheamă Meriel? Când Alan încuviință, femeia continuă: 
contele de Shropshire, contele nostru, Adrian de War- 
field, nu celălalt conte rău, urmează să se căsătorească 
cu o fată pe nume Meriel. Dar ea e de origine galeză, nu 
normandă. Am văzut-o chiar acum o săptămână, când 
au venit în oraș. 

Curios, Alan o întrebă: 

-Şi cum arăta această logodnică a contelui? 

Soţia farmacistului ridică din umeri: 

-Ştii tu, ca o galeză. Avea părul negru, ochii albaştri, 
zise ea căutând să vadă dacă o aprobă, aşa cam ca tine, 
doar că era foarte mică. E o fată foarte blândă. S-a uitat 
la mine și mi-a zâmbit. 

Calmându-și entuziasmul, Alan continuă să o chestio- 
neze pe femeie: 

- Ce se ştie despre familia ei? 

-Se spune că e o moștenitoare din Gwynedd. Firește 
că ar trebui să fie moștenitoare, doar oamenii de origine 
nobilă precum contele nu se căsătoresc așa cu oricine. 
Şi totuși... Femeia se aplecă în faţă, parcă împărtășindu-i 
un secret. Se spune că nobilul Adrian a găsit-o în pădu- 
re, ca pe o zână, şi că s-a îndrăgostit de ea atât de tare, 
încât a dus-o înapoi la castelul său și a închis-o într-un 
turn, până când ea a fost de acord să se căsătorească cu 
el, dar eu nu cred o vorbă din povestea asta. Contele n-a 
fost niciodată genul care să răpească femei frumoase. 
Femeia chicoti. Şi nici n-are nevoie, căci e un bărbat al 
naibii de chipeș. Mai degrabă ar trebui să se păzească el 
să nu fie răpit de femei. 

Pe Alan îl trecură fiorii. Era convins că acea Meriel 
despre care se vorbea era chiar sora lui, mai ales că po- 
vestea se potrivea cu ce i s-ar fi putut întâmpla. Lăsând 
la o parte romantismul descris de femeie, cu siguran- 
tă era un caz de răpire şi viol. În fond, Meriel nu și-ar 

fi părăsit niciodată prietenii și îndatoririle de bunăvoie. 
Era ușor de crezut că un nobil ar fi violat o fată pe care 
o întâlnise din întâmplare. Cel mai greu de înțeles era 
faptul că un astfel de om s-ar fi căsătorit cu victima sa. 
Oare un om atât de ticălos s-ar fi putut simţi vinovat 
că distrusese viața unei fete de origine modestă? 

- Spuneai că urmează să se căsătorească, zise Alan cu 
gura uscată. Știi cumva dacă a avut deja loc căsătoria? 

- Nu ştiu, băiete, eu n-am fost invitată. Râse singură 
de gluma pe care o făcuse. Dar am auzit că ceremonia 
urma să se facă în grabă, așa că poate așteaptă un copil. 
Chiar și lorzii sunt oameni, deși nu toată lumea ar fi de 
acord cu mine. 

Alan îi lăsă orbeşte femeii o mână de arginți și plecă 
negru de furie. Contele avea reputația unui om cinstit, 
dar poate că era una falsă, de vreme ce oamenii cinstiți 
nu compromiteau tinere nevinovate. 

Alan se grăbi spre han, unde-și lăsase calul. Avea de 
gând să ajungă cât mai repede la Warfield, ca să-și gă- 
sească sora. Poate era un simplu cavaler, față de Lord 
Adrian care era conte, dar dacă acesta nu-i putea oferi 
răspunsuri satisfăcătoare, Alan de Vere avea să-i dărâme 
întregul castel cu mâinile goale. 


capitolul 13 


- Ține-ţi mâinile deasupra capului, Lady Meriel, îi 
porunci Margery. 

Meriel se conformă supusă, în timp ce slujnica îi pu- 
nea rochia albastră de mătase peste cămășuța subțire. 
Știind că aceea era ziua în care se căsătorea cu Adrian, 
era într-o continuă stare de visare. Îi era mult prea greu 
să se preocupe de îmbrăcăminte într-un moment ca ace- 
la. Din fericire, Margery și cealaltă femeie erau mai mult 
decât dispuse să preia ele acea sarcină. 

Din moment ce hotărâse să se căsătorească, Adrian 
petrecuse mult timp prezentând-o pe viitoarea lui mi- 
reasă oamenilor de pe domeniul Warfield. Unii dintre 

oameni fusese distanţi la început, dar, cu timpul, toți se 
apropiaseră de ea. Și asta pentru că Meriel învăţa repede 
şi nu încerca niciodată să-i intimideze pe servitori, după 
cum spunea Adrian. 

- E prea strâns, milady? întrebă una dintre servitoare, 
în timp ce-i strângea corsajul rochiei ca să se potrivească 
la fel de bine precum coaja unui măr. 

- Țineţi cont că va trebui să respir toată ziua. Și poate 
și să mănânc ceva, mai pe seară, sublinie Meriel. 

Servitoarea chicoti și mai slăbi puţin șireturile, în 
timp ce Meriel se întoarse înapoi la reveria ei. li plă- 
cea că învățase să se poarte ca o contesă. Și în ciuda 
faptului că fusese mereu lângă ea, îndrumând-o, Adrian 
păstrase o distanţă cuviincioasă și nu o mai sărutase nici 
măcar de noapte bună. Din fericire, venise data nunții, 
căci altfel s-ar fi putut trezi strecurându-se noaptea în ca- 
mera lui, ca să încerce să-l convingă să se răzpândească. 

Meriel oftă. Ştia cât de important era pentru Adrian 
să se comporte așa cum credea el că era onorabil. Poa- 
te, dacă și-ar fi amintit mai multe, ar fi avut și ea niște 
principii mai puternice. Dar așa nu prea-i putea înţelege 
dorinţa de a aștepta până în noaptea nunţii. Totuși, ştia 
că nu i-ar fi putut demonstra lui Adrian că îl iubea dacă 
l-ar fi convins să facă ceva ce ar fi regretat apoi. 

Buzele ei se transformară într-un zâmbet când își 
aminti de noaptea în care împărțiseră același pat. 
În noaptea aceea avea să fie la fel, ba chiar mai mult, 
căci barierele onoarei nu îi vor mai ţine departe unul 
de celălalt. 

Realitatea îi întrerupse încă o dată reveria prin in- 
termediul lui Vânturel, care veni în fugă și începu să se 
joace cu una dintre mânecile lungi cu broderie aurie, 
care ajungea aproape până la podea. Meriel ar fi vrut 
să ia pisica şi să o strângă repede în braţe, dar știa că 
Margery n-ar fi fost de acord, din pricina ghearelor care 
ar fi putut sfâșia mătasea fragilă. Soarta pisicii fu pecet- 
luită după ce se năpusti asupra uneia dintre panglicile 
cingătorii ei noi - era țesută cu fir de aur și avea pietre 

preţioase cusute în ea, pentru noroc. Slujnica mai tână- 
ră luă repede pisica. 

-O s-o duc undeva unde să nu provoace pagube și 
unde să n-o calce nimeni în picioare, milady. 

Meriel zâmbi strâmb, privind cum pisica era dusă în 
altă parte. Și ea, şi Vânturel vor fi foarte bucuroase după 
ce se va termina nunta! Obligaţia ei ca mireasă semăna 
destul de mult cu cea a pisicii: să stea nemișcată și să se 
poarte frumos. 

Margery îi ridică părul, îi puse stăpânei ei mantia 
purpurie pe umeri și i-o fixă pe piept cu un lanţ de aur. 
Meriel era despletită, aşa că slujnica începu să-i pieptene 
părul des, negru şi ondulat, care-i ajungea aproape până 
la şoldurile subţiri. 

Meriel rămase neclintită, în ciuda faptului că slujnica 
trebuia să tragă destul de tare să o poată pieptăna şi să-i 
aranjeze părul des. Mângâia absentă faldurile frumoase 
ale mantiei de catifea și blănița albă, gândindu-se la lu- 
cruri care i-ar fi șocat pe toți cei prezenţi. Sau poate nu. 
Erau oameni cu toții, şi existaseră deja o serie de comen- 
tarii sincere şi entuziasmate despre lucrurile la care-ar 
fi trebuit să se aștepte noua contesă, odată ajunsă în 
braţele lui Lord Adrian. 

După ce termină cu pieptănatul, Margery ridică 
voalul delicat, atât de străveziu încât părea aproape 
transparent. Slujnica îl aşeză peste părul despletit al 
lui Meriel, îl ajustă să încadreze perfect chipul mire- 
sei, apoi îl fixă cu o cunună de flori albe şi albastre. 
Cununa aceea fusese singurul element asupra căruia 
insistase Meriel, căci prefera flori adevărate în locul 
unei coroane reci din metal. 

Margery o mai privi o dată pe stăpâna ei, pentru in- 
specţia finală - ajustă un fald, netezi o cută, apoi în cele 
din urmă zâmbi. 

- Gata, milady. Arăţi la fel de bine ca un răsărit. 

Meriel nu putu rezista, şi-i zise: 

- De îndată ce voi pune piciorul afară, unde e vânt, 
toată această perfecțiune va dispărea. 

Margery râse, ștergându-și o mică lacrimă de pe 
obraz. 

- Dar eu îmi voi fi făcut treaba bine, milady! 

-Toate v-aţi făcut treaba bine. Meriel se apropie şi o 
sărută pe obraz pe Margery, apoi făcu la fel şi cu celelalte 
trei slujnice. Vă mulțumesc că sunteți familia mea azi. 

Cuvintele ei le emoționară foarte tare pe cele patru 
slujnice, astfel încât Meriel părăsi camera însoţită de un 
val de bocete. Ştia că femeile plângeau de obicei la nunți, 
dar nu înţelegea de ce... ea, una, plutea de fericire. 

Sala mare de jos era plină de oameni, dar ea nu avea 
ochi decât pentru Adrian, care o aștepta la baza scări- 
lor. În acea zi lăsase deoparte preferința pentru lucruri 
simple, purtând haine splendide din mătase și catifea, 
potrivite rangului său. Tunica și mantia lui erau în nu- 
anțe de albastru-închis și aveau broderii generoase ar- 
gintii, dar care păleau în fața chipului său tivit cu auriu. 
Strălucea ca un arhanghel și era atât de frumos încât 
i se tăie respiraţia. 

Meriel se opri pe penultima scară. Se rușină brusc, 
nevenindu-i să creadă că această ființă superioară voia 
să se căsătorească cu ea. Probabil că Adrian îi citi gân- 
durile, pentru că veni şi-o prinse de mâini. li vorbi 
apoi foarte încet, pentru ca nimeni altcineva să nu-l 
poată auzi: 

-Se spune că toate miresele sunt frumoase, dar n-a 
existat și nici nu va exista vreodată o mireasă atât de 
frumoasă ca tine, ma petite. 

li sărută apoi, pe rând, mâinile. 

O trecu un fior și-l strânse tare de mâini. 

-Şi n-a existat niciodată o femeie mai fericită decât 
mine, șopti ea, pentru că m-ai ales să fiu soția ta. 

Părăsiră sala împreună, îndreptându-se spre cai. Aco- 
lo îi aștepta Richard, fratele lui Adrian, îmbrăcat la fel 
de frumos precum contele. 

Deoarece Meriel nu avea familie, o ajută Richard să 
încalece, preluând rolul pe care-l juca de obicei tatăl 
miresei. Cu Adrian alături, Meriel părăsi castelul și se 
îndreptă spre biserica din sat. În fruntea alaiului se afla 

trupa de muzicanți, iapa ei era condusă de Richard, 
iar în urma lor toți oaspeţii de seamă. Străzile erau pline 
de oameni. În general, nunta unui lord avea loc acasă 
la mireasă, așa că toți oamenii din Warfield ieșiseră din 
case, considerându-se deosebit de norocoși că puteau 
asista la un astfel de eveniment. A 

Richard o ajută pe Meriel să descalece. li zâmbi cald 
şi-i spuse: 

- Curaj, surioară, în curând se va termina. 

Dacă ar fi fost să aibă un frate, i-ar fi plăcut să se- 
mene cu Richard. Pentru o clipă, Meriel își aminti că 
era posibil să fi avut unul, poate chiar mai mulți, dar 
lăsă deoparte acel gând. Era mai bine să se gândească 
la ceea ce va câștiga decât la ceea ce poate nu va cunoaș- 
te niciodată. 

Se găsi apoi în pridvorul bisericii. Mâna lui dreaptă o 
ţinea strâns pe-a ei. Întrucât Adrian sperase ca în timp 
să nu se mai facă diferența între normanzi și englezi, 
aleseseră să-și depună jurămintele în engleză, la fel ca 
orice alți săteni. 

Meriel îl privea pe Adrian cum spunea jurămintele și 
se simțea ca într-un vis. 

- Te iau pe tine, să-mi fii soție legitimă... să te am și 
să te păstrez... să te iubesc și să te preţuiesc... la bine 
şi la rău... în sărăcie sau bogăţie... în boală şi în sănă- 
tate... de-acum încolo... până când moartea ne va des- 
părți... dacă Sfânta Biserica va orândui... îți promit să-ți 
fiu fidel până la moarte. 

Totuşi cuvintele însemnau puţin, pe lângă ceea ce 
exprimau ochii lui cenușii limpezi, căci îi promiteau 
chiar sufletul său. 

Urmă apoi rândul ei. Meriel repetă şi ea jurăminte- 
le, vorbind tare, pentru ca nimeni să nu se îndoiască 
de dorinţa ei de-a se căsători cu el. Cuvintele erau ase- 
mănătoare cu ale lui Adrian, doar că mai includeau și 
promisiunea de a fi: 

- ... Veselă şi ascultătoare în pat și-n afara lui. 

Rostind acele cuvinte, Meriel se îmbujoră. Chipul lui 
Adrian exprima solemnitate, dar îi strânse mâna și putu 
vedea în ochii lui scânteia unei promisiuni. 

Preotul ținu o predică scurtă despre virtuțile armo- 
niei conjugale, apoi binecuvântă verighetele. Adrian îi 
luă mâna stângă şi-i strecură pe rând inelul de aur pe 
vârfurile a trei degete, zicând în același timp: 

-În numele Tatălui... al Fiului... şi al Sfântului Duh. 
Îi puse apoi verigheta pe degetul inelar şi rosti vorbele 
în șoaptă: Cu acest inel te iau în căsătorie. 

Adrian o privea fix pe Meriel. Deși erau calmi la ex- 
terior, amândoi erau foarte conștienți că-și uneau sufle- 
tele, inimile și trupurile. Abia în acel moment, Meriel 
înțelese cu adevărat de ce Adrian își dorise să aștepte să 
se căsătorească înainte de a face dragoste cu ea, iar acea 
înţelegere îi aduse în ochi lacrimi de bucurie. 

Probabil ar fi rămas așa pentru multă vreme, dacă 
Richard n-ar fi început să dea de pomană, după cum 
era obiceiul. Amintindu-și de ce se aflau acolo, conte- 
le şi noua lui contesă intrară apoi în biserică pentru 
slujba nupţială. Întreaga biserică era plină de oameni, iar 
Adrian şi Meriel aveau locuri de onoare în cor. Ea nu 
luă în seamă cuvintele latine sonore. Tot ceea ce con- 
ta era că, sub grilajul frumos sculptat, Adrian o ţinea 
strâns de mână, de parcă n-ar fi vrut să-i mai dea nicio- 
dată drumul. 

După slujbă, preotul îi dădu lui Adrian sărutul păcii, 
pe care el i-l transmise apoi lui Meriel. Sărutul noului ei 
soț nu fu voluptuos, însă buzele lui întârziară deasupra 
gurii ei, pline de o dulceaţă dureroasă. lar când, în cele 
din urmă se desprinse, Adrian îi șopti: 

- De-acum și pentru totdeauna, micuța mea soție. 

Meriel nu se putu abține și se îndepărtă de orându- 
ielile obişnuite, aruncându-se în braţele noului ei soț. 
Adrian o prinse în braţe cu atâta forță, că-i ridică de 
la podea pantofiorii eleganți din piele. În ciuda expre 
siei serioase a preotului, privitorii izbucniră în râs și 
în urale. 

Mai există totuși și o altă abatere de la obiceiurile tra- 
diționale. Plecând de la biserică, trecură pe sub turnul 
din care atârnau frânghiile clopotelor. Adrian se opri 
şi, cu o sclipire năzdrăvană în ochi, prinse o frânghie și 
rosti plin de voioșie: 

- Vreau să ştie toată lumea din Shropshire că ne-am 
căsătorit. 

Deasupra capetelor lor se afla clopotul poreclit Ma- 
rele Tom, care sună puternic într-un registru atât de jos, 
încât făcu întreg turnul să vibreze. Meriel i se alătură și 
ea. Adorând ziua însorită, mulțimea fericită și întrea- 
ga lume minunată, dar cel mai mult pe Adrian, Meriel 
prinse altă frânghie şi trase de ea cu toată puterea. În câ- 
teva clipe, se auzi clinchetul clopotului poreclit Micuța 
Nell, într-un registru înalt, precum vocea unei soprane, 
bătând la unison cu celălalt. 

Pentru câteva minute zgomotoase, Meriel și Adrian 
traseră clopotele râzând și întreaga parohie răsună de 
bucuria lor. Sosiră apoi, abia trăgându-și sufletul, oa- 
menii care trăgeau de obicei clopotele pentru parohie, 
scuzându-se că-și neglijaseră datoria, dar fuseseră prinși 
în mulțime. Aceştia își reluară apoi îndatoririle și clopo- 
tele începură să bată în ritm normal. 

Adrian și Meriel ieşiră mână în mână în piaţa din sat, 
unde oamenii începură să arunce cu semințe. Drumul 
înapoi spre castel fu unul foarte lent, deoarece toată lu- 
mea din Warfield ţinea să ureze fericire noului cuplu. 
Ajunși în fața castelului, Adrian o ajută pe Meriel să 
descalece și șopti încet, doar pentru ea: 

-Mai sunt doar câteva ore de ospăț și dans, ma peti- 
te... şi-apoi vom putea fi singuri. 

- Şi-atunci mă vei putea învăţa să fiu veselă și ascul- 
tătoare în pat, iubitul meu lord, îi răspunse Meriel cu 
inima plină de iubire, dorindu-și ca timpul să zboare în 
următoarele ore. 


În după-amiaza târzie, când Alan ajunse la castelul 
Warfield, porțile exterioare erau păzite doar de doi oa- 
meni, iar străzile păreau pustii în spatele zidurilor. Când 

un paznic binedispus îl întrebă cu ce treburi venise, el 
răspunse: 

-Sunt fratele lui Lady Meriel. 

Paznicul îl inspectă atent. Deși îmbrăcămintea lui era 
murdară de la călătoria sa lungă, era fără nici o îndoială 
cavaler normand, iar chipul îi confirma spusele. 

- Da, semeni cu noua micuță contesă, zise paznicul 
vesel. Ai fost reținut? Apoi continuă, fără a aștepta un 
răspuns: Ai ratat nunta, dar ospăţul are loc sus în turn. 
Mergi şi felicit-o pe mireasă din partea noastră, a celor 
care lipsim de la festivități. 

Alan călări pe străzi, cu dinţii încleştați. Deci, ajunse- 
se prea târziu. Sau poate că nu, de vreme ce ospățul era 
în desfășurare. În curtea exterioară fusese montat un 
cort imens, în care sărbătoreau oamenii de rând. 
Se frigeau viței şi oi întregi, şi pe măsură ce se făcea 
carnea, bucătarii tăiau felii mari din ea. Peste tot erau 
butoaie cu bere și atmosfera era plină de cântecul voios 
al harpelor, al cimpoaielor și al violelor. 

Alan își lăsă calul la grajduri și intră în turn. Sala cea 
mare era decorată mult mai frumos decât curtea exteri- 
oară, și chiar și muzica era mai bună. Jongleri, acrobați 
şi cântăreți întrețineau atmosfera. Oaspeţii mâncau, 
beau și dansau, servitorii se învârteau peste tot cu plato- 
uri de mâncare şi carafe cu băutură, iar câinii și pisicile 
căutau resturi pe podelele pline de trandafiri. Totul era 
exact cum era de așteptat la nunta unui nobil. 

Alan rămase în ușă, fără să atragă atenţia asupra 
sa, încercând să-şi obișnuiască ochii cu lumina slabă. 
La celălalt capăt al sălii era o masă așezată mai sus decât 
celelalte şi i se strânse inima când văzu silueta micuță a 
miresei cu păr de abanos. Nu putea fi sigur, dar semăna 
dureros de mult cu sora lui. 

Își croi repede drum pe lângă perete, cu chipul îm- 
pietrit. Avea o expresie aspră, care nu era întâlnită de 
obicei la nunţi. De la marginea tribunei, îi putea vedea 
puţin pe miri. 

Era înnebunit de frustrare că nu putea fi încă sigur 
dacă fata aceea era sora lui - avea capul întors într-o par- 
te și un nor format din păr și voal îi ascundea profilul. 

Toată atenţia miresei era îndreptată spre bărbatul de 
lângă ea, așa că Alan îl privi și el. Deci acela era contele 
de Shropshire. Era întors către mireasa lui și îi putea 
vedea clar fața. Era surprinzător de tânăr și uimitor de 
reținut în acel cadru zgomotos. Alan îi studie trăsăturile 
reci, dar frumoase, gândindu-se dacă acel om ar fi fost 
capabil să oblige o tânără să se căsătorească cu el, și con- 
chise că da. 

Mireasa începu apoi să râdă și făcu un gest din mână, 
pe care-l văzuse de o mie de ori la sora lui. Veni în spate- 
le perechii de miri și o strigă cu glas ascuţit, ca să-l poată 
auzi în ciuda zgomotului: 

- Meriel! 

Mireasa se întoarse când își auzi numele și-l privi pe 
Alan. Inima aproape- sări din piept când își văzu sora , 
vie şi nevătămată, cu ochii mari albaștri strălucind de 
fericire. Nu fusese niciodată atât de frumoasă, dar cum 
naiba ajunsese acolo? 

Meriel îi zâmbi cu expresia politicoasă a unei mirese 
care primea cele mai bune urări de la un străin. Se pu- 
tea citi pe faţa ei că nu-l recunoștea. 

- Bine aţi venit, spuse ea cu căldură. Sunteţi un prie- 
ten de-al soţului meu care-a sosit cu întârziere? 

Fără să înțeleagă, Alan o întrebă: 

- Ce s-a întâmplat, Meriel? 

- Nimic, răspunse ea, nedumerită de ce un străin ar 
întreba-o așa ceva. Sunt mai fericită ca oricând. 

Brusc, de parcă ar fi primit o lovitură de buzdugan, 
Alan își dădu seama că nu-l recunoscuse. Era incre- 
dibil, şi totuși acesta era adevărul scris pe chipul ei 
nedumerit. 

- Doamne, Meriel, strigă el îndurerat. Nu mă recunoști? 

Zâmbetul fetei dispăru. 

- Îmi pare rău... șovăi ea, cu ochii deodată întunecați 
de suferinţă. Dar nu. 

Scena atrase atenţia oamenilor din apropiere, inclu- 
siv a contelui. Warfield întrebă cu o voce tăioasă: 

-O cunoşti pe soţia mea? 

Alan se răsuci și privi în ochii cenușii, de gheaţă, ai 
contelui. Mai târziu, avea să-și dea seama că Warfield 
arătase un amestec ciudat de emoţii - surpriză, furie 
şi un fel de teamă, deși nu una fizică -, dar în acel mo 
ment era mult prea nervos să-i pese. 

- 'Ticălosule, mârâi el. Ce i-ai făcut lui Meriel? 

Degetele i se strânseseră în pumn și se pregătise deja 
să-l lovească, când o mână fermă îl prinse de braț, mai 
sus de cot. Alan se întoarse și văzu că lovitura îi fusese 
oprită de un bărbat cu părul bălai, cu o privire calmă și 
de aceeași înălțime cu el. 

Bărbatul zise, cu o voce plăcută, dar ţinându-l strâns: 

- Vom asculta bucuroși ce ai de zis despre trecutul lui 
Meriel, dar să căutăm un loc mai potrivit să vorbim. 

Contele se ridică, apoi își ajută și mireasa. 

- E o idee excelentă, Richard. 

Cei patru plecară, abia observați de petrecăreți. 
La etaj, într-o încăpere privată, era îmbucurător de mul- 
tă liniște. Imediat ce se închise ușa, Alan se întoarse, 
smulgându-se din prinsoare. Ignorându-i pe cei doi 
bărbaţi, îi vorbi direct surorii lui: 

- Meriel, pentru numele lui Dumnezeu, ce s-a-ntâm- 
plat? Dacă eşti aici de bunăvoie de ce n-ai spus nimă- 
nui din Avonleigh? se întrerupse brusc. Mi-au zis că 
ai murit. 

Palidă, Meriel se așeză pe un scaun, clătinând din cap: 

- Îmi pare rău, dar... Am avut un accident. Nu-mi 
amintesc nimic cu excepția ultimelor săptămâni. 

Adrian veni lângă Meriel și-i puse o mână protectoare 
pe umăr. 

- Eşti sigur că este femeia care crezi tu că e? Sigur nu 
te înșeli? 

Străinul îl privi furios și cu dezgust. Cu un deget, 
contele îi dădu lui Meriel părul la o parte, dezvelindu-i 
tâmpla dreaptă - avea o mică cicatrice. 

- Asta e de la o piatră, de când s-a împiedicat și a că- 
zut. Iar aici... Li trase apoi mâneca de mătase şi-i dezveli 
o cicatrice subțire, aproape invizibilă, de pe antebraţul 
stâng. De aici i s-a luat sânge când a avut febră. 

Meriel nu se trase înapoi, ca și când ar fi fost obiş- 
nuită cu atingerea acelui bărbat. Stătea şi îl privea 
încruntată pe Alan, încercând să-şi amintească cât de 
apropiaţi fuseseră. 

Mâna lui Adrian se strânse pe umărul lui Meriel. 
Se simţea de parcă ar fi primit o lovitură mortală, și 
că tot sângele și viața din vene i s-ar fi scurs pe podea. 
Întrebă apoi cu asprime: 

- Ce ești tu pentru Meriel? Prieten? Iubit? Sog? 

- Sigur că nu, se enervă străinul. N-ai ochi? Sunt fra- 
tele ei. 

Adrian simţi cu atâta intensitate că i se luă o piatră 
de pe inimă, încât i se înmuiară genunchii. Îl studie 
pe vizitator: înălțimea și constituția lui puternică erau 
foarte diferite de ale fetei, dar ajunse la trăsăturile fine 
ale feței. 

- Ai dreptate, mi-aş fi putut da seama. Dar e foarte 
ciudat, deși tu pari normand, iar ea galeză, asemănările 
sunt de necontestat. 

Meriel vorbi apoi, încet: 

-Puteți să nu mai vorbiți de parcă n-aş fi aici? 
Se întoarse apoi către străinul oacheș: Spui că eşti frate- 
le meu. Cum te cheamă? Dar pe mine? 

Străinul îngenunche în faţa ei, vocea înmuindur-i-se 
în fața suferinţei ei: 

- Eşti Lady Meriel de Vere, şi eu sunt fratele tău Alan. 
Tatăl nostru William a avut un conac numit Beaulaine, 
în Wiltshire. Mama noastră a fost galeză, iar tu semeni 
leit cu ea. A murit acum câţiva ani. Noi doi suntem cei 
mai mici din cinci copii. În ultimii doi ani, ai locuit cu 
mine la conacul meu din Avonleigh. Tu conduceai mo- 
şia în lipsa mea, când eram plecat, slujindu-mi lordul. 
Nu-ţi amintești nimic din toate astea? 

Clătină din cap şi-l privi cu ochii ei mari și albaştri 
întunecaţi. 

-Îmi pare rău, șopti ea, dar nu-mi amintesc. 

Alan crezuse ca va fi incredibil de fericit dacă va 
afla că Meriel era în viață; nu-și imaginase niciodată o 
astfel de scenă și nici nu visase cât de mult îl va durea 
ca ea să nu-l recunoască. Amintindu-și de oglinda din 
argint pe care o adusese, o scoase din săculețul de la cen- 
tură, unde o purtase ca pe un talisman de când aflase 
de dispariția ei. 

Contele făcu câțiva pași în spate, în linişte, când Alan 
îşi puse brațul în jurul umerilor ei, apoi ridică oglinda, 
astfel încât fețele lor alăturate să se reflecte în argintul 
lustruit. Sora lui studie cu atenție imaginea - ochii 
albaștri, părul negru, pomeții și forma maxilarului îi 
confirmau povestea. 

- Înţeleg, zise Meriel încet și îl privi pe Adrian cu o 
expresie de uimire și bucurie pe chip. 

Se aplecă apoi, și, cu un gest simplu, îl îmbrățișă. 
Alan o îmbrăţișă şi el, simțindu-se profund ușurat. Deși 
Meriel nu-și amintea de el, îl acceptase, și era foarte 
recunoscător pentru asta. Ea slăbi strânsoarea și-l privi 
cu acel zâmbet dulce, care îi era caracteristic. 

- Azi, mai devreme, chiar îmi doream să am un frate 
care să mă vadă căsătorindu-mă. Expresia ei deveni brusc 
tristă. Îmi pare rău că ai crezut că am murit. Trebuie să-ţi 
fost îngrozitor de greu. Îmi cer iertare din tot sufletul 
dacă vreo greșeală de-a mea te-a făcut să crezi asta. 

Alan clătină din cap. 

- Sunt sigur că n-a fost vina ta. Ai fost mereu cea mai 
drăguță și mai grijulie soră. De-asta toți cei de la Avo- 
nleigh au crezut că ai murit. Era de neconceput să fi 
plecat fără să spui ceva. 

Alan se întoarse apoi și continuă cu o voce joasă și 
amenințătoare: 

- Dar tu, milord conte, va trebui să dai socoteală pen- 
tru asta. Oamenii din Shrewsbury spun că ai găsit-o pe 
Meriel în pădure și ai ţinut-o prizonieră până când a 
promis că se va căsători cu tine. Cum îndrăznești să faci 
așa ceva unei fete de origine modestă? Vocea i se înăspri: 


232 Mary Jo Putney 


Şi ce naiba i-ai făcut de nu-și mai amintește nimic des- 
pre trecutul și familia ei? 

Adrian își privea cumnatul puţin crispat, dar cu res- 
pect. Deși era singur în castel, înconjurat de oamenii 
lui Adrian, Alan de Vere îi aruncase acea provocare fără 
frică. Chiar și dacă n-ar fi semănat fizic, curajul lui de 
șoim sălbatic putea confirma că era fratele ei. 

Inspiră adânc, întrebându-se dacă nu cumva venise 
ziua în care să dea socoteală pentru nedreptățile comise 
împotriva lui Meriel. 

- Povestea pe care ai auzit-o la Shrewsbury e în mare 
parte adevărată; deși mult mai complicată decât faptele 
în sine. Am descoperit-o într-adevăr pe sora ta în pădu- 
re, pe când vânam. Meriel se rănise ușor, într-un acci- 
dent. Era pe jos și avea cu ea un șoim și un sac cu vânat 
care sugera că vânase ilegal. A pretins că este galeză 
şi că se îndreaptă spre Lincoln. N-am crezut că spu- 
nea adevărul. Afișă un zâmbet slab. Sora ta nu știe de- 
loc să mintă. Pentru că nu ştia cine e și fiindcă eram 
îngrijorat pentru siguranţa ei, am fost reticent în a-i 
da drumul. 

Nedumerit, Alan își privi sora: 

- De ce-ai fi spus așa ceva? 

- Nu-mi amintesc, zise Meriel foarte încet. 

Își freca tâmplele și părea atât de deznădăjduită, încât 
Adrian o luă din nou de mână. Mâna ei rece o strânse 
convulsiv pe-a lui. 

Richard stătuse sprijinit de marginea mesei, cu brațe- 
le încrucișate, dar atunci zise: 

-Ai spus ceva de Avonleigh. Aceea e o zonă care se 
află sub stăpânirea lui Theobald de Moreton, nu-i așa? 
După ce de Vere încuviinţă din cap, Richard continuă: 
Lord Theobald e un susţinător al regelui, iar Adrian al 
împărătesei. E posibil ca Meriel să fi crezut că, dacă s-ar 
fi identificat, asta ar fi avut repercusiuni asupra dome- 
niului Avonleigh? Mai ales că tu erai plecat? 

Sir Alan se încruntă. 

- Pare ceva ce-ar face Meriel, zise el încet. Mai ales 
dacă avea motive reale de îngrijorare. 

Cu adevărat uimit, Adrian întrebă: 

- De unde i-ar fi venit ideea că aș ataca un conac fără 
nici un motiv? 

- Cu tot respectul, Adrian, atitudinea ta nu inspiră 
întotdeauna încredere, zise Richard cu o ușoară ironie. 
Oricum, s-ar putea nici să nu fie ăsta răspunsul. E doar 
o posibilitate. 

- Dar e una plauzibilă. De Vere își miji ochii. Dar aș 
vrea să aud mai multe despre „accidentul“ pe care l-a 
avut Meriel. Cum a ajuns să se rănească atât de tare, 
încât să nu-și mai amintească nimic? 

- A căzut, zise Adrian concis. Continuă apoi, înainte 
ca de Vere să apuce să mai întrebe ceva: Îmi pare rău 
de suferința pe care v-a cauzat-o dispariția ei, ţie şi oa- 
menilor tăi. Jur că, dacă i-aş fi știut numele adevărat și 
unde locuiește, aș fi adus-o în siguranță acasă și apoi 
aș fi cerut-o în căsătorie, în mod corespunzător. Mâna 
lui o strânse pe a lui Meriel. Au fost într-adevăr circum- 
stanţe nefericite, dar au rămas în trecut. Sora ta a ac- 
ceptat de bunăvoie să se căsătorească cu mine. În sens 
lumesc e o potrivire foarte bună și-ți garantez că nu vei 
avea nici un motiv să te plângi de felul cum mă port cu 
ea. Făcu o scurtă pauză ca să-l lase să-i înțeleagă cuvinte- 
le, apoi sublinie calm: De vreme ce căsătoria e un fapt 
împlinit, sper că o vei accepta cu dragă inimă. 

Ochii lui Alan de Vere, albaştri ca ai lui Meriel, stră- 
luceau de furie. 

-Ai vrea să accept din complezență că mi-ai sedus 
şi mi-ai necinstit sora? Niciodată! lar legea e de partea 
mea. Biserica nu recunoaște o cununie înfăptuită ca 
urmare a unei răpiri, chiar și dacă bărbatul eliberează 
ulterior femeia. 

Spiritele se încinseseră. Adrian simţea cum i se strân- 
ge stomacul, știind că temeiul legal și moral era destul 
de fragil. Dar era doar legea. Iar el ar fi sfidat pe oricine 
ca s-o păstreze pe Meriel lângă el - pe papă, pe rege și 
chiar și pe împărăteasă. 

- N-am necinstit-o și nici n-am sedus-o pe sora ta, zise 
el, hotărând că e momentul să-și folosească cea mai pu- 
ternică armă. Meriel, vrei să pleci cu fratele tău? 

Fata îl privi consternată. Expresia lui Adrian o liniști, 
așa că merse la fratele ei și-i luă mâinile într-ale sale. 

-Te rog, dacă îți pasă de mine, nu încerca să schimbi 
ce-a fost făcut. Adrian e soțul meu - a fost incredibil de 
bun cu mine, și-l iubesc foarte mult. Poţi accepta asta 
de dragul meu? 

Ar fi trebuit să aibă o inimă de piatră ca să nu fie 
mișcat de rugămintea ei. Furia lui de Vere dispăru, 
lăsându-i chipul trist şi pustiit. 

- Foarte bine, Meriel, dacă asta îți dorești cu adevărat. 
Dar ţine minte că o să ai mereu un cămin la Avonleigh. 
Dacă te răzgândești vreodată, dacă se întâmplă ceva, 
orice, să ştii că eşti binevenită acolo. Vocea îi tremură. 
Şi... poate... poate o să vii să ne vizitezi. 

- Bineînţeles, zise ea zâmbindu-i cu căldură. E ciudat. 
Deşi nu-mi amintesc nimic din trecut, simt că am fost 
foarte apropiaţi, și sper că vom fi din nou. Cu timpul, 
poate o să-mi amintesc mai multe. 

- Alan, ești binevenit aici, s-o vizitezi pe Meriel ori 
de câte ori dorești, adăugă Adrian. 

Oricât de inconfortabile ar fi fost pentru el astfel de 
vizite, îi datora celuilalt bărbat toată stima. Expresia 
veninoasă de pe chipul lui de Vere când îl privi nu păru 
de bun augur pentru vizitele viitoare, dar nu spuse ni- 
mic care s-o supere pe Meriel. 

- Poartă-te frumos cu ea, zise el scurt, apoi se în- 
toarse către sora lui. Cu bine, Meriel. Dumnezeu să te 
aibă-n pază. 

-Nu rămâi la ospăț? întrebă ea timid. 

Fratele ei făcu un efort și îi zâmbi. 

- Nu prea am dispoziția potrivită pentru o petrecere 
de nuntă. Amintindu-și de oglinda de argint, i-o întinse. 
Poftim, un cadou de nuntă. Am cumpărat-o pentru tine 
din Franţa, înainte să aflu că ai dispărut. 

Meriel se ridică pe vârfuri şi-l sărută: 

- Mulţumesc că îţi pasă de mine suficient cât să mă 
găsești și să mă înţelegi. ` 

Dorind să primească mai multe răspunsuri, înainte 
să fi plecat fratele ei, Adrian zise: 

- Presupun că ai fi zis ceva dacă sora ta ar fi fost deja 
logodită sau măritată. 

De Vere încuviință. 

-M-am gândit la câțiva potențiali soți, dar nu se 
stabilise nimic. 

Probabil asta însemna că fratele ei nu-și putuse per- 
mite încă să-i dea zestre, ceea ce cu siguranţă îi rănise 
orgoliul. Adrian înţelegea foarte bine mândria. Fără să 
arate ce gândea, Adrian continuă: 

- Mă întrebam, de asemenea, dacă nu cumva Meriel 
a fost școlită la o mănăstire? 

Fratele ei se opri, cu mâna pe mâner. 

-Mai mult decât școlită. A petrecut mai mulți ani la 
mănăstirea Lambourn și a fost la două zile distanță de-a 
se călugări. 

Tânărul părăsi apoi încăperea, închizând ușa în urma 
lui, un pic mai tare decât ar fi fost necesar. 

Nu era de mirare că Meriel ştia să citească și să cân- 
te imnuri benedictine. Și, Doamne, tocmai mănăstirea 
Lambourn! Adrian își privi mireasa. Meriel își văzuse 
fratele plecând, și în acea clipă se întorsese să se uite la 
el, cu o expresie încordată și vulnerabilă pe chip. 

Richard aruncă o privire plină de intuiţie, apoi se 
ridică de pe masa de care se sprijinise. 

- Bănuiesc că nici unul din voi nu mai are dispoziția 
necesară să petreacă sau să-și ia la revedere în mod ofici- 
al. Din fericire, nimeni de jos n-ar îndrăzni să convingă 
un conte să facă altfel decât îi e voia. Să preiau sarcina 
de a mă asigura că vinul curge în continuare, că oamenii 
dansează și că nici un tânăr temperamental nu pornește 
vreo încăierare? 

- Ți-aș fi veșnic recunoscător, zise Adrian, cu un 
zâmbet obosit. Simt tare mult nevoia să fiu singur cu 
soţia mea. 

O luă de mână pe Meriel şi porniră împreună pe 
coridor, spre încăperile sale. 


capitolul 14 


După ce ajunseră în siguranța camerei lui Adrian, și 
acesta încuie ușa în urma lor, Meriel se aruncă tăcută 
în braţele soțului ei. El o ţinea strâns, părând la fel de 
tulburat ca și ea de vizita furioasă a lui Alan de Vere. 

Meriel fusese cu adevărat bucuroasă să-și cunoască 
fratele. Părea un om bun. Nu se îndoise nici o clipă de 
identitatea lui sau de faptul că o iubea. Cu toate aces- 
tea, întâlnirea fusese un interludiu tulburător, într-o zi 
care începuse ca o plăcere simplă și pură. Pentru Meriel, 
lumea ei începuse cu o lumină puternică, şi cu Adrian, 
iar viața pe care i-o descrisese Alan de Vere îi părea com- 
plet străină. 

Adrian îi dădu brusc drumul şi începu să se plim- 
be prin cameră, către fereastra uriașă, cu întreg corpul 
încordat. 

- Vrei să mă întrebi ceva? Există vreo nelămurire crea- 
tă de venirea fratelui tău pe care ai vrea s-o clarific? 

Deci, acela era motivul pentru care vizita lui Alan de 
Vere îl neliniștise. Meriel se gândi puţin, apoi clătină 
din cap. 

- Ştiu că te temi de ce te-aș putea întreba și de ce ar 
trebui să-mi răspunzi, zise ea serioasă. Dar nu vreau să 
ştiu nimic altceva decât că mă iubeşti. 

Adrian se întoarse rapid către ea, cu ochii însuflețiți. 

- Eşti un miracol, zise el, cu vocea șovăitoare, și nu 
ştiu ce-am făcut să te merit. 

li zâmbi, în timp ce el se apropia de ea. 

- Dragostea e ceva ce trebuie dobândit? 

- Poate că în rai nu, dar pe pământ foarte puţine lu- 
cruri vin fără plată. 

Adrian îi îndepărtă cununa de flori, care-i părea 
total nepotrivită de purtat în acel moment, și-o așeză 
pe masă. Meriel cobori privirea în pământ, frecându-și 
tâmpla, apoi întrebă: 

- E totuși ceva ce-aș vrea să știu. Sunt atât de diferită 
de cum eram înainte de-a mă răni? 

Adrian rămase neclintit o clipă. Apoi îi puse mâinile 
calde pe umeri. 

- Nu. În esenţă ai rămas aceeași - blândă, iubitoare 
şi liberă. Poate că pierderea memoriei a făcut ca esența 
ta să iasă mai mult la iveală, eliberându-te de poverile 
vieţii, dar cu siguranţă nu te-a schimbat. 

- Atunci... chiar dacă îmi voi recăpăta memoria și voi 
redeveni cea care-am fost, tu vei continua să mă iubești? 
întrebă ea, nesigură. 

- Doamne, Meriel, bineînţeles. Degetele lui se strân- 
seră pe umerii ei. Când fratele tău a spus că ai fost la 
mănăstirea Lambourn, mi-am amintit că te-am întâlnit 
odată acolo, acum cinci ani. Deși am schimbat doar câ- 
teva cuvinte, ai alergat mereu prin visele mele de-atunci. 
Probabil că erai novice, dar eu am crezut că ești călugă- 
riță și mi-a fost îngrozitor de rușine cu mine pentru că 
doream o femeie sfântă. 

- Serios? întrebă ea surprinsă, dar și mulțumită. 

El încuviinţă din cap. 

-Nu ne-am întâlnit din întâmplare, ma petite. Soarta 
ne-a adus împreună. Dacă aş fi știut că nu-ţi depuse- 
seși încă jurămintele, te-aș fi cerut chiar atunci de soție. 
De vreme ce n-am știut, soarta ne-a mai dat o șansă, zise 
el zâmbind. Sau poate două. 

Îi plăcu acea idee, pentru că, încă de când se trezi- 
se după accidentul ei misterios, simțise că ceva îi unea. 
Poate că ar fi trebuit să profite de acea ocazie ca să-l în- 
trebe ce fel de accident suferise, dar se feri de întrebare, 
simțind că poate ar fi fost mai bine să nu știe. 

Adrian îi scoase vălul şi-l aruncă spre un scaun. Măta- 
sea străvezie pluti însă în aer, căzând ușor la podea. 

În depărtare, Meriel încă putea auzi muzica și voci- 
le petrecăreților, care aveau să continue până târziu în 
noapte. Dar, în ciuda faptului că-și dorise atât de mult 
să fie singură cu soțul ei, sfâșiată între timiditate și obo- 
seală, parcă nu se simţea încă în stare să deslușească 

misterele patului conjugal. Adrian o privi și-i înțelese 
imediat starea, așa că sugeră: 

- Hai să ne întindem și să ne liniștim unul în brațele 
celuilalt. M-am gândit de multe ori că e o greșeală să se 
facă nunta și să se consume căsătoria în aceeași zi. E cel 
puţin dificil să înceapă o viață împreună, când amândoi 
soții sunt obosiţi și neliniștiți. Și trebuie să recunoaștem 
că ziua de azi a fost mult mai obositoare decât ne-am 
fi aşteptat. 

Meriel încuviință ușurată și se îndreptă spre pat. Era 
atât de obosită, încât era gata să se culce îmbrăcată. 

Adrian o prinse de talie și-i dezlegă abil cingătoarea, 
apoi o învârti şi începu să-i desfacă șireturile rochiei 
strânse de mătase. 

-O să te poți destinde mai bine fără asta. 

Avusese dreptate; imediat ce Adrian îi scosese rochia 
şi-o așezase pe un scaun, începuse să se simtă mai bine. 
Amuzată, Meriel se întreba dacă nu cumva îi va sugera 
că se va simţi și mai confortabil fără cămășuță. 

În schimb, o luă în braţe. Meriel nu apucă să mai zică 
nimic. Scoase doar un chițăit surprins, și se trezi așezată 
în mijlocul patului. El îi scoase apoi pantofiorii și ciora- 
pii și îi masă câteva minute picioarele goale. 

-Ce senzaţie minunată, zise ea și începu, surprinsă, 
să dea din degetele de la picioare. Nici n-am ştiut că 
picioarele mele se pot simţi atât de bine. 

Adrian chicoti. 

- Nu-i deloc ușor să fii picior. Gândește-te că trebuie 
să ne susțină greutatea, zi după zi, în fiecare zi. Merită să 
fie tratate frumos din când în când. 

Meriel se întinse pe spate, pe salteaua de pene, of- 
tând de plăcere, amuzată de vorbele lui. Apoi, în timp 
ce Adrian își scotea și el pantofii și tunica, aruncă o 
privire spre fereastră. Apusul de soare inunda camera 
cu o lumină portocalie, strălucitoare. Găsi ceva foarte 
tulburător la acea imagine, și-n ciuda căldurii din came- 
ră, o trecură fiorii. 

Înainte să găsească motivul neliniștii sale, Adrian se 
întinse pe pat și o trase în brațele lui, așezându-i capul 

pe umărul său. Ea suspină și se relaxă în brațele lui, 
cu brațele întinse pe pieptul lui și ascultându-i inima 
bătând. Adrian îi masă ușor capul, potolindu-i durerea. 
Până nu se întinsese în pat, nu-și dăduse seama cât de 
obosită era, așa că adormi în câteva clipe. 

Era întuneric beznă când Meriel deschise ochii din 
nou. Încă se mai puteau auzi în depărtare sunetele pe- 
trecerii, dar erau lipsite de importanță. Tot ceea ce con- 
ta era că soţul ei era aproape. În întunericul de catifea, îi 
putea simţi trupul întins lângă al ei, căldura, parfumul 
masculin subtil și sunetul slab al respirației. 

Se mişcă puţin, iar Adrian ridică imediat mâna și-i 
dădu părul des și negru la o parte de pe față. 

- Te simţi mai bine, ma petite? 

Deși aerul se mai răcise, ea se simțea în siguranță și la 
căldură în brațele lui, așa că se ridică șovăind. 

-Mult mai bine, dar tu probabil că ai cam înţepenit, 
ţinându-mă. 

-Nici dacă te-aș ţine-n brațe o mie de ani, tot n-ar fi 
prea mult. Adrian se aplecă și aprinse lumânarea înaltă 
de la marginea patului. Ridică apoi o pernă de tăblia 
patului și se lăsă pe spate leneș. Flacăra lumânării îi în- 
cadra perfect trăsăturile şi-i făcea părul auriu să strălu- 
cească. Ți-e foame! Sau vrei nişte vin? Am dat ordin mai 
devreme să se aducă aici mâncare și băutură, ca să nu 
fim nevoiţi să ieşim. 

- Ce înţelept. 

Ea zâmbi, amuzată şi impresionată de grija lui. 
Totuși, ea nu se putea concentra pe această calitate a 
lui. Chiar și relaxat, și în umbră, Adrian atrăgea atenţia, 
iar ea nu-şi putea lua ochii de la el. Brusc, Meriel își 
aminti ziua în care fuseseră să înoate, și imaginea tru- 
pului său suplu îi reveni atât de vie în minte, de parcă 
ar fi fost gol în acel moment. Ştia exact cât de laţi sunt 
umerii săi, sub tunică, cât de supli şi fermi, muşchii lui, 
şi cât de înguste îi erau talia şi șoldurile. 

n timp ce-l privea pe Adrian, ceva cald şi năvalnic 
luă naștere în adâncuri, în interiorul ei, şi o cuprinse 

din nou starea de anticipare de peste zi. Zâmbi ușor 
Şi zise: 

- Nu am nevoie nici de mâncare, nici de băutură. 

Un vers din Cântarea Cântărilor se revărsă apoi, din 
misterioasa fântână a memorie lui Meriel. Se aplecă 
puţin, îi luă faţa în mâini și-l sărută șoptind: 

- „Sărută-mă cu sărutările gurii tale, pentru că dra- 
gostea ta e mai bună decât vinul.“ 

Comportamentul complet relaxat al lui Adrian dis- 
păru instantaneu, când îi simţi buzele, așa că o trase în 
jos, astfel încât să fie complet întinsă deasupra lui. 

- „De dormit dormeam, dar inima-mi veghea“, zise 
el încet, continuând să recite din Cântarea Cântărilor, 
„E glasul celui drag, care strigă: «Deschide-mi, iubita 
mea, porumbița mea, soția mea».“ 

Sărutul lui era plin de dorință, cerea și oferea în ace- 
lași timp, de parcă nu s-ar fi putut sătura niciodată de 
ea. Meriel nu putea să nu se întrebe cât de mult se abți- 
nuse, de dragul ei. Mâinile lui mângâiară fiecare parte a 
corpului ei la care puteau ajunge, și oriunde o atingea, 
începea să simtă furnicături. 

Îi mai separau doar câteva straturi de material, dar 
şi acelea erau prea mult. Când ajunse cu mâna la tivul 
cămășuței, i-l ridică până în talie, ca să-i poată frământa 
posteriorul rotund. Când Meriel se trase și mai aproape 
de el, scoase un geamăt ușor de plăcere, apoi îi ridică 
pânza până pe trunchi. Buzele li se desprinseră abia 
când îi trase veșmântul peste cap. 

- „O, cât de frumoasă ești, iubito, șopti el, cât de 
frumoasă.“ 

- La fel ca tine. Meriel îi oferi un zâmbet care-l făcu 
să se topească, pe jumătate inocentă, pe jumătate ispi- 
titoare. Şi-apoi îi trase de tunică. „Gura lui e negrăit de 
dulce şi totul este în el fermecător.“ 

Adrian se ridică în șezut, pentru ca ea să-i poată scoa- 
te tunica - gest pe care-l făcu simțind o deosebită plă- 
cere, explorând fiecare zonă pe care-o atingeau mâinile 
ei. Chiar și atingerea delicată a degetelor ei lăsa în urmă 
dâre de foc. 

Erau din nou împreună, goi, la fel ca în acea zi, lângă 
iaz. Deşi dragostea lui Adrian pentru Meriel era cu mult 
mai puternică decât dorința trupească, pasiunea era cel 
mai bun mod prin care-i putea arăta că ea îi ţinea inima 
în palme. Văzând imaginea trupului ei subţire gol, înce- 
pu să tânjească după ea și sufletește, nu doar trupește. 
li dădu în spate părul de abanos, ca pe o mantie, ca să o 
poată vedea în toată splendoarea ei, apoi îi zise încet: 

- Te-am dorit atât de mult timp, atât de intens, încât 
abia îmi vine să cred că ești cu adevărat aici, că nu este 
doar un vis, mai real decât altele. 

-Sunt cât se poate de reală, zise Meriel, cu ochii ei 
de un albastru intens, strălucind ușor amuzaţi, şi cu car- 
nea fragedă arzând de dorință. Zâmbi și mai larg şi cită: 
„Mâna lui stângă ar trebui să stea sub capul meu, și cu 
mâna dreaptă ar trebui să mă îmbrățișeze“. 

El râse și se conformă, venerându-și soția cu mâinile 
şi buzele. 

- „Cât de frumoasă și încântătoare ești, iubito, ești 
deliciul perfect!“ șopti el, înainte ca gura să-i găsească 
sânul. 

Adrian era foarte bucuros că nu era prima dată când 
își explorau trupurile, căci în acel moment putea savu- 
ra plăcerea recunoașterii. Era pură încântare să-și poată 
plimba din nou mâna pe curba blajină a abdomenului 
ei, să-i poată mângâia din nou carnea delicată a coapse- 
lor, să-i poată cerceta adâncimile umede. 

Respirând din ce mai greu, Meriel nu așteptă su- 
pusă, trupul ei începând să vibreze ca un fir întins. 
li mângâie cu mâini pofticioase gâtul și umerii, apoi își 
răsuci degetele prin părul lui, stârnindu-l până aproa- 
pe de nebunie. 

Folosindu-și fiecare fărâmă de voinţă, Adrian se 
opri, își încetini respiraţia şi-şi așeză capul pe sânii ei 
moi, ca să-și mai domolească focul din vine. Se ridică 
apoi, zicând: 

- Meriel, uită-te la mine. Continuă abia după ce ea 
deschise ochii și-l privi. Pentru o femeie, prima dată 

oate fi cam inconfortabil. S-ar putea să te doară puțin. 
mi pare rău, ți-aş lua eu durerea dacă aș putea. 

Chipul ei fu traversat de o umbră. 

-Şi dacă pentru mine nu e prima dată? Nu-mi amin- 
tesc nimic, așa că nu pot promite că e. Te-ar deranja? 

Adrian ştia deja că era posibil ca ea să nu fi fost vir- 
gină. De fapt, lipsa ei de timiditate și răspunsurile ei 
pasionale chiar încurajau ideea că ar putea fi o femeie 
experimentată. Îl chinuia gândul că ar fi putut fi a altui 
bărbat. Dar orice s-ar fi întâmplat, fusese în trecut - un 
trecut pe care nu şi-l amintea. O privi pieziș, şi-i spuse: 

-O femeie înţeleaptă mi-a spus odată că ești mereu 
virgin când faci prima dată dragoste cu persoana iubită. 
În modul cel mai important, e prima dată pentru amân- 
doi. Nu mai contează ce-a făcut corpul tău înainte, ceea 
ce contează e ceea ce simţi acum. 

-Simt că te iubesc. Îi prinse mâna şi-i sărută vârful de- 
getelor: „Eu a iubitului meu sunt, și el e iubitul meu“. 

- Atunci, hai să facem dragoste. 

Cu o mână o ţinu aproape de el, iar cu cealaltă o 
mângâie intim, până când tot corpul îi vibra de dorință 
şi începu să geamă încet. Se mută apoi între picioarele 
ei. Găsi intrarea secretă, o pătrunse uşor, doar puţin, 
apoi se opri ca să o lase să se obișnuiască cu senzaţia. 

Adrian se gândise că în acel moment avea cu siguran- 
tă îndoieli, dar ea deschise ochii şi-l privi cu încredere 
deplină. Cu un zâmbet ușor neastâmpărat, îl sărută. 
Fu invadat de un val intens de pasiune, i se tăie respira- 
ţia și i se înceţoșă privirea. Se controlă totuși, obligân- 
du-se să respire mai rar, căci ştia cât de uşor i-ar fi fost 
să se lase pradă propriilor dorințe. În ciuda sentimen- 
tului de posesivitate animalică pe care-l nutrea față de 
soția lui, Adrian se trezi sperând că nu era prima dată 
pentru ea, căci nu putea suporta gândul că i-ar putea 
provoca vreo durere. Cu infinită blândeţe, o pătrunse 
mai adânc, până când drumul îi fu oprit de bariera ino- 
cenţei sale. Pentru o clipă, se simţi inundat de o bucurie 
fără margini, care păli însă rapid, în fața îngrijorării. 

- Uşor, iubito, o să te doară doar pentru o clipă, șopti 
el, sperând să fie adevărat, căci atunci când venea vorba 
de virgine, era la fel de lipsit de experienţă ca și ea. 

Continuă lent și cu blândeţe, în vreme ce ochii ei 
mari îl priveau fără teamă. Membrana fragilă se rupse 
brusc și pătrunse în interiorul ei. Meriel tresări şi i se 
tăie respiraţia - întreg corpul ei resimţise șocul. Ținân- 
duşi în frâu instinctele, Adrian se opri imediat. 

- lartă-mă, iubito! şopti el, cuprinzându-i faţa în 
palme. 

-Nu am de ce. Nu a durut foarte tare. Îi zâmbi, iar 
în lumina lumânărilor, el putea vedea lucirea lacrimilor 
în ochii ei. Dar dacă m-a durut înseamnă că ești primul 
din viaţa mea, nu? Mă bucur că tu ești prima și singura 
mea iubire. 

Nu existau cuvinte care să exprime emoția adâncă pe 
care-o simți, așa că se aplecă şi o sărută, cu suflarea vie- 
ţii. Apoi începu să se miște ușor, încet la început, apoi 
cu mișcări mai lungi. 

Întregul ei corp începu să pulseze, învățând ce însem- 
na să fii una cu persoana iubită. Durerea dispăru în câ- 
teva clipe, dar senzația ciudată a contopirii mai rămase 
puţin. Fiecare descoperire era una plăcută, într-o lume 
de senzaţii noi şi bogate ca viața însăși. 

Se mișcau împreună, simțind flăcările, profunzimile 
şi plăcerea incredibilă. Să fie atât de adânc în ea era o 
senzaţie de nedescris - primitoare, înduioșătoare și soli- 
citantă, imediat ce trupul ei își găsi un ritm involuntar. 

Braţele ei se încleștară pe trupul lui și începu să tre- 
mure, fiind pe punctul de a face o nouă descoperire 
extraordinară. 

Adrian își strecură apoi mâna între ei și o atinse în 
locul fierbinte pe care-l descoperise prima dată când își 
exploraseră trupurile. Meriel deveni din nou flacără 
lichidă, sub mângâierile lui experte. Începu să geamă, 
pierzând controlul asupra corpului ei, și simţi că şi el se 
lăsa pradă pasiunii, gemând în timp ce-o strivea sub el. 
lar lumea se sparse-n bucăţi și se născu din nou, făcân- 
du-i pentru totdeauna o parte din celălalt. 

Când bătăile inimii i se domoliră, Meriel își dădu 
seama că era atât de slăbită încât nu ar fi putut ajunge 
în partea cealaltă a camerei nici ca să-și salveze viața. 
Adrian se dădu la o parte, iar ea rămase nemișcată, tul- 
burată de fericire. El luă o pânză subţire de pe masa 
de lângă pat şi curăţă cu grijă cantitatea mică de sânge. 
Acea durere mică și nesemnificativă îi părea atunci la 
un miliard de ani distanță. 

Adrian o înveli şi apoi se așeză alături, cu braţul sub 
capul ei. 

- Deci de-asta se căsătoresc oamenii, șopti Meriel. 

- Sau unul dintre motive, râse el. 

- Trebuie să-ți mărturisesc ceva. Cum Adrian o încu- 
rajă să continue, făcu întocmai. Am schimbat câte ceva 
din Cântarea Cântărilor. 

- Ştiu, şi eu. 

Ea zâmbi. 

- Învățătura e un lucru minunat. Îi mângâie apoi, 
visătoare, coastele, adorând căldura lui robustă. Poate 
am conceput un copil în seara asta. 

Simţi o ușoară retragere din partea soțului ei. 

- Poate. Se instală o tăcere lungă, apoi Adrian con- 
tinuă: Ar fi trebuit să-ți spun mai demult. Nu am fost 
celibatar toată viața, dar n-am fost niciodată tată. S-ar 
putea să nu pot avea copii. 

Dar starea ei de bine era prea profundă ca să se simtă 
deranjată de vorbele lui. 

- Şi totuși, nu cred că eşti genul de bărbat care se 
culca în fiecare seară cu altă femeie. Poate doar n-ai 
încercat destul de des. 

Adrian izbucni în râs. 

-Ce remarcă inteligentă și minunată și de bun-simţ. 
Este adevărat, am avut mult timp doar o singură 
amantă, și nu m-am culcat cu prea multe femei. Pro- 
babil contează. 

Era deja pe jumătate adormită, dar destul de trează 
ca să-i spună: 

- O să fie bine, o să vezi. 


* 

A doua zi dimineaţă, Meriel se trezi cu senzaţia că era 
ceva în neregulă, și, după o clipă, descoperi problema: 
Adrian nu era în pat lângă ea. Se ridică nedumerită și 
privi în jur. Nu-l vedea, dar cu siguranță ar fi auzit dacă 
ar fi descuiat ușa aceea grea, ca să plece. Îi veni o idee, 
așa că se ridică din pat și-și puse cămașa de noapte șifo- 
nată, care ajunsese pe jos. 

Păși încet prin cameră, către ușa îngustă care du- 
cea spre capela lui personală. Adrian era înăuntru, 
îngenuncheat în fața altarului - era desculț și purta 
doar o tunică, cu care se îmbrăcase la întâmplare. 
În lumina delicată a zorilor, văzu că avea o postură 
relaxată și liniştită. 

Înţelegând ce făcea, se duse și îngenunche lângă el. 
Fără să-și ridice privirea, Adrian o luă de mână și-i 
mulțumiră împreună lui Dumnezeu pentru că fuseseră 
binecuvântaţi să trăiască o dragostea atât de puternică. 
Dacă i s-ar fi cerut, Meriel ar fi putut reproduce rugă- 
ciunile care se spuneau în biserică, imnuri și pasaje din 
Sfânta Scriptură, dar preferă să-și deschidă mintea și să 
se lase învăluită în lumina şi pacea care îi înconjura. 

Într-un final se auziră și clopotele bisericii, care 
chemau oamenii la slujba de dimineață. Adrian își 
desprinse ușor mâna și se ridică. Meriel făcu același 
lucru, apoi începu să cerceteze împrejurimile. Pereții 
erau văruiți în alb, iar mobilierul era încântător - de la 
lemnul frumos sculptat, până la vitraliul colorat, care 
strălucea ca o bijuterie. 

- E minunat aici, și simt o senzaţie de împăcare. 

Adrian o privi, gânditor. 

- Asta pentru că și eu mă simt împăcat acum. N-a fost 
mereu așa. Când aveam sufletul tulburat, nici cele mai 
frumoase obiecte sfinte nu mă puteau ajuta să mă rog. 

Meriel se încruntă imediat, îngrijorată. 

- De ce-ai fost tulburat? 

- Pentru că pierdeam lupta cu propriii demoni. În anii 
după ce am plecat de la abația Fontevaile, am prospe- 
rat în sens lumesc - am acumulat pământuri, avere și 
am câștigat protecția regală. Ca rezultat al acelei vieți, 

probabil că partea întunecată a firii mele a devenit mai 
puternică. Zâmbi ironic. La ce bun ca un om să câștige 
întreaga lume dacă-și pierde sufletul? 

Meriel clătină din cap. 

- Nu cred că ai o parte atât de întunecată. 

- Toată lumea are. Şi-n cazul meu e neagră ca noaptea. 
Adrian o cuprinse cu braţele și o trase aproape, căutând 
seninătatea ei. Tatăl mamei mele, nobilul de Courcy, 
a fost unul dintre cei mai răi oameni din Franţa, co- 
miţând crime grave împotriva oamenilor și a lui Dum- 
nezeu. A jefuit Biserica, a înșelat încrederea seniorului 
său, a torturat pe oricine a fost suficient de ghinionist 
să-i stârnească nemulțumirea și, într-un final, a murit 
excomunicat. Ţăranii din Courcy încă fac semn de 
deochi când îi aud numele. Sau când mă văd pe mine, 
după cum am descoperit când am fost în vizită la vărul 
meu, care e acum stăpânul ținutului. 

- De ce-ar face asta? întrebă ea. Semeni cu el? 

- Foarte mult. Și nu doar fizic. Tresări puţin amintin- 
du-și fețele îngrozite ale țăranilor din Courcy. Ei erau 
dovada vie a răutății bunicului său. Mama mea a fost o 
femeie evlavioasă și iubitoare, dar chiar și ea s-a speriat 
când a văzut că încep să semăn cu tatăl ei. M-a învățat 
de mic să fiu conştient de răul pe care-l pot face și m-a 
îndemnat să lupt împotriva lui. A fost suficient de înţe- 
leaptă să-mi sugereze să mă călugăresc, și adevărul e că la 
Fontevaile îmi era mai ușor să-mi controlez slăbiciunile. 
Dar după ce-am plecat să-mi preiau moştenirea, partea 
mea întunecată a început să devină mai puternică. 

Meriel clătină din nou din cap. 

-Tot nu-mi vine să cred ești atât de groaznic pe 
cât spui. 

Adrian oftă, profund întristat. 

- Ba să crezi, iubito, pentru că m-am purtat foarte 
urât și cu tine. Și nu m-ai văzut niciodată în luptă - un 
fel de nebunie pune stăpânire pe mine și sunt în stare 
de orice. Ăsta e un alt motiv pentru care nu vreau să 
lupt decât dacă e absolut necesar - ca să reduc riscul de 
a face ceva de neiertat. 

Ea îi cuprinse talia cu brațele și-și sprijini capul de 
umărul lui. i 

-Dar nu-i mai multă virtute în a lupta împotriva 
răului și a birui decât în a nu fi ispitit niciodată să 
faci rău? 

-Ba da, recunoscu el, dar asta presupune să învingi 
răul, ceea ce n-am putut face mereu. 

- Ei, dar dacă ai fi fost deja perfect, n-ai fi mai avut 
nevoie să vii pe pământ, să înveţi milostenia și smere- 
nia, nu-i așa? Sublinie apoi: Chiar și Domnul nostru 
lisus a făcut o greșeală sau două cât a fost aici pe pă- 
mânt. Tocmai de-asta nu cred că tocmai ţie nu ţi se vor 
ierta greșelile. 

El medită puţin, apoi se trezi zâmbind. 

- Nu m-am gândit niciodată așa. Să ştii că ai fi un 
logician foarte bun, ma petite. Şi mai mult de-atât, 
tu ești antidotul perfect împotriva întunericului. De când 
ai început să mă iubeşti, am descoperit un echilibru și o 
pace pe care nu le-am mai simţit niciodată. Mai este 
un drum lung până la perfecțiune, dar nu mă mai simt 
pe marginea abisului, la un pas distanţă să fac rău. 

Meriel își mușcă buza. 

-Nu știu dacă ar trebui să fiu bucuroasă că pot fi de 
ajutor, sau îngrijorată că port o responsabilitate atât 
de mare pentru sufletul tău. Dacă mi se întâmplă ceva? 

-Aş prefera să nu te gândești la asta. O strânse și 
mai tare în brațe. Dar în ciuda a ceea ce-am zis, ştiu 
că eu sunt singurul responsabil pentru sufletul meu. 
Doar că mi-e mai ușor să-l țin curat când tu ești lân- 
gă mine. Adrian privi altarul, gânditor. Când continuă 
apoi să vorbească, se legă indirect de ceea ce spusese 
mai devreme: Biserica e cea mai mare forță a civilizației. 
Fără ea, oamenii ar fi puțin mai buni decât animalele 
şi probabil mult mai răi decât fiarele. Unul dintre cele 
mai mari avantaje ale creştinismului este că ne oferă di- 
verse aspecte ale divinității, întâmpinând toate nevoile 
noastre. Există Dumnezeu-Tatăl, atotștiutor și judecător 
atotputernic. De Dumnezeu-Tatăl mi-e cel mai teamă 
când ştiu că am greșit cu ceva. 

Adrian îi făcu semn să privească spre crucifixul fru- 
mos sculptat, unde chipul lui lisus ilustra suferință, cre- 
dință, dar și bucurie sublimă. 

- Acolo e Dumnezeu-Fiul, care a trăit pe pământ și 
cunoaște toate slăbiciunile și ispitele omenirii, toate te- 
merile și îndoielile care nu ne dau pace noaptea. Arătă 
apoi spre vitraliul rotund care înfățișa un porumbel alb, 
zburând: Şi acolo este Sfântul Duh, întruchiparea pură 
a bunătății și a înțelepciunii sufletului. 

Meriel zâmbi și-i făcu semn cu capul spre statuia Sfin- 
tei Fecioare, cu chipul milostiv îndurerat. 

- Nu uita de Maica Domnului. 

- Cred că asta ar putea fi erezie, zise Adrian puțin spe- 
riat, apoi râse. Dar poate că ai dreptate. Avem nevoie de 
Ea, pentru că Ea întruchipează iubirea atoateiertătoare. 
Își conduse apoi soția spre dormitor. Cred că Biserica 
are un singur defect. Teologii sunt întotdeauna bărbaţi - 
călugări și preoți care trăiesc rupți de viaţa reală. Şi ca 
urmare a acestui fapt, Biserica ajunge să condamne pasi- 
unea, negând dorinţele trupești și învinuind femeile că 
distrag atenţia bărbaților de la lucruri mai importante, 
când de fapt iubirea umană e singura cale prin care un 
muritor se poate apropia de divinitate. 

- Dar femeia muritoare? întrebă Meriel tachinându-l, 
în timp ce-l îmbrățișă și se lipi de el. 

El icni, apoi o strânse în brațe. 

- Poate ar trebui să începi să dezvolți o nouă teologie 
pentru femeile muritoare, șopti el, ridicând-o în braţe și 
ducând-o înapoi în pat. 

-O să încep mai târziu, promise ea, scoțându-i tuni- 
ca. Mult, mult mai târziu. 


capitolul 15 


Benjamin L'Eveske închise cartea și se lăsă pe spate în 
scaun, frecându-și ochii obosiţi. Îmbătrânea. Spera să 
moară înainte să ajungă prea bătrân ca să mai poată citi 

Legea. N-ar fi fost la fel dacă i-ar fi citit cineva cu voce 
tare, nici măcar dacă acel cineva ar fi fost fiul său. 

Ușa se deschise, și ştiu, fără să se uite, că era soţia lui 
Sara, care venea cu două căni de vin fiert. li întinse una 
în liniştite, apoi se așeză și sorbi din cealaltă. Faptul că 
vinul fiert era bun şi vara era un alt semn că îmbătrâ- 
nise. Stăteau într-o tăcere tovărășească, căci nu aveau 
nevoie să vorbească. 

După ce-și termină vinul, Benjamin zise: 

- Am ajuns la concluzia că ar trebui să ne mutăm 
la Shrewsbury. Cred că este cea mai bună variantă din- 
tre toate. 

Sara îl privi. Era un subiect pe care-l discutaseră des- 
tul de mult în ultimele săptămâni. 

- Foarte bine, zise ea. Nu prea-mi pasă unde mergem, 
câtă vreme plecăm din Londra. Orașul ăsta mă neliniș- 
teşte. M-aș simţi mai în siguranţă altundeva. 

- Lumea nu e un loc sigur, mai ales pentru evrei. Dar 
cred că la Shrewsbury va fi mai bine decât aici, consimţi 
Benjamin. Chiar dacă n-a fost un rege puternic, Ştefan 
ne-a fost un prieten bun. Cu toate astea, n-am încredere. 
în fiul său, Eustațiu. Ștefan nu mai e tânăr. Ar putea 
muri oricând. Și ce s-ar alege de noi atunci? Toţi regii 
storc evreii de aur, dar s-ar putea ca Eustațiu să vrea mai 
mult decât bani. S-ar putea să fie mai bine să locuim 
într-un oraş controlat de unul dintre oamenii împără- 
tesei. Se spune că fiul Matildei e un tânăr pragmatic, 
şi este puțin probabil să-i omoare pe cei care lar putea 
ajuta. Cu puţin noroc, s-ar putea să fie următorul rege. 
Comerciantul își privi mâinile bătrâne şi oftă. Nu mi-aş 
face atât de multe griji dacă am fi doar noi doi, dar 
Aron e tânăr. 

- Da, și mai e și temperamental pe deasupra, nu prea 
ştie când să se supună. Sara zâmbea delicat, ca întot- 
deauna când vorbea despre fiul ei. Fusese un prunc năs- 
cut târziu, când deja nu mai sperau că vor avea copii, şi 
asta îl făcea să fie mai prețios decât un depozit de aur. 
Redevenind pragmatică, întrebă repede: 

- Când plecăm? 

-Poți organiza slujitorii casei să împacheteze toate 
cele necesare în trei săptămâni? După ce femeia încu- 
viință, Benjamin continuă: Sir Vincent mi-a indicat 
vechiul drum roman ca fiind calea cea mai rapidă. S-a 
oferit de asemenea să ne dea o escortă, formată din sol- 
daţii contelui. 

Cunoscându-l bine pe soţul ei, femeia întrebă: 

-Ai prefera alt drum? 

-Cu cât știu mai mulți oameni când și pe unde ple- 
căm, cu atât creşte riscul să fim întâmpinați de hoți. 
Aș prefera mai degrabă să fiu păzit de oameni pe care-i 
plătesc eu. 

- Foarte înțelept, aprobă Sara. 

- Dacă plecăm prin Oxford și Worcester, vom putea 
cere găzduire la prieteni pe care nu i-am văzut de mult. 
Benjamin își mângâie barba încărunţită. Drumul prin 
sud ne-ar aduce şi-n apropierea castelului Warfield. 
Am fost dezamăgit că nu l-am cunoscut personal pe con- 
tele Adrian, când am fost în Shrewsbury, iar asta ar fi o 
ocazie perfectă. Are o reputație bună, dar nimic nu se 
compară cu a privi omul în ochi. 

Sara încuviință încă o dată, liniştită. Soţul ei nu-și 
construise averea prin prostie. 

-Şi dacă nu-ţi place ce vezi la el, ne putem întoarce 
aici să căutăm altă destinaţie, zise ea, sperând din tot 
sufletul să nu fi fost cazul. N-ar fi deranjat-o să nu se mai 
întoarcă niciodată la Londra. 


Viaţa de femeie măritată i se potrivea mănușă lui Me- 
riel. Sarcinile pe care le avea de îndeplinit în gospodărie 
nu erau prea grele, de vreme ce slujitorii lui Adrian erau 
foarte bine instruiți, și în plus avea experiența căpătată 
la conacului fratelui ei - deși nu-și amintea prea multe 
despre asta. 

Din păcate, îndatoririle îi separau pe ea şi Adrian o 
bună parte din zi, dar le rămânea tot restul timpului 
să fie împreună - doar împărțeau aceeași farfurie și ace- 
laşi pahar, aceleași gânduri atunci când vorbeau și 
aceeași pernă noaptea, când mergeau la culcare. 

În viaţa lor de zi cu zi nu exista vreo mare dramă, 
şi nici n-ar fi vrut să existe. Vorbeau, se plimbau, şoi- 
măreau și râdeau - ca atunci când Meriel descoperise 
că Adrian pusese să se facă o gaură în colțul ușii de la 
dormitor, pentru ca Vânturel să poată veni când voia. 
Gaura era acoperită cu o bucată de piele și, din când în 
când, în toiul nopţii, Meriel putea auzi pisicuța intrând, 
în căutare de distracție. Cel mai adesea, Vânturel stătea 
în pat, la picioarele lor, dar învățase repede când era 
binevenită, şi când nu. 

De-a lungul zilelor însorite și al nopţilor încinse, 
Meriel purta cu ea convingerea că rămăsese însărcinată 
în noaptea nunții. Avea de gând să mai aștepte până să-i 
spună lui Adrian - ar fi fost profund dezamăgit dacă ea 
s-ar fi înşelat -, dar se ruga să aibă dreptate. Un prunc 
ar fi fost cel mai frumos cadou pe care i-l putea oferi, ca 
să-i răsplătească bunătatea. 

În tot acest timp, Adrian plecase la luptă de două 
ori - şi o dată stătuse plecat aproape o săptămână. Me- 
riel ura să-și amintească de violenţa care exista în afara 
cercului fermecat al castelului Warfield. Soţul ei era un 
bărbat realist, dar ea nu se putea abţine să nu-și facă griji 
pentru el, mai ales din moment ce exista acea datorie de 
sânge între el și Guy de Burgoigne. 

În ciuda temerilor ei, Adrian se întorsese de fiecare 
dată viu și nevătămat, iar ea îl primise mereu cât se poa- 
te de călduros. Spunea în fiecare zi rugăciuni prin care-i 
mulțumea lui Dumnezeu pentru viaţa ei minunată. 

i trecuse de câteva ori prin minte că acea fericire nu 
putea dura la infinit, iar ea alunga mereu gândul, de 
teamă că ar fi putut aduce ghinion. Însă soarta nu putea 
fi oprită prin alungarea gândurilor. 


Era o după-amiază târzie, când Adrian fu înștiințat 
că Benjamin l'Eveske dorea o întrevedere cu contele 
de Shropshire. El și Meriel erau în grădină, unde ea îi 
explica entuziasmată planurile pe care le făcuse pentru 
amenajare, dând din mâini și schițând idei în aer. 

Deşi exista obligația de-a fi ospitalieri cu vizitatorii, 
nu era necesar ca stăpânul castelului să-și întâmpine 
personal oaspeții. Lui Adrian nu-i plăcea să fie deranjat, 
așa că întrebă nerăbdător slujitorul: 

- Numele îmi pare oarecum cunoscut, dar nu-mi dau 
seama de unde. Cine e Benjamin l'Eveske? 

- Un evreu, stăpâne. A spus că îl veţi recunoaște. 

- Foarte bine, adu-l aici, rosti Adrian, curios. 

După ce plecă slujitorul, Meriel întrebă: 

- E un cămătar cu care ai făcut afaceri? 

Adrian clătină din cap. 

- Am împrumutat într-adevăr bani când reconstruiam 
castelul, dar de la un alt cămătar pe nume Gervase de 
Cornhill. În plus, acea datorie a fost plătită, și de-atunci 
n-am mai avut de-a face cu alții. Nu-mi dau seama de ce 
crede acest Benjamin că ar trebui să-l cunosc. 

Câteva minute mai târziu, slujitorul se întoarse, ur- 
mat de un bărbat bătrân, oacheș, și de un tânăr, care în 
mod cert era fiul său. Amândoi se înclinară respectuos, 
apoi bărbatul zise: 

- Am fost dezamăgit că n-am reușit să vă cunosc 
la Shrewsbury, Lord Adrian. Vă mulțumesc că m-aţi 
primit azi. Aş vrea să vă mulțumesc pentru invitaţia 
generoasă. 

Nedumerit, Adrian încercă să înțeleagă vorbele 
bătrânului. 

- lertaţi-mă, jupâne Benjamin, dar nu-mi amintesc să 
fi trimis vreo invitație. Aţi făcut afaceri cu administra- 
torul meu? 

- N-am știut că Sir Vincent e intendentul Domniei 
Voastre. 

Adrian ridică din sprâncene. 

- Va referiţi la Sir Vincent de Laon? 

- Desigur, zise Benjamin, surprins. 

- Dar el nu face parte dintre oamenii mei, ci dintre 
ai lui Guy de Burgoigne. Burgoigne a fost numit de rege 
conte de Shropshire, zise Adrian încruntat. Spuneţi-mi, 
vă rog, ce-ați vorbit. 

Bătrânul îi povesti pe scurt despre oferta primitoare 
care promitea protecţie pe care i-o făcuse Sir Vincent, 
incluzând o descriere a casei din Shrewsbury pe care i-o 
arătase acesta și faptul că familia, oamenii și toate bunu- 
rile sale erau în căruțe în curtea exterioară. 

Adrian murmură blesteme urâte în barbă. Văzând 
că nu doar oaspeţii săi, dar și Meriel, îl priveau alar- 
maţi, făcu un efort să-și controleze vocea înainte să 
vorbească: 

-Jupâne Benjamin, mă tem că ați fost victima unei 
farse. Casa pe care mi-aţi descris-o e proprietatea lui 
Guy de Burgoigne și invitaţia a venit tot de la el. Cunos- 
cându-l pe Guy, nu cred că a avut intenţii bune. Căzu 
pe gânduri o clipă. l-ați spus lui Sir Vincent când și pe 
unde călătoriţi? 

Benjamin clătină din cap: 

- În astfel de vremuri tulburi, e mai bine să nu afle 
nimeni. 

- Fiţi recunoscător că aţi fost prudent, căci e posibil 
ca asta să vă fi salvat viața. Văzându-l neliniștit, Adrian 
îl îndrumă pe bătrân către o bancă din apropiere: Mai 
bine v-aţi așeza. Am auzit că Guy are nevoie urgentă 
de aur - probabil s-a gândit că ar fi mai ușor să-l fure 
decât să se împrumute. Ar fi mai bine să plecați cât mai 
urgent din Shropshire, şi pe o altă cale. 

Tânărul se aplecă spre tatăl său, care era foarte palid, 
gândindu-se că fuseseră la un pas de dezastru. Pe banca 
alăturată se aflau două pahare pline cu vin. Meriel luă 
paharul care-i fusese inițial destinat ei și i-l puse în mâna 
lui Benjamin, zicând încet: 

- Beţi niște vin, o să vă simţiţi mai bine. 

Bătrânul bău vinul și-i reveni culoarea în obraji. După 
câteva minute, zise șovăind: 

-Lord Adrian, ne permiteți să ne instalăm în Shrews- 
bury? Chiar dacă Guy de Burgoigne a fost rău inten- 
ţionat, argumentele pe care ni le-a dat Sir Vincent au 
fost foarte bune. Shrewsbury e un oraș foarte bine 
poziționat, care în plus ar avea de câștigat de pe urma 
negoţului meu. 

Cererea îl luă prin surprindere pe Adrian. Se în- 
cruntă, se întoarse şi începu să se plimbe prin iarbă, cu 
mâinile împreunate la spate, gândindu-se la rugămintea 
omului. Era adevărat că Shrewsbury ar fi beneficiat de 
pe urma unui comerţ înfloritor. În plus, își aminti brusc 
să auzise vorbindu-se despre vizitatorul său: se spunea 
că era un negustor foarte respectat, cu afaceri în Anglia, 
Normandia și Franţa. 

Doar că era şi evreu. Adrian nu era adeptul credin- 
telor care-i condamnau pe evrei pentru uciderea lui 
Hristos. După cum spusese odată egumenul William, 
trebuia să fi fost cineva instrumentul prin care se în- 
făptuia moartea Fiului lui Dumnezeu - altfel cum ar 
fi putut avea loc Învierea binecuvântată? Totuşi, evreii 
erau necredincioşi, singura comunitate mare de necre- 
dincioși din creştinism, 

Ei respinseseră adevărul, chiar dacă le fusese făcut cu- 
noscut, punându-și astfel sufletele în pericol. Riscul era 
prea mare, indiferent de avantajele economice pe care 
le-ar fi dobândit orașul. Se întoarse către vizitatori. 

- Vă puteţi stabili în Shrewsbury doar dacă dumnea- 
voastră şi întreaga familie veți accepta să primiți instruc- 
ţiuni de la adevărata Biserică a lui Hristos. 

Benjamin oftă, părând că îmbătrâneşte înainte de 
vreme. 

-Chiar credeți că pot accepta o asemenea condiție? 

Adrian clătină din cap. 

- Nu, dar dacă n-aş încerca, ar însemna că aș fi ne- 
glijent. Vă trageţi dintr-un popor foarte încăpățânat, 
jupâne Benjamin. 

-Dacă n-am fi fost încăpățânați, acum n-am mai fi 
fost un popor. 

Bătrânul negustor se ridică de pe bancă, ajutându-se 
de braţul fiului său. Tânărul îl privi provocator pe conte. 

- Creștinismul e o credinţă atât de slabă, încât întrea- 
ga comunitate din Shrewsbury ar fi amenințată de o 
singură casă de evrei? 

- Aron, exclamă bătrânul alarmat, prinzânduși fiul 
de braț. Adăugă apoi, cu groaza întipărită în ochii negri: 
lertaţi-l, milord, e tânăr și nesăbuit. 

Chipul lui Adrian se înăspri, dar vocea îi rămase în 
continuare calmă: 

- Creștinismul nu e o credință slabă, dar în rândul 
țăranilor se practică multe superstiții păgâne. N-aș mai 
vrea alte surse de sacrilegiu. 

Bătrânul făcu o plecăciune. 

- Vom pleca imediat din Shropshire. 

Meriel se ridică pe vârfuri şi-i șopti ceva soţului ei, 
la ureche. Adrian încuviință, apoi se întoarse către 
vizitatori: 

-Soția mea tocmai mi-a reamintit că am neglijat le- 
gile ospitalităţii. Împreună cu familia, sunteţi binevenit 
să rămâneţi o noapte, sau mai multe, dacă aveți nevoie 
de timp să vă regândiţi planurile. Şi când veţi pleca, per- 
miteți-mi să vă dau câţiva soldați care să vă escorteze 
până părăsiţi Shropshire. 

Tânărul Aron păru pe punctul de-a mai face o remar- 
că, fără îndoială una tăioasă, dar privirea mustrătoare a 
tatălui său îl făcu să tacă. Benjamin răspunse: 

-E târziu. Vă mulțumim și acceptăm ospitalitatea 
Domniei Voastre în seara asta. Dar am şi eu gărzile mele 
şi nu voi avea nevoie de escortă. 

- Sunteţi sigur? Dacă Guy de Burgoigne a aflat că 
sunteţi aici, s-ar putea să încerce să vă urmărească. 

- Fiţi fără grijă, nu vom sta mult în zonă, zise Benja- 
min, cu O voce în care se citea amărăciunea. 

Se ridică apoi și părăsi grădina, sprijinindu-se de fiul 
său. După ce vizitatorii dispărură în turn, Adrian se în- 
toarse și își văzu soția privindu-l cu ochi mari, serioşi. 

- Chiar crezi că prezenţa lor ar naște disensiuni? în- 
trebă ea. 

- Nu ştiu, recunoscu el, dar prefer să nu risc. 

Meriel se întoarse şi culese un trandafir. Își cobori 
apoi privirea, mirosindu-l. 

-Şi lisus a fost evreu. N-ar trebui să-i primim pe cei 
din poporul său? 

- Meriel, zise el aspru, nu vreau să discutăm despre 
asta. 

Ea ridică ochii și-l privi. 

-Îmi pare rău, milord, zise ea încet. N-am vrut să-ţi 
pun la îndoială judecata. Doar că n-am înţeles de ce nu 
le-ai permis să rămână în Shrewsbury. 

- Când vine vorba de suflete, nu e loc de compro- 
misuri. Vizibil tulburat de acea primă tensiune care se 
crease între el și soția sa, Adrian continuă, pe un ton 
defensiv: Nu e ca și când i-aș fi dat afară în viscol, să 
moară de foame. Există comunități evreiești în multe 
alte oraşe. Cu siguranță Benjamin și averea sa vor fi bi- 
ne-veniţi în oricare dintre ele dacă nu vrea să se întoarcă 
la Londra. 

- Desigur, răspunse Meriel cu un zâmbet strălucitor. 
Ştiu că tu n-ai face nimic nedrept. 

Încrederea ei absolută reînvie sentimentul latent de 
vinovăţie, care zăcea încă adânc în sufletul lui Adrian. 
Doamne, dacă ar fi ajuns vreodată să înțeleagă de ce era 
în stare, nu l-ar fi iertat niciodată. Repede, înainte de-a 
se lăsa copleșit de neliniște, întrebă: 

-Ce fel de fântână ți-ar plăcea? Ar dura ceva timp, 
dar am putea comanda una din Italia. 

Şi totuși, ştia că ar fi fost nevoie de mult mai mult 
decât o fântână de marmură ca să-și ispăşească vina. 


În noaptea aceea, Meriel se trezi țipând. Se zbătea 
şi se lupta, încercând cu disperare să scape de îngerul 
întunecat care o capturase. Ajunsese în pragul isteriei, 
dar până la urmă, prin toată panica ei, auzi strigătele 
lui Adrian. 

- Meriel, Meriel, trezește-te! 

- Adrian? întrebă cu voce tremurând. 

În lumina lumânărilor de noapte, îl văzu pe soțul ei 
lângă ea, proptit într-un cot, cu părul auriu răvășit și cu 
trăsăturile frumoase ale feţei umbrite de neliniște. 

Meriel se simţi brusc foarte dezorientată, căci chipul 
periculos, implacabil, care-i chinuia visele era identic 
cu al lui Adrian. Închise strâns ochii, simțindu-se 

primejdios de aproape de a deschide o uşă care ar fi dus 
spre dezastru, și care, odată deschisă, ar fi fost. imposibil 
de închis. 

- Doamne, Meriel, eşti bine? Adrian o luă în braţe, 
iar ea se agăță de el, încă tremurând din cauza fricii 
acumulate în vis. Ai avut un coșmar, spuse el încet. 
Povesteşte-mi. 

- Nu-mi amintesc chiar tot, dar eram... cred că eram 
o pasăre cântătoare într-o colivie. Un... un demon își 
dorea să cânt pentru el, dar eu nu voiam. Nu puteam. 
Meriel nu-i putu spune soţului ei că demonul purta chi- 
pul său. Într-un final am reușit să evadez din cușcă, dar 
nu aveam aripi. Am încercat să zbor, dar n-am putut. 
Și-am căzut la nesfârșit, rostogolindu-mă, neajutorată. 
Ştiam că o să cad la infinit. 

O strânse tare în braţe, mângâind-o pe ceafă. 

- E în regulă, iubito, șopti el. Eşti în siguranță. A fost 
doar un coșmar. N-o să mai las pe nimeni să-ți facă vre- 
un rău. 

Cu capul lipit de pieptul lui, îi putea auzi inima 
bătând frenetic. 

-Mi-e atât de frig, șopti ea, disperată, pentru că nu 
înțelegea de ce îi era frig în brațele lui. 

- Lasă-mă să te încălzesc. 

li ridică bărbia și-i întâlni buzele. La început o sărută 
tandru, dar apoi aprig şi pasional. Pentru o clipă, îi re- 
veni panica, și Meriel vru să se îndepărteze. Dorinţa îi 
încălzi însă trupul. Meriel îi acceptă buzele și-l sărută și 
ea, la fel de pasional. Mâinile şi gura ei îl cereau insis- 
tent, îl voia atât de adânc în ea, încât să nu mai existe 
loc pentru frică. 

Pasiunea lui era ca un uragan, și, cunoscându-i atât 
de bine corpul, ştiu exact ce să facă pentru a o stârni. 
În acel moment realitatea era formată din gust și atin- 
gere, dorinţă şi revendicare, dăruire și primire - totul 
era atât de intens, încât trecutul și viitorul nici nu 
mai existau. În tumultul pasiunii, Meriel reuși să 
uite teroarea care-o trezise din somn. După ceși consu- 
mară nebunia, zăcu caldă şi îndestulată în braţele lui 

Adrian - în acea clipă, coșmarul nu mai era mai mult 
decât o amintire îndepărtată, fragmentată. Învăluită în 
dragostea soțului ei, Meriel adormi. 


Sir Vincent de Laon era foarte mândru de rețeaua 
de informatori pe care o crease, și pe bună dreptate. 
Deși îl supăra să ştie că şi Adrian de Warfield avea o 
reţea la fel de bună, simțea totuși o plăcere aparte în a 
culege informaţii chiar de sub nasul contelui rival. Din 
păcate, veştile în sine nu erau bune. Francezul înjură cu 
poftă, apoi petrecu câteva clipe gândindu-se la ce era de 
făcut ca să salveze situația. Se înfățișă în fața lui Guy 
de Burgoigne. 

Contele ascuțea lama sabiei. De obicei, aceea era sar- 
cina unui scutier, dar lui Guy îi plăcea să lucreze și putea 
jura că va produce cea mai periculoasă sabie pe care-o 
cunoscuse vreodată creștinismul. Şi poate chiar așa avea 
să se întâmple. Sir Vincent păstră distanţa, în caz că Guy 
şi-ar fi pierdut cumpătul la auzirea veștii proaste. 

- Porumbelul nostru evreu e o pasăre vicleană, zise el 
încet. Aproape că ne-a scăpat. 

Guy își trecu ultima dată piatra pe lamă și ridică pri- 
virea cu o expresie amenințătoare: 

-Ce vrei să spui? 

- Benjamin L'Eveske a venit în Shropshire, dar în alt 
moment și pe alt drum decât vorbiserăm. Studiindu-l 
atent pe stăpânul său, Vincent adăugă: Și acum e la cas- 
telul Warfield. 

- Poftim?! Guy ridică amenințător vârful sabiei. Deci, 
ştie că Lai păcălit! Şi a aflat și Warfield. 

- Da, recunoscu Sir Vincent, dar n-are nici o im- 
portanță. După ce-a descoperit că a fost indus în eroa- 
re, Benjamin a cerut permisiunea să se stabilească în 
Shrewsbury. Evlavios cum e, Warfield l-a refuzat. Așa că 
Benjamin, oamenii săi și cele trei căruțe pline cu aur, 
vor porni mâine spre est. 

- Eşti sigur? întrebă contele sarcastic. Doar te-ai mai 
înșelat. 

- De data asta sunt sigur. În loc să plece pe drumul 
de sud-vest, care l-a adus la Warfield, va merge spre 
nord-est, spre Lincoln. Va trebui să traverseze pădurea 
regală, și pentru asta există un singur drum. 

Guy se gândi, în timp ce ascuţi din nou lama, cu un su- 
net tăios, care-i întinse la maximum nervii lui Sir Vincent. 

-Va trebui să intrăm pe teritoriul lui Warfield ca 
să-l prindem, dar n-ar trebui să fie prea dificil. Câte 
gărzi are? 

- Cincisprezece, Foarte bine înarmate și instruite ca 
să îndepărteze orice bandă de hoţi, dar nu suficient 
cât să țină piept atacului unor cavaleri înarmaţi. Mă în- 
doiesc că-și vor risca vieţile ca să protejeze aurul obți- 
nut în mod necinstit de negustor, Sir Vincent zâmbi cu 
dezgust. Warfield i-a oferit o escortă în plus, dar evreul 
l-a refuzat. 

- Prostul, zise Guy sec. Ştii când și unde putem ataca? 

-Benjamin va părăsi castelul Warfield mâine în 
zori. Căruţele se mișcă încet. li putem ataca oriunde 
de-a lungul drumului prin pădure. Cred că ar fi de 
dorit să atacăm spre marginea de est, cât mai departe 
de Warfield. 

-Ai dreptate. Guy își plimbă ușor degetul pe lamă. 
La suprafaţa pielii lui tocite, apăru o linie subțire de sân- 
ge. Toată lumea mai greșeşte din când în când, Vincent. 
Ține minte doar că nu admit două greșeli la rând. 

-O să rețin. 

Incordat, Sir Vincent făcu o plecăciune și se retrase, 
Era obișnuit cu izbucnirile stăpânului său, dar când Bur- 
goigne devenea calm și rezonabil, pericolul era iminent. 


De sus, dintr-un turn, Meriel îi urmărea pe Benjamin 
şi pe oamenii săi cum părăseau grăbiţi curtea exterioa- 
ră şi traversau podul mobil. Cu o zi înainte trimisese un 
servitor să vadă dacă aveau nevoie de ceva, dar primise 
un refuz politicos. Soldaţii lor mâncaseră în castel, dar 
negustorul și oamenii lui apropiaţi preferaseră să-și pre- 
pare singuri masa. Era oare un mod subtil de-ai respin- 
ge pe cei care-i respinseseră? Sau mâncau altceva decât 

creştinii? Ultimii călăreți trecură podul, iar Meriel se 
trezi întrebându-se unde își vor găsi o nouă casă. Adrian 
avea dreptate, erau oameni bogaţi, care aveau multe 
opţiuni, dar tot îi părea rău că nu-i lăsase pe Benjamin 
şi familia lui să rămână. 

Fără îndoială, problema venea din lovitura pe care-o 
primise la cap, pentru că pur și simplu nu putea înțelege 
de ce conta că evreii se închinau lui Dumnezeu așa cum 
o făcuse lisus, și nu în modul răspândit de discipolii 
Lui. Soţul ei avusese dreptate, chiar începuse să aibă 
gânduri eretice. Sau poate hulitoare - nu prea-și putea 
aminti diferența dintre acele două. 

Meriel studie cerul, înainte de-a cobori. Părea să plu- 
tească un sentiment de nesiguranță în aer, iar norii su- 
gerau că se apropia o mare furtună. Dar nu chiar atunci, 
ci poate mai târziu în zi. Gândindu-se la Benjamin şi la 
căruțele lui încărcate, spera să se înșele. 

Meriel își petrecu dimineaţa în bucătărie, ajutând 
la prepararea conservelor. După prânz, Adrian îi su- 
geră să meargă într-o plimbare călare, iar ea acceptă 
fericită, știind că bucătarul ar putea, și probabil va fi 
recunoscător, să termine conservele fără ea. 

„ Porniră la galop, iar mișcarea îi mai risipi din încor- 
dare lui Meriel. În cele din urmă, își puse calul să mear- 
gă la trap. Privi apoi norii negri de pe cer şi zise: 

- Oare când se va porni furtuna? 

- Curând, cred. Adrian își struni și el calul și merse 
la pas cu ea. Poate n-ar fi trebuit să te conving să plecăm 
din castel. 

Ea râse. 

- Dar nu sunt o bomboană de zahăr care se topeşte în 
ploaie. Deveni brusc serioasă. Mă simțeam neliniștită, 
așa că am preferat să ies. 

- Simt ceva de rău augur în aer, zise el încet. 

Meriel îl privi surprinsă. 

- Aşa simt şi eu, dar am crezut că e din cauza furtunii. 

Ochii lui se întunecară, deşi vocea-i rămase bine- 
dispusă: 

-În dimineaţa asta am evitat o altfel de furtună. Îţi 
aminteșşti că Richard aflase că Guy de Burgoigne a an- 
gajat o trupă de mercenari? Meriel încuviință. L-am ru- 
gat pe unul dintre verii mei din Franţa să afle pe cine-a 
angajat și dacă poate, să-i mituiască. Râse, mulțumit. 
Vărul meu a reușit. Așa sunt mercenarii, lucrează pen- 
tru cel care le dă cel mai mult, iar eu le-am oferit mai 
mult să stea departe decât le-a oferit Guy ca să vină. 

- Asta-i minunat! zise Meriel. Deci, e puțin probabil 
să fie lupte grele în perioada asta? 

- Cu siguranța nu așa cum spera Guy. Contele făcu 
o grimasă. Din păcate va afla în curând ce-am făcut, 
şi-atunci va înnebuni ca un mistreţ turbat. În ultimele 
luni a tot așteptat momentul, adică pe mercenari. Când 
o să afle că nu mai vin, o să-și verse furia pe oamenii din 
satele mele. S-ar putea chiar să atace Shrewsbury. Din 
fericire, zidurile orașului vor rezistă până voi apuca să 
trimit întăriri. 

- Îl vei putea opri? întrebă ea cu îngrijorare. 

- Cred că da. Am pus santinele la hotare, care se uită 
după orice semn de pericol. Dacă văd ceva, vor semnala 
celui mai apropiat castel sau turn, ca să trimită ajutoare. 

Meriel întrebă, curioasă: 

- Cum vor face asta? 

- În mai multe feluri, în funcție de situație și de mo- 
mentul din zi, explică el. De obicei prin drapele colora- 
te și semnale de fum. lar noaptea, folosesc ceva despre 
care-am citit într-un vechi text grecesc. Folosind lămpi 
așezate în faţa unor bucăţi lustruite de metal, grecii pu- 
teau trimite semnale la mare depărtare, ca să avertizeze 
corăbiile că se apropiau de maluri stâncoase. Noi folo- 
sim ceva asemănător. 

-Deci așa îți ţii oamenii teferi și prosperi, zise ea, 
impresionată. 

- De obicei, funcționează. Oftă. Din păcate nu întot- 
deauna. Dacă atacatorii se mișcă prea repede, sau trec 
neobservaţi, cavalerii nu ajung mereu în timp util. 

- Dar poate Guy nu va ataca așa cum crezi. 

- Ba eu sper să da, zise Adrian, invadat brusc de un 
val de violență. Vreau să vină la luptă în câmp deschis, 
ca să-l pot ucide o dată pentru totdeauna. 

Înfricoșată de expresia sa, Meriel întrebă încet: 

- Dar există riscul să te ucidă el, iubitule, iar eu n-aş 
putea suporta asta. 

- Nu va reuși. Adrian încercă să-i zâmbească liniștitor, 
dar cercetându-i chipul observă că nu reușise. Schimbă 
apoi subiectul: Îţi amintești că am mai călărit o dată 
pe-aici? 

Ea clătină din cap. Traversară drumul care urca prin 
pădurea regală și câteva clipe mai târziu ajunseră în lu- 
minișul în care se afla cercul de piatră. Când mai fuse- 
seră acolo, Meriel încercase să evadeze, așa că Adrian o 
privea cu coada ochiului, curios dacă-și va aminti eveni- 
mentele din acea zi. Meriel nu-și aminti, dar se arătă la 
fel de fascinată ca prima dată. 

- Aici aveau loc ritualuri păgâne. 

Își struni calul și studie cercul de piatră. Păscuseră 
oi în luminiș și iarba din jurul pietrelor semăna cu o 
catifea verde și scumpă. 

Descălecară amândoi și-și priponiră caii de o ramură 
joasă de copac. Vântul din ce în ce mai puternic șuiera 
în jur, făcând frunzele să foșnească. Cerul fu acoperit 
de nori negri. 

-Şi ziua e potrivită ritualurilor păgâne, nu-i așa? 
Râzând, Meriel intră în mijlocul cercului și-și ridică 
mâinile în vânt. Poate că zeii antici sunt deranjaţi de 
prezenţa noastră. 

Cu braţele ridicate și cu părul care forma un nimb 
întunecat în jurul feței sale, Meriel părea sălbatică, 
una cu elementele. Nici nu mai semăna cu o creatură 
pământească, ci mai degrabă cu una a cerului bântuit 
de furtună. 

Adrian își aminti de șoimul Chanson, și de felul în 
care ea se aruncase prin fereastră ca să scape de el, iar 
amintirile îi îngheţară sângele în vine. Controlându-și 
expresia, i se alătură în cerc. 


Jurăminte neobișnuite 263 


- Este doar o furtună englezească, zise el încet, aștep- 
tând să-i dispară acea neliniște profundă. Am fost de 
multe ori aici şi nu s-a plâns niciodată nici un spirit 
păgân de prezenţa mea. 

- Poate că murmurul e purtat pe aripi de vânt. Meriel 
își întoarse faţa spre cer și închise ochii. Mantia ei înce- 
pu să fluture precum aripile unui șoim care se înălța. 
Trebuie doar să ascultăm... 

O brumă de ploaie căzu, oprindu-se pe pielea ei albă 
asemenea unor picături de rouă. Începu furtuna. Me- 
riel deschise ochii, dar ploaia puternică îi lipea genele. 
Următoarele ei cuvinte fură înăbușite de un fulger și 
bubuitul unui tunet. Începu să râdă și zise din nou: 

- Asta nu e una dintre vechile zeități britanice, este 
însuşi Zeus, zeul tunetelor. 

-Sau Thor, încuviinţă Adrian. Îşi puse braţul în ju- 
rul umerilor ei și o grăbi prin luminiș. Ar fi mai bine să 
nu mai stăm sub cerul liber. 

Fulgeră din nou, iar de data asta lumina aproape îi 
orbi. Se adăpostiră repede sub ramurile celui mai apro- 
piat copac, de lângă cel de care-și priponiseră caii. 

Înfrigurată, Meriel își trase mai aproape mantia, ca 
s-o protejeze de vântul rece. Adrian o strânse la pieptul 
lui, acoperindu-i pe amândoi cu mantia sa, și-și odihni 
bărbia pe creștetul ei. Îşi puse braţele în jurul ei, sub 
mantie, ca să-i fie de trei ori mai cald. 

Chicotind și mişcându-și posteriorul rotund şi neas- 
tâmpărat, soţia lui se relaxă și zise fericită: 

- Ce mod minunat de a te bucura de furtună. 

Vântul se înteți, ajungând să se audă precum un urlet 
sălbatic. Viforul rupea frunze și ramuri mici din copaci, 
aruncându-le prin aer. Adânc în pădure se auzi o bubu- 
itură puternică - căzuse un copac și trăsese și alții după 
el. La marginea luminișului, un vlăstar se aplecă până 
aproape de pământ, iar deasupra lor, frunzele erau atât 
de încărcate de ploaie, încât apa cădea aproape la fel de 
tare ca în mijlocul cercului. 


264 Many Jo Putney 


Adrian cercetă cu privirea caii priponiţi în dreapta 
lor, dar erau surprinzător de potoliți şi nu făceau decât 
să dea din capete și să necheze agitați. 

Un fulger lovi în apropiere şi fu urmat îndeaproa- 
pe de bubuitura asurzitoare a unui tunet. Cu o mișcare 
involuntară, Adrian o strânse și mai tare în brațe, ca și 
cum braţele lui ar fi putut-o proteja de furia furtunii. 
Meriel avusese dreptate, era o vreme potrivită pentru 
ritualuri păgâne. Era ușor să-ți imaginezi cum preoții și 
preotesele de demult invocau zeii furtunii, din mijlocul 
cercului străvechi de piatră. 

Mai multe fulgere despicară aerul, urmate de un hu- 
ruit de tunet, care făcu pământul de sub picioarele lor 
să se cutremure. Încercând să acopere zgomotul vântu- 
lui, Adrian zise: 

-Dacă ştiam că o să vină o asemenea furtună, nu 
te-aș fi scos afară. 

-Mie nu-mi pare rău. E magnific! N-ar fi fost la fel 
dacă am fi privit furtuna din castel. Ea zâmbi și lăsă 
capul pe spate, ca să-l privească. Nu era deloc speria- 
tă. Apoi zâmbetul îi dispăru. Nu mă tem de furtună 
când sunt cu tine. Am o singură teamă, superstițioasă, 
că sunt prea fericită. Poate că prea multă fericire ispi- 
teşte soarta. 

Adrian se întrebă dacă nu cumva acea preocupare 
era și pricina propriilor presimţiri întunecate. Dorind 
să-și potolească neliniștea, se aplecă și o sărută. Buzele 
lui Meriel aveau gust de ploaie proaspătă. În contrast 
cu aerul rece din jur, gura ei era dulce și caldă. 

După ce se încheie sărutul prelung, ea își puse brațele 
în jurul gâtului său și zise pe un ton răgușit: 

- Fă dragoste cu mine, soțul meu. 

El șovăi. Precauţia lui, înrădăcinată de-a lungul ani- 
lor, îl avertiza să nu se lase cotropit de dorinţă atunci, în 
mijlocul pericolului. Dar mai puternică decât precauţia 
era nevoia imperioasă de a-și înăbuși acea teamă pro- 
fundă că pe soția lui o țineau lângă el doar niște legături 
foarte fragile și că într-o zi ea îl va părăsi. 

Se lăsă pradă nevoii pasionale de a le demonstra 
amândurora că ea era a lui, așa că o sărută din nou, 
cu lăcomie. Aromele bogate de frunze umede, ploaie şi 
scoarță de copac, precum şi vântul năprasnic confereau 
un erotism aparte situaţiei. În câteva clipe uită de preca- 
uție şi de frică, de tot, mai puţin de femeia din brațele 
lui şi de cât de mult o iubea şi avea nevoie de ea. 

Mâna lui alunecă pe sub faldurile mantiei, spre piep- 
tul ei, simțind cum sfârcul i se întări imediat sub stratu- 
rile de material. După ce-i mângâie ambii sâni, mâna lui 
cobori pe talia ei subțire, trecu de curba delicată a ab- 
domenului şi se opri în locul de la îmbinarea coapselor. 
Gemu și se lipi de el, apoi căută pe sub tunică, pentru 
a-i stârni şi ea plăcerea. 

Când mâna ei pricepută găsi ce căutase, Adrian se tre- 
zi gâfâind. Își păstră luciditatea atât cât să se ferească de 
pământul ud, astfel că o întoarse pe Meriel și o sprijini 
cu spatele de copac. Mantia lui îi proteja pe amândoi 
de vânt, așa că-i ridică fusta grea, descoperindu-i carnea 
caldă, umedă şi dornică. Ea oftă încet când o atinse, 
apoi şopti: 

- „Sunt a iubitului meu, și el mă doreşte pe mine.“ 

Nu exista afrodiziac mai mare decât dorința persoa- 
nei iubite, iar cuvintele ei risipiră trecutul și viitorul, 
lăsând doar prezentul pătimaș. Adrian o ridică de la 
pământ și o propti cu spatele de trunchiul copacului. 
Ea își încolăci brațele și picioarele în jurul său. Pătrunse 
iute în ea, dar apoi își ținu dorința-n frâu, tremurând. 
Făcu un efort supraomenesc să nu se elibereze imediat 
datorită felului splendid în care îl primise trupul ei. 

S-ar fi mișcat încet, doar că Meriel nu-l lăsa. Ajunsă 
în culmea delirului, ea simţea că explodează de pasiune. 
Își înfipse unghiile și dinţii în carnea lui, ceea ce-l făcu 
să-și piardă controlul. Se iubiră cu patimă, la unison cu 
furia furtunii, iar la final gemetele lor se amestecaseră 
cu bocetul vântului. 

Când pasiunea se domoli, trupurile li se cutremurară 
de plăcere, în timp ce își recăpătau suflul, așa că răma- 
seră acolo, îmbrățișați, sprijinindu-se de copac. După 

patima nebună, urmară clipe de tandreţe copleșitoare. 
Adrian îi şopti încet, la ureche: 

- Te iubesc, ma petite. Promite-mi că nu mă vei părăsi 
niciodată. 

Meriel deschise ochii, iar albastrul intens era tulburat 
de emoție. 

- De ce te-aș părăsi vreodată, iubirea mea? 

Frica fusese alungată de pasiune, iubire și tandrețe, 
iar Adrian şi-ar fi dorit ca acel moment să țină pentru 
totdeauna. Apoi întreaga lume explodă. 

Furtuna începuse să se domolească, dar, asemenea ul- 
timei săgeți din tolbă, un fulger lovi copacul din stânga 
lor cu atâta putere, încât strălucirea păru să le rămână 
gravată în oase. În același timp se auzi un tunet zgu- 
duitor, pe care-l resimţiră ca pe o lovitură paralizantă. 
Violenţa undei de şoc îi aruncă la pământ. Meriel icni 
şi, într-o clipă, Adrian își strânse și mai tare braţele în ju- 
rul ei, într-un gest de protecție instinctivă. Conștientiză 
în treacăt sunetele distrugerii și un miros acru, înțepă- 
tor. Apoi nu mai ştiu nimic. 


capitolul 16 


Meriel își recăpătă treptat cunoștința, simțindu-se de 
parcă ar fi rătăcit mult timp prin întuneric. După ceva 
vreme, își dădu seama că era afară și că zăcea pe spa- 
te pe pământul umed și moale. Ploua liniștit şi putea 
simți pe alocuri picăturile, dar în mare parte corpul 
ei era protejat de o greutate caldă, apăsătoare. Senza- 
ţia aceea nu semăna cu nimic ce experimentase până 
atunci, și-i trecură prin minte o mulțime de întrebări, 
într-un vârtej ameţitor. Unde era? Cum ajunsese acolo? 
Nu găsi nici un răspuns, așa că făcu un efort imens și 
deschise ochii. 

Greutatea caldă care o ţintuia la pământ era Lord 
Adrian de Warfield. Șocul acelei descoperiri o făcu să-și 
încordeze tot corpul. Contele era întins deasupra, cu 
pieptul lipit de al ei, cu una din coapse prinsă între ale 

ei. Feţele lor erau atât de apropiate, încât aproape se 
atingeau. Părul lui aurit era ud și părea mai închis la cu- 
loare, iar picăturile de ploaie alunecau peste pleoapele 
lui închise, prelingându-i-se pe chipul încremenit. 

Era atât de nemișcat, încât, pentru o clipă chinuitoa- 
re, crezu că murise. Ba nu, respira, căci îi simțea pieptul 
ridicându-se şi coborându-se lipit de al ei. Doar își pier- 
duse cunoștința, la fel cum păţise și ea. 

Era foarte ciudat că gândul morţii lui o neliniștise 
atât de tare, mai ales după cât rău îi făcuse. Mintea ei 
ameţită se întreba foarte serios care era pricina. Poate 
pentru că ea nu ar fi dorit moartea nimănui, sau poa- 
te pentru că moartea lui ar fi răpit lumii ceva frumos 
şi sălbatic. 

Piciorul ei stâng era rece și umed, căci era dezgolit. 
După încă o mișcare, își dădu seama cu groază că avea 
fusta ridicată până deasupra taliei, şi că trupul ei era li- 
pit al lui Lord Adrian, într-o intimitate care se afla la un 
pas de împreunare. Maică Precistă, oare o violase? 

Duse mâna în jos și se atinse între picioare. Zonele 
ei intime erau foarte sensibile și se simţea plină adânc 
în interior. Cu toate astea, nu simțea nici o durere, iar 
când își trase mâna văzu că umezeala lipicioasă de pe 
degetele ei nu era sânge. 

Il împinse încet de umeri, răsturnându-l pe o parte, 
apoi își trase piciorul drept dintre coapsele contelui. 
Se cutremură când sabia în teacă îi atinse glezna. În ciu- 
da dorinței înfricoșate de a fugi, se mișca ușor și cu foar- 
te mare grijă. O îngrozea gândul că s-ar fi putut trezi, 
încercând s-o oprească. 

Meriel se ridică în șezut și privi în jur. Recunoscu 
imediat cercul de piatră și-și aminti și ce se întâmpla- 
se ultima dată, probabil cu o săptămână înainte, într-o 
zi însorită. Dar nu-și amintea cum ajunseseră acolo în 
acea zi, mai ales în timpul unei furtuni care-ar fi ținut 
orice creștin cumsecade în casă. 

Oare contele o adusese acolo și-o violase? De ce nu-și 
putea aminti? Cu siguranţă s-ar fi luptat cu el, cu toa- 
te puterile ei. Dar ar fi putut s-o supună ușor lovind-o 

şi lăsând-o fără cunoștință. Totuși, nu avea nici o durere 
sau vânătaie. Şi nici alte dovezi fizice că o agresase. 

Îşi scutură capul ameţită, dându-și seama că era o 
prostie să piardă timpul Apa pa e despre ce se 
întâmplase. Tot ceea ce conta era că trebuia să profite 
de acea ocazie ca să evadeze. Membrele îi tremurau și 
i se părea că mantia O trage în jos ca o bucată de plumb, 
dar se ridică în picioare, împiedicându-se şi aproape 
căzând. Își mușcă buza de jos cu sălbăticie, iar durerea o 
ajută să-și țină mintea limpede. 

La stânga ei era un copac distrus, al cărui trunchi 
ardea cu flăcări galbene, în ciuda ploii care mai cădea 
încă. Peste tot erau bucăţi carbonizate de lemn. 

Un fulger. Trebuia să fi fost un fulger, ceea ce ar fi 
explicat și mirosul înțepător din aer. Nu era de mira- 
re că şi ea, şi contele își pierduseră cunoștința, și că se 
simţea atât de zdruncinată. Doamne, avuseseră noroc că 
nu muriseră. 

Îşi aminti că, demult, la Beaulaine, un fulger lovise 
un copac sub care se înghesuiseră câteva oi. Cele mai 
multe rămăseseră înfricoșate și alte câteva muriseră 
pe loc. 

În dreapta ei, erau doi cai priponiţi de un copac. Fu- 
seseră speriați și agitați din pricina furtunii, dar se pă- 
rea că avuseseră timp să se liniștească după ce fulgerase. 
Unul era iapa maro-roșcată pe care i-o dăduse contele 
s-o călărească, iar celălalt un cal tânăr, castrat. Se bucu- 
ră că nu venise călare pe armăsarul lui negru, Gideon. 
Dacă ar fi avut un avans, iapa n-ar fi putut fi prinsă din 
urmă de calul castrat, astfel că n-ar fi mai fost nevoie să 
ia cu ea calul lui Lord Adrian. 

Meriel îl mai privi o dată pe conte, întrebându-se dacă 
ar fi trebuit să-l ajute cumva. Zăcea culcat pe o parte, de 
parcă ar fi dormit. Nu mai semăna deloc cu torționarul 
care o chinuise, ci părea inofensiv şi vulnerabil - tână- 
rul chipeș care-o făcuse uneori să râdă. Îi puse mâna la 
gât şi simţi un puls regulat. Îi revenise culoarea în obraji 
şi nu părea grav rănit. Probabil că-și pierduse cunoştin- 
ţa, ca şi ea. Avea să se trezească în curând. 

Auzi în depărtare bubuitul slab al tunetului. Chiar 
dacă încă mai ploua, cel puţin trecuse furtuna. Un băr- 
bat atât de puternic ca Lord Adrian n-ar fi trebuit să 
pățească nimic dacă zăcea un pic pe pământul umed. 
Totuşi, nu putu pleca înainte de a-i strânge mantia în 
jurul trupului. li puse și gluga, ca să-i protejeze fața 
de ploaie. 

Grăbindu-se spre cai, Meriel începu imediat să dezlege 
hățurile iepei, dar degetele îi alunecau pe pielea care se 
umflase de la ploaie. Reuși într-un final, dar nu apucă 
să încalece căci auzi ceva mișcându-se în spatele ei. 

Răsucindu-se brusc, văzu că Lord Adrian se ridicase 
în șezut. Avea capul plecat și fața ascunsă de glugă, și 
din mișcările lui își dădu seama că era la fel de dezorien- 
tat cum fusese și ea când se trezise. 

- Meriel, unde ești? Te simţi bine? strigă el răgușit. 

Inspiră brusc. De vreme ce se trezise contele, nu-i mai 
putea lăsa calul, așa că începu repede să dezlege și hățu- 
rile celuilalt animal. 

- Slavă Domnului că n-ai fost rănită! 

Meriel privi în sus și întâlni privirea lui Lord Adrian, 
în care citi o profundă ușurare. Era ceva înduioșător 
în grija pe care o manifesta față de ea, dar nu fu impre- 
sionată într-atât încât să rămână în continuare prizo- 
niera lui. 

Se ridicase clătinândus-se și dăduse să vină spre ea. 

- Stai departe de mine! 

Rostise cuvintele din reflex, dar fu uimită să-l vadă 
oprindu-se. 

- Ce s-a-ntâmplat, Meriel? întrebă el, nedumerit. 

- Mă ţii prizonieră de-atâtea săptămâni și mai ai neru- 
şinarea să mă întrebi ce s-a-ntâmplat? întrebă ea cu amă- 
răciune. Reuși într-un final să desfacă hățurile celuilalt 
cal. Ținându-le strâns în mână, încălecă iapa. Dar voi 
remedia asta imediat, milord. 

Chiar și de la distanță, putea vedea șocul îngrozitor 
din ochii cenușii ai lui Lord Adrian. O întrebă imediat: 

- Meriel, care-i ultimul lucru pe care ţi-l amintești? 

- E...e... Dar ceși putea aminti oare de dinainte de a 
se fi trezit acolo? Era foarte confuză. li răspunse apoi, ne- 
sigură: M-ai scos la plimbare pe zidurile castelului. Apoi 
ne-am întors în camera mea și aproape m-ai violat. 

-Asta s-a-ntâmplat acum aproape două luni, Meriel, 
zise contele agitat. Nu-ţi amintești nimic... nimic mai 
recent? 

Era o prostie din partea ei să stea de vorbă cu el, în 
loc să fugă, dar își dorea cu toată fiinţa ei să înțeleagă. 
Închise ochii, încercând cu disperare să-și amintească. 

- Mai chemat în camera ta. Cred... cred că a fost 
a doua zi după ce am urcat pe ziduri. Deschise ochii, 
temându-se că ar fi putut veni s-o prindă, dar el nu se 
mișcase din loc. Ba nu, a fost în aceeași zi. Îmi amin- 
tesc că simțeam că înnebunesc de durere când am venit 
în camera ta. Dar nu-mi amintesc ce s-a-ntâmplat după 
aceea. Șovăi. Dar asta n-a fost acum două luni! Trebuie 
să fi fost ieri. 

- Uită-te-n jurul tău, ma petite, zise el blând. Asta s-a- 
ntâmplat în primăvară, acum e vară. Uite-te la flori și 
la copaci. 

Meriel studie îngrozită pădurea și luminișul. Avea 
dreptate - frunzele copacilor erau de un verde intens, 
specific miezului verii, iar florile de degeţel erau înflori- 
te. Trecuseră săptămâni, sau chiar luni, pe care nu și le 
amintea deloc. În pragul isteriei, ea strigă: 

- Ce mi-ai făcut de nu-mi amintesc? 

Contele dădu să se apropie de ea, dar se opri imediat 
când o văzu smucind hăţurile. 

-Ai avut un accident, Meriel, zise el, cu o voce foarte 
calmă, ca și când ar fi încercat să liniștească un șoim agi- 
tat, Ai fost la un pas de moarte. Când ţi-ai revenit, nu-ți 
mai aminteai nimic din viața ta de dinainte. 

Meriel nu spunea nimic, doar îl privea agitată, așa că 
el continuă: 

- Ai fost de acord să te măriți cu mine. Îți aminteşti 
nunta noastră? Când am depus jurămintele? Sau când 
am bătut clopotele? 

- Nu! exclamă ea, îngrozită. Nu m-aş fi măritat nicio- 
dată cu tine. Niciodată! 

- Nu-ţi amintești nici că, în ziua nunţii noastre, 
a venit fratele tău Alan? 

ngrozită, ea începu să zică ceva, dar se opri imediat 
şi începu să repete cu disperare povestea pe care i-o spu- 
sese prima dată: 

- Pe fratele meu îl cheamă Daffyd, nu Alan. Și locu- 
ieşte în Gwynedd. 

- Nu, ma petite, ai doi frați. Eu l-am cunoscut pe cel 
mai mic dintre ei, pe Alan, care a venit la Warfield din 
Avonleigh, ca să te caute. Ţi-a vorbit despre familia ta 
şi despre mănăstirea Lambourn, dar tu nu-ți aminteai 
nimic. li veni o idee. Observă că vorbim în normandă. 
La început te-ai prefăcut că nu ştii limba, dar după acci- 
dent ai început s-o foloseşti. 

Pe chipul ei se putea citi o suferință profundă. Clăti- 
nă din cap. 

- Nu aveam cum să uit atât de multe. Probabil ai aflat 
într-un alt mod despre familia mea. 

Autocontrolul fragil al lui Adrian dispăru brusc. 

- Meriel, tu ești soţia mea! zise el răgușit. Ai spus că 
mă iubeşti și că te căsătorești cu mine de bunăvoie. 
De fapt, tu erai nerăbdătoare să ne căsătorim, eu n-am 
crezut că e bine s-o facem atât de repede după acciden- 
tul tău. Uite, porți verigheta mea. 

Ridică mâna stângă tremurând și privi inelul de aur. 

- Nu, şopti ea îngrozită. N-aș fi venit niciodată la tine 
de bunăvoie. Te-ai săturat să aștepți și m-ai violat, nu-i 
așa? Și după aceea mi-am pierdut minţile? 

-Nici în cea mai neagră dispoziţie, nu te-aș putea 
răni, ma petite. Nu-ţi amintești că, și atunci când eram 
înnebunit de dorință, tot m-am oprit? Adrian își duse o 
mână tremurândă la cap, întrebându-se dacă nu cumva 
era el cel care înnebunise. Am fost împreună aproape 
fără oprire, timp de două luni. Erai atât de fericită, atât 
de plină de iubire. Nu-ţi amintești nimic din toate astea? 

- Minţi, ţipă ea. Minţi! 

Păși spre ea. Nu era posibil ca Meriel să fi uitat cu 
totul pasiunea și tandrețea dintre ei. Dacă doar lar lăsa 
s-o atingă... 

- Stai departe de mine! 

Cu o grimasă de repulsie întipărită pe chip, prinse 
hăţurile iepei. Înainte să poată porni calul, Adrian se 
aruncă de la distanţă și prinse căpăstrul. 

- Meriel, te rog, nu fugi așa. Eşti supărată și confuză, 
o imploră el. Te las să te întorci la Avonleigh dacă asta 
vrei, dar măcar lasă-mă să te trimit cu o escortă, care să 
te protejeze. 

- De tine trebuie să fiu protejată, zise ea furioasă. 
De data asta nu mă vei opri să evadez, milord. 

Trase hățurile, și iapa se ridică pe două picioare, smu- 
cind căpăstrul în mâna lui Adrian. El sări din drumul 
copitelor nărăvașe, în timp ce Meriel dădu pinteni ca- 
lului și porni la galop. Trăgând după ea și celălalt ani- 
mal, porni apoi pe cărarea care se îndepărta de cercul 
de piatră. 

- Opreşterte, Meriel! 

În ciuda faptului că se simţea slăbit, Adrian alergă 
după ea. Doamne, dacă l-ar fi luat pe Gideon în acea zi! 
Ar fi putut chema armăsarul fluierând, însă calul castrat 
nu avusese o asemenea pregătire. 

În câteva clipe, Meriel se făcu nevăzută. Cu toate aces- 
tea, el continuă să alerge de-a lungul drumul noroios. 
Deși simţea un junghi într-o parte și abia mai respira, 
nu se opri decât atunci când îi alunecă piciorul în no- 
roi şi căzu, prăbușindu-se pe o parte și îndepărtându-se 
de drum. 

Prea epuizat ca să continue urmărirea sa fără speran- 
tă, se întoarse și-și îngropă capul în mâini. Întregul corp 
îi tremura de durere. Doamne, și dacă ar fi putut, cu ce 
drept ar fi oprit-o? Jurase să-i respecte toate dorinţele, iar 
în acel moment ea își dorea să nu-l mai vadă vreodată. 

Adrian își făcuse griji că Meriel și-ar fi putut aminti 
trecutul și că îl va disprețui pentru modul în care se pur- 
tase cu ea la început, dar nici nu-și imaginase că va uita 
tot ce se întâmplase de atunci. Toată iubirea, pasiunea, 

tandrețea şi jurămintele de fidelitate... era ca şi când 
nici n-ar fi existat. Pentru Meriel, nu existau. Își privea 
soţul și nu-l putea vedea decât pe torționarul ei. 

„N-a existat niciodată o femeie mai fericită decât 
mine, pentru că m-ai ales să fiu soţia ta.“ Își aminti cu- 
vintele ei, care în acel moment îl batjocoreau cu răutate. 
„De ce te-aș părăsi vreodată, iubirea mea?“ 

Poate că însuși Dumnezeu trimisese acel fulger din 
cer. Adrian încercă să alunge acel gând ciudat. Fusese 
doar un accident - o consecinţă a faptului că fuseseră 
într-un loc nepotrivit —, dar, în inima lui, nu credea asta 
cu adevărat. După atâta timp, aceea era pedeapsa lui. 
Știuse că pocăinţa și jurământul de ispășire nu vor fi 
suficiente pentru a-i fi iertate păcatele pe care le comise- 
se față de Meriel. Tot autocontrolul greu dobândit, ne- 
cesar pentru a rezista senzualității ei inocente de după 
accident, părea să fi fost dreptate divină. Să trăiască cu 
acel sentiment de vinovăție, îndreptățit, și cu teama 
că Meriel şi-ar fi putut aminti trecutul în orice clipă fu- 
seseră tot pedepse. 

Dar ceea ce tocmai se întâmplase era cu mult mai 
groaznic: timp de câteva săptămâni scurte, cunoscuse 
dragostea lui Meriel, apoi o pierduse, iar în acel mo- 
ment ea îl ura. Ar fi fost mai puțin dureros dacă cineva 
lar fi înjunghiat în inimă cu un pumnal încins în foc. 
Complet devastat, Adrian se întreba dacă va putea su- 
pravieţui acelei dureri fără să înnebunească. 


Meriel mergea călare de ore întregi. Era confuză și 
obosită, dar gândul că trebuia să se întoarcă la Avon- 
leigh îi dădea putere. Din ce-și amintea de la prima că- 
lătorie spre Warfield şi de la prima plimbare la cercul 
de piatră, estul era spre dreapta ei, așa că se îndreptă 
într-acolo imediat ce găsi un drum circulat. După vreo 
trei kilometri eliberă calul lui Lord Adrian. 

Ploaia continua, domoală și rece. Pentru o singură 
clipă se subțiară norii, descoperind soarele, parcă pen- 
tru ari confirma că mergea în direcția corectă. 

Din când în când putea vedea câte-un șerb în depă- 
rate. Trecuse prin două sate, dar erau foarte puţini oa- 
meni afară, şi nici unul nu reprezentase o ameninţare. 

mbrăcămintea ei era îmbibată cu apă și tremura 
incontrolabil, în timp ce iapa obosită își croia cu greu 
drum prin nămol. Din cauza vremii, începuse să se în- 
tunece mai devreme. Era amurg când pătrunse în cele 
din urmă în vasta și întunecata pădure regală, întinde- 
rea care separa proprietățile lui Lord Adrian de locurile 
pe care le cunoştea. În ciuda faptului că era epuizată, 
Meriel nici nu se gândea să se oprească. Nu avea să se 
simtă în siguranță până nu ajungea de partea cealaltă 
a pădurii. 


Benjamin l'Eveske şi oamenii săi înaintau anevoios 
din cauza furtunii violente și a ploii abundente. Boii 
trăgeau cu greu căruțele grele prin nămol şi până la 
urmă se opriră de tot din cauza unei osii rupte. Fiind- 
că aproape apusese soarele, Benjamin îi făcu semn lui 
Edwin, căpitanul escortei tocmite, și-i spuse că aveau să 
înnopteze acolo. Benjamin ar fi preferat să nu rămână 
peste noapte în pădurea întunecată şi periculoasă, dar 
nu avea ce să facă. Își puse servitorii să repare osia, ca 
să-şi poată continua drumul în zori. 

Incepuse să se întunece, iar ei se aşezaseră deja cât 
putuseră de confortabil. Soldaţii mâncau în jurul unui 
foc, iar cei cincisprezece oameni ai lui Benjamin se adu- 
naseră în jurul altuia. Căldura focului era binevenită 
în aerul rece. Când se opri în sfârșit ploaia și norii se 
risipiră, pe cer se vedeau stelele și o semilună. 

Cea mai mare parte a călătorilor se duseseră la cul- 
care devreme, dar Benjamin simţi nevoia să-și întindă 
picioarele după oboseala drumului. Soţia lui, Sara, îl în- 
soți la o plimbare dea lungul drumului. Merseră umăr 
la umăr, cu degetele arătătoare unite drăgăstos, într-un 
gest tineresc de afecțiune pe care, altfel, erau prea demni 
să-l facă în fața altor oameni. 

- Crezi c-o să-ți placă în Lincoln? întrebă Benjamin, 
după ce se îndepărtară puţin de tabără. 

-Aşa cred, răspunse soția lui bucuroasă. Poate chiar 
mai mult decât Shrewsbury. Nu vor fi aceleaşi avantaje 
comerciale și există riscul ca în oraș să izbucnească din 
nou lupte, din cauza războiului civil, dar măcar acolo 
sunt mai mulți oameni de-ai noştri. 

-Planul meu de-a ne stabili în Shrewsbury n-a mers 
prea bine, oftă el. 

-N-are importanță. Cel puţin am descoperit înșe- 
lăciunea pusă la cale de Sir Vincent înainte să fie 
prea târziu. 

Erau pe punctul de a se întoarce, când auziră un su- 
net înfundat de copite, pe drumul noroios. Era un sin- 
gur cal, care se mișca destul de încet. Curios, Benjamin 
o trase pe Sara în umbră, să poate privi neobservați. 

Călărețul stătea în șa aplecat, de parcă ar fi fost rănit. 
În timp ce priveau, silueta mică alunecă într-o parte, la 
un pas să cadă, dar se redresă repede. 

- Eşti în dificultate? strigă Benjamin din întuneric. 

Călărețul se ridică brusc, încordându-se de teamă. 

n lumina slabă văzură ca era o tânără. Chipul ei frumos 
purta o grimasă de oboseală, și era murdară și udă. 

- Doamne, copilă, ce ţi s-a-ntâmplat? exclamă Sara, 
pășind în lumină. 

Fata zise cu calm: 

- Nu mi s-a-ntâmplat nimic. Sunt în drum spre cona- 
cul fratelui meu. 

Vorbea încet şi se putea auzi cum îi clănțăneau dinţii. 
Preluând comanda, Sara se apropie și mai mult: 

- Domnișoară, ai nevoie de nişte supă caldă până nu 
îngheți. Noi am făcut tabăra puţin mai în față. Rămâi la 
noi peste noapte. 

- Nu cred c-ar trebui, zise fata nesigură. 

- Dacă n-o faci, s-ar putea să te rătăceşti, sau să cazi de 
pe cal, din cauza oboselii, zise și Benjamin. Și am auzit 
că pădurea e plină de lupi. Vino, lasă-ne să te ajutăm. 

Fata se uită când la unul, când la celălalt, apoi încu- 
viință, fiind prea obosită să-i refuze. 

-Vă mulțumesc. 

Benjamin prinse calul de căpăstru și-l conduse îna- 
inte, către tabăra lor, în timp ce Sara o privea atentă pe 
fată, temându-se că ar putea cădea din șa. Când ajun- 
seră la foc, Benjamin o ajută să descalece. Dar genun- 
chii îi tremurau atât de tare, încât ar fi căzut dacă el nu 
ar fi prins-o. 

- Îmi cer scuze, zise ea nesigură. O să-mi revin 
imediat. 

- Desigur, încuviinţă Sara liniștitor. 

Cu o voce șoptită, pentru ca nu cumva să-i deranjeze 
pe cei care deja dormeau, îi spuse soțului ei s-o ducă pe 
fată în căruţă, apoi îi porunci servitoarei sale, Rahela, 
să încălzească niște supă, și fiului ei Aron să scoată şaua 
calului şi să-l usuce. 

Benjamin o aşeză pe fată în căruţă, pe o saltea de 
paie, şi se întoarse la foc, unde-l găsi pe Aron holbân- 
du-se la căruță. 

- Tată, șuieră el, ai văzut cine e? Contesa de Shrop- 
shire, soţia lui Warfield! 

- Într-adevăr! Speriat, negustorul se gândi la chipul 
epuizat al fetei, comparându-l cu faţa blândă a frumoa- 
sei contese, apoi cercetă calul, pe care-l ţinea Aron de 
căpăstru. Deși era murdar și obosit, se putea vedea că 
era un animal valoros. S-ar putea să ai dreptate. 

- Ştiu sigur că am dreptate, zise fiul său furios, dar în- 
cet. Warfield nu ne-a lăsat să rămânem în Shrewsbury, 
noi de ce-am ajuta-o pe soţia lui? 

- Avea dreptul să ne refuze, zise Benjamin cu blânde- 
ţe. Și-ar fi putut să se poarte mult mai rău cu noi. 

-Şi dacă o găsește Warfield aici şi ne acuză că am 
răpit-o? întrebă Aron ferm, așteptând un răspuns. Ne-ar 
putea ucide pe toți. Eu zic s-o urcăm înapoi pe cal și s-o 
trimitem de aici. 

Benjamin clătină din cap: 

- Tu o vezi pe contesa de Shropshire, eu văd o tânără 
epuizată, care s-ar putea să nu supravieţuiască de una 
singură. Şi-n plus, o fată care s-a purtat frumos cu noi 
când am fost la Warfield. 

- Vrei s-o ajuţi, chiar dacă asta înseamnă să riști vieți- 
le tuturor oamenilor tăi? 

- Dacă nici un evreu n-are milă, atunci cine să aibă? 
Benjamin puse o mână liniștitoare pe braţul fiului său. 
Aron, unele lucruri trebuie făcute pentru că așa e bine. 

Furia tânărului dispăru și lăsă ochii în pământ. 

- Îmi pare rău, tată. N-ar fi trebuit să vorbesc așa. 

-E bine să fii precaut, dar să nu-ți verși niciodată 
ai pe cineva neajutorat. Acum mergi și ocupă-te de 
calul ei. 


Meriel își amintea foarte vag cum i se scosese rochia 
udă, cum fusese îmbrăcată într-una uscată și apoi înfă- 
șurată într-o pătură. Apoi, femeia frumoasă, de vârstă 
mijlocie, o hrănise cu supă fierbinte de mazăre. li amin- 
tea de mama ei. 

La început îi clănțăniră dinţii pe cană, dar în cele din 
urmă se încălzi și îi mai reveni puterea, așa că începu să 
cerceteze căruța aglomerată. Salvatorii ei păreau să fie 
oameni cu stare. Căruţa era acoperită de un coviltir care 
proteja încărcătura, formată în cea mai mare parte din 
mobilier de uz casnic. În spatele căruţei, fusese lăsat loc 
liber și fuseseră așezate câteva saltele de paie. O singu- 
ră lampă era aprinsă, luminându-le pe cele două femei 
care stăteau pe saltele cu picioarele încrucișate. 

-Vă mulțumesc, doamnă. Nu știu cum m-aș fi des- 
curcat fără bunătatea voastră. După o clipă, își aminti şi 
adăugă: Mă numesc Meriel. 

- Eu sunt Sara, zise femeia, înclinându-și capul, iar 
ochii ei negri luminoși erau plini de curiozitate. Te su- 
peri dacă te întreb ce făceai singură în pădure la o oră 
atât de înaintată? 

Meriel înghiţi în sec. 

- E foarte complicat. Am... am avut un accident și nu 
prea-mi mai amintesc ce s-a-ntâmplat în ultima vreme. 

Se simţi copleşită când își aminti afirmaţiile imposi- 
bile și confuze ale lui Lord Adrian. Își petrecu brațele 
în jurul genunchilor ridicaţi și lăsă capul în jos, ca să-și 
ascundă lacrimile. 

- Cu siguranță îți amintești că ești contesa de Shrops- 
hire, zise Sara, pe un ton ușor întrebător. 

Îngrozită, Meriel ridică privirea. 

- Adică e adevărat? Chiar sunt soția lui Lord Adrian? 

- Păi, erai cu el la castelul Warfield, iar nunta nu 
s-a celebrat de mult, căci oamenii încă vorbeau despre 
eveniment. 

Meriel își frământă mâinile, îngrijorată. 

- În câte suntem azi? 

Femeia în vârstă calculă. 

- Acum două săptămâni a fost Drăgaica, așa că azi ar 
trebui să fie șapte iulie. 

- Înseamnă că e adevărat, şopti Meriel, atât de încet, 
încât abia se auzi. Am uitat aproape două luni. 

- Vrei să-mi povesteşti ce s-a-ntâmplat, milady? între- 
bă Sara cu blândeţe. Uneori ajută să stai de vorbă cu o 
altă femeie. 

Bunătatea ei venea ca un balsam, iar emoțiile ei chi- 
nuite aveau nevoie disperată de ea. Șovăind şi cu pauze 
dese căci rămânea fără glas, Meriel îi povesti tot ce-și 
putea aminti, de când îl cunoscuse pe conte în pădure 
şi până când se trezise în acea după-amiază lângă cercul 
de piatră. 

Sara o ascultă atent, cerând din când în când câte-o 
lămurire, sau punându-i câte-o întrebare. După ce mu- 
safira termină de povestit, femeia în vârstă clătină din 
cap, cu uimire. 

-E o poveste foarte ciudată. Să uiţi două luni în- 
tregi din viață, și încă două luni foarte importante! 
Cu o expresie neliniștită, Sara continuă încet: Dacă 
nu-ți aminteşti nimic din cele întâmplate, e de înțeles că 
te-ai speriat când te-ai trezit mai devreme. Dar el rămâne 
soțul tău. Păreaţi fericiți împreună, din ce-am văzut și 
ce-am auzit cât am fost la Warfield. De fapt, oamenii 
de la castel spuneau că tu și contele Adrian vă adorați. 
Locul tău nu e lângă el? 

- Niciodată! zise Meriel cu vehemenţă. Biserica 
spune că o căsătorie nu e valabilă fără consimțământ 

reciproc, iar eu n-aș fi fost niciodată de acord dacă n-aș 
fi fost fermecată și înnebunită. 

_ Simţi forma tare a verighetei și-și încleștă mâinile. 
Încercă furioasă să scape de ea, dar după atâtea ore pe- 
trecute-n ploaie, i se umflaseră mâinile și nu-și putea 
scoate inelul. 

- Dar s-ar putea să nu fie vorba doar de tine, Lady 
Meriel, zise Sara. Aţi fost căsătoriți câteva luni și este 
posibil să fii deja însărcinată. E posibil să nu fie așa, dar 
dacă porţi în pântece un urmaș al contelui, cu siguranță 
el va lupta să păstreze căsătoria. 

Însărcinată! Meriel își duse, şocată, mâna la burtă. 

şi aminti cum se trezise mai devreme, cu corpul înco- 

lăcit pe cel al contelui. Poate că nu fusese totuși victima 
lui. Cuprinsă de nebunie, era posibil să fi cooperat la 
propria dezonorare. Gândul îi părea atât de dezgustător, 
încât se aplecă, pe punctul de a vărsa. Mâinile moi ale 
Sarei o îmbrățișară. 

- lartă-mă, copilă, ai și așa prea multe pe cap. Cel mai 
bine e să te duci și stai cu fratele tău până te împaci cu 
gândul celor întâmplate. Poate, în timp, îţi vei aminti 
ceva din ce s-a petrecut, și asta va face să-ți pară accepta- 
bilă căsătoria. Soţul tău e un bărbat frumos, despre care 
se spune că e un om integru și milos. Chicoti ironic și 
continuă: Și nu ne-a permis să rămânem în Shrewsbury, 
ceea ce cred că înseamnă că e un bărbat evlavios. 

- Nu e soțul meu! strigă Meriel, sprijinindu-se de 
Sara, până îi mai trecu amețeala. Se ridică apoi și ceru 
lămuriri despre ultima remarcă a femeii: Cum adică nu 
v-a permis să rămâneţi în Shrewsbury? 

- Așa e, probabil nu-ți amintești, șopti Sara. Suntem 
evrei, Lady Meriel. Am plecat din Londra și căutam să 
ne instalăm în altă parte. 

i explică în câteva cuvinte cum Guy de Burgoigne 
încercase să-i păcălească și cum aflaseră adevărul abia 
când ajunseseră la Warfield. Meriel își studie gazda, pli- 
nă de curiozitate. 

-Văd că nu doar viața mea e complicată. Se îmbujo- 
ră. Îmi cer scuze, n-am vrut să fiu nepoliticoasă. N-am 

mai cunoscut evrei până acum. Nu ştiu la ce mă aștep- 
tam. Adăugă apoi, după o clipă de pauză: Ați fost foarte 
buni cu mine. Dacă vă pot ajuta vreodată cu ceva... 

- Doar dă o mână de ajutor următorului suflet chinu- 
it pe care-l întâlneşti, zise Sara, căscând. E foarte târziu, 
este timpul să ne culcăm. Cred că și soțul meu e gata 
de culcare. 

Meriel își ceru iertare că-i ținuse treji atât de târziu, 
dar Sara îi alungă scuzele și o înveli. Meriel adormi îna- 
inte ca Benjamin să fi urcat în căruță. 


Grupul se trezi devreme în dimineața următoare și-și 
potoliră cu toții foamea cu pâine, brânză și bere - ceea 
ce nu era cu mult diferit de ce-ar fi mâncat Meriel la 
Avonleigh. Toţi oamenii care lucrau pentru Benjamin 
păreau să fie evrei, iar acea descoperire contrazise mitul 
conform căruia toți evreii erau cămătari bogați. Oame- 
nii păreau o mare familie, al cărei patriarh era Benja- 
min. Era o situație asemănătoare cu a oamenilor de la 
un conac de creştini. 

Toţi slujitorii se purtau frumos cu Meriel. Doar Aron, 
fiul casei, o privea cu o curiozitate precaută. Oare se în- 
treba de ce situaţia ei actuală era atât de diferită de cea 
de dinainte, când o cunoscuse drept contesa de Shrop- 
shire? Meriel încercă să lase deoparte acel gând. Încă nu 
era pregătită să reflecteze la ce se putuse întâmpla între 
ea și Adrian de Warfield. 

Hotărâseră ca Meriel să călătorească împreună cu 
ei, cel puţin până în celălalt capăt al pădurii. Se pre- 
gătea să încalece, când santinela desemnată de escor- 
ta lui Benjamin semnală pericolul, printr-un strigăt de 
avertizare. Soldaţii evreului se mobilizară imediat pen- 
tru luptă, însă atacatorii își aleseseră bine momentul - 
în acea clipă, călătorii erau dezorganizați și nepregătiți în 
faţa pericolului. 

Trupe de soldaţi înarmaţi invadară tabăra din ambele 
direcţii, șfichiuind aerul cu strigăte de război. Grupul 
care venea dinspre vest era condus de un cavaler voinic, 
uriaș, care avea pe tunică blazonul unui mistreț albastru. 

Meriel înmărmuri, amintindu-și că mai văzuse emblema 
aceea undeva. Își aminti apoi de lupta din apropierea 
mănăstirii Lambourn, pe care o văzuse în aceeași zi în 
care-l întâlnise, pentru scurt timp, pe Adrian de War- 
field. Fusese ziua în care văzuse pentru prima dată și 
mistrețul albastru. 

Aerul era plin de sunetul strident al săbiilor și al 
strigătelor bărbătești de luptă, precum şi de țipetele fe- 
meilor. Benjamin rămase lângă căruță, încercând să-și 
liniştească oamenii îngroziți. Făcându-și loc prin îmbul- 
zeala servitorilor, Meriel strigă: 

- E Guy de Burgoigne, jupâne Benjamin! 

-Să ne-ajute Dumnezeu, șopti el. 

Bătrânul cercetă luptele care aveau loc în jurul său. 
Gărzile lui se luptau vitejește, dar oamenii erau depășiți 
numeric și nici unul dintre ei nu apucase încă să încale- 
ce. Câţiva fuseseră deja uciși și era doar o chestiune de 
timp până să fie învinși. Nu trebuia să mai moară și alți 
oameni în zadar. 

- Care e Guy de Burgoigne? 

Meriel i-l arătă pe conducător, cel care nimicea totul 
în jur, cu sabia lui strașnică și sângeroasă. Benjamin zise: 

- Dă-mi vălul tău. 

Meriel își scoase repede vălul scurt, alb, pe care 
i-l împrumutase Sara. Fluturându-l deasupra capului, 
Benjamin se aruncă în mijlocul măcelului cu un cu- 
raj sinucigaș. 

-Lord Guy, ne predăm, strigă el. Opriţi crimele. Reu- 
şind să-l vadă pe căpitanul gărzilor lui, îi strigă acestuia: 
Predă-te, Edwin, sunt prea mulți. 

Pe măsură ce mesajul începu să se răspândească prin- 
tre oameni, strigătele şi loviturile de sabie se diminuară 
şi într-un final se opriră. Soldaţii lui Benjamin fură dez- 
armaţi repede și strânși într-un cerc închis, unde începu- 
ră să-și bandajeze răniții. 

Guy aşteptă să fie în siguranță, apoi descălecă și se 
îndreptă țanţoș spre Benjamin, care stătea în fruntea 
oamenilor săi, cu fiul său Aron alături. Meriel stătea 

în spatele Sarei, al cărei calm înverșunat îi mai liniştise 
pe slujitori. 

- Deci tu ești Benjamin l’Eveske, zise contele scoțân- 
du-și coiful. 

Vaăzânduri fața lată și aspră, Meriel își dădu imediat 
seama că acela era contele de Shropshire, despre care 
Alan spusese că era în stare de orice. Adrian de War- 
field nu păruse atât de violent nici în cele mai rele mo- 
mente ale sale. 

Guy se opri drept în fața lui Benjamin și-l întrebă 
batjocoritor: 

- De ce fugi ca un şobolan, când eu te-am invitat la 
Shropshire cu atâta amabilitate? 

Benjamin răspunse foarte calm: 

-A fost o confuzie în privinţa invitației. Făcu semn 
din cap spre cavalerul slab și oacheș, care venise în spa- 
tele lui Guy. Se pare că omul tău a uitat pentru cine 
lucrează. M-a făcut să cred că lordul lui este Adrian 
de Warfield. 

-E tare deștept Vincent, nu-i așa? Dar te-a adus aici, 
şi asta e tot ce contează. Contele făcu semn câtorva din- 
tre oamenii săi. Căutaţi în căruțe și aduceţi-mi tot au- 
rul și bijuteriile pe care le găsiți. Și, pentru numele lui 
Dumnezeu, aveţi grijă cu mobilierul - e valoros. 

Timp de o jumătate de oră, soldaţii scotociră prin 
căruțe. Erau într-adevăr grijulii cu piesele de mobilier, 
dar nu aveau scrupule când venea vorba de lucruri ne- 
însemnate, cum ar fi făina sau alte alimente - pe care le 
aruncau cu plăcerea nestăvilită a distrugerii. 

Unul dintre soldați găsi un teanc de cărţi și scoa- 
se una. De unde stătea, Meriel putea vedea coperta, 
cu un titlu într-o grafie ciudată. Încântat, omul rânji. 
„Păgâni.“ Aruncă pe jos cartea, se desfăcu la prohab și 
urină pe ea, 

Oamenilor lui Benjamin li se tăie respiraţia, trecând 
rapid de la șoc la repulsie. Chiar și Meriel fusese inva- 
dată de un sentiment de profanare. Aron făcu un pas 
a: acel om, dar tatăl său îl apucă de braț, cu o mână 

e fier. 

- E doar un pergament, Aron. Adevăratul cuvânt al 
lui Dumnezeu nu poate fi întinat de astfel de oameni, 
zise Benjamin încet. În ciuda cuvintelor lui liniștitoare, 
chipul bătrânului semăna cu o mască de granit. 

Guy de Burgoigne urmărise lacom jefuirea căruțelor, 
dornic de bani, dar în acea clipă se întorsese, surprin- 
zându-l pe omul care profana cartea. Înainte să păţească 
la fel și alte cărți, se încruntă și-l lovi pe soldat, în partea 
laterală a capului. 

- Prostule, tu nu ştii cât valorează o carte? Chiar și o 
murdărie de-asta evreiască. 

Soldatul, un om voinic şi el, se clătină din pricina 
loviturii, apoi se retrase, cu înțelepciune. La sfârșitul 
percheziţiei, luminișul era presărat cu lucruri neimpor- 
tante, iar un morman mic de lucruri de valoare fusese 
pus deoparte pentru conte. Nevenindur-i să creadă, sco- 
toci prada. Se apropie apoi de Benjamin, fluturând un 
săculeţ de piele. 

- Unde-i restul comorii tale, păgân nenorocit? urlă el. 
Cămătarii sunt oameni bogaţi, dar aici nu sunt decât 
vreo cinci sute de mărci de argint. 

Incet, Benjamin îi răspunse cu ironie: 

- Vă prezint scuzele mele cele mai profunde, dar nu 
plănuiam să fiu jefuit. 

Furios, contele îl lovi pe bătrân cu toată forța pum- 
nului său în mănușă de zale. Benjamin căzu la pământ, 
iar Aron urlă de furie și se năpusti asupra atacatorului 
tatălui său. 

Urmă o luptă dureros de inegală. Un băiat slăbuţ de 
şaisprezece ani nu avea nici o şansă în faţa unui cavaler 
complet înarmat, iar contele îl aruncă și pe el la pământ, 
fără nici un efort. 

Sara ţipă îndurerată, văzându-l pe Guy fixând sabia la 
gâtul băiatului. Tensiunea era insuportabilă. 

- Cum îndrăznești, păgân mic? mârâi el. Ţi-ai câștigat 
dreptul să fii primul care moare. 

Înainte să poată înfige spada, Meriel țâşni din grupul 
de servitori şi-l prinse de braţ pe conte. 

- N-o faceți, Lord Guy! Dacă-l ucideți pe fiul lui Ben- 
jamin pierdeţi răscumpărarea pe care-o puteți câştiga de 
pe urma lui. 

Contele o privi uimit. 

- Femeie fără minte, răscumpărările se plătesc pentru 
prizonieri de război, nu pentru evrei fără valoare. 

Deși inima-i bătea îngrozită, Meriel încerca să păseas- 
că argumente care l-ar fi putut salva pe fiul Sarei, ca de 
altfel pe ei toți. 

- Dar, milord, cu siguranţă trebuie să știți că negusto- 
rii nu iau tot aurul cu ei de obicei. Cea mai mare parte 
a averilor lor constă în bunuri și-n bani care se află în 
acte. Dacă cruțaţi viața lui Benjamin și pe-a oamenilor 
săi, fără îndoială el ar aranja să vă plătească o răscumpă- 
rare pentru viața şi libertatea lor. 

O privi pe Sara. Femeia mai în vârstă era palidă ca 
cenușa, temându-se de ce ar putea păţi fiul și soţul ei, 
dar încuviință din cap, confirmându-i bănuiala. Meriel 
se întoarse înapoi către conte, cu un alt argument: 

-Şi nu uitaţi că toți evreii se află sub protecţia re- 
gelui, întrucât aduc mari beneficii regatului. Ştefan nu 
se va bucura să audă de masacrarea încă unui grup de 
evrei, chiar dacă ar fi înfăptuită de un om care La slujit 
bine mult timp. 

Burgoigne își retrase sabia de la gâtul tânărului. La fel 
ca şi Meriel, auzise şi el că evreii își ţin banii în acte, dar 
fusese atât de sigur că se va îmbogăţi pe loc, încât eșecul 
îi provocă o furie nemărginită. 

- Asta-i fiul negustorului? Da, ai dreptate, e prea valo- 
ros ca să-l omor ca pe un pui de găină. 

Aron se ridică cu greu, apoi își ajută și tatăl. Faţa bă- 
trânului era plină de sânge, dar nu părea să fie rănit 
grav. Guy îl privi cu răceală. 

- Cât vei plăti ca să-ți salvezi viaţa, moșule? Poate trei- 
zeci de mii de mărci? 

- Îmi dau toată averea pentru viața mea și a oameni- 
lor mei - a tuturor oamenilor mei -, dar nu se apropie 
de treizeci de mii de mărci. Benjamin calculă în minte, 


Jurăminte neobişnuite 285 


şovăind. Pot strânge repede zece mii. Şi poate încă zecii 
mii după ce reușesc să-mi vând proprietăţile. 

- Foarte bine, zise Guy dintr-odată. După ce primesc 
primele zece mii de mărci, o să-ți eliberez toți servitorii. 
După alte zece mii, o să vă eliberez pe tine, pe soția și 
pe fiul tău. 

În timp ce bărbaţii cădeau la învoială, Meriel îl sur- 
prinse pe cavalerul slab și oacheș privind-o cu nesaț. 
Speriată de privirea lui, se ascunse în mulțimea de ser- 
vitori. Cu puţin noroc, avea să treacă drept o simplă 
slujnică. Odată ajunsă lângă Sara, femeia îi prinse mâna 
şi i-o strânse. 

- Dumnezeu să te binecuvânteze, copilă, șopti ea. 
Dacă n-ai fi gândit repede, probabil Aron ar fi fost mort. 
Ca de altfel noi toți. 

- Doar că libertatea vă va costa munca de-o viață, zise 
Meriel serioasă. 

Sara ridică din umeri. 

-La ce folosește averea dacă ești mort? Prietenii ne 
vor ajuta să nu murim de foame. li dădu drumul la 
mână și se duse la soțul ei, curățându-i sângele de pe 
obraz cu un colț al vălului ei lung. 

Guy era pe punctul de-a se îndepărta de prizonierii 
săi, când cavalerul oacheș vorbi: 

-Ai pus mâna pe un premiu mult mai valoros decât 
Benjamin l'Eveske, milord. Cavalerul își croi drum prin 
grupul de servitori și-o prinse de braț pe Meriel, tră- 
gând-o în faţa contelui. Ochii lui licăreau triumfători, 
când zise: Femeia asta sfrijită e soția lui Warfield. 


capitolul 17 


- Soţia lui Warfield? întrebă Guy neîncrezător. Îi ri- 
dică bărbia lui Meriel cu un gest brutal, ca s-o privească 
mai bine. Ce-ar căuta contesa lui cu un grup de evrei? 
Femeia asta e doar una dintre slujnicele lui Benjamin. 

- Ba deloc, zise Sir Vincent, clătinând din cap. Am vă- 
zut-o cu Warfield când au venit în vizită în Shrewsbury, 

cu puțin timp înainte de nuntă. M-am uitat bine la ea, 
pentru că nu-mi venea să cred că n-a găsit o partidă 
mai bună. Arătă înspre partea din spate a căruței. 
n timp ce căutam, am văzut acolo o iapă arătoasă ma- 
To-roșcată și m-am gândit că arată exact ca aceea pe 
care-o călărea în acea zi logodnica lui Warfield. Apoi 
am văzut-o și-am ştiut imediat. Da, fără nici o îndoială 
este Lady Meriel. Întreab-o. 

Degetele lui Guy se strânseră cu cruzime pe bărbia 
fetei. 

- Hai, vorbește, femeie. Chiar ești mireasa lui Warfield? 

Meriel se gândi o clipă să nege, dar hotărî că mai 
bine nu încerca. Nu știa deloc să mintă și n-ar fi avut 
câștig de cauză în fața convingerii lui Sir Vincent. 
În plus, dacă ar fi încercat să mintă, ei ar fi putut-o tor- 
tura pe Sara, sau pe familia ei, ca să se convingă dacă 
spunea adevărul. 

- Da, zise ea, fixându-l cu privirea. Sunt soția lui 
Warfield. 

- Deci tu ești femeia fără familie și fără zestre pe care-a 
luat-o de nevastă. Desfrânarea e într-adevăr un lucru mi- 
nunat. Dar poate că soțului tău pios și lipsit de vigoare 
îi place că semeni mai degrabă cu un băiețel decât cu o 
femeie, cugetă Guy cu voce tare. Zâmbi apoi răutăcios. 
Mă întreb cât va plăti pentru răscumpărarea ta... 

- Foarte puțin, zise Meriel, încercând instinctiv să-și 
scadă valoarea în ochii lui Burgoigne. Warfield n-a fost 
deloc mulțumit cu afacerea pe care-a făcut-o. M-a trimis 
înapoi la familia mea și se gândește să anuleze căsătoria. 
M-am rătăcit în pădure, iar Benjamin și familia lui m-au 
primit peste noapte. N-au știut cine sunt. 

Strategia ei eșuă însă. Contele îi dădu drumul, 
zicând: 

-Chiar și dacă te-ar dispreţui, Warfield tot o să te 
vrea înapoi, pentru că te am eu. Își miji ochii, calculând 
în minte cu ticăloșie. Asta va face răscumpărarea lui 
Benjamin să pară o pomană pentru săraci. 

Cu un puseu de furie, Meriel izbucni: 

- Spune-mi, Lord Guy, ai ales un mistreţ ca blazon 
pentru că semeni cu unul? Sau ai început să semeni cu 
unul abia după ce l-ai ales? 

El aruncă pumnul şi-o pocni în partea laterală a ca- 
pului, trântind-o la pământ. În vreme ce ea zăcea pe jos, 
înlemnită de uimire, o lovi în coaste cu vârful cizmei. 

- Dacă Warfield plătește răscumpărarea, o să i te îna- 
poiez, dar nu garantez în ce stare o să fii când se va 
întâmpla asta. Dacă mai vorbeşti așa, o să-ți pară rău că 
nu te-am omorât. Ridică privirea și se întoarse. Puneţi 
oamenii ăștia în mișcare, ne întoarcem la Chastain. 


În răstimpul întunecat și confuz de după plecarea lui 
Meriel, o singură rază de lumină străpunsese negura: 
Adrian găsi calul, rătăcind liber, pe drumul înspre cas- 
tel. ÎI prinse și-l încălecă, gândindu-se la ironia situaţiei - 
se întorcea acasă obosit, plin de noroi și fără soția lui, 
dar măcar se întorcea călare, ca un cavaler adevărat. 

Odată ajuns înapoi la Warfield, chipul lui purta o 
expresie atât de cumplită, încât nimeni nu îndrăzni să îi 
vorbească, darămite să întrebe unde era contesa. Adrian 
se retrase în încăperea lui, unde începu să se plimbe ca 
un lup într-o cușcă, încercând să-și organizeze gânduri- 
le spulberate. Mai bine decât pereţii care-l înconjurau, 
putea vedea în minte repulsia de pe chipul lui Meriel 
când îi spusese despre căsătoria lor. Deși doar puţin mai 
devreme fusese iubitoare şi pasională, refuzurile ei con- 
sternate îi răsunau în urechi. Era ca și când ar fi existat 
două Meriel - una care i se oferise, alături de o iubire 
absolută, și cealaltă, liberă și de neînvins. Şi totuși, su- 
fletul ei era același, iar el o iubea la fel de neputincios și 
când îl ura, ca și atunci când îl iubea. 

Nu încercă să se roage, știa că ar fi fost inutil. Și pen- 
tru ce s-ar fi putut ruga? Deja se înfăptuise dreptatea 
divină, şi se îndoia că mila divină avea să se pogoare 
asupra lui în viitorul apropiat. 

Veni noaptea, dar nu-i aduse pacea. Adrian aprinse o 
lumânare și continuă să se plimbe neliniștit, incapabil 
să se așeze când se condamna pentru cele întâmplate 

cu o furie care nu-i dădea pace. Zgomotele castelului se 
potoliseră de mult, când auzi un sunet în apropiere. 

Privi curios și s-o văzu pe Vânturel, care ieşea de sub 
bucata de piele care-i acoperea ușița. Animalul caraghios 
sări pe pat și începu să adulmece, plin de speranță, apoi 
se așeză şi-l privi întrebător pe conte. 

- Nu se mai întoarce. 

Adrian aproape că se înecă rostind acele cuvinte. N-ar 
mai fi putut rosti altele nici ca să-și salveze viața. Pisica îl 
privi cu ochii ei mari aurii, după care ridică o lăbuţă și 
începu să se spele zgomotos. 

Dintr-un motiv ciudat, sosirea pisicii părea că-l ajuta 
să-și ordoneze gândurile. Cel mai probabil, Meriel se 
dusese la Avonleigh, la conacul fratelui său. Doamne 
ajută să fi ajuns cu bine. Era atât de speriată și de tul- 
burată, încât s-ar fi putut rătăci, sau ar fi putut da peste 
vreo primejdie. Adrian trebuia să fi trimis oameni după 
ea, doar că mai devreme fusese mult prea amorţit ca să 
ia o astfel de măsură. 

O să-și vrea înapoi pisica și șoimul. Şi ce altceva? 
Se prăbuși într-un scaun şişi frecă tâmplele care-l 
dureau, încercând să-şi dea seama ce era de făcut. 
Un om nu putea muri de durere sau vinovăţie, indife- 
rent cât de mult și-ar fi dorit. Viaţa de zi cu zi avea să 
continue ca până atunci, căci avea multe îndatoriri de 
îndeplinit pe lume. 

Acel gând aduse cu sine altul, unul seducător care-i 
aducea aminte că, dacă avea să fie obligat să trăiască, nu 
era neapărat să trăiască în lume. Lăsă deoparte ideea, 
considerând-o prematură, dar rămase cu gustul dulce al 
anticipării, asemenea unui copil căruia i se promisese 
o prăjitură. 

În cele din urmă, mintea lui nu mai putu gândi deloc 
şi adormi. 


Adrian se trezi în dimineața următoare obosit şi înțe- 
penit. Când venea vorba de scaune, acela era destul de 
confortabil, dar nu era prea bun pe post de pat. Dar cel 
puţin se trezise cu gândurile mai limpezi. 

Tocmai se stropea cu apă rece pe faţă, când se deschi- 
se ușa. Uscându-și fața cu prosopul, se întoarse și o văzu 
pe Margery, principala slujnică a soției sale. Femeia îl 
privea cu o expresie șovăitoare. 

- Lady Meriel are nevoie de mine în dimineaţa asta? 

Nu putea nega adevărul la nesfârșit. De fapt, deja nu 
mai putea. 

- N-am ucis-o, dacă asta te întrebi, zise el cu asprime. 
Contesa a decis să-și viziteze fratele. 

Slujnica făcu ochii mari de uimire, dar avu înțelep- 
ciunea să nu mai pună și alte întrebări. Făcu o reverență 
şi plecă în grabă. 

După ce trimise câţiva oameni să-i cerceteze pămân- 
turile, Adrian plecă el însuși spre Avonleigh, însoțit de 
şase oameni. Din fericire, intendentul său ştia exact 
unde se afla conacul, așa că-i putu oferi indicaţii preci- 
se. Călărind nebunește, contele ajunse la Avonleigh la 
mijlocul după-amiezii. 

Alan de Vere se afla la grajduri și-și primi cumnatul 
cu ostilitate fățișă. 

- Ce vrei? pufni el, întorcându-se de la calul pe care-l 
peria, cu picioarele bine înfipte-n pământ, ca și când 
s-ar fi pregătit de luptă. 

Furia plutea în aer, așa că slujitorii bărbaților se retra- 
seră, lăsându-i singuri pe conte și pe cavaler. 

Fără să mai piardă timpul, Adrian întrebă: 

- Meriel e aici? 

Ochii albaștri identici cu ai lui Meriel se umplură de 
uimire. De Vere îl întrebă apoi, încercând să ascundă 
ce gândea. 

-Nu știi unde ţi-e soţia, Warfield? 

- Nu, zise Adrian obosit. Îţi spun imediat toată poves- 
tea și mă vei putea denigra cât vrei, dar pentru numele 
lui Dumnezeu, spune-mi întâi dacă e aici, în siguranță. 
Jur că n-o să încerc s-o conving să vină cu mine împotri- 
va voinţei ei. 

- Nu, nu este aici. De când am plecat de la War- 
field, n-am mai văzut-o și n-am primit veşti de la ea. 


290 Mary Jo Putney 


Ostilitatea lui de Vere fu imediat temperată de îngrijo- 
rare: Ce s-a-ntâmplat? 

- Ai fost șocat când ai ajuns la nunta surorii tale și-ai 
aflat că nu-și amintește nimic despre trecut. Fără îndoia- 
lă, o să fii bucuros să auzi că ieri și-a amintit brusc totul 
până la momentul accidentului, și că a uitat tot ce s-a 
întâmplat de atunci. Inclusiv căsătoria noastră. Adrian 
înghiţi în sec, hotărât să nu-și ierte nimic. Eram într-o 
plimbare călare când i-a revenit memoria. Perspectiva 
de-a fi soția mea i s-a părut absolut îngrozitoare, așa că 
mi-a furat calul și-a fugit imediat. Am crezut că se va 
întoarce la Avonleigh, dar poate să n-a făcut asta. Ştii 
vreun alt loc unde s-ar duce? 

- Doamne sfinte! exclamă Alan și timp de câteva cli- 
pe rămase fără cuvinte. Își miji ochii, privindu-l pe con- 
te, apoi continuă: Când am fost la Warfield nu mi-ai 
răspuns la întrebare despre „accidentul“ ei misterios. 
Cum a ajuns să-și piardă memoria? 

- Am cerut-o în căsătorie și mi-a răspuns aruncân- 
du-se pe geam în Severn, zise Adrian hotărât. 

Pentru că văzuse castelul Warfield, așezat deasupra 
râului, de Vere rămase atât de șocat, încât nici mă- 
car nu-i veni în minte o înjurătură potrivită. Intr-un 
final, întrebă: 

- Şi cum a supraviețuit? Mă gândesc că s-ar fi înecat, 
asta dacă n-ar fi ucis-o mai întâi căzătura. 

-Am sărit după ea. Din fericire sunt un înotător 
foarte bun. 

Auzindu-i vorbele, de Vere îl privi uimit, dar n-ar fi 
recunoscut niciodată că-l respecta pentru ceea ce făcuse. 

- Deci a supraviețuit, dar și-a pierdut memoria și tu ai 
forțat-o să se căsătorească cu tine? 

- N-a fost nevoie s-o forțez, de Vere, zise Adrian încet. 
Ai văzut-o și tu în ziua nunţii. Ţi s-a părut că nu voia? 

Cei doi bărbaţi se uitau unul la celălalt. Privirea con- 
telui era rece ca gheaţa, iar a cavalerului fierbinte ca 
fierul topit. Erau rivali, deși o iubeau pe Meriel în 
feluri diferite. 

- Pot să las un om aici ca să-mi dea de veste dacă se 
întoarce Meriel? 

- Ce-ai de gând să faci? ceru să ştie de Vere. 

-O s-o caut până o găsesc. Odată ce voi şti că este 
în siguranţă... - Adrian ridică din umeri - n-o s-o oblig în 
nici un fel. Dacă va vrea să se întoarcă aici, o s-o trimit 
cu o escortă. 

-Nu va fi nevoie, zise Alan încruntat. Vin cu tine 
şi, până o găsim, o să stau mai aproape de tine de- 
cât propria-ţi umbră. N-o să mai ai nici o ocazie 
s-o constrângi. 

- Cum dorești, zise Adrian, fără să fie surprins de 
încăpăţânarea cumnatului său, căci Alan și sora lui nu 
semănau doar fizic. Haide, atunci. Poate până ajungem 
la Warfield o găsesc deja ceilalți oameni pe care i-am 
trimis s-o caute. 

Ajunseră la castelul Warfield târziu în acea noapte, 
dar încă nu se știa nimic despre contesa dispărută. 


Gărzile plătite ale lui Benjamin fuseseră dezarmate 
şi lăsate în pădure. Din moment ce nu erau oameni cu 
stare, nu avea nici un motiv să-i țină pentru răscumpă- 
rare. Guy fusese atât de binedispus că luase prizonieri 
valoroși, încât nu se mai obosise să-i ucidă pe ceilalți. 

Prizonierii ajunseră la Chastain la lăsarea întunericu- 
lui, după o călătorie foarte rapidă, care-i epuizase pe cei 
mai slabi. La fel ca reședința lui Adrian, castelul lui Guy 
era situat pe un colț de stâncă, deasupra unui râu. Mai 
mic și mai puţin impresionant decât Warfield, castelul 
fusese construit într-o perioadă lungă de timp. Cu toate 
acestea, era un edificiu impunător, iar Meriel intră pe 
porţile castelului fiind străbătută de un fior de teamă, 
asemănător celui pe care-l simţise când intrase prima 
dată la Warfield. Se forță să creadă că, dacă reușise să 
scape prima dată, va reuși să evadeze și din Chastain. 

Grupul de prizonieri obosiţi fu condus în turn, apoi 
grăbit să coboare pe o scară de piatră în spirală. Când 
ajunseră jos, unul dintre paznici scoase o cheie mare şi 
deschise o ușă grea de fier. 

- Aici. 

Torţele aprinse dezvăluiau o încăpere de, poate, pa- 
tru metri pe patru, care probabil fusese construită ca să 
servească drept cămară, dar în acel moment era goală. 
Meriel dădu să se așeze în rând cu ceilalți, când o mână 
fermă o prinse de braț. 

- O, nu, milady, zise Sir Vincent cu politețe bat- 
jocoritoare. Lord Guy are alte încăperi rezervate pen- 
tru tine. 

Sara privi îndurerată cum bărbatul o luă pe tânără 
de lângă grup. Deşi ar fi preferat să rămână cu ceilalți, 
Meriel încercă să-i zâmbească liniștitor. 

Sir Vincent o conduse către altă scară și coborâră 
mai adânc în măruntaiele castelului, în vreme ce torța 
arunca umbre sălbatice și deformate pe pereții curbați. 
La baza scărilor era o cameră mică, care avea o trapă în 
mijlocul podelei și o scară simplă rezemată de perete. 

- Poftim, contesă, ai o cameră personală, zise Sir 
Vincent ridicând trapa. 

Din întunericul beznă de dedesubt se răspândea o 
miasmă insuportabilă. Bărbatul luă scara şi-o cobori 
în temniță. 

Meriel nu înţelegea ostilitatea lui Sir Vincent. Băr- 
batul avea un chip viclean, care nu inspira încredere, și 
totuși nu părea să fie o brută asemenea stăpânului său. 
Înainte de-a cobori pe scară, se întoarse și-l întrebă: 

- De ce mă urăști atât de tare? 

Luat prin surprindere, Sir Vincent îi răspunse: 

- Nu te urăsc. Doar că eşti arma excelentă împotriva 
soţului tău arogant. 

-Ce ţi-a făcut? continuă ea. 

- Demult, am vrut să intru în slujba lui, dar nu m-a 
acceptat, îi răspunse bărbatul, plin de înverșunare. 

Era clar că francezul nu era omul care să uite o ase- 
menea desconsiderare. 

- Așa că, ai intrat în slujba lui Guy de Burgoigne. Da, 
înțeleg că soarta a fost crudă cu tine, zise Meriel sec. 

Bărbatul o îmbrânci dur spre scară. 

-Ai o limbă foarte ascuţită, contesă. Încep să-nțeleg 
de ce nu te mai vrea Warfield, odată ce și-a făcut poftele 
cu tine. Probabil chiar în acest moment caută să demon- 
streze că sunteți înrudiţi, ca să anuleze căsătoria. 

-E foarte probabil, zise Meriel extrem de blând. 
După cum am spus și mai devreme, veți vedea că nu 
sunt o armă bună împotriva lui Lord Adrian. 

Sir Vincent se încruntă. 

- Chiar și dacă te disprețuiește, Warfield e prea mân- 
dru să-i permită lui Guy victoria de-a o avea pe soția lui. 
O să vezi, Guy o să-l facă să se zvârcolească de durere. 
O, da, o să-l facă să plătească pentru tine în aur, și nu 
numai. O cercetă cu privirea. Chiar și dacă n-aș fi mai 
avut o femeie de doisprezece luni, eu, unul, n-aș plăti 
mai mult de un argint pentru tine. 

Pentru că nu era o persoană vanitoasă, Meriel nu se 
simţi insultată. În schimb, privi în jos către temniță, 
cutremurându-se. 

- Dacă vrei să trăiesc suficient cât să-ți fiu de folos 
în micul tău joc, ar fi mai bine să-mi aduci o pătură. 
Şi poate nişte paie. 

- Foarte bine, zise el tăios, știind că o femeie așa fra- 
gilă n-ar rezista prea mult în acele condiţii. 

Meriel începu să coboare cu grijă, dar scara tot se 
încovoie sub greutatea ei. Erau vreo doisprezece me- 
tri până jos, așadar i-ar fi fost imposibil să iasă fără o 
scară sau o frânghie. Imediat ce cobori ultima treaptă, 
Sir Vincent trase scara și închise trapa, lăsând-o în bez- 
nă totală. 

Rămase nemișcată, înfruntându-și frica. Sfântă Ma- 
rie, se gândea ea, încercând să se mai liniștească, ce 
anume o făcea atât de importantă, încât să fie obiectul 
întemnițării? Dacă mai dura mult acea situație, avea toa- 
te şansele să ajungă sanctificată. 

Începu să cerceteze încăperea, extrem de prudentă. 
Temniţele aveau uneori fose adânci, în care prizonierii 
ar fi putut să cadă și să-și rupă oasele, spre amuzamentul 
răpitorilor. Acolo însă, nu era cazul. 

Înaintă pe podeaua murdară și cu denivelări, cu bra- 
tele întinse în față, până atinse peretele. Simţi pietre 
umede cu degetele, apoi îşi croi drum şi cercetă peri- 
metrul asimetric. În acea beznă absolută, îi era greu să 
ştie exact de unde începuse, dar își putu da seama 
că temnița avea aproximativ trei metri pătraţi. 

Într-un colț era un canal de scurgere, pe unde să fie 
deșşertată scârna, aşadar era mai mult lux decât și-ar 
fi închipuit. Şi aerul ar fi putut mirosi mai groaznic. 
În curând nici nu avea să-l mai simtă. În colțul opus se 
afla o saltea veche de paie. Mirosea îngrozitor, dar 
măcar era mai confortabilă decât podeaua murdară. 
Se așeză pe ea și-și trase genunchii la piept, încercând 
zadarnic să se încălzească. 

În acel moment, nu mai avea altceva de făcut decât 
să aștepte. Să aștepte şi să încerce să nu se lase cuprinsă 
de panică. Şi când se gândea că ideea de a-și trăi restul 
vieţii între zidurile primitoare ale mănăstirii Lambourn 
o făcuse să se simtă în temniță! Până şi modul în care o 
ţinuse prizonieră Lord Adrian părea mai ușor prin com- 
parație. Măcar la Warfield stătuse mai confortabil - pu- 
tuse să vadă cerul și să respire aer curat. Și chiar dacă-i 
găsise pasiunea total inacceptabilă, știuse că, în felul lui, 
ţinea la ea. 

Dar în momentul de față nu era mai mult decât un 
pion. Era ţinută în viață doar pentru că era valoroasă ca 
prizonieră, sau ca armă. Cât timp mai avea la dispoziţie 
până când Guy hotăra că ar fi mai amuzant s-o tortureze 
pe soția dușmanului său? Chiar și dacă Adrian plătea 
răscumpărarea - și aici era de acord cu Guy şi Vincent 
că ar fi făcut-o mai degrabă de dragul onoarei decât din 
dragoste pentru ea -, oare Guy chiar avea s-o elibereze? 
Sau omul care îi ucisese familia lui Adrian o va omori 
şi pe ea după ce își va primi răscumpărarea? Dacă ar fi 
încercat una ca asta, ştia că Adrian avea să se răzbune. 
Însă probabil ar fi fost prea târziu pentru ea. 

Simți cum inima îi bătea să-i spargă pieptul şi începu 
să respire greu. Îşi îngropă fața în palme și se rugă: „Mai- 
că Precistă, dă-mi puterea să îndur tot ce va fi nevoie!“ 

Cauta lumina în mijlocul întunericului înăbușitor și, 
în timp, o găsi. Încă o dată Sfânta Fecioară o învălui 
cu braţele ei iubitoare - respiraţia i se linişti, iar inima 
ajunse să-i bată în ritm normal. Deși se afla în temnița 
unui monstru feroce, Meriel știa că nu era singură. 

Nu-și putea da seama cum trecea timpul. O oră? 
O noapte? O zi şi-o noapte? Apoi se deschise trapa de 
deasupra capului ei și cineva strigă: 

- Atenţie, tu de jos. 

Era o voce plictisită, dar nu malițioasă și cineva arun- 
că prin trapă mai multe braţe de paie și o pătură aspră 
şi groasă, de lână. Meriel începuse deja să mute paiele în 
colț, când fu coborât și un coș pe o funie. 

- Poftim cina, contesă. 

Meriel nu avea deloc poftă de mâncare, dar trebuia să 
mănânce dacă voia să supraviețuiască, mai ales dacă era 
însărcinată. În coș erau o bucată mică de pâine, una de 
brânză și o cană simplă, de lut, plină cu bere. 

- De cât timp sunt aici? întrebă ea, luând mâncarea 
din coş. 

- De vreo două ore. 

Simţind coșul mai ușor, paznicul îl ridică şi trapa se 
închise din nou. , 

Doar două ore. Primele din câte? Înainte de-a fi din 
nou cuprinsă de teamă, Meriel își aminti imaginea vie a 
maicii Rohese care spunea: „Îi este de ajuns zilei necazul 

i“. Şi era, într-adevăr, un sfat bun. Începu să mănânce - 
se E cara când simţi gustul slab și acru al berii, dar 
mâncarea nu era rea. Se înveli apoi în pătură și se spri- 
jini cu spatele de perete. Se simțea mult mai confortabil 
în acea clipă, stând pe paiele proaspete. 

O alina de asemenea gândul că, indiferent care-ar fi 
fost natura conflictului dintre cei doi conți de Shrop- 
shire, s-ar fi putut rezolva destul de repede, în câteva zile 
sau săptămâni. Cel puţin nu avea să petreacă luni între- 
gi întemniţată, ca alți bieți oameni. Unii chiar muriseră 
în locuri ca acela, departe de lumina soarelui şi de cerul 
liber. Într-o asemenea situaţie, moartea era o ușurare 
binecuvântată. 

Apoi mintea începu să-i zboare, într-un mod plăcut. 
Era bine să reţină că lucrul cel mai rău pe care i-l putea 
face Guy era să o ucidă, iar ei nu- era frică de moarte, 
deşi nu aștepta cu nerăbdare purgatoriul. Când urma să 
se termine totul, nu putea spune că a dus o viaţă îngro- 
zitoare. Zâmbi slab. Nu prea avusese ocazia să fie rea, şi 
oricum nu-i stătea în caracter! 

Meriel începu să ațipească, plutind între somn și sta- 
rea de veghe. Da, cu siguranță ar fi preferat moartea 
unei întemnițări veşnice... 

Se trezi brusc, cu inima bătându-i frenetic. Se mai 
gândise o dată că moartea ar fi fost de preferat întemni- 
ţării veșnice. O amintire începu să i se deruleze în fața 
ochilor, ca un vis foarte viu. Lord Adrian o chemase 
în camera lui. Se întâmpla chiar în ziua în care aproape 
o violase, așa că era înnebunită de durere și nu doar se 
gândise la posibilitatea filosofică a morţii, ci fusese gata 
să o îmbrățișeze. li furase pumnalul... Tremurând, își 
aminti cum se reflecta lumina în lama cuțitului, când. 
şi-l azvârlise spre gât. 

Lord Adrian o oprise, împiedicând-o să comită o cri- 
mă care ar fi condamnat-o la iadul etern. Oare acela 
fusese accidentul care-o făcuse să-și piardă memoria? 
În ciuda aerului rece, începuse să transpire sub pătura 
de lână, în timp ce-i poruncea minţii să-și amintească. 
Adrian îi luase pumnalul, apoi îi spusese că vrea să se 
căsătorească cu ea. Sfântă Fecioară, întâi îi promisese că 
îi dădea drumul, apoi o ceruse în căsătorie! 

Doar că ea nu-l crezuse. Fusese absolut sigură că nu 
voia decât să o chinuie - chiar dacă pe chipul său se pu- 
teau citi sinceritatea și un sentiment de vinovăţie. Dar 
ce se întâmplase după aceea? Doamne, ce se întâmplase 
după aceea? 

Își aminti! Mâinile i se încleștară în pumni și unghiile 
i se înfipseră în carne ca niște gheare. Neîncrezătoare și 
îndurerată până aproape de nebunie, se desprinsese 
de el şi se urcase pe scaunul de la geam. Își aminti că își 
ridicase brațele și că se aruncase în faţă... și apoi nu mai 
ştiuse nimic. 

Oare fusese conștientă pe timpul căderii în apă? Sau 
fusese deja binecuvântată cu pierderea cunoștinței? 
Doamne ajută să fi fost inconștientă, căci, chiar şi acum, 
gândul i se părea înfiorător. Căzuse... se rostogolise ne- 
putincioasă prin aer ca o pasăre fără aripi - poate se și 
lovise de stâncă - apoi se scufundase în întunecatele 
ape curgătoare. 

Gândurile căderii îi făcură stomacul să i se întoarcă 
pe dos, așa că se sili să se gândească la altceva. Dar cum 
de supraviețuise? Poate fusese în apropiere vreo barcă 
mică de pescuit, și o salvaseră oamenii aceia. Poate că 
plutise în josul râului și apa o scosese la mal înainte 
să se înece. 

Dar mai era o posibilitate, poate cea mai probabi- 
lă. Văzu în minte distanța de la fereastră până la râu 
şi decise că ar fi fost posibil să sară cineva în siguranță 
în apă, dacă n-ar fi sărit prin sticla grea, legată cu bucăţi de 
plumb, și dacă ar fi plonjat destul de departe ca să nu se 
lovească de stâncă. 

Să fi făcut oare Lord Adrian una ca asta? Era mai 
probabil ca el să fi sărit după ea decât să fi fost o barcă 
acolo chiar în acel moment, sau s-o fi adus apa la mal 
cât încă trăia. Dacă acela care o salvase fusese într-ade- 
văr contele, trebuia să recunoască, deşi nu voia: făcuse 
tot posibilul să-și ispășească păcatele fața de ea. 

Meriel se gândea la acele lucruri, când fu invadată de 
un alt gând nedorit. Deși o răpise și încercase să-i frângă 
voinţa, el nu o împinsese să se sinucidă: făcuse singură 
alegerea. Dacă ar fi fost mai puternică și ar fi acceptat că 
aceea era voința misterioasă a Domnului, n-ar fi ajuns 
disperată până în pragul nebuniei. Contele îi spusese 
că o elibera, iar ea-i răspunsese încercând să se sinucidă 
de două ori. 

Privind în urmă, își dădu seama nu avusese nici un 
motiv să se îndoiască de promisiunea contelui. Chiar 
dacă se purtase urât cu ea, nu o minţise niciodată. 
Prin urmare, probabil vorbise serios când spusese că o 
va elibera. 

Ceea ce însemna că, dacă Lord Adrian o scosese din 
apă şi o oprise să se sinucidă, nu-i salvase doar viața. 
li salvase și sufletul, riscându.-și viața pentru ea. 

Un gând ciudat începu să-i dea târcoale: acela că ar 
fi trebuit să-i fie recunoscătoare răpitorului ei. Meriel 
se lăsă pe spate, apoi se ghemui, încercând instinctiv să 
găsească o poziţie confortabilă. Amintirile ei recent des- 
coperite o învățaseră că trebuia să îndure prezenta capti- 
vitate cu mai multă putere și îndurare. 


capitolul 18 


Guy se întorsese atât de binedispus din călătorie, în- 
cât Cecily deveni brusc bănuitoare - buna dispoziţie a 
soțului ei era în mod inevitabil cauzată de suferința vreu- 
nui biet suflet. Nu vorbise nimic cu ea, dar el oricum 
nu-i spunea niciodată nimic. Îl ajută, tăcută, să-și scoată 
armura, apoi ceru să se aducă mâncare și vin pentru el și 
Sir Vincent. Se întoarse apoi la brodat, deși, în lumina 
lumânării, îi era greu să potrivească cu precizie cusătu- 
rile. Nu conta, avea să le desfacă a doua zi. Era mai im- 
portant să afle ce se petrecea. Învăţase de timpuriu că a 
fi bine informat era esenţial pentru supraviețuire. 

n timp ce asculta, buzele i se strânseră de dezgust. 
Deci, Guy se folosise de înșelăciune ca să captureze și să 
întemnițeze un negustor evreu, familia lui și toți oame- 
nii din gospodăria acestuia - oameni nevinovați, a căror 
singură vină era aceea că aveau avere sau erau în slujba 
unui stăpân cu avere, 

Slavă Domnului că tatăl ei nu mai era în viață ca să 
vadă o asemenea rușine - Chastain devenise un adăpost 
al tâlharilor. Bineînţeles că, dacă ar mai fi trăit tatăl ei, 
viața ar fi fost cu totul diferită: el nu i-ar fi permis lui 
Guy s-o spurce cu prezenţa lui și i-ar fi găsit un soț bun, 
un om respectabil. 

Dar ce era mai rău abia urma. Guy și Vincent începu- 
ră să râdă în hohote, în timp ce formulau un mesaj, care 
avea să fie trimis imediat. La început Cecily îi ascultase 

nedumerită, dar după ce înţelese sensul vorbelor lor fu 
atât de şocată, încât se înțepă cu acul, murdărind bro- 
deria de sânge. Maică Milostivă, o capturase pe soţia lui 
Warfield şi-o aruncase în temniţă ca un pe bandit de 
rând! O femeie normandă de origine nobilă era întem- 
nițată chiar sub acoperișl ei! 

Nu era prima oară când lui Cecily îi părea rău că nu 
fusese suficient de curajoasă și de nemiloasă ca sa-l ucidă 
pe Guy, cu ani în urmă, în patul conjugal. Chastain - 
întreaga lume - ar fi fost un loc mai bun fără răutatea 
lui. Proprietăţile acelea erau de atâta timp ale familiei 
ei, încât amintirea primilor moştenitori se pierduse în 
negura vremii. Fuseseră fermieri britanici, apoi saxoni şi 
unul sau doi danezi. După ce William cucerise Anglia, 
unul dintre cavalerii săi se căsătorise cu o fiică din se- 
minția Chastain, iar sângele normand se amestecase cu 
cel saxon. Și în acel moment, acea linie de descendență 
se termina cu ea - o femeie nedemnă de strămoșii ei. 

O lacrimă căzu pe țesătura întinsă din gherghef, şi 
apoi încă una. Cecily închise ochii ca să-şi oprească lacri- 
mile și se rugă ca, dacă vreodată va avea ocazia să-și spele 
onoarea, să aibă curajul s-o facă. 


Îngerul ei o ţinea în braţe, zicândwi cu vocea lui blândă şi 
plină de dor: 

-Team iubit din prima clipă în care te-am văzut! 
O strânse apoi altfel în braţe, nu cu tandreţe, ci cu dorinţă, 
şi-i şopti: „O, cât de frumoasă eşti, iubito, şopti el, cât de 
frumoasă“. 

Valuri lente de extaz o făcură să se cutremure, în timp 
ce el făcea lucruri minunate, splendide, cu corpul ei fier- 
binte. lar eai răspundea la fel, descoperindu-i frumuseţea 
şi provocându-i plăcere. Se contopiră şi deveniră un singur 
trup şi un singur suflet. Unirea era plină de o bucurie 
tulburătoare — care aduce muritorii mai aproape de divini- 
tate. Strigă: 

— Te iubesc! 

Şi cuvintele-i răsunară prin întregul trup, cuprins de un 
abandon incontrolabil. 

Meriel fu trezită din somn de ecoul propriei voci și de 
fiorii care-i străbăteau partea de jos a corpului. Gâfâia 
amețită. La început nu-și putu aminti unde era sau ce 
i se întâmplase. Se sili să recunoască împrejurimile, iar 
simţurile îi aduseră dovezi în legătură cu locul în care se 
afla - paie, duhoare și întuneric absolut. Era, desigur, 
în temniţa lui Guy de Burgoigne. 

Avusese visul cel mai viu din toată viața ei - încă 
mai simțea fiori în vintrele înfierbântate de o căldură 
plăcută. Simţise furnicături în piept, aşa că duse ne- 
sigură mâna sub pătură și-și atinse un sân - fu șocată 
de senzualitatea încântătoare care o cuprinse. Maică 
Precistă, oare ce însemna asta? Ce fel de creatură neru- 
şinată devenise? 

Degetele i se încleștară pe marginea păturii și paie- 
le foșneau sub ea. Îşi schimbă poziţia, încercând să se 
ascundă de faptul că știa că îl visase pe Lord Adrian. 
Il considerase mereu la fel de frumos ca un înger, înge- 
rul căzut, plin de mândrie - Lucifer, care alesese mai 
degrabă să conducă iadul, decât să slujească în rai. 

Doar că, în visul ei, Adrian nu mai era omul primej- 
dios și imprevizibil care o terorizase, ci întruchiparea 
tandreței și a dragostei blânde. Oricât de mult ar fi urât 
acel adevăr amar, Meriel nu putea nega că și ea îl iubise - 
îl iubise complet şi fără rezerve. Îl primise în ea, nu doar 
dispusă, ci dornică. Plutise într-o stare de armonie și iu- 
bire perfectă, încât, după ce se trezi, se simți la fel de rece 
şi de lipsită de afecțiune ca un prunc smuls din brațele 
mamei sale. Dar ceea ce simţea în acel moment nu era 
iubire, ci amintirea iubirii. 

Oare acea dragoste perfectă fusese adevărata poveste 
din spatele căsătoriei lor? Sau acel vis fusese încercarea 
minţii ei de a fugi de realitatea îngrozitoare, creând o 
fericire pe care nu o cunoscuse niciodată? 

Meriel își mușcă buza până începu s-o doară. Acel vis 
pasional nu era nimic mai mult decât un vis, nu avea 
cum să-l fi iubit pe Lord Adrian. Era un monstru la fel 
de groaznic precum Guy de Burgoigne, doar că infinit 

mai periculos, pentru că era atât de frumos. Nu Lar fi 
putut iubi niciodată, niciodată... 

Închise ochii în întuneric, negând. Dar imediat 
ce adormi din nou, marginea păturii fu inundată de 
lacrimi - plângea pentru că pierduse ceva ce nu avuse- 
se niciodată. 


Alan se plimba neliniștit pe podiumul sălii mari de la 
castelul Warfield. 

-Ar trebui să facem mai multe. 

Contele se lăsă pe spate în scaunul său înalt. 

- Eu cred că e mai util să vorbim cu căutătorii, pe 
măsură ce se întorc. Dar îţi înțeleg nerăbdarea de a fi 
mai activ. Poate ar trebui să iei câțiva oameni și să te 
duci s-o cauţi chiar tu. 

- Prefer să stau aici, să te țin sub observaţie, zise Alan 
cu răceală. 

Warfield acceptă mojicia la fel de calm cum accepta- 
se toate celelalte comentarii tăioase ale cumnatului său. 
La început Alan crezuse că Lord Adrian era un om rece, 
dar ajunsese să-și dea seama că, din pricina tensiunii, 
era la fel de încordat precum un arc. Indiferent cu ce 
greșise față de Meriel, contele o iubea foarte mult, și 
nici măcar autocontrolul său rigid nu putea ascunde 
acea cumplită neliniște. 

Faptul că stătuse pe loc îi amintise lui Alan cum o 
căutase și el disperat pe Meriel, cu câteva săptămâni îna- 
inte. Astfel, ajunse să recunoască în sinea lui că probabil 
contele reușea să facă mai multe de acolo, cu întrebări 
pertinente și decizii rapide. 

Cu o noapte înainte stătuseră în sala mare până după 
miezul nopţii. Lord Adrian își chestionase oamenii pe 
măsură ce veneau și verificase informaţiile pe o hartă 
mare a zonei. 

Cu toate acestea, nu aflaseră nimic. Și în acea dimi- 
neață se întâmpla la fel. Din cauza vremii din ziua prece- 
dentă, vizibilitatea fusese scăzută și foarte puţini oameni 
se încumetaseră să iasă din case, așa că trecerea fetei 
lăsase urme mult prea slabe. O doamnă călare pe o iapă 

maro-roșcată fusese văzută de mai multe ori, între locul 
în care-și lăsase soțul și pădurea regală. Dispăruse apoi 
undeva, în drum spre est. 

ncrezător în inteligența și ingeniozitatea surorii sale, 
Alan era mai puţin îngrijorat decât Warfield. Poate că 
iapa ei se rănise, iar ea se refugiase în vreo cabană izolată 
din pădure. Sau poate crezuse că nu va fi în siguranță 
nici la Avonleigh, așa că alesese altă destinație. Oricum 
ar fi fost, gândul ca ea să călătorească singură pe distan- 
te lungi îl neliniștea pe Alan. 

Singurul raport care prezenta interes era că un grup 
mare de oameni înarmați fusese văzut înainte de ivirea 
zorilor traversând marginea de nord a teritoriului lui 
Warfield și întorcându-se înapoi mai târziu în zi. Con- 
tele se încruntă auzind veștile, dar părea puţin probabil 
ca Meriel să fi ajuns atât de departe spre nord, așa că nu 
consideră vestea importantă. 

Când aveau s-o găsească iar pe sora lui, Alan își va 
exercita prerogativele frățești, înroşindu-i fundul pentru 
că plecase iar singură. Chiar dacă acel gând îi trecu prin 
minte, știa că nu va face una ca asta, pentru că n-o lovi- 
se niciodată pe sora lui. Dar pentru o fată cuminte, cu 
un temperament blând, Meriel cu siguranță era pricina 
prea multor bătăi de cap în ultima vreme! 

Vestea rea veni târziu în acea după-amiază. Alan se 
plimba pe hol, discutând cu slujitorii. Aflase că Meriel 
era foarte iubită de oameni, ceea ce nu-l surprinse de- 
loc, dar și că însuși contele era extrem de apreciat, ceea 
ce îl uimi. 

Apăru apoi un mesager, un om plin de noroi de pe 
drum, care purta emblema mistrețului albastru. Făcu 
o plecăciune și-i dădu un pergament contelui. Alan re- 
cunoscu sunetul unui sigiliu rupt. Apoi instinctul său 
bine dezvoltat care-i semnala pericolul își făcu simțită 
prezența. Ridică repede capul şi-l privi atent pe cum- 
natul său. 

n timp ce citea mesajul, chipul lui Lord Adrian de- 
veni rece și aspru, ca al unei statui sculptate în marmură. 

Mototoli violent pergamentul, apoi spuse cu o voce joa- 
să, mortală: 

- Spune-i stăpânului tău că o să vin cu armata la 
Chastain să discutăm despre asta. Acum piei din ochii 
mei dacă ţii la viaţa ta! 

Omul nu era prost, așa că plecă mai repede decât 
venise. Contele se întoarse către unul dintre oamenii 
din suita lui. 

- Trimite veste la Montford. Richard trebuie să vină 
imediat cu detașamentul său de cavaleri și soldați. 

Slujitorul se retrase grăbit, iar Alan întrebă tăios: 

- Ce s-a-ntâmplat? Are legătură cu Meriel? 

Alb la faţă şi rămas fără cuvinte, contele îi dădu lui 
Alan să citească pergamentul care tocmai fusese adus. 
Fu apoi cuprins de o furie turbată, distrugătoare. Mesa- 
jul spunea că Guy de Burgoigne, care se autoproclama 
adevăratul conte de Shropshire, o capturase pe Meriel 
de Warfield. Și că, dacă soțul ei nu plătea răscumpărarea 
cerută, avea s-o trimită pe Lady Meriel înapoi în bucăţi. 


Guy lua masa în sala mare când veni un mesaj din 
Franţa. Ll înmână imediat lui Sir Vincent, ca să-l citeas- 
că cu voce tare. 

- Trebuie să fie de la Ulric. Când soseşte cu tru- 
pele lui? 

Sir Vincent își șterse repede degetele unsuroase 
pe o bucată de pâine și luă pergamentul. După ce arun- 
că o privire pe scrisoare, își țuguie buzele într-un fluierat 
moale, indiferent. 

-Nu vine. Lord Adrian a aflat că l-ai angajat și l-a 
plătit să nu mai vină. Ulric zice că e sigur că vei înțele- 
ge că e o chestiune legată strict de afaceri şi că nu tre- 
buie interpretată ca o insultă. Va returna banii pe care 
i-ai oferit aurarului de la Londra, care a intermediat 
plata inițială. Când vei fi ajuns să citeşti acest mesaj, 
el și oamenii săi vor fi deja în drum spre Italia, într-o 
nouă misiune. 

- Cum?! urlă Guy. Cum îndrăzneşte nenorocitul 
ăsta să se pună cu mine? Sări în picioare, dărâmând 

cu braţul tot ce fusese pe masă: carne, bucăţi de pâine și 
căni. Vreo şase câini apărură de nicăieri, bucurându-se 
de recompensa neașteptată. Contele lovi cu piciorul 
unul dintre câini cu putere în coaste, înjurând. Câinele 
schelălăi, apoi înșfăcă o bucată de carne de vită și fugi, 
urmat de ceilalți. 

Ignorând hârjoneala câinilor, Sir Vincent zise: 

- Dar nu mai ai nevoie de Ulric de vreme ce o ai pe 
soția lui Warfield. Aşa vei putea obţine tot ce vrei de la 
el, economisind, de asemenea, costul mercenarilor. 

- Nu asta e important! zise Guy cu sălbăticie. Nenoro- 
citul ăla castrat se crede tare deştept. Se crede cu un pas 
înaintea mea. Ei bine, pe toți sfinţii din iad, o să-l fac să 
plătească pentru asta. Contele se îndepărtă de masă. 

-la-o pe nevastă-sa şi adu-o sus în camera mea. 
Acum! 


Când se trezi a doua zi dimineaţă, Meriel descoperi 
o neașteptată binecuvântare: temnița nu mai era com- 
plet cufundată în întuneric. Undeva sus, pe perete, era 
un canal de ventilaţie care ducea în exterior. Din cauza 
înălțimii și a grosimii pereţilor masivi, nu avea cum să 
vadă afară, dar pe acolo intrau aer curat şi-un pic de lu- 
mină. Era o diferență enormă între întunericul absolut 
de mai înainte și minunata geană de lumină. Se simţi 
profund recunoscătoare. 

Auzi trapa ridicându-se și i se ceru să trimită halba 
goală pe care-o avea din ziua precedentă, înainte să mai 
primească pâine și bere. După ce mâncă, Meriel se așeză 
pe salteaua de paie cu picioarele încrucișate şi se relaxă. 
Nu îi fu deloc ușor, dar în cele din urmă reuși să atingă 
o stare de meditaţie, care făcea ca împrejurările în care 
se afla să nu mai conteze foarte mult. Era conștientă de 
corpul ei și de pericolul care o înconjura, dar avea sufle- 
tul senin, ceea ce făcea timpul să treacă mai ușor. 

n starea ei de detașare, aproape nici nu observă când 
trapa se deschise din nou. Deveni conștientă de ceea ce 
o înconjura abia când scara fu coborâtă. La început fu 
puţin dezorientată. 

Cineva o strigase pe nume și, pentru că nu răspunse- 
se, însuși Sir Vincent cobora pe scară. 

- Vino cu mine, contesă, zise el morocănos, apu- 
când-o de încheietură și trăgând-o în picioare. Cu cât 
îl faci pe conte să aștepte mai mult, cu atât se va enerva 
mai tare și, crede-mă, nu-l vrei mai furios decât e deja. 

Urcă ascultătoare pe scară, cu Sir Vincent în spatele 
ei. Sus aştepta un soldat. Chiar credeau că este nevoie 
de doi oameni înarmaţi ca s-o țină să nu se lupte să 
evadeze? Fiind calmă încă, decise amuzată că probabil 
părea mai periculoasă decât era. 

Cei doi bărbaţi o conduseră printr-o serie nesfârșită 
de scări și pasaje, până când ajunseră la etajul de deasu- 
pra sălii. Sir Vincent o prinse apoi de braț şi o escortă 
în dormitorul contelui: 

- lato, Lord Guy. 

Când o văzu pe Meriel, o satisfacție periculoasă înflo- 
ri pe chipul lui Guy. 

- Poţi pleca acum, Vincent. Dacă nu cumva vrei să 
rămâi să priveşti și s-o iei și tu după ce termin eu. 

Mâna francezului se strânse în jurul brațului ei, apoi 
se desprinse: 

- Pe mine nu m-a fermecat, milord, murmură el, du- 
pă care făcu o plecăciune și plecă. 

Ajuns pe coridor, ezită să plece, fiind neobișnuit de 
tulburat. Una era să violeze o țărăncuță, când șerbii în- 
semnau cu un pic mai mult decât animalele și nu con- 
tau. Cavalerismul era un cod de comportament între 
nobili, care nu avea nimic de-a face cu cei de condiţie 
umilă. Dar soţia lui Warfield era de viță nobilă, și vio- 
larea ei era un act scandalos, chiar și după standardele 
lui flexibile. Mai rău, în starea de spirit actuală, contele 
s-ar fi putut lăsa purtat de val și s-o fi ucis - ca pe femeia 
aceea de anul trecut din Nottingham. Ar fi fost o mare 
pierdere, deoarece soţia lui Warfield era foarte valoroa- 
să vie, în timp ce moartă nu mai valora nimic. 

Sir Vincent ţinea prea mult la propria piele ca să su- 
gereze așa ceva când Guy era atât de furios, dar exista 
o persoană care ar fi putut face ceva. Dacă o va găsi 

la timp. Şi dacă vaca aia proastă ar fi avut suficient 
curaj să intervină! Se gândi că erau șanse slabe, dar 
merita încercat. 

În dormitor, Burgoigne își desfăcu încet broșa care-i 
ţinea mantia și aruncă apoi haina pe un scaun. 

- Soţul tău și-a băgat nasul în treburile mele, așa că tu 
o să plăteşti pentru asta. Vino aici! 

Calmul lui Meriel dispăru, înțelegând sensul incon- 
fundabil al cuvintelor sale. Cu ochii ațintiţi asupra lui, 
începu să se dea înapoi spre ușă. Oricât de lipsită de 
speranţă ar fi fost situația ei, nu s-ar fi apropiat nicioda- 
tă de el de bunăvoie. 

Injurând nerăbdător, Guy se apropie cu câteva miş- 
cări rapide și o prinse de încheietura mâinii. 

- Vino aici, căţea sfrijită. Și nu te flata, crezând că fac 
asta din dorință. 

Meriel știa că ar fi fost inutil să i se împotrivească, 
și că asta n-ar fi făcut decât să crească șansele să fie 
grav rănită, dar repulsia pe care-o simţea față de el era 
mai puternică decât rațiunea. Când începu s-o tragă 
spre pat, îl zgârie furioasă pe față cu unghiile de la 
mâna liberă. 

La început, Burgoigne o privi cu ochii mari. Era atât 
de uimit de faptul că-i opunea rezistență, încât nu se 
enervase. Apoi chipul i se înroși ca vinul de furie şi-o 
lovi peste obraz, cu mâna liberă. Era extrem de înalt şi 
voinic, și avea de cel puţin două ori greutatea ei, așa că 
lovitura lui îi înceţoșă privirea și-i slăbi genunchii. 

Ea continua să se lupte, cu toate puterile, dar ori- 
ce atac era prea slab în comparaţie cu forța lui. Înfu- 
riat la culme de rezistența ei, o împinse pe Meriel jos. 
Ea se lovi atât de tare de podea, încât i se tăie respiraţia, 
rămânând pentru o clipă neajutorată. 

Cu chipul sălbatic, bărbatul își scoase cureaua și 
tunica. 

-Poate te voi lăsa să trăieşti ca să te duci înapoi la 
soțul tău. Și n-o să te mai poată lua niciodată fără săi 
aducă aminte că te-am avut și eu, că mădularul mea a 
atins adâncimi pe care cocoșelul lui mic nu le-a găsit 

vreodată, zise batjocoritor. Dacă o să rămâi gravidă în 
curând, o să se întrebe al cui e copilul. Nu va putea 
uita niciodată că blânda și neprihănita lui soţie a fost 
curva mea. 

Meriel încerca frenetic să se dea la o parte, dar Guy 
căzu în genunchi şi-i ridică tunica, astfel încât materia- 
lul i se strânse în jurul gâtului, sufocând-o. O împinse 
și-o lipi iar cu spatele de podea, îi ridică fusta și-i desfăcu 
coapsele, imobilizând-o. Îi rupse jupoanele și cămășuța 
până în talie. 

Guy zâmbi cu răutate când văzu ce se ascundea sub 
hainele largi, supradimensionate, pe care i le împrumu- 
tase Sara. 

- Hai, că n-arăţi chiar ca un băiat, cum crezusem, gâ- 
fâi el, desfăcându-se la prohab. S-ar putea să-mi placă, 
până la urmă. 

li opri pumnii, imobilizându»-i încheieturile la podea 
cu una din mâinile lui masive, apoi o ciupi de sfârcul 
stâng, făcând-o să suspine de durere. 

„Maică Milostivă, ajută-mă să îndur!“ se rugă Meriel. 

ncepu să plângă când el îi desfăcu picioarele, știind că 
doar o minune o va mai putea salva. 

Apoi, chiar înainte să apuce s-o penetreze cu forța, 
ușa se deschise cu o asemenea forță, încât se izbi de pe- 
rete, cu un zgomot puternic. Meriel se uită în sus, dorin- 
du-și cu disperare să-l întrerupă cineva, și văzu o femeie 
înaltă și voinică, ale cărei veșminte verzi erau atât de 
bogate, încât părea a fi doamna casei. Deși era palidă 
de frică, aceasta traversă camera către soțul ei 

- Dă-i drumul! Nu voi permite așa ceva! 

Guy n-ar fi fost mai uluit nici dacă s-ar fi ridicat unul 
dintre scaune şi-ar fi început să vorbească. Dădu dru- 
mul încheieturilor lui Meriel şi se așeză pe călcâie, cu o 
expresie groaznică pe chip. 

- Ce crezi că faci, curvă proastă? Ai devenit brusc așa 
de geloasă pe favorurile mele, încât îmi contești dreptul 
de-a mă bucura de altă femeie? Asta înseamnă că n-o să 
mai fii un sloi de gheaţă în patul meu? 

Contesa se opri chiar înainte să ajungă prea aproape 
de el. 

- Înseamnă că de data asta ai mers prea departe, zise 
ea, cu vocea tremurândă. Ai dezonorat timp de ani 
întregi numele de Chastain, dar nu-ți voi permite să 
violezi o femeie nobilă, chiar sub acoperișul meu. 

- Tu n-o să-mi permiţi? Guy se ridică, privind cu scep- 
ticism spre femeia neobrăzată, apoi o lovi tare peste față. 
Şi cum crezi co să mă oprești!? 

Contesa se cutremură de la lovitură, dar fiind o feme- 
ie mai voinică decât Meriel, reuși să se ţină pe picioare. 

- Nu te pot opri eu însămi, recunoscu ea nesigură, 
urma roșie a palmei lui brăzdându-i faţa albă. Dar ţine 
minte că acest castel a fost al meu, cu mult înainte de-a fi 
vreodată al tău! Pentru majoritatea servitorilor şi solda- 
ţilor, eu sunt Chastain, nu tu. Poţi să abuzezi de mine, 
așa cum toți bărbaţii pot abuza de femei, dar nu mă poți 
ucide fără să riști o pedeapsă sau o revoltă. 

Înnebunit, Guy strigă: 

- Chiar crezi că mai ai vreo putere aici? Eu sunt cel 
care dă ordinele și toată lumea mi se supune. Te-aș pu- 
tea jupui de vie în sala mare, și nu există nici un om în 
Chastain care să mă oprească! 

Contesa rămase fermă pe poziţii, deși Meriel putea 
vedea cum îi tremurau mâinile încleștate în pumni. 

- Eşti suficient de sigur de asta încât să-ți pui cuvin- 
tele în practică? întrebă ea încet. Crezi că oamenii te 
iubesc atât de mult încât să te urmeze, indiferent ce 
atrocități comiți? Puterea ta e construită pe frică, milord 
soțul meu, și asta nu e o fundaţie mai durabilă decât 
nisipul. Poate că nimeni nu ţi se opune în public, dar 
crezi că ești de neînvins? Nu te-ar răni un cuțit în spate? 
Sau otrava în vin? Eşti atât de prost încât să-ți dorești să 
afli pe propria piele? Omoară-mă şi nu vei mai dormi 
niciodată liniştit la Chastain. 

Guy urlă de frustrare și-și lovi din nou soția, doar că 
de data asta în piept, și atât de puternic, încât ea căzu și 
se lovi de pat. Dar spre uimirea lui Meriel, argumentele 

femeii triumfară. Contele se îndreptă spre ușă și urlă 
după un paznic. Când apăru unul, mârâi: 

- Duceţi-o înapoi în temniţă pe cățeaua asta sfrijită. 

În timpul confruntării, Meriel se ridicase în picioare 
şi stătuse la distanță de cei doi, rugându-se ca eleganta 
contesă să nu fie ucisă chiar sub ochii ei. Se repezi ime- 
diat pe ușă, cu paznicul, ca nu cumva Guy să aibă timp 
să se răzpândească. În timp ce se salva, îl auzi spunând 
cu deliberată cruzime: 

- Și-acum, milady soţie, am să-ți dau ce n-ai fost de 
acord să dau altei femei. 

Contesa scoase un țipăt chinuit, care o înfioră pe 
Meriel. Ușa se trânti apoi și nu mai putu auzi nimic. 


După tot ce se întâmplase cu Guy, temniţa îi părea 
un refugiu bun. Speriată și înfrigurată, Meriel se înfă- 
şură în pătură și se rugă la Sfânta Fecioară s-o apere pe 
contesă. Avu nevoie de câteva ore bune ca să se poată 
opri din tremurat. 

Sub senzaţia de frică, se ascundea gândul ciudat că, 
nici în cele mai rele momente ale sale, Lord Adrian nu-i 
inspirase vreodată atâta repulsie câtă simţise față de 
Guy de Burgoigne. Adrian fusese un om obsedat, peri- 
culos și capabil de cruzime. Dar se îndoia că fusese vre- 
odată crud fără motiv, asemenea lui Guy. Lord Adrian 
cunoștea diferența dintre bine şi rău și simțea remușcări 
ori de câte ori greșea cu ceva. EA pa adevărata lui 
luptă nu fusese cu ea, ci cu jumătatea lui bună. Guy era 
pur și simplu nemilos, fără să aibă vreuna dintre calită- 
tile care deosebeau oamenii de fiare. 

Lumina slabă începuse să scadă, când se deschise din 
nou trapa. Meriel se aștepta să fie următoarea ei masă 
şi fu foarte surprinsă să vadă scara. Privi într-acolo și o 
văzu pe contesă coborând, cu un pachet la subsuoară. 

- Doamne sfinte, milady! exclamă Meriel îngrozită. 
Te-nchide și pe tine Lord Guy? 

- Nu, zise cealaltă femeie. Am venit doar să mă asigur 
că nu ești ținută în condiţii de nesuportat. 

Ajungând jos, femeia se întoarse către prizonieră. 
Meriel se îngrozi când văzu vânătăile groaznice de pe 
obrazul femeii robuste. 

- Sfântă Fecioară, răsuflă ea, cu lacrimi în ochi, atin- 
gând cu blândețe semnele. Îmi pare rău. Te-a bătut din 
cauza a ceea ce ai făcut pentru mine, nu-i așa? 

Buzele contesei se arcuiră într-un zâmbet amar. 

- Nu mi-a făcut nimic ce nu mi-a făcut deja de o mie 
de ori. Cel puţin de data asta m-a bătut pentru ceva 
cu folos. 

Meriel zise încet: 

- Ceea ce-ai făcut a fost cel mai curajos act la care-am 
asistat vreodată. 

Cele două femei se priveau, și Meriel simţi o licărire 
în ochii celeilalte la auzirea omagiului. 

- Mulţumesc, zise contesa, cu vocea la fel de scăzută. 
N-am fost mereu așa de curajoasă. Apoi, vioaie, îi dădu 
pachetul pe care îl adusese: Numele meu e Cecily. lată 
câteva haine care să le înlocuiască pe cele pe care ți le-a 
sfâșiat. Nu sunt cine ştie ce, dar ar trebui să-ți vină nu- 
mai bine. Am dat ordine să ți se aducă aceeași mâncare 
care e servită în sală. Mai ai nevoie de ceva? 

Meriel se gândi cu nostalgie la o baie fierbinte, dar 
nu credea că așa ceva era posibil. 

- Aş putea primi o găleată cu apă pe zi, ca să mă spăl, 
şi-un pieptăn? După o clipă de ezitare, adăugă: De ase- 
menea, știi cumva dacă oamenii care-au fost capturați 
odată cu mine sunt teferi? 

Cecily încuviință. 

- Da, i-am vizitat deja. Stau un pic cam înghesuiți, 
dar altfel sunt destul de bine. Domnul și doamna au 
reușit să mențină oamenii binedispuși. O să fac tot ce- 
mi stă în putere să mă asigur că nu li se va face nici un 
rău. Cobori vocea, ca să n-o poată auzi nimeni de sus. 
Îmi pare rău că nu pot face mai mult. Dar soţul meu şi-a 
pus două din gărzile personale să mă urmărească peste 
tot. Dacă n-ar fi... 

Ridică din umeri în mod sugestiv. 

- Ai făcut deja suficient, mai ales pentru cineva care 
ţi-e străin. 

Meriel mișcă puţin pachetul cu haine și fu surprinsă 
să simtă ceva greu înăuntru. Îndepărtă haina-de deasu- 
pra și văzu strălucirea unui pumnal mic, cu lama îngus- 
tă. Meriel ridică ochii și schimbă o privire lungă, fără 
cuvinte, cu contesa - amândouă știau că acea privire era 
de confirmare și de mulțumire. 

- Dumnezeu să te binecuvânteze și să te păzească, 
Lady Cecily. 

- Dumnezeu să ne păzească pe amândouă, șopti 
contesa. 

O atinse pe umăr pe femeia mai scundă, apoi urcă pe 
scară. Meriel se întreba câți ani avea Lady Cecily. Deși 
cântărea mult prea mult, tenul și trăsăturile ei caracte- 
ristice erau foarte frumoase. Din păcate, ani întregi de 
nefericire fără speranță îi răpiseră orice frumuseţe tine- 
rească pe care o avusese cândva. Era aproape un miracol 
că rezistase atâția ani căsătorită cu Lord Guy. Poate că 
sentimentul de responsabilitate față de Chastain o aju- 
tase să îndure atât de multe. 

n timp ce se schimba în noile haine, Meriel găsi că 
îi era imposibil să nu spere ca Guy să ajungă cât mai 
curând în faţa judecății cerești pentru crimele lui. 


capitolul 19 


Adrian avu nevoie de două zile de activitate asiduă 
ca să poată strânge armata și s-o ducă la Chastain. Alan 
de Vere nu mai avea deloc răbdare, dar în sinea lui re- 
cunoștea că sarcina n-ar fi putut fi îndeplinită mai repe- 
de de-atât. Richard FitzHugh își adusese oamenii de la 
Montford în puţin mai mult de-o zi. În dimineața de 
după sosirea lui FitzHugh, cele două armate combinate 
își croiră drum, într-un marș rapid, spre castelului lui 
Burgoigne - călăreţii ajunseră după-amiaza târziu, iar 
pedestrașii erau cu o jumătate de zi în urma lor. 

Înainte să plece de la Warfield, Alan îl întrebase pe 
conte cum intenţiona să răspundă cererilor lui Bur- 
goigne, iar acesta îi răspunsese că depindea de cum 

se vor desfăşura evenimentele. Fusese un răspuns sec, 
dar expresia din ochii cumnatului său îl asigurase pe 
Alan că nu va uita de siguranța lui Meriel, în ciuda en- 
tuziasmului nebun ce însoțea pornirea la luptă. 

De fapt, nu izbucnise încă războiul între cei doi conți, 
dar ambele tabere începuseră deja demersurile prelimi- 
nare, în ritm ordonat. Trupele Warfield trecură foarte 
ușor de zidul de apărare al satului, forțând poarta, ast- 
fel că ajunseră în faţa castelului Chastain. Găsiră podul 
mobil ridicat și întreaga cetate gata să se apere împotriva 
unui posibil asediu. 

La rândul său, Lord Adrian alungă toți oamenii din 
sat, lăsându-le o oră să-și adune lucrurile de primă nece- 
sitate și să plece. Fiind vară, sătenii nu riscau să-și piardă 
viața din pricina evacuării, dar plecară având întipărită 
pe chip expresia sumbră a unor oameni care nu se aștep- 
tau să-și mai vadă vreodată casele. 

Alan se gândea că Lord Adrian va da foc satului, ca 
să-i trimită astfel un mesaj lui Burgoigne, dar, în schimb, 
acesta își cantonă trupele în casele rămase goale. Dacă 
asediul urma să fie îndelungat, oamenii lui vor avea 
avantajul de a fi bine adăpostiţi. 

Richard FitzHugh, al doilea la comandă, luă o escortă 
de cavaleri şi se îndreptă către poarta principală. Într-un 
schimb de replici răstit cu Sir Vincent de Laon, stabili 
momentul și condiţiile în care aveau să se întâlnească 
cei doi conți: în miezul dimineţii, a doua zi, pe podul 
mobil al castelului Chastain, care avea să fie coborât 
numai după ce trupele Warfield urmau să se retragă la 
vreun kilometru de ziduri. 

Alan urmărea negocierile, aprobând modul în care 
fratele lui Warfield stabilea detaliile. Când Alan apăru- 
se din senin la nunta lui Meriel, Richard FitzHugh fu- 
sese cel care jucase rolul împăciuitorului. Cunoscându-l 
mai bine, aflase că era un om foarte echilibrat, deși 
negocierile cu Sir Vincent îl iritau în mod vizibil. Din 
când în când, ochii acestuia îl făceau pe Alan să suspec- 
teze că sub aspectul bălai al lui Richard zăceau emoții 
întunecate. Cu toate acestea, nu era un bărbat la fel 

de dificil precum contele, care emana o furie rece, 
mortală. 

Până la momentul stabilit nu erau prea multe de 
făcut, așa că Alan își ocupă timpul explorând satul 
şi împrejurimile, sperând că acea cercetare a locului se 
va dovedi utilă mai târziu. Se opri la biserica parohială, 
care era amplasată pe un deal, în colțul opus față de 
castel. În naos îl găsi pe preot, care avea grijă de câțiva 
enoriași bolnavi, care primiseră dispensă să rămână, ne- 
maifiind obligaţi să părăsească satul. 

După ce se opri la Capela Fecioarei, unde se rugă ca 
misiunea lor să fie încununată de succes, Alan urcă în 
clopotniță. Datorită altitudinii la care se afla biserica, 
se găsea la aproape aceeași înălțime cu zidurile castelu- 
lui. Sub razele aurii piezişe al apusului, scena avea un 
aer înșelător de liniștit. Vântul unduia atât drapelul 
cu emblema mistreţului albastru a castelului lui Guy, 
cât şi pe cel cu blazonul șoimului de argint, înfipt în faţa 
comandamentului trupelor Warfield din sat. 

Poate că era doar imaginaţia lui Alan, dar i se părea 
că o stare de așteptare tensionată se așternuse peste cas- 
tel și peste oraș. Totul semăna cu o tablă de şah, în care 
regele de alb se lupta cu cel de negru. Şi undeva în castel 
se afla şi Meriel, regina capturată. Alan nu se îndoia de 
faptul că sora lui trăia, căci era un prizonier mult prea 
valoros ca să fie ucisă. Oare ştia că soțul și fratele ei 
veniseră cu o întreagă armată, pregătiți să lupte pentru 
ea până la moarte? Sau era închisă undeva și nu bănuia 
nimic din tot ce întâmpla? 

De-a lungul anilor în care se aflase în slujba lui Lord 
Theobald, Alan luptase în multe bătălii și asedii, ba 
chiar fusese implicat și într-un război important, dar era 
prima dată când o confruntare era atât de importată 
pentru el, la nivel personal. Dacă ar fi fost necesar, ar fi 
fost pregătit și să se înfrunte în luptă dreaptă cu celălalt 
bărbat, ca să-i salveze viața lui Meriel, dar ştia că adevă- 
rata țintă a lui Burgoigne era Warfield. Adevărul era 
că, în acea vrăjmăşie veche, nu contau cu adevărat nici 

existența lui, nici a surorii sale Meriel, deşi era posibil ca 
amândoi să-și piardă viața în lupta care urma. 

Lui Alan nu-i păsa prea mult dacă cei doi conți se 
ucideau unul pe celălalt, dar când soarele dispăru sub 
linia orizontului, jură că va face tot ce îi va sta în putință 
s-o salveze pe Meriel atât de Burgoigne, cât şi de omul 
care o obligase să se căsătorească cu el. 


- Hai să ne întindem şi să ne liniştim unul în braţele celui- 
lalt, sugeră Adrian. 

lar ea făcu întocmai, găsind pacea şi alinarea în braţele lui. 

Apoi se trezi, şi pacea se transformă în pasiune. 

-Simt că te iubesc. „Eu a iubitului meu sunt, şi el este 
iubitul meu.“ 

Făcuseră dragoste cu tandreţe şi uimire, iar dimineaţa se rw 
gaseră împreună, ţinându-se de mână, ca doi copii inocenți. 


Meriel se trezi treptat. Nu o mai mirau astfel de vise, 
pentru că le avusese în fiecare noapte de când fusese 
adusă la Chastain. lar reveria ajunsese să-i invadeze și 
zilele, nu doar nopțile. 

Cercetă cu atenţie intensitatea luminii și decise că 
era foarte devreme. Masa de dimineaţă urma să-i fie 
adusă peste ceva timp, așa că-și începu rutina obișnuită. 
Prima dată cântă încet una dintre slujbele benedictine. 
Făcu apoi câteva exerciţii, pentru ca mușchii să nu i se 
atrofieze de la inactivitate. Nu erau prea multe de făcut 
în acea cămăruţă care avea doar trei metri lungime, dar 
se simțea mult mai bine dacă se întindea și se plimba 
prin încăpere de două ori pe zi. 

După ce-și termină exerciţiile, se spălă cât putu de 
bine în găleata cu apă, care acum i se aducea în fiecare 
zi. În timpul primei băi, de cu două zile înainte, des- 
coperise că pe braț și pe picior avea cicatrici proaspăt 
vindecate - păreau a fi moșteniri ale încercării ei de a se 
sinucide. Strânsese din buze când își dăduse seama că 
nu doar mintea, ci și corpul îi devenise străin. 

Însă și mai dificil de acceptat era ceea ce implicau 
sensibilitatea sânilor și ocazionalele stări de greață. 

Nu se îndoia de faptul că purta în pântece pruncul răpi- 
torului ei, dar nu ştia ce simțea în legătură cu acel adevăr 
zguduitor. Meriel iubea copiii, iar pe vremea când cre- 
zuse că nu se va căsători niciodată, cel mai mare regret 
fusese că nu va avea un copil al ei. Dar nu-și imaginase 
niciodată că va avea un copil într-o astfel de situaţie. 

După ce se spălă puţin, Meriel își despleti părul, îl 
pieptănă și apoi îl împleti la loc. După ce termină, se 
deschise trapa și i se aduse prima masă a zilei. 

Probabil paznicilor li se ordonase să tacă, deoarece 
nu mai făceau nici cel mai simplu comentariu. Meriel 
nu mai vorbise cu nimeni de trei zile, de când coborâse 
în temniţă Lady Cecily. Suspecta că Guy aflase de vizită 
şi le ordonase gărzilor să n-o mai lase să se apropie de 
prizonieri. Probabil Lady Cecily deținea o anumită pu- 
tere, dar cu siguranţă nu o putea exercita liber. 

După ce mâncă, Meriel se așeză cu picioarele încru- 
cişate pe salteaua de paie și-și goli mintea. Se hotărâse 
să-și petreacă cât mai mult timp posibil în rugăciune și 
meditaţie. Acea plutire în lumea nedeslușită a spiritelor 
era cel mai bun mod prin care putea face față fricii, sin- 
gurătăţii și plictiselii de moarte din temniță. 

Încă din a doua zi de captivitate, imagini ciudate în- 
cepuseră să iasă la iveală din subconștient. Scenele îi 
arătau un Adrian plin de iubire și tandreţe și o Meriel 
carel adora pentru asta. Ca şi când ar fi fost un specta- 
tor, lui Meriel i se derulară în minte imaginile nunţii ei: 
râsese în hohote cu noul ei soț, își spuseseră gândurile 
secrete în intimitatea nopții și făcuseră dragoste, reci- 
tând din Cântarea Cântărilor. 

Începuse să-și amintească săptămânile uitate, buca- 
tă cu bucată. Meriel nu mai era îngrozită de ceea ce-și 
amintea, ci doar le accepta pe toate, încruntată. 

Se alina spunându-și că era mai bine să știe adevărul, 
oricât de îngrozitor era, decât să rămână la mila neștiin- 
ței. Deja nu se mai îndoia de vise și imagini, căci erau 
mult prea detaliate și prea vii ca să fie false. 

Se forță să accepte realitatea că, după accidentul 
care o redusese la o stare primordială de inocenţă, 

se îndrăgostise de Lord Adrian, și fusese experiența cea 
mai bogată și mai plină de satisfacţii din viaţa ei. La fel 
cum și Adrian îngloba doi bărbaţi diferiți, și în ea trăise- 
ră două femei complet diferite, iar în acel moment îi era 
imposibil să concilieze diferențele. 

În faţa acelor adevăruri neplăcute, temniţa în care o 
închisese Guy i se părea aproape atrăgătoare. Era destul 
de bine hrănită, stătea destul de confortabil şi, cel mai 
important, ştia la ce să se aştepte în fiecare zi. I se părea 
mult mai îngrijorătoare perspectiva de-a fi eliberată şi 
pusă din nou față în față cu Lord Adrian. Pe toți sfinții, 
ce va face atunci? 

Răpitor şi dușman, soț, iubit şi tatăl copilului ei, 
Lord Adrian era toate acele lucruri. Meriel îl şi urâse, îl 
şi iubise. Şi după toate cele întâmplate, nu avea nici cea 
mai mică idee ce simţea pentru el. 


Cu toată armura și panoplia unui conte, cu Richard 
în dreapta sa, cu Alan de Vere în stânga și cu drapelul 
şoimului argintiu purtat în faţa lui de un scutier, Adrian 
parcurse distanţa scurtă din sat, până la porţile castelul 
Chastain. Nu fu surprins să descopere că podul mobil 
nu fusese coborât încă. Se așteptase ca Guy să se folo- 
sească de orice umilință neînsemnată ca să-l provoace. 

Când ajunseră la marginea șanțului, el și ceilalți des- 
călecară, lăsând caii în grija scutierilor. 

Trecură apoi la interpretarea unui scenariu ela- 
borat, menit să întruchipeze nepăsarea - ca și când 
n-ar fi avut nimic mai bun de făcut decât să discute în 
dorul lelii despre starea apărării castelului Chastain. 
Din fericire, Richard era acolo ca să menţină aparența 
şaradei, întrucât Adrian era la fel de încordat ca o ar- 
baletă, iar Alan, doar puţin mai bine decât el. Întrucât 
nici unul dintre ei nu se încredea în onoarea lui Bur- 
goigne, Richard avea sarcina specială de a fi cu ochii 
în patru după arcași, cărora li s-ar fi putut porunci să 
tragă în contele rival. 

n cele din urmă, după ce trecuse cam o oră, Guy şi 
câţiva dintre oamenii săi apărură pe frontonul zidului 

de deasupra porţii, siluetele în armuri profilându-se pe 
cer. Adrian bănui că prefera să rămână acolo sus, decât 
să coboare pe podul micuţ, căci în mod clar îi făcea o 
deosebită plăcere să-și privească dușmanul de sus. 

În timp ce Adrian își pregătea cea mai bună aborda- 
re, unul dintre bărbaţi zise cu o voce puternică: 

- Warfield e cel scund, Lord Guy. 

Adrian aproape zâmbi. Lui Burgoigne îi plăceau 
insultele grosolane și probabil credea că toți ceilalți 
oameni îl invidiau pentru statura zdravănă și voinicie. 
Adrian nu era deloc deranjat de faptul că Richard și 
Alan erau cu câțiva centimetri mai înalți decât el, așa că 
îi zise amuzat: 

- Ai început să-ți pierzi vederea odată cu vârsta, Guy? 
Cântările monahale deprinse la o vârstă timpurie îi for- 
maseră o voce care se auzea cu ușurință, fără să fie nevo- 
it să țipe. Sau te lasă memoria? 

Guy se încruntă. Vârsta era un subiect mult mai 
delicat decât înălțimea, iar Adrian era cu vreo doispreze- 
ce ani mai tânăr. Strigă: 

- Am avut îndoieli dacă să mă încred în onoarea ta, 
aşa că am decis să continui discuţia de-aici de sus. 

ncă o insultă. Încă o dată Adrian i-o întoarse prin- 
tr-un simplu comentariu: 

- Nu aș forța niciodată un om să facă ceva care-i 
depăşeşte curajul. 

Chiar și de la distanță, se putea vedea că Guy se înro- 
şise vizibil de furie. Putea fi acuzat de multe lucruri, dar 
nu fusese niciodată laş. 

Văzându-i expresia, Adrian își aminti imediat că nu 
venise acolo ca să arunce cu insulte. Chiar dacă mintea 
lui Guy nu era foarte ascuţită, avea totuși puterea să-i 
facă rău lui Meriel, și cu cât s-ar fi înfuriat mai tare, 
cu atât creștea riscul s-o rănească. 

- Să nu mai pierdem timpul, Burgoigne. Ai zis că o ai 
pe soția mea. Dovedește-o! Demonstrează-mi că e vie și 
nevătămată, sau nu mai avem ce discuta. 

Expresia lui Guy se relaxă, știind că el deținea contro- 
lul asupra situației. 

-Mă gândeam eu că o să-mi ceri asta, răspunse el și 
făcu semn cuiva de mai jos. 

Într-un minut, mai apărură doi oameni pe fronton. 
Unul era un soldat, care ţinea strâns de braț o femeie 
subțirică, legată la ochi și cu mâinile prinse la spate. Era 
într-adevăr Meriel - cozile negre împletite îi cădeau pe 
umeri și o rochie prea mare flutura în jurul ei. 

Lângă el, Alan răsuflă cu zgomot, la fel de ușurat. 

Făcându-şi palma streașină la ochi, Adrian privi în 
sus, avid să o vadă. Își dădu seama că Meriel nu avea 
mişcările unui om care fusese rănit sau torturat, dar 
strânse din buze când văzu că fusese legată și peste ochi 
şi peste urechi, ca să nu poată vedea sau auzi nimic. 

Era o cruzime inutilă din partea lui Guy, iar Adrian o 
puse în contul bărbatului, ca pe o altă crimă pentru care 
să-l tragă la răspundere la reglarea de conturi finală. 

Guy rosti ceva care nu se auzi, apoi, spre groaza lui 
Adrian, paznicul își puse mâinile în jurul taliei lui Me- 
riel și o ridică de pe zid, așezând-o într-un dintre cre- 
neluri. Fiind legată la ochi şi la mâini, abia își putea 
ţine echilibrul, legănându-se între merloane, la un pas 
să cadă de pe zid. 

Adrian își concentră privirea spre margine și făcu 
un pas involuntar înainte, dar fu oprit de fratele său 
Richard, care-l prinse de cot. 

- Controlează-te, îi zise acesta tăios. Nu poți face 
nimic s-o ajuţi, doar i-ai confirma lui Guy că ţii la ea. 

În timp ce soldatul o prinse și-o ținu pe loc pe Meriel, 
Adrian își redobândi și el autocontrolul fragil. Îl durea 
inima întrebându-se dacă nu cumva ea credea că fusese 
adusă pe zid ca să fie aruncată de acolo și omorâtă. Dar 
chiar dacă îi era teamă, n-o arăta deloc. Silueta ei micu- 
tă se ţinea tare contra vântului, cu bărbia ridicată și cu 
materialul rochiei fluturând și biciuindu-i trupul. 

Văzu că Richard îl prinsese și pe Alan, care avuse- 
se o reacție asemănătoare cu a lui. Slavă Domnului că 
măcar unul dintre ei putea gândi limpede. Adrian zise, 
ridicând vocea: 

- Foarte bine, mi-ai capturat soția. Ce recompensă 
vrei pentru ea? 

Guy afișă un zâmbet diavolesc, fericit că puterea era 
în mâinile lui. 

- Eşti atât de înnebunit de ideea de a fi proaspăt căsă- 
torit, încât ai plăti oricât? 

-Nu voi ști până nu ceri, Burgoigne, zise Adrian, 
simulând indiferența. 

Adrian își schimbă puţin poziția. Din fericire, era 
suficient de inteligent să recunoască principiile negocie- 
rii, în ciuda furiei sale. 

Paznicul o luă pe Meriel de pe zid și o escortă 
departe de raza lor vizuală. Guy zise, cu o voce plină de 
răutate: 

- La început m-am tot întrebat de ce te-ai căsătorit cu 
ea, dar am aflat motivul acum câteva zile. E o curviștină 
tare neastâmpărată, Warfield, voia mereu mai mult. S-ar 
putea să mă obosească de tot dacă n-o trimit acasă în 
curând. Începu să râdă răutăcios. Probabil cu tine nui 
așa - mi-a zis că patul conjugal a fost o mare dezamăgire 
pentru ea. 

Richard scoase un sunet de avertizare, dar nu avea de 
ce să-și facă griji. Deși fusese nevoie de fiecare fărâmă 
de stăpânire de sine, Adrian nu reacționă deloc la batjo- 
cura celuilalt bărbat. De fapt nu-l deranjase deloc că-i in- 
sultase virilitatea, însă gândul că Burgoigne ar fi putut-o 
viola pe Meriel, poate în mod repetat, era de nesupor- 
tat. „Să mă ierte Dumnezeu pentru ce ţi s-a întâmplat, 
ma petite“, se gândi Adrian îndurerat. 

Zise însă cu totul altceva cu voce tare: 

- Lai diminuat valoarea prin acțiunile tale, Burgoigne, 
zise puțin plictisit. Acum încetează să mai irosești 
timpul și zi-mi la ce răscumpărare te-ai gândit. 

Acela era momentul pe care îl așteptase Guy, așa că 
nu se grăbi să-i răspundă. 

- Vreau Shrewsbury. 

Adrian icni, surprins, dar Burgoigne nu terminase. 

-Şi vreau şi castelul Warfield. Trase din nou aer în 
piept, apoi încheie: Și castelul Montford şi toate pro- 
prietăţile aferente. 

Adrian îl simţi pe Richard tresărind la auzirea ultimei 
cerințe. Ignorând absolut tot, cu excepția expresiei bat- 
jocoritoare a lui Burgoigne, zise: 

- Neveste sunt ușor de găsit. Chiar credeai c-o să-ți 
dau tot ce am pentru o femeie? 

- O, dar nu-i cer tot, zise Guy jovial. Ăsta ar fi un 
gest lipsit de cavalerism din partea unui nobil. Poţi să 
păstrezi Cheston și toate celelalte conace pe care le deții 
în alte comitate. E mai mult decât ce-aveai la început, 
acum doisprezece ani. Poate, în timp, vei face iar avere. 

Adrian ridică din umeri. 

- Sunt dispus să plătesc o răscumpărare mare în aur, 
ca şi când femeia capturată ar fi un baron, dar eşti ne- 
bun să crezi că o să-ți predau jumătatea mea de Shrop- 
shire. Trimite-mi un mesaj când ești dispus să discutăm 
serios. Se întoarse și se îndreptă spre calul său. 

Guy strigă furios: 

- Vorbesc serios, Warfield. Ai douăzeci şi patru de 
ore să te gândești la ce ţi-am zis. Apoi am să-ți trimit o 
bucată din soția ta, ca dovadă a seriozității mele. Poate 
unul dintre degete. Căzu pe gânduri o clipă, apoi con- 
tinuă bucuros: Ba nu, unul din sânii ei frumoși. Te-aș 
convinge așa? 

Adrian fu cuprins de aceeași senzație de neliniște pe 
care o avusese atunci când Meriel se legăna pe zid. Era 
o senzație care-i alimenta furia fanatică. Dacă Guy ar fi 
fost jos în acel moment, ar fi fost un om mort. 

În schimb, Adrian îi zise, simulând cât de bine putu 
dezinteresul: 

-Mă întorc mâine la aceeași oră să văd dacă eşti pre- 
gătit să ceri un preț rezonabil. Pot să-ți dau mult aur, dar 
dacă soția mea e moartă - sau doar desfigurată - nu mai 
valorează nimic. Ține minte asta până vorbim din nou. 

Încălecă apoi, cu mâinile tremurându-i din cauza 
emoțiilor suprimate. Dacă lar fi lăsat pe Guy să vadă 

cât de mult însemna Meriel pentru el, totul ar fi fost 
pierdut. . 
Richard şi Alan încălecară și ei, supăraţi, și plecară 
toți trei, urmați de scutieri. Cu excepția șirului scurt de 
înjurături al lui Alan, se depărtară în linişte absolută. 


Le luă doar câteva minute să ajungă la casa pe care-o 
transformaseră în sediul lor, fiind cea mai mare din oraş. 
Cavalerii le lăsară caii scutierilor și intrară. Richard se 
duse glonț către o masă din colț, unde erau așezate o 
carafă și câteva pahare. Turnă câte puţin în două pahare 
şi le întinse lui Adrian și lui Alan. 

- M-am gândit că ne-ar prinde bine așa ceva după dis- 
cuția cu Burgoigne, zise el ironic. Haide, beţi. Sunteţi 
amândoi palizi ca moartea. 

Alan se supuse din automatism, aproape înecându-se 
cu coniacul neașteptat de tare. 

- Doamne sfinte, murmură el, uitându-se la pahar. 

Mai luă o înghiţitură. Băutura îi puse din nou sân- 
gele în mișcare, dar nu avu nici un efect asupra dispo- 
ziției sale. 

Contele sorbise puţin, apoi se așezase pe singurul 
scaun din cameră. Proptise un cot în braţul de lemn al 
scaunului și ridicase cealaltă mână - lucru care-i ascun- 
dea fața. Poate că se gândea, sau poate că se lăsase pradă 
aceleiași furii întunecate care îl amenințase pe Alan. 

Vărsându-și nervii pe Richard, Alan izbucni: 

- Ţie ţi-e ușor să nu-ţi pese de ce se întâmplă cu Me- 
riel. De fapt, cred că te-ai bucura ca soţia fratelui tău să 
fie ucisă. Sau, și mai bine, să fie întemniţată pentru tot 
restul vieții ei, pentru ca el să nu se poată recăsători. 

Richard trânti paharul pe masă, cu o strălucire 
amenințătoare în ochi, dar înainte să apuce să spună 
ceva, se auzi vocea lui Adrian, care făcu încăperea să se 
cutremure: 

- Nu fi un prost afurisit, Alan. Ar trebui să fii recu- 
noscător că cineva gândește limpede, spre deosebire 
de noi doi. 

Dându-și imediat seama de gravitatea insultei pe care 
o proferase, Alan murmură: 

- Imi pare rău. N-ar fi trebuit să spun asta. 

După ce Richard se liniști şi dădu din cap în semn că-i 
acceptase scuzele, Alan mai luă o înghiţitură de coniac, 
primind cu bucurie arsura pe care-o simțea pe gât. 

- Burgoigne e la fel de rău pe cât pare? 

-Şi mai rău, zise Adrian fără să ridice privirea. 

-Ce sumă ești dispus să plătești, Warfield? întrebă 
Alan. Oricât de înnebunit ar fi fost de dorință sau de 
sentimentul de vinovăţie, îi venea greu să creadă că 
Adrian va renunţa la rangul de conte pentru soția lui. 

Cumnatul său nu-i răspunse, ci doar clătină din 
cap, cu chipul împietrit. Richard oftă şi se aşeză pe 
un taburet. 

- O confruntare cu Burgoigne e ca o plimbare pe tă- 
ișul unui săbii, când eşti înconjurat din toate părțile de 
focurile iadului. Dacă Adrian i-ar fi acceptat cererile azi, 
Guy ar fi putut decide s-o ucidă pe Meriel, ca să-i facă în 
ciudă, de vreme ce ea înseamnă atât de mult pentru el. 
Îşi goli paharul și-l aşeză înapoi pe masă. Mă îndoiesc că 
Guy se așteaptă să primească tot ce-a cerut azi. Intreba- 
rea importantă e ce i-ar satisface lăcomia în loc de asta... 
Şi ce-i va face lui Meriel dacă Adrian nu-și controlează 
perfect stările ca să-i dea toate răspunsurile potrivite? 

-Sfinți milostivi! șopti Alan. Amintindu-și de ame- 
nințarea lui Burgoigne de a o mutila, palmele i se 
umplură de sudoare rece. M-ar accepta pe mine ca osta- 
tic în schimbul ei? 

Adrian vorbi: 

- Nu. S-ar putea însă s-o elibereze în schimbul meu. 
Asta i-ar da șansa pe care-o așteaptă de ani întregi. Şi s-ar 
putea să fie cea mai bună soluție. 

- Nu! exclamă Richard. N-o să te laşi la mila lui. 

Adrian îşi coborî mâna şi se uită la fratele său. 

- Chiar crezi că m-ai putea opri? 

Richard îl privi înapoi, iar expresia lui, de obicei plă- 
cută, era încărcată de furie. Deși îi păsa, fără îndoială, 
de Meriel, era clar că ținea și mai mult la fratele său. 

Dacă ar fi fost pus să aleagă, Alan ar fi ales fără nici 
o ezitare viața lui Meriel, dar după acea zi ar fi detes- 
tat să vadă orice om căzând în mâinile răzbunătoare ale 
lui Burgoigne. 

Având în vedere ce-ar fi fost dispus să-i facă unui nevi- 
novat, numai Dumnezeu putea şti ce i-ar fi făcut omului 
pe care-l ura. 

- Trebuie să mai existe altă cale, sugeră Alan. Poate 
regele l-ar putea potoli pe Guy și l-ar convinge s-o elibe- 
reze pe Meriel. 

Richard îl privi ironic. 

- Ștefan nu prea a ştiut să-și țină baronii sub control... 
tocmai de-asta Anglia a cunoscut zece ani de război. 
Chiar crezi că și-ar folosi influența care i-a mai rămas ca 
s-o salveze pe soția unuia dintre susținătorii Matildei? 

Alan uitase temporar de divergenţele lor politice, 
care păreau neimportante în acel moment. 

- S-ar putea ca asta să nu conteze. Ștefan e un om de 
onoare, și chiar și cei mai aprigi dușmani ai săi recunosc 
asta. Dacă voi sunteţi în slujba Matildei, Theobald, lor- 
dul meu, nu e. El și soţia lui țin foarte mult la Meriel şi 
au destul de multă influență. 

Adrian vorbi din nou: 

-Chiar și dacă ne-ar putea ajuta influenţa lor, nu 
e suficient timp pentru asta. Burgoigne vrea un răspuns 
satisfăcător mâine. Așa că n-am de ales - trebuie să ghi- 
cesc corect ce-i în mintea lui, sau să încerc altceva. Îşi 
privi fratele. Crezi că poți găsi un sătean din Chastain 
care să cunoască structura interioară a castelului? 

- Eu am fost în castel, zise Alan. Bărbaţii întoarseră 
imediat capetele spre el, surprinși. Răspunzând la în- 
trebarea implicită, spuse: Nu m-aţi întrebat niciodată. 
Acum câțiva ani, Lord Theobald a petrecut o noapte 
cu Burgoigne, iar eu am fost cu el. Strâmbă din nas. 
Nu lam văzut deloc pe Lord Guy, altfel mi-aș fi dat 
seama ce fel de om e. Dar am avut timp să cercetez 
curtea interioară. Nu poți ști niciodată când se poate 
dovedi util să cunoşti apărarea unui castel. 

Adrian afişă un zâmbet slab, pentru prima dată de 
zile întregi. 

-Ce cumnat isteț ești. Ai descoperit din întâmplare 
şi unde e temnița? 

Alan dădu să spună că Burgoigne n-ar fi închis o 
doamnă în temniţă, ca pe un răufăcător de rând, dar 
apoi se gândi mai bine. S-ar putea să fie exact genul de 
lucru pe care să-l facă Burgoigne. 

- Nu sunt sigur, recunoscu el, fără tragere de inimă. 
Cred că temniţa ar trebui să fie sub turnul de nord-est, 
dar n-am văzut-o cu ochii mei. 

Contele încuviinţă, cu regret, dar fără să fie surprins. 
Chiar şi cel mai curios oaspete ar fi fost precaut când 
venea vorba de cercetarea colțurilor întunecate ale cas- 
telului unui nobil. 

- În cazul ăsta, Richard, ar fi bine să afli unde s-au 
retras sătenii. Îmi pare rău că trebuie să te trimit să le 
înfrunți mânia, dar eu plec să explorez puţin. 

Părând să ştie ce era în mintea fratelui său, Richard 
îl privi iute. 

- Eşti nebun! 

- Poate, zise Adrian calm. Sau poate nu. Ai o idee 
mai bună? 

- Vin cu tine, anunţă Alan. 

Adrian îi aruncă un alt zâmbet slab, deși oarecum 
fermecător. 

-Nu știu de ce, dar bănuiam că n-o să scap de tine. 
Foarte bine, ia-ti mantia și haide. 


O oră mai târziu, Alan repeta, ca un ecou, afirmația 
lui Richard: 

- Eşti nebun. 

Soarele de mai devreme fusese înlocuit de o ploaie 
măruntă. Alături de conte, se folosise de vizibilitatea re- 
dusă și de mantia întunecată, ca să-și croiască drum pe 
nevăzute spre un loc de unde să poată vedea clar partea 
din spate a castelului. Turnul masiv de piatră se înălța 
falnic deasupra râului. O faleză foarte abruptă se ridica 

din apă chiar la baza castelului, iar zidurile se întindeau 
pe încă vreo şapte metri în sus. 

Ignorând comentariul cumnatului său, contele își 
miji ochii să studieze mai bine stânca și zidul. 

- Când ai fost în vizită ai observat cumva ce fel de 
pază pune Guy pe partea dinspre râu? 

Alan încercă să-și amintească. 

-Am impresia că erau doar vreo câteva santinele, și 
toate așezate pe porțiunea dinspre uscat. 

- A fost mereu un împielițat neglijent, șopti Adrian. 
S-ar putea să fie ceva mai precaut cu noi la ușa lui, dar 
aş fi surprins ca partea dinspre râu să fie atent suprave- 
gheată în seara asta. 

-Şi nu va fi supravegheată, pentru că nimeni nu poa- 
te ataca pe-acolo, explică Alan exasperat. 

-Stânca și zidul sunt mai abrupte la Warfield, dar am 
reușit să mă caţăr, zise contele cu blândețe. 

Pentru moment, cuvintele lui îl reduseră la tăcere pe 
Alan. Se gândi că Lord Adrian ar fi fost cu adevărat de 
folos în capturarea şoimilor. 

- Te-ai cățărat la Warfield noaptea, pe timp de ploaie, 
cu stânca și zidul ude şi cu vântul bătând atât de tare? 

- Nu pe ploaie, recunoscu contele, dar aici ar tre- 
bui să fie mai ușor. Nu-i la fel de abrupt și sunt mai 
multe prize. 

Alan se uită din nou neîncrezător la prăpastie. Dacă 
o asemenea cățărare i se părea lui Lord Adrian ușoară, 
cu siguranţă era nebun. 

-Cu ce-o s-o ajuţi pe Meriel dacă mori? 

Orice urmă de amuzament dispăru de pe chipul 
contelui. 

- Chiar crezi c-aş mai putea să trăiesc dacă Burgoigne 
o ucide pe Meriel? 

Strălucirea periculoasă din ochii lui cenușii reduse la 
tăcere orice comentariu care i-ar fi trecut prin minte lui 
Alan. Pentru prima dată, se gândi că poate cumnatul 
său ar fi fost cu adevărat dispus să renunțe la titlul de 
conte în schimbul vieții soţiei sale. Dar iadul situaţiei 

lor actuale consta în faptul că și asta ar fi putut fi insu- 
ficient ca s-o salveze. 

Alan își întoarse din nou privirea spre castel. Deși nu 
era la fel de impunător ca Warfield, era totuși destul de 
ameninţător. Ignorând fiorii care-i traversau şira spină- 
rii, zise: 

- Dacă te duci în seara asta, vin cu tine. 

Lord Adrian își arcui sprâncenele blonde. 

- Tu ești suficient de nebun să înfrunţi pericolul pră- 
pastiei în ploaie și pe întuneric? N-am crezut c-o să mergi 
chiar atât de departe cu ideea asta de a fi umbra mea. 

- Nu sunt sigur c-aș putea urca pe-aici nici pe lumină, 
darămite pe întuneric, dar dacă ajungi sus, poți să-mi 
trimiți o frânghie, zise Alan, ignorând ironia celuilalt 
bărbat. Sunt șanse mai mari s-o scoţi pe Meriel în sigu- 
ranţă de-acolo dacă ai pe cineva să-ți păzească spatele. 

O strălucire răutăcioasă apăru în ochii contelui. 

- Nu vei ceda tentaţiei de a-mi înfige chiar tu un cuţit 
în spate? 

Alan simți că se înroșește. La un moment dat, os- 
tilitatea sa față de conte dispăruse, probabil datorită 
devotamentului inconfundabil pe care Lord Adrian îl 
demonstra față de Meriel. Nefiind însă gata să recunoas- 
că asta, zise scurt: 

- Voi amâna această plăcere până o vom elibera pe 
sora mea. 

Cu un zâmbet ușor în colțul gurii, Lord Adrian se ab- 
tinu cu înțelepciune să răspundă provocării. În schimb, 
continuă să studieze înălțimile periculoase pe care avea 
de gând să le escaladeze în acea noapte. 


capitolul 20 


„Păcat că nopţile sunt atât de scurte în această perioa- 
dă a anului“, se gândi Adrian. Aveau să înceapă târziu, 
pentru ca toată lumea din castel să fie adormită, și nu 
vor avea la dispoziție decât câteva ore de întuneric total, 
înainte de ivirea zorilor. Cățărarea avea să dureze ceva 
timp și mai era nevoie de un răgaz pentru a descoperi 

unde era întemniţată Meriel. Dacă fusese închisă la ni- 
velul superior al turnului era imposibil de ajuns la ea. 

Îşi trase o glugă neagră pe cap ca să-și acopere părul 
strălucitor, evitând astfel să atragă atenţia în vreun fel. 
Din aceleași motive își mânjise faţa cu noroi, căutând 
un ton neutru - nici prea închis, nici prea deschis. Lar fi 
fost imposibil să escaladeze stânca îmbrăcat în armură, 
așa că-și puse un bluzon de piele căptușită, care l-ar fi și 
protejat puţin, în caz că dădea de necazuri. Luă cu el o 
funie lungă de cânepă, pe care și-o așeză în bandulieră. 
Asta îi îngreuna cățărarea, dar nu avea de ales. 

Richard își folosise limba aurită ca să-i convingă pe 
localnici că Lord Adrian nu intenţiona să se folosească 
de ei în modul josnic în care o făcea Lord Guy. În spe- 
ranţa că și-ar fi putut salva casele dacă erau cooperanți, 
doi oameni se oferiră să-l ajute. Una era o spălătoreasă 
tânără care obișnuia să lucreze în castel. Venise să-și vizi- 
teze familia, când podul se ridicase şi-o lăsase afară. 

Alan și fata munciseră ore întregi, încercând să schi- 
teze în cărbune un plan al castelului. Fata le arătase lo- 
Caţia exactă a temniţei, dar și alte locuri unde putea fi 
ţinută prizonieră Meriel. Le indicase și locurile în care 
se găseau de obicei paznicii. Cunoștea foarte bine toate 
cotloanele și ascunzătorile castelului. Adrian suspecta 
că le descoperise în timp ce căuta locuri în care să se 
bucure de intimitate alături de diverși soldaţi. Slavă 
Domnului pentru vitalitatea englezească nativă. 

Celălalt om era pescar - se oferise să-i ducă în barca 
lui până la baza falezei și să-i aștepte acolo, pentru 
ca apoi să-i aducă în siguranță la mal. Adrian avusese 
îndoieli că omul era de încredere, până când Richard 
îl trăsese deoparte și-i spusese că Burgoigne o violase 
pe fiica acestuia. După aceea, Adrian îi acceptă ajutorul 
fără să mai fie suspicios. 

Richard urmărise pregătirile cu o mină rezervată și 
tăcut. Adrian își fixă sabia la cingătoare, apoi îi zise fra- 
telui său: 

- Dacă se întâmplă ceva, să știi că Matilda şi fiul ei 
te-au acceptat ca moștenitor al titlului și al proprietăților 

mele. Probabil vei fi nevoit să te lupți cu unii dintre 
oamenii lui Ştefan pentru dreptul de-a le păstra, dar ştiu 
că te vei descurca. 

- Întoarcete şi poartă-ți singur lupta, izbucni Richard. 

Adrian îi înțelegea prea bine sentimentele. Din în- 
treaga familie, doar ei mai rămăseseră - și nici unul nu 
era dispus să renunţe cu ușurință la un frate. 

În ciuda îngrijorării sale, Richard nu încercă să-și 
convingă fratele să renunțe. Nu era ca și când ar fi în- 
cercat acel plan nebunesc doar de dragul de-a o face. 
Acea operaţiune de salvare riscantă reprezenta cea mai 
bună cale de-a o elibera pe Meriel de Guy înainte să fie 
grav rănită sau chiar ucisă. lar Adrian nu putea să nu se 
ducă, la fel cum nu se putea opri din respirat. Dar astfel 
de lucruri nu se spuneau. Adrian întrebă încet: 

- Alan, vrei să-l mai rogi pe Richard să facă ceva? 

Alan de Vere, îmbrăcat aproape la fel ca Adrian, ridi- 
că din umeri. 

- Avonleigh îi va reveni din nou lui Lord Theobald. 
Poţi trimite obiectele personale fratelui meu William la 
Beaulaine, Wiltshire. Fă tot ce poți pentru Meriel. 

Adrian știa că acel ultim comentariu nu era ne- 
cesar, căci Richard avea să facă tot posibilul s-o elibere- 
ze pe Meriel. Dacă Adrian murea, probabil că ea n-ar 
fi mai reprezentat nici un interes pentru Guy și ar fi 
eliberat-o contra unei sume modice. Sau cel puțin așa 
spera Adrian. 

Când Adrian și Alan erau pe punctul de-a părăsi casa, 
Richard își îmbrăţișă rapid fratele și zise cu asprime: 

- Pentru numele lui Dumnezeu, ai grijă, bastard ne- 
bun ce ești. 

Adrian îl lovi ușor pe umăr. 

- Eu sunt nebunul, și tu bastardul, ai uitat? 

Cu tact, Alan se prefăcu a nu le observa gesturile, 
căci ritualurile familiale erau adesea tainice. 

Era o vreme umedă, undeva între burniță și ceață: nu 
prea bună pentru cățărări, dar excelentă pentru camu- 
flaj. Adrian şi Alan părăsiră satul și-și croiră drum prin 

jurul castelului, către locul din amonte, unde-i aștepta 
pescarul Turbet. 

Călătoria fu scurtă, iar curentul suficient da puternic 
ca să poarte singur barca mică până la castel, fără ajuto- 
rul vâslelor, care s-ar fi auzit în apă. Turbet îi cobori pe 
o porțiune mică de plajă stâncoasă, de la baza falezei, 
apoi lăsă barca să plutească puțin mai departe, ascun- 
zând-o sub o salcie, care crescuse întinzându-și ramurile 
deasupra râului. 

Întrucât își făcuseră planul de mai devreme, nu mai 
fu nevoie să zică nici unul nimic. 

Adrian își scoase mantia, apoi și cizmele - avea priză 
mai bună cu degetele de la picioare goale, decât cu în- 
călțări din piele. Li lăsă lui Alan și sabia, dar își luă cu el 
pumnalul, în caz că îl aștepta cineva când ajungea sus. 

Nu mai rămase altceva de făcut decât să înceapă că- 
țărarea. Prima parte a urcării fu destul de ușoară - fa- 
leza era din stâncă și pământ, astfel că găsi numeroase 
prize. Apoi urmă însă stânca abruptă, formată din bu- 
căţi întinse și netede de piatră, și nu prea avea de ce să 
se prindă. 

Lumea lui Adrian se reduse la concentrarea aprigă și 
constantă de care avea nevoie ca să se poată cățăra. Înde- 
părtă chiar și gândul că Meriel se afla undeva înăuntru, 
pentru că în acel moment asta nu avea nici o importan- 
tă. Realitatea era reprezentată doar de întinderea unei 
mâini pe suprafața aspră, până când degetele iscoditoa- 
re găseau o crăpătură îngustă, de tremurul mușchilor de 
la umeri, nevoiți să susțină întreaga greutate a corpului, 
de senzaţia pietrei ude și aspre, lipite pe obraz. Sau de 
schimbarea rapidă a greutății corpului, imediat ce picio- 
rul găsea un sprijin, de necesitatea retragerii imediate 
dacă vreo bucată nu rezista și se rupea. 

Escaladase deja trei sferturi din stâncă, când o mar- 
gine fragilă se sfărâmă, devenind o avalanșă de pietriș, 
după ce Adrian își proptise deja greutate în ea. Fără să 
mai poată menţine priza pe piatra umedă, degetele i se 
desfăcură și începu să alunece pe stâncă. Era la un pas 
distanță de dezastru, când își răsuci corpul ca un acrobat 

şi se folosi de micul sprijin pe care-l avea, ca să se arun- 
ce într-o parte, spre o mică tufă răvășită care reușise să 
crească printr-o crăpătură. Abia reuși să se prindă de 
crengile subţiri. Tufa începu imediat să se rupă, dar 
rezistă suficient cât el să găsească un sprijin mai bun. 

O avalanșă de pietricele alunecă pe stâncă. Adrian 
rămase agăţat acolo un minut lung, tremurând ca reac- 
ție la faptul că aproape căzuse, gândindu-se că, dacă 
ar fi fost cineva sus, cu siguranţă i-ar fi auzit inima bă- 
tând. În ciuda frigului, transpirase la fel de tare ca după 
o oră de antrenament cu sabia. 

Continuă apoi ascensiunea laborioasă. Se retrase de 
două ori, căci nu mai găsi de ce să se ajute și fu nevoit să 
caute alt traseu. Dar în cele din urmă - oare cât îi luase? 
Cât timp preţios irosise? -, atinse marginea îngustă a 
stâncii, de unde începea zidul castelului. 

După ce ajunse pe terenul acoperit de iarbă, Adrian 
se odihni câteva minute, ca să-și lase mușchii să se rela- 
xeze după atâta încordare, ştiind în același timp că cea 
mai grea partea a cățărării abia atunci urma. 

Simţind că pierde timp preţios, se ridică în picioare. 
Studie în tăcere lățimea lespezii. Nu înconjura complet 
castelul, ci se întindea doar pe partea dinspre râu. Fără 
îndoială, oamenii din castel o considerau inaccesibilă şi 
de aceea nu tăiaseră nici copăcelul robust pe care-l vă- 
zuse de mai devreme în acea după-amiază. O neglijență 
din partea lui Burgoigne. 

Desfășură frânghia, legă un capăt de trunchiul co- 
pacului și-i testă rezistența. Se aplecase puţin, dar rezis- 
tase, așa că decise că era suficient de puternic să poată 
susține greutatea lui Alan. Imită încet strigătul unui 
bâtlan de stuf, o pasăre de apă mai activă noaptea de- 
cât majoritatea. 

Adrian se îndoia că ar fi păcălit un bâtlan adevărat, 
dar o clipă mai târziu auzi un ecou de jos, așa că aruncă 
frânghia, tresărind din cauza zgomotului pe care-l făcea 
funia de cânepă, alunecând pe piatră. 

Funia se cutremură, când Alan legă de ea un pachet 
care conţinea săbiile, pelerinele și cizmele lui Adrian. 

Alan trase de două ori după ce prinse bine pachetul, 
iar Adrian ridică ușor frânghia, recunoscător că nu se 
agățase pe drum. Desprinse obiectele și aruncă frânghia 
înapoi jos. Fratele lui Meriel avu nevoie de zece minu- 
te să urce stânca, cu un capăt înfășurat în jurul taliei, 
pentru siguranţă, și cu mușchii braţelor și ai umerilor 
încordaţi de la efort. 

După ce ajunse și el sus, Adrian dezlegă frânghia, fă- 
când-o din nou colac și trăgându-l peste cap, în banduli- 
eră. Fără să piardă timpul cu vorbe, Alan își lipi braţele 
de perete, iar cumnatul său îl folosi pe post de scară, 
ca să pornească cu un avans de doi metri. Începu apoi 
procesul anevoios al cățărării pe zid. Lordul de Chastain 
care construise acea secțiune a castelului cu siguranță 
se zgârcise la plata constructorilor, pentru că zidăria era 
nefinisată. În unele locuri, mortarul se fărâmiţase - în- 
treţinerea fusese la fel de proastă ca și zidăria. 

Cu toate acestea, degetele de la mâini și de la picioa- 
re îi alunecau, se frângeau și sângerau pe piatra rece. 
Ştia că aceea era cea mai dificilă cățărare din viaţa lui. 
După ce ajunse sus, nici el nu era foarte sigur cum 
reușise, însă era foarte probabil să fi avut parte de in- 
tervenţia divină. 

Se prinse cu degetele de marginea de sus a zidului și 
răsuflă ușurat. Dar se dovedi a fi o destindere prematu- 
ră. Înainte să apuce să se ridice pe creneluri, auzi zgo- 
motul unor paşi. Se părea că se terminase intervenţia 
divină și fusese lăsat din nou să se descurce singur. 

Adrian rămase agăţat de perete, cu fața lipită de pia- 
tră și cu toată greutatea corpului susținută în mâini. 
În timp ce avea impresia că acele clipe durau o eterni- 
tate, își ocupă timpul rugându-se ca paznicul să nu-i 
observe degetele agăţate pe zid și să nu-și aleagă chiar 
acel loc ca să se uite în jos la râu. Avu noroc. Bărbatul 
trecuse alene și nu observase nimic, fără îndoială gân- 
dindu-se că făcea turul degeaba, că nimeni n-ar fi fost 
suficient de nebun încât să încerce să atace castelul pe 
acea parte. 

Adrian ar fi preferat să aștepte ca paznicul să se în- 
depărteze mai mult, dar avea degetele amorțite și putea 
aluneca în orice clipă, așa că se ridică pe zid. Rămase 
acolo ghemuit o clipă, ascultând și privind, dar nu văzu 
nici un semn de pericol. După harta făcută de spălăto- 
reasă, ar fi trebuit să se afle deasupra cocinii de porci şi, 
judecând după miros, avusese dreptate. 

Cobori pe fronton. Rămase cât mai jos, ca să nu i se 
observe silueta pe cerul nopţii. li aruncă frânghia 
lui Alan și repetară manevra de mai devreme, doar că 
de data asta ancoră frânghia de un merlon, nu de un 
copac, cum făcuse prima dată. 

În vreme ce aștepta, Adrian își puse cizmele, sabia 
şi mantia și-și şterse pământul de pe față, ca să nu pară 
suspicios în castel. După ce ajunse și Alan sus și-și puse 
mantia, își croiră drum spre cele mai apropiate scări, 
rămânând cât mai jos, ca să nu fie văzuţi. Lăsară frân- 
ghia legată de merlon, căci oricum nu se vedea datorită 
umbrelor. Era o şansă mică să fie descoperită, dar o pro- 
babilitate şi mai mare să aibă nevoie de ea ca să scape 
în grabă. 

Odată ajunși pe pământ, își scoaseră glugile şi mer- 
seră drepți, ca și când ar fi avut tot dreptul să se afle în 
curtea interioară. Pentru că știa castelul, Alan o luă 
în faţă. 

Când ajunseră în fața grajdurilor, o ușă scârțâi și un 
om trecu agale prin fața lor. Alan ridică mâna, făcând 
un gest vag de salut. Omul răspunse cu același gest, apoi 
se întoarse și se ușură pe perete, complet lipsit de orice 
curiozitate. 

Simţurile lui Adrian se ascuţiră la maximum, de- 
clanșând vigilența pe care-o aducea mereu o situaţie 
primejdioasă, dar nu era nici un semn de pericol sau 
că cineva le-ar fi detectat intruziunea. Cu un entuziasm 
crescând, se întreba dacă vor reuși să-și îndeplinească 
misiunea cu succes. 

Se obligă să rămână calm. Escaladarea zidului fusese 
cea mai grea parte, din punct de vedere fizic, însă cea 
mai riscantă parte era localizarea lui Meriel. 

Paznicul privea lung spre cer. Trecuse burnița, și ce- 
rul era mult mai luminos. În curând își termina tura, 
slavă sfinților, și putea să mănânce și să doarmă. Patrula 
prin spatele castelului era o pierdere de timp. Dacă ar 
fi fost postat deasupra porţii principale, sau chiar dea- 
supra porții din spate, ar fi simţit că face ceva util - dar 
așa ar fi preferat să-și petreacă noaptea alintând noua 
slujnică de la bucătărie. 

Fără îndoială Lord Guy era agitat din cauza faptului 
că celălalt conte își făcuse tabăra în sat, dar până în acel 
moment nu existase nici o luptă, nici măcar un schimb 
de săgeți. Totuşi, era posibil să se dezlănţuie tot iadul 
dacă celălalt conte nu-și primea soţia înapoi cât de cu- 
rând. Era o fată micuță și blândă, dar din păcate căzuse 
la mijloc, ca un os între doi câini. 

Un singur câine era mai mult decât suficient, doar se 
ştia cum o mestecase Lord Guy pe buna lor Lady Cecily. 

Paznicul se sprijini de un merlon și privi în jos. Cea- 
ţa se ridicase suficient cât să poată vedea râului. Era 
o priveliște foarte liniștită la acea oră din noapte, când 
toți bunii creștini dormeau deja. Totuși, începea curând 
treaba la bucătărie, și până-și termina el tura, pâinea era 
deja gata, proaspătă și caldă. 

Se ridică, nerăbdător. Imediat, genunchiul i se atin- 
se de o ridicătură mai moale decât merlonul de piatră. 
O atinse curios, apoi îi îngheță sângele în vine, recunos- 
când textura inconfundabilă a unei funii de cânepă. 

Se aplecă peste creneluri şi văzu că o frânghie atârna 
până la marginea îngustă de jos. Pe intestinele blocate 
ale lui Hristos, cineva ori intrase, ori ieşise din castel. 
Dacă fugise cineva, nu era așa de grav, dar dacă intrase 
vreunul dintre oamenii contelui Adrian, poate chiar în 
acel moment deschidea porțile ca să intre și ceilalți. 

Chiar şi dacă nu le reușea planul, paznicul, care nu 
fusese suficient de atent, cu siguranță urma să aibă par- 
te de o moarte lentă şi foarte neplăcută. Ar fi fost inutil 
să-i spună lui Lord Guy că era prea mult zid de apărat, 

pentru un singur om, mai ales dacă acesta era cuprins 
de vreuna dintre furiile sale. 

Alergând cât îl ţineau picioarele de om de vârstă mij- 
locie, bărbatul avertiză gardienii de la ambele porţi să 
aibă grijă la un posibil atac din interior. Merse apoi să-l 
trezească pe şeful gărzilor, cu informaţia nedorită că era 
posibil să fi pătruns un inamic în castel. 


Uşa de la baza turnului de nord-est se deschise cu un 
scârțâit îngrozitor. Ba mai rău, intrând, Alan se împie- 
dică de un om care dormea în vestibulul mic. Acesta 
înjură, pe jumătate treaz, dar se culcă la loc după ce 

an mormăi cu asprime o scuză. 

Spălătoreasa nu-i avertizase că era posibil să fi fost 
cineva acolo, dar castelul ridicase podul cât zilierii se 
aflau încă înăuntru, așa că probabil lucrătorii se culca- 
seră pe unde apucaseră. 


Croindu-și drum pe pipăite prin întunericul adânc 
şi apăsător, descoperiră scara care ducea la nivelul in- 
ferior. Se opriră, după ce coborâseră pe multe scări în 
spirală, iar Alan lovi o cremene cu sabia, ca să aprindă 
lumânarea pe care-o aveau. Se mișcară mai repede pe 
lumină, şi-n câteva minute se treziră în fața magaziei, 
despre care spălătoreasa le spusese că mai era uneori 
folosită pentru a ţine prizonieri. Ușa era încuiată. Cei 
doi bărbați se priviră, întrebându-se dacă nu cumva 
Meriel se afla înăuntru. Se auzi apoi o tuse adâncă, in- 
confundabil bărbătească, de dincolo de ușă. Și Meriel 
ar fi putut fi înăuntru, dar punându-se de acord fără 
cuvinte, începură amândoi să caute scara mai mică, ce 
ducea spre temniță. 


Şeful gărzilor de la Chastain dormea mereu cu tuni- 
ca din zale pregătită, ca să se poată îmbrăca imediat - 
ceea ce și făcu, când străjerul îl trezi. Legându-și sabia, 
îi ordonă ostașului să anunţe imediat ceilalți soldați să 
înceapă să scotocească prin castel. Merse apoi personal 
să-l trezească pe Lord Guy, care ar fi iertat mai degrabă 

o alarmă falsă decât să nu fi fost anunţat de riscul unor 
posibili intruși. 

La flacăra lumânării de veghe se vedea cum contesa 
dormea cât putea de departe de soţul ei. Căpitanul, un 
om aflat de mult în slujba familiei Chastain, preferă să 
nu se gândească la asta. Îl scutură de umăr, iar Lord Guy 
se trezi imediat. 

- S-a descoperit o frânghie legată de unul dintre mer- 
loanele aflate deasupra râului, zise el scurt. S-ar putea să 
fi pătruns în castel unul sau mai mulți oameni. Paznicii 
de la porți au fost alertați, iar soldaţii, trimiși să caute 
prin castel. 

Guy își aruncă picioarele peste marginea patului. 

-E Lord Adrian, exclamă el, cu o expresie exaltată 
pe chip. Asigură-te că s-a trezit Sir Vincent, va vrea cu 
siguranţă să asiste la execuţie. 

- Da, trebuie să fie unul dintre oamenii lui Warfield, 
aprobă căpitanul. 

- Nu, e însuși Warfield. Prostul a venit să-și ia ne- 
vasta, o simt. Contele își lovi soţia în umăr, ca să se 
asigure că se trezise: Ajută-mă să-mi pun cămașa de zale. 
De data asta am să-l omor, așa cum tot aştept de doi- 
sprezece ani. 

Speriată și făcând ochii mari, Lady Cecily își ajută 
soțul să îmbrace armura. Lord Guy plecă apoi cu șeful 
gărzilor ca să-i găsească şi să-i ucidă pe intruși. 


— Vreau să ştie toată lumea din Shropshire că ne-am căsă- 
torit, zise el trăgând de frânghia clopotului. 

În timp ce bătea clopotul Marele Tom, ea râsese şi trăsese 
de frânghia Micuţei Nell, al cărei clinchet de soprană îndulcea 
sunetul glorios al celebrării. Simţise bucurie absolută, dragoste 
absolută, siguranţă absolută. 


Meriel se trezi brusc din somn, cu clopotele încă răsu- 
nându-i în minte. Nu, nu erau clopotele. O voce famili- 
ară, îndrăgită, îi striga numele: 

- Meriel, se auzi o șoaptă precaută, ești acolo? 

- Alan? icni ea neîncrezătoare, aproape sigură că era 
un vis. 

Privi în sus şi văzu prin trapa deschisă o lumină 
pâlpâind. 

- Mulţumesc, Doamne, zise el, încântat, dar tot în 
linişte. Dă-te la o parte să cobor scara. 

Se dădu, și într-o clipă scara fu coborâtă în temniță. 

- Ai nevoie de ajutor să urci? 

Înainte ca Alan să-și termine întrebarea, Meriel urca- 
se deja la jumătatea drumului, fără să privească în urmă. 
Alan o ridică de pe ultimele trepte, strângând-o tare 
în braţe. 

Pe jumătate râzând şi pe jumătate plângând, Meriel îl 
îmbrățișă și ea, cu ochii plini de lacrimi. 

-Cum m-ai găsit? Și cum Dumnezeu ai reuşit să 
intri? 

- E o poveste lungă, îi răspunse Alan. Și trebuie să 
aştepţi până ieşim. 

Alan îi dădu drumul, iar Meriel se grăbi spre ușă, dar 
apoi se opri, gemând îngrozită. La început crezuse că 
silueta întunecată din spatele lumânării era un soldat 
din Chastain, care încerca să-i oprească. Apoi îl recunos- 
cu. Chiar și cu părul auriu acoperit, Adrian de Warfield 
era inconfundabil. Flacăra lumânării juca pe trăsături- 
le feței lui elegante, și-n ochii lui cenușii de gheaţă se 
reflectau flăcări gemene. Contele de Shropshire venise 
să-și revendice proprietatea. Soţul ei o privea, cu chipul 
lipsit de expresie. 

-N-o să-ți fac nici un rău, ma petite, zise el atât de 
încet, încât abia îi putu auzi cuvintele. 

Avea chipul rece al torționarului ei și vocea blândă 
a iubitului ei. Meriel rămase paralizată, sfâșiată între 
teamă, dorință şi confuzie. Văzându-i reacția, expresia 
de pe chipul lui Adrian deveni și mai rece. Alan rupse 
tăcerea și-o luă de umeri, cu un gest încurajator. 

- Lord Adrian a escaladat stânca din spatele castelu- 
lui. Dar trebuie să plecăm, până nu se luminează și mai 
tare. Poftim, pune-ţi asta. 

Îi dădu o mantie băieţească cu glugă, din lână, țesută 
grosolan. Alan avea dreptate, nu era timp de: pierdut. 
Meriel își puse mantia, apoi îl urmă pe conte în sus pe 
scara în spirală, cu fratele ei în spate. În timp ce urcau, 
privea fix partea din spate a mantiei soțului ei, care îi 
flutura pe umeri și se învârtejea din cauza curentului 
de pe scări. I se părea foarte straniu că putea descrie în 
detaliu corpul suplu de sub țesătura întunecată, dar nu 
putea spune nimic despre sufletul său. 

La etajul următor, Meriel privi îndurerată magazia 
de care trecură rapid. Ar fi durat prea mult să forțeze 
încuietoarea, să scoată cincisprezece oameni și apoi să 
coboare toți pe frânghie. Probabil oamenii în vârstă 
nici n-ar fi putut cobori astfel, și, dacă ar încercat, ar fi 
pus în pericol viața fratelui și a soțului său, și implicit pe 
a ei. Chiar și așa, se simţi ca o trădătoare pentru că-i lăsa 
în urmă pe Benjamin, pe Sara și pe toţi ai lor. 

Urcară și pe a doua scară, apoi, înainte să ajungă sus, 
Adrian îi întinse palma și-i șopti: 

- la-mă de mână. 

După ce ea îi prinse mâna cu ezitare, el stinse lumâ- 
narea. În întunericul apăsător, mâna lui era cea mai 
convingătoare realitate - era caldă și puternică și o con- 
ducea pe ultimele trepte. Își interzise să se gândească 
mai departe de-atât. Mai bine se prefăcea că Alan era 
cel care o conducea. Nu era momentul potrivit să-și facă 
griji pentru ce-ar fi așteptat, pe viitor, Lord Adrian de 
la soţia lui. 

Ajunși la capătul scărilor, își croiră în linişte drum 
spre ușă. Meriel simţi că era cel puțin un om care dor- 
mea acolo, dar nu se trezi și nu avu loc nici un incident. 
Adrian îi dădu drumul la mână și deschise ușa, care se 
legănă cu un scârțâit ameninţător. 

Încă nu răsăriseră zorii, așadar era suficientă lumină 
pentru deslușirea unei strângeri de mână, dar nu și a 
unui chip. Oamenii deja lucrau în bucătărie și în curând 
avea să se trezească tot castelul. Adrian o luă spre stân- 
ga și trecură repede, în șir indian, de-a lungul peretelui 

turnului. Trecură de un colț, și Meriel văzu focurile 
iadului gonind spre ei. 


capitolul 21 


După plecarea soțului ei, Cecily se îmbrăcă. Era con- 
vinsă până-n măduva oaselor că acea vrăjmășie veche 
dintre Warfield și Burgoigne era pe cale să se încheie. 
Era incredibil că Warfield se cățărase pe ziduri și intrase 
în castel, în încercarea nebunească, sortită eșecului, de 
a-și salva soția. Cu toate astea, ea credea că presupunea 
lui Guy fusese corectă. 

Se spunea despre Warfield că era neînfricat. Probabil 
crezuse că nici unul dintre oamenii săi nu ţinea sufi- 
cient de mult la viața soției lui, așa că venise el însuși. 
Cu o durere în suflet echivalentă unei lovituri de cuțit, 
Cecily se întrebă cum era să ai un soț atât de iubitor. 
Apoi respinse gândul, fără milă. Warfield urma să moa- 
ră într-un mod sângeros, ca urmare a devotamentului 
său, iar ea nu putea face nimic să prevină asta. Dar poa- 
te va reuși să facă altceva. 

Cecily chemă doi slujitori cu torţe, ieși afară și înce- 
pu să urce scara care ducea sus pe zid. De acolo va pu- 
tea vedea tot ce întâmpla în curtea interioară. Cea mai 
apropiată scară era cea de lângă turnul porții principale. 
Se opri o clipă când ajunse sus, auzind, dincolo de zi- 
duri, sunetul unor cai nerăbdători. 

Privi în întuneric și desluși un grup mare de oameni 
de partea cealaltă a șanțului. Erau trupele lui Warfield 
care așteptau, avându-l probabil în frunte pe Richard 
FitzHugh, fratele contelui. Oare aștepta ca fratele său să 
deschidă porțile ca să poată intra? Cecily se gândi puţin, 
apoi clătină din cap. O bătălie în interiorul castelului 
ar fi pus în pericol vieţile tuturor, inclusiv pe-a lui Lady 
Meriel - tocmai de aceea Warfield încercase să o eli- 
bereze în liniște. Cel mai probabil, FitzHugh era acolo 
sperând să poată face ceva. 

Ei bine, nu putea face nimic ca să-și salveze fratele. 
Dar poate nu avea să-i mai pară atât de rău de moartea 
lui Warfield dacă devenea el însuşi moștenitorul averii 
sale. Fără să se mai gândească la el, merse repede de-a 
lungul frontonului, căutând o poziţie din care să poată 
vedea bine partea dinspre râu a curții interioare. 

Poate că intervenţia ei o va putea salva pe soția lui 
Warfield, după ce acesta din urmă era capturat. Deși 
nu o cunoștea prea bine pe Lady Meriel, tânăra fragilă 
devenise un simbol vital. Dacă ea putea fi salvată, poate 
undeva, cândva, va exista o salvare și pentru Cecily. 


Adrian încremeni când văzu soldaţii cu torţe cobo- 
rând pe scările zidurilor. Prezenţa intrușilor fusese cum- 
va descoperită, și-n acel moment erau blocaţi ca niște 
șobolani într-un butoi. Era deja destulă lumină ca să se 
distingă figurile oamenilor, iar soldații începură să urle 
triumfător, după ce depistară prada. 

Poate că erau blocaţi, dar nu fuseseră încă prinși. 

- Înapoi pe aici, porunci el. 

Tocmai trecuseră de un loc unde turnul, zidurile și 
încă o clădire de piatră se întâlneau, formând o alee 
nevăzută. După ce ajunseră acolo, Adrian şi Alan își 
scoaseră săbiile și pumnalele și se așezară umăr la umăr, 
pregătiți de luptă. 

- Meriel, treci în spatele nostru și stai acolo, îi ordonă 
Adrian. 

Se supuse în tăcere. Aleea era suficient de lată încât 
cei doi să poată lupta umăr la umăr, dar și suficient de 
îngustă încât să facă imposibilă trecerea unui număr 
mare de oameni - cel puțin o vreme, până la epuizare, 
prima greşeală, sau până când îi omorau arcașii. 

Bătând din picioare, cu armurile zăngănind și cu 
torţe aprinse în spatele lor, vreo șase oameni se înghe- 
suiră la gura aleii. Se opriră și mai zgomotos, la un 
pas să fie străpunși de săbiile de oţel care îi aşteptau. 
Soldaţii se retraseră temporar, ca să discute strategia şi 
ce șanse aveau. 

Înainte să apuce să facă vreo mişcare, apăru un alt 
grup de soldați, conduși de însuși Guy de Burgoigne. 
Complet îmbrăcat în armură, cu mistrețul albastru rân- 
jind provocator de pe scut și cămașa de zale, era o silu- 
etă terifiantă. Chiar și umbra i se multiplicase în mod 
grotesc, din cauza a vreo șase torţe. Burgoigne se opri și-l 
privi pe Adrian. 

- Deci... pufni el, cu o voce plină de satisfacţie. Ne în- 
tâlnim în sfârșit. Îţi stă-n caracter să te înmoi din pricina 
unei femei, Warfield. Slăbiciunea asta te va costa viaţa. 

-O să te coste pe tine câteva vieți dacă încerci să ne 
iei cu forța, răspunse Adrian, căutând frenetic în minte 
o soluție. O moarte rapidă în luptă era de departe de 
preferat decât să ajungă la mila lui Guy. Dar, oricum, 
ar fi fost un om mort. Hotărând că ar merita să se pre- 
dea, dacă așa ar fi putut cumpăra libertatea lui Meriel 
şi a Alan, zise: Dacă juri să-i eliberezi pe soția mea și pe 
fratele ei, o să mă predau chiar acum. 

- Nu, Warfield, nu vreau să te predai, zise Guy încet, 
scoțându-și sabia. Nu-mi voi nega plăcerea de a te ucide 
chiar eu. Din cauza coifului, nu i se vedea expresia feței, 
dar vocea lui era inconfundabil de exaltată. Vreau să ne 
luptăm până la moarte. Poate, după ce-ţi voi da oasele 
de mâncare la corbi, voi fi suficient de binedispus ca 
să-ți eliberez tovarășii. 

- Cu siguranţă o să fie o luptă nemaipomenit de 
corectă, din moment ce tu porți armură, iar eu nu, zise 
Adrian ironic. 

Viaţa lui era pierdută indiferent de rezultat. Chiar 
şi dacă l-ar fi omorât pe Guy, probabil soldaţii de la 
Chastain aveau să se răzbune imediat. Dar Burgoigne 
promisese pe jumătate că-i va elibera pe Meriel și Alan, 
așa că aveau șanse mari de supravieţuire. Mai ales că va 
fi mai ușor - și mult mai sigur - să-l elibereze pe Alan, 
decât să încerce să-l omoare. 

- Aşa să fie, luptă până la moarte. Cumnatul meu nu 
va interveni, dacă nu intervin nici oamenii tăi. 

Sir Vincent de Laon, care stătea în spatele lui Bur- 
goigne, făcu un semn oamenilor să se retragă. Se formă 

rapid un semicerc în capătul aleii. Purtătorii de torţe se 
așezară la distanță în jurul marginii, ca să lumineze mai 
bine, de vreme ce în curte era încă prea întuneric ca să 
se poată vedea clar. 

Adrian privi spre Alan, care ridicase sabia, salutân- 
du-l crispat. 

- Într-un mod ciudat, a fost o plăcere să te cunosc, 
Warfield! Noroc. 

Cu un zâmbet slab, Adrian încuviință din cap, mul- 
țumindu-i, apoi o privi pe Meriel - îl durea sufletul că 
era posibil să fie ultima dată când o vedea. Era o siluetă 
subțire și încordată, o umbră printre umbre, cu chipul 
nevăzut. li spuse încet: 

-Ími pare rău, ma petite, că te-am implicat în asta. 
Poţi să mă ierți? 

Ea ridică din umeri. 

-N-ai fi fost aici, înfruntând moartea, dacă n-aș fi 
fost eu. Așa că probabil s-a echilibrat balanța și nu mai 
e nevoie să mă ierți. Vocea ei era plină de o durere blân- 
dă, dar nu și de amărăciune: Suntem cu toții în mâinile 
lui Dumnezeu. Fie ca El să te aibă în pază! 

Adrian nu se așteptase la o asemenea iertare din par- 
tea ei. Se întoarse înapoi spre arenă, vârând temporar 
armele în teacă, dând să-și scoată mantia. Dar imediat 
ce întinse mâna spre bijuteria care-i fixa veșmântul, 
Alan scoase un strigăt de avertizare. 

Adrian ridică privirea și-l văzu pe Guy alergând din 
capătul opus, cu sabia întinsă, ignorând în mod ostenta- 
tiv regula conform căreia lupta trebuia să înceapă doar 
după ce ambele părți erau gata. Pe de altă parte, acea 
înfruntare nu era nici pe departe o luptă pentru drepta- 
te obișnuită. Adrian abia avu timp să se dea la o parte, 
că sabia lui Guy îi sfâșie mantia și bluzonul, zdrelindu-l 
într-o parte, dar fără să-i fi dat sângele. 

Tăișul se prinse între faldurile mantiei, iar Burgoigne 
se clătină pe picioare. Adrian se roti, eliberându-se de 
mantie, apoi trase de ea suficient de tare încât să-și dez- 
echilibreze adversarul. Pământul era încă umed de la 
burnița de peste noapte și Guy căzu, neîndemânatic, 

într-un genunchi. Până se ridică, Adrian își scosese deja 
sabia și pumnalul, pe deplin pregătit. 

- Trimite după preot, Guy, zise cu o voce joasă și ame- 
nințătoare, a sosit ora morții tale, și nici viclenia nu te 
va mai salva. 

De jos, Guy lovi cu sabia. Adrian știa cât de îngro- 
zitoare era situaţia lui, pentru că începuse cu dezavan- 
tajele letale de-a fi fără armură și obosit de la cățărarea 
pe stâncă. Orice lovitură a lui Guy care lar fi atins ar fi 
produs daune ireparabile, în timp ce Adrian avea nevo- 
ie de noroc și îndemânare ca să-l poată lovi mortal pe 
lângă armură. 

Cu toate acestea, prima ciocnire a săbiilor îl inundă 
pe Adrian de o bucurie feroce. Trecuseră doisprezece 
ani de când jurase solemn să se răzbune. Își așteptase 
vremea, îmbunătățindu-și abilitățile, reconstruindu-și 
patrimoniul, strunindu-și mâna atunci când răzbunarea 
ar fi însemnat pierderi de vieţi nevinovate. Dar venise 
în sfârșit timpul. Chiar dacă în cele din urmă avea să 
moară și el, înainte de asta își va regla conturile cu omul 
care îi distrusese casa și familia. 

În primele câteva minute, zăngănitul asurzitor al săbi- 
ilor răsuna între zidurile de piatră, în timp ce adversarii 
se măsurau din ochi. Adrian constată că oponentul său 
era un luptător feroce și mortal, probabil cel mai pericu- 
los pe care-l întâlnise vreodată, așadar, era un om mort 
dacă făcea chiar și cea mai mică greșeală. Dar, din cauza 
faptului că Burgoigne termina de obicei repede luptele, 
datorită forței lui brute, tehnica lui de mânuire a sabiei 
era simplistă, și din cauza asta avea să-și găsească osân- 
direa. Cu cât lupta mai mult, cu atât creșteau șansele să 
fie atras într-o greșeală mortală. 

Gândindu-se la posibile stratageme, Adrian se con- 
centra pe apărare, mânuind sabia la fel de simplu ca și 
Guy. Era de la bun început mai tânăr și mai sprinten, 
dar nefiind îngreunat de armură, era extrem de rapid. 
Guy avea să obosească primul. Până atunci, Adrian își 
va ţine în frâu furia luptei și se va concentra doar să 
rămână în viaţă. 

Pentru majoritatea privitorilor, lupta era o lecţie 
extraordinară în arta mânuirii sabiei. Soldaţii în- 
cepuseră să parieze pe rezultatul meciului. Majoritatea 
se bazau pe puterea și echipamentul mai bun al lor- 
dului lor, dar cei mai nesăbuiți pariară pe Warfield. 
Deşi era în permanenţă în defensivă, se mișca cu 
agilitate, sigur pe sine, și era mereu cu un pas înain- 
tea dezastrului. 

Sufocată de tensiune, Meriel nu înțelegea prea bine 
acele detalii delicate, căci simţurile ei primare primeau 
imaginile și sunetele luptei cu o claritate dureroasă. 
La început se temea că fiecare dintre loviturile puter- 
nice ale lui Guy va fi și ultima, despicându-l în două 
pe Adrian. Pe lângă Burgoigne, acesta părea mic și vul- 
nerabil, și cu prea multe dezavantaje mortale. Curând 
își dădu însă seama că cei doi bărbaţi semănau mult 
cu blazoanele lor: Guy avea forța brută și feroce a unui 
mistreţ furios, în timp ce Adrian se înălța ca șoimul său 
argintiu, intrând în picaj pentru un atac rapid și înde- 
părtându-se apoi de colții mistrețului. 

Chiar dacă era extrem de confuză în legătură cu sen- 
timentele pentru soțul ei, Meriel știa exact ce simțea 
faţă de Guy - era un monstru, un om pe care chiar și 
Dumnezeu lar fi iubit cu greu, așa că se ruga cu dispera- 
re pentru victoria lui Adrian. 

Cu mulți ani în urmă, la Lambourn, îi admirase de 
la distanţă talentul de luptător, În acel moment îi pu- 
tea vedea de aproape concentrarea aprigă, putea vedea 
încă o dată frumuseţea profană a dansului său cu moar- 
tea. Mişcările lui Adrian trădau o putere nebănuită - 
mușchii lui antrenați se încordau iute în timp ce para 
şi evita loviturile, chipul lui frumos era impasibil, dar 
intransigent sub strălucirea sudorii. 

Meriel află și că o luptă până la moartea era o chesti- 
une foarte zgomotoasă. Săbiile răsunau ca niște clopote 
sparte și-alunecau una de-a lungul celeilalte cu zgomote 
îngrozitoare, care semănau cu ţipete ascuţite. 

Atacul și contraatacul erau însoțite de respirații ne- 
regulate, exclamaţii fără cuvinte și înjurături dure ale 

combatanţilor. Se auzea murmurul continuu al observa- 
torilor, ca freamătul mării înspumate, iar cele mai peri- 
culoase mișcări erau punctate de gemete exaltate. 

Acţiunea unui spectator duse la prima vărsare de sân- 
ge. În timp ce Adrian se îndepărta încă o dată, unul 
dintre soldaţi, plictisit de faptul că nimeni nu fusese 
încă rănit, intră în ring și împinse mânerul lăncii în- 
tre gleznele lui Adrian. Cu toată atenţia concentrată la 
adversarul său, acesta fu prins pe picior greșit și se pră- 
buși la pământ, căzând pe o parte, peste brațul cu care 
ţinea sabia. 

Un cavaler cu onoare ar fi făcut un pas în spate dacă 
adversarului său i s-ar fi pus piedică, într-un gest lipsit 
de sportivitate, dar Guy nu avea nici un pic de onoa- 
re. Răgușit de bucurie, acesta își împlântă sabia, într-o 
lovitură ucigătoare. Meriel ţipă involuntar, acoperin- 
du-și gura cu mâna, fiind absolut sigură că acela va 
fi sfârșitul. 

Durerea ei fusese însă prematură, căci soţul ei se opu- 
se nenorocirii cu o rapiditate uimitoare. Când sabia lui 
Guy era pe punctul de a-i tăia gâtul, Adrian ridică pum- 
nalul cu mâna stângă și-i devie sabia. Lama pumnalului 
se sfărâmă la impact. 

Sabia lui Guy se înclină către pământ, iar Adrian îm- 
pinse mânerul pumnalului spre faţa adversarului său - 
marginea zimţată a oțelului rupt îi spintecă maxilarul 
lui Guy și ricoșă din piramida lui nazală. Acesta se retra- 
se. Adrian se rostogoli pe spate, își trase picioarele și lovi 
în sus, izbindu-l pe Guy în burtă și-n vintre cu cizmele, 
cu puterea unui catâr nărăvaș. Celălalt bărbat urlă de 
durere și se trase înapoi. Încă pe jos, Adrian tăie în sus 
cu sabia. Nu era într-o poziție potrivită ca să aplice o lo- 
vitură mortală, dar reuși să-l taie pe picior pe adversarul 
său, de la pulpă, până la genunchi. 

- S-a vărsat pentru prima oară sânge pentru Warfield. 
Respirând greu de la efort, Adrian sări în picioare. Glu- 
ga neagră îi căzu de pe cap, iar părul său aurit străluci 
ca lumina unui far. Această lovitură a fost pentru tatăl 
meu, Lord Hugh de Warfield, ucis în ziua de Crăciun, 

încercând să-și apere casa. E dreptatea lui Dumnezeu ca 
azi să mori de spada lui. 

În același moment în care Adrian îl rănea pe Bur- 
goigne, Alan traversă arena și-l atacă pe soldatul trădă- 
tor, a cărui lance îi pusese piedică lui Adrian. Sabia lui 
îi tăie adânc brațul, și-n timp ce ţipătul răsuna între zi- 
durile castelului Chastain, Alan strigă: 

- Voi ucide pe oricine altcineva care intervine. 

Se retrase apoi în locul său inițial, dar continuă să 
privească ameninţător cercul de soldaţi, ca să se asigure 
că nici un altul nu va mai lovi cu viclenie. 

Se luminase suficient cât să nu mai fie nevoie de tor- 
te, așa că soldaţii le stinseră. Rana lui Guy de la picior 
sângera, dar nu era foarte gravă, așa că se întoarse la 
luptă, începând din nou să-l atace pe Adrian, cu lovi- 
turi puternice. Pierderea pumnalului îi afectase serios 
posibilitatea de a se apăra, așa că Adrian fu obligat să se 
retragă, fără să mai poată ataca. 

Meriel își aminti brusc de pumnalul subţire pe 
care i-l dăduse Lady Cecily, pe care-l purta sub tunică. 
Nu era la fel de greu ca pumnalul distrus, dar lama lui 
era suficient de îngustă ca să penetreze zalele. Poate că 
avea să ajute la reechilibrarea şanselor. 

Scoase pumnalul şi desfăcu cârpa care învelea lama, 
apoi aşteptă un moment potrivit. Acesta veni când 
Adrian evită una dintre loviturile lui Burgoigne şi se de- 
plasă spre capătul aleii în pași ca de dans. Meriel strigă: 

- Adrian, ia ăsta! 

Aruncă pumnalul cu mânerul înainte, astfel încât 
să aterizeze pe pământ lângă mâna lui stângă. Íl ridică, 
plin de agilitate, apoi îşi privi soţia. Ochii li se întâlniră 
o fracțiune de secundă, iar Meriel tresări sub privirea 
sălbatică a lui Adrian, deși știa că violenţa lui nu era 
îndreptată spre ea. El strânse din buze, apoi se întoarse 
ca să-ntâlnească următorul atac al lui Guy. 

Privitorii icniră șocați, când văzură că Adrian lăsase 
garda jos ca să ridice pumnalul, cu partea dreaptă ne- 
protejată. Meriel își înfipse unghiile în palme, știind că 
nu și-o va putea ierta dacă soțul ei ar fi fost ucis pentru 

că ea-i distrăsese atenția. Într-adevăr, ar fi fost ca şi moar- 
tă într-o oră, pentru că nu credea că Guy îi va elibera pe 
ea și pe fratele ei. 

Profitând de ocazie, Guy lovi tare cu sabia, gata să-l 
taie până la coloana vertebrală, urlând triumfător. Dar 
urletul său se transformă imediat într-unul de furie, 
pentru că Adrian se dădu într-o parte. Guy începu să se 
clatine, cu braţul cu care ţinea sabia întins. Înţelese prea 
târziu că aparenta greșeală a adversarului său fusese un 
tertip deliberat, conceput să-l facă să se expună. 

Cu o viteză fulgerătoare, Adrian crestă cu vârful sa- 
biei, partea interioară a încheieturii mâinii cu care aces- 
ta ținea spada. Sângele țâșni din vena tăiată a acestuia, 
iar el zise gâfâind: 

- Asta a fost pentru fratele meu Hugh, și pentru soția 
şi fiul său care au fost uciși. 

Combatanţii se lansară într-o altă serie de atacuri și 
contraatacuri, dar de data asta balanţa se schimbă. Bra- 
ţul cu care mânuia sabia nu-i mai era la fel de puternic, 
aşa că, în acel moment, Guy era cel care se retrăgea din 
faţa vârtejului de oțel al loviturilor aplicate de bărbatul 
mai scund. 

O tăcere stranie, neliniștită, se aşternu asupra privi- 
torilor. Probabil Burgoigne era singurul om care nu-și 
dăduse încă seama că soarta-i era pecetluită. În acel mo- 
ment, Warfield deţinea controlul. Se juca cu adversa- 
rul său la fel ca o pisică care chinuia un șobolan - îl 
tachina, înjunghiindu-l în părţile corpului neacoperite 
de armură. 

I se scurgea seva din trup, iar Guy para din ce în ce 
mai greu loviturile. Când cobori sabia și scutul, încer- 
când să-și protejeze picioarele, Adrian atacă sus și-i spin- 
tecă partea stângă a feței - îi distruse un ochi și-i despică 
obrazul până la os. 

-Asta e pentru frații mei Amaury și Baldwin, odih- 
nească-se în pace. 

Cu excepția unui singur urlet animalic, răgușit de 
durere, Guy tăcea. Nu cerea îndurare, pentru că știa 
că n-o va primi. În schimb, continuă să lupte. Și chiar 

şi pe jumătate orb şi sângerând din trei răni, tot era 
cumplit. Din moment ce nu mai avea forță în braţul 
cu care mânuia sabia, încercă, în mod neașteptat, să se 
arunce spre vocea batjocoritoare a dușmanului său, cu 
braţele întinse, ca pentru o îmbrăţișare de fier. 

Atacul corp la corp îl luă prin surprindere pe Adrian, 
care făcu greșeala periculoasă de a încerca să-l combată 
cu sabia, în loc să se dea la o parte. Spada lui alune- 
că inofensiv pe armura de zale a lui Burgoigne, fără să 
oprească atacul bărbatului masiv. 

Înainte ca Adrian să apuce să se eschiveze și să scape, 
Guy se năpusti asupra lui, îl dobori la pământ și-l prinse 
sub greutatea lui zdrobitoare. Cei doi bărbați zăceau pe 
jos față-n față, cu ura atâtor ani comprimată în câțiva 
centimetri de distanță încordată. 

Legăturile metalice ale armurii sale îi intrau în carne 
lui Guy. Și chiar avea respirația fierbinte și ochii răi ai 
unui porc mistreț. Animat de o voinţă furioasă, își în- 
dreptă tăişul sabiei către gâtul lui Adrian. 

- Poate că o să ajung în iad, nenorocit pios, izbucni 
Burgoigne, dar tu o să ajungi acolo înaintea mea. 

-Nu fi atât de sigur, gâfâi Adrian. 

Fusese luat prin surprindere de căzătură şi o durere 
îngrozitoare îl înjunghia în partea stângă, dar nu ajun- 
sese atât de departe ca să moară de mâna lui Guy, ca un 
miel măcelărit. Concentrându-și toată puterea și stăru- 
ința care-i mai rămăseseră, începu să-și elibereze braţul 
stâng de sub armura celuilalt bărbat. 

Reuși tocmai când sabia lui Guy era la un fir de păr 
distanţă de gâtul său. Adrian ridică pumnalul lui Meriel 
şi i-l înfipse în spate. Lama îngustă alunecă printre zalele 
armurii și se împlântă adânc în carne și os. 

Adrian smulse pumnalul, lăsându-și adversarul într-o 
baltă de sânge, apoi vocea lui răgușită făcu să se cutre- 
mure curtea. 

-Asta e pentru toți oamenii din Warfield, care-au 
murit la porunca ta! 

Rănit mortal, Guy se înecă și scuipă sânge, scăpând 
sabia dintre degetele amorțite. Adrian împinse deoparte 

corpul bărbatului, apoi se ridică împleticindu-se. Guy 
zăcea întins pe spate. Ura din ochi nu i se diminuase 
nici când scuipa sângele care-i inundase plămânii. Bâj- 
bâi încet după mânerul sabiei, dar nu mai fu în stare 
s-o ridice. 

Meriel crezu că lupta se sfârșise, dar Adrian încă nu 
terminase. Chipul lui frumos de înger căzut era înflă- 
cărat de o furie nemiloasă, cum nu mai văzuse nicioda- 
tă. Sub privirea ei neîncrezătoare și plină de dezgust, se 
aplecă și-i smulse tunica de zale lui Guy, apoi se îndrep- 
tă și-i împlântă sabia în burtă. 

Guy scoase un urlet crud, sufocat de agonie, dar 
vocea aspră a lui Adrian fu cea care umplu curtea: 

- Asta e în numele tuturor celorlalți pe care i-ai ucis și 
i-ai mutilat de-a lungul vieții tale mizerabile. 

Dar nici așa nu-și sătură dorința de răzbunare. 
Adrian scoase sabia din burta lui Guy și apoi, cu o bru- 
talitate rece, intenționată, își castră adversarul. Incheie 
zicând încet, ca să nu-l poată auzi decât cei din imediata 
apropiere: 

- Pentru Meriel. Și pentru crimele tale, fie să arzi în 
iad pentru eternitate. 

Buzele lui Guy zvâcniră într-un ultim bolborosit plin 
de ură, pe pământul plin de sânge. Apoi gura și ochii 
i se închiseră pentru totdeauna. 

Plin de transpiraţie, cu sânge curgându-i de pe sabie 
şi cu urechile asurzite de bătăile inimii, Adrian se uită 
în jos la dușmanul său. Se făcuse dreptate, iar nebunia 
începuse să dispară, lăsându-l slăbit după luptă. Privi 
instinctiv către Meriel, căutându-i blândeţea iubitoare, 
ca să-i aline sufletul zdrobit. 

Găsi în schimb repulsie. Soţia lui se retrăsese în col- 
tul cel mai îndepărtat al aleii, cu o mână încleștată pe 
burtă, ca și cum s-ar fi luptat cu o durere fizică. Chipul 
ei alb nu era plin de dragoste, ci de groază, ca și când el 
ar fi fost progenitura dezgustătoare a celui mai groaznic 
abis din iad. 

Sufletul îi fu cuprins de o disperare profundă, dân- 
du-și seama că o pierduse pe Meriel în timp ce-l învingea 

pe Burgoigne. În acel moment începu să-și dorească să 
fi primit o lovitură mortală de la Guy - ar fi îmbrățișat 
moartea ca pe un prieten drag. 

li atrase apoi atenția mormăitul răgușit al soldaților. 
Se întoarse și descoperi că nu era timp pentru dispera- 
re - încă erau înconjurați de pericol şi, la urma urmei, 
nu era încă pregătit să moară. Cercetă precaut cercul de 
soldați din fața lui. 

Chiar dacă oamenii lui Guy erau luptători experi- 
mentați, chipurile lor vădeau șocul și repulsia față de 
felul în care fusese mutilat stăpânul lor. 

Adrian se îndepărtă încet de trupul neînsuflețit al lui 
Guy, studiind cu o privire arzătoare chipurile înghețate 
din jur. Era atât de epuizat fizic și psihic, încât îi tremu- 
ra vârful sabiei și fiecare respiraţie era însoțită de dure- 
re acută. Probabil își rupsese câteva coaste când căzuse 
Guy peste el, dar nu avea timp să observe durerea - nu 
dacă mai era vreo speranţă s-o salveze pe Meriel. 

- V-a ucis stăpânul, mârâi Sir Vincent. Furios că pier- 
duse un stăpân care-l favorizase, ridică sabia, spintecând 
aerul. Omorâţi-i' Omorâţi-i pe toți! 

Unii dintre soldați ezitară, dar alții își scoaseră arme- 
le şi înaintară, cu fețele exprimând ura feroce, ca o haită 
de lupi înfometați. 

Il durea sufletul că Meriel și fratele ei aveau să moa- 
ră pentru păcatele lui, aşa că Adrian își adună ultimele 
puteri, într-un efort disperat. El și Alan nu aveau cum 
să învingă o mulțime de oameni determinaţi, dar își 
puteau vinde scump pielea. Înverșunat de același gând, 
Alan veni lângă el, cu sabia scoasă. 

Vocea unei femei spintecă însă tăcerea tensionată, 
mortală: 

- Nu, la naiba! strigă Lady Cecily, coborând pe scă- 
rile zidului, cu vălul fluturând în urma ei. Alergă spre 
curte şi-şi croi drum cu coatele prin mulțimea de soldați. 
S-a terminat! Se întoarse către ostaşi. Guy a murit, 
şi-acum eu sunt stăpână la Chastain. Cei mai mulți din- 
tre voi ați fost oamenii tatălui meu - ştiţi prea bine că 
n-ar fi admis nici o trădare față de un om care-a învins 

în luptă cinstită. Își trase sufletul. Ba mai mult, nici 
măcar n-a fost o luptă dreaptă, pentru că Lord Guy in- 
tenționa să-l măcelărească pe Warfield. Dar în schimb, 
şi-a atras singur moartea. Guy i-a masacrat familia și i-a 
răpit soția. Warfield a avut tot dreptul să caute răzbu- 
narea, iar Dumnezeu i-a dat puterea și priceperea să 
câștige. Ochii ei cercetară cercul, prinzând întâi privi- 
rea unui om, apoi pe a altuia: Ranulf, Edric, Odo, slu- 
jiți-mă! Sunteţi oamenii tatăl meu și știți prea bine ce 
înseamnă onoarea. 

Femeia învinsă care fusese dispăruse fără urmă. Înal- 
tă și voinică, Cecily își prelua cu mândrie moștenirea, 
la fel de înflăcărată ca o străveche regină britanică 
a războiului. 

- Hugo, Jehane, Eduard, vârâţi săbiile în teacă! 

Oamenii pe care-i numi plecară capetele în tăcere, 
rușinați, și se supuseră ordinelor ei. O clipă mai târziu, 
făcură toți soldaţii făcură întocmai. Mulțimea periculoa- 
să se transformase într-o armată, sub comanda stăpânei 
lor. Cecily făcu un semn către unul dintre oameni. 

- Hugo, în calitate de căpitan al gărzilor, ai făcut o 
treabă bună în condiţii dificile. Aș vrea să mă slujeşti 
din aceeași poziție. Făcu un semn din cap spre un alt 
bărbat. Edric, mergi la poarta principală și spune-i lui 
Richard FitzHugh că fratele lui e teafăr, că Lord Guy 
e mort și că el și oamenii săi sunt bine-veniţi la Chas- 
tain dacă vin în pace. 

Expresia de pe chipul ei deveni rece, când se întoarse 
spre Sir Vincent de Laon. 

- Tu, Sir Vincent, să-i iei lucrurile şi să părăsești 
Chastain într-o oră. Să nu pomenești de plata restantă, 
pentru că știu că ai furat din conturile intendentului. 

Se întoarse apoi spre omul care-i pusese piedică lui 
Adrian. 

- Şi tu... Hubert, nu? Un om fără onoare nu este bi- 
neenit la Chastain. a-ţi armele și pleacă. 

Făcu un semn către doi dintre oamenii care-l slujiseră 
în trecut pe tatăl ei: 

- Însoţiţi-l pe Sir Vincent şi asiguraţi-vă că nu mai 
fură nimic din moştenirea Chastain. Dacă aveți îndo- 
ieli în legătură cu ceea ce susține că-i aparține, veniți la 
mine. Ridică apoi mâna. Restul puteți merge să mân- 
caţi. Jehane, înainte să te așezi la masă, trimite-l pe pă- 
rintele Anselm să se ocupe de mort. 

În câteva clipe grupul dispăru, lăsând acolo doar 
cinci oameni - patru în viață şi un mort. 

După ce plecară toți soldații, Cecily se duse către 
locul unde zăceau rămășițele lui Guy de Burgoigne. 
Se așternu o tăcere lungă, în care privi în jos. Scuipă 
apoi pe trupul soțului ei și se îndepărtă. 

Adrian se sprijinise de un zid de piatră. Era slăbit de 
la durere şi ușurat, dar în acel moment se ridică drept. 

- Lady Cecily, zise el nesigur, sper să putem fi prie- 
teni, pentru că nu mi-aș dori să te am ca dușman. 

Femeia zâmbi puţin, însă convingerea înfocată care 
o ajutase să iasă învingătoare din scena de mai devreme 
începuse să dispară, lăsând în urmă ei nesiguranță: 

-Sper să nu învinuiești Chastain pentru crimele so- 
tului meu. Mă vei ajuta să restabilesc ordinea printre 
vasalii mei și să repar nedreptățile comise de răposat? 

- Desigur. Sunt dator să ajut cu tot ce pot. Adrian se 
gândi o clipă, apoi continuă: Dacă dorești, îl pot ruga pe 
fratele meu Richard să rămână cu o parte din oamenii 
lui, până se liniștesc lucrurile. 

După o scurtă pauză de gândire, Cecily încuviință. 

- Foarte bine. Am auzit numai lucruri bune despre 
fratele dumitale. 

Înainte de a se spune mai multe, se auzi un ropot 
de copite, şi Richard apăru în fruntea a doisprezece 
oameni. Sări de pe cal și-l îmbrățișă pe conte cu atâta 
entuziasm, încât acesta aproape leșină de durere. 

Urmă o perioadă confuză de prezentări şi explica- 
ţii. Deşi Adrian își pierdea concentrarea ori de câte 
ori se mișca prea brusc şi avea dureri îngrozitoare la 
coaste, reuși să țină evidența evenimentelor. Primea cu 
bucurie durerea şi confuzia, de fapt orice l-ar fi oprit 

să se gândească la repulsia cutremurătoare pe care-o 
văzuse pe chipul lui Meriel. 

Așa cum atunci când luptase simţise ca o furnică- 
tură că era în spatele lui, în acel moment ştia că nu 
mai era, deși nu-i văzuse pe ea şi pe Alan plecând. Era 
mult prea laş să o caute. Dar în acea clipă nici mă- 
car laşitatea nu-l protejă, pentru că după câteva clipe, 
Meriel veni la el. Călărea iapa maro-roşcată, iar Alan o 
însoțea, pe calul său. 

Femeia își opri iapa, iar ochii ei albaștri precum ce- 
rul nopții erau singurii care dădeau culoare chipului 
ei aspru: 

- Milord, Benjamin, negustorul evreu, şi oamenii săi 
sunt închiși în castel. Guy îi ţinea prizonieri pentru răs- 
cumpărare. M-au ajutat în pădurea regală, când eram 
obosită şi m-am rătăcit. Te rog să ai grijă să fie eliberați. 

- E ca şi făcut. 

Adrian ar fi dat tot ce avea s-o ia de mână şi să n-o 
lase să plece, dar nu îndrăzni s-o atingă. Expresia de pe 
chipul ei era dovadă amară a modului în care îl detesta 
şi se temea de el. 

- Mulţumesc, Lord Adrian, zise ea formal. Ezită o cli- 
pă, ca și când s-ar fi gândit ce să mai spună, apoi se 
întoarse spre Lady Cecily: Milady, îţi mulțumesc din tot 
sufletul pentru tot ce-ai făcut pentru mine. Eşti o femeie 
curajoasă și cinstită și mă voi ruga ca viitorul să-ți aducă 
toată fericirea pe care o meriţi. 

Apoi trase de hăţuri şi se îndreptă spre poarta princi- 
pală. Alan făcu un gest din cap spre Adrian și zise: 

- Nu cunosc nici un războinic care te-ar putea egala. 

Spre surprinderea lui Adrian, Alan îi întinse palma. 
După o strângere de mână fermă, bărbatul își roti calul 
și plecă după sora lui. 

În timp ce Meriel se îndepărta, Adrian simțea că-i 
trăgea inima după ea, de parcă ar fi fost uniţi de o funie. 
Era ciudat cum inima îi putea fi scoasă din piept, şi to- 
tuşi el să supravieţuiască, ca o cochilie goală. 

Nedumerită, Lady Cecily privi când la Meriel, când 
la Adrian. Apoi își mută privirea, jenată de expresia 

pe care-o văzuse pe chipul lui. Richard nu fu la fel de 
diplomat. 

- Pentru numele lui Dumnezeu, Adrian, n-o lăsa 
să plece, zise el dur. Meriel e soția ta. În ultimele doi- 
sprezece ore ţi-ai riscat viața de zeci de ori ca s-o salvezi. 
Lasă-mă s-o aduc înapoi ca să vorbești cu ea. 

Adrian clătină din cap. Chipul lui exprima o dure- 
re atât de adâncă și de primitivă, încât Richard sufe- 
rea când se uita la el. Înainte să plece să preia sarcinile 
care-l așteptau, Adrian șopti atât de încet, încât abia i se 
auziră cuvintele: 

- Dacă ar fi cu adevărat a mea, s-ar întoarce de 
bunăvoie. 


capitolul 22 


Cea mai importantă dintre sarcinile lui Adrian era 
Benjamin Ll'Eveske. Se întâlniră câteva ore mai târziu 
într-o încăpere privată, pe care Lady Cecily o pusese la 
dispoziția contelui. 

Când intră bătrânul, Adrian se ridică: 

- Bună ziua, jupâne Benjamin. Sper că nici unul din- 
tre oamenii dumitale nu a fost grav rănit. 

- Nu, am fost foarte norocoși. Hainele lui Benjamin 
erau rupte și murdare, dar era surprinzător de calm pen- 
tru un om care abia fusese eliberat din captivitate. Lady 
Cecily a ordonat să ni se returneze toate bunurile, in- 
clusiv armele gărzilor noastre. Soţia mea supraveghează 
chiar acum încărcarea căruţelor. 

Tresărind, contele se așeză din nou şi-i făcu semn ne- 
gustorului să facă același lucru: 

- Te rog, serveşte-te cu vin. 

Benjamin își puse un pahar plin. 

- Aţi fost rănit în lupta cu Lord Guy? Am auzit că ați 
scăpat nevătămat. 

- Câteva coaste rupte... dar nu e prima dată când mi 
se întâmplă asta. Adrian ridică din umeri nepăsător. 

După ce ne terminăm discuția, voi găsi pe cineva să mi 
le repare. 

- Dacă doriți, îl pot trimite pe medicul meu. Benja- 
min se opri, apoi zâmbi. Îmi cer scuze, am uitat că un 
creștin își pune sufletul în pericol dacă cere ajutor me- 
dical de la un evreu. 

Contele zâmbi pieziş. 

- În clipa de față, aș primi și ajutorul diavolului în- 
suşi dacă ar şti să pună oasele la loc. Luă o înghiţitură 
de vin, apoi se lăsă pe spate în scaun, cu chipul cenușiu 
şi extenuat sub părul bălai. Eu și Lady Cecily ne-am con- 
sultat. În compensație pentru păcatele soțul ei, dorește 
să vă dea casa din Shrewsbury, pe care Sir Vincent se 
oferise să v-o închirieze. 

Benjamin ridică din sprâncenele stufoase. 

- E foarte generos din partea ei. O voi putea închiria 
pentru o sumă mare. 

- Dacă mai dorești - deşi aș înțelege dacă te-ai răzgân- 
dit -, te poți instala în Shrewsbury împreună cu familia 
dumitale. Și poți să transmiți și altor semeni că sunt 
bine-veniţi. Adrian continuă cu o oarecare reținere: Vei 
avea sprijinul și protecția mea. După ce vorbesc cu auto- 
rităţile, nu cred că vei avea probleme. 

Bătrânul negustor fu prea surprins ca să mai fie 
diplomat. 

- Nu vă mai temeţi că am putea pune în pericol sufle- 
tele bunilor creștini din Shropshire? întrebă el, ironic. 

Contele își feri privirea și răspunse: 

- Una dintre pildele lui isus vorbește despre un om 
care a căzut în mâna tâlharilor. Aceştia l-au dezbrăcat, 
l-au bătut și l-au lăsat, crezându-l mort. A venit un preot, 
dar a trecut pe cealaltă parte a drumului, prefăcându-se 
că nu-l vede. Un alt om sfânt, un levit, a făcut la fel. 
A venit apoi un samaritean - membru al unui neam 
disprețuit -, care i-a pansat rănile, l-a dus la un han și a 
avut grijă de el, și i-a lăsat apoi bani să plătească hangiul, 
până se va simţi mai bine. După o pauză lungă, Adrian 
zise: Ai ajutat-o pe Meriel. Se întoarse şi-l privi din nou 
pe Benjamin. Oamenii din Shrewsbury nu se vor simţi 

ameninţaţi de un om bun. A fost o prostie din partea 
mea să uit că cel mai mult contează ce este în inima 
unui om. 

- Nu există om născut dintr-o femeie care să nu 
facă o prostie din când în când. Comerciantul bătrân 
zâmbi chibzuit. Sunteţi un om admirabil, Lord Adrian. 
E nevoie de curaj și de smerenie ca să accepţi o greșeală 
şi să te răzgândești. Fusese poate o afirmaţie prea sin- 
ceră, din partea unui om dintr-un neam supus, către 
un om foarte puternic, așa că Benjamin trecu repede la 
următorul subiect: Mă voi sfătui cu soția mea, dar cred 
că și ea va fi de acord că ar fi o onoare și o plăcere să vă 
acceptăm invitația. 

- Sper că da. Contele ridică paharul în semn de salut. 
Mi-ar plăcea să avem cândva o discuţie teologică. Ar fi 
cu siguranţă excelentă pentru smerenia mea. 

Benjamin râse și ridică și el paharul, apoi bău cu sete. 
În astfel de momente, era mai ușor de crezut că, într-o 
zi, toți oamenii aveau să locuiască împreună, în pace. 


După ce medicul lui Benjamin îi repară coastele, 
Adrian se aşeză în pat și dormi buştean până a doua zi 
dimineaţă. În castel era o atmosferă festivă - moartea 
lui Lord Guy fusese primită de toată lumea cu ușurare. 

Lady Cecily și Richard aveau situaţia sub control, așa 
că nu mai era nici un motiv ca Adrian să mai rămână 
la Chastain. 

Cu toate acestea, descoperi că nu era încă pregă- 
tit să se întoarcă la Warfield, unde fiecare cameră era 
bântuită de imaginea lui Meriel. După ce-și recăpătase 
memoria și fugise de el, Adrian se agățase de speranța 
că poate va accepta căsătoria după ce va avea un timp de 
gândire. În acel moment, acea speranţă dispăruse însă, 
la fel ca și căsătoria. 

Adrian luă doi oameni și porni călare spre abația 
Fontevaile. O vizitase cu regularitate, de ani întregi, dar 
până în acea clipă nu râvnise niciodată mai mult pacea 
de la abație. Petrecu trei zile cufundat în tăcere și ru- 
găciune, iar la sfârșitul lor știa că supravieţuise crizei. 

Dovada consta în faptul că se putea ruga din nou, la fel 
de simplu și direct, ca atunci când era copil. În timpul 
unei meditații avu o scurtă viziune în care-i apăru 
din nou potirul de argint - simbolul sufletului său. 
Erau câteva semne pe metal, care nu aveau să se șteargă 
niciodată, dar suprafaţa strălucea din nou, luminoasă 
şi nepătată. 

Deşi urma să jelească întreaga sa viață pierderea lui 
Meriel, nu avea nici o îndoială că făcuse ceea ce trebuia. 

În seara de dinaintea întoarcerii la Warfield, merse la 
egumen, după vecernie, și-l rugă pe William să-l spove- 
dească. Adrian nu se mai mărturisise de când apăruse 
Meriel în viaţa lui - căci nu putea fi izbăvit de păcate pe 
care continua să le comită. Dar de vreme ce Meriel nu 
mai era, sosise timpul pocăinţei şi al iertării. 

Spovedania formală îl mai linişti, deși nici nu-i pu- 
tea șterge cea mai profundă durere. Apoi, pentru că 
William îi era prieten, preot şi egumen, Adrian începu 
să-i explice tot ce se întâmplase în ultimele luni: nu doar 
ce, dar și de ce. 

Când își încheie povestirea, contele se ridică în pi- 
cioare și începu să se plimbe prin încăpere. Fără să-l pri- 
vească pe bătrân, începu să vorbească despre ceva care-l 
preocupase foarte mult: 

- N-aș fi părăsit Fontevaile dacă n-ar fi avut loc masa- 
crul de la Warfield. Ştii că atunci am jurat să-mi recon- 
struiesc patrimoniul şi să-mi răzbun familia. 

Se opri în faţa crucifixului frumos sculptat care atâr- 
na pe perete. Mântuitorul îl privea cu un chip care ştia 
tot ce se putea şti despre durere. 

- Mi-am îndeplinit jurămintele. A venit timpul să mă 
întorc la Fontevaile și să jur credinţă lui Dumnezeu. 

În spatele lui se auzi foșnetul țesăturii de lână, când 
egumenul își schimbă surprins poziţia. 

- Vrei să-ți abandonezi patrimoniul? Există mai multe 
moduri de a-L sluji pe Dumnezeu, iar tu L-ai servit foar- 
te bine ca Lord de Warfield. 


Adrian se întoarse către William. 

- Îi voi da cu plăcere lui Richard castelul Warfield. 
Va fi un conducător mai bun decât mine. Şi poziţia lui 
va fi atât de puternică, încât nimeni nu v-a îndrăzni să-l 
provoace pe motiv că nu e fiu legitim. 

Egumenul îl cunoştea foarte bine pe Adrian - poate 
cel mai bine dintre toţi oamenii în viață. 

-Şi cum rămâne cu soţia ta? Ai mai vrea să te călugă- 
reşti dacă s-ar întoarce la tine Lady Meriel? 

Cuvintele lui William îi amintiră de imaginea lui 
Meriel din acea scurtă perioadă în care fuseseră cu ade- 
vărat căsătoriți. Adrian aproape că-i putea auzi râsul 
vesel, aproape îi putea simţi pielea de mătase sub degete- 
le lui. Corpul i se încordă ca reacţie la amintirea ei, apoi 
spuse cu asprime: 

- Dar nu s-a întors, așa că nu am nici O soţie. 

-Când erai novice, chiar am crezut că ai o vocaţie 
adevărată pentru viața monahală. Poate chiar aveai. Bă- 
trânul clătină ușor din cap. Dar nu mai ești acel băiat. 
Poţi să rămâi cât vrei la Fontevaile, dar nu-ţi voi permite 
să depui jurămintele. 

- De ce nu? ceru să ştie Adrian, simțind cum senzaţia 
fragilă de pace se risipea ca un vis frumos. Hirotonisirea 
păruse cea mai bună soluţie... singura. E pentru că pre- 
feri un protector bogat, decât un călugăr sărac? 

Gura stareţului William schiță un zâmbet. 

- Asta n-a fost o afirmaţie prea creştinească, Adrian. 

Contele se înroşi. 

- lartă-mă, te rog, părinte, știu că lucrurile nu stau 
așa. Dar mă simt obligat să intru în viaţa monahală, și 
dacă tu nu mă vei accepta la Fontevaile, voi găsi altă casă 
religioasă care mă va accepta. 

- Sunt sigur că nu ţi-ar fi greu să găsești un ordin care 
să te accepte încântat. Dar, Adrian, afecțiunea pe care 
ne-o purtăm unul altuia mă obligă să te rog să te gân- 
deşti mult și bine înainte să faci un astfel de pas. Egume- 
nul oftă. Mănăstirile sunt prea des folosite ca refugiu în 
faţa vitregiilor lumii. Asta nu e mereu un lucru rău, dar 
m-ar întrista să te văd călugărindu-te din motive greșite. 
Poţi spune cu adevărat că ai veni la Fontevaile cu inima 

plină de bucurie, pentru că aici ai avea cea mai frumoa- 
să viață? Sau poate pentru că vrei să părăsești o viaţă 
care-n acest moment ţi se pare intolerabil de dureroasă? 
William zâmbi. Eu cred că, dacă ai avea de ales între ați 
trăi viața cu Dumnezeu sau a fi fericit alături de soția 
ta, ai alege-o pe ea. Un om care simte asta n-ar trebui să 
devină călugăr. Nu e corect ca Dumnezeu să fie varianta 
a doua. 

După o tăcere lungă, Adrian zâmbi strâmb. 

- Nu m-am gândit așa, dar ai dreptate. Adevărul e că, 
şi când eram copil, am venit la Fontevaile ca să fug de 
mine și de potenţialul meu de-a face rău. Dumnezeu 
merită mai mult decât slujitori care vin la El din teamă, 
nu din credință. 

- Nu e vorba de credinţă, ci de fapte. Ai făcut mult 
bine în calitate de conte, și poți face şi mai mult, căci 
sunt foarte puţini lorzi credincioși şi drepţi ca tine. 
Bătrânul se ridică şi-i întinse mâna. În timp ce Adrian 
i-o sărută, William adăugă: Dacă va veni vreodată ziua! 
în care vei putea spune din toată inima că Dumnezeu 
e prima și singura ta alegere, te voi primi ca frate. Până 
atunci mă voi ruga să-ţi găseşti liniştea. 


Gradina de la Avonleigh fusese neglijată în absenţa 
ei, așa că Meriel lucrase la ea în fiecare zi, în cele două 
săptămâni de când se întorsese acasă. Cu toate acestea, 
în timp ce tăia florile uscate ale unui tufe de trandafiri, 
recunoscu cu tristețe că ea avea mai multă nevoie de 
flori decât aveau ele de ea. Într-adevăr, grădina era un 
loc tămăduitor. 

Meriel avusese parte de o primire plină de afecțiune 
la Avonleigh, care venise ca un balsam care-i alina su- 
fletul rănit şi îndurerat. Uneori simţea că nu plecase 
niciodată, dar din păcate acele clipe erau rare şi destul 
de îndepărtate una de alta. Avonleigh nu se schimbase 
deloc, însă Meriel da. 

Învăţase multe, în ultimele luni, despre frică şi curaj, 
despre pasiune și furie, și despre adâncimile întunecate 
şi misterioase ale sufletului uman. Îşi pierduse inocenţa 

în multe feluri şi își dăduse seama cât de adăpostită 
fusese viața ei de dinainte. 

Era bântuită de imagini zi şi noapte: Guy de Bur- 
goigne care zăcea măcelărit în propriul sânge, soțul ei 
stând deasupra lui, sălbatic și feroce ca o pasăre de pra- 
dă. Adrian de Warfield în postura temnicerului înfri- 
coșător şi nemilos. Şi mult mai rău de atât, imagini cu 
Adrian în postura iubitului ei blând. Oricât de mult ar 
fi încercat, Meriel nu putea împăca toate acele fațete 
diferite ale soțului ei. 

Se gândea că-i trecuse obsesia pentru ea, deoarece nu 
avusese nici o tentativă de a o opri când plecase de la 
Chastain. Doar o privise obosit - ca şi când ar fi fost un 
oaspete nedorit care pleca. În acel moment, Meriel fu- 
sese foarte recunoscătoare pentru dezinteresul lui, fiind 
disperată să scape de teroarea și măcelul de la Chastain. 
Se aflase, într-adevăr, în pragul isteriei, când îl implo- 
rase pe Alan s-o ia de-acolo imediat. Ar fi putut să-și 
piardă minţile dacă Adrian n-ar fi lăsat-o să plece. 

Dar după ce-și revenise din șoc, își dăduse însă sea- 
ma că făcuse o greșeală fugind. La bine și la rău, Lord 
Adrian era soțul ei, și nu putea ignora asta. Un alt lucru 
care nu putea fi ignorat era copilul care-i creştea în pân- 
tece. În curând era nevoită să-l înştiințeze pe conte că 
avea un moștenitor. Dar ce se va întâmpla după aceea? 
Nu avea idee. Nu ştia nici măcar ce și-ar fi dorit. 

Meriel se trezi din reverie, dându-și seama că rămă- 
sese prea mult timp privind o tufă de trandafiri fără să 
facă nimic. Alungând cu hotărâre senzaţia de greață, 
pe care o avea de când se trezise, se mută la următoarea 
tufă și începu să muncească. Aproape terminase de tă- 
iat, când Alan se îndreptă încruntat spre ea. 

- E vreo problemă? întrebă ea îngrijorată. 

- Nu e chiar o problemă, zise fratele ei încet. Tocmai 
a sosit un mesaj de la Warfield. Presupun că mi La tri- 
mis mie, de vreme ce eu sunt protectorul tău acum. 

Meriel lăsă jos foarfeca, cu foarte multă grijă. Avea 
sentimentul că, indiferent ce-ar fi zis mesajul, nu-i 
va conveni. 

- Ce zice Lord Adrian? 

- Pe scurt, zice că, de vreme ce te-ai căsătorit cu el 
fără consimțământ adevărat, căsătoria poate fi anulată. 
El va plăti toate petiţiile și costurile întregului demers. 
Presupun că asta include și mita, dacă va fi necesar, adă- 
ugă Alan cinic. De asemenea, oferă pentru întreţinerea 
ta, și ca zestre, dacă vei alege să te căsătorești din nou, 
mai multe conace care valorează în total cât tariful a 
şase cavaleri. Îţi va da înapoi toate bunurile personale, 
inclusiv haine, bijuterii, pe Chanson și - privi mai bine 
pergamentul - un vânturel, căruia spune că-i e dor de 
tine. Alan îi oferi scrisoarea, să poată citi și ea, adău- 
gând: Warfield e uimitor de generos. 

Lord Adrian se gândise chiar şi la Vânturel. Da, îi 
trecuse obsesia pentru ea. Meriel se holba la pergament, 
fără a citi. Fireşte că era generos - doar era una dintre 
trăsăturile definitorii ale unui nobil. 

Senzaţia de greață deveni de nesuportat. Meriel se 
legănă ameţită, se întoarse, căzu în genunchi și începu 
să verse sub o tufă de trandafiri. Chiar și corpul o trăda. 
Îl simţi pe Alan îngenunchind lângă ea. Și, după ce nu-i 
mai rămase nimic în stomac, el o ridică în brațe și-o 
așeză pe o bancă din apropiere, ștergându-i gura cu un 
colț al șorțului. 

-Vrei ceva de băut? o întrebă el. 

- Apă, te rog, zise ea cu o voce răgușită. 

Plecă și se întoarse în câteva minute cu un pahar 
de apă, pe care ea îl bău cu lăcomie. După ce goli pa- 
harul, Meriel se sprijini de fratele ei, cu mintea ca un 
gol cenușiu. 

-Cred că ar fi bine să vorbim, zise Alan, îmbrăţi- 
şând-o. Eşti însărcinată? 

- Da, ştiu sigur. 

- Warfield va trebui să afle. 

- Fireşte, aprobă ea cu o voce gravă. 

- Cred că n-o să mai vrea anularea căsătoriei în con- 
diţiile astea. Alan făcu o pauză scurtă, apoi o întrebă 
rapid: Dar tu? 

Aceea era problema. Meriel se aplecă în față, îngro- 
pându-și fața î în palme. 

- Pur și simplu nu știu, zise ea îndurerată. Nu ţi-am 
zis, dar, treptat, am început să-mi amintesc ce s-a-ntâm- 
plat în săptămânile de când am avut accidentul şi până 
mi-am recăpătat memoria. Şi-l iubeam pe Adrian atunci, 
Alan. Credeam că soarele răsare și apune odată cu el. 
Şi era atât de bun și de blând. 

-Îl mai iubeşti? 

- Nici asta nu ştiu. Îmi amintesc cum m-a închis și cât 
de feroce a luptat contra lui Burgoigne. Se cutremură. 
Naa fost luptă cinstită, ci măcel, și sângele lui Burgoigne 
mă desparte de amintirile fericite. Cum aș putea trăi cu 
un om capabil de o asemenea cruzime? 

- Da, cred că a fost destul de crud, zise Alan încet, 
deși fiind şi eu cavaler, pot să înțeleg de ce. Când luptă 
pentru viaţa lui, omul ajunge să fie cuprins de sălbă- 
ticie. În starea aceea, oamenii sunt capabili de mari 
vitejii, sau de mari răutăţi. Ridică din umeri. Poate că 
Warfield l-ar fi putut ucide mai repede pe Burgoigne, 
dar provocarea a fost mare. Dacă cineva mi-ar fi ucis fa- 
milia și apoi mi-ar fi răpit soția, comportamentul meu 
n-ar fi fost mai prejos, ci poate chiar mult mai groaznic. 

- Îl admiri, nu-i așa? 

Meriel își ridică fața din palme, dar continua să 
privească spre genunchi, undeși frământa mâinile. 
Pe mâna stângă purta verigheta de aur. Încercase s-o 
scoată de zeci de ori, dar ceva o oprise mereu. 

- Da, recunoscu el, pentru că atunci când doi oameni 
înfruntă pericolul împreună, se formează o legătură în- 
tre ei. Şi mai mult de-atât, îmi place de el. E un om de 
onoare. A dat dovadă de foarte mult autocontrol când 
eu am încercat să-l provoc. Şi s-ar putea să fie cel mai cu- 
rajos om pe care l-am cunoscut vreodată. Vocea lui Alan 
se îndulci: În plus, Warfield te iubeşte cum n-am văzut 
niciodată un bărbat iubind o femeie. Deși comporta- 
mentul său inițial a fost de neconceput, apoi a făcut tot 
posibilul ca să-și ispășească păcatele. Dacă și tu ţii vreun 
pic la el, nu cred că ar putea exista un soț mai bun. 

- Nu mă iubește, zise Meriel, întrebându-se dacă exis- 
ta vreun adevăr în cuvintele ei, sau dacă ar fi vrut să 
existe. Când ne-am cunoscut, a jurat că nu-mi va da ni- 
ciodată drumul, dar mi-a dat. Am fost doar o nebunie 
temporară pentru el. Acum i-a trecut și vrea să scape de 
mine. Căsătoria s-a terminat. 

-Se termină, dacă asta vrei, încuviință fratele ei. 

Meriel se aplecă, rupse o margaretă care crescuse sub 
bancă și începu, absentă, să-i rupă petalele, una câte 
una. „Îl iubesc. Nu-l iubesc.“ 

- Cred, zise ea la fel de albă la față ca petalele care 
pluteau încet spre iarbă, că ar trebui să mă duc la War- 
field să vorbesc cu Lord Adrian. 

„Mă iubeşte. Nu mă iubește.“ Strânse în palmă floa- 
rea lipsită de petale. 

- Sunt de acord, zise Alan. Când vrei să te duci? 

După ce luă decizia, Meriel știu imediat că era cea 
corectă. Doar revăzându-l pe Adrian se va putea elibera 
de acea confuzie chinuitoare. 

- Acum? zise ea plină de speranţă, apoi își privi frate- 
le. În dimineața asta? 

- Foarte bine, voi cere caii. 

Alan se ridică și merse spre grajduri, cu inima mai 
ușoară. Poate că Meriel nu știa foarte bine ce voia, dar 
el știa mai bine de-atât. 


În timpul călătoriei, Meriel trecuse prin mai multe 
stări, de la groază la anticipare, dar fu foarte dezamăgită 
să ajungă la Warfield și să afle că Lord Adrian plecase să 
călărească singur. Nimeni nu știa când se va întoarce, 
dar probabil foarte târziu. 

La auzirea veștii, Meriel începu să-și muște buza de 
jos. Ideea că va trebui să mai aștepte ore întregi îi pă- 
rea insuportabilă. Oboseala de dimineaţă îi trecuse și 
în acel moment era plină de energie, în ciuda drumului 
lung pe care-l parcursese. Dar cum putea să-l găsească 
pe Adrian, când pământurile de la Warfield erau atât 
de întinse? 

Îi veni o idee absurdă. Cu Alan în spatele ei, merse 
către grajduri și păşi repede înăuntru. 

- Lady Meriel! exclamă șoimarul surprins când îl sa- 
lută. Ce bine că v-aţi întors, milady, lui Chanson i-a fost 
dor de dumneavoastră, și contelui la fel. Unii oameni 
au spus că l-aţi părăsit și că Domnia Sa vrea să se călu- 
gărească, dar eu n-am crezut asta nici o clipă. „Doamna 
mea s-a dus în vizită la fratele ei“, le-am zis. 

Călugăr! Meriel îl privea şocată pe șoimar, știind că 
Adrian ar fi fost capabil să facă un lucru ca acela. Oare 
de aceea voia să anuleze căsătoria? Mascându-şi reacţia, 
își puse o mănușă de piele. 

- Vreau să ies cu Chanson acum, am cam neglijat-o. 

Era o plăcere să aibă din nou șoimul pe încheietură, 
așa că ea şi Chanson petrecură câteva minute prostin- 
du-se și jucându-se. După ce ajunseră iar afară, Alan 
o întrebă: 

- Vrei să-mi spui ce-ai de gând, surioară? 

Ea zâmbi lare. 

- Poate Chanson îl găseşte pe Adrian pentru mine. 

- Pentru numele lui Dumnezeu, Meriel, obiectă fratele 
ei, zâmbind strâmb, doar nu e iepure sau potârniche. 

- Pot măcar să încerc. O să înnebunesc dacă trebuie 
să aştept ore întregi. Meriel încăleca un alt cal, lăsând-o 
pe Rosalia să se odihnească după drumul lung. Nu tre- 
buie să vii cu mine dacă eşti obosit! 

Alan oftă, ursuz, și se urcă înapoi pe cal. 

-Tot nu te-ai învățat minte să nu călărești singură? 
Amintește-ţi ce s-a-ntâmplat în ultimele două dăți. 

Meriel decise că remarca lui nu merita un răspuns. 
Plecară la trap şi călăriră până ajunseră în mijlocul lun- 
cii întinse. Meriel scoase apoi gluga șoimului și mângâie 
pasărea pe gât. 

- Găsește-l pentru mine, Chanson. 

n timp ce vorbea, se concentra pe o imagine men- 
tală a lui Adrian așa cum prefera ea să se gândească la 
el: chipul său frumos sculptat, căldura care-i apărea în 
ochi când o privea, felul în care lumina se juca în părul 
lui aurit. Pentru o clipă, imaginea deveni atât de vie, 

încât aproape uită de ce o crease. Îşi reveni însă şi-i 
dădu drumul lui Chanson. Bătând puternic din aripi, 
şoimul porni săgeată către cer. Cu gândul la Adrian, 
Meriel lăsă capul pe spate și o privi pe Chanson cum 
se înălța. „Găsește-l.“ 

Curând, pasărea deveni doar un punct pe cer. Meriel 
își spuse că era o idee prostească, fără şanse de reușită. 
Chiar și dacă Chanson ar fi înţeles-o, nu-l putea vedea 
pe Adrian decât dacă era în câmp deschis. Totuși, măcar 
făcea ceva: pasărea exersa și o distrăgea de la agitația 
ei. Chiar și așa, Meriel se ruga pentru o mică minune. 
Când șoimul începu să zboare spre sud, îl urmă. 

După ce parcurseră câţiva kilometri, Chanson se 
opri, apoi săgetă văzduhul spre vârful unui deal, după 
care zbură iar în sus, așteptând. Când ajunseră la baza 
dealului, Meriel se uită în jur şi recunoscu imediat zona. 
Desigur, poate că soarta îi lega de acel loc. Mulțumi că 
se întâmplase minunea. 

După ce Chanson se întoarse, mâncă și fu lăudată 
pentru inteligenţa ei. Apoi Meriel îi puse la loc gluga și 
i-o dădu fratelui ei. 

- În vârful dealului e un cerc străvechi de piatră, iar 
Adrian e acolo. Poţi să te întorci la Warfield. Ne vedem 
mai târziu. 

- Meriel, zise Alan ca un avertisment, n-o să te înveţi 
minte niciodată? 

- N-o să mă întorc singură, promise ea. Gata cu fuga. 
Chiar şi dacă vrea să-mi sucească gâtul ca unei potâr- 
nichi, Adrian va insista ca un cavaler s-o facă undeva 
unde aș fi în siguranţă. 

- ÎL iubeşti, nu-i aşa? 

Se gândi o clipă la natura complexă a soțului ei și se 
înfioră - părți luminoase întrețesute cu părți întunecate. 

- Poate că iubesc o parte a lui, Alan. Și nu știu dacă 
e suficient. 

- O să vin călare în spatele tău. Când şi dacă îl vezi pe 
Warfield, fă-mi un semn și plec, dar nu înainte. 

Meriel încuviință, apoi porni pe cărare. Ultima dată 
când străbătuse poteca aceea, fugea cu calul lui Adrian 

printr-o furtună violentă, îngrozită de gândul că se trezi- 
se în braţele dușmanului ei. Însă, în acea clipă, soarele-i 
încălzea umerii și se ducea de bunăvoie la omul care-i 
fusese și dușman, și iubit. 

Se gândi ironic că, în ultimele luni, emoţiile ei atin- 
seseră înălțimi epuizante, dar şi coborâșuri, suferind 
din cauza capriciilor altora. Venise timpul să recapete 
controlul asupra propriei vieţi - ba chiar trebuia s-o fi 
făcut de mult. Cu siguranță, odată ce-l va vedea pe 
Adrian îi vor dispărea îndoielile și confuzia și va şti ce 
trebuia să facă. 

Zgomotul copitelor era înăbușit de un strat gros de 
frunze, aşa că Adrian n-o auzi apropiindu-se. Stătea pe 
un bolovan de mărimea unui scaun, în partea opusă 
a cercului de piatră. Privea în gol, şi degetele lui împle- 
teau, absent, fire de iarbă. 

Meriel se întoarse și-i făcu semn lui Alan. Acesta în- 
cuviință și se întoarse pe cărare. 

În acel moment soarta se afla doar în mâinile ei. Rä- 
mase o clipă și-și studie soţul, fără ca el s-o observe. Era 
greu de crezut că acel om liniștit era acelaşi pe care-l 
văzuse ultima dată omorându-și fără milă duşmanul. 
Părea că redevenise omul pustnic, care ar fi putut fi un 
cărturar sau un călugăr. Sub părul strălucitor, expre- 
sia de pe chipul său părea distantă şi nepământeană. 
Și totuși, hainele lui negre îi dezvăluiau trupul antrenat. 
Dacă ar fi fost călugăr, cu siguranţă ar fi aparţinut unui 
ordin războinic. 

Înghiţi în sec și făcu semn calului să înainteze în lu- 
miniş. Era timpul să-și hotărască soarta. 


Pentru Adrian, cercul de piatră devenise un simbol 
a tot ce se întâmplase între el şi femeia care-i fusese 
soție - constrângere și compasiune, pasiune şi înstrăina- 
re - și venise acolo ca să încerce să se împace cu trecutul. 
Totul din jur îi amintea de Meriel - pietrele aspre care o 
fascinaseră, copacul sub care făcuseră dragoste, chiar și 
şoimul care coborâse din cer. 

Apoi auzi sunetul copitelor. Întoarse capul și inima-i 
tresări, știind că nu-și va găsi liniștea în acea zi. Meriel 
venea spre el pe cal, subțire, frumoasă și blândă. Ima- 
ginea ei îl înspăimânta pe Adrian mai tare decât orice 
sabie pe care-o văzuse vreodată. 

Doar Dumnezeu știa ce se zărise pe chipul său în ace- 
le momente nepăzite. De ce trebuise să vină Meriel la 
el, când însemna că va fi nevoit s-o privească din nou 
plecând? Era prea mult pentru orice om. Dar o lăsase 
să plece o dată, și undeva trebuia să găsească puterea s-o 
lase din nou. Încercând să-și controleze sentimentele, se 
ridică în picioare și se îndreptă spre ea. 

- Buna ziua, Meriel. 

- Bună ziua, răspunse ea. 

Ce cuvinte goale și lipsite de sens. Ochii ei albas- 
tru-închis îi întâlniră pe ai lui - şi-n profunzimile lor, 
Adrian nu văzu nimic. Nici bucurie, nici teamă, nici 
durere. Nimic. 

Simţindu-se neputincios, Adrian se întreba ce va 
urma. Dacă ar fi fost străini, le-ar fi fost simplu să vor- 
bească despre lucruri cotidiene, dar îi legau atât de mul- 
te lucruri, încât era posibil să nu poată vorbi deloc. 

Meriel cobori iute de pe cal. Era clar că nu voia ca 
soțul ei s-o atingă. Era înțeleaptă. Dar era o înțelepciune 
dureroasă - încă o durere pe care el trebuia s-o ascundă. 
Își priponi calul sub copacul unde era și al lui, apoi se 
întoarse către el. 

- Mesajul tău a ajuns azi-dimineață la Avonleigh. Mi 
s-a părut un moment potrivit să discutăm față în față. 

-Nu te-a mulțumit propunerea mea? Deși ar fi dat 
tot ce avea s-o poată îmbrățișa, se forță să se oprească la 
doi metri distanță. Nu pot renunţa la nimic din ce-am 
moștenit de la tatăl meu, dar îți mai pot da din pămân- 
turile pe care le-am dobândit eu însumi. 

-Nu este nevoie, milord. Oferta ta a fost mai mult 
decât generoasă. 

Privirea neliniștită a lui Meriel se mută de la el la ve- 
righeta ei de aur. Era ciudat că încă-i purta inelul, poate 
venise să i-l înapoieze. 

- Chiar crezi că este posibil să anulăm căsătoria? în- 
trebă ea. 

Adrian încuviință. 

- Biserica susține că nu se poate înfăptui o căsătorie 
fără consimțământul absolut al ambelor părți. Prin ur- 
mare, nu ești legată de nici un jurământ, din moment 
ce te-ai căsătorit într-un moment în care nu-ți puteai da 
cu adevărat acordul. S-ar putea ca anularea să dureze 
ceva timp, poate un an sau doi dacă e nevoie de permi- 
siune de la Roma, deși nu cred. După o pauză lungă, 
adăugă, cu o voce lipsită de inflexiuni: După aceea vei fi 
liberă să te măriţi din nou. Sau pentru prima dată, după 
cum va considera Biserica. 

N-ar fi fost mai puţin expresiv nici dacă ar fi fost un 
zid de piatră. Era greu de crezut că acela era omul din 
cauza căruia Meriel trăise acea dramă îngrozitoare. Oare 
chiar nu-i păsa de ce se întâmpla cu căsătoria lor? Sau îi 
păsa prea mult? 

- Și tu vei fi liber să te căsătoreşti cu altcineva, zise ea 
nesigură. 

Soțul ei clătină din cap. 

- Tu n-ai consimţit cu adevărat când ne-am căsătorit, 
dar eu da. Am depus jurămintele în deplină cunoștin- 
tă de cauză și voi fi mereu legat de ele în inima mea. 
Nu mă voi căsători niciodată cu altcineva. 

Sinceritatea lui calmă şi imperturbabilă era devasta- 
toare. Meriel înghiți în sec, întrebându-se ce se ascun- 
dea în spatele cuvintelor sale. 

- Vrei să te călugărești? 

- M-am gândi la asta, recunoscu el, dar egumenul 
William m-a convins că n-am o vocație adevărată. Așa 
că... o să continui să trăiesc. 

Undeva sub acel calm de suprafață se ascundea focul 
interior al adevăratului om, iar Meriel trebuia să ajungă 
la el dacă voia să-și înţeleagă cu adevărat soţul. Încer- 
când să stabilească un fel de legătură cu el, păși înainte 
şi-i atinse ușor brațul. 

Cu rapiditatea unui șoim, Adrian smuci brațul și se 
îndepărtă grăbit. 

- Nu e înțelept să faci asta, ma petite, zise el. Dispera- 
rea din ochi dezmințea calmul vocii sale. Fac tot posibi- 
lul să mă controlez, dar nu pot să garantez pentru ce se 
întâmplă dacă mă atingi. 

În acel moment Adrian era însuflețit de focul din 
el pe carel căutase, iar Meriel înțelese că încă ținea la 
ea... poate prea mult. Se întrebă cu spaimă dacă avea 
curajul să-l cunoască cu adevărat, și puterea de a-i în- 
dura iubirea intensă și dornică. Pentru că nu putea găsi 
un răspuns la acea întrebare, Meriel deschise alt su- 
biect - unul care avea să-l bucure pe soţul ei, ştergându-i 
durerea din ochi. 

- Sunt însărcinată. 

Adrian încremeni, apoi, spre șocul ei, o întrebă: 

-E al meu? 

Meriel îl privi îngrozită. 

- Ce fel de femeie mă crezi? exclamă ea. Al cui să fie 
copilul, dacă nu al soțului meu? 

- Îmi pare rău, n-am vrut să sune așa. Făcu o mișcare 
spasmodică spre ea, apoi se opri. Doar că... atunci când 
am vorbit prima dată cu Burgoigne despre răscumpăra- 
rea ta, s-a lăudat că ai fost o amantă foarte pasională. 

Văzând repulsia de pe chipul ei, Adrian ridică o 
mână. Liniştea lui era de domeniul trecutului, căci 
acum expresia de pe chipul său era suferință. 

- Ştiu că nu te-ai fi culcat cu el de bunăvoie, dar un 
copil se poate naşte și din viol, nu doar din iubire. 

- N-a apucat să mă violeze. Fusese o zi lungă și obosi- 
toare și Meriel simţi dintr-odată că nu prea o mai țineau 
picioarele. Se așeză pe piatră și zise, cu vocea tremurân- 
dă: S-a gândit că te-ar putea răni violându-mă, dar Lady 
Cecily l-a oprit înainte să apuce să-și realizeze scopul. 

- Slavă Domnului! Adrian închise ochii, ca şi când 
n-ar fi vrut să arate cât de ușurat fusese la auzirea vor- 
belor ei. După un moment, îi deschise din nou. Asta 
este o altă datorie pe care o am față de Lady Chastain. 
Mă bucur foarte mult. Ai trecut deja prin prea multe 
din cauza mea. 

Meriel își dădu seama că spunea multe despre Adrian 
faptul că n-o rănise niciodată fizic, nici măcar când se 
aflase pe culmile obsesiei. Burgoigne îi arătase ce însem- 
na frica adevărată. 

-Nu te învinovăți pentru tot, milord, zise ea. Conse- 
cinţele violenţei revin omului care-a înfăptuit-o. 

- Adevărat. Dar n-ai fi ajuns la Chastain dacă n-aş fi 
fost eu, oftă el. A fost o prostie din partea mea să pun 
o asemenea întrebare. Chiar și dacă Burgoigne... te-ar 
fi lăsat gravidă, n-ai fi avut cum să știi după doar două 
săptămâni. O să recunosc copilul ca moștenitorul meu, 
astfel ca anularea căsătoriei să nu aibă nici un efect asu- 
pra drepturilor lui. Mă vei lăsa să-l cresc, când va fi su- 
ficient de mare? 

- Desigur, răspunse ea, cu un nod în gât. Contele era 
atât de smerit, încât îi părea un străin - nu mai era nici 
lordul dominator, nici iubitul tandru. Adrian își mută 
privirea de la Meriel, spre cea mai înaltă piatră. Zise cu o 
voce aspră: Când erai pe moarte, am jurat să mă supun 
voinţei tale întru totul. Spune-mi ce vrei de la mine, 
Meriel, ca să ne încheiem socotelile. 

Privindu-i profilul, Meriel zise încet: 

-Vreau să te cunosc cu adevărat, Adrian. Cât am fost 
la Chastain, am început să-mi amintesc ce s-a-ntâm- 
plat de când am avut accidentul și până mi-am recăpă- 
tat memoria. 

Întreg trupul lui se încordă, dar tot n-o privi. 

-Ce ţi-ai amintit? 

Se îmbujoră, năpădită de amintiri pasionale, de modul 
în care îi strigase numele cu dragoste și dorință... 

- Mi-am amintit cum mi-am revenit după accident. 
Că mi-ai făcut curte și ne-am căsătorit. Cred că aproa- 
pe tot. Dar, deși îmi amintesc totul foarte clar, e ca și 
când nu aș fi trăit eu, ci altcineva. Meriel făcu o pauză, 
încercând să explice la ce se referise. E ca și când femeia 
cu care te-ai căsătorit e separată de mine de un pere- 
te transparent de sticlă, asemenea ferestrei din camera 
ta. Ştiu că te-am iubit atunci, dar sentimentele nu sunt 
încă reale pentru mine. Așa cum eu am fost altă femeie, 

şi tu ai fost alt bărbat. Nu cel care m-a închis în castel, 
şi nici cel care m-a înspăimântat omorându-l pe Guy de 
Burgoigne. Erai atât de bun, atât de blând. Se opri. Nici 
n-am visat vreodată că ar putea exista o asemenea iubire 
şi tandreţe. 

Dintr-odată, prea supărată ca să mai stea jos, Me- 
riel se ridică și merse până ajunse la una dintre pietre. 
Se opri, sprijinindu-și fruntea de suprafața cenușie și as- 
pră și inspiră adânc. Acele pietre aveau să rămână acolo, 
ca o mărturie mută a nevoii omenirii de a se întoarce la 
credință, mult după ce ea şi Adrian vor fi murit şi vor fi 
fost uitaţi. Se întoarse apoi spre soţul ei, mai liniștită. 

- Cine ești, Adrian? Un criminal? Un diavol trimis 
din iad să mă chinuiască? Sau un înger al binelui care 
m-a iubit şi pe care l-am iubit şi eu? 

- Nusuntnici una, nici alta, ma petite, zise el, privind-o 
în sfârșit, mohorât. Sunt doar un simplu om. Deși din 
cele două, cred că am mai mult din diavol decât din 
înger. Făcu o grimasă plină de amărăciune batjocoritoare 
față de sine: Nu m-am simţit niciodată liber și probabil e 
vina mea. Toată viața m-am simțit condus, obligat să-mi 
stăpânesc natura josnică, să-mi achit responsabilitățile 
față de Warfield și să-mi îndeplinesc jurămintele pe care 
le-am făcut când eram copil. Apoi te-am cunoscut pe 
tine. Se îndepărtă de ea cu grația periculoasă a unui ani- 
mal de pradă. Te-am iubit din prima clipă în care te-am 
văzut, Meriel. Nu doar pentru că te consider frumoasă, 
ci pentru că tu comunicai cu o nevoie adâncă şi dure- 
roasă din sufletul meu. Cred că pentru că-ți aparţineai 
în întregime ţie. Şi erai la fel de liberă ca şoimul tău. 
Adrian își mută privirea de la ea, cu corpul încordat. 
Egumenul William spunea că, cel mai adesea, ajun- 
gem să ucidem ce iubim cel mai mult, și avea dreptate. 
Am încercat să te întemniţez, ca un om nebun, să te 
aduc la mine, să distrug ceea ce iubeam cel mai mult 
la tine. Nu mi-am dat seama cât de aproape eram să-ţi 
ucid spiritul până n-am fost aproape să-ţi ucid corpul. 
Se întoarse către ea, într-un final, cu o expresie la fel de 
sumbră ca moartea. Dar ai câștigat, ma petite. Dorinţa 

ta de libertate a fost mai puternică decât puterea mea 
de te-a de înfrânge. Așa că pacea să fie cu tine, iubita 
mea. Nu mă voi folosi de lege să te ţin împotriva voin- 
ţei tale. 

Meriel își privea soţul, iar sinceritatea lui chinuită 
îi aduse lacrimi în ochi. Îşi aminti un vers din Biblie. 
Nu din Cântarea Cântărilor, ci din Evanghelia lui Luca, 
tămăduitorul: „Păcatele sale multe sunt iertate, pentru 
că a iubit mult“. 

Doar Dumnezeu putea cunoaște toate dimensiunile 
sufletului unui om, dar Meriel simţi în cele din urmă că 
înțelesese care era esenţa lui Adrian. Păcătuise împotri- 
va ei, iubind-o, întemniţând o femeie al cărei suflet nu 
putea supraviețui fără libertate. 

Şi în acel moment, pentru că o iubea, îi dăduse liber- 
tatea să aleagă singură. Ca și când ar fi fost un șoim pe 
care-l elibera, tăiase legăturile, obiceiurile și obligaţiile. 
În acel moment nu mai era nimic care s-o lege de el. 
Nimic altceva decât dragostea - cea mai puternică legă- 
tură dintre toate. 

Își primise în sfârșit răspunsul, și era unul foarte sim- 
plu. Deși soțul ei avea calități de temut, nu mai avea 
nici un motiv să se teamă de el. Da, o rănise în trecut, 
dar învățase o lecţie amară și știa că n-o va mai răni 
niciodată. Când accidentul îi ștersese orice urmă de 
furie și încăpățânare, când îl văzuse cu alți ochi pe 
Adrian și descoperise bunătatea din el, se îndrăgostise. 
Cunoscuseră împreună pasiunea, încrederea și bucuria, 
iar în acel moment, când avea în sfârșit de ales, își dădu 
seama că avea de fapt o singură alegere. 

Deși jurase să nu i se supună niciodată, descoperi că 
unele jurăminte n-ar fi trebuit făcute. Sau, dacă fuseseră 
făcute, trebuiau încălcate. 

Tremurând ușor, Meriel se duse către soţul ei, oprin- 
du-se la distanță de un braţ de el. Îl simţi încordândusse, 
expresia de pe chipul său exprimând dorul şi disperarea. 

- Când am venit aici, nu ştiam ce vreau de la tine, 
Adrian, dar acum știu. Meriel îl privea în ochi, gândin- 
du-se cum ar fi fost mai bine să-i spună ce era în inima 

ei. Îşi aminti din nou de Cântarea Cântărilor, şi-i zise 
încet: „Noaptea-n pat l-am căutat pe dragul sufletului 
meu, l-am căutat, dar, iată, nu l-am mai aflat“. 

Chipul lui Adrian se însufleți de speranţă insuporta- 
bilă, dar nu o atinse. În loc, de asta, răspunse: 

- „Scoală-te, iubito, şi vino, frumoaso...“ 

- „Căci iată, iarna a trecut și ploaia s-a dus.“ 

Meriel încheie, apoi îi cuprinse chipul în palme şi-i 
trase capul în jos ca să-l sărute. Chiar şi în acel moment 
mai simţea un fior de teamă - dar acesta dispăru când 
buzele ei le atinseră pe-ale lui. 

Zidul de îndoieli, care o separase de femeia care fu- 
sese soția lui Adrian, se sfărâmă apoi ca sticla spartă și 
simţi forţa deplină a iubirii în fiecare fărâmă a fiinţei ei. 

- Dumnezeu mi-e martor că te iubesc, Adrian, șopti 
ea, plângând şi râzând în același timp. Nu ştiu cum am 
putut uita, chiar și pentru o clipă. Probabil am știut, 
în adâncul sufletului, că dacă recunosc cât de mult te 
iubesc nu-mi voi mai aparţine niciodată în totalitate. 

Adrian o îmbrățişă cu forţa cu care un muribund 
caută mântuirea. 

- Tot ce contează e că acum îţi amintești. 

Intensitatea dorului și a emoţiilor lui aprinse şi do- 
rinţa ei. Cuvintele nu erau suficiente - doar pasiunea 
avea puterea să exprime o asemenea nevoie și bucurie. 
Se căsătoriseră şi se despărţiseră, iar în acel moment 
aveau să-şi reînnoiască jurămintele, pentru totdeauna. 

Amintirile lui Meriel despre modul în care făcuseră 
dragoste păruseră nişte vise, dar în acel moment o do- 
rinţă dureros de reală pusese stăpânire pe ea. Răspun- 
se apăsării gurii lui Adrian şi mâinilor lui avide, simţi 
furnicături în tot corpul şi se îmbătă de gust, atingere 
şi sunet. Se simţea frumoasă pentru că se vedea prin 
ochii lui. 

Aveau nevoie ca de aer unul de celălalt. Meriel nici 
nu-și mai aminti după aceea detaliile banale, precum 
dezbrăcatul sau așezarea unei mantii pe jos, peste pă- 
mântul acoperit de iarbă. Pasiunea deveni singura rea- 
litate, și dorinţa ei era la fel de febrilă ca a lui Adrian. 

Îşi dorea - avea nevoie - să se unească cu el, pentru că 
sufletele și inimile lor se uniseră deja. 

Şi în apogeul nebuniei lor divine, sufletele lor se înăl- 
țară împreună, și liber, către porțile raiului. 


Apoi rămaseră îmbrățișați pe mantie, fericiți. Adrian 
mângâia trupul încălzit de soare al lui Meriel. 

- Am crezut că te-am pierdut pentru totdeauna, ma 
petite, zise el încet. N-am crezut c-o să mai fiu vreodată 
fericit pe lumea asta. 

Genele ei se ridicară, dezvăluind întreaga forţă a ochi- 
lor ei albaştri. 

- Misterioase sunt căile Domnului, zise ea, afişând 
un zâmbet care îi mângâie sufletul. Când nu ştiam dacă 
să mă călugăresc sau nu, m-am rugat pentru îndrumare 
şi am avut o viziune. Am văzut că aveam în faţa mea 
două drumuri. Unul ducea spre viața religioasă și era 
drept, clar și îngust, iar celălalt era întunecat, misterios 
şi destul de înfricoșător. Cu toate astea, nu aveam de 
ales, pentru că drumul vieţii religioase era îngrădit de un 
înger cu o sabie de foc. Avea părul aurit și era cea mai 
frumoasă și mai primejdioasă ființă pe care-am văzut-o 
vreodată. Zâmbi și-și alunecă degetele prin părul lui 
Adrian. De fapt, era chiar imaginea ta, iubirea mea. 
Cred că ne-a fost scris să fim împreună. Dar mi-am dat 
seama de asta abia când mi-ai dat libertatea de a alege. 

Adrian îi despleti alene cozile împletite, apoi începu 
să-i răsfire părul peste trup, asemenea unui voal mătăsos. 

- De ce ai minţit despre trecutul tău prima dată când 
te-am găsit în pădure? 

- Mi se pare o prostie acum, zise ea cu tristețe, dar 
mi-a fost teamă că ai putea pune în pericol Avonleigh. 
Păreai foarte fioros și eu auzisem multe lucruri rele des- 
pre contele de Shropshire. 

- Richard s-a gândit că s-ar putea ca ăsta să fie moti- 
vul. Va trebui să mă instruiesc să am un comportament 
mai blând. Deveni brusc serios. Deși am fost foarte 
fericit când ne-am căsătorit, mi-a fost mereu teamă 

de ce se va întâmpla când îți vei recăpăta memoria. Abia 
acum simt că suntem cu adevărat căsătoriți. 

- Îmi pare rău, iubitule, şopti ea, pentru timpul pier- 
dut și pentru suferința pe care ţi-am pricinuit-o. 

Adrian se întinse lângă ea și-și sprijini capul în mâini. 

- Nu trebuie să-ți ceri iertare. Ultimele săptămâni au 
fost atât de îngrozitoare, încât și eu cred că am suferit 
suficient pentru păcatele mele. 

li ridică mâna și-i sărută palma, apoi îşi croi drum cu 
sărutări, pe pielea ei fragedă spre încheietură. Degetele 
ei tremurau de plăcerea mângâierii lui. 

- Cred că ar fi fost mare păcat să te călugărești. 

- Egumenul William a avut dreptate, încuviință 
Adrian. Cred că nu aveam o vocaţie adevărată, pentru 
că nu există chemare pământească mai mare decât să te 
iubesc pe tine. Se aplecă și sărută curba delicată a abdo- 
menului ei. Eşti atât de slăbuță. Pare greu de crezut că 
porți copilul nostru aici. 

Meriel zâmbi, amuzată. 

-O s-o crezi dimineață, când o să prind o nuanţă 
delicată de verde. 

Râsul era darul cel mai de preţ, şi, râzând, Adrian își 
trase din nou soția în brațe. Făcuseră dragoste o dată, 
uitând cu sălbăticie de ei înşişi. De data aceea pasiunea 
va fi lentă, adâncă şi infinită. 

„Eu a iubitului meu sunt, şi el este iubitul meu.“ 


notă istorică 


În 1153, Eustațiu, fiul mai mare al lui Ştefan, a murit 
în mod neașteptat. William, fiul său mai mic, nu avea 
nici pregătirea, nici veleităţi de a deveni rege, așa că Şte- 
fan a fost convins să-l adopte pe fiul Matildei, Henric, 
drept moștenitor. 

Ştefan a murit și el în 1154. A fost considerat un om 
bun, dar un conducător dezastruos. Succesorul său, fiul 
Matildei, a rămas în istorie ca Henric al II-lea, unul din- 
tre cei mai buni regi ai Angliei. 

Ştefan și Matilda au acordat, separat, douăzeci și şap- 
te de titluri de conte, ca mită pentru susținătorii lor, 
iar situaţia ca doi conți să lupte pentru controlul unui 
singur comitat s-a repetat de mai multe ori. În acea pe- 
rioadă, Shropshire nu avea un conte. Probabil că Hen- 
ric | alocase veniturile comitatului tinerei lui văduve, 
Adeliza, şi nici fiica ei vitregă Matilda, nici Ştefan nu au 
contestat acest lucru. 

Numele și titlurile se acordau mult mai ușor în acea 
perioadă, şi un nobil putea fi supranumit în mai mul- 
te feluri, în același timp: Adrian de Lancey, Adrian de 
Warfield, Adrian de Shropshire sau Adrian de Shrews- 
bury (principalul oraş din comitatul Shropshire). Abia 
începeau să fie folosite numele de familie (în Țara 
Galilor, au început să devină obișnuinţă abia în secolul 
al XVIII-lea), dar pentru a simplifica lucrurile, le-am dat 
protagoniștilor și nume de familie. 

Perioada dintre domnia lui William Cuceritorul şi 
cea a lui Henric al II-lea a fost una foarte bună pentru 
evreii englezi, care erau protejaţi și apreciați de regi pen- 
tru contribuțiile lor economice. Cămătarii evrei erau 
considerați mai drepți şi mai de încredere în practicile 
lor de a împrumuta bani decât cei creştini. (Şi, în ciuda 


376 Mary Jo Putney 


interdicțiilor din partea Bisericii, existau mulți cămătari 
creştini.) 

În acea perioadă, evreilor li se percepeau taxe mari 
şi imprevizibile, la fel ca tuturor celorlalți. (Una dintre 
realizările societății moderne este că impozitele de acum 
sunt mai rezonabile și predictibile, deşi există oameni 
care nu ar fi de acord cu această afirmaţie.) 

După moartea lui Henric al II-lea, poziția evreilor s-a 
deteriorat, pentru că fiii acestuia, Richard și John, își 
considerau supușii evrei resurse care trebuiau secătui- 
te. De asemenea, fervoarea cruciadelor religioase a dus 
uneori la persecuții antisemite și la violență. 

În 1290, Edward al Ilea i-a expulzat pe evrei din 
Anglia, și aceștia au început să se întoarcă abia în secolul 
al XVI lea. În mod curios, puritanii, cei care credeau cu 
tărie în citirea Bibliei şi păzirea moralei, au fost cei care 
au început să respecte legile Vechiului Testament și i-au 
primit înapoi pe frații lor evrei. 


În colecția 
CĂRŢI ROMANTICE 


vor mai apărea“ 


Nora Roberts 


Magia trecutului 


Cel mai recent roman din Trilogia Magică prezintă poves- 
tea Brannei O'Dwyer, cea care, prin firea puternică și gene- 
roasă, a ținut laolaltă familia și prietenii. Un lucru lipsește 
însă din viața ei - dragostea, pe care a cunoscut-o odată ală- 
turi de Finbar Burke, dar care le-a fost interzisă de istorie și de 
sânge. Va depinde însă de Fin să învingă răul care le-a bântuit 
familiile de secole și să le poată oferi o șansă la viitor. 


Mary Jo Putney 


Focul ascuns 


Mary Jo Putney, autoarea a numeroase bestselleruri aflate 
în topurile New York Times, oferă cititorilor primul său roman 
contemporan - o tulburătoare poveste de dragoste despre le- 
găturile care unesc doi oameni, dar și despre forțele incendi- 
are care pot să îi despartă pentru totdeauna. 


* Titlurile nu sunt prezentate în ordinea apariţiei lor pe piaţă şi pot suferi 
modificări. 


În aceeași colecţie au apărut: 


1. Danielle Steel, O femeie împlinită 

2. Danielle Steel, Cu fiecare zi 

3. Nora Roberts, Vis în alb 

4. Nora Roberts, Parfumul iubirii 

5. Nora Roberts, Trăieşte clipa 

6. Nora Roberts, Fericiţi pentru totdeauna 
7. Danielle Steel, Legături de familie 

8. Danielle Steel, Moștenirea 

9. Danielle Steel, Misterele dragostei 

10. Danielle Steel, Strada Charles 44 

11. Nora Roberts, Comori tăinuite 

12. Barbara Delinsky, Evadarea 

13. Jackie Collins, Celebritate 

14. Danielle Steel, Luminile Sudului 

15. Mary Jo Putney, O nouă viaţă 

16. Mary Jo Putney, Umbrele trecutului 
17. Mary Jo Putney, Pasiune şi onoare 

18. Danielle Steel, Petrecerea 

19. Eloise James, Un sărut la miezul nopţii 
20. Eloise James, Atingerea dragostei 

21. Sandra Brown, Dulce mânie 

22. Sandra Brown, Confruntarea 

23. Jackie Collins, Zeița răzbunării 

24. Sandra Brown, Sărutul ispitei 

25. Danielle Steel, Conacul 

26. Sandra Brown, Furtună în paradis 
27. Danielle Steel, Îngerul păzitor 

28. Nora Roberts, Vieţi la limită = vol. 1 
29. Nora Roberts, Vieţi la limită - vol. 2 
30. Fern Michaels, Un Crăciun de neuitat 
31. Fern Michaels, O dorinţă de Crăciun 
32. Joanna Trollope, Nurorile 

33, Joanna Trollope, O altă familie 

34. Mary Jo Putney, O iubire imposibilă - vol. 1 
35. Mary Jo Putney, O iubire imposibilă - vol. 2 
36. Jo Beverley, Mireasă fără voie 


37. Pamela Morsi, O femeie de succes 

38. Danielle Steel, Miracolul 

39. Jacqueline Susann, Valea păpuşilor - vol. 1 
40. Jacqueline Susann, Valea păpuşilor — vol. 2 
41. Mary Jo Putney, Compromisul inimii 

42. Nancy Thayer, Paşi pe nisip 

43. Amanda Quick, Alchimia dragostei 

44. Ellen Maister, Vieţi paralele 

45. Amanda Quick, Tainele trecutului 

46. Diane Chamberlain, Minciuni din dragoste 
47. Amanda Scott, Regele furtunilor 

48. Diane Chamberlain, Secrete şi trădări - vol. 1 
49. Diane Chamberlain, Secrete şi trădări - vol. 2 
50. Jo Beverley, Fericire periculoasă 

51. Diane Chamberlain, Înainte de furtună 

52. Danielle Steel, Două vieţi 

53. Mary Jo Putney, Dansul pasiunii 

54. Elin Hilderbrand, Insula 

55. Danielle Steel, Rugăciuni ascultate 

56. Sarah Jio, Anotimpul regăsirii 

57. Nora Roberts, Visuri împlinite 

58. Luanne Rice, Barca de argint 

59. Mary Jo Putney, Taina contesei 

60. Santa Montefiore, Casa de la malul mării - vol. 1 
61. Santa Montefiore, Casa de la malul mării - vol. 2 
62. Danielle Steel, Vârstele dragostei 

63. Loretta Chase, Seducţie 

64. Judy Astley, Iubiri clandestine 

65. Amanda Quick, Nesocotita 

66. Ulrika Jonsson, Suflete regăsite 

67. Danielle Steel, Hotel Vendôme 

68. Anne Golon, Angelica. Marchiza îngerilor 

69. Nora Roberts, Îmblânzitoarea de suflete 

70. Elizabeth Noble, Iubiri de altădată 

71. Amanda Quick, Scandal 

72. Leila Meacham, Trandafiri = vol. 1 

73. Leila Meacham, Trandafiri - vol. 2 

74. Anne Golon, Angelica. Logodnica vândută 


75. Fern Michaels, Noi începuturi 

76. Amanda Quick, O relaţie periculoasă 

71. Elizabeth Noble, Scrisori pentru fiicele mele 
78. Nora Roberts, Treptele iubirii 

79. Daisy Goodwin, Ultima mea ducesă 

80. Danielle Steel, Ecouri 

81. Anne Golon, Angelica. Serbări regale 

82. Helen Warner, Invitaţie la nuntă 

83. Jill Shalvis, Irezistibil 

84. Amanda Quick, Legământul iubirii 

85. Nora Roberts, Paşi spre fericire 

86. Luanne Rice, Un albastru infinit 

87. Danielle Steel, Surprizele vieţii 

88. Amanda Quick, Dorinţa 

89. Lisa Jewell, Petrecerea lui Ralph 

90. Mary Jo Putney, Când dragostea te schimbă 
91. Helen Simonson, Ultima cucerire 

92. Fern Michaels, În căutarea fericirii 

93. Julia Quinn, Eloisa James, Patru nunţi şi o moştenire 
94. Rebecca Chance, Fete rele - vol.1 

95. Rebecca Chance, Fete rele - vol.2 

96. Ana Damian, Scenariu pentru dragoste 
97. Mary Jo Putney, Călătorie spre iubire 

98. Jane Lovering, Muzica inimii 

99. Lisa Jackson, Iubire vinovată 

100. Beth Kendrick, Greşeli din dragoste 

101. Danielle Steel, Dincolo de aparenţe 

102. Nora Roberts, Iubire peste timp 

103. Kristin Hannah, A doua şansă 

104. Julia Quinn, Eloisa James, Aleasa inimii 
105. Nora Roberts, Martora 

106. Nancy Thayer, Vara iubirii regăsite 

107. Mary Jo Putney, Curcubeie sfărâmate 
108. Amanda Quick, O aventură de-o noapte 
109. Eileen Goudge, Chipurile dragostei 

110. Mary Jo Putney, Râul de foc 

111. Amanda Quick, Şarada iubirii 

112. Amanda Quick, Frumoasa și Bestia 


113. Judy Duarte, Legături miraculoase 

114. Amanda Quick, Misterul Afroditei 

115. Joanna Trollope, O pasiune interzisă 
116. Amanda Quick, Rendez-vous la miezul nopţii 
117. Mary Jo Putney, Imblânzirea unui rebel 
118. Amanda Quick, Capcanele iubirii 

119. Mary Jo Putney, Aventurile unei lady 
120. Jackie Collins, Jocuri periculoase 

121. David Nicholls, O zi 

122. Julie Maxwell, Faţetele dragostei 

123. Amanda Quick, O pradă uşoară 

124. Mary Jo Putney, Daruri periculoase 

125. Mary Jo Putney, O alegere dificilă 

126. Jojo Moyes, Jertfa iubirii 

127. Mary Jo Putney, Caruselul inimilor 

128. Barbara Taylor, Bradford, Puterea dragostei 
129. Mary Jo Putney, Mătase şi umbre 

130. Nora Roberts, Îndrăzneşte să visezi 

131. Elizabeth Naughton, Aşteaptă-mă 

132. Nora Roberts, Păstrează-ţi visul 

133. Mary Jo Putney, Săruturi furate 

134. Barbara Cartland, Triumful dragostei 
135. Mary Jo Putney, Mătase şi secrete 

136. Barbara Cartland, Întoarcerea în paradis 
137. Amanda Quick, Un sărut periculos 

138. Nora Roberts, Cântecul de sirenă 

139. Amanda Quick, Secretele nopţii 

140. Mary Jo Putney, Văluri de mătase 

141. Barbara Cartland, Pe aripile iubirii 

142. Nora Roberts, Găseşte-ţi visul 

143. Amanda Quick, Logodnică de împrumut 
144. Jo Beverley, Dulcele păcat al iubirii 

145. Nora Roberts, Magia destinului 

146. Amanda Quick, Atracţie periculoasă 
147. Eloisa James, Jocul dragostei 

148. Nora Roberts, Magia umbrei 

149. Margot Berwin, Aroma pasiunii 

150. Amanda Quick, Otrava perfectă 


151. Mary Jo Putney, Tunete şi trandafiri 

152. Nora Roberts, Legături primejdioase - vol. 1: 
153. Nora Roberts, Legături primejdioase - vol. 2 
154. Barbara Taylor Bradford, Gustul dragostei 
155. Danielle Steel, Până la sfârşitul veacurilor 
156. Eloisa James, Alegerea perfectă 

157. Amanda Quick, O iubire neconvenţională 
158. Nora Roberts, Dalia albastră 

159. Danielle Steel, La prima vedere 

160. Jude Deveraux, Adevărata dragoste 

161. Nora Roberts, Dalia albastră — Visul Stellei 
162. Nora Roberts, Trandafirul negru 

163. Amanda Quick, O aventură riscantă 

164. Mary Jo Putney, Copilul sălbatic 

165. Nora Roberts, Crinul roșu 

166. Amanda Quick, Cristalul Nopţii 

167. Sandra Brown, Amintiri înșelătoare 

168. Danielle Steel, Păcatele mamei 

169. Linda Howard, O inimă neîmblânzită 
170. Amanda Qucik, Focul din oglinzi 

171. Mary Jo Putney, Mireasa din China 

172. Danielle Steel, Trădarea 

173. Nora Roberts, Misterele nopţii 

174. Linda Howard, Alegerea inimii 

175. Mary Jo Putney, Un târg neobişnuit 

176. Amanda Quick, Grădinile de Cristal 

177. Jude Deveraux, Mai presus de timp 

178. Linda Howard, O noapte de neuitat 

179. Danielle Steel, Prieteni pentru totdeauna 
180. Mary Jo Putney, Blestemul trecutului 

181. Amanda Quick, Suflete sălbatice 

182. Lisa Jackson, Păcatul originar 

183. Mary Jo Putney, lubire regăsită 

184. Nora Roberts, Refugiul - vol. 1 

185. Nora Roberts, Refugiul - vol. 2 

186. Sidney Sheldon, Îngerul întunericului 

187. Amanda Quick, Afaceri de famlie 


Surprinsă pe pământurile contelui de Shropshire, 
cu șoimul prins de braț, Lady Meriel de Vere pretinde 
căeste o femeie galeză de origine umilă prinsă la braco- 
naj, nicidecum o nobilă din Normandia. Lord Adrian 
de Warfield este fascinat de privirea albastră plină de 
sfidare și simte cum pasiunea îi ia mințile, făcându-l 
pentru totdeauna prizonier al farmecului necunos- 
cutei. Sfidând destinul şi orice i-ar fi putut spune o 
minte rațională, contele poruncește ca această fru- 
museţe sălbatică să fie încuiată în turnul din castelul 
său, jurând să o convingă să-și predea necondiționat 
inima şi trupul. Încăpățânată şi independentă, Meriel 
urăște să fie ținută captivă şi jură să nu-i cedeze 
niciodată, chiar dacă va muri încercând să-şi păstreze 
neîntinată fecioria. Însă viața îi atrage pe amândoi 
într-un vârtej neașteptat și impetuos al luptelor şi al 
intrigilor, dar şi în mrejele primejdioase ale mângâ- 
ierilor pline de tandrețe, ademenindu-i spre o iubire 
pătimaşă care va spulbera totul în cale. 


Mary Jo Putney este unul dintre cei mai bine vân- 
duşi autori americani de ficțiune romantică, bucu- 
rându-se de o prezenţă permanentă în topurile 
publicațiilor New York Times, Wall Street Journal 
şi Publishers Weekly. 

